
Sfinţia Sa, al XIV-lea DALAI LAMA este şeful statului şi lide- 
rul spiritual! al poporului tibetan. S-a născut la 6 iulie 1935 în 
Taktser, un sătuc din nord-estul Tibetului. Provenind dintr-o fa- 
milie de țărani, Sfintia Sa a fost recunoscut la vîrsta de doi ani, 
conform tradiţiei tibetane, ca reîncarnare a predecesorului său, 
al XIII-lea Dalai Lama și prin urmare, incarnarea lui Avalokites- 
vara, Buddha Compasiunii. 

Ceremonia de încoronare a avut loc la 22 februarie 1940, în 
Lhasa, capitala Tibetului. Și-a început studiile la vîrsta de 6 ani 
și şi-a încheiat doctoratul în filozofie budistă la vîrsta de 25 de 
ani. În 1963, Sfinţia Sa a promulgat o constituție democratică, 
bazată pe principiile budiste şi pe Declaraţia Universală a Drep- 
tarilor Omului, ca model pentru un viitor Tibet liber. Începînd 
cu 1967, Sfinţia Sa a iniţiat o serie de călătorii care l-au purtat 
prin 46 de ţări din întreaga lume. În 1989 a primit Premiul 
Nobel pentru Pace. 

Printre cărțile scrise de Sfintia Sa Dalai Lama se numără My Land 
My People, Memoirs of The Dalai Lama of Tibet (Pămir.tul meu, 
poporul meu. Memoriile lui Dalai Lama din Tibet, 1983), A Po- 
licy of Kindness (Politica amabilităţii, 1990), Worlds In Harmo- 
ny (Lumi în armonie, 1992), Freedom in Exile: The Autobiogra- 
phy of the Dalai Lama (Libertatea în exil: autobiografia lui 
Dalai Lama, 1991), The Good Heart: A Buddhist Perspective on 
the Teachings of Jesus (O inimă bună, o perspectivă budistă 
asupra învățăturilor lui lisus, 1996), Ethics for the New 
Millennium (O etică pentru un nou mileniu, 2001), precum și 
numeroase colaborări la lucrări colective, alături de oameni de 
ştiinţă occidentali. 


Autor al bestseller-ului mondial Inteligența Emotională, şi co- 
autor al cărţii Primal Leadership (în curs de apariţie la Curtea 
Veche Publishing), DANIEL GOLEMAN și-a creat o reputaţie 
mondială de jurnalist şi cercetător în domeniul psihologiei clini- 
ce şi ştiinţelor comportamentale, domenii în care şi-a obţinut 
doctoratul la Universitatea Harvard. Redactor la The New York 
Times, a colaborat cu numeroase publicaţii prestigioase, printre 
care People, Time, Journal of Social and Clinical Psychology, 
Publisher's Weekly, Journal of Transpersonal Psychology, Ob- 
server, American Journal of Psychotherapy, Journal of Consulting 
and Clinical Psychology şi Journal of Applied Behavioral 
Science, fiind nominalizat de două ori la Premiul Pulitzer. În 
prezent este copreşedinte al Consorţiului de Cercetare în Inteli- 
gență Emoţională la Rutgers University şi membru al American 
Association for the Advancement of Science. 

IN MEMORIAM 


FRANCISCO VARELA 
(7 SEPTEMBRIE 1946-28 MAI 2001) 


Bună dimineaţa, dragul meu prieten — te consider un fra- 
te spiritual. Îți simţim foarte mult lipsa aici. De aceea aş dori 
să-mi exprim prețuirea adîncă pe care o nutresc faţă de tine, 
ca frate, pentru marile contribuţii pe care le-ai adus la dezvol- 
tarea ştiinţei, mai ales în neurologic, în știința minţii și de ase- 
menea pentru contribuţia ta la acest dialog între știință și gîn- 
direa budistă. Nu vom uita niciodată contribuţiile tale 
importante. Îmi voi aduce aminte de tine întotdeauna, pînă la 
moarte. 

DALAI LAMA, 

22 mai 2001, prin intermediul 

unei conexiuni video private prin Internet 

de la Madison, Wisconsin, către Francisco Varela, 
care ne-a urmărit din patul său din Paris, 

unde s-a stins 16 zile mai tîrziu 


CUVÎNT ÎNAINTE 
DE DALAI LAMA 


Mare parte a suferințelor umane apar ca urmare a emoții- 
lor distructive, aşa cum ura hrănește violența, iar nevoia acu- 
tă alimentează dependenţa. Una dintre cele mai importante 
responsabilități ale noastre, ca ființe pline de grijă fată de se- 
menii noștri, este aceea de a căuta să reducem pierderile ome- 
neşti provocate de astfel de emoţii, scăpate de sub control. 
Simt că atît budismul, cât şi ştiinţa pot aduce o contribuţie im- 
portantă la îndeplinirea acestei misiuni. 

Budismul și ştiinţa nu se constituie în perspective opuse 
asupra lumii, ci mai degrabă în abordări diferite, care vizează 
aceeaşi finalitate: căutarea adevărului. În educaţia budistă, 
explorarea realităţii este un aspect esenţial, iar ştiinţa oferă 
propriile căi de desfășurare a acestei explorări. Deși obiecti- 
vele ştiinţei pot fi diferite de cele ale budismului, ambele căi 
de căutare a adevărului lărgesc cunoaşterea şi înțelegerea 
noastră. 

Dialogul dintre știință și budism este o conversaţie cu 
două sensuri. Noi, budiştii, putem folosi descoperirile științei 
pentru a ne clarifica perspectiva asupra lumii în care trăim. 
Dar şi oamenii de ştiinţă pot folosi unele dintre învățăturile 
budiste. În numeroase domenii, budismul poate contribui la 
lărgirea înţelegerii ştiinţifice, iar dialogurile de la Institutului 
pentru Minte şi Viață s-au concentrat asupra unora dintre 
acestea. 

De pildă, în ce priveşte activitatea minţii, budismul pose- 
dă o cunoaștere ezoterică veche de secole, care a suscitat in- 
teresul cercetătorilor din domeniul științelor cognitive şi neu- 
rologiei, precum și al celor care studiază emoțiile, aducînd 
contribuţii semnificative la înţelegerea acestora. În urma dis- 
cuţiilor noastre, mai mulți oameni de ştiinţă au plecat cu noi 
idei de cercetare în domeniile lor. 

Dar, pe de altă parte, şi budismul are de învăţat din ştiin- 
tă. Am spus adesea că, dacă ştiinţa descoperă şi dovedeşte re- 
alități care vin în conflict cu concepția budistă, budismul tre- 
buie să se schimbe, luînd în considerare aceste fapte. Ar 
trebui să adoptăm întotdeauna o perspectivă care să fie în 
acord cu faptele. Dacă, în urma cercetărilor, descoperim că 
avem temeiuri şi dovezi în favoarea unei idei, ar trebui să o 
acceptăm. Trebuie trasată totuși o distincție clară între ceea ce 
ştiinţa nu cunoaşte şi ceea ce știința descoperă că nu există. 
Dacă ştiinţa descoperă că ceva nu există, ar trebui să accep- 
tăm cu toții că acel lucru nu există, cît despre ceea ce ştiinţa 
nu cunoaște pur și simplu, aceasta este o cu totul altă chestiu- 
ne. Un exemplu este conştiinţa însăşi. Deşi ființele dotate cu 
sensibilitate, inclusiv oamenii, se bucură de experiența con- 
ştientă de secole, nu știm încă ce este de fapt conștiința: nu 
putem descrie natura sa completă şi felul în care funcționează. 

În societatea modernă, știința a devenit o forță de prim 
rang în dezvoltarea umană și planetară. Astfel, inovațiile şti- 
ințifice şi tehnologice sînt responsabile pentru mari progrese 
materiale. Cu toate acestea, ştiinţa nu detine răspunsul la toa- 
te întrebările, la fel cum nici religia nu deţinea toate răspun- 
surile în trecut. Cu cât urmărim mai mult dezvoltarea materia- 
lă, ignorînd satisfacția care provine din dezvoltarea 
interioară, cu atît valorile morale vor dispărea mai repede din 
comunităţile noastre. Şi în asemenea împrejurări cu toții vom 
cunoaște nefericirea, pentru că, atunci cînd în inimile oame- 
nilor nu mai este loc pentru dreptate şi cinste, cei slabi sînt 
primii care suferă. Şi resentimentul care se naște dintr-o ast- 
fel de inechitate va sfârşi prin a-i afecta pe toți în mod negativ. 

Datorită impactului din ce în ce mai mare al științei asu- 
pra vieților noastre, religiei și spiritualității îi revine rolul de 
a ne aminti de propria noastră umanitate. Ceea ce trebuie să 
facem este să echilibrăm progresul științific şi material cu 
acea conștiință a responsabilității, care provine din dezvolta- 
rea interioară. Tocmai de aceea cred că acest dialog între ști- 
inţă şi religie este important — el poate duce la rezultate care 
să fie de un real folos umanităţii. 

În privinţa problemelor pe care le provoacă oamenilor 
propriile emoţii distructive, budismul are multe de spus știin- 
tei. Unul dintre obiectivele principale ale budismului este di- 
minuarea influenţei emoţiilor distructive asupra vieților noas- 
tre. Budismul oferă o mare varietate de idei teoretice și 
metode practice, care vizează atingerea acestui obiectiv. Dacă 
vreunele dintre aceste metode se pot dovedi, prin teste știin- 
țifice, folositoare, atunci avem toate motivele să găsim căile 
de a le face accesibile tuturor oamenilor, fie că sînt sau nu in- 
teresaţi de budism în sine. 

Unul dintre rezultatele dialogului nostru a fost realizarea 
unei astfel de evaluări ştiinţifice. Sînt foarte bucuros să pot 
spune că discuţia inițiată de Institutul pentru Minte şi Viaţă şi 
relatată în această carte a fost mai mult decît o confruntare de 
idei între budism și ştiinţă. Oamenii de știință au mers mai de- 
parte şi au inițiat programe experimentale pentru a testa mai 
multe metode budiste care ar putea fi de folos tuturor în înţe- 
legerea şi administrarea emoțiilor distructive. 

Îi invit pe cititorii acestei cărți să ni se alăture în explora- 
rea cauzelor şi a tratamentelor emoțiilor distructive şi să re- 
flecteze asupra numeroaselor întrebări ridicate aici, care au o 
importanță covîrşitoare pentru noi toți. Sper că veți găsi 
această întîlnire dintre ştiinţă și budism tot atât de stimulativă 


pe cît a fost pentru mine. 
A 


28 august 2002 


PROLOG: 
O PROVOCARE PENTRU OMENIRE 


Între luna.martie 2000, cînd au avut loc evenimentele pre- 
zentate aici, şi finalizarea acestei cărți, în toamna anului 
2002, s-a scurs un interval de timp cu o semnificaţie aparte. 
În momentul în care începeau dialogurile ce constituie nucle- 
ul acestei relatări, lumea lăsa în urmă, cu o oarecare ușurare, 
ororile secolului al XX-lea, iar mulți dintre noi priveau înain- 
te, spre viitorul umanităţii, cu speranţă. Apoi s-a produs tra- 
gedia din septembrie 2001 şi ne-am confruntat încă o dată cu 
mărturia vie a faptului că în lumea noastră cruzimea din cal- 
cul are încă o amploare considerabilă. 

Deși îngrozitoare, acele acte de barbarie nu reprezintă de- 
cît un nou episod din seria constantă de cruzimi inumane, de 
care este înțesată istoria şi în economia cărora ura declanșea- 
ză acţiuni mortale. Dintre toate emoţiile distructive, această 
ostilitate lipsită de scrupule este cel mai îngrijorător element 
al psihicului uman. În cea mai mare parte a timpului, acest soi 
de barbarie pîndește din exterior, ascunzîndu-se undeva la pe- 
riferia conștinţei noastre colective, ca o prezență amenință- 
toare, care așteaptă un nou moment să iasă la lumină. Dar ura 
brutală va ieşi la rampă iar şi iar — pînă cînd, ca şi în cazul 
celorlalte emoţii distructive, vom înțelege care îi sînt rădăci- 
nile şi vom găsi mijloace pentru a o ţine în frfu. 

Această provocare pentru umanitate constituie preocupa- 
rea centrală a cărţii de faţă, ce relatează un proiect de colabo- 
rare dintre Dalai Lama și un grup de oameni de știință, care 
s-au întrunit pentru a înţelege şi contracara emoţiile distructi- 
ve. Obiectivul nostru nu a fost acela de a căuta să descoperim 
cum se transformă impulsurile distructive ale unui individ în 

acțiuni de masă sau felul în care nedeptățile — sau percepe- 
rea acestora — dau naştere unor ideologii care instigă la ură. 
Dimpotrivă, ne-am ocupat de un nivel mult mai profund, cer- 
cetînd felul în care emoţiile distructive erodează mintea și 
sentimentele umane și ce măsuri am putea lua pentru a con- 
tracara această tendință periculoasă din natura noastră colec- 
tivă. Şi, desigur, am făcut toate acestea împreună cu Dalai 
Lama, a cărui viaţă este ea însăși o lecţie de reuşită în con- 
fruntarea cu nedeptăţile istorice. 

Tradiţia budistă a evidenţiat de multă vreme faptul că re- 
cunoașterea şi administrarea emoţiilor distructive este esența 
exerciţiului spiritual — unii susținînd chiar că orice lucru 
care slăbeşte emoţiile distructive este un exercițiu spiritual. 
Din punctul de vedere al științei, aceleaşi stări emoționale ri- 
dică o provocare interesantă: ele sînt reacții ale creierului, 
care au modelat, cel puţin parţial, mintea umană și probabil 
că au jucat un rol crucial în supraviețuirea noastră ca specie. 
Însă acum, în societatea modernă, acestea pun în grav pericol 
soarta indivizilor și chiar a societăţii, în ansamblu. 

În decursul întâlnirii noastre am explorat o varietate de 
probleme presante, referitoare la eterna piatră de încercare a 
omenirii, propriile noastre emoţii distructive. Sînt oare aces- 
tea o parte fundamentală a moştenirii umane, imposibil de 
schimbat? Ce face ca aceste înclinații să fie atît de puternice, 
încît să determine diferiți oameni, care altfel sînt persoane re- 
zonabile, să comită acte pe care ulterior le regretă? Ce loc 
ocupă aceste emoţii în evoluţia speciei noastre — sînt ele 
esenţiale pentru supravieţuire? Ce pîrghii pot fi acţionate pen- 
tru a scădea amenințarea pe care o constituie acestea la adre- 
sa fericirii şi stabilităţii noastre? Cît de multă flexibilitate are 
creierul şi cum am putea îndrepta într-o direcție pozitivă ace- 
le sisteme neuronale din care iau naştere impulsurile distruc- 
tive? Şi, lucrul cel mai important, cum am putea să depăşim 
aceste emoții? 


Întrebări arzătoare 


Primii paşi către această întîlnire în cadrul căreia s-au 
abordat astfel de întrebări arzătoare au fost făcuţi atunci cînd 

eu şi soția mea am fost găzduiți la o casă de oaspeţi din Dha- 
ramsala, India, unde am întîlnit un alt oaspete, care se ocupa 
de editarea a ceea ce avea să devină cartea Ethics for the New 
Millennium (O etică pentru noul mileniu), a lui Dalai Lama. 
Editorul mi-a cerut să-mi spun părerea asupra unei versiuni 
intermediare a cărţii, care prezintă propunerea lui Dalai Lama 
cu privire la o etică laică, de folos întregii comunități mondia- 
le — nu doar adepților practicanți ai unei anumite religii — 
şi dorinţa sa de a aduce laolaltă toate resursele, atît din Est, cît 
şi din Vest, ce ar putea ajuta omenirea în această încercare. 

În timp ce citeam proiectul, m-a uimit cît de relevante ar 
fi pentru teza susținută de Dalai Lama noile cercetări asupra 
emoţiilor. Cîteva zile mai tîrziu, am putut trece în revistă 
aceste cercetări, în decursul unei scurte discuţii cu Sfinţia Sa. 
De pildă, Dalai Lama a fost foarte surprins de informaţiile cu 
privire la felul în care copiii îngrijiţi corespunzător prezintă 
primele semne ale capacităţii de empatie, atît de importantă 
pentru sentimentul de compasiune, încă din primele stadii ale 
vieţii. L-am întrebat dacă ar fi interesat de o prezentare mai 
detaliată a celor mai recente cercetări din psihologie asupra 
emoţiilor. Da, a răspuns el — dar a specificat că dorea să afle 
detalii în privința emoţiilor negative. Voia să afle, de pildă, 
dacă ştiinţa îi poate spune care este diferenţa între inînie și fu- 
rie la nivel cerebral. 

Anul următor, am purtat o scurtă discuție în timp ce Dalai 
Lama se pregătea pentru o conferință în San Francisco; cu 
această ocazie, și-a exprimat mai precis solicitarea, concen- 
trîndu-se numai asupra emoţiilor distructive. lar după cîteva 
luni, în timpul unei scurte întilniri, în vreme ce el se pregătea - 
pentru o prelegere religioasă pe care urma să o ţină la o mă- 
năstire budistă din New Jersey, l-am întrebat ce înţelege exact 
prin „emoții distructive“. Mi-a explicat că dorea o perspecti- 
vă ştiinţifică asupra a ceea ce budiști numesc Cele Trei Otră- . 
vuri: ura, pofta și iluzia. Am căzut de acord că în această pri- 
vință perspectiva occidentală este probabil diferită de cea 
budistă, dar că aceste diferenţe pot fi edificatoare. 

Apoi i-am prezentat dorința sa lui Adam Engle, președin- 
tele Institutului pentru Minte şi Viaţă, pentru a vedea dacă am 

putea include subiectul în seria acelor întruniri pe care insti- 
tutul le organiza în mod constant începînd din 1987, în cadrul 
cărora Dalai Lama s-a întîlnit cu mai mulți specialiști de sea- 
mă pentru a compara perspectiva budistă cu cea a ştiinţei oc- 
cidentale asupra diferitelor subiecte, cum ar fi cosmologia 
sau compasiunea. Eu însumi fusesem coorganizator și mode- 
rator în cadrul celei de-a treia întruniri, despre emoţii şi sănă- 
tate, iar această serie de discuţii părea un forum ideal pentru 
noul subiect. 

După ce am primit undă verde de la consiliul științific 
consultativ al institutului, pentru mine a fost o provocare să 
găsim acei oameni de știință ale căror specializări şi perspec- 
tive diferite puteau aduce la lumină aspectele perturbatoare, 
supărătoare și periculoase din natura umană. Aveam nevoie 
nu numai de specializările corespunzătoare, ci şi de oameni 
care să ridice probleme stringente, să se angajeze în explora- 
rea soluțiilor și să fie deschişi față de examinarea unor presu- 
poziţii ascunse, care e posibil să le limiteze propria cercetare. 

Membrii ambelor părți implicate în acest dialog urmau să 
fie atît profesori, cât şi elevi. Dalai Lama avea să fie, ca întot- 
deauna, nerăbdător să afle care erau descoperirile ştiinţifice 
recente. Dar şi oamenii de ştiinţă urmau să se întîlnească cu o 
paradigmă alternativă asupra minții — elementele gîndirii 
budiste, care a explorat lumea interioară timp de milenii cu o 
rigurozitate extraordinară. Acest corp de cunoștințe posedă 
un sistem precis de testare a profunzimilor conştiinţei, pe care 
știința nu l-a examinat încă și constituie o provocare la adre- 
sa unor presupoziţii fundamentale ce ghidează cercetarea ac- 
tuală din psihologie. Pe scurt, această întîlnire nu urma să fie 
doar o informare la zi a lui Dalai Lama, ci o cercetare comu- 
nă, activă a unor aspecte profunde ale spiritului uman, în care 
Dalai Lama (împreună cu alți învăţaţi budiști) urma să fie un 
interlocutor autentic pentru ştiinţă, deschizînd căi care ar pu- 
tea lărgi gîndirea oamenilor de știință. 

Aşa cum cere tradiția, discuţia avea să fie deschisă de un 
filozof, care să fixeze cadrul larg al cercetării noastre. Alan 
Wallace, pe vremea aceea la Universitatea California din Santa 
Barbara, un specialist în budism şi traducătorul permanent al 

lui Dalai Lama la aceste întruniri, a fost organizator împreu- 
nă cu mine, el ocupîndu-se de filozofie, iar eu încercînd să 
găsesc combinaţia potrivită de oameni de știință. 

Owen Flanagan, un specialist în filozofia minţii de la Uni- 
versitatea Duke, urma să deschidă discuţia, prezentînd per- 
spectiva occidentală asupra unei întrebări fundamentale: care 
emoţii — pe lîngă cele mai evidente, cum ar fi mînia sau ura 
— ar trebui să fie considerate distructive? Matthieu Ricard, 
un călugăr budist tibetan (care deţine în acelaşi timp un doc- 
torat în biologie), urma să prezinte perspectiva budistă asupra 
emoţiilor distructive. Definiţia de lucru cu care am început 
întîlnirea era directă și clară: emoţiile distructive sînt acele 
emoții care ne rănesc pe noi înşine şi pe ceilalți. Dar pe mă- 
sură ce am avansat cu discuţiile, au apărut mai multe păreri 
pe tema: ce emoţii sînt într-adevăr dăunătoare — în ce mo- 
mente şi din ce cauze. Diferitele criterii de definire pentru 
„distructiv“ depindeau de perspectivă, filozofia morală, bu- 
dismul şi psihologia venind fiecare cu propriile răspunsuri. 

Paul Ekman, psiholog de la Universitatea California din 
San Francisco şi expert de talie mondială în exprimarea facia- 
lă a afectelor, a deschis examinarea științifică a dinamicii ele- 
mentare a emoțiilor, o problemă fundamentală, de la care pu- 
team începe apoi explorarea marii enigme: latura distructivă 
a naturii umane. El a prezentat o perspectivă darwinistă, o 
perspectivă care sugerează că emoţiile distructive rămîn în re- 
pertoriul sentimentelor umane ca un compromis al evoluției 
în lupta pentru supravieţuire. 

Pentru concluzii mai detaliate din neurologie, ne-am în- 
dreptat atenția către Richard Davidson de la Universitatea 
Madison, unui dintre fondatorii domeniului neurologiei afec- 
telor. El ne-a prezentat descoperiri care scot în evidență ace- 
le circuite ale creierului implicate într-o serie de emoţii dis- 
tructive, de la nevoia unui dependent la frica paralizantă a 
unui pacient care suferă de o fobie şi furia necontrolată a unui 
criminal în masă. Insă informaţiile sale au reliefat şi o altă 


_arie de interes promițătoare: zonele din creier care inhibă în- 


clinaţiile distructive, precum şi acelea care înlocuiesc senti- 
mentele perturbatoare cu liniştea sau bucuria. 

Cu toţii avem o gamă comună de sentimente, care fac par- 
te din zestrea noastră genetică, dar sîntem diferiţi în privinţa 
exprimării lor sau a valorii acordate anumitor sentimente. O 
perspectivă transculturală a venit din partea Jeannei Tsai, pe 
vremea aceea psiholog la Universitatea Minnesota (acum la 
Stanford), ale cărei cercetări se concentrează asupra diferen- 
telor dintre culturi în privinţa felului în care oamenii trăiesc 
emoțiile. Descoperirile ei ne-au remintit tuturor că trebuie să 
ținem seama de diferenţele dintre oameni chiar şi atunci cînd 
căutăm mijloace universale pentru a alunga amenințarea 
emoţiilor negative. 

Odată cu analizarea dinamicii care stă la baza tendinţelor 
noastre distructive, am sperat să găsim şi soluţii. În acest 
sens, l-am ascultat pe Mark Greenberg, psiholog la Universi- 
tatea Pennsylvania şi un pionier în organizarea programelor 
dedicate educaţiei sociale şi emoţionale. El ne-a vorbit despre 
programe şcolare pentru copii, menite să îi iniţieze pe aceştia” 
în elementele fundamentale ale instruirii emoționale, ajutîn- 
du-i să-şi controleze emoţiile distructive, în loc să le permită 
acelor impulsuri să le dicteze reacţiile. Aşa cum s-a dovedit 
ulterior, această prezentare ne-a îndemnat să începem alcătui- 
rea unui program asemănător și pentru adulți. 

În ultima zi a întâlnirii, am analizat căile prin care colabo- 
rarea dintre practicanții avansați ai meditaţiei și neurologi ar 
putea extinde şi adînci înțelegerea științifică a potenţialului 
pozitiv pe care l-ar avea transformarea emoţiilor. Francisco 
Varela, cofondator al Institutului pentru Minte și Viaţă și di- 
rector de cercetare al unui laborator naţional de neurologie 
din Paris, a vorbit despre experimentele de observare a acti- 
vității neuronale care stă la baza unui act de percepţie — cer- 
cetare pe care plănuia să o realizeze cu colaborarea unor prac- 
ticanți avansați ai meditaţiei, pentru a beneficia de expertiza 
lor ca observatori ai minţii. Iar Richard Davidson a argumen- 
tat în favoarea flexibilităţii creierului, a abilității acestuia de 
a se dezvolta pe tot parcursul vieții, şi a prezentat informaţii 
interesante, care sugerează că practicarea meditaţiei poate de- 
termina o flexibilitate benefică a centrilor afectivi din creier, 
inhibînd emoțiile distructive şi încurajîndu-le, în schimb, pe 
cele pozitive. 

Deşi, prin natura sa, subiectul emoţiilor distructive poate 
să trezească pesimism şi mîhnire, ultima parte a întrunirii 
noastre s-a desfăşurat într-o notă optimistă, concentrîndu-ne 
asupra paşilor pozitivi care pot fi realizați pentru a contraca- 
ra aceste forţe ale întunericului — chiar şi numai în propriile 
noastre minţi. Pentru a ajunge la virusul emoțiilor distructive, 
trebuie să începem prin a ne imuniza noi înșine împotriva ha- 
osului interior al-sentimentelor, cum ar fi frica paralizantă sau 
furia oarbă, care împiedică o acțiune eficientă. Și în căutarea 
ştiinţifică a unor soluţii pentru atingerea echilibrului interior 
şi a seninăţii în fața tumultului sentimentelor, cîteva dintre 
aceste prime răspunsuri la care am ajuns ne-au oferit motive 
să fim optimişti — cel puţin în privinţa viitorului. 

Cînd săptămîna noastră de discuţii s-a încheiat, nici unul 
dintre noi nu era pregătit să plece. Întrebările care s-au formu- 
lat în acest interval şi posibilităţile care au apărut au dat naş- 
tere unui impuls care s-a concretizat într-o nouă întîlnire de 
două zile, care a avut loc după cîteva luni la Universitatea 
Wisconsin, iar ceva mai tîrziu, într-o conferință de două zile 
la Universitatea Harvard, precum şi în mai multe proiecte ști- 
inţifice, aflate în desfăşurare. Explorarea intelectuală a emo- 
ţiilor distructive a dus astfel la căutarea activă a unor noi răs- 
punsuri — și a antidoturilor. 


Un subtext bogat 


Această întîlnire a fost cea de-a opta din seria celor orga- 
nizate de Institutul pentru Minte şi Viaţă. Ca şi în cazul ma- 
jorităţii celorlalte dialoguri între Dalai Lama și un mic grup 
de oameni de ştiinţă şi filozofi, această întîlnire a avut loc pe 
parcursul a cinci zile pline, la reşedinţa lui Dalai Lama din 
Dharamsala, India. În fiecare dimineaţă asistam la cîte o ex- 
punere, iar după-amiezile exploram pe larg implicaţiile idei- 
lor discutate. Întilnirea ar fi avut premisele să devină un 
schimb de experiență rigid. Dar între noi s-a instalat rapid o 
atmosferă degajată, o caldă familiaritate, mult mai propice 
gîndirii inovatoare şi reflecțiilor spontane, toate acestea dato- 
rîndu-se în mare parte entuziasmului radiant și perspicacităţii 
lui Dalai Lama. 

În elaborarea acestei cărți, mie mi-a revenit sarcina de a 
relata cît mai fidel o colaborare cu implicații largi între ştiin- 
tă şi spiritualitate, Organizatorul fiecărei întilniri este manda- 
tat să împărtășească conținutul dezbaterilor unui public cît 
mai larg prin intermediul unei cărți, aceasta este a şaptea din 
colecția Institutului pentru Minte şi Viaţă. (Celelalte sînt tre- 
cute la începutul cărții.) Fiind singurele înregistrări complete 
ale dialogurilor, cărțile încearcă să le redea cuvînt cu cuvînt, 
pentru a surprinde savoarea spontană a conversaţiilor. 

Pentru a putea capta cît mai mult din bogăţia interacțiuni- 
lor dintre participanţi, le-am luat acestora şi cîteva interviuri 
— inclusiv lui Dalai Lama —, întrebîndu-i despre sentimen- 
tele şi gîndurile nerostite care i-au animat în momentele-che- 
ie ale întrunirii. Aceste interviuri au scos la iveală un subtext 
bogat al dialogului, reuşind să redea pe hîrtie mai mult din at- 
mosfera care exista în încăpere, în toiul aprinselor discuţii in- 
telectuale, al examinării problemelor și al incursiunilor în do- 
menii de pionierat ale ştiinţei. 

Conversaţiile noastre au reprezentat o sărbătoare intelec- 
tuală, oterindu-ne o gamă largă de descoperiri, de la rezulta- 
tele precise ale experimentelor de scanare a creierului la ob- 
servațiile asupra comportamentului copiilor pe terenul de 
joacă, de la informaţii asupra perspicacității emoţionale a 
unui trib îndepărtat din Noua Guinee la reflecțiile pe margi- 
nea studiilor care scot în evidenţă temperamentul echilibrat al 
bebelușilor din China. Am atins un spectru foarte larg de su- 
biecte, de la consideraţiile foarte abstracte asupra unor ches- 
tiuni filozofice la modalităţi practice de predare în școală a 
unei mai bune administrări a impulsurilor distructive, de la 
aspectele tehnice ale metodelor neuroştiinţifice de explorare 
a cogniţiei la elementele subtile ale cultivării compasiunii. 

Deşi nu au ieșit la iveală răspunsuri facile, poate că cele 
mai interesante au fost întrebările ridicate — focul încrucișat 
de provocări de la o mare tradiţie de gîndire la alta, ca și ma- 
rile enigme legate de viaţa noastră personală şi de viitorul 
nostru ca specie. Întrebările erau de multe ori extrem de fer- 

tile şi uneori de-a dreptul strălucite, sugerînd în mod constant 
trasee atrăgătoare pentru cercetări ulterioare. 

Fireşte, mulți cititori se vor simți mai atraşi de anumite 
părți ale conversației noastre şi mai puțin de altele, iar unii 
vor alege, fără îndoială, doar ceea ce-i interesează. Dar noi vă 
oferim aici întregul festin intelectual. 

Pe tot cuprinsul dialogului, Dalai Lama, acest adevărat far 
al păcii în vremuri tulburi, a avut un efect profund asupra 
noastră. Sub influenţa lui tăcută, ceea ce a început ca o cerce- 
tare pur intelectuală a devenit un fascicul de aventuri perso- 
nale, în căutarea unor antidoturi pozitive pentru emoţiile dis- 
tructive. Şi această căutare a început deja să dea roade. 

De pildă, am ajuns să schițăm o aplicare practică a viziu- 
nii lui Dalai Lama asupra umanităţii, descrise în Ethics for the 
New Millennium (O etică pentru noul mileniu), exact cartea 
pe care o consultasem în Dharamsala şi care a fost punctul de 
plecare al întîlnirii noastre. Ne-am trezit în căutarea unor me- 
tode practice care puteau fi preluate atât din budism, cât şi din 
tradiția occidentală, cu scopul de a alcătui o strategie de a trăi 
cu atenţia trează şi cu conştiinţă de sine, cu autocontrol şi res- 
ponsabilitate, cu empatie şi cu compasiune — cu alte cuvin- 
te, cu toate abilitățile necesare oamenilor pentru a depăși in- 
fluenţa propriilor emoţii distructive. 

Un alt rezultat practic al întrunirii a vizat chiar cercetarea 
ştiinţifică, ca atare. Budismul a explorat timp de mii de ani 
mintea umană şi potenţialul pozitiv al acesteia cu o extraordi- 
nară profunzime şi rigoare; ştiinţa s-a angajat în această între- 
prindere abia de curînd. Acum, aceste două tradiții și-au unit 
forţele în aceeași misiune. Din întîlnirea noastră au decurs o 
serie de studii experimentale, în care unele dintre cele mai noi 
şi mai sofisticate instrumente ştiiințifice testează metodele 
antice de cultivare a stărilor emoţionale pozitive. 

Povestea noastră începe tocmai cu această colaborare ex- 
trem de interesantă dintre o ştiinţă a minţii veche de secole şi 
neuroștiința de ultimă oră. 

De la stînga la dreapta: Paul Ekman, Thupten Jinpa, Jeanne Tsai, Mark Gre- 

Francisco Varela, Richard Davidson, Alan Wallace, Matthicu Ricard, Owen 
Flanagan 

Un călugăr lamaist în laborator 


Toţi cei care l-au cunoscut pe lama Oser au fost uimiţi de 
strălucirea sa — care nu se datorează straielor sale de călugăr 
tibetan, colorate în castaniu şi auriu, ci zîmbetului său lumi- 
nos. Oser s-a născut în Europa şi s-a convertit la budism; el 
s-a pregătit mai bine de trei decenii în Himalaya pentru a de- 
veni călugăr tibetan, petrecînd mulţi dintre acești ani alături 
de cîțiva dintre cei mai mari maeștri spirituali ai Tibetului. 

Însă astăzi Oser (al cărui nume a fost schimbat aici pentru 
a-i proteja intimitatea) este pe cale să facă un pas revoluţio- 
nar în istoria tradiției spirituale din care face parte acum: el se 
va adînci în meditaţie în timp ce creierul său va fi scanat de 
aparate de ultimă oră, destinate captării de imagini ale creie- 
rului. Trebuie precizat faptul că s-au mai făcut încercări de a 
studia activitatea creierului unor practicanți ai meditației — 
în laboratoarele occidentale, decenii de-a rîndul s-au efectuat 
experimente cu călugări şi yoghini. Unele dintre aceste expe- 
rimente au dat la iveală capacități extraordinare de controlare 
a respirației, a undelor cerebrale și a temperaturii corpului. 
Însă acesta — primul experiment cu o persoană aflată la un 
nivel atît de avansat de pregătire precum Oser și în care sînt 
folosite aparate de măsură atît de sofisticate — va duce cer- 

cetările la un nivel cu totul nou, mai evoluat decît orice s-a fă- 
cut pînă acum, încercînd să scoată în evidență legăturile spe- 
cifice dintre tehnici mintale extrem de riguroase şi impactul 
acestora asupra funcționării creierului. Experimentul are un 
obiectiv practic: acela de a evalua eficacitatea meditației ca 
antrenament mintal şi ca posibil răspuns practic la eterna di- 
lemă a oamenilor: cum putem să ne administrăm mai bine 
emoţiile distructive. 

În vreme ce știința modernă s-a concentrat asupra desco- 
peririi unor compuşi chimici cît mai ingenioși care să ne aju- 
te să depăşim emoţiile toxice, budismul oferă un traseu dife- 
rit, dar care necesită un efort mult mai mare: metode pentru 
antrenarea minţii, bazate în principal pe practica meditaţiei. 
Mai mult, budismul explică în mod clar că antrenamentul pe 
care l-a parcurs Oser este un antidot pentru vulnerabilitatea 
minţii în faţa emoţiilor toxice. Dacă emoţiile toxice se află la 
o extremă a tendinţelor umane, acest experiment caută să des- 
copere antipodul acestora, adică în ce măsură creierul poate fi 
antrenat să se stabilizeze într-o zonă mai constructivă: mulţu- 
mire în locul dorinţei, calm în locul agitației, compasiune în 
locul urii. 

În Occident, principala modalitate de a contracara emoții- 
le supărătoare este prescrierea de medicamente şi, de bine, de 
rău, nu este nici o îndoială că pastilele care modifică starea 
emoţională au adus o alinare pentru milioane de oameni. Însă 
experimentul desfășurat cu Oser a ridicat o întrebare foarte 
interesantă, anume dacă o persoană, prin propriile sale efor- 
turi, poate produce, în funcționarea creierului, schimbări po- 
zitive de durată, care să aibă asupra emoţiilor un impact mult 
mai mare decît medicamentele. Şi această întrebare a dat apoi 
naştere la altele: de pildă, dacă oamenii chiar pot să-şi antre- 
neze mintea pentru a depăși emoțiile distructive, nu s-ar pu- 

oferi adulților un astfel de antrenament în administrarea indi- 
viduală a stărilor emoționale, indiferent că au sau nu înclina- 
tii spirituale? 

Aceste întrebări au fost discutate pe parcursul unui remar- 
cabil dialog de cinci zile, care a avut loc cu un an în urmă în- 
tre Dalai Lama, un mic grup de oameni de știință și un filo- 
zof al minții la reședința privată a Sfinţiei Sale din 
Dharamsala, India. Experimentul cu Oser a fost punctul cul- 
minant al mai multor direcţii de cercetare, deschise în decur- 
sul acestui dialog. Cu acea ocazie, Dalai Lama a fost unul 
dintre principalii susținători ai inițierii acestor cercetări: de 
fapt, el a fost un colaborator activ, care a ajutat știința să-și 
concentreze atenția asupra practicilor din tradiția spirituală 
budistă. 

Dar experimentele din Madison au constituit doar una din- 
tre concretizările acestei sondări colective profunde în natura 
emoţiilor, a felului în care devin ele distructive şi a posibile- 
lor antidoturi eficiente. Această carte conţine relatarea mea 
asupra conversaţiilor care au inspirat cercetările din Madison, 
asupra marilor întrebări care au stat la baza experimentului și 
asupra marilor implicații ale acestei explorări, extinse în sfe- 
ra posibilităţilor aflate la îndemîna oamenilor pentru a contra- 
cara curentul centrifugal al emoţiilor noastre distructive. 


Scrutarea transcendentului 


Oser a venit la Laboratorul E. M. Keck pentru Studierea 
Funcționării şi Comportamentului Creierului, situat în cam- 
pusul din Madison al Universităţii Wisconsin, la invitaţia lui 
Richard Davidson, unul dintre oamenii de știință care a parti- 
cipat la dialogurile de la Dharamsala. Laboratorul a fost înte- 
meiat de Davidson, un pionier în domeniul neurologiei afec- 
telor, o ramură care studiază conexiunile dintre creier şi 
emoţii. Davidson dorea ca Oser — un subiect extrem de inte- 
resant — să fie studiat intensiv cu aparate de ultimă oră pen- 
tru măsurarea funcțiilor creierului. 


28 EMOȚIILE DISTRUCTIVE 


Oser a petrecut mai multe luni la rînd într-o sihăstrie 
aproape completă. Puse cap la cap, aceste luni însumează 
cam doi ani şi jumătate. Însă pe lîngă aceasta, în decursul ani- 
lor în care a fost asistentul personal al unui maestru tibetan, 
n-a uitat să practice meditaţia, chiar și în mijlocul activități- 
lor sale zilnice, aproape în mod constant. Acum, în laborator, 
întrebarea era ce modificări produsese acest antrenament. 

Colaborarea a început încă dinainte ca Oser să se apropie 
măcar de aparatele RMN*, cu o întîlnire în care urma să se 
pună la punct protocolul cercetării. În timp ce echipa de opt 
cercetători îi furniza lui Oser informaţiile, toată lumea şi-a 
dat seama că se aflau într-o cursă contra cronometru. Dalai 
Lama urma să viziteze laboratorul a doua zi și sperau să ob- 
ţină pînă atunci măcar cîteva rezultate preliminare pe care să 
i le prezinte. 

Consultîndu-se şi cu Oser, echipa de cercetare a stabilit un 
protocol potrivit căruia el urma să treacă succesiv de la o sta- 
re obişnuită, de repaos a minţii la mai multe stări meditative 
specifice. Pentru cineva care ar fi crezut că meditaţia este un 
gen de exercițiu mintal unitar, definit în mod vag, în maniera 
Zen, discuţia aceasta i-ar fi schimbat complet opiniile. Ar fi 
ca și cum am presupune că orice mîncare gătită este la fel, ig- 
norînd diversitatea bucătăriilor, a reţetelor şi a ingredientelor 
din întreaga lume gastronomică. Tot aşa, există nenumărate 
tipuri, foarte bine delimitate, de antrenament mintal — 
reunite cu prea multă ușurință sub termenul occidental de 
„meditaţie“ — fiecare urmînd instrucțiuni proprii şi condu- 
cînd la experiențe distincte și, așa cum spera echipa, la efec- 
te clare asupra activităţii creierului. 


* RMN (Rezonanţă Magnetică Nucleară), în orig. engl, MRI 
(Magnetic Resource Imaging); procedura denumită astfel reprezintă 
folosirea unui spectometru cu rezonanță magnetică nucleară pentru 
a produce imagini electronice ale unor structuri moleculare și atomi- 
ce din solide, în special ale părţilor corpului uman. (N. red.) 

Există totuşi şi asemănări între genurile de meditație prac- 
ticate în diferite tradiții spirituale: un călugăr trapist* care re- 
cită Rugăciunea Inimii, „Kyrie eleison“**, are multe în co- 
mun cu un călugăr tibetan care intonează „Om mani padme 
hum“***, Însă dincolo de aceste asemănări generale, există o 
mare diversitate de practici de meditaţie specifice, fiecare 
avînd propriile strategii cognitive, afective şi de concentrare 
a atenției și, prin urmare, rezultate specifice. 

Se poate spune că budismul tibetan oferă cea mai cuprin- 
zătoare listă de opțiuni în ce priveşte metodele de meditație 
— şi din această ofertă bogată a început echipa de cercetători 
din Madison să aleagă ce să studieze. Sugestiile inițiale ale 
echipei s-au oprit asupra a trei stări meditative: vizualizarea, 
concentrarea asupra unui punct și generarea compasiunii. 
Cele trei metode implicau strategii mintale suficient de dis- 
tincte, astfel încît echipa era destul de sigură că acestea vor 
scoate în evidenţă configurații diferite ale activităţii cerebra- 
le. Şi într-adevăr, Oser a putut să ofere descrieri precise pen- 
tru fiecare. 

Una dintre metodele alese, concentrarea asupra unui punct 
— o concentrare deplină asupra unui singur obiect al atenției 
— poate fi considerată cea mai elementară şi universală din- 
tre toate practicile; ea se regăseşte, într-o formă sau alta, în 
toate tradiţiile spirituale ce folosesc meditaţia. Pentru concen- 
trarea asupra unui singur lucru este nevoie să se dea deoparte 
zeci de mii de alte gînduri şi dorințe care plutesc prin minte, 
perturbînd-o; aşa cum spunea filozoful danez Kierkegaard: 
„Puritatea inimii înseamnă a dori un singur lucru şi numai 
unul.“ 


* Membru al ordinului romano-catolic cistercian, reorganizat de 
abatele de Rance în 1664, în cadrul mănăstirii La Trappe din Nor- 
mandia. Acest ordin are reguli foarte stricte pentru care și regula tă- 
cerii. (N. red.) 

** Doamne, fie-ți milă de noi! (N. red.) 

*** Montra lui Chenrezig (Buddha al compasiunii). (N. red.) 

În sistemul tibetan (ca şi în multe altele) cultivarea con- 
centrării este un exerciţiu pentru începători, o cerință prelimi- 
nară pentru a putea trece la metode mult mai complexe. În- 
tr-un anumit sens, concentrarea este cea mai generală formă 
de antrenament mintal, avînd multe aplicaţii care nu ţin de 
spiritualitate. Pentru acest test, Oser a ales pur și simplu un 
anumit punct (care ulterior s-a dovedit a fi un mic șurub si- 
tuat deasupra lui, în aparatul RMN) asupra căruia să-şi fixe- 
ze îndelung privirea, redirecționîndu-și atenţia asupra lui ori 
de cîte ori în minte îi veneau alte gînduri. 

Oser a mai propus alte trei metode pe care le considera uti- 
le pentru a spori informaţiile culese: o meditație asupra devo- 
tamentului, o meditaţie asupra lipsei de teamă şi ceea ce el 
numea „starea deschisă“! Aceasta din urmă se referă la o sta- 
re de veghe liberă de orice gînduri, în care mintea, după cum 
o descria Oser: „este deschisă, amplă și conștientă, lipsită de 
orice activitate mintală intențională. Deşi nu se concentrează 
asupra a ceva anume, mintea este totuşi pe deplin activă — 
nu într-o manieră concentrată, ci doar foarte deschisă şi ne- 
preocupată de nimic. Pot apărea în minte gînduri vagi, însă 
ele nu se înlănțuiesc în secvențe mai lungi —, ci dispar tot aşa 
cum au apărut.“ 

Poate că la fel de interesantă a fost şi descrierea oferită de 
Oser pentru meditaţia asupra lipsei de teamă. Aceasta presu- 
pune „să aduci în minte o stare de certitudine lipsită de tea- 
mă, o încredere profundă că nimic nu o poate deranja — fer- 
mă și categorică, fără nici o ezitare, în care nu simţi aversiune 
faţă de nimic. Intri într-o stare în care simți că, indiferent ce 
se întîmplă, „nu am nimic de cîștigat, nu am nimic de pier- 
dut.“ Un exerciţiu ajutător pentru această meditaţie, a adăugat 
el, este acela de a-şi readuce în minte calităţile învăţătorilor 
săi. O focalizare similară asuprâ maeștrilor joacă un rol-che- 
ie în meditaţia asupra devotamentului, a spus el. În această 
meditaţie, mintea sa este dominată de o profundă apreciere şi 
recunoștință față de maeștrii săi şi, mai ales, față de calitățile 
lor spirituale. 

Aceeaşi strategie funcţionează și în meditaţia asupra com- 
pasiunii, fiind luată ca model bunătatea maestrului său. Oser 
a explicat că o parte vitală a antrenamentului pentru genera- 
rea iubirii şi a compasiunii este aceea de a face mintea să se 
concentreze asupra suferințelor ființelor vii și asupra faptului 
că toate năzuiesc să ajungă la fericire şi să se elibereze de su- 
ferință. La fel este și ideea de a „păstra în minte doar iubirea 
şi compasiunea pentru toate ființele — pentru prieteni şi pen- 
tru cei dragi, pentru străini şi dușmani deopotrivă. Este o 
compasiune fără un plan anume, care nu exclude pe nimeni. 
Genercază această iubire şi las-o să inunde mintea.“ 

În sfârșit, tehnica vizualizării presupunea alcătuirea cu 
ochii minţii a unei imagini foarte amănunțite a unei zeități bu- 
diste, cu toate detaliile sale complicate. Aşa cum descria Oser 
procesul: „începi cu detaliile şi construieşti întreaga imagine 
de sus pînă jos. La modul ideal, ar trebui să poţi păstra în min- 
te o imagine completă şi clară.“ Cei familiarizați cu acele 
thangkas tibetane (imaginile care atîrnă pe ziduri şi care întă- 
tişează astfel de zeități) ştiu că acest gen de imagini prezintă 
modele foarte complicate. 

Oser era sigur că fiecare dintre aceste şase practici de me- 
ditaţie va înfățișa configurații distincte ale creierului. Pentru 
cercetători, există distincţii clare, din punctul de vedere al ac- 
tivităţii cognitive, între, să zicem, vizualizare şi concentrarea 
asupra unui punct. Însă meditaţiile asupra compasiunii, recu- 
noștinţei și lipsei de teamă nu par să difere prea mult în ce pri- 
veşte procesele mintale implicate, deși diferă în mod clar în 
privința conţinutului. Din punct de vedere ştiinţific, dacă 
Oser demonstra existența unor amprente precise şi consisten- 
te, la nivelul creierului, pentru fiecare dintre aceste stări me- 
ditative, aceasta ar fi fost o premieră. 


Centrul de control pentru spațiul lăuntric 


Testele cu Oser au început cu RMN-ul funcţional, standar- 
dul actual inatacabil al cercetărilor asupra rolului jucat de cre- 

ier în comportament. Înainte de apariţia RMN-ului funcţio- 
nal, cercetătorii nu puteau observa într-o manieră precisă se- 
ria activităților care aveau loc într-o anumită parte a creleru- 
lui în decursul unei anumite activități mintale. RMN-ul 
standard, folosit pe scară largă în spitale, oferă o imagine gra- 
fică detaliată a structurii creierului. Însă RMN-ul funcţional 
oferă o imagine video — o înregistrare continuă a modului în 
care regiunile creierului își schimbă în mod dinamic nivelul 
de activitate de la un moment la altul. RMN-ul standard ob- 
servă în mod static structurile individuale ale creierului, în 
vreme ce RMN-ul funcțional pune în evidenţă felul în care 
aceste structuri interacționează în timpul activităţilor. 

RMN-ul funcțional îi putea oferi lui Davidson un set de 
imagini foarte clare ale creierului lui Oser, în fîșii transversa- 
le complete de un milimetru grosime — mai înguste decît o 
unghie. Aceste imagini puteau fi apoi analizate în orice di- 
mensiune pentru a putea observa precis ce se întîmplă în tim- 
pul unui act mintal, decelînd tiparele de activitate din creier. 

Cînd Oser şi echipa de cercetători au intrat în încăperile în 
care urma să se desfășoare experimentul cu RMN-ul functio- 
nal, acestea arătau ca un centru de control pentru spaţiul inte- 
rior. Într-o încăpere, o mulţime de analiști stăteau aplecaţi 
asupra computerelor, în vreme ce în alta, un grup de tehni- 
cieni monitorizau mulțimea de computere în timp ce îl ghidau 
pe Oser pe traseul protocolului experimental. 

Subiectii intră de regulă în RMN cu dopuri în urechi pen- 
tru a reduce vaietul necontenit al enormilor magneţi rotitori ai 
maşinii, un zgomot industrial enervant, gen dit, dit, dit, care 
aminteşte de înfiicoşătoarea coloană sonoră a filmului lui Da- 
vid Linch, Eraserhead. Sunetul ca atare este destul de supă- 
rător, însă şi mai supărătoare este senzaţia de claustrare. Tam- 
poanele de burete îți țin capul ferm într-o anumită poziţie, o 
cușcă îți acoperă capul, iar în vreme ce corpul alunecă în in- 
teriorul maşinii, îți dai seama că faţa ta se află la doar cîţiva 
centimetri de tavanul containerului. 

Deşi majoritatea oamenilor se acomodează cu acest spaţiu 
strâmt, unii devin claustrofobi, iar cîțiva chiar au amețeli sau 
vârtej. Unii subiecți sînt puțin cam reticenţi cînd e vorba să-și 
petreacă o oră sau mai mult în RMN, însă nerăbdarea lui Oser 
era evidentă; voia să începem cît mai repede. 


O minisihăstrie 

Întins liniștit pe un pat mobil de spital, cu capul prins în 
încleştarea aparatului, arăta ca un creion uman introdus într-o 
ascuţitoare cubică bej de proporţii enorme. În locul călugăru- 
lui singuratic dintr-o peşteră de pe vîrful muntelui, era acum 
călugărul într-un aparat de scanare a creierului. 

Purtînd căşti în loc de dopuri pentru a putea comunica cu 
camera de control, Oser părea imperturbabil în timp ce tehni- 
cienii îl supuneau la lungă o serie de teste pentru a se asigura 
că înregistrarea imaginilor RMN mergea bine. În cele din 
urmă, cum Davidson era pe punctul de a începe protocolul, l-a 
întrebat: „Oser, cum te simti?“ „Foarte bine“ l-a asigurat Oser 
prin intermediul unui mic microfon situat înăuntrul maşinii. 

„Creierul tău arată foarte frumos“, a spus Davidson. „Să 
începem cu cinci repetiţii ale stării deschise.“ O voce compu- 
terizată a preluat controlul, pentru a respecta orarul foarte 
precis al protocolului. Comanda „pornit“ a fost semnalul pen- 
tru ca Oser să înceapă meditaţia, urmată de o tăcere de 60 de 
secunde, intervalul acordat primului exerciţiu. Apoi comanda 
„neutru“, urmată iar de 60 de secunde de tăcere, și ciclul se 
relua iarăși cu comanda „pornit“. 

Aceeaşi rutină l-a ghidat pe Oser pe parcursul celorlalte 
cinci stări de meditaţie, cu pauze între ele în care tehnicienii 
puneau la punct diferite variabile. În final, cînd s-a încheiat 
toată runda, Davidson l-a întrebat pe Oser dacă simţea nevo- 
ia să repete vreo fază a experimentului şi răspunsul a fost: 
„Aș vrea să repet starea deschisă, compasiunea, devotamen- 

tul și concentrarea asupra unui punct“ — cele pe care el le 
considera cele mai importante pentru cercetări. 


Aşa că întregul proces a pornit din nou. În timp ce se pre- ' 


gătea să abordeze starea deschisă, Öser a spus că ar dori să ră- 
mînă mai multă vreme în fiecare stare. Putea să intre în sta- 
rea respectivă, dar dorea s-o aprofundeze mai mult. Însă 
odată ce computerele au programat protocolul, tehnologia 
conduce întregul proces; intervalele de timp nu puteau fi 
schimbate. Totuşi, tehnicienii au început să se gîndească cum 
să poată reprograma pe loc calculatoarele, astfel încît să mă- 
rească intervalul de după comanda „pornit“ cu 50% şi să 
scurteze în mod corespunzător intervalul neutru. Ciclul a por- 
nit din nou. 

Cu tot timpul petrecut cu reprogramarea şi rezolvarea di- 
ficultăților tehnice, întregul test a durat mai mult de trei ore. 
Foarte rar subiecţii ies din RMN — mai ales după ce au stat 


` atît de mult înăuntru — cu o altă expresie pe chip decît cea de 
oboseală și uşurare. Insă Davidson a fost plăcut surprins să îl 


vadă pe Oser ieşind din acea rutină epuizantă cu un zîmbet 
larg şi proclamînd: „Este ca o mini-sihăstrie!“ 


O zi foarte, foarte bună 


După o foarte scurtă pauză, Oser s-a îndreptat spre un alt 
laborator pentru următoarea serie de teste, de data aceasta ur- 
mînd se fie folosit ejectroencefalograful, aparatul care mă- 
soară undele cerebrale, cunoscut mai bine sub denumirea de 
EEG. Majoritatea studiilor prin EEG folosesc doar 32 de sen- 
zori, aşezaţi pe scalp pentru a surprinde activitatea electrică 
din creier — și multe folosesc doar şase. 

Ei bine, creierul lui Oser urma să fie monitorizat de două 
ori, folosind căști EEG diferite, una cu 128 de senzori, iar 
cealaltă cu uimitorul număr de 256 de senzori. Prima cască 
urma să înregistreze informaţii prețioase în timp ce el avea să 
parcurgă respectivele stări de meditaţie. Cea de-a doua, cu 

256 de senzori, urma să fie folosită în sinergie cu informatii- 
le obtinute anterior cu ajutorul RMN-ului. 

În lume există numai trei-patru alte laboratoare de cerce- 
tare neurologică care folosesc EEG cu 256 de senzori. Mulți- 
mea de date obținute astfel este apoi analizată cu ajutorul 
unui software analitic de ultimă generaţie, numit program de 
localizare a sursei, ceea ce permit o triangulare prin care se 
identifică precis locaţia neuronală a unui anumit semnal. Pro- 
gramul de localizare a sursei poate ajunge la zone mai pro- 
funde ale creierului — ceea ce nu pot face măsurătorile EEG 
obişnuite, care monitorizează doar straturile de suprafaţă ale 
creierului. 

Mergînd pe hol către sala EEG, Oser s-a pregătit cu încre- 
dere pentru o altă rundă a aceluiaşi protocol. Însă de această 
dată, în loc să stea întins în măruntaiele unui RMN, urma să 
stea pe un scaun confortabil, purtînd pe cap o cască asemănă- 
toare cu un cap de meduză -— ceva de genul unei căşti de 
baie, dar cu o mulţime de fire subțiri ieşind din ea ca nişte 
spaghetti. Sesiunea EEG a durat și ea vreo două ore. 

După ce s-au încheiat testele, cineva l-a întrebat pe Oser 
dacă l-au împiedicat să mediteze condițiile din RMN. „Sune- 
tul era supărător, dar repetitiv“, a spus el. „Curînd, poţi să uiţi 
de el şi nu tulbură prea mult meditaţia. Cred că mai importan- 
tă este dispoziţia în care te afli în acea zi.“ Și, aşa cum urmau 
să arate analiştii mai tîrziu, starea lui Oser din acea zi — şi 
probabil din oricare altă zi — fusese foarte, foarte bună. 


O înclinaţie pentru știință 


În dimineaţa următoare, cădea o ploaie pîcloasă, în timp 
ce o mașină neagră, elegantă, escortată de un convoi al poli- 
tiei din Madison şi de maşini în care se aflau oficiali de la Bi- 
roul Departamentului de Stat pentru Siguranţa Diplomatică 
trăgea în fața Centrului Waisman, unde se află laboratorul 
Keck. Din mașina neagră şi-a făcut apariţia Dalai Lama, zîm- 

bind către Davidson, care îi ura bun venit. Înainte de a se opri 
la centrul de conferințe din apropierea campusului, pentru a i 
se relata rezultatele înregistrate cu Oser, urma să facă un tur 
al laboratorului. 

Davidson l-a însoţit pe Dalai Lama într-o sală de şedinţe 
Şi i-a făcut o prezentare generală a echipamentelor de labora- 
tor şi a cercetărilor care se desfășurau acolo. El a punctat fap- 
tul că, în urma întâlnirilor sale precedente cu Dalai Lama, își 
concentrase atenția științifică asupra emoțiilor pozitive — și 
fusese extrem de uimit atunci cînd Dalai Lama spusese că re- 
laţia dintre mamă şi copil este una dintre sursele compasiunii, 
dar şi expresia naturală a acesteia. Acum, Davidson demara 
un program de cercetare asupra compasiunii şi se întreba dacă 
Dalai Lama avea unele sugestii cu privire la felul în care se 
putea stimula compasiunea. La care Dalai Lama, oricînd gata 
de glumă, a spus rîzînd: „Prin injecție!“ 

Pe parcursul traseului prin laborator, prima oprire a fost 
într-o cameră în care studenţii în programe doctorale, aflați în 
faţa unui şir de calculatoare, analizau febril cantitatea enormă 
de date ce fuseseră înregistrate cu o zi înainte, în timpul ex- 
perimentului cu Oser. Davidson i-a arătat lui Dalai Lama, pe 
unul dintre monitoare, imaginea unui creier cu mai multe pete 
de culoare, fiecare dintre ele indicînd un nivel diferit de acti- 
vitate în diverse zone ale creierului lui Oser. 

Anumite întrebări ştiinţifice — de pildă, referitoare la na- 
tura conştiinţei — îl preocupau de multă vreme pe Dalai 
Lama și, de-a lungul anilor, el s-a interesat de metodele care 
ar putea răspunde acestor întrebări. Una dintre aceste între- 
bări — referitoare la puterea minţii, sau a conştiinţei ca atare, 
de a comanda creierul — a apărut în timp ce Davidson îi ară- 
ta RMN. 

„Putem identifica, cu o precizie spaţială excelentă, sursele 
specifice ale activităţii din creier în timpul desfășurării diver- 
selor activităţi mintale“, i-a explicat Davidson. Apoi a adău- 
gat că punctul forte al EEG este viteza, așa cum punctul for- 

te al RMN este precizia spatială. În vreme ce RMN-ul func- 
tional poate detecta schimbări ale creierului care au loc în- 
tr-un interval spațial de un milimetru, electroencefalograma 
computerizată poate detecta schimbări ale creierului care au 
loc într-o miime de secundă. 

Aceasta l-a făcut pe Dalai Lama să întrebe: „Poţi să arăţi 
cum un gînd precede o acţiune? Poţi spune dacă un gînd apa- 
re primul, înainte să se producă schimbările din creier?“ 

În discuţia care a urmat, Davidson a fost surprins de fap- 
tul că Dalai Lama părea să aibă un simţ al faptelor şi metode- 
lor științifice aproape supranatural, un talent pe care îl dădu- 
se la iveală de nenumărate ori în decursul conversaţiilor sale 
cu oamenii de ştiinţă. Aşa cum a spus Davidson: „L-am văzut 
pe Sfinția Sa înțelegînd date de care oricine altcineva, cu ex- 
cepția specialiştilor, s-ar simți depășit.“ 


Cioplirea digitală 


Din momentul în care datele obținute de la RMN în urma 
experimentului cu Oser au început să fie afișate pe compute- 
rul din camera de control, s-a declanşat procesarea lor în mai 
multe staţii de lucru, care acționau în paralel. La prima pro- 
cesare, scalpul lui Oser a fost înlăturat matematic din imagi- 
ne pentru a se analiza doar activitatea din creier ca atare. Apoi 
un alt program a convertit contururile unice ale creierului lui 
Oser într-un „spaţiu standard“, un creier ideal uniform, ceea 
ce permite compararea creierului unei persoane cu alte creiere. 

Acest proiect s-a desfăşurat contra cronometru, compri- 
mînd șapte zile de analiză a datelor într-o jumătate de zi. De 
regulă, programul pentru o astfel de activitate de analiză a da- 
telor durează săptămîni întregi, iar proiectul concurează pen- 
tru timpul de lucru pe computer cu alte 20—30 de proiecte, 
aflate în curs de desfăşurare în laboratorul lui Davidson. Însă 
Davidson voia să-i poată prezenta lui Dalai Lama măcar une- 
le rezultate preliminare chiar a doua zi, la întîlnirea care a în- 

ceput la 8 a.m. Astfel că procesarea datelor a continuat pe 
parcursul nopţii, ultimul cercetător plecînd la 4.45 a.m. — să 
se odihnească puţin — și revenind la lucru la 7 a.m. 

Datele furnizate de RMN, care aveau potențialul de a oferi 
rezultatele cele mai concludente, erau mult prea numeroase şi 
complexe pentru a putea scoate la iveală într-un timp atît de 
scurt altceva decit nişte tipare generale. Dar cu puţin timp 
înainte de a începe sesiunea de discuţii de după-amiază, un 
student răvăşit și transpirat, care îşi petrecuse ultimele 24 de 
ore aproape numai în faţa computerului care procesa datele, 
i-a adus lui Davidson primele rezultate. 

De la prima privire generală, aruncată asupra datelor pe 
care ni le-a prezentat Davidson a doua zi, era limpede că Oser 
fusese în stare să-și regleze în mod voluntar activitatea cere- 
brală prin intermediul unor procese pur mintale. Prin contrast, 
majoritatea subiecţilor neantrenați în tehnica meditaţiei, căro- 
ra li se cere să îndeplinească o sarcină mintală nu se pot con- 
centra exclusiv asupra acesteia — şi, în consecinţă, semnale- 
le ce reflectă strategiile lor mintale voluntare sînt însoțite de 
o cantitate considerabilă de sunete reziduale. 

Însă, în cazul lui Oser, din analiza preliminară reieşea că 
strategiile sale mintale erau însoțite de modificări puternice, 
observabile ale semnalelor RMN. Aceste semnale sugerau că 
vastele reţele din creier se modificau odată cu fiecare stare 
mintală distinctă pe care o genera el. De regulă, o astfel de di- 
ferenţă clară la nivelul activităţii cerebrale între diferite stări 
ale minţii este o excepţie, lăsînd la o parte cazurile de modi- 
ficări primare ale conștiinței — de pildă, trecerea de la starea 
de veghe la somn. Dar creierul lui Oser prezenta diferențe 
clare în cazul fiecăreia dintre cele şase meditații. 


Neuroanatomia compasiunii 


Dacă rezultatele RMN-ului erau doar preliminare, analiza 
EEG, în schimb, scosese deja la iveală rezultate bogate, refe- 

ritoare la comparaţia dintre creierul lui Oser în stare de repa- 
os şi acelaşi creier în timpul meditaţiei asupra compasiunii. 
Cel mai spectaculos rezultat era o creștere a activităţii electri- 
ce fundamentale numită gamma, din partea mediană stîngă a 
girusului frontal, o zonă a creierului pe care experimentele 
anterioare ale lui Davidson au identificat-o drept un sediu al 
emoţiilor pozitive. În testele realizate cu aproape 200 de su- 
biecţi, laboratorul lui Davidson a descoperit că atunci cînd 
oamenii prezintă niveluri ridicate ale acestei activități cere- 
brale în respectiva zonă din cortexul prefrontal stîng, ei de- 
clară că resimt în mod simultan stări de fericire, entuziasm, 
bucurie, energie și vivacitate. l 

Pe de altă parte, cercetările lui Davidson au scos la iveală 
şi faptul că nivelurile ridicate de activitate într-o zonă parale- - 
lā din cealaltă parte a creierului — în zona prefrontală dreap- 
tă — se corelează cu resimțirea unor emoții supărătoare. Su- 
biecţii cu un nivel ridicat de activitate cerebrală în zona 
prefrontală dreaptă şi cu un nivel scăzut de activitate în zona 
stîngă sînt mai predispuși la sentimente de tristeţe, anxietate 
şi îngrijorare. Mai mult, dacă în raportul dintre activitățile din 
zonele prefrontale predomină partea dreaptă probabilitatea ca 
acea persoană să sufere la un moment dat de depresie clinică 
sau anxietate este foarte mare. Pacienţii care suferă de depre- 
sie şi prezintă semne de anxietate profundă au cele mai ridi- 
cate niveluri de activitate în zona prefrontală dreaptă. 

Aceste descoperiri au implicaţii importante pentru echili- 
brul nostru emoţional: fiecare dintre noi înregistrează un anu- 
mit raport între activitatea dreapta-stînga din zonele prefron- 
tale, ce oferă un baromentru al dispoziţiilor emoţionale prin 
care trecem de la o zi la alta. Acest raport reprezintă ceea ce 
poate fi considerat un punct de reper emoţional, o medie în 
jurul căreia oscilează stările noastre emoţionale zilnice. 

Fiecare dintre noi are capacitatea de a-și schimba starea 
emoţională, cel puţin într-o mică măsură, şi astfel poate mo- 

difica acest raport. Cu cît raportul înclină mai mult spre stîn- 
ga, cu atît starea noastră mintală tinde să se îmbunătăţească; 
experiențele care provoacă o îmbunătăţire a stării noastre 
emoționale determină o astfel de înclinare, și asta cel puţin 
temporar. De pildă, cei mai mulți oameni înregistrează mici 
schimbări pozitive în ce privește acest raport atunci cînd li se 
cere să își reamintească evenimente plăcute din trecut sau 
cînd privesc secvenţe amuzante sau emoționante dintr-un film. 

Deși de obicei astfel de schimbări în raport cu punctul de 
reper sînt modeste, în cadrul întîlnirii de la Madison, David- 
son i-a prezentat lui Dalai Lama date de-a dreptul uimitoare, 
rezultate din testele efectuate în urmă cu o zi cu Oser. În timp 
ce acesta genera o stare de compasiune prin meditaţie, se în- 
registra o înclinare semnificativă a funcţiilor prefrontale către 
partea stîngă, schimbare care era puţin probabil să se produ- 
că doar din întîmplare. 

Pe scurt, schimbarea stării creierului lui Oser în intervalul 
în care era animat de compasiune părea să reflecte o stare 
emoţională extrem de plăcută. Se pare că însuși actul de a fi 
preocupată de bunăstarea altora duce la creşterea stării de 
mulțumire a persoanei. Descoperirile au adus un suport ştiin- 
tific unei observaţii făcută adesea de Dalai Lama: aceea că 
persoana care meditează asupra compasiunii față de toate fi- 
inţele este beneficiarul nemijlocit al acesteia. (Printre benefi- 
ciile cultivării compasiunii, aşa cum sînt ele descrise în texte- 
le budiste clasice, se numără şi cîștigarea iubirii oamenilor şi 
a animalelor, o minte senină, somn și dimincți liniștite şi vise 
plăcute?.) 

Datele obţinute din experimentul cu Oser erau remarcabi- 
le şi din alt punct de vedere: aşa cum a subliniat Davidson, ele 

"reprezentau probabil primele informaţii asupra activităţii cre- 
ierului în timpul generării sistematice a compasiunii — o sta- 
re emoţională în cea mai mare parte ignorată de cercetările 
psihologice moderne. De-a lungul deceniilor, cercetările din 
psihologie s-au concentrat mult mai mult asupra a ceea ce ne 

deranjează — depresie, anxietate și altele asemenea — decît 
asupra a ceea ce ne face bine. Latura pozitivă a experiențelor 
şi bunătatea umană au fost în mare parte ignorate de aceste 
cercetări; mai mult, practic, nu există înregistrate nicăieri în 
analele psihologiei cercetări asupra compasiunii ca atare. 

Schimbarea spectaculoasă petrecută în creierul lui Öser în 
timpul meditației asupra compasiunii a ridicat o întrebare cu 
implicații pentru metodologia ştiinţifică: era oare aceasta 
doar o ciudăţenie a naturii sau se datora, aşa cum presupunea 
Davidson, antrenamentului intensiv pe care îl parcursese el? 
Dacă ar fi doar o ciudăţenie, atunci descoperirea ar fi intere- 
santă, dar fără valoare din punct de vedere ştiinţific; dacă s-ar 
datora antrenamentului, atunci ar avea implicații profunde 
pentru potenţialul dezvoltării umane. Aşa că Davidson i-a so- 
licitat imediat ajutorul lui Dalai Lama pentru a găsi și alți su- 
biecți pentru teste, care să fie antrenați în aceeaşi metodă de 
meditaţie asupra compasiunii, cu scopul de a se asigura că 
descoperirile reflectau un rezultat al practicii şi nu erau spe- 
cifice doar creierului lui Oser. În vreme ce scriu aceste rîn- 
duri, se desfăşoară în continuare teste cu o seamă de subiecți 
foarte bine antrenați în tehnica meditaţiei. 


Descoperiri fără precedent 


Întâlnirea de la Madison a fost organizată ca o prezentare 
ştiinţifică pentru Dalai Lama asupra mai multor programe de 
cercetare înrudite, inspirate, toate, de dialogul pe tema emo- 
ţiilor distructive și a antidoturilor acestora, care avusese loc 
cu un an în urmă la reședința sa din Dharamsala, India. Stu- 
diile lui Davidson constituiau una dintre direcții; în alte labo- 
ratoare se desfășurau în paralel teste care explorau alte di- 
mensiuni psihologice ale antrenamentului avansat în tehnica 
meditație. 

Deși informaţiile obţinute de Davidson asupra compasiu- 
nii erau surprinzătoare, şi mai surprinzătoare erau rezultatele 

raportate de Paul Ekman, unul dintre experții mondiali de 
seamă în ştiinţa emoţiilor, care conduce Laboratorul pentru 
Studierea Interacţiunilor Umane de la Universitatea Califor- 
nia din San Diego. Ekman s-a aflat printre cei cîțiva oameni 
de ştiinţă care participaseră la întîlnirea de la Dharamsala şi 
avusese ocazia să-l studieze pe Oser cu câteva luni înainte, în 
laboratorul său. Relatîndu-i lui Dalai Lama rezultatele, şi Ek- 
man a început prin a sublinia natura colectivă a cercetărilor. 
„Oser a fost un coorganizator. Multe dintre deciziile pe care 
le-am luat în decursul cercetărilor îi aparțin.“ 

Rezultatul final a constat în patru studii; în fiecare dintre 
acestea, așa cum a spus Ekman: „am descoperit lucruri pe 
care nu le mai întîlnisem pînă atunci.“ Unele descoperiri erau 
atât de noi, încît Ekman a mărturisit că nu e încă sigur că le 
înțelege complet. 

La primul test s-a folosit un aparat de măsură care repre- 
zintă încununarea muncii de o viaţă a lui Ekman, cel mai re- 
putat expert din lume în exprimarea facială a emoţiilor. Tes- 
tul constă în derularea cu rapiditate a unei casete video, care 
prezintă mai multe fețe umane, cu o diversitate de expresii. 
Provocarea stă în a identifica expresiile faciale pe care le-ai 
văzut — de pildă, dispreț, mînie sau teamă. Fiecare expresie 
apare pe ecran doar o cincime de secundă, într-una din va- 
riante, şi o treime de secundă, într-o a doua variantă — atît de 
puţin, încît o poţi rata şi dacă clipeşti. De fiecare dată, subiec- 
tul trebuie să numească cele şase emoţii pe care consideră că 
le-a recunoscut. 

Abilitatea de a recunoaşte expresii care se succed atît de 
rapid indică o capacitate neobișnuită de empatie. Asemenea 
expresii ale emoțiilor — numite microexpresii — nu pot fi re- 
cunoscute conştient nici de cel care le manifestă, nici de cel 
care le observă. Deoarece apar involuntar, aceste manifestări 
ultrarapide ale emoţiilor sînt complet necenzurate și astfel 
scot la iveală — chiar dacă numai pentru o clipă — ce simte 
cu adevărat persoana respectivă. 

Cele şase microemoţii evaluate sînt universal valabile din 
punct de vedere biologic, adică sînt exprimate la fel peste tot 
în lume. Deşi există uneori diferențe culturale semnificative 
în ce priveşte dirijarea conştientă a exprimării emoţiilor, cum 
ar fi dezgustul, aceste expresii apar şi dispar atît de rapid, în- 
cât nu sînt cenzurate nici măcar de tabuurile culturale. Micro- 
expresiile oferă o fereastră unică, prin care se poate observa 
realitatea emoțională a altei persoane. 

Din studiile desfăşurate cu mii de subiecţi, Ekman ştia 
deja că aceia care se descurcă mai bine în ce privește recu- 
noașterea acestor emoţii subtile sînt mai deschişi la experien- 
te noi, mai curioşi şi mai interesaţi de lucruri, în general. Şi 
de asemenea sînt conştiincioşi — eficienți şi de încredere. 
„Aşa că mă aşteptam ca datorită anilor de experiență în prac- 
tica meditaţiei““ — care cere atît conştiinciozitate, cît şi o min- 
te deschisă —, „subiecţii să-şi fi dezvoltat mai mult această 
abilitate“, a explicat Ekman. Așadar, își dorise să afle dacă 
Oser putea să se descurce mai bine decît alții în identificarea 
acestor emoţii ultrarapide. 

Apoi Ekman a anunţat rezultatele pe care le obținuse: atît 
Oser, cît şi un alt practicant occidental avansat în tehnicile de 
meditație, pe care avusese ocazia să-l testeze prezentau două 
deviații standard peste medie în recunoaşterea acestor sem- 
nalări faciale ultrarapide ale emoţiilor (deși între cei doi su- 
biecţi existau diferenţe cu privire la emoțiile pe care le puteau 
recunoaşte cel mai bine). Ambii au obținut scoruri mult mai 
mari decît oricare alt subiect dintre cei 5.000 care fuseseră 
testaţi. „Se descurcă mai bine decît nişte poliţişti, avocaţi, 
psihiatri, vameşi, judecători — chiar mai bine decît agenţi ai 
Serviciilor Secrete“ — astfel fiind desemnat grupul care an- 
terior se remarcase prin rezultatele cele mai bune. 

„Se pare că unul dintre beneficiile unei anumite părți a tra- 
seului pe care aceste două persoane l-au urmat în viaţă este 
acela că au devenit mult mai conştienţi de aceste semne sub- 
tile care exprimă sentimentele oamenilor“, a observat Ekman. 

Oser are o hiperacuitate pentru semnele trecătoare ale fricii, 
disprețului şi mâîniei. Celălalt — un occidental care, ca şi 
Oser, petrecuse doi-trei ani în retragere solitară, după tradiţia 
tibetană — avea rezultate la fel de spectaculoase, deși cu pri- 
vire la o categorie diferită de emoţii: fericire, tristeţe, dezgust 
şi, ca şi Oser, mînie. 

Auzind rezultatele, Dalai Lama — care nu crezuse că Ek- 
man va afla ceva din acest test — a exclamat surprins: „Oh! 
În acest caz, înseamnă că practicarea Dharmei chiar are o in- 
fluentă. Acesta este un lucru nou.“ 

Apoi, încercînd să elucideze motivul pentru care medita- 
ţia părea să aibă o influenţă atît de mare, Dalai Lama a presu- 
pus că sînt în joc două abilități. Una putea fi viteza mărită a 
procesului de cogniţie, care ar duce la înlesnirea perceperii 
stimulilor rapizi, în general. A doua abilitate ar fi o mai mare 
sensibilitate la emoţiile altor oameni, ceea ce-l putea ajuta pe 
cel supus testului să le descifreze mai ușor. Ekman a fost de 
acord că cele două abilităţi trebuie separate pentru a putea în- 
ţelege mai bine rezultatele experimentului său, dar a adăugat 
că nu putea face acest lucru doar pe baza acestor rezultate. 

lar Ekman și Dalai Lama au căzut de acord că nu le era 
clar de ce Oser era abil în descifrarea anumitor emoții, în vre- 
me ce celălalt subiect era abil în ce priveşte un alt set de emo- 
ţii. De ce nu erau amîndoi la fel de buni la toate? Lăsînd la o 
parte acest aspect, Ekman a trecut la următoarea descoperire 
— una care era și mai surprinzătoare, dacă nu de-a dreptul de- 
rutantă. 


O realizare spectaculoasă 


Una dintre cele mai primitive reacţii din repertoriul uman, 
reflexul de tresărire, implică o cascadă de spasme musculare 
rapide ca reacție la un zgomot puternic şi suprinzător sau la 
vederea bruscă a ceva supărător. La toţi oamenii, în timpul 
tresăririi se contractă involuntar aceiaşi cinci muşchi faciali, 

mai ales în jurul ochilor. Reflexul de tresărire se declanşează 
ia aproximativ două zecimi de secundă după auzirea sunetu- 
lui și se sfirșeşte la aproximativ o jumătate de secundă după 
acesta. De la început pînă la sfîrşit, durează aproximativ o 
treime de secundă. Intervalul de timp este întotdeauna ace- 
lași; aşa am fost plămădiţi. 

Ca toate celelalte reflexe, tresărirea reflectă activitatea 
trunchiului cerebral, partea reptiliană, cea mai primitivă a 
creierului. Ca şi restul reacţiilor trunchiului cerebral — şi 
spre deosebire de cele ale sistemului nervos autonom, cum ar 
îi ritmul bătăilor inimii —, reflexul de tresărire depăşeşte ca- 
pacitatea de reglare voluntară. Din câte ştie neurologia pînă 
acum, mecanismele care controlează reflexul de tresărire nu 
pot fi modificate de nici un act intențional. 

Ekman a devenit interesat de testarea reflexului de tresări- 
re pentru că intensitatea acestuia prezice magnitudinea emo- 
țiilor negative pe care le poate resimţi o persoană — în spe- 
cial, teama, mînia, tristețea şi dezgustul. Cu cît o persoană 
tresare mai tare, cu atît aceasta va tinde mai mult să resimtă 
emoţii negative — deşi între tresărire și sentimentele poziti- 
ve, cum ar fi bucuria, nu există nici o relație’. 

Pentru a testa magnitudinea reflexului de tresărire al lui 
Oser, Ekman a străbătut cu acesta Golful San Francisco, pînă 
la laboratorul psihofiziologic al lui Robert Levenson de la 
Universitatea California din Berkeley. Acolo i-au instalat lui 
Oser senzori pentru a-i urmări ritmul cardiac şi reacţia de 
transpiraţie şi i-au înregistrat expresiile faciale cu o cameră 
video — toate acestea pentru a-i putea înregistra reacţiile fi- 
ziologice la auzul unui sunet surprinzător. Pentru a elimina 
orice diferenţe care puteau fi determinate de nivelul sunetu- 
lui, ei au ales limita pragului tolerat de om — un sunet extrem ` 
de puternic, asemănător zgomotului unui pistol sau al unor 
artificii declanșate în apropierea urechil. 

I-au dat lui Oser indicaţiile standard, spunîndu-i că vor în- 
cepe numărătoarea inversă de la zece la unu, iar în momentul 

în care se va încheia, el va auzi un sunet puternic. l-au cerut 
să încerce să-și suprime tresărirea inevitabilă, astfel încât, 
dacă cineva l-ar privi, să nu-şi dea seama că a auzit sunetul. 
Unii se descurcă mai bine decît alţii în această privinţă, deşi 
nimeni nu reușește să se apropie măcar de eliminarea comple- 
tă a tresăririi. Un studiu clasic din anii '40 arată că reflexul de 
tresărire este imposibil de împiedicat, în pofida celor mai in- 
tense eforturi conştiente de a suprima spasmele musculare. 
Nici un subiect testat de Ekman sau de Robert Levenson nu 
reuşise să facă acest lucru. Din cercetările anterioare reieșise 
că nici măcar trăgătorii de elită din poliţie, care trag cu arma 
în mod constant, nu pot să nu tresară. 

Dar Oser a reuşit. i 

Ekman i-a explicat lui Dalai Lama: „Cînd Oser încearcă să 
suprime tresărirea, aceasta aproape dispare. Eu n-am mai în- 
tîlnit pe nimeni care să poată face acest lucru. Şi nici alţi cer- 
cetători. Este o realizare spectaculoasă. Nu avem nici o idee 
cu privire la anatomia care îi permite să suprime reflexul de 
tresărire.“ | 

Oser a practicat două tipuri de meditaţie în timpul testării 
tresăririi: concentrarea asupra unui punct şi starea deschisă, 
care fuseseră testate şi în cursul şedinţelor RMN de la Madison. 
Poate că atunci cînd se va încheia analiza datelor culese cu 
acea ocazie, se vor obține indicii despre ce părți ale creierului 
au fost implicate în clipa în care Oser îşi suprima reflexul. 

Din punctul de vedere al lui Oser, cel mai puternic efect 
l-a avut starea deschisă: „Cînd am intrat în starea deschisă, 
sunetul exploziv mi s-a părut mult mai slab, ca şi cum m-aş fi 
distanțat de senzațiile mele, auzind sunetul de la distanță.“ De 
fapt, Oser credea cu tărie că dintre toate experimentele aces- 
ta va da cel mai concludent rezultat, așa că era foarte nerăb- 
dător să treacă prin experimentul tresăririi aflîndu-se în starea 
deschisă. Ekman a relatat apoi că deşi fiziologia lui Oser a 
prezentat cîteva modificări ușoare, nu i s-a mişcat nici un 
mușchi de pe faţă, lucru pe care Oser l-a pus în legătură cu 

faptul că mintea sa nu a fost surprinsă de bubuit. Într-adevăr, 
aşa cum a spus mai tîrziu Oser: „Dacă poţi rămîne în această 
stare în mod adecvat, bubuitul pare un eveniment neutru, ca 
a pasăre zburînd pe cer.“ 

Deşi Oser n-a manifestat nici cea mai mică mişcare a muş- 
chilor faciali în timp ce se afla în starea deschisă, reacțiile 
sale fiziologice (inclusiv ritmul cardiac, transpirația și tensiu- 
nea) indicau o creştere tipică reflexului de tresărire. Din 
punctul de vedere al lui Ekman, cea mai mare inhibare în an- 
samblu s-a produs în timpul concentrării intense asupra unui 
punct. În acest interval, în locul creșterii inevitabile, s-a pro- 
dus o scădere a ritmului cardiac al lui Oser, a tensiunii şi așa 
mai departe. Pe de altă parte, mușchii săi faciali au reflectat 
în mică măsură modelul tipic al reflexulu: de tresărire; mişcă- 
rile „erau foarte slabe, dar erau totuşi prezente“, a observat 
Ekman. „Și a făcut un lucru neobișnuit. La toți ceilalţi su- 
biecți pe care i-am testat, sprîncenele coborau. La Öser s-au 
ridicat.“ 

Pe scurt, se părea că acea concentrare asupra unui punct a 
lui Oser îl izolase faţă de stimulii externi — chiar şi față de 
zgomotul foarte puternic al unui foc de armă. Dat fiind faptul 
că cu cît tresărirea unui subiect este mai puternică, cu atît 
acesta tinde să resimtă mai intens emoții negative, perfor- 
manța lui Oser avea implicaţii ispititoare, sugerînd un nivel 
remarcabil de liniște emoţională. Tocmai acea linişte despre 
care în textele antice se spune că este unul dintre roadele 
practicării meditației. 

Ekman i-a mărturisit lui Dalai Lama, cu o notă de mirare 
în glas: „Am crezut că exista o şansă foarte mică, că era foar- 
te puţin probabil ca cineva să-şi poată elimina acest reflex 
foarte primitiv şi foarte rapid. Totuși, din ceea ce ştiam despre 
meditaţie, ne-am gîndit că merită să încercăm.“ Şi a meritat 
cu siguranță. 

Puterea bunăvoinței iubitoare 


Deşi reacţiile lui Oser la testarea tresăririi au fost remarca- 
bile din punct de vedere neurologic, implicaţiile performanței 
sale asupra evaluării următoare au fost la fel de profunde — 
de data aceasta nu pentru fiziologie, ci pentru relațiile socia- 
le. În acest experiment, Oser urma să poarte două discuţii, 
două confruntări pe teme asupra cărora el și interlocutorul său 
să aibă păreri diferite. În timp ce vorbeau, fiziologia lor urma 
să fie monitorizată, pentru a se evalua impactul dezacordului 
dintre ei. A 

Partenerii săi de discuţie urmau să fie amîndoi oameni de 
ştiinţă devotați unei perspective raționaliste, iar subiectele 
erau alese astfel încît să genereze un dezacord: întrebarea 
dacă cineva ar trebui să abandoneze ştiinţa și să devină călu- 
găr (aşa cum făcuse Oser) şi tema reîncarnării. Pentru asigu- 
rarea contrastului, Oser urma să polemizeze cu doi profesori 
— unul cumsecade, iar celălalt foarte arțăgos. Paul l-a descris 
pe unul dintre partenerii de conversaţie, cîştigător al premiu- 
lui Nobel şi avînd în jur de 75 de ani, drept „unul dintre cei 
mai cumsecade profesori pe care îi cunosc“ — deși opiniile 
sale asupra subiectelor în discuţie erau opuse celor ale lui 
Oser. Celălalt profesor trebuia să fie cea mai certăreață şi di- 
ficilă persoană din campus în opinia generală. Dar acest pro- 
fesor era atît de refractar, încît atunci cînd au sosit rezultatele 
cercetării, a refuzat să participe la întîlnire! Deci Ekman a 
ales următorul candidat de pe lista celor care polemizau într-o 
manieră mai degrabă agresivă şi arțăgoasă. 

În timpul conversaţiilor, atît fiziologia lui Oser, cît și cea 
a partenerului său erau monitorizate, iar chipurile lor erau fil- 
mate. Rezultatul: „Fiziologia lui Oser era practic aceeaşi, in- 
diferent cu cine stătea de vorbă“, a relatat Ekman. „Însă ex- 
presiile sale erau extrem de diferite.“ În prezența profesorului 
cumsecade, Öser zîmbea mai des şi mai sincronizat decît în 
prezența persoanei dificile. 

În timp ce profesorul cumsecade discuta cu Oser despre 
diferențele lor de opinie, cei doi zîmbeau, păstrau contactul 
vizual şi vorbeau fluent. De fapt, s-au simţit atît de bine în 
timp ce îşi explorau dezacordurile, încît nu voiau să se mai 
oprească. 

Însă, a spus Ekman, „nu așa s-au petrecut lucrurile și cu 
persoana dificilă.“ De la început, semnele fiziologice ale in- 
dividului dificil prezentau o creştere emoțională pronunțată. 
Şi totuși, în decursul discuţiei lor de 15 minute, agitația sa a 
scăzut, ca şi cum conversaţia cu Oser l-ar fi calmat. La sfîrşi- 
ral discuţiei, partenerul certăreţ şi căruia îi plăcea de regulă să 
discute în contradictoriu a mărturisit în mod spontan: „N-am 
putut să fiu certăreţ. Mi se răspundea întotdeauna rațional și 
cu zîmbete,; este copleșitor. Am simțit ceva — ca o umbră sau 
ca o aură — și n-am putut să fiu agresiv. 

Acest lucru, a comentat Ekman, „era exact ceea ce speram 
să se petreacă: cînd interacționezi cu cineva care nu îţi întoar- 
ce agresivitatea sau care răspunde agresivităţii cu bunăvoință 
iubitoare, este în beneficiul tău.“ 

În sfârșit, în ultimul experiment, Ekman și Robert Leven- 
son i-au prezentat lui Oser două filme documentare medicale 
de pregătire, ce fuseseră folosite timp de mai mult de trei de- 
cenii în cercetările asupra emoţiilor pentru simplul motiv că 
erau foarte supărătoare. Într-unul dintre acestea, un chirurg 
pare să-i amputeze cuiva un membru cu un bisturiu și un fe- 
răstrău — în realitate, medicul pregătea un braţ amputat pen- 
tru a i se pune o proteză —, în imagine apărînd o mulțime de 
sînge şi de cheaguri. Însă camera era focalizată doar pe mem- 
bru şi nu puteai vedea persoana care'trecea prin acea opera- 
ție. În cel de-al doilea film, urmăreai durerea unui pacient 
care suferise arsuri grave şi căruia medicii îi dezlipeau bucăţi 
de piele arsă de pe corp. Principala emoție trezită în zecile de 
subiecţi care văzuseră ambele filme în timpul experimentelor 
era foarte clară: dezgust. 

Cînd Oser a vizionat filmul cu amputarea, emoția pe care 
a relatat că a resimtit-o cel mai puternic a fost obișnuitul dez- 
gust. El a comentat apoi că filmul i-a amintit de învăţăturile 
budiste referitoare la perisabilitatea şi la aspectele neplăcute 
ale corpului omenesc, care se ascund sub o înfățișare plăcută. 
Însă reacţia sa la cel de-al doilea film a fost foarte diferită. 
„Atunci cînd vede întreaga persoană“, a relatat Ekman, „Oser 
simte compasiune.“ Gîndurile sale se îndreptau către suferin- 
ţa omenească și către felul în care ar putea fi alinată; avea ùn 
simțămiînt de grijă şi preocupare, amestecat cu o tristeţe pu- 
ternică, sfişietoare, dar nu neplăcută. 

Fiziologia reacției de dezgust a lui Oser din timpul filmu- 
lui cu amputarea nu a fost ieșită din comun — în timpul aces- 
tei emoții fiind înregistrate schimbările standard, care indicau 
o accelerare fiziologică. Însă atunci cînd a început să simtă în 
mod spontan compasiune în timpul filmului cu pacientul ars, 
semnalele sale fiziologice indicau relaxarea chiar mai puter- 
nic decît atunci cînd fuseseră măsurate într-o stare de repaos. 

Ekman şi-a încheiat raportul asupra rezultatelor observînd 
că fiecare dintre studiile cu Oser a „dus la descoperiri pe care 
nu le-am mai întîlnit în 35 de ani de cercetare.“ Pe scurt, re- 
zultatele înregistrate cu Oser sînt extraordinare. 


Proiectul persoanelor extraordinare 


De fapt, Ekman a fost atît de impresionat — şi de intrigat 
din punct de vedere ştiinţific — de experimentele cu Oser, în- 
cît la întîlnire a anunțat că plănuiește să iniţieze un program 
sistematic de cercetări cu mai mulți subiecți la fel de-ncobiş- 
nuiți ca Oser. Singurul criteriu după care urmau să fie selec- 
ționaţi subiecții era acela de a fi „extraordinari“. 

Acest anunț a constituit, pentru psihologia modernă, un 
eveniment extraordinar în sine. Psihologia s-a concentrat 
aproape în întregime asupra cazurilor problematice, anorma- 
le şi obişnuite. Foarte rar psihologii — mai ales cei de talia 


Un călugăr lamaist în laborator 51 


mui Ekman — şi-au concentrat atenția științifică asupra unor 
subiecți care să fie, într-un anumit sens (nu din punct de ve- 
dere intelectual), mult peste media normală. Şi totuși acum 
Ekman propunea studierea oamenilor care excelează în pri- 
“inţa mai multor calități umane admirabile. Anunţul său te 
poate face să te întrebi de ce psihologia nu a făcut acest lucru 
pină acum. i 

De fapt, abia în ultimii ani s-a demarat în psihologie un 
program explicit de studiere a trăsăturilor pozitive din natura 
umană. La inițiativa lui Martin Seligman, un psiholog de la 
Universitatea Pennsylvania, celebru de multă vreme pentru 
cercetările sale asupra optimismului, a început o mişcare pro- 
miţătoare în ceea ce astăzi se numeşte „psihologia pozitivă“ 
— studiul ştiinţific al bunăstării şi calităţilor umane pozitive. 
Dar chiar şi în cadrul psihologiei pozitive, cercetarea propu- 
să de Ekman urma să lărgească perspectiva ştiinţei asupra bu- 
zătății omului, evaluînd limitele pozitivităţii umane. 

Eternul om de ştiinţă, Ekman, a început să precizeze foar- 
te clar ce înţeleg:a prin „extraordinar“. De pildă, el se aştep- 
ta ca astfel de indivizi să existe în fiecare cultură şi tradiţie re- 
tigioasă, poate că cel mai adesea sub forma unor persoane 
contemplative. Însă indiferent ce religie împărtăşeau, subiec- 
tii urmau să aibă patru calități. 

Prima este aceea că ei emană un simțămînt de bunătate, o 
stare de o calitate paipabilă, pe care ceilalți.o observă și o re- 
cunosc. Această bunătate trece dincolo de o aură vagă şi căl- 
duţă și reflectă cu acuratețe întreaga persoană. În această pri- 
“ință, Ekman a propus un test prin care să fie înlăturați 
sarlatanii: la oamenii extraordinari „există o transparenţă în- 
tre viaţa lor privată şi cea publică, spre deosebire de majori- 
tatea indivizilor charismatici, care au o viață publică minuna- 
tă, dar o viață privată deplorabilă.“ 

O a doua calitate: altruismul. Astfel de oameni extraordi- 
nari sînt o sursă de inspirație prin lipsa de preocupare pentru 
statut, faimă sau ego. Nu sînt absolut deloc preocupaţi de po- 

ziția lor sau de recunoașterea importanţei lor. O astfel de lip- 
să de egoism, a adăugat Ekman, „este remarcabilă, din punct 
de vedere psihologic.“ 

A treia calitate este o prezență impunătoare, pe care cei- 
lalți o găsesc benefică. „Oamenii vor să fie în preajma aces- 
tor persoane pentru că se simt bine — deși nu pot explica 
motivul“, a spus Ekman. Și, într-adevăr, Dalai Lama însuşi 
oferă un exemplu elocvent (deşi Ekman nu i-a împărtăşit 
acest lucru); titlul tibetan standard al acestuia nu este Dalai 
Lama, ci „Kundun“, care în tibetană înseamnă „prezenţă“. 

În sfîrșit, astfel de indivizi extrâăordinari au „o capacitate 
uluitoare de atenţie şi concentrare“. Şi din acest punct de 
vedere Ekman a considerat că Dalai Lama este exemplar. Aşa 
cum a spus Ekman mai tîrziu: „la majoritatea întrunirilor ști- 
inţifice, eu și alți colegi sinceri recunoaștem că mintea ne mai 
zboară aiurea. În timp ce asculți pe cineva vorbind, te gîndeşti 
unde vei lua cina, atenţia ta se întoarce la discurs pentru cîte- 
va minute, apoi iarăși te gîndești la munca ta și la vreun ex- 
periment pe care ţi-l inspiră cele spuse. Dar stînd alături de 
Dalai Lama timp de cinci zile la întruniri, am observat că 
Sfinţia Sa nu a pierdut nici un cuvînt. Este unul dintre cei mai 
atenți ascultători pe care i-am întîlnit — se concentrează 
total. Și este contagios: în timpul celor cinci zile petrecute cu 
el, este uimitor, dar foarte rar mi-a zburat mintea aiurea chiar 
şi pentru o secundă.“ 

Ekman a mărturisit că lista era preliminară şi i-a solicitat 
sugestii lui Dalai Lama. După o mică discuţie, Dalai Lama a 
făcut o observaţie categorică, spunînd că cultivarea samadhi, 
capacitatea de concentrare asupra unui punct, nu este în mod 
necesar o activitate spirituală. „Cînd este însoţită de practica 
spirituală, poate să constituie o pregătire importantă sau un 
ajutor, însă nu este spirituală prin ea însăşi. Este o unealtă care 
poate fi folosită pentru o largă varietate de sarcini cognitive.“ 

Însă, a adăugat el, „stări ale minţii de o factură mai spiri- 
tuală, cum ar fi practicarea bunăvoinţei iubitoare și a compa- 

siunii, apar cu adevărat doar atunci cînd trăieşti stări de em- 
patie. Acestea au o arie cuprinzătoare, nu limitată, iar la baza 
lar se află un sentiment de încredere şi curaj. Trebuie să des- 
coperim ce activităţi ale creierului sînt rezultatele acestui gen 
de practică spirituală. În cazul lui Oser, acestea erau combi- 
nate. Însă în cercetările viitoare, pentru o mai mare claritate, 
ne-ar fi de folos să putem plănui studii care să izoleze efecte- 
le acestor stări diferite ale minţii.“ 

Pe scurt, oricine poate învăţa să îşi dirijeze atenţia cu aju- 
torul concentrării asupra unui punct — şi poate folosi această 
abilitate pentru orice scop uman, de fa îngrijirea copiilor pînă 
la război. Dar adevărata empatie şi o compasiune universală 
vădesc o bunătate care reprezintă, pe lîngă o admirabilă cali- 
rate spirituală, marca unei persoane cu adevărat extraordinare. 


Plasticitatea creierului 


Din perspectiva neurologiei, miza tuturor acestor cercetări 
nu este deloc aceea de a demonstra că Oser sau vreo altă per- 
soană extraordinară poate avea calităţi intrinseci remarcabile, 
ci de a lărgi cîmpul experimental al posibilităţilor umane. 
Unele dintre premisele-cheie au început deja să se extindă, în 
parte datorită unei revoluţii la nivelul ipotezelor neuroştiinţe- 
lor, referitoare la maleabilitatea creierului însuşi. 

Cu un deceniu în urmă, dogma în neurologie susținea că 
creierul conţine încă de la naștere numărul total și definitiv de 
neuroni și că nu este afectat de experienţele de pe parcursul 
vieții. Se credea că singurele schimbări ivite pe parcursul vie- 
ţii erau unele modificări minore ale contactelor sinaptice — 
conexiunile dintre neuroni — şi moartea celulelor odată cu 
imbătrînirea organismului. Însă noul cuvînt de ordine în ști- 
ința creierului este „neuroplasticitatea“, ideea că creierul se 
schimbă continuu ca rezultat al experienţelor noastre — fie 
prin conexiuni noi între neuroni, fie prin generarea unor neu- 
roni complet noi. Perfecționarea muzicală — un muzician 

care exersează la un instrument în fiecare zi, timp de ani de 
zile — oferă un model bun de neuroplasticitate. Studiile 
folosind RMN-ul au scos la iveală faptul că la un violonist, de 
pildă, zonele creierului care controlează mișcările degetelor 
de la mîna care apasă corzile sporesc în dimensiuni. Cei care 
încep exersarea la o vîrstă mai fragedă și repetă mai intensiv 
înregistrează schimbări mai mari la nivelul creierului”. 

În aceeaşi sferă se încadrează şi întrebarea: de cât exerci- 
țiu este nevoie pentru a se produce o astfel de schimbare în 
creier, mai ales în cazul unei practici atît de subtile cum este 
meditaţia? O practică îndelungată are un efect incontestabil 
asupra creierului, minţii și corpului. Studiile efectuate cu per- 
sonalităţi de marcă dintr-o plajă largă de domenii — de la 
maeştri de şah și violoniști ła atleți olimpici — au scos la 
iveală schimbări profunde la nivelul fibrelor musculare și al 
abilităților cognitive corespunzătoare care îi plasează pe aceş- 
tia la limita superioară a unei abilităţi, mai presus decît ceilalți. 

Cu 'cît numărul total de ore de antrenament pe care le-au 
efectuat campianii este mai mare, cu atît schimbările sînt mai 
profunde. De pildă; în rîndul violoniştilor de nivel mondial, 
toți au exersat de-a lungul vieţii un total echivalent cu apro- 
ximativ 10.000 de ore pînă a'fi acceptaţi la o academie de mu- 
zică. Cei de pe nivelul imediat următor au exersat în medie 
7.500 de ore5. Probabil că un rezultat similar al practicii înde- 
lungate apare şi în gazul 'meditaţiei, care piste fi considerată, 
din punctul de vedere al științelor cogniției, un efort sistema- 
tic de reeducare a atenţiei şi a altor abilități mintale şi emo- 
tionale înrudite. 

Aşa cum s-a dovedit, Oser depășea cu mult nivelul de 
10.000 de ore de practică a meditației. O mare parte dintre 
aceste ore de practică s-au acumulat în timpul petrecut în izo- 
lare şi-ieditaţie intensivă, pe lîngă cei patru ani pe care i-a 
petrecut la o sihăstrie, la începutul pregătirii sale de călugăr, 
precum şi lungile perioade intermitente de izolare din anii 
care au urmat. 

Însă umilința este una dintre virtuțile care semnalează pro- 
gresul spiritual. Deși Oser, de pildă, a exersat vizualizarea în 
izolare timp de opt ore pe zi, vreme de nouă luni, el a obser- 
vat că încă mai trebuie să construiască imaginea în minte bu- 
cată cu bucată. Această performanţă nu poate fi comparată, 
spune el, cu acelea ale generaţiei mai în vîrstă de maeștri ti- 
betani care trăiesc încă şi care şi-au petrecut zece ani din via- 
tă sau mai mult în singurătate pentru a-şi antrena mintea. De- 
spre vizualizare, de pildă, Oser spune că există unii 
practicanți foarte experimentați care pot vizualiza o întreagă 
imagine complexă, cu toate detaliile, dintr-odată. Un yoghin 
tibetan pe care îl cunoştea el putea să facă acest lucru cu un 
întreg panteon de 722 de imagini diferite. „Fără falsă modes- 
ție“, a spus Oser, „eu mă consider un practicant mediu.“ 

Se considera o persoană obişnuită, care a ajuns la rezulta- 
tele înregistrate în laborator printr-o pregătire susținută şi o 
aspirație profundă către transformarea minţii. „Procesul ca 
atare“, aşa cum a spus el, „are multe calități extraordinre, dar 
nu neapărat şi subiectul acestuia“ — adică el însuşi. „Ideea 
importantă aici este. că acest proces este accesibil oricui îl 
practică cu suficientă hotărîre.“ 

Lăsînd modestia la o parte, Oser pare să se situeze la o ex- 
tremă a unui întreg spectru de schimbări ale creierului, de- 
clanşate prin meditaţie. Oser poate fi considerat un virtuoz al 
meditației, însă pînă şi novicii încep să manifeste unele 
schimbări asemănătoare. Acest lucru a reieşit limpede din alte 
informaţii culese de Davidson cu privire la schimbări simila- 
re ale creierului la oameni care abia începuseră să practice un 
anume tip de meditaţie, „contemplația“ — informaţii pe care 
ni le-a împărtășit în cadrul întîlnirii anterioare de la Dharam- 
sala (vezi capitolul 14 pentru detalii). 

Aceste studii i-au furnizat lui Davidson date convingătoa- 
re ce susțin că meditaţia poate schimba atît creierul, cît și cor- 
pul. Rezultatele lui Oser au arătat cît de departe puteau să 
meargă aceste schimbări, în ritm cu înmulţirea anilor de prac- 


56 EMOŢIILE DISTRUCTIVE 


tică susținută, dar şi începătorii au manifestat semnele unor 
transformări biologice în acceaşi direcţie. Deci, următoarea 
chestiune pe care trebuia să o abordeze Davidson viza faptul 
dacă pot fi folosite tipuri specifice de meditaţie pentru a 
schimba circuitele din creier asociate cu diferitele aspecte ale 
emoției. 

E posibil ca Davidson să fie unui dintre puţinii neurologi 
care îndrăznesc să ridice această întrebare, pentru că labora- 
torul său folosește o tehnică nouă de obţinere a imaginii, nu- 
mită scanare DTI, pentru a găsi răspunsul la aceasta. Metoda 
indică conexiunile dintre diferitele regiuni din sistemul ner- 
vos. Pînă acum, această tehnologie a fost folosită în principal 
pentru studierea pacienţilor cu boli neurologice. Laboratorul 
lui Davidson face parte dintr-un grup select de laboratoare 
care folosesc această tehnică pentru cercetări fundamentale în 
neurologie și este singurul care o folosește pentru cercetări 
asupra felului în care metodele de transformare a emoțiilor 
pot determina schimbări în conexiunile creierului. 

Poate că aspectul cel mai spectaculos este acela că scana- 
rea prin tensorul de difuzie poate plasa remodelarea subtilă a 
creierului în centrul problemei neuroplasticităţii. Prin această 
metodă, oamenii de știință pot identifica acum — în premie- 
ră absolută — schimbările care apar în creierul uman pe mă- 
sură ce experienţele repetate remodelează conexiuni specifi- 
ce sau adaugă noi neuroni. Aceasta reprezintă o nouă 
frontieră temerară pentru neuroștiință: abia în 1998 neurolo- 
gii au descoperit că în creierul adult se generează permanent 
noi neuroni”. 

Pentru Davidson, care admite bucuros că în această pri- 
vință intră pe un teritoriu virgin, o aplicaţie imediată va fi 
căutarea unor noi conexiuni în circuitele din creier care joacă 
un rol crucial în reglarea emoţiilor supărătoare. Davidson 
speră să afle dacă există într-adevăr noi conexiuni asociate cu 
abilitatea sporită a unei persoane de a-și administra mai efi- 
cient anxietatea, teama sau mânia. 

Capacitatea introspectivă: elementul crucial 


Prezentarea finală a fost făcută de Antoine Lutz, un cerce- 
tător asociat al lui Francisco Varela, specialist în neurologia 
cognitivă şi director de cercetare la Centrul Naţional de Cer- 
cetare Științifică din Paris. Varela, cofondator al întrunirilor 
organizate de Institutul pentru Minte şi Viaţă, dintre care fă- 
cea parte şi această întîlnire, participase şi la întrunirea ante- 
rioară de la Dharamsala. Însă, din păcate, a fost prea bolnav 
pentru a veni la Madison; suferea de cancer de ficat în fază fi- 
nală. Obligat să stea la pat, el a asistat la întrunirea de la Ma- 
dison din dormitorul său din Paris, printr-o conexiune video 
prin Internet. Dalai Lama, care îl cunoştea pe Varela de ani de 
zile, a deschis discuţiile de dimineaţă, în cele două zile, cu un 
salut călduros adresat prietenului său care zăcea bolnav la Paris. 

Obiectivul studiilor lui Varela şi Lutz era acela de a pune 
la punct o metodologie de studiere a stărilor subtile de conşti- 
ință, în colaborare cu observatori atenţi ai minții, precum 
Oser, care să aibă un antrenament avansat în generarea unor 
stări mintale specifice. Ei monitorizaseră ce se petrecea în 
creierul lui Oser înainte, în timpul și după momentul recu- 
noașterii unei imagini — o secvenţă care începe şi se încheie 
într-o jumătate de secundă”. 

Imaginile care trebuiau recunoscute erau stereograme, ilu- 
zii care apar brusc şi în care un model vag dă la iveală pe ne- 
așteptate o imagine tridimensională (acest gen de imagini a 
fost la modă în lumea editorială cu puţină vreme în urmă). La 
prima vedere, ochiul nu percepe ceea ce este schiţat, la o exa- 
minare mai atentă, mintea recunoaşte dintr-o dată imaginea 
ascunsă. Echipa de cercetători a lui Varela efectuase acest ex- 
periment cu zeci de subiecţi, aşa că ştiau ce se întîmplă în cre- 
ier în momentul recunoașterii. În cazul lui Oser, au vrut să 
vadă dacă stările meditative induc vreo schimbare în activita- 
tea creierului din acel moment. Aşa că Oser a făcut testul în 
starea deschisă, concentrîndu-se asupra unui punct şi reali- 
zînd o vizualizare. 

Observațiile lui Varela şi Lutz s-au concentrat asupra im- 
pactului fiecăreia dintre aceste stări (pe care ei le-au descris 
în termeni ştiinţifici drept „strategii de antrenare a atenţiei“) 
asupra unui moment de percepţie, care le succede. Varela şi 
Lutz tatonau terenul, încercînd să stabilească ce diferență 
apărea la nivelul percepţiilor unui subiect dacă acesta, în loc 
să se afle într-o stare mintală obişnuită, se află într-o anume 
stare meditativă stabilă. Vor apărea oare variaţii detectabile 
de la o stare la alta în modul de operare a creierului? Răspun- 
sul lor: există într-adevăr diferenţe clare, cu amprente distinc- 
te ale creierului atît în starea deschisă, cît şi în starea de con- 
centrare asupra unui punct!0. 

Însă obiectivul ştiinţific al lui Varela nu era atât acela de a 
identifica hărțile unice ale modelelor din creier asociate cu o 
percepție care urmează fiecărei stări meditative, cît de a ară- 
ta că aceste modele distincte există într-adevăr. Scopul real al 
cercetării de la Paris a fost — așa cum a argumentat pe larg 
Varela — pur şi simplu acela de a demonstra cît de important 
este să lucrezi cu un observator atît de experimentat şi de 
atent al minţii ca lama Oser. 

Interesul științific de a lucra cu un practicant experimentat 
al meditaţiei, au subliniat Varela și Lutz, provenea din faptul 
că momentul percepţiei putea fi analizat în contextul stării 
mintale prezente exact în momentul de dinaintea acesteia — 
aceasta fiind tema -disertaţiei pe care Antoine Lutz o realiza- 
se cu Varela!i. De regulă, subiecții abordează momentul recu- 
noaşterii de pe poziţia unui potpuriu aleatoriu de stări minta- 
le. Dar un subiect ca Oser poate să facă un lucru relativ 
remarcabil: să adaste într-o stare specifică, stabilă, chiar îna- 
intea percepţiei. În acest fel, a sugerat Varela, cercetătorii pot 
controla, cu o precizie nemaiîntîlnită pînă acum, contextul 
momentului recunoaşterii — starea mintală cu doar o zecime 
de secundă de dinaintea producerii percepţiei. 

Argumentul său abordează o dilemă dificilă pentru orice 
cercetător care studiază legăturile dintre activitatea cerebrală 

şi stările mintale. Măsurătorile neurologice, cum ar fi RMN şi 
EEG, sînt microscoapele pentru observarea minţii, permiţin- 
du-le oamenilor de știință să observe creierul în timpul unei 
diversităţi de stări mintale. Însă şi aceste metode furnizează 
de multe ori doar informaţii aproximative, chiar vagi, pentru 
că stările mintale pe care le observă sînt combinate cu alte 
stări. Deşi instrumentele au o precizie extraordinară, oamenii 
de știință sînt limitați în mod frustrant de faptul că subiecţii 
experimentelor (de regulă, studenţi care se oferă voluntari 
pentru a cîştiga ceva bani de buzunar) nu le pot oferi decît cel 
mult o perspectivă brută asupra stărilor mintale pe care le ob- 
servă. 

Chiar și așa, majoritatea seurologilor presupun cu naivita- 
te că cerîndu-i pur și simplu unui subiect să evoce o stare 
mintală anume — cum ar fi să genereze în minte o imagine 
sau să retrăiască o amintire foarte emoţionantă —, acesta va 
face exact ceea ce a fost instruit în tot intervalul în care cre- 
ierul său este măsurat. Acest act de încredere este, prin forța 
împrejurărilor, o procedură standard, dar informaţiile astfel 
culese sînt afectate de regulă de mari inconsecvenţe, datorate 
variațiilor foarte mari ale abilității subiecților de a executa co- 
rect chiar şi sarcini mintale atât de simple. Pe scurt, neurolo- 
giei cognitive îi lipseşte un element crucial pentru a măsura 
cu acuratețe activitatea mintală: subiecți-obseryatori experi- 
mentaţi, care să-şi definească cu exactitate stările mintale, dar 
mai ales în care să ai încredere că vor genera o stare mintală 
precisă, astfel încît să poată fi studiată în mod repetat. 

Într-adevăr, pentru neurologie, cel mai remarcabil aspect 
al performanţei mintale a lui Oser era consistenţa fiecărei 
stări. În timpul sesiunilor experimentale de la Madison, pro- 
tocolul cerea ca el să genereze o stare anume timp de un mi- 
nut, apoi să intre într-o stare ncutră acelaşi interval de timp, 
şi iarăşi în starea iniţială pentru un minut — și să repete acest 
ciclu de cinci ori. În cazul stărilor pe care Davidson le-a stu- 
diat cu atenţie pînă acum, se remarcă fidelitatea în timp faţă 

de modelul ales pentru a fi repetat. De pildă, în cazul stării de 
compasiune, probabilitatea de a înregistra de fiecare dată ace- 
lași model de activitate a creierului din pură întîmplare era 
mai mică de unu la zece milioane. 

Şi dacă în cazul practicanților mai puţin experimentați ai 
meditaţiei nu avem garanţia că ei vor reproduce cu fidelitate 
un gen specific de meditaţie, în cazul lui Oser, Davidson nu 
mai avea această problemă. Davidson comenta pe marginea 
analizelor preliminare în urma sesiunilor de meditație ale lui 
Oser, ca un copnaisseur care se bucură de un specimen su- 
perb: „În fiecare stare, activitate masivă în tot creierul, o par- 
te a acesteia, focalizață. Efecte superbe în ambele emisfere.“ 


Ideea de bază: antrenează-ți mintea 


De ce ar avea oare toate acestea vreo însemnătate din p2r- 
spectiva ştiinţei? Davidson a rezumat răspunsul referindu-se 
la o carte pe care Dalai Lama a sctis-o împreună cu psihiatrul 
Howard Cutler, The Art of Happiness (Arta fericirii), în care 
Dalai Lama spunea că fericirea nu este o caracteristică fixă, 
un punct de reper biologic care nu se schimbă niciodată. Dim- 
potrivă, creierul este elastic, iat partea noastră de fericire se 
poate mări prin antrenament mintal. i 

„Poate fi educat, pentru că însăşi structuta creierului nos- 
tru este modificabilă“, i-a spus Davidson lui Dalai Lama. „lar 
rezultatele ncurologiei moderne ne inspiră acum să conti- 
nuăm cu observarea altor subiecți antrenați, astfel încît să pu- 
tem examina aceste schimbări mai în amănunt. Acum avem 
metodele necesare pentru a arăta cum se schimbă creierul în 
urma acestor tipuri de practici şi cum pot duce acestea la îm- 
bunătățirea sănătăţii noastre mintale şi fizice.“ 

Să analizăm implicaţiile care decurg din cercetările asupra 
meditației ca atare. Unele studii, de pildă, au folosit practi- 
canţi relativ începători (prin comparaţie cu nivelul de expe- 
rienţă al lui Oser), acestora cerîndu-li-se să mediteze perioa- 

de foarte lungi, pe parcursul cărora era de aşteptat ca stările 
creierului lor să treacă printr-o mulțime de experiențe!?. Da- 
zarită acestei imprecizii, datele obținute din scanarea creieru- 
tui sînt foarte dificil de interpretat cu certitudine. Mai mult, 
unii cercetători au emis speculații discutabile, care depăşesc 
cu mult fundamentul oferit de datele experimentale — de pil- 
dă, se comentează despre implicațiile metafizice ale descoperi- 
rilor. 

Obiectivele lui Davidson în studierea meditatiei sînt mai 
modeste şi se înscriu în paradigme ştiinţifice larg acceptate. 
În loc să speculeze asupra implicaţiilor teologice ale descope- 
ririlor sale, el caută să folosească practicanți ai meditaţiei ex- 
perimentaţi pentru a înțelege mai bine ceea ce el numeşte 

„trăsături modificate“ ale conştiinţei — transformări de dura- 
tă ale creierului și personalității, care alimentează bunăstarea 
individului!’ 

Reflectînd asupra datelor prezentate la întîlnirea de la Ma- 
dison, Öser s-a exprimat astfel: „Aceste rezultate. ale antrena- 
mentului ne indică posibilitatea ca un individ să ducă mai de- 
parte acest proces de transformare şi, aşa cum au susținut în 
mod repetat unii dintre marii maeştri ai contemplaţiei, să își 
elibereze în cele din urmă mintea de emoţiile perturbatoare. 
Din acel moment însăşi noțiunea de iluminare începe să ca- 
pate sens.“ Această posibilitate — de a elibera complet min- 
tea din strînsoarea emoțiilor distructive — depăşeşte orice 
presupoziţii ale psihologiei moderne. Budismul însă, ca și 
majoritatea religiilor (prin arhetipul sfîntului), susține posibi- 
litatea unei astfel de eliberări interioare ca pe un ideal, o îm- 
plinire a potențialului uman. 

Cînd l-am întrebat pe Dalai Lama ce părere are despre da- 
tele obținute cu Oser — cum ar fi capacitatea de a inhiba re- 
flexul de tresărire — el mi-a răspuns: „Este foarte bine că el 
a putut să dea la iveală unele indicii ale abilității yoghine.“ 
Aici el folosea termenul de „yoghin“ nu în sensul occidental, 
de cîteva ore pe săptămînă petrecute într-o sală de antrena- 

ment, efectuînd cîteva posturi, ci în sensul său clasic — refe- 
rindu-se la o persoană care îşi dedică întreaga viață cultivării 
valorilor spirituale. 

Și Dalai Lama a adăugat: „Dar există o zicală: «Adevăra- 
tele caracteristici ale celui învăţat sînt umilinţa și disciplina 
mintală; adevărata caracteristică a celui ce practică meditaţia 
este aceea că şi-a disciplinat mintea, eliberîndu-se de emoții- 
le negative.» Noi ne orientăm către aceste perspective — și 
nu căutăm să dăm lovitura sau să facem minuni.“ Cu alte cu- 
vinte, adevărata măsură a dezvoltării spirituale este dată de 
modul în care o persoană își administrează emoţiile supără- 
toare, cum ar fi mînia şi gelozia —, şi nu de atingerea unor 
stări elevate în timpul meditaţiei sau de manifestarea unor re- 
zultate deosebite în autocontrolul corpului, cum ar fi inhiba- 
rea reflexului de tresărire. 

Unul dintre beneficiile acestei agende de cercetare ar fi 
acela de a-i inspira pe oameni să-şi administreze mai bine 
emoţiile distructive, încercînd unele dintre aceste metode de 
educare a minţii. Cînd l-am întrebat pe Dalai Lama care era 
cel mai mare beneficiu pẹ care spera că-l va aduce această di- 
recţie de cercetare, el mi-a răspuns: „Prin antrenarea minții, 
oamenii pot deveni mai calmi — mai ales cei care suferă de 
o instabilitate accentuată. Aceasta este concluzia acestor stu- 
dii asupra antrenamentului mintal budist. Şi acesta este prin- 
cipalul meu scop: eu nu mă gîndesc cum să:promovez budis- 
mul, ci cum poate contribui tradiţia budistă la bunăstarea 
societăţii. Sigur, ca budiști, noi ne rugăm tot timpul pentru 
bunăstarea tuturor ființelor vii. Dar noi sîntem doar oameni; 
cel mai bun lucru pe care îl poţi face este să îţi antrenezi pro- 
pria minte.“ 

Întîlnirea de la Madison, unde s-au petrecut toate acestea, 
a fost inspirată de conversațiile care avuseseră loc la Dharam- 
sala cu un an în urmă. Acolo, ‘mulți dintre aceiaşi oameni de 
știință au petrecut împreună cu Dalai Lama cinci zile intense, 
explorînd marea enigmă umană: natura emoțiilor distructive 

şi ce poate face umanitatea pentru a le combate. Relatarea 
zcelui dialog și a întrebărilor pe care le-a ridicat pentru noi 
toți va constitui partea principală a istorisirii noastre. Însă 
înainte de a ajunge la Dharamsala, iată o altă poveste care 
merită împărtăşită: saga nespusă a interesului de o viaţă al lui 
Dalai Lama pentru știință. 


CAPITOLUL 2 


Un cercetător al naturii 


Genealogia lui Dalai Lama merge înapoi pînă în secolul al 
XV-lea, însă Tenzin Gyatso, al paisprezecelea Dalai Lama, 
este primul din această linie care a ieşit din universul închis 
al Tibetului, pătrunzînd atât de adînc în realităţile crude ale lu- 
mii moderne. În mod remarcabil, el pare să se fi pregătit încă 
din copilărie pentru întîlnirea cu perspectiva ştiinţifică care 
domină atît de mult lumea modernă. 

Aşa cum reieşise limpede în cursul întîlnirilor de la Madi- 
son — și anterior, în cursul celor de la Dharamsala — Dalai 
Lama arăta o erudiție complet neașteptată în ce priveşte me- 
todele și problemele științei, chiar surprinzătoare pentru un li- 
der spiritual. Acest rafinament intelectual îmi trezise de mul- 
tă vreme curiozitatea — și Dalai Lama a avut bunăvoința să 
îmi acorde un interviu pe tema interesului său de o viaţă pen- 
tru ştiinţă. Aceste interviuri cu el şi cu persoanele din antura- 
jul său apropiat mi-au permis să schiţez, pentru prima dată, 
biografia sa ştiinţifică. Un ocol prin această latură puţin cu- 
noscută a vieții sale va scoate la iveală motivele pentru care 
el acordă o importanță atît de mare dialogurilor şi colaborări- 
-.. lor cu oamenii de ştiinţă. 

Povestea începe cu educaţia tradiţională a lui Dalai Lama, 
care a fost extrem de riguroasă, cuprinzînd un ansamblu com- 
piex de domenii, printre care teologie, metafizică, epistemo- 
logie, logică şi mai multe şcoli de filozofie. A inclus de ase- 
menea artele, inclusiv poezia, muzica și teatrul. De la vîrsta 
de 6 ani, el a petrecut numeroase ore pe zi adîncit în studiu, 
care implica o parte importantă de memorare, precum şi me- 
ditaţie şi concentrare — toate acestea ca instrumente ale dis- 
ciplinei mintale. 

A primit de asemenea o pregătire intensivă în dialectică şi 
argumentare, care constituie nucleul unei educaţii monahale 
tibetane. În realitate, sportul favorit al călugărilor tibetani nu 
ste deloc asemănător fotbalului sau şahului: este dezbaterea. 
La prima vedere, imaginea călugărilor care polemizează în 
cartea mănăstirii este oarecum cu echivalentul intelectual al 
wui meci de rugby. Un grup compact de călugări adunaţi în 
parul oponentului lor, care îi asaltează cu un torent de cuvin- 
m — o teză filozofică pe care îi provoacă să o infirme. 

Călugării se străduiesc să ajungă în față să răspundă, une- 
ari croindu-şi drum cu mîinile şi picioarele cu o vigoare care 
aminteşte de o grămadă de rugby. Apoi, fluturîndu-și mărge- 
lele de rugăciune ca pentru a-și sublinia ideea, se retrag, ofe- 
send o replică logică foarte energică și accentuînd punctul cul- 
sinant cu o bătaie mare din palme. Deși manifestarea fizică 
a dezbaterii introduce o latură teatrală, discursul filozofic în 
sine este la fel de riguros ca o expunere a lui Socrate sau a fi- 
lozofului G. E. Moore. 

Şi apoi există un aspect pur recreativ: o replică spirituală 
şi inteligentă care întoarce argumentul adversarului în avan- 
jul propriu îi aduce celui care o rostește recunoaştere şi o 
mare apreciere din partea ascultătorilor. Pe vremea cînd Da- 
fai Lama era copil, audierea unor astfel de dezbateri era o dis- 
tracţie populară printre tibetanii nciniţiaţi, care îşi petreceau o 
parte din timpul liber în curtea unei mănăstiri, observînd 
zcrobaţiile intelectuale ale călugărilor care se înfruntau. 

Pentru călugări, abilitatea cu care luau parte la dezbateri 
constituia principala cale de a-și face cunoscute realizările in- 
telectuale şi de a fi astfel evaluați. Dalai Lama a avut mentori 
experți — și parteneri de înfruntare — în această bătălie inte- 
lectuală, încă de la vârsta de 12 ani. În fiecare zi, principala 
temă a studiilor sale filozofice devenea şi subiect de dezbate- 
re. Prima sa participare la o dezbatere publică a avut loc la 
vîrsta de 13 ani, avînd drept oponenți stareți experimentați de 
la două dintre cele mai mari mănăstiri. Astfel de dezbateri au 
constituit partea principală a examenelor finale pe care le-a 
susținut Dalai Lama, o serie de spectacole de anvergură, la 
care a participat la vîrsta de 24 de ani. 

Imaginaţi-vă cum este să fiți chestionaţi timp de zece ore 
de 50 dintre cei mai buni specialiști din domeniul dumnea- 
voastră de studiu şi în același timp să fiți evaluat de un juriu 
alcătuit din judecători aspri și vigilenți — nu o singură dată, 
ci de patru ori. Şi toate acestea în fața unei audienţe uriașe, 
mergînd pînă la 20.000 de spectatori. Tocmai prin această si- 
tuaţie a trecut Dalai Lama la vîrsta de 16 ani, cînd a susținut 
examenul oral tradiţional pentru titlul de geshe, echivalentul 
tibetan al doctoratului în studii budiste. Mai mult decît atît, 
deși perioada de studiu pentru obținerea acestui titlu durează 
de regulă între 20 şi 30 de ani, Dalai Lama a susținut acest 
examen după numai 12 ani de studiu. 

În timpul unuia dintre examene, 15 profesori i-au pus pe 
rînd întrebări, în grupuri de cîte trei, din fiecare din cele cinci 
domenii principale ale studiilor teologice şi filozofice; la rîn- 
dul său, Dalai Lama trebuia să provoace la dezbatere doi sta- 
reți erudiți. Într-un alt examen — de această dată în timpul 
festivalului anual de început de an din Lhasa — 30 de profe- 
sori l-au chestionat pe rînd în materie de logică; alți 15 i-au 
fost oponenți în dezbateri pe tema doctrinei budiste; și încă 
35 l-au chestionat în materie de metafizică și alte discipline. 
La finalul acestor examene, a primit titlul de geshe lharampa, 
cel mai înalt titlu de recunoaştere intelectuală. 


st 

În dezbaterea tibetană, este la fel de important să pui între- 
bări corecte ca şi să dai răspunsuri potrivite. La sfîrşitul fie- 
cârei runde de întrebări, așa cum se obișnuiește, Dalai Lama 
schimba rolurile şi adresa întrebări examinatorilor săi. Aceas- 
ză artă de a pune întrebările potrivite este o calitate pe care 
Dalai Lama a utilizat-o cu folos în susținerea interesului său 
de o viață pentru ştiinţă. 


O picătură de tehnologie 


Gîndiţi-vă la dilema în care se afla Dalai Lama, un tînăr 
strălucit şi curios, care crescuse în Lhasa în anii '40 şi '50, 
doric să capete o educaţie științifică. Deşi programa monas- 
tică tradițională îi oferea o cunoaştere riguroasă a nuanțelor 
flozofiei budiste, nu-i oferea nici măcar o menţiune cu 
privire la descoperirile științifice din ultimul mileniu. De pil- 
dă, un text budist clasic, adus în Tibet din India cu aproape 
1.200 de ani în urmă, postula o cosmologie în care lumea era 
plată, iar luna strălucea graţie luminii proprii, ca şi soarele. 

Pentru a-și proteja integritatea politică şi culturală, Tibetul 
s-a izolat de majoritatea influențelor străine timp de secole. 
Pe vremea copilăriei lui Dalai Lama, cîțiva tineri din familii- 
le nobile tibetane sau din familii de negustori bogați fuseseră 
trimiși la şcolile administrate de britanici din oraşele indiene, 
cum ar fi Darjeeling, unde învățaseră să vorbească engleza. 
Însă potrivit protocolului vremii, Dalai Lama avea foarte pu- 
ține contacte, dacă nu deloc cu aceşti vorbitori de engleză. Şi 
în orice caz, în toată Lhasa nu exista nici un tibetan care să 
aibă vreo pregătire specială în disciplinele ştiinţifice. 

Chiar şi în aceste condiţii, o undă de tehnologie modernă 
s-a strecurat totuşi în împrejurimile impunătorului Palat Pota- 
la şi la Norbulinka, reşedinţa de vară a lui Dalai Lama. Une- 
le erau daruri oferite predecesorului său, al treisprezecelea 
Dalai Lama (care fusese foarte interesat de tehnologia moder- 
nă), de misiunile diplomatice de-a lungul anilor, altele erau 

bunuri aduse de negustori din India britanică. Printre acestea 
se aflau un mic generator electric care alimenta cîteva becuri, 
un aparat de proiecție și trei automobile vechi. 

Altele erau daruri chiar pentru Dalai Lama. În 1942, o ex- 
pediţie americană de caritate i-a adus în dar tînărului Dalai 
Lama un ceas de buzunar de aur. Legația britanică i-a adus în 
dar de-a lungul anilor mai multe jucării la modă, printre care 
o mașinuță roşie cu pedale, un trenuleţ cu cheiță și un set 
mare de soldați de plumb în miniatură. Una dintre jucăriile 
sale favorite era un joc Meccano, alcătuit din benzi mici de 
metal cu găuri pentru şuruburi, împreună cu rotiţe și tot felul 
de piese, cu care s-a îndeletnicit ore întregi, construind mici 
minuni de inginerie mecanică. Macaralele complicate şi va- 
goanele de tren pe care le-a asamblat existau deja în mintea 
sa, deşi nu existau nicăieri în Tibet. 

O a treia rezervă de bunuri occidentale a venit odată cu in- 
cursiunea chineză în Tibet din 1910, care l-a expediat pe al 
treisprezecelea Dalai Lama într-o scurtă perioadă de exil, la 
reşedinţa administrativă de la Darjeeling, din India. Acolo, 
reprezentantul politic britanic pentru populaţia sikh, care vor- 
bea tibetana, sir Charles Bell s-a împrietenit cu liderul tibe- 
tan, oferindu-i numeroase cadouri care, în final, aveau să sfîr- 
şească într-o magazie din Palatul Potala. Trei dintre aceste 
cadouri urmau să joace un rol special în explorările științifice 
timpurii ale celui de-al paisprezecelea Dalai Lama: un tele- 
scop, un glob pămîntesc și un teanc de cărți ilustrate, în lim- 
ba engleză, despre primul război mondial. 


O descoperire majoră 


Deși nu avea nici măcar o carte fundamentală care să tra- 
teze vreun subiect științific, tînărul Dalai Lama a devenit un 
erudit în materie de știință, învăţînd cu aviditate de unul sin- 
gur tot ce îi pica în mînă. Acest impuls intelectual l-a făcut de 
asemenea dornic să citească cărți în limba engleză; a găsit un 

oficial tibetan care îl putea ajuta să traducă alfabetul englez în 
fonetica tibetană şi a început să învețe vocabularul dintr-un 
dicționar tibetan-englez. Fiind deja obişnuit să memoreze 
lungi pasaje de text, a aplicat aceeaşi metodă pentru a-şi for- 
ma vocabularul în limba engleză. „Am învăţat cuvintele pe de 
rost“, își amintește el. 

Dalai Lama a devenit curînd un cititor avid de reviste ilus- 
trate în limba engleză, în special al unui săptămînal englezesc 
ilustrat şi al revistei Life, la care s-a abonat prin intermediul 
delegaţiei britanice din Lhasa. Aceste reviste au devenit pro- 
fesorii săi în afaceri externe; din păginile lor putea afla știri 
despre evenimentele din lume. 

Dalai Lama a descoperit de asemenea în rezerva de bunuri 
străine lăsate de predecesorul său și acele cărți cu imagini de- 
spre primul război mondial, pe care le-a citit cu un entuziasm 
de copil. Deşi adept al doctrinei budiste a nonviolenţei, era 
interesat de maşinile de război: tunuri Gatling, tancuri, avioa- 
ne biplan, zepeline și submarine germane și nave de război 
britanice. 

Aceleaşi cărți prezentau hărți ale marilor cîmpuri de bătă- 
lie din timpul războiului şi ale ţărilor implicate în marile 
alianțe. Studiind aceste hărţi, s-a familiarizat cu cartografia 
Franţei, Germaniei, Angliei, Italiei, Rusiei — şi aşa s-a năs- 
cut interesul său pentru geografie. 

Acest interes l-a condus apoi pe tînărul călugăr la o desco- 
perire care semnala, chiar din copilărie, înclinația științifică a 
minţii sale. În reşedinţa sa privată se afla un ceas mecanic 
căruia-i lipsea o limbă, un alt cadou rămas de la predecesorul 
său, al treisprezecelea Dalai Lama. La început, Dalai Lama a 
fost intrigat de mecanismul ceasornicului, așezat în vîrful 
unui glob ce se mişca pe măsura scurgerii zilei. 

„Globul prezenta anumite tipare“, își amintește Dalai 
Lama, „dar nu-mi dădeam seama ce erau.“ 

Dar pe măsură ce răsfoia cărţile cu harta Europei, în min- 
tea sa s-a aprins o scînteie, iar în gravurile de pe glob a înce- 

put să recunoască contururile țărilor Europei, apoi ale altor 
țări despre care citise — America, China, Japonia. Dalai 
Lama încă își aminteşte momentul de surpriză cînd „am înţe- 
les că era de fapt o hartă a lumii.“ 

Rotirea globului, a observat el, era proiectată pentru a in- 
dica fusurile orare şi succesiunea lor de-a lungul zilei — 
atunci cînd pe o parte a globului era amiază, pe cealaltă par- 
te era miezul nopţii. Toate aceste descoperiri au fost însoţite 
de o alta, și mai importantă: şi-a dat seama că pămîntul e rotund! 


Revelaţii 


Mica revelaţie a fost doar una dintr-o serie de descoperiri 
independente din copilărie ale acestei minți ştiinţifice în de- 
venire. O alta s-a produs prin intermediul unei alte moşteniri 
de pe vremea celui de-al treisprezecelea Dalai Lama: telesco- 
pul. Cum statutul său înalt în societatea tibetană l-a ținut se- 
chestrat în reședința sa izolată din Palatul Potala, una dintre 
distracţiile favorite în orele libere era aceea de a urmări cu te- 
lescopul oamenii care intrau și ieșeau din oraşul de la poale. 

Noaptea însă întorcea telescopul către cer, studiind stele- 
le, vîrfurile vulcanice şi craterele produse de meteoriți pe 
Lună. Într-o noapte, în timp ce privea prin telescop, a obser- 
vat că piscurile și craterele de pe Lună aruncă umbre. Cu si- 
guranţă, şi-a spus el, aceasta înseamnă că sursa de lumină 
vine de undeva din afara Lunii — nu din interiorul acelui 
corp ceresc, așa cum învățase din studiile sale monahale. 

„Pentru a verifica această bănuială, a examinat fotografiile 
astronomice ale Lunii găsite într-o revistă. Şi a descoperit că 
acestea înfățișau același lucru: o umbră pe o parte a piscuri- 
lor şi a craterelor. Observațiile sale erau acum susţinute de 
dovezi independente. Pe această bază, tînărul Dalai Lama și-a 
confirmat deducția că Luna era luminată nu dintr-o sursă pro- 
prie, ci de lumina soarelui. 

Amintindu-şi momentul zguduitor al confruntării cu ade- 
vărul ştiinţific, Dalai Lama spune că i s-a înfiripat în minte „o 
anume înțelegere“: „Am realizat că descrierea tradiţională nu 
era adevărată.“ O scriere veche de 1.200 de ani era contrazi- 
să de propriile sale observaţii sistematice! 

Această descoperire elementară de astronomie a fost ur- 
mată de alte provocări la adresa cosmologiei tradiționale bu- 
diste!. De pildă, a descoperit singur că, contrar învățăturilor 
primite, soarele și luna nu se află la aceeaşi distanță faţă de 
pămînt şi nu au nici pe departe aceleași dimensiuni. Aceste 
descoperiri din copilărie aveau să devină punctul de pornire 
al unui principiu pe care Dalai Lama l-a susţinut în mod re- 
petat de atunci: dacă ştiinţa poate dovedi că anumite teze ale 
budismului sînt false, atunci budismul va trebui să se schim- 
de în conformitate de ele. 


Un mecanic savant 


Cînd Dalai Lama a vizitat laboratorul neurologic de ulti- 
mă generaţie al lui Davidson, cred că cel mai mult i-a plăcut 
să se oprească la atelierul mecanic, unde se realizau acele ele- 
mente necesare laboratorului, ce nu puteau fi găsite la furni- 
zori. Acea încăpere l-a fascinat la fel de mult sau chiar mai 
mult decît aparatele sofisticate de măsurare a creierului. S-a 
uitat cu atenție la strunguri, la mașinile de găurit şi la unelte- 
le de mînă — toate făcînd parte din atelierul pe care ar fi fost 
entuziasmat să-l aibă la dispoziție în copilărie. Mai tîrziu a 
glumit, spunîndu-ne cum îl mîncau palmele să apuce unele 
dintre acele unelte. 

Pe vremea cînd era copil în Lhasa, o jucărie nouă îl distra 
într-adevăr pentru o vreme, însă adevărata sa bucurie era să 
înceapă să o desfacă, pentru a vedea cum funcţionează. Tînă- 
rul Dalai Lama era fascinat cu precădere de mecanismele cea- 
surilor — de felul cum o anumită piesă care se mișcă într-o 
parte dă naştere unui lanț de mişcări în altă parte. Pentru a 

studia principiile care făceau să funcționeze ceasul său de 
mînă, l-a desfăcut în întregime şi — fără nici o îndrumare sau 
ajutor — a reuşit să-l asambleze la loc, astfel încît să funcțio- 
neze în continuare. 

A făcut același lucru (cu mici excepţii dezastruoase, a ad- 
mis el) cu aproape orice jucărie mecanică pe care a avut-o: 
mașinuţe, bărci, avioane. Dar pe măsură ce creștea, pe lîngă 
aceste jucării îl aşteptau provocări mult mai mari. Exista la 
palat un aparat de proiecţie acţionat de o manivelă, care a 
constituit prima sa întîlnire cu electricitatea. Generatorul an- 
tic, acţionat manual al proiectorului i-a trezit fascinația față 
de producerea curentului electric prin învîrtirea unei bobine 
de sîrmă în jurul unui magnet. A studiat piesele ore întregi, 
neputînd să întrebe pe nimeni cum funcționează — pînă cînd 
a descoperit singur cum poată face aparatul să funcționeze. 

Acest exemplu de talent mecanic l-a uimit pe Heinrich 
Harrer la prima lor întâlnire. Harrer, un alpinist austriac, a tra- 
versat Himalaya fugind dintr-un lagăr englez de prizonieri 
din India şi a petrecut ultimii ani ai celui de-al doilea război 
mondial şi cîțiva ani după aceea în Lhasa. La cererea asisten- 
ţilor lui Dalai Lama, a amenajat o sală de vizionare la Norbu- 
linka pentru ca tînărul lider să poată urmări benzile cu filme 
şi documentarele de ştiri care veneau din India. 

Într-o zi, Harrer a primit o solicitare expresă de a se înfă- 
tişa la sala de proiecţie. Acolo I-a întîlnit pentru prima dată pe 
Dalai Lama, care la vremea aceea avea doar 14 ani. Harrer 
şi-a dat foarte repede seama că Dalai Lama mînuia proiecto- 
rul mult mai bine decît el însuși. Băiatul petrecuse o bună par- 
te din iarna care trecuse desfăcînd aparatul în părțile compo- 
nente și apoi asamblîndu-l la loc fără să recurgă la nici un 
manual. 

Apoi mai exista generatorul cu ulei care alimenta cîteva 
becuri electrice în Norbulinka. Generatorul se strica adesea, 
iar Dalai Lama n-a ratat ocazia de a încerca să-l repare. Por- 
nind de la această maşinărie, a înţeles cum funcționează mo- 

toarele cu combustie internă și felul în care dinamul din ge- 
nerator produce, prin rotire, un cîmp magnetic. 

Următoarea aventură a fost transferarea noilor sale cunoş- 
unte despre motorul cu combustie internă asupra a trei automo- 
bile vechi — un Dodge din 1931 şi două Baby Austin din 1927 
— care fuseseră dezasamblate în India și aduse peste Himala- 
a pentru cel de-al treisprezecelea Dalai Lama (şi care acum 
stăteau pe butuci, ruginind). Cu ajutorul unui tînăr tibetan care 
fusese instruit ca șofer în India, a reuşit să facă să meargă Dodge-ul 
si un Austin — o realizare extrem de incitantă. 

Aşa că, pînă pe la vîrsta de 16 ani, tînărul Dalai Lama des- 
făcuse complet şi reasamblase, punîndu-le în funcțiune, un 
generator, un proiector şi două mașini. 


Sosește un profesor de științe 


O altă fascinație ştiinţifică timpurie a reprezentat-o, pen- 
tru tînărul Dalai Lama, o carte de anatomie în limba engleză, 
care avea hărți precise ale corpului omenesc. Paginile erau 
transparente şi prezentau fiecare cîte un sistem anatomic. Da- 
lai Lama spune: „Îmi amintesc chiar şi astăzi foarte limpede: 
vedeai un corp omenesc și apoi puteai înlătura straturile: cu 
piele, fără piele. Apoi înlăturai muşchii, apoi puteai vedea ten- 
doanele, apoi oasele. Şi organele interne. Era foarte detaliat.“ 

Acest interes pentru anatomie se subscria fascinaţiei mai 
largi pentru biologie şi natură, în general. În copilărie, urmă- 
rea ciclurile naturale ale vieții, făcînd propriile observaţii em- 
pirice asupra insectelor, păsărilor, fluturilor, plantelor şi flori- 
lor. Astăzi, Dalai Lama este interesat de aproape fiecare 
domeniu al științei, cu excepţia, aşa cum spune'el, a teoriilor 
aride ale informaticii. - 

Însă în Lhasa din vremea tinereții sale, această sete de cu- 
noaștere ştiinţifică era în mare parte neostoită. Deşi pe tot 
parcursul copilăriei sale au trăit în I-hasa cam zece europeni, 

majoritatea ţineau de delegaţiile străine, iar eticheta îi împie- 
dica să-l vadă prea des, ba chiar deloc pe Dalai Lama. 

Harrer a fost o excepţie. Venind singur în Lhasa, el a de- 
venit topograf, cartograf şi consilier pentru guvernul tibetan, 
pînă cînd s-a întors în Austria natală în 1950. În ultimul an şi 
jumătate de şedere în Lhasa, Harrer a devenit un fel de in- 
structor neoficial, întîlnindu-se cu Dalai Lama o dată pe săp- 
tămînă, timp în care acesta îl chestiona pe tot felul de teme. 

De pildă, Churchill, Eisenhower şi Molotov îi deveniseră 
lui Dalai Lama nume cunoscute prin intermediul revistelor pe 
care le citise şi care vorbeau despre cel de-al doilea război 
mondial, dar nu înţelegea ce legături aveau aceste personali- 
tăți cu evenimentele din istoria recentă. Purta în minte o ava- 
lanșă de întrebări despre matematică, geografie, evenimente 
mondiale — şi, ca întotdeauna, despre ştiinţă. Cum funcțio- 
nează bomba atomică? Cum sînt construite avioanele cu reac- 
ție? Ce sînt elementele chimice şi care sînt diferențele mole- 
culare dintre metale? 

Instruirea pe care i-a acordat-o Harrer s-a concentrat pe 
lecţii de engleză, geografie şi aritmetică, pe baza celor cîtor- 
va manuale descoperite în depozitul celui de-al treisprezece- 
lea Dalai Lama. Chiar şi aşa, în cartea sa despre cei șapte ani 
petrecuți în Tibet, Harrer sugerează cu oarecare jenă că Dalai 
Lama punea adesea întrebări la care el nu știa să răspundă. 

„Pe vremea aceea locuitorii Tibetului credeau că toţi occi- 
dentalii știau totul despre ştiinţă“, mi-a mărturisit de curînd 
Dalai Lama. Apoi a adăugat rîzînd: „Mai tîrziu am descope- 
rit că Harrer era de fapt alpinist — mă întreb acum dacă el 
chiar ştia ceva despre știință!“ 


Se deschide o nouă lume 


După invadarea Tibetului de către comuniştii chinezi, în 
1959, Dalai Lama a fost forţat să se refugieze în India; astfel, 
i s-a deschis dintr-o dată o lume bogată în surse de informa- 

ge ştiinţifică, atît prin abundența de cărți, cît şi prin conver- 
sațiile cu persoane educate. Aflat în India în anii '60 şi '70, 
ori de cîte ori întîlnea un om de ştiinţă sau chiar un profesor 
de ştiinţe, îl asalta cu întrebări. Astfel de întîlniri au fost to- 
tași sporadice şi accidentale. 

Alte preocupări, mai presante, îi ocupau timpul şi îi um- 
pleau agenda de întîlniri. Mai întîi, formarea unui guvern ti- 
betan în exil şi ajutorarea refugiaților din Tibet, împrăștiați în 
adăposturi pe tot cuprinsul Indiei. Apoi, îndatoririle sale reli- 
gioase, ca şef al ramurii tibetane a budismului Vajrayana. Şi 
la acestea se adăugau strădaniile de a intra în contact cu alte 
guverne, agenții sau indivizi care puteau colabora cu tibetanii 
exilați pentru a se obține o oarecare libertate pentru compa- 
trioții rămași în Tibet. 

Chiar şi în aceste condiții, devora cărti în limba engleză pe 
teme de biologie, fizică, cosmologie — pe aproape orice teme 
putea găsi. Cosmologia îl interesa în mod deosebit şi citea tot 
ceea ce putea găsi despre astronomie şi teoriile asupra Uni- 
versului. La vremea aceea, mărturisește el: „puteam memora 
multe date exacte, cum ar fi distanțele corpurilor cereşti față 
de Pămînt, a Pămîntului față de Soare, a Soarelui față de ga- 
laxii şi așa mai departe.“ 

Şi, în sfîrşit, a putut să aibă cel puţin contacte sporadice cu 
oamenii care se pricepeau la ştiinţă. Prin firea sa, lui Dalai 
Lama îi place să vorbească cu oamenii pe care îi întîlneşte de- 
spre preocupările lor. Dacă întîlnește un om de afaceri, vor- 
beşte despre afaceri; cu politicienii vorbeşte politică; cu teo- 
logii, despre religie. Din cînd în cînd, întilneşte cîte o 
persoană care este la curent cu descoperirile ştiinţifice — sau, 
şi mai bine, chiar cu oameni de ştiinţă. Şi cînd se întîmpla 
acest lucru, își manifesta interesul viu pentru preocupările lor 
ştiinţifice, punîndu-le întrebări. 

În 1969, de pildă, Huston Smith, un profesor de religie de 
la MIT, a sosit împreună cu o echipă de filmare la Dharamsa- 
la pentru a face un documentar despre budismul tibetan. Da- 

lai Lama îşi amintește foarte clar că, în timpul unei discuţii 
despre reîncarnare, Smith i-a explicat pentru prima dată con- 
ceptul de ADN. 

În 1973, Dalai Lama l-a întîlnit pe profesorul Karl Popper 
de la Oxford, un foarte reputat filozof al ştiinţei. Deși s-au în- 
tîlnit la o conferință despre ştiinţă și spiritualitate, principiul 
validată, orice ipoteză ştiinţifică trebuie să fie formulată ast- 
fel încît să poată fi infirmată — i-a atras atenția în mod deo- 
sebit lui Dalai Lama, datorită pregătirii sale în logică. 

Cu ocazia primei sale vizite în Rusia, în 1979, Dalai Lama 
a solicitat o întîlnire cu oamenii de știință. În cadrul acesteia, 
un psiholog rus a făcut o prezentare detaliată a celebrului ex- 
periment al lui Pavlov, în care acesta a determinat cîinii să sa- 
liveze ca reacție la sunetul unui clopoțel care anunţa ora me- 
sei. Acest studiu clasic asupra condiţionării a constituit 
introducerea lui Dalai Lama în psihologia modernă. 

Pînă prin anii '80, Dalai Lama avea deja suficiente date 
pentru a se descurca în majoritatea ramurilor ştiinţei moder- 
ne. Aşa cum spune chiar el: „pas cu pas am descoperit că pu- 
team căpăta cîteva informaţii.“ 


Conexiunea cuantică 


Fizica cuantică, prin contestarea radicală a presupozițiilor 
noastre referitoare la natura realităţii, a exercitat o fascinație 
deosebită pentru Dalai Lama. A dat curs acestei curiozităţi 
discutînd cu David Bohm, profesor la University of London 
şi un eminent specialist în fizica teoretică, care a studiat 
cu Einstein. Bohm, care mulți ani a fost prieten apropiat cu 
Krishnamurti, un cunoscut lider spiritual indian, a avut o se- 
rie de conversații particulare cu Dalai Lama de-a lungul ani- 
lor cînd acesta călătorea în Europa. În timpul prînzului, cei 
doi bărbaţi — însoțiți cîteodată și de soția lui Bohm — purtau 
lungi discuţii despre fizica cuantică, gîndirea budistă şi natura 
realității. 

Într-o bună zi, Bohm i-a dat lui Dalai Lama un rezumat de 
două pagini al concepţiilor filozofice ale lui Niels Bohr de- 
spre teoria cuantică, care sprijineau teza ştiinţifică a naturii 
nesubstanțiale a realității. O viziune similară constituie o pre- 
misă fundamentală a gîndirii budiste încă de pe vremea învă- 
țăturilor lui Nagarjuna, filozoful indian din secolul al II-lea, a 
cărui lucrare despre Principiile Căii de Mijloc a rămas un ele- 
ment central în programa de filozofie care se predă în mănăs- 
tirile tibetane. Dalai Lama a fost încîntat să descopere că şi fi- 
zica modernă postulează că nu putem găsi un temei ultim 
pentru noțiunea noastră de natură substanţială a realităţii. În 
continuare a explorat această convergenţă dintre fizică şi gîn- 
direa budistă în cadrul unei întilniri pe tema presupoziţiilor fi- 
lozofice ale fizicii cuantice, ţinută la Institutul Niels Bohr din 
Copenhaga şi la care a participat și profesorul Bohm. 

Pînă în acel moment, Dalai Lama purtase deja discuţii 
profunde cu mai mulți specialişti în fizica cuantică, printre 
care Anton Zeilinger, de la Universitatea din Viena şi Carl 
Friedrich von Weizsăcker (al cărui departament din cadrul 
prestigiosului institut german Max Planck studia legăturile 
dintre știință și filozofie), ca și cu astrofizicieni cum ar fi Piet 
Hut de la Institutul pentru Studii Avansate Princeton. Aceste 
discuţii au continuat să cerceteze compatibilităţile fundamen- 
tale dintre viziunea budistă asupra realităţii şi perspectivele 
care apar la frontierele fizicii şi cosmologiei. 


Din curtea mănăstirii în laboratorul științific 


L-am întrebat odată pe Dalai Lama de ce, în calitate de că- 
lugăr și erudit tibetan, a avut un interes atît de intens pentru 
ştiinţă. Mi-a explicat că pentru el budismul și ştiinţa nu sînt 
perspective incompatibile asupra lumii, ci mai degrabă abor- 
dări diferite, care au aceeaşi intenţie: descoperirea adevărului. 
„În pregătirea budistă, explorarea realităţii este un aspect 
esential, iar știința este o cale diferită de căutare a adevărului. 

Deşi pe parcurs finalitățile pot fi diferite, cercetarea științifi- 
că lărgeşte cunoaşterea noastră, iar noi, budiștii, o putem fo- 
losi — desigur, în vederea altor rezultate.“ 

Astfel că, pentru Dalai Lama, budismul şi metoda ştiinți- 
fică oferă strategii alternative ale aceleiași explorări. De pil- 
dă, în tradiția Abhidharma — o perspectivă budistă funda- 
mentală asupra minţii și realității — unul dintre elementele 
centrale ale analizei vizează separarea caracteristicilor speci- 
fice de cele generale. Dalai Lama consideră că aceâsta este o 
paralelă foarte apropiată cercetării ştiinţifice, fie a proprietă- 
ților fizice, fie a mecanismelor minţii. Şi pe măsură ce ştiinţa 
studiază mintea — îndeosebi psihologia şi științele cogniției 
— budismului poate oferi propriile sale observaţii. 

Spiritul dezbaterii din tradiţia monastică tibetană reflectă 
de asemenea şi căutarea neabătută a adevărului — un atribut 
care l-a atras pe Dalai Lama către cercetarea științifică. În 
timpul unui prînz luat împreună, David Bohm i-a explicat 
mai în amănunt teoria falsificabilităţii a lui Popper, care sus- 
ţine că enunţurile adevărurilor științifice pot fi judecate nu- 
mai dacă aceste enunţuri pot fi infirmate — e necesar ca toa- 
te ipotezele ştiinţifice să poată fi testate. Acest principiu 
fundamental al metodei ştiinţifice duce la ridicarea unui eşa- 
fodaj natural al cunoașterii, în care rezultate experimentale 
sau noi descoperiri se acumulează pentru a infirma sau amen- 
da o ipoteză. Principiul falsificabilității îi permite astfel cer- 
cetării ştiinţifice să se autocorecteze. 

Această idee i s-a părut lui Dalai Lama extrem de intere- 
santă din punct de vedere filozofic. A înțeles că orice credin- 
tă naivă în „adevărul“ ştiinţei — inclusiv ce credea el pe vre- 
mea cînd era copil în Lhasa — nu își are rostul. Pentru că 
altfel se pierde foarte ușor din vedere natura speculativă a 
cercetării științifice; oamenii tind să creadă că o ipoteză ştiin- 
țifică este un adevăr absolut, şi nu unul provizoriu, contin- 
gent. Dar deşi ştiinţa caută să ajungă cît mai aproape de ade- 
văr, nici o disciplină ştiinţifică nu poate pretinde să îl deţină 
în întregime. 

Natura speculativă a gîndirii ştiinţifice i-a fost lămurită cel 
mai bine lui Dalai Lama prin lucrările lui Thomas Kuhn, care 
a scris despre schimbările de paradigmă din știință. Funda- 
mentele clasice ale fizicii newtoniene, de pildă, au fost com- 
plet reinterpretate de noua paradigmă a fizicii cuantice. De 
aici Dalai Lama a înțeles că nu trebuie să considerăm adevă- 
rurile științifice ca fiind absolute şi neschimbătoare, ci drept 
teorii care se pot perima dacă nu se potrivesc cu noile fapte 
ştiinţifice. 

Acest mecanism puternic de căutare a adevărului în ştiin- 
ţă l-a atras în mod deosebit. Procesul de autocorectare, prin 
care ştiinţa continuă să își rafineze căutarea adevărului se 
aseamănă cu însuşi spiritul logicii budiste în care a fost edu- 
cat Dalai Lama: „Într-un fel, metodologiile gîndirii budiste și 
ale ştiinţei sînt, în esență, similare.“ 


Rădăcinile întilnirilor Institutului 
pentru Minte și Viaţă 


Dar nu toate întîlnirile lui Dalai Lama cu oameni de ştiin- 
tă s-au dovedit rodnice. În 1979, s-a întîlnit cu un grup de oa- 
meni de ştiinţă din Rusia pentru a discuta despre natura con- 
ştiinţei. Dalai Lama încerca să le explice viziunea budistă 
asupra conştiinţei, articulată într-o teorie Abhidharma, o con- 
cepţie asupra minţii foarte sofisticată, care oferă o explicație 
amănunțită a legăturilor dintre percepția senzorială şi cogni- 
ție. „Unul dintre savanții ruşi a respins cu dispreț ideea, ex- 
primîndu-și imediat dezacordul“, își aminteşte Dalai Lama, 
oarecum nedumerit. „El credea că vorbesc despre vreo idee 
religioasă de suflet.“ 

La o altă întîlnire, organizată în grabă de gazdele sale din- 
tr-o țară europeană, oamenii de ştiinţă care au participat la 
aceasta aveau o atitudine condescendentă, ca şi cum i-ar fi fă- 
cut, din obligaţie, vreo mare favoare stînd de vorbă cu el. 
Erau complet opaci, incapabili să perceapă că Dalai Lama 
le-ar putea oferi vreo idee utilă. 

Iar la o conferinţă despre religie şi ştiinţă, unul dintre sa- 
vanţi s-a ridicat pentru a se prezenta şi a proclamat strident: 
„Eu sînt aici ca să apăr știința împotriva religiei!“ Savantul 
părea să creadă că scopul întâlnirii era proferarea unor atacuri 
religioase la adresa științei, și nu căutarea elementelor comu- 
ne. Însă cînd, în cadrul aceleiași întîlniri, Dalai Lama a soli- 
citat un răspuns ştiinţific la întrebarea „Ce este mintea?“, s-a 
aşternut o tăcere penibilă. 

Era nevoie de o întîlnire cu oameni de ştiinţă mai avizaţi 
— şi mai deschişi la un dialog cu gîndirea budistă. Așa că 
atunci cînd Adam Engle, un om de afaceri american, şi Fran- 
cisco Varela, un biolog cu studii la Harvard şi care lucra în 
Paris, au propus pentru prima dată tocmai astfel de serii de în- 
tilniri de o săptămînă cu oameni de ştiinţă de prim rang, fie- 
care dintre acestea urmînd să dezbată în profunzime cîte un 
singur subiect ştiinţific, Dalai Lama a fost mai mult decît re- 
ceptiv. Era foarte bucuros că întîlnirile sale cu oamenii de ști- 
ință nu aveau să mai fie sporadice sau să se datoreze doar ini- 
țiativei sale. 

Prima întîlnire a Institutului pentru Minte şi Viaţă, din oc- 
tombrie 1987, a început sub auspicii favorabile. Jeremy Hay- 
ward, un fizician și filozof cu studii la Oxford, a prezentat o 
introducere extinsă în metafizica ştiinţei, de la fundamentele 
logice pozitiviste ale acesteia pînă la noţiunea de schimbare 
de paradigmă a lui Kuhn. Hayward a vorbit în detaliu despre 
schimbarea de paradigmă care s-a petrecut atunci cînd fizica 
newtoniană clasică a fost depășită de teoria cuantică. 

Prezentarea sa a umplut unele spaţii goale din înțelegerea 
lui Dalai Lama asupra premiselor filozofice care stau la baza 
metodei științifice. Şi astfel s-a inaugurat o tradiţie a acestor 
întîlniri: oricare ar fi subiectul de discuţie, este invitat un fi- 
lozof care să ofere o perspectivă mai largă asupra acestuia. 

La acea primă întîlnire s-a statornicit și formatul, care a 
fost respectat la toate întîlnirile ulterioare: dimineaţa avea loc 
o prezentare a unui om de ştiinţă sau a unui filozof, iar du- 

pă-amiezele erau dedicate discuțiilor libere. Pentru a reduce 
zonfuziile care apar inevitabil într-un dialog între tradiţii, cul- 
tari şi limbaje foarte diferite, Dalai Lama are doi interpreţi (în 
loc de unul, aşa cum se obişnuieşte), pentru lămuriri cruciale 
pe moment. Şi pentru a promova o atmosferă de apropiere şi 
de deschidere spontană, întîlnirile sînt private, fără presă, 
doar cu o mînă de invitaţi drept asistenți. 

Temele acoperite reflectă interesul ştiinţific complex al lui 
Dalai Lama. Printre acestea s-au numărat metodologia ştiin- 
zică şi filozofia ştiinţei, neurobiologia și ştiinţele cogniţiei, 
psihoneuroimunologia și medicina comportamentală. La una 
dintre întîlniri s-a discutat despre vise, moarte și trecerea de 
la viaţă la moarte din perspective foarte diferite, de la psiha- 
maliză la neurologie. O altă întîlnire a trecut în revistă psiho- 
logia socială a altruismului şi compasiunii. O alta s-a concen- 
tat asupra fizicii şi cosmologiei. 


Strîngerea muniției 


Care au fost beneficiile acestor dialoguri cu oamenii de 
ştiinţă? „Acum, cînd privesc în urmă la contactele pe care 
le-am avut cu oamenii de știință de-a lungul anilor, cred că 
zle au fost foarte rodnice și foarte utile“, spune Dalai Lama. 
„Am cîştigat o mulțime de idei şi cunoştinţe, evident. Dar, 
mai mult decît atît, cred că o mulţime de oameni de ştiinţă au 
avut pentru prima dată ocazia să afle perspectivele gîndirii 
budiste.“ - 

În cursul acestor dialoguri a descoperit că ideile budiste 
i-au condus adesea pe oamenii de știință la perspective noi 
asupra propriilor lor teorii, mai ales în ce privește înțelegerea 
nuanțelor conștiinței umane, domeniu în care budismul exce- 
lează cu precădere. Pentru unii oameni de știință, acea primă 
întîlnire cu ideile budiste a constituit o ocazie de a-şi revizui 
au doar felul de a se raporta la propriile cercetări ştiinţifice, 
ci şi modul de alegere a obiectului de studiu. Au ajuns să vadă 
diferit domeniul lor de cercetare. 

Pentru Dalai Lama, această răspîndire a influenței gîndirii 
budiste în mai multe cercuri ştiinţifice reprezintă o răsplată 
pentru ceea ce, în istoria budistă, a însemnat o mișcare de pio- 
nierat din partea sa. În aceste dialoguri cu ştiinţa, Dalai Lama 
nu a fost doar un elev al ştiinţei, ci, într-o măsură semnifica- 
tivă, şi un profesor pentru aceasta. În măsura în care budismul 
deține cunoştinţe unice — și potenţial utile — asupra condi- 
tiei umane, el consideră că acestea ar trebui împărtășite, pen- 
tru a deveni o parte a unui corp mai larg de cunoştinţe. 

Dalai Lama este deosebit de încîntat că oamenii de ştiinţă 
au început să aibă o nouă perspectivă asupra budismului. Așa 
cum spune chiar el: „unii încep să vadă cîtă relevanţă poate 
avea budismul pentru ştiinţă. Cred că pe măsură ce trece tim- 
pul, unii oameni de știință, prin comparaţie cu ce credeau îna- 
inte, recunosc acum utilitatea acestor discuţii cu gîndirea bu- 
distă“ — este o mare diferență față de atitudinea acelui om de 
ştință de la o întîlnire anterioară, care credea că trebuie să 
apere știința în fața religiei. 

Dialogurile organizate de Institutul pentru Minte și Viaţă 
au fost utile și într-un alt fel: i-au oferit lui Dalai Lama ceea 
ce el numeşte „muniția“ pentru conferințele sale publice din 
întreaga lume. Deși în timpul orelor de discuţii ştiinţifice nu 
ia notițe. reţine cu siguranță ideile esenţiale, pe care le men- 
ţionează adesea în timpul discuţiilor. De pildă, a auzit cu mul- 
tă vreme în urmă că dacă nou-născuții sînt ținuți în brațe şi 
mîngîiați mai mult timp, au o dezvoltare neurală mai bună — 
și a repetat această descoperire ştiinţifică de sute de ori în pre- 
legerile publice despre compasiune și nevoia înnăscută a oa- 
menilor de iubire şi grijă. La fel procedează cu informaţiile 
care arată că ostilitatea cronică sporește riscul deceselor dato- 
rate bolilor. l 

„De nenumărate ori el ia fragmente de date empirice şi de 
teorii ştiinţifice“, spune Alan Wallace, care este adesea trans- 
lator la întîlnirile lui Dalai Lama cu oamenii de știință, „şi le 
răspîndeşte peste tot în comunitățile monastice. Iar atunci 

zind călătorește prin lume, menţionează în mod repetat ceea 
ce află de la întîlniri cum sînt cele organizate de Institutul 
pentru Minte şi Viaţă.“ 

În sfîrşit, un element central în toate discuţiile sale cu oa- 
menii de ştiinţă a fost dorinţa sa ca budismul să fie informat 
şi la curent cu noile dovezi ştiinţifice. Acolo unde apar date 
care infirmă în mod clar tezele budiste, vrea să afle despre ele 
— şi să schimbe lucrurile în consecinţă. În acest fel, tradiţia 
budistă în ansamblu îşi va păstra credibilitatea în lumea mo- 
dernă și va evita eticheta de „superstiție“ pe care i-o ataşează 
anii detractori fără discernământ. 

Chiar şi așa, în decursul deceniilor de dialog cu oamenii 
de știință, între doctrinele fundamentale ale budismului şi 
descoperirile științei, Dalai Lama a descoperit mai multe 
zcorduri decît dezacorduri. 


O înclinație naturală pentru știință 


În cadrul tuturor acestor întîlniri, Dalai Lama a manifestat 
a combinaţie unică de instruire spirituală şi filozofică, avînd 
mintea unui om învăţat cu dezbaterea şi o mare deschidere 
câtre dialog. Trecînd în revistă propria sa educaţie, Dalai 
Lama menționează anumite principii generale budiste care îl 
îndrumă în aceste întîlniri cu ştiinţa. De pildă, budismul are 
propriile sale explicaţii detaliate cu privire la natura minţii și 
la relaţiile dintre minte şi corp. Apoi, potrivit concepţiei bu- 
diste, experimentul şi căutarea individuală sînt mult mai im- 
portante. decît încrederea oarbă în cuvintele lui Buddha — și 
în acest spirit, Dalai Lama consideră că este benefic să urmă- 
rească rezultatele științei. 

Deşi cei nefamiliarizaţi cu budismul pot să creadă că aces- 
za nu este altceva decît o viziune nonviolentă unidirecţională, 
el oferă, de fapt, o mare varietate de învățături. Aşa cum şti- 
ința modernă reprezintă o colecţie variată de școli de gîndire, 
budismul oferă și el nenumărate perspective asupra condiţiei 

umane. În acest dialog cu știința, Dalai Lama aduce în discu- 
ție nu doar idei dintr-o arie largă de texte din Vajrayana, şcoa- 
la cea mai răspîndită în Tibet, ci din diverse alte surse, care 
apartin multor alte ramuri și școli de gîndire budiste. 

Apoi este importantă pregătirea sa în arta dezbaterii. Ade- 
sea, ascultînd prezentările oamenilor de știință, în cursul că- 
rora aceştia stabilesc corelaţii între fenomene pentru a scoate 
în evidenţă o anumită corespondență, mintea sa abilă în argu- 
mentare face evaluări ce dovedesc simţ critic. Așa cum s-a în- 
tîmplat de nenumărate ori în timpul discuțiilor noastre, Dalai 
Lama obișnuiește să sublinieze că trăsăturile aflate în discu- 
ție pot fi abordate din mai multe perspective diferite. O core- 
laţie sau o corespondenţă nu este invariabilă — ea poate avea 
loc în anumite cazuri, iar în altele nu. Şi apoi formulează con- 
traexemple şi întrebări provocatoare. Toate acestea combinate 
cu experiența sa în ceea ce specialistul în budism Robert 
Thurman a numit „ştiinţe lăuntrice“ fac din el un colaborator 
preţios pentru cei care sînt interesaţi de cercetările asupra 
minții. 

Înclinația naturală a lui Dalai Lama pentru metoda științi- 
fică iese în evidenţă foarte clar atunci cînd se angajează în 
discuții cu oamenii de știință pe tema cercetărilor lor. L-am 
urmărit de multe ori ascultînd cu mare atenţie în vreme ce un 
savant dintr-un domeniu sau altul descria o direcție de cerce- 
tare. Sfinția Sa formulează apoi o serie de întrebări metodo- 
logice, sugestii şi dificultăți foarte precise, la care cercetăto- 
rul respectiv răspunde: „De fapt, Sfinţia Voastră, acesta este 
tocmai experimentul pe care vrem să-l facem în continuare.“ 

Atitudinea personală potrivită a fost elementul-cheie al 
acestor întîlniri. Oricât de celebri sau de reputați ar fi fost unii 
oameni de ştiinţă, cei dogmatici, aroganţi sau infatuaţi s-au 
exclus singuri încă din start. Cei care au stat alături de Dalai 
Lama în decursul acestei întîlniri de cinci zile trebuiau să 
manifeste o atitudine asemănătoare cu aceea din timpul dez- 

-aterilor energice din mănăstiri, în care, în urma schimbului 
ze argumente şi contraargumente, apar noi idei. 

„Este ca şi cum te-ai alătura unei dezbateri din curte“, spu- 
z Thupten Jinpa, unul dintre principalii interpreţi în timpul 
acestor dialoguri. „Cînd participi la o întîlnire în care toți sînt 
complet deschişi, receptivi şi. dornici să gîndească cu voce 
tare și să se joace cu ideile, merge bine.“ 

În acest sens, întîlnirea noastră — a opta conferință orga- 
zizată de Institutul pentru Minte și Viaţă, „Emoţiile distructi- 
xe“ — a mers neaşteptat de bine. Această întîlnire, mai mult 
decît oricare alta, a adus rezultate ştiinţifice prin colaborarea 
zare a condus la studiile de la Madison. Însă aceste studii nu 
reprezintă decît unul dintre multele beneficii ale întîlnirii 
moastre. Şi toate acestea au fost rezultatul firesc al unui 
schimb deschis de idei şi descoperiri. În cele ce urmează se 
deschide o fereastră asupra acestui dialog, o cercetare ştiinți- 
2că de cel mai înalt nivel. 

CAPITOLUL 3 


Perspectiva occidentală 


Ohosiţi după zborul lung, ne-am strecurat în Imperial Ho- 
tl, un vestigiu elegant de pe vremea Raj-ului britanic, la cî- 
va străzi de Connaught Circle, un fel de Times Square din 
New Delhi. Sîntem veniţi din mai multe țări — Statele Uni- 
te, Franța, Tailanda, Canada, Nepal. În total, sîntem zece: doi 
neurologi, trei psihologi, doi călugări budiști (unul tibetan şi 
unul Theravadan), un filozof al minţii şi doi traducători tibe- 
tani, experți în filozofie şi ştiinţe. 

Subiectul discuţiilor noastre de o săptămînă cu Dalai 
Lama urmau să-l reprezinte emoțiile distructive. Însă pe lîn- 
gă oboseală, cel mai puternic resimţeam un sentiment de ne- 
răbdare şi de euforie tăcută în așteptarea zilelor care urmau. 

Aceasta urma să fie a doua mea experiență ca moderator 
la o săptămînă de discuţii între Dalai Lama şi un grup de oa- 
meni de ştiinţă; condusesem o rundă anterioară de discuţii or- 
ganizate de Institutul pentru Minte şi Viaţă pe tema emoţiilor 
şi sănătății în 1990. Cel mai experimentat dintre noi era Fran- 
cisco Varela, cercetător în neurologie cognitivă la un institut 
din Paris, care nu numai că fusese cofondatorul acestor dialo- 
guri, dar participase şi la trei dintre ele şi era prieten apropiat 
al lui Dalai Lama. Sănătatea lui Francisco era o preocupare 

pentru mulți dintre noi, ca prieteni. În ultimii ani se luptase cu 
un cancer la ficat, iar cu cîteva luni înainte făcuse un trans- 
plant de ficat. Ştiam că starea sănătăţii lui era fragilă, deşi 
avea o stare de spirit foarte tonică. 

Un alt vechi participant era Richard Davidson, șeful labora- 
torului de neurologia afectelor de la Universitatea Wisconsin; 
el moderase ultima întîlnire organizată de Institut cu doi ani 
în urmă, pe tema altruismului şi a compasiunii. Apoi erau cei 
doi translatori. Thupten Jinpa, un fost călugăr, acum şeful 
unui proiect de traducere a textelor tibetane clasice, este prin- 
cipalul interpret de limbă engleză al lui Dalai Lama în timpul 
călătoriilor sale prin lume. Alan Wallace, de asemenea fost 
călugăr tibetan, era pe atunci profesor la Universitatea Cali- 
fornia din Santa Barbara; educația sa ştiinţifică şi faptul că 
vorbea fluent în tibetană îl făceau interpretul ideal la aceste 
întîlniri, așa cum mai fusese de multe ori. Mai era și Matthieu 
Ricard, un parizian devenit călugăr budist, ce trăia acum în- 
tr-o mănăstire din Nepal şi era interpretul lui Dalai Lama pen- 
tru țările vorbitoare de limbă franceză. 

Apoi mai erau nou-veniţii, care urmau să-l întilnească pe 
Dalai Lama pentru prima dată: Owen Flanagan, filozof al 
minţii de la Universitatea Duke; Jeanne Tsai, psiholog specia- 
list în influenţele culturale asupra emoțiilor, pe atunci la Uni- 
versitatea Minnesota; mentorul său, Paul Ekman, specialist 
de talie mondială în psihologia emoţiilor de la Universitatea 
California din San Francisco; şi Mark Greenberg, pionier în 
programe şcolare de educaţie emoţională și socială, de la 
Universitatea de Stat Pennsylvania. În sfîrşit, mai era Venera- 
bilul Somchai Kusalacitto, un călugăr budist din Tailanda, 
care fusese invitat la solicitarea specială a lui Dalai Lama. 

În calitate de moderator și coorganizator, împreună cu 
Alan Wallace, am răspuns de selectarea şi invitarea partici- 
panților. Ca şi în cazul organizării unei mari petreceri, secre- 
tul constă în a echilibra amestecul de prieteni vechi şi cunoș- 
tinţe noi; trebuia de asemenea să ne asigurăm că vor fi 

acoperite toate domeniile științifice, necesare pentru un dia- 
we viu. Cu cîteva luni înainte ne reuniserăm pentru o întîlni- 
re preliminară de două zile la Harvard, însă acum ne aflam cu 
axi împreună pentru o săptămînă în care puteam lega noi prie- 
| În dimineața următoare, ne aflam într-un autobuz, începîn- 
| ġe pelerinajul către Dharamsala, oraşul himalayan în care 
trăieşte Dalai Lama. Traseul către aeroportul din Delhi fuse- 
se amenajat pentru sosirea preşedintelui Clinton, care a vizi- 
tat India în timpul săptămînii noastre de discuţii cu Dalai 
Lama. Cu această ocazie, New Delhi căpătase un aspect de 
„sat Potemkin“*: arterele principale erau împodobite cu stea- 
| guri colorate de satin, grămezi de pămînt roșu proaspăt gata 
să fie împrăștiate pe străzi. Adăposturile din tablă şi carton 
sau corturile pentru săraci ce împînzeau spaţiile deschise ale 
oraşului fuseseră mascate cu pînze colorate decorative. 

În acea primăvară, India a fost mai blîndă decât de obicei 
în ce priveşte atacurile asupra simţurilor. Căldura era încă to- 
ferabilă în Delhi, chiar plăcută dimineaţa devreme. Însă în 
- tmpul decolării avionului nostru către Jammu, orașul cenu- 
stu-maroniu de dedesubt era acoperit de o pătură de smog. 

Pe cînd ieșeam din aeroportul din Jammu, îndreptîndu-ne 
spre spaţiile de parcare, unde am urcat într-un alt autobuz, 
sub copacii prăfuiţi stăteau tolăniţi soldați în uniforme de ca- 
muflaj. Începuse să se încălzească. În pofida traficului înfio- 
râtor, contururile rurale şi ritmul drumului ne-au captivat. În- 
-un tîrziu, munţii au început să se profileze în depărtare — 
prima noastră panoramă clară asupra vîrfurilor Himalayei, 
acoperite de zăpadă. Dealurile de la poalele Himalayei se ri- 
zică brusc din cîmpiile de dedesubt, făcînd vizibilă denivela- 
rea produsă de coliziunea dintre subcontinentul indian și 


* După numele lui Grigori Aleksandrovici Potemkin, care aranja 
sate false pentru vizitele făcute de Ecaterina cea Mare în Ucraina și 
Crimeea. (N, red.) 

masa continentală asiatică. Cîmpurile au devenit mai verzi şi 
mai puţin prăfuite, rîurile, mai largi şi mai repezi. Aerul s-a 
răcit şi, aproape imperceptibil la început, am început să ur- 
căm. Terenul a devenit deluros, cu petice de pămînt ondulate 
şi case ascunse printre valurile terenului. Drumul a început să 
șerpuiască și am pornit într-o ascensiune serioasă. 

La căderea întunericului, mai aveam încă o oră de mers 
pînă la Dharamsala şi mergeam deja de șapte ore. În faţa per- 
spectivei continuării drumului pe întuneric pe acest traseu de 
munte, s-a format brusc o camaraderie crispată. „În cîteva mi- 
nute o să începem să cîntăm“, a comentat cineva, însă în loc 
să cîntăm, am început să ne împărtăşim poveşti de groază din 
alte călătorii cu mașina. Matthieu a cîștigat de departe con- 
cursul, cu povestirea sa despre o călătorie de trei zile şi trei 
nopţi de la Kathmandu la Delhi cu un şofer epuizat. 

În cele din urmă, am ajuns la McLeod Ganj, micul orăşel 
din districtul Dharamsala, în care trăiește Dalai Lama. Așeza- 
rea fusese ridicată pe un deal unde guvernul colonial britanic 
(de unde şi numele de „McLeod“) se putea retrage peste vară 
pentru a scăpa de căldura teribilă, epuizantă din cîmpiile de 
dedesubt. McLeod Ganj este agăţat pe o margine abruptă, 
avînd în spate vîrfurile înzăpezite şi în față cîmpiile largi, veş- 
nic încețoșate ale Indiei. Chiar și în timpul nopții, străzile sînt 
înțesate de oameni care își croiesc drum către micile magazi- 
ne şi restaurante, aliniate pe singura arteră principală. Tibeta- 
nii mai bătrîni, îmbrăcaţi în acele chubas tradiționale, mane- 
vrează cu dexteritate mărgelele de rugăciune și mormăie 
mantre; tibetanii mai tineri, în haine occidentale manevrează 
serviete şi telefoane mobile. 

Ultima glumă a fost sosirea noastră ratată: autobuzul s-a 
împotmolit complet pe o străduţă îngustă, era prins între ta- 
xiuri parcate de-o parte și de alta şi incapabil să înainteze sau 
să întoarcă. Negocierile zgomotoase între șofer şi vocile care 
se auzeau din întuneric au continuat încă 20 de minute, pînă 
să ne dăm seama că ne aflam la două minute de mers pe jos 

ze destinația noastră finală, Chonor House, o casă de oaspeţi 
plăcută, administrată de guvernul tibetan în exil, unde urma 
să petrecem săptămîna. Am descărcat și ne-am împărțit baga- 
ele pe străduţa întunecoasă şi noroioasă, apoi ne-am parcurs 
pe jos ultimii paşi, cu gîndul la ziua de odihnă care ne aştep- 
ta pînă luni, cînd începea întrunirea noastră. 

Dharamsala este un fel de Lhasa în miniatură; aici și-a sta- 
tilit guvernul tibetan cartierul general în exil. La marginea 
oraşului, în vîrful unui mic deal, locuiește Dalai Lama, într-o 
ancintă păzită de soldaţi ai armatei indiene. Nimeni nu intră în 
clădire fără să fie verificat. Pe cei cîţiva acri ai clădirii se află 
birourile lui Dalai Lama, locuinţa sa propriu-zisă, foarte sim- 
mā (pe care o împarte cu pisica favorită) şi grădina. În apro- 
~ piere se află birourile guvernamentale, plasate în clădiri scun- 
de, un templu budist şi o mare sală de conferinţe, unde urmau 
„să se desfăşoare și discuţiile noastre. 


Începe întrunirea 


Luni dimineaţă un sentiment de anticipare nervoasă plutea 
îm holul larg în care aşteptam sosirea lui Dalai Lama. Cîteva 
rinduri de scaune pentru asistenţă încercuiau spațiul în care 
mrmau să aibă loc discuţiile noastre. O masă mare de cafea 
amplea mijlocul unui spațiu oval, format de două canapele 
bangi, pe care urmau să stea participanţii, cu fotolii care închi- 
deau cercul la fiecare capăt. O echipă de filmare manevra ca- 
mere de luat vederi plasate strategic, urmînd să înregistreze 
discuția noastră pentru arhivă. Un curcubeu de /hangkas — 
picturi tibetane pe suluri de hîrtie — încercuia camera, împre- 
znă cu şiruri de plante ornamentale şi două vase mari, pline 
cu trandafiri înfloriți. l 

Unul dintre călugării asistenți ai lui Dalai Lama mişuna 
prin încăpere, punînd la punct ultimele detalii. Salonul, folo- 
sit în alte ocazii pentru ritualuri şi prelegeri, avea înălțată în 
față o mică scenă, împodobită cu un sul pictat mare, care îl în- 

fățişa pe Buddha Sakyamuni așezat chiar în spatele unui jilt 
înalt, colorat, unde stătea de obicei Dalai Lama în timp ce 
conducea un ritual. Însă astăzi urma să stea așezat într-un fo- 
toliu la unul dintre capetele amplasamentului nostru confor- 
tabil, simplu de discuții. 

Un murmur a traversat camera, așa cum urma să se întîm- 
ple în fiecare zi cînd intra Dalai Lama în salon. Toţi am stat 
nemișcaţi în timp ce el s-a apropiat cu pas iute și sigur de im- 
punătoarea thangka înfățişîndu-l pe Sakyamuni și a făcut trei 
plecăciuni, lipindu-și capul de podea şi făcînd o pauză pentru 
a rosti în tăcere o rugăciune. Apoi a coborit de pe mica scenă 
spre locul în care urmau să aibă loc convorbirile noastre. 

Adam Engle, preşedintele Institutului pentru Minte şi Via- 
tă, l-a însoţit pe Dalai Lama în încăpere; Adam ţinea o eşarfă 
albă lungă, tradiționala khata tibetană, pe care i-a oferit-o lui 
Dalai Lama în semn de bun venit și care, așa cum se obiş- 
nuieşte, i-a fost înapoiată imediat. Apoi a coborit scările cu 
Dalai Lama pînă lîngă mine, urmînd ca eu să-i prezint apoi 
acestuia pe fiecare dintre participanţi. 

A dat mîna cu toți occidentalii, dar cînd a ajuns la Venera- 
bilul Kusalacitto, amîndoi s-au aplecat, cu palmele împreuna- 
te, aducîndu-și salutul tradițional al călugărilor; Dalai Lama 
i-a luat mîinile lui Kusalacitto într-ale sale în timp ce se încli- 
nau, capetele lor rase aproape că s-au atins şi apoi au schim- 
bat cîteva cuvinte. L-a întîmpinat pe Francisco Varela cu o 
îmbrățișare, apoi şi-a lipit fruntea de fruntea acestuia și, cu un 
zîmbet larg, l-a atins pe obraz cu afecțiune. Văzîndu-i pe lama 
care urmau să-l asiste în timpul săptămînii de discuţii, a făcut 
din nou o pauză şi a rostit cîteva cuvinte de salut în tibetană. 
Apoi, aşa cum face adesea cînd intră într-o încăpere, s-a uitat 
în jur, căutînd fețe cunoscute și făcînd cu mîna prietenilor 
vechi, aflați de față. 

În vreme ce Dalai Lama se așeza, toţi luaseră loc pentru a 
începe ziua de discuţii. Dalai Lama stătea într-un fotoliu 
mare, la stînga lui aflîndu-se Alan Wallace şi Thupten Jinpa, 

care urmau să fie interpreții săi cu această ocazie. Și-a scos 
wnediat pantofii pentru a-şi încrucișa picioarele. La dreapta 
kai se afla un alt fotoliu mare în care urmau să stea, pe rînd, 
vorbitorii; în prima dimineaţă, în calitate de coorganizator al 
întilnirii, în acel fotoliu m-am aşezat eu, pentru a deschide 
discuţiile. 


Un subiect captivant 


Deși însorită, ziua aceea a adus o răcoare neobișnuită pen- 
tru sfîrşitul lui martie la Dharamsala. Deși n-a spus nimic 
pină a doua zi, în prima zi Dalai Lama avea puțină febră. Sin- 
gurul semn de răceală a fost un tuşit scurt. 

După ce Dalai Lama s-a aşezat în fotoliul său, am deschis 
” discuţia. „Sfintia Voastră, sînt foarte fericit să vă pot ura bun 
venit la cea de-a opta conferinţă a Institutului pentru Minte şi 
Viaţă. Aşa cum aţi solicitat, tema acesteia o constituie emoţi- 
Te distructive. 

Acesta este un subiect captivant, întotdeauna relevant“, 
am continuat eu. „Cînd plecam din Statele Unite pentru a veni 
zici, pe prima pagină a unei reviste importante era o ştire de- 
spre un băiețel de 6 ani care şi-a împuşcat mortal un coleg de 
clasă. Cînd am ajuns în New Delhi, am văzut pe prima pagi- 
să în Times of India o poveste similară: doi veri se certaseră 
pentru o bucată de pămînt și unul dintre ei l-a împușcat pe ce- 
tălalt. Nu există nici o îndoială că emoţiile distructive sînt o 
cauză majoră a suferinței care ne afectează pe toţi, nu doar la 
acest nivel primar, ci în moduri mult mai subtile. Scopul nos- 
tru pentru această săptămînă este de a explora natura acestor 
emoţii, motivele pentru care devin distructive şi ce am putea 
face în această privință. 

Avem trei obiective. Unul este informarea. Într-un anumit 
sens, aceste conferinţe au început de fapt sub forma unei pre- 
zentări pentru dumneavoastră, datorită interesului pe care îl 
arătați pentru ştiinţă. Am pus la punct un adevărat banchet şti- 

inţific, pe care vi-l oferim acum ca pe un dar. Al doilea obiec- 
tiv este acela al dialogului. Noi înțelegem că budismul a re- 
flectat mai îndelung și mai profund decît Occidentul asupra 
acestor chestiuni și are multe multe lucruri să ne înveţe asu- 
pra acestora. Al treilea obiectiv este acela de a colabora: de a 
ne angaja într-o călătorie intelectuală pentru a vedea unde ne 
duc ideile noastre. Am alcătuit programul săptămînii, așa cum 
o să vedeți, astfel încît să putem găsi căi de a pune în acțiune 
aceste idei.“ 


O săptămînă de discuţii 


„Săptămîna începe astăzi cu o abordare filozofică. Profe- 
sorul Owen Flanagan va oferi o perspectivă occidentală asu- 
pra a ceea ce înțelegem prin emoţii distructive. Matthieu Ri- 
card va oferi o perspectivă budistă; după-amiază, Venerabilul 
Kusalacitto va îmbogăţi discuţia, prezentîndu-ne perspectiva 
budismului Theravada şi Alan Wallace va fi moderator. Mîi- 
ne, Paul Ekman va vorbi despre natura emoţiilor dintr-o per- 
spectivă ştiinţifică şi va explica mai în amănunt ce înțelege 
ştiinţa occidentală prin emoţii, în particular, prin emoţiile dis- 
tructive şi în ce măsură reacţiile emoţionale ale oamenilor pot 
fi modificate. 

Poimiîine, Richard Davidson va vorbi despre sediul cere- 
bral al emoțiilor distructive, în special“, am subliniat eu, fo- 
losind un termen din budism, „cele Trei Otrăvuri: agresivita- 
tea, dorința şi iluzia. Va vorbi şi despre o temă foarte 
importantă, pe care o numim plasticitatea neurală, adică în ce 
măsură reacțiile creierului pot fi modificate de experiență. 

Această temă va fi reluată în cea de-a patra zi de profeso- 
rul Jeanne Tsai, care va arăta cum fiecare cultură modelează 
în mod diferit felul în care oamenii experimentează și îşi ex- 
primă emoţiile. Tot în aceeași zi, Mark Greenberg va detalia 
modul în care experiențele din copilărie modelează reacțiile 
individuale şi de asemenea ne va informa asupra noilor pro- 

grame educționale care îi învaţă pe copii să aibă reacţii emo- 
monale pozitive încă din primii ani de şcoală. 

În sfîrşit, în ultima zi, Richard Davidson va lua din nou 
cavintul pentru a ne relata pe scurt cîteva noi descoperiri de- 
spre creier şi efectele benefice ale contemplației. Francisco 
Waærela va susține principala expunere din ultima zi despre 
metodele inovatoare de combinare a cunoaşterii practice a 
padismului cu metodologiile științifice occidentale pentru a 
explora conștiința şi emoțiile şi vom încerca împreună cu 
domniile voastre să transformăm toate aceste informaţii în- 
wmn plan științific de acțiune.“ 

Mi-am încheiat introducerea în tradiția tibetană, cu un 
gnd virtuos pentru bunăstarea semenilor: „Evident, speranța 
mastră este că toate acestea vor fi în beneficiul nu doar al ce- 
kæ de aici, ci al oamenilor din întreaga lume.“ 

Apoi i-am dat cuvîntul — și locul de lîngă Dalai Lama — 
"îm Alan Wallace, care juca cu această ocazie două roluri: de 
' mmordonator filozofic şi de interpret. 


Un interpret neobișnuit: călugărul pe BMW 


Cum a devenit Alan Wallace, fiul unui teolog protestant, 
" sătugăr budist tibetan — avînd o pregătire excelentă pentru a 
f& traducătorul pe care se bazează Sfinția Sa atunci cînd se an- 
- gajează în discuţii cu oamenii de ştiinţă? 

Deși Alan provine din Pasadena, copilăria sa a fost cu to- 
' aul diferită de o copilărie obişnuită în sudul Californiei. Tatăl 
< său, David H. Wallace, este un specialist în greaca biblică și 
- îm teologia Noului Testament, iar în copilărie Alan l-a însoţit 
îm călătoriile sale în Edinburgh, Izrael şi Elveţia, unde tatăl 
său studia cu unii dintre cei mai mari teologi protestanți ai 
vremii. În pofida moștenirii sale protestante — pe lîngă tatăl 
său, misionari creştini şi profesori de religie împînzesc ambe- 
l laturi ale arborelui genealogic al familiei — Alan a fost 
tras de timpuriu către ştiinţă şi și-a propus să urmeze aceas- 

tă carieră. A început la Universitatea California din San Die- 
go, studiind ştiinţa mediului, iar vara lui 1970 l-a găsit pe 
Alan hoinărind prin Europa pînă la începerea primului său an 
de studii la o universitate germană. 

La un cămin studenţesc dintr-un mic orăşel din Alpii elve- 
tieni, Alan a dat peste traducerea realizată de Walter Yeeling 
Evans-Wenz și intitulată The Tibetan Book of the Great 
Liberation (Cartea tibetană a marii eliberări), unul dintre pu- 
ținele texte tibetane disponibile în limba engleză la acea vre- 
me (pe lîngă Cartea tibetană a morților). Era prima întîlnire a 
lui Alan cu budismul tibetan, cu excepţia unei prezentări su- 
perficiale a budismului de la un curs de civilizație indiană pe 
care îl urmase. Deși aceste prime informaţii nu-i erau prea fami- 
liare lui Alan, traducerea lui Evans-Wentz i-a trezit interesul. 

Odată ajuns la Universitatea din Göttingen, a descoperit, 
spre marea sa încîntare, că la o facultate din cadrul universi- 
tății era un lama tibetan — un lucru foarte neobişnuit la acea 
vreme. A renunțat la toate cursurile, cu excepţia celui de tibe- 
tană. În vara următoare, în timp ce studia la o mănăstire bu- 
distă tibetană din Elveţia, a dat peste un anunț al Bibliotecii 
pentru Arhive şi Scrieri Tibetane din Dharamsala, care spu- 
nea că vor organiza cursuri de budism tibetan pentru occiden- 
tali — şi că va preda Dalai Lama. Alan a vîndut practic tot ce 
avea şi şi-a cumpărat un bilet doar dus pentru India. 

În octombrie 1971, Alan a sosit la McLeod Ganj și s-a în- 
scris imediat la cursul de budism tibetan de un an, care era 
susținut pentru un grup de opt occidentali — cursul despre 
care se vorbea în ştirea pe care o găsise. Din cei opt, șapte lo- 
cuiau deja în Dharamsala. Așa cum s-a dovedit ulterior, Alan 
era singura persoană din afara Dharamsalei care răspunsese la 
anunțul ce promova cursul. 

După un an de studiu, Alan intra în primul an la Institutul 
de Dialectică Budistă — împreună cu încă aproximativ 30 de 
călugări tibetani — care tocmai fusese înființat la Dharamsa- 
la în 1973. Apoi a devenit călugăr novice şi a stat acolo aproa- 
pe patru ani. 

După ce şi-a petrecut 14 luni în acea mănăstire, s-a retras 
zmp de zece zile pentru a exersa meditaţia vipashyana, pre- 
Zată la Dharamsala de un profesor din Birmania, S.N. Goenka. 
Această experienţă l-a inspirat pe Alan să pună în practică 
æa ce îl învățase teoria — voia să mediteze. Așa că s-a mu- 
tai într-o mică sihăstrie de pe munte și a continuat să practice 
meditaţia în anul următor, timp în care a făcut primele sale 
aduceri, în principal din texte medicale tibetane. În 1979, 
cnd Dalai Lama a făcut una dintre primele sale vizite în Eu- 
cpa, Alan a fost solicitat să-i fie interpret — un rol pe care 
Pa jucat cu intermitență de atunci încoace. 

Un alt moment de cotitură în viaţa lui Alan s-a produs în 
1934, cînd, graţie reputației sale de traducător, a fost invitat 


© ia un institut înființat de Robert Thurman, pe vremea aceea 


profesor la Amherst College. Odată ajuns acolo, Alan s-a ho- 


E. sarit să se întoarcă la facultate pentru a-și termina studiile şi 


carind a fost admis la Amherst. Acolo, sub îndrumarea lui 


< Anhur Zajonc, profesor de fizică cuantică, Alan a scris o lu- 


care importantă, în care compara fundamentele mecanicii 
caantice cu comentariul lui Dalai Lama asupra capitolului in- 
ulat „Înţelepciunea“ din lucrarea clasică a lui Shantideva: A 
Guide to the Bodhisattva Way of Life (O introducere în stilul 
de viaţă al unui Bodhisattva). Mai tîrziu, teza a fost publica- 
tă în două volume, fiind printre primele din cele peste 20 de 
acrări ale sale!. Cînd a absolvit (cu summa cum laudae), 
avea 36 de ani — şi era călugăr încă. 

Hoinărind prin ţară pe o motocicletă BMW, cu roba de că- 
lagăr în coburii motocicletei, Alan a dat peste un centru de 
meditaţie retras din arida Owens Valley, pe vîrful dealurilor 
semideşertice din regiunea Sierra Nevada din California. 
Terminîndu-și studiile la Amherst, Alan a rămas acolo nouă 
kmi, în retragere solitară. În acest timp, a iniţiat procedeul 
vechi de secole de reîntoarcere formală la viața laică — obiş- 
zuit în culturile asiatice, în care mulți oameni îşi petrec o pe- 
rioadă din viaţă fiind călugări sau călugărițe — şi şi-a conti- 
ruat meditaţiile în singurătate. 

Tot în această perioadă, Alan a primit un mesaj de la Adam 
Engle, care îi cerea să fie translator la prima conferință a In- 
stitutului pentru Minte şi Viaţă. Alan era singura persoană 
care poseda atît o educaţie ştiinţifică solidă, cît şi o bună cu- 
noaștere a limbii tibetane şi a budismului. La început, Alan a 
refuzat, decis să se dedice meditației. Dar Engle a insistat, ob- 
ţinînd chiar o scrisoare de la Dalai Lama, prin care i se soli- 
cita prezenţa lui Alan. De atunci, Alan n-a pierdut decît o sin- 
gură conferință a Institutului. 

Între timp, Alan şi-a continuat studiile, făcînd un doctorat 
în religie la Stanford, unde teza sa despre atenţie s-a bazat 
foarte mult pe lucrările filozofului şi psihologului american 
de la începutul secolului al XX-lea, William James, stabilind 
conexiuni cu filozofia și practica budistă?. S-a căsătorit cu 
Vesna Acimovic, o specialistă în studii asiatice, şi a început 
să predea la Universitatea California din Santa Barbara, unde 
a înfiinţat un program dedicat culturii, religiei şi limbii tibe- 
tane, care în cele din urmă a dus la înfiinţarea unei catedre, 
numită acum Catedra de Budism Tibetan și Studii Culturale 
„Cel De-al Paisprezecelea Dalai Lama“. După ce a predat la 
Universitatea California din Santa Barbara timp de patru ani, 
s-a întors în deşertul californian pentru șase iuni de meditație 
în singurătate. Alan a continuat să scrie pînă în ziua de astăzi 
despre potenţialul colaborării dintre ştiinţa modernă şi bu- 
dism — o temă centrală în propria sa viață — şi speră acum 
să întemeieze un institut în care să desfăşoare cercetări experi- 
mentale și teoretice asupra pregătirii în tehnica contemplaţiei. 


Un început filozofic 


„Bună dimineața“, a spus Alan. „Astăzi vom începe așa 
cum am început fiecare dintre conferințele Institutului pentru 
Minte și Viaţă, încă din 1987. Deşi tema centrală a acestor 
conferinţe este un dialog între budism şi știință, ne-am gîndit 

de la început că ar fi foarte important să invităm și un filozof 
la fiecare întîlnire: cineva care să ridice probleme pe care ști- 
mga propriu-zisă poate că nu le formulează în mod explicit. 

Există mai multe motive pentru aceasta. Știința nu este o 
disciplină autonomă nici chiar în civilizația occidentală, deşi 
astăzi apare de sine stătătoare, ca și cum ar fi independentă de 
filozofie şi religie. În realitate însă, orice cercetare critică a is- 
aoiei şi dezvoltării ştiinţei demonstrează că acest lucru nu 
este deloc adevărat. Știința a apărut în sînul civilizaţiei noas- 
tre şi are rădăcini adînci în filozofia occidentală, acestea mer- 
gînd pînă la Platon, Aristotel şi chiar mai departe. Ştiinţa are 
gădăcini şi în tradiţiile noastre teologice, iudaismul şi crești- 
mismul. Aşa a fost mereu, deşi mai puţin explicit în secolul al 
XX-lea. Acesta este un motiv pentru a aduce în discuţie filo- 
zofia în mod explicit. 

Mai există însă și un alt motiv care devine limpede pentru 
icine încearcă să înțeleagă relaţia dintre teoria științifică, 
cercetarea ştiinţifică și realitatea ca atare. Cînd noi, cei din 
Occident, intrăm prima dată în dialog cu budismul, aproape 
imevitabil îi aplicăm una dintre etichetele noastre convențio- 
male, numindu-l pur şi simplu o «religie». Atunci e ca şi cum 
am pune în dialog știința cu o religie, un lucru pe care mulți 
oameni îl vor considera nepotrivit. Însă budismul nu a fost 
miciodată doar o religie, aşa cum o definim noi în Occident. 
El a avut încă de la început elemente filozofice alături de ele- 
mentele empirice şi raționale, care pot trimite la termenul de 
«știință». 

Astfel, avem un temei atît din perspectiva occidentală, cît 
şi din cea budistă pentru a avea invitat aici un filozof, iar în 
această dimineaţă avem nu doar un singur filozof, ci repre- 
zentanţi ai ambelor tradiţii, profesorul Flanagan reprezentînd 
tradiţia filozofică occidentală, iar Matthieu Ricard pe cea bu- 


as 


distă. 


102 EMOȚIILE DISTRUCTIVE 


Ce este o emoție distructivă? 


„Am fost invitat pentru a defini subiectul emoțiilor dis- 
tructive şi pot să fac acest lucru într-o singură propoziție: 
emoţiile distructive sînt emoţiile ce dăunează atît individului 
care le resimte, cât și celor din jur.“ Grupul nostru ajunsese la 
această definiție simplă după două zile de discuţii aprinse în 
cadrul întâlnirii preliminare care avusese loc la Harvard cu cî- 
teva luni în urmă. 

„Dar ce înţelegem mai exact prin «dăunător»? Care sînt 
nuanțele, nivelurile, maniera în care un lucru poate părea dău- 
nător, fără să fie de fapt aşa? Acestea sînt chestiunile despre 
care vom discuta în zilele următoare. Sîntem interesaţi nu 
doar de natura emoţiilor distructive, ci şi de factorii care le 
catalizează: evenimente, zestre genetică, funcţii ale creierului 
și orice alți factori ar putea fi implicați. Care este sursa emo- 
țiilor distructive; de unde iau naştere acestea de fapt? 

În budism, aceste întrebări sînt considerate foarte intere- 
sante. Care sînt efectele emoţiilor distructive asupra individu- 
lui, asupra mediului înconjurător, asupra altor oameni? Oda- 
tă ce am identificat emoţiile distructive şi am descoperit 
cauzele şi efectele lor negative, ne putem întreba ce antidot 
există pentru aceste suferințe. Care este leacul? Cum le putem 
combate? Ar trebui să ne îndreptăm către medicamente, către 
chirurgie, către terapia genetică, către terapia psihologică sau 
către meditație? 

În sfârşit, o temă centrală în budism încă de la începuturi- 
le sale a fost întrebarea dacă ne putem elibera complet şi ire- 
versibil de toate emoţiile distructive. Aceasta este o chestiune 
complexă, la care trebuie să reflectăm cu toţii. 

Aceste întrebări sînt la fel de pertinente atît pentru tradiția 
budistă, cât şi pentru cea occidentală. Noi, occidentalii, ne-am 
pus astfel de întrebări încă din zorii civilizaţiei noastre: Bi- 
blia, Platon, Aristotel. În budism, ele au fost întotdeauna o 
preocupare centrală. Existenţa unei sfere de preocupări îm- 
părtăşite scoate la iveală importanța temei, însă există anumi- 

:2 diferenţe extrem de importante în ce privește căile pe care 
Zecare dintre cele două tradiţii explorează aceste chestiuni. 
Cred că atît sfera comună, cît și diferenţele de abordare ni se 
vor părea la fel de fascinante şi trebuie să înțelegem motive- 
ie care stau la baza ambelor.“ 


O nouă specie a filozofiei 


„Acestea fiind spuse“, a început Alan prezentarea primului 
vorbitor, „aș dori să vi-l prezint pe scurt pe Owen Flanagan, 
profesor de filozofie la Catedra James B. Duke de la Univer- 
sitatea Duke. Ca pentru a accentua ideea de mai înainte, dîn- 
sul nu este doar profesor de filozofie, ca şi cum filozofia ar fi 
o disciplină autonomă, ci este de asemenea profesor de neu- 
robiologie, profesor de psihologie experimentală, profesor de 
ştiinţele cogniției şi — ca un coup de grâce, poate — profe- 
sor de literatură.“ 

Într-adevăr, Owen Flanagan face parte dintr-o nouă cate- 
gorie de filozofi. Educat în tradiţiile domeniului său, el este 
de asemenea la curent cu toate domeniile de studiu care pot fi 
relevante pentru disciplina sa de bază. Fiind preocupat în spe- 
cial de filozofia minţii, Owen este la curent cu descoperirile 
din psihologie, ştiinţele cogniţiei şi neurologie — de aceea 
este foarte potrivit pentru a participa la acest dialog despre 
emoții. 

În timpul anilor săi de studiu la Fordham, Owen era la fel 
de înclinat să se ocupe de psihologie şi de filozofie. În aceas- 
tă privinţă, el consideră că seamănă cu un idol de-al său, Wil- 
Ham James, care n-a putut să se decidă niciodată dacă este 
filozof sau psiholog — și astfel a devenit un întemeietor al 
ambelor domenii în America. l 

Aşa cum s-a dovedit în cazul lui Owen, psihologia la 
modă în acea vreme — behaviorismul, cu accentul său asupra 
studierii metodice a reacțiilor la stimuli în cazul șobolanilor 
— era destul de respingătoare, iar libertatea şi rigoarea inte- 

lectuală din filozofie erau destul de atrăgătoare pentru ca el 
să-și continue studiile postuniversitare în filozofie, la Univer- 
sitatea Boston. 

Interesul lui Owen pentru rolul emoţiilor în viața minții 
s-a cristalizat în 1980, cînd s-a decis să introducă un capitol 
despre emoţii în cursul său de filozofia minţii de la Wellesley 
College. A descoperit o lucrare științifică, scrisă de Paul Ek- 
man și de colegii săi, despre expresiile faciale ale emoţiilor la 
oameni — unul dintre primele studii empirice în ceea ce as- 
tăzi a devenit un domeniu de cercetare important. Lucrarea 
l-a fascinat, pentru că oferea primele dovezi serioase ale fap- 
tului că emoțiile umane sînt universale. Acest rezultat era re- 
levant pentru o întrebare filozofică referitoare la natura uma- 
nă: oamenii, prin natura lor, sînt iubitori şi plini de 
compasiune sau sînt în mod inerent egoişti — sau acțiunile 
lor intră într-un spectru mai larg, care cuprinde ambele carac- 
teristici? 

Emoţiule ocupă un loc important în cartea pe care Owen o 
consideră cea mai importantă lucrare a sa. Publicată în 1991, 
Varieties of Moral Personality (Tipuri de personalități mora- 
le) explorează rolul emoţiilor în natura umană, importanţa eti- 
cii și relativismul moral. Un capitol esenţial este dedicat cone- 
xiunilor dintre virtute, fericire și sănătatea mintală. Flanagan 
subliniază că, într-o lume ideală, a fi bun — virtuos — ar 
echivala cu fericirea și sănătatea mintală în acelaşi timp. În 
cel mai rău caz, moralitatea şi emoţiile unei persoane sînt 
foarte diferite. Întrebarea este în ce măsură coincid acestea în 
realitate? 


O viață frumoasă 


Îmbrăcat într-o kurta indiană, bej, pînă la genunchi, Owen 
a ocupat locul vorbitorului de lîngă Sfinţia Sa. Îmi mărturi- 
sise că se simțea puţin îngrijorat, fie şi numai pentru că de 
obicei se plimbă în timp ce vorbește, iar atunci cînd ţine pre- 

iegeri, vorbește foarte repede, în stilul newyorkez; or, aici 

arma să stea jos şi să vorbească încet şi sacadat, astfel încît 

Sfinţia Sa să-l poată înţelege. 

„Este o mare onoare să mă aflu aici şi să am ocazia de a 

„ morbi cu Sfinția Voastră, cu ceilalți călugări de aici și cu cole- 

gri mei occidentali“, şi-a început Owen prelegerea. „Am mul- 
te de învățat. Am să încerc în ceea ce voi spune astăzi să ex- 

„pun o perspectivă foarte generală asupra felului în care noi, 
accidentalii, şi filozofi, în particular, concepem rolul emoți- 
or — rolul virtuților — în alcătuirea unei vieți frumoase. 

Gîndindu-mă la prelegerea mea, mi-am dat seama că nu 
există nici un domeniu al filozofiei, cel puţin în Occident, în 
care să vorbim despre emoţii ca atare. În filozofie, vorbim de 

-emotii referindu-ne la ce înseamnă o viață frumoasă. Cum 
ajută sau cum dăunează emoțiile în decursul existenţei unei 
persoane bune? 

„Am să încerc astăzi să deschid anumite subiecte pe care 
stiu că le vor aborda ceilalți vorbitori — referitoare la relația 
dintre știința descriptivă sau explicativă şi etică şi la felul în 
care etica implică emoțiile. Așa cum diferitele forme ale bu- 
dsmului abordează mai multe perspective diferite, şi noi 
zem în Vest mai multe tradiții diferite; unele dintre acestea 
consideră emoţiile lucruri îngrozitoare, iar altele le tratează 
za fiind ceva pozitiv. O parte din ceea ce voi spune astăzi va 
îi o încercare de a prezenta unele dintre principalele concep- 
tăi şi atitudini pe care le avem noi față de emoții și de a vă de- 
scrie, din fotoliul filozofului, stările mintale pe care le pre- 
wrm noi cel mai mult în Occident. 

Din conversațiile mele cu Matthieu, am dedus că există 
unele diferențe reale în această privinţă între viziunea budis- 
tă şi cea occidentală. Noi pretuim foarte, foarte mult anumite 
forme de respect de sine, stimă de sine, valoare de sine și au- 
torealizare. Avem de asemenea anumite concepții cu privire 
fa importanța iubirii, inclusiv iubirea romantică și prietenia, ` 
care cred că sînt diferite de cele budiste.“ 

O etică fără religie 

„M-am gîndit că ar fi de folos să încep prin a spune cîte 
ceva despre munca mea de o viață. Ezit puţin să o numesc 
aşa, pentru că sună ca şi cum munca mea de o viață s-ar fi în- 
cheiat, dar m-am ocupat de aceste probleme de cînd eram un 
puşti de 13 sau 14 ani. Poate că sună pretențios, dar chestiu- 
nile care m-au interesat sînt natura minţii, natura moralității 
şi ce anume dă sens vieții. O parte a interesului meu pentru 
aceste întrebări provine din aceea că la un moment dat mi-am 
pierdut credinţa în creştinismul romano-catolic şi am devenit 
foarte preocupat de întrebări cum ar fi: de ce să ne compor: 
tăm moral dacă nu există Dumnezeu?“ 

Crescut într-o familie tipică, romano-catolică din West- 
chester County, de lîngă New York, Owen îşi aminteşte că ta- 
tăl său era un catolic care credea în „focul iadului“. Pentru tî- 
nărul Owen, care şi-a început educația în grija călugărițelor 
de la o şcoală parohială la vîrsta de 5 ani, discuţiile despre pă- 
cat, ceruri şi iad erau destul de înfricoşătoare — erau credin- 
te impresionante pentru un băiețel timid și retras. Înclinația 
filozofică a lui Owen a luat forma unei curiozități precoce 
pentru teologie — în special pentru că era tot timpul speriat 
să nu facă ceva greşit şi să sfîrşească în iad. 

Prima sa revoltă deschisă împotriva constrîngerilor reli- 
giei organizate s-a produs cînd era încă foarte tînăr. Unchiul 
său favorit — fratele mamei — era un catolic nepracticant. 
Cînd unchiul său urma să se căsătorească într-o biserică epis- 
copală, mama lui Owen, o romano-catolică devotată, a vrut, 
firește, să meargă la nuntă. 

Dar într-o noapte Owen a auzit-o spunîndu-i tatălui său că 
s-a consultat cu preotul parohiei şi acesta i-a interzis să mear- 
gă, pentru că ar fi însemnat să se roage într-o biserică străină. 
Auzind acest lucru, Owen a izbucnit din camera alăturată: 
„Părintele O'Connor este un bou!“ 

Pe la 13 ani, Owen se strecura afară de la slujba de dumi- 
zică ca să meargă cu prietenii la restaurant, să îşi cumpere 
ante. Tatăl său, temîndu-se ca Owen să nu o apuce pe calea 
axchiului său favorit, i-a făcut cadou o versiune prescurtată, 
«citată de Penguin Books, a lucrării Summa Theologiae a Sf. 
Toma din Aquino, cu cele cinci argumente în favoarea exis- 
snţei lui Dumnezeu. Owen a citit cartea cu o fascinaţie enor- 
as, testîndu-și propriul simț analitic împotriva argumentelor 
E. bi Toma. Deși a observat imediat anumite slăbiciuni logice în 
i argumente, a fost totuşi încîntat de jocul inteligenţei. 

Revelația lui Owen s-a produs la prima sa oră de filozofie, 
ž anul întîi la Fordham. Profesorul său, un tînăr filozof de la 
> Yale, a spus: „Platon postulează că Binele...“ şi Owen a fost 
complet fascinat. Avea o idee vagă despre ce înseamnă a pos- 
wia, dar nu mai auzise de nimeni care să facă acest lucru pînă 
-= atunci. Apoi mai era articolul hotărît care însoțea termenul de 
- Bine. L-a tăiat respiraţia; a fost de-a dreptul uluit. Anul acela, 
îm care i-a studiat pe Platon, Aristotel, Nietzsche și Kant — 
aie căror scrieri le găsea de neînțeles — i-a definit destinul ca 
filozof. Însă Owen era îndrăgostit și de unele cursuri de psi- 
îniogie pe care le urma, mai ales de acela de istoria psiholo- 
gi, predat de un preot ungur, care explora presupozițiile 
; filozofice ale diverselor teorii. În această îmbinare de aborda- 
se filozofică și ştiinţifică a unor probleme fundamentale, 
Owen şi-a descoperit vocaţia intelectuală. Din acel moment, 
azisiunea sa intelectuală a fost, parțial, aceea de a răspunde la 
ssarile întrebări etice fără a recurge la religie. 

Owen şi-a continuat remarcele introductive, observînd că 
bacrarea pe care Dalai Lama tocmai o publicase, Ethics for 
de New Millennium, fusese scrisă din aceeaşi perspectivă. 
„Stiu că Sfinţia Sa a scris în multe dintre cărțile sale că obiec- 
evul său este acela de a ne ajuta să descoperim un mod de a 
wāi care să poată fi acceptat de oameni care provin din tradi- 
qi religioase diferite sau care nu aparțin nici unei tradiţii reli- 
gioase, și cred că are perfectă dreptate.“ 

Fapte versus valori 


Owen a abordat apoi tema referitoare la modul în care sînt 
privite emoțiile în filozofia occidentală și în budism — o 
temă care urma să ghideze majoritatea discuţiilor din acea zi. 
„O ultimă observaţie preliminară: în urma discuţiilor cu Mat- 
thieu şi în urma lecturii cărților Sfinţiei Sale, am început să 
observ o diferență în felul în care ne raportăm la emoții. În 
Occident, este o mare diferenţă între a spune «În această ca- 
meră sînt flori» și a spune „Florile din această cameră sînt 
frumoase.“ Pentru noi, primul enunț se referă la un fapt — 
implică o descriere —, în vreme ce al doilea implică o jude- 
cată de valoare sau o normă, în acest caz, una estetică. 

Oamenii de ştiinţă ne vor explica cum se propagă în cre- 
ier o emoție cum ar fi mînia sau teama. Însă considerăm că 
este ceva diferit dacă mînia sau teama reprezintă un lucru bun 
sau rău, ce ţine de filozofie, într-un anumit sens. La fel, a spu- 
ne că «Floarea din această cameră este frumoasă», pe lîngă 
«În această cameră există o floare», implică o judecată sepa- 
rată, una estetică.“ 

Aceste remarce au provocat o lungă discuție în tibetană 
asupra distincției filozofice între fapt şi valoare şi asupra fe- 
lului în care, în Occident, cele două fațete ale acestei distinc- 
ţii sînt asociate cu obiectivitatea şi, respectiv, cu subiectivita- 
tea. Aşa cum se va întîmpla pe tot parcursul dialogului, Dalai 
Lama a pus o întrebare în tibetană, pe care Jinpa a tradus-o în 
engleză: „Vrei să spui că această distincție este fundamental 
diferită fată de perspectiva budistă?“ 

„Da, cred că există o diferenţă“, a răspuns Owen. „Vom 
descoperi pe parcursul acestei săptămîni cît de mare este di- 
ferenţa. Dar, de exemplu, în amîndouă cărțile dumneavoastră, 
The Art of Happiness şi Ethics of the New Millennium, atunci 
cînd spuneți «Eu cred cu adevărat că noi avem adînc înrădă- 
cinată în natura noastră compasiunea», reacţia mea este aceea 
de a vă da dreptate să gîndiți că noi putem fi plini de compa- 
siune.“ 


Perspectiva occidentală 109 


Sfinţia Sa a rîs, încîntat de această idee. 

„Dar“, a adăugat Owen, „tradiţia filozofică occidentală va 
= sune că nu este chiar atît de limpede dacă noi sîntem de fapt 
2 pin natura noastră plini de compasiune. O să înțelegeți de ce 

: iro clipă, cînd am să vă relatez cum privim noi, de regulă, 
i satura umană.“ 


Trei întrebări pentru filozofie 


E După ce a proiectat pe perete o planşă care înfățișa cone- 
< mile dintre disciplinele academice, legate între ele prin să- 
geti. Owen a continuat. „Aceasta doar ca să explic puţin cum 
© Bacrez cu şi cum sper să contribui la acest dialog. Ori de cîte 
æi abordez o problemă, indiferent că este vorba de natura 
ă ecnştiinţei sau de viața morală, sînt interesat în primul rînd de 
î ceea ce spun oamenii despre experienţa lor, prin introspectie 
| — ceea ce oamenii de ştiinţă şi filozofii occidentali numesc 
i fenomenologie. Apoi, pornind de la relatarea introspectivă, 
-asc ceea ce spun neurologii că se petrece de fapt în creier. 
i Sînt de asemenea foarte interesat, ca mulţi dintre colegii 
î. saci aici de faţă, de biologia evoluționistă. Ca majoritatea oa- 
i. sanilor din Occident, atunci cînd discutăm despre emoții, 
* gindim mai întâi în termeni darwinişti. Considerăm că emo- 
- gie ne-au fost transmise, probabil de speciile ancestrale de 
>. bormninizi care au existat înainte de homo sapiens. Prima între- 
i bare pe care o voi ridica este următoarea: cum credem noi, în 
Occident, că sînt alcătuiți oamenii — dacă sînt într-un fel — 
în natura lor intimă, dincolo de veşmintele culturale şi istori- 
a? Spun «dacă sînt într-un fel» pentru că unii consideră că 
aamenii nu pot fi descriși independent de cultura lor. Dar ace- 
a dintre noi care sîntem influențați de teoria evoluţiei a lui 
Darwin credem că trebuie să existe unele trăsături umane uni- 
versale, moştenite. 

A doua întrebare mi-a fost sugerată de textele din budis- 
mul tibetan şi de cărţile Sfinţiei Sale: există oare vreun scop 

pe care să-l urmărească toţi oamenii? Aceasta este o întreba- 
re fundamentală în etica occidentală şi, aşa cum vom vedea, 
în această privință există multe asemănări cu budismul. Aş 
vrea de asemenea să vorbesc despre relaţia dintre virtute şi fe- 
ricire, pentru că eu cred că aceasta ne preocupă pe toți. 

A treia întrebare este următoarea: ce face ca o persoană să 
fie bună? Aceasta adîncește problema alcătuirii prescriptive a 
sufletului. Cum ar trebui modificate, temperate sau suprima- 
te emoţiile? Folosind meditaţia? Sau medicamentele? l 

Pentru a aborda aceste chestiuni, trebuie să vorbesc şi de- | 
spre emoțiile constructive şi distructive. Am să ofer propria 
mea listă de stări ale minții pe care noi, occidentalii, le consi- 
derăm distructive şi constructive şi aceasta va da naştere la 
discuții — pentru că nu sînt convins că am dreptate.“ 


Viziunea occidentală 
nu include compasiunea intrinsecă 


„Cînd întreb care este natura profundă a oamenilor, întreb | 
de fapt ce însoţeşte în mod firesc genul nostru de organism, | 
sau genul nostru de animal — chiar mă gîndesc la oameni ca | 
la un soi de animale. În tradiţia filozofică occidentală, au | 
existat trei mari răspunsuri, perspective care se reiterează per- 
manent în Occident.“ 

Owen a proiectat apoi o planşă pe care se putea citi: 


1. Individualişti raționali 

2. Egoişti şi miloşi 

3. Miloşi şi egoişti 

„Una dintre acestea spune că sîntem individualiști rațio- | 
nali: fiecare persoană urmăreşte doar binele propriu, dar înţe- | 
lege în mod raţional că numai purtîndu-se bine cu ceilalți 
poate să-şi atingă scopurile. Aceasta este o perspectivă foarte 
răspîndită. În economie, ca şi în filozofie, mulți oameni con- 
sideră că lucrurile merg bine numai pentru că fiecare dintre 

mai este suficient de inteligent încît să înțeleagă că propria lui 
îmmăstare depinde de felul în care îi tratează pe ceilalți. 

Şi pentru că veni vorba, Sfinţia Voastră poate observa că 
gispunsul său — acela că noi sîntem, în fond, plini de com- 
pesiune — nu este cuprins în nici unul dintre cele trei răspun- 
sari principale pe care le oferă filozofia occidentală. Există, 
wusi, o tradiție occidentală care spune că oamenii sînt atît 
egoiști, cît și miloşi. Dacă ne gîndim la cît de fragili sînt be- 
feluşii, e limpede că ei nu ar putea supravieţui dacă nu ar be- 
meficia de compasiunea sau simpatia celor care le poartă de 
grijă. Deci, pare destul de evident că oriunde am așeza com- 
pasiunea, înainte sau după egoism, ea este necesară pentru su- 
pzviețuire. 

De observat că singura diferență dintre al doilea şi al trei- 

dea răspuns este ordinea. Filozofii care cred că oamenii sînt 
poiști şi miloşi consideră că, odată ce ne-am îngrijit de ne- 
soile noastre vitale, rămîne timp şi pentru a manifesta iubire 
ş compasiune pentru cei din jur. 
Cei care susțin a treia poziţie — că noi sîntem miloși şi 
epoişti — spun că oamenii sînt în principiu fiinţe iubitoare, 
piine de compasiune, dar cînd ne lipsesc resursele cum ar fi 
Bana, veșmintele şi adăpostul, compasiunea lasă locul laturii 
moastre egoiste.“ 


Compasiunea: doar pentru alții? 


Această distincţie a declanșat o altă discuţie aprinsă în ti- 
betană despre faptul că în limba engleză — şi în cultura occi- 
dentală — noțiunea de compasiune pare să se aplice numai 
" ahora. Sfintia Sa l-a întrebat pe Owen: „Termenul tibetan 
"pentru grijă sau compasiune, /sewa, se referă atît la sine, cît 
si ia ceilalți. Dar cînd vorbeşti de compasiune, tu te poti re- 
-Ẹri şi la propria persoană şi la cei din jur?“ 

„Nu prea știu cum să răspund la această întrebare“, a răs- 
pans Owen. „Textul care îmi vine în minte — Etica nicoma- 


112 EMOŢIILE DISTRUCTIVE 


hică a lui Aristotel — spune că iubirea de sine nu este întot- 
deauna egoistă. Ea înseamnă a te respecta pe tine însuți.“ 

„Întrebarea era însă“, a spus Dalai Lama, „dacă termenul 
de «compasiune» este folosit într-un sens pur altruist.“ Aces- 
ta a fost un punct-cheie de divergență, iar între Sfinția Sa şi 
traducători s-au purtat discuţii animate, referitoare la diferite- 
le concepte din budism care ar putea fi traduse prin termenul 
unic de „compasiune“*. 

Dalai Lama a insistat asupra acestui aspect: „Pentru ter- 
menul tibetan tsewa, conotaţia este «Fie ca cu să fiu ferit de 
suferință şi de sursele suferinţei.» Şi apoi mai este empatia, 
pe baza căreia cineva poate recunoaşte înrudirea dintre el şi 
ceilalți, iar apoi poate simți compasiune pentru cei din jur. 
Dar toate acestea intră sub un singur termen: «compasiune». 
Există oare o diferență semnificativă între această concepție 
şi cea occidentală?“ 

„Prima mea impresie“, a spus Owen, „este aceea că exis- 
tă o diferenţă semnificativă, dar am să mă mai gîndesc la 
acest lucru pe parcursul zilei. Există cu certitudine în Occi- 
dent opinia că îi poţi iubi pe ceilalți numai dacă te iubeşti pe 
tine însuţi — dacă nu te prețuieşti pe tine însuţi, dacă te urăşti 
sau nu te respecţi, atunci nu-i poţi iubi pe ceilalți.“ 

La aceasta, Dalai Lama a dat din cap în semn de întelege- 
re. Acest aspect al lipsei preţuirii de sine fusese discutat şi la 
întîlnirea organizată de Institutul pentru Minte și Viaţă din 
1990 pe tema sănătății şi a emoţiilor, pe care am moderat-o 
tot eu5. Sharon Salzberg, profesor american de budism, a de- 
scris felul în care o lecţie de meditaţie începe cu dezvoltarea 
bunăvoinţei iubitoare față de sine, înainte de a trece la ceilalți. 
Unul dintre motive, a explicat ea, este acela că, în prezent, atit 
de mulți oameni din Occident au o stimă de sine foarte scă- 
zută — chiar se disprețuiesc. Cînd a auzit pentru prima dată 
acest lucru, Dalai Lama a fost oarecum neîncrezător, chiar 
conceptul de autoponegrire îi era străin. 


* În orig. engl., compassion. (N. red.) 

Acum a explicat pe larg în tibetană că, în viziunea lui, a 
- mea grijă de propria persoană şi de ceilalți este un lucru esen- 
ngai pentru existența umană şi că omiterea propriei persoane 
"m viziunea occidentală asupra compasiunii este o omisiune 
gravā. În esență, compasiunea este mai mult decât simpla pre- 
acupare pentru altul — empatia; înseamnă o grijă atentă, din 
wimă, a vrea să faci ceva pentru a-i alina suferinţa persoanei. 
{i aceasta indiferent dacă este vorba de propria persoană, de 
altcineva sau de un animal. 
Apoi s-a adresat Venerabilului Kusalacitto, pentru a-i so- 
icta să expună punctul de vedere al ramurii budismului din 
gme face parte: „În tradiţia pali“, a spus Venerabilul Kusala- 
gmo, „termenul pentru compasiune se aplică atît propriei per- 
sance, cît şi celorlalți. Acest lucru este valabil atît pentru ka- 
rara, Cît şi pentru metta, compasiunea şi bunăvoința 
abitoare“, a observat el, citînd termenii din limba pali, un 
dialect pe care îl folosea Buddha şi care continuă să fie folo- 
sit ca limbă a textelor sacre în tradiția budismului Theravada 
dim Tailanda, Birmania, Sri Lanka şi alte ţări. 
„Deci există o omogenitate aici între tradiția pali şi san- 
"merita care a pătruns în budismul tibetan“, a concluzionat 
"Alan Wallace. „Atât termenul de bunăvoință iubitoare, cât și 
«el de compasiune se referă atît la propria persoană, cît şi la 
aeilalți. Dar dacă, în context occidental, compasiunea se refe- 
"să numai la alţii, atunci starea mintală îndreptată către propria 
persoană s-ar putea să fie opusă compasiunii pentru ceilalți. 
'Conotatiile termenilor pot avea implicaţii foarte serioase.“ 


Cuvîntul de care limba engleză are mare nevoie 


„Dar, sigur, avem în Occident conceptul de «a-ți plînge de 
„milă“, a răspuns Owen, „şi nu ne gîndim la el în termeni 
fbarie pozitivi. Este un sentiment exagerat că lucrurile nu 
merg bine pentru tine. Şi este tot o formă de egoism.“ 

Dalai Lama a clarificat explicația: „Cînd spun că în natu- 
ra umană este adînc înrădăcinată compasiunea, folosesc ter- 
menul care include atît compasiunea pentru propria persoană, 
cît şi pentru ceilalti. Dar în budism există termeni care opun 
compasiunea pentru propria persoană compasiunii pentru cei- 
lalți. Există un termen care, de regulă, se traduce prin «preţui- 
re de sine» și care implică o atitudine centrată pe sine, fixa- 
rea bunăstării personale drept cea mai înaltă prioritate — spre 
deosebire de prețuirea celor din jur, menţinerea unei preocu- 
pări sincere pentru bunăstarea celorlalți ca scop în sine, și nu 
doar pentru că acest lucru ar aduce beneficii propriei persoa- 
ne. Dacă punem în opoziţie aceşti doi termeni şi apoi între- 
băm: «Este oare în natura omului să-i prețuiască pe ceilalți?», 
va trebui să ajungem la concluzia că nu, aceasta nu stă în fi- 
rea omului.“ 

Dalai Lama a observat că discuţia se purta acum în arena 
lingvisticii, una dintre multele discipline care inspirau con- 
cepțiile filozofice ale lui Owen. Semantica poate avea conse- 
cinţe reale asupra felului în care oamenii percep lumea. Unii 
antropologi au argumentat că, într-un anumit sens, limbajul 
pe care îl folosesc este cel care le modelează oamenilor reali- 
tatea: s-ar putea să ignorăm complet acele fenomene sau con- 
cepte pentru care nu avem termeni. Această idee a fost impli- 
cită în următoarea observaţie a lui Dalai Lama. 

„Engleza fiind o limbă atât de bogată, ar trebui să existe un 
termen care să corespundă cuvîntului tibetan pentru compa- 
siune, care se aplică atît propriei persoane cît şi celorlalți. 
Dacă nu există nici unul, va trebui să inventaţi unul.“ 

Apoi Dalai Lama s-a întors rîzînd către Matthieu Ricard, 
întrebîndu-l în tibetană: „Franceza stă mai bine în această pri- 
vință?“ Matthieu i-a răspuns că e cam la fel și în franceză. 

„Ei stau mai bine la iubirea romantică“, a glumit Owen, 
iar Sfinţia Sa a început din nou să rîdă. 

O armonie socială, dar nu una interioară 


Întorcîndu-se la prezentarea sa, Owen a dezvoltat apoi su- 
%ectul emoțiilor care contribuie la virtute — adică emoţiile 
zare în tradiția filozofică occidentală sînt considerate impor- 
ante pentru o viață morală. A început cu cele considerate fun- 
dzmentale pentru natura umană. „Despre aceste emoţii se 
: spune că ţin de tipul de creatură care sîntem: mînie, dispreţ, 
=- axtignare, teamă, fericire, tristețe, iubire, prietenie, iertare, 
secunoştință, regret (sau remușcare pentru a fi făcut ceva gre- 
Şit), ruşine. 
© Şi maieste — posibil — vina. Ştiu că vina lipsește din lis- 
E sa asemănătoare a tradiţiei budiste. S-ar putea să fie o chestiu- 
æ de semantică sau s-ar putea ca într-adevăr budiștii să nu se 
simtă foarte vinovaţi (ceea ce eu cred că e bine). Însă în Oc- 
edent vina este o emoție importantă, legată de ruşine. 

Şi apoi mai există compasiunea. Această listă cuprinde 
gea ce ar lua în considerare majoritatea filozofilor moralişti 
care s-au preocupat de natura binelui. Însă toate acestea sînt 
par şi simplu emoții care există în oameni. Încă nu am speci- 
ficat care dintre ele sînt bune sau rele, care ar trebui să fie 
smperate sau modificate.“ 

„Dar le-ai numit pe toate emoţii «morale»“, a spus Dalai 
Lama, zîmbind, făcînd o aluzie subtilă la distincția anterioară 
aiui Owen dintre fapt și valoare. „Nu este oare aceasta o ju- 

decată evaluativă?“* 
„De aceea am pus-o între ghilimele, în caz că veţi între- 
ba^, a spus Owen rizînd. „Dar aveţi perfectă dreptate. Noi 
zvem concepții conform cărora sentimentele de mînie, dispreţ 
sau indignare sînt uneori potrivite, alteori nepotrivite.“ 

Owen a continuat apoi: „Motivul principal pentru include- 
sea acestor emoţii pe listă are legătură cu felul în care privim 
goi evoluția. Noi credem că oamenii au evoluat ca animale 
sociale — avem nevoie unii de ceilalţi. Interacțiunea socială 
provoacă situaţii în care poți fi tratat bine sau poți fi tratat rău. 
Fiecare dintre aceste emoţii apare ca reacţie la situațiile socia- 

le. De exemplu, mă sperii dacă o persoană mă ameninţă că-mi 
va face rău. Simt iubire faţă de cineva care m-a tratat bine, 
posibil ca reacție la faptul că m-am purtat și eu bine cu per- 
soana respectivă. Astfel, ideea comună din spatele aşa-numi- 
telor emoţii morale este aceea că ele ajută la structurarea vie- 
ţii noastre sociale, astfel încît aceasta să se desfăşoare cît mai 
netulburat posibil. În tradiţia noastră, este mai puţin impor- 
tant să te gîndeşti la organizarea propriului suflet.“ 

Interpretul Thupten Jinpa a reformulat această diferență 
dintre viziunile occidentală şi budistă: „Vreţi să spuneţi că fi- 
lozofii din Occident înțeleg aceste emoţii mai mult în funcție 
de capacitatea lor de a facilita relaţiile interpersonale, decît în 
funcţie de rolul lor în perfecționarea naturii noastre interioare?“ 

„Exact“, a spus Owen. „Noi punem un mare accent pe sine 
— valoarea de sine și stima de sine — dar nu prea am făcut 
o tradiţie din a încerca să ne creăm o armonie interioară. 
Aceste emoţii și principiile morale care le guvernează pe toa- 
te implică relații sociale.“ 


Un Socrate nesatisfăcut sau un porc fericit? 


Apoi Owen a abordat o idee formulată de Dalai Lama în 
scrierile sale, mai ales în Ethics for the New Millenium: aceea 
că scopul pe care îl urmăresc toţi oamenii este fericirea. „În 
Occident, opinia generală consideră că acest lucru este adevă- 
rat“, a comentat Owen. „Dar există o îngrijorare. Aceasta pro- 
vine de la filozoful Immanuel Kant, care a spus că una este să 
fii fericit şi alta este să fii bun.“ Owen a adăugat apoi cu fal- 
să seriozitate: „Am adus acest subiect în discuţie ca să ne în- 
grijorăm cu toţii.“ l 

Dalai Lama a întrebat: „Din această perspectivă kantiană, 
în care se trasează o distincție netă între fericire, pe de o par- 
te, şi bine, pe de altă parte, cum este definit binele?“ 

Owen a răspuns prezentînd următoarea planșă pe care se 
yema citi: „Ce este fericirea? Plăcere? Plăceri superioare? În- 
Smrire? Virtute?“ 

-Ca și în budism, toată lumea acceptă că scopul este feri- 


ai- 
ie- amea“, a explicat Owen. „Dar există multe dezacorduri cu pri- 
iai wre la definiția fericirii. De pildă, înseamnă ea pur și simplu 
i piicerile simțurilor sau numai plăcerile superioare deosebite?“ 
Dalai Lama a întrebat: „In tradiţia occidentală, se face o 
tă distincție între bunăstarea fizică şi mintală și fericire? Aceas- 
fi- îi este o distincție importantă în budism.“ 
5 „Da, chiar se face o astfel de distincție“, a spus Owen. 
îs „Aproape toți filozofii care acceptă că fericirea este scopul 
= wti văd imediat că trebuie să facă distincție între așa-numi- 
? teii plăceri superioare şi inferioare — sau tipuri de fericire. 
1e De exemplu, termenul lui Aristotel de eudaimonia s-a tradus 
ut muhă vreme prin «fericire», iar acum se traduce prin <ŝnflo- 
ă. me»*. Este o metaforă din lumea plantelor — vrea să arate 
a- gă o plantă nu trebuie neapărat să fie fericită pentru a înflori.“ 
Alan a întrebat: „Owen, vei explicita şi conceptele de fe- 
aicire superioară şi inferioară? Sînt destul de vagi.“ 
Owen a răspuns prompt. „În Utilitarismul, filozoful John 
Ssart Mill a spus: «Fiecare ființă umană va prefera să fie un 
Sacrate nesatisfăcut decît un porc satisfăcut.» Există ceva în 
a gapacitățile lui Socrate care face ca acestea să fie dorite în 
n wod natural și adecvat de oameni. Acesta este un fel de a 
Í- privi plăcerile superioare și inferioare.“ 
2 
ă Mai bine bun decît fericit 


„Poate că cea mai bună cale de a aborda distincția kantia- 
ză între fericire şi bine, sau virtute“, a continuat Owen, „este 

aceea de a întreba dacă fericirea înseamnă doar a te simți în- 
< mamn anumit fel sau şi a fi într-un anumit fel. Platon spune că 


* În orig. engl., flourishing. (N. red.) 


118 EMOŢIILE DISTRUCTIVE 


cel care este bun este fericit şi că cel fericit este bun. Acestea 
două merg în mod necesar împreună. Însă cei care îl citesc pe 
Platon înţeleg că individul fericit la care se referă el nu pare 
fericit ca un copil care primește cadouri. Fericirea aceea este 
o stare de linişte sufletească. 

Cred că atunci cînd Kant a spus că una este să fii fericit şi 
alta este să fii bun, el s-a gîndit în primul rînd la faptul că este 
foarte greu să fii o persoană morală — că există întotdeauna 
tentaţii. S-ar putea ca prescripțiile unei vieți morale să-ți cea- 
ră să sacrifici toate lucrurile care ti-ar aduce fericirea. S-ar 
putea să fie nevoie să renunţi la propria viață. S-ar putea să fii 
nevoit să le ceri copiilor tăi să renunţe la viața lor pentru o ca- 
uză mai înaltă. 

Kant a mers pînă acolo încît a spus că dacă realizezi o ac- 
țiune morală dintr-un impuls emoțional aceasta nu are nici o 
valoare morală. De exemplu, el considera că deși iubirea din- 
tre părinți şi copii este naturală, ea nu are o valoare morală — 
pentru că moralitatea trebuie să implice o luptă împotriva si- 
nelui.“ 

Alan a intervenit: „Este adevărat că pentru Kant este mai 
bine să fii bun, decît să fii fericit?“ 

Owen a răspuns: „Da. El considera că dacă există vreo fe- 
ricire la care trebuie să renunti pentru a apăra o cauză mora- 
lă importantă, ar trebui să fii dispus să plătești acest preț.“ 


A înflori înseamnă a fi fericit 


Următoarea temă abordată de Owen a fost felul în care 
sînt caracterizate emoţiile în Occident. „Unul dintre modele 
este din vremea lui Platon. El foloseşte o metaforă, spunînd 
că rațiunea este ca un vizitiu care mînă doi bidivii nărăvași, 
sentimentele şi temperamentul, care încearcă tot timpul să 
scape de sub control. Este o caracterizare simplistă, dar filo- 
zofii greci au această tradiție potrivit căreia rațiunea trebuie 
să domine emoţiile — dispoziţiile şi temperamentul —, care 
sînt rădăcina tuturor necazurilor. 

Temperamentul se referă la un anumit profil emoţional, de 
exemplu, o persoană timidă sau cu toane — este o trăsătură. 


se ] Winia este o emoție; o persoană cu un temperament irascibil 
es tot timpul predispusă să se înfurie. Platon a argumentat 
itsi gă emoțiile, temperamentul şi apetitul pentru sex şi mîncare 
ssie j sii cauzele necazurilor, iar raţiunea omenească trebuie să le 
ana j $ sub control. 
ea | Elevul lui Platon, Aristotel, a adoptat o viziune diferită. El 
'-ar | aamsidera că fericirea este un fel de înflorire și a articulat 
„fii | Doctrina Căii de Mijloc, care este foarte, foarte asemănătoa- 
TE m: cu doctrina budistă. Aristotel credea că există anumite vir- 
ui — printre care curajul, prietenia şi compasiunea — care 
ac- | ar trebui să coexiste armonios în fiecare individ. Acest lucru 
io | e obține stînd în preajma celor mai în vîrstă şi care au aces- 
in- te caracteristici. 
— Aristotel considera de asemenea că fiecare virtute implică 
si- “m componentă emoţională. De exemplu, există momente în 
care este potrivit să arăţi mînie, dar trebuie să exprimi canti- 
nai tea potrivită de mînie, în maniera potrivită, față de persoa- 
sa potrivită, la momentul potrivit. Nu este deloc o sarcină 
fe- ă 
`a- Sfinția Sa a chicotit la auzul acestora. 
Owen a continuat: „Aristotel credea că un comportament 
airtuos se obține, în genere, prin învăţare, imitîndu-i pe cei 
“Bătrîni, sau prin phronesis, care înseamnă «înțelepciune prac- 
tică». Dacă te confrunți cu o situație inedită, trebuie să te gîn- 
Ad deşti mai mult. Însă de obicei, temperarea emoțiilor astfel în- 
le cât ele să conducă la o acțiune pozitivă şi la o stare de bine 
1d vine de la sine, în mod automat. La modul ideal, nu va trebui 
DL să-ţi foloseşti întotdeauna discernămâîntul.““ 
a Aceasta a dus la o discuție în tibetană între Dalai Lama, 
a traducători şi şirul de călugări din spatele lui, în încercarea de 
e a găsi termenul din tibetană care să corespundă lui phronesis. 
e Au căzut de acord că so sor togpa, care înseamnă „inteligen- 


tă cumpănitoare“ este un termen foarte apropiat. 

O iluminare fără religie 


Owen s-a întors apoi la una dintre temele sale favorite: 
poate exista o filozofie a vieţii morale care să nu recurgă la 
fundamente religioase? Evident, secole de-a rîndul în Occi- 
dent considerațiile despre virtute au fost inseparabile de reli- 
gie. Owen a oferit propria sa explicaţie: „În Occident, în de- 
cursul secolelor al XVIII-lea și al XIX-lea, am avut propria 
noastră Epocă a Luminilor (deşi ceea ce înţelegem noi prin 
iluminare este ceva foarte diferit de ceea ce se înțelege în bu- 
dism). Uneori, este numită Epoca Raţiunii; filozofii au înce- 
put să înțeleagă că o viață morală nu trebuie să se sprijine pe 
nici o concepţie religioasă. În decursul Iluminării noastre, 
filozofii au încercat să susţină diverse principii care ar guver- 
na acţiunea morală. 

Majoritatea occidentalilor, mai ales dacă nu sînt persoane 
religioase, vor face parte fie din tabăra utilitaristă, fie din cea 
kantiană. Deşi noi, filozofii, putem argumenta săptămîni, 
luni, ani sau secole întregi pe tema diferenţelor dintre aceste 
concepții, ele au enorm de multe lucruri în comun.“ 

Dalai Lama i-a cerut lui Jinpa să-i clarifice distincția din- 
tre noţiunea utilitaristă şi cea kantiană de virtute, iar Jinpa i-a 
oferit o scurtă explicaţie în tibetană. Apoi s-a consultat cu 
Owen: „Oare principala diferenţă dintre cele două concepții 
s-ar putea caracteriza în felul următor: utilitariștii se vor an- 
gaja în acțiuni morale pentru că ele duc la un bine mai mare, 
pe cîtă vreme kantienii argumentează că trebuie să acționezi 
moral, indiferent de efectele colaterale? Ar putea exista oare 
şi o diferenţă ontologică între cele două, referitoare la statu- 
tul binelui — din punct de vedere utilitarist, binele este, în- 
tr-un anume sens, relativ şi contextual, iar din perspectivă 
kantiană, binele ţine într-o oarecare măsără de absolut?“ 

„Aşa este“, a răspuns Owen. „Pe de altă parte...“ 

Dalai Lama a intervenit, urmărind această idee: „Şi cum 
poate cineva să apere un bine absolut fără să recurgă la o con- 
diție teologică?“ 

Owen a recunoscut: „Ei bine, în cazul lui Kant, a existat o 
woiogie. El era un luteran pietist.“ 
Dalai Lama a zîmbit cu satisfacție. Ajunsese la concluzia 


Cei o sută împotriva unuia singur 


Owen a continuat: „Utilitariștii au susţinut că ar putea să 


m care o sută de oameni obțin o plăcere din suferința pro- 
unei singure persoane. Dar alții ar putea riposta că ar 
emna să arăţi lipsă de respect față de persoană, care este o 
joare superioară, un bine mai înalt.“ 

Observînd că pauza pentru ceaiul de dimineaţă se apropia 
sia pie ei Alan a spus: „Trebuie să luăm o pauză, dar 


men lung? Un timp nedeterminat. Este foarte greu de pus 
practică. Obiecţia obişnuită la adresa utilitarismului (deşi 


iimebuie să sacrifici o singură persoană pentru a salva vieţile a 
um sută de oameni, utilitarismul îţi cere să faci acest lucru. Un 
i'Mamtian ar obiecta, spunînd că chiar dacă o sută de oameni vor 
mari ca urmare a deciziei tale, nu trebuie niciodată să încalci 
principiul de a nu ucide. Nici unul dintre aceste două princi- 
im nu implică preocuparea pentru sentimentele pe care le ai 
pentru altcineva; amîndouă se bazează pe ideea că comporta- 
mentul tău trebuie să fie ferm şi coerent. 
Apoi Owen s-a întors la ideea de mai înainte a lui Dalai 
“Lama, referitoare la legătura dintre credinţa religioasă și filo- 

zofie: „Ideea principală pe care vreau s-o subliniez este aceea 
că, potrivit concepției noastre morale din Occident, nu trebuie 
să mergi la biserică pentru a învăţa aceste principii. Poţi să 
studiezi filozofia morală şi apoi să trăieşti încercînd să fii un 
bun utilitarist sau un bun kantian. În majoritatea cazurilor, 
aceste două atitudini sînt apropiate, pentru că ambele implică 
respectul egal pentru toate persoanele — nimeni nu este mai 
important decît ceilalţi.“ 


Stări psihice constructive și distructive 


Ţinînd cont de sugestia lui Alan că pauza de ceai se apro- 
pia, l-am rugat pe Owen să se apropie de o idee centrală — 
lista stărilor psihice constructive şi distructive. Acestea şi-au 
făcut apariţia pe planşa de pe perete: 

Stări psihice distructive 

Stimă de sine redusă 

Încredere în sine exagerată 

Tolerarea unor emoții negative 

Gelozie şi invidie 

Lipsa compasiunii 

Incapacitatea de a avea relaţii personale apropiate 


Stări psihice constructive 


Respect de sine 

Stimă de sine (dacă este cazul) 

Sentimentul de integritate 

Compasiune 

Bunăvoinţă 

Generozitate 

Abilitatea de a vedea ce este adevărat, bun şi drept 
Tubire* | 

Prietenie“ 


„Eu nu apăr această listă“, a spus Owen, „încerc doar să 
descriu din fotoliul filozofului viziunea occidentală.“ 

Parcurgînd lista stărilor psihice distructive, Owen a obser- 
mat că ultimul element, incapacitatea de a avea relaţii perso- 
wale apropiate, poate scoate la iveală alte diferenţe între vi- 
aăznile occidentală şi budistă. „Am însemnat iubirea şi 
paictenia din lista a doua, pentru că sînt interesat în mod spe- 
al de o discuţie despre ele în cursul acestei săptămîni. Așa 
cam considerăm că este distructiv să nu poţi întreţine relaţii 
personale apropiate, tot aşa considerăm că este constructiv să 
aubeşti și să ai prietenii sincere. 

„integritatea“, a dezvoltat Owen, „înseamnă să-ţi urmezi 
principiile, să trăieşti potrivit credințelor tale.“ Deşi în tibeta- 
mă există mai mulți termeni pentru onestitate și lipsa de vicle- 
s sau de șiretenie, nici unul dintre aceştia nu pare să aibă 
exact aceleaşi conotaţii ca termenul de „integritate“, a remar- 
est „lan, explicîndu-i lui Dalai Lama dificultatea de a tradu- 
e termenul în tibetană. 

„Despre stima de sine, am scris în paranteză «dacă este ca- 
ml». Există o mulţime de oameni care au o stimă de sine exa- 
gerată. Fi consideră că sînt oameni integri — şi nu sînt așa. 
Aşa că aceste sentimente de preţuire de sine sînt constructive 
mai dacă sînt meritate. Cred că lucruri precum compasiu- 
mea. bunăvoința şi generozitatea vor apărea atît pe lista noas- 
tă, cît şi pe cea budistă. De asemenea, abilitatea de a vedea 
kacrurile aşa cum sînt — percepția directă. 

Lista ar putea să devină şi mai lungă dacă am include şi 
alte stări psihice constructive, mai puţin importante, cum ar fi 
îmcrederea şi modestia. Dar am să mă opresc aici, mulțumesc 
Siinției Voastre și audienței.“ 

În timp ce Owen încheia expunerea listei sale, Dalai Lama 
a întrebat: „Aţi făcut vreo distincţie între negativ și distruc- 
tv?“ Owen a răspuns că nu — deși acest aspect urma să fie 
n punct central al diferențelor dintre viziunea budistă și cea 
accidentală, în zilele următoare. 

Yeti și marmotele 


În timpul pauzei de ceai, Francisco Varela, arătînd slăbit, 
dar bucuros, s-a apropiat să-l salute pe Sfinția Sa, care l-a în- 
tîmpinat cu o afecţiune specială, spunînd cu căldură: „Unul 
dintre cei mai vechi prieteni ai mei — un mare savant.“ 

Cu încurajarea și sprijinul moral al Sfinţiei Sale, Francisco 
trecuse cu un an în urmă printr-o operație de transplant de fi- 
cat, singura soluţie medicală după ce hepatita îi distrusese fi- 
catul. Pentru Francisco, părea o adevărată minune faptul că 
era acolo, că pentru moment nu se mai afla în stare critică, 
deşi trebuia să ia în fiecare zi un cocktail complicat de medi- 
camente. Simţea o recunoștință enormă pentru Dalai Lama, 
pentru grija aproape familială pe care i-o purta. 

„Mă simţeam ca la o reuniune“, a spus mai tîrziu Francisco 
despre aceste momente petrecute împreună cu Dalai Lama. 
„Scăpat în cele din urmă dintr-un pericol de moarte — pentru 
mine era ca o adevărată sărbătoare. A fost cu adevărat un dar. 
Un dar de viaţă... de prietenie.“ 

În timpul pauzei de ceai, activităţile din cameră se desfă- 
şurau într-un ritm mai relaxat. Owen l-a adus pe fiul său pen- 
tru o fotografie împreună cu Dalai Lama; cîțiva observatori 
s-au apropiat pe rînd pentru a schimba cîteva cuvinte. Apoi 
s-a apropiat Bhikku Kusalacitto, înmînîndu-i lui Dalai Lama 
cîteva scrieri în pali. 

Venerabilul Somchai Kusalacitto s-a născut într-o familie 
de fermieri, în nordul îndepărtat al Tailandei, în 1947; tatăl 
său era chinez, iar mama, tailandeză. Atras de timpuriu către 
studiul budismului, a îmbrăcat rasa de călugăr la vîrsta de 20 
de ani. Avînd înclinații pentru studiile academice, a ajuns să 
exceleze în textele sfinte în limba pali, cuprinse în programa 
tradițională pentru călugări, apoi a obținut o licenţă în studii 
budiste în Tailanda şi un doctorat în filozofie indiană la Uni- 
versitatea din Madras. 

Cariera academică a Venerabilului Kusalacitto a început 
za numirea sa ca decan la Universitatea Budistă Mahachula- 
Sokornrajavidyalaya din Bangkok, unde deţine în prezent 
“gestul de rector adjunct pentru relaţii externe și ţine cursuri 
- de budism şi religii comparate. Este călugăr şi asistentul sta- 
i meralui la mănăstirea budistă Chandaram, dar are în același 
E timp apariții frecvente la radio şi televiziune şi scrie articole 
. pentru ziare şi reviste pe teme de budism. Este cofondator al 
æi societăți internaționale pentru budism, care se preocupă 
= de probleme sociale, al unui grup care promovează introdu- 
area unui sistem de educaţie alternativă în Tailanda şi al încă 
i meri grup de călugări tailandezi, devotat conservării stilului 
«de viaţă simplu din tradiția monastică din pădurile Tailandei. 
g continuă să publice studii academice pe teme de budism. 

Pentru Dalai Lama, invitarea acestui călugăr învăţat din 

Tanda la întîlnirea noastră a avut o importanță specială — 
ma doar pentru agenda noastră științifică, ci şi în ce privește 
amsenția sa de a deschide dialogul între diferitele şcoli budis- 
te În primele secole ale budismului în India, cînd numeroase 
scoli discutau şi își disputau viziunile, astfel de dialoguri re- 
Sectau o adevărată vârstă de aur. Însă pe măsură ce budismul 
s-a răspîndit în toată Asia şi s-a împărțit în ramurile și subra- 
marile de astăzi, aceste dialoguri s-au împuţinat; în Tibetul 
moiat, ele practic au dispărut. 
În timp ce puneam la punct detaliile pentru această întâlni- 
me. Dalai Lama a solicitat în mod expres să fie invitaţi profe- 
sari care să reprezinte şi alte ramuri ale budismului. S-a plîns 
“îm glumă că a purtat mult mai multe discuţii cu călugări creş- 
tei decît cu călugări din alte ramuri ale budismului. Ca repre- 
zertant al şcolii budiste Vajrayana, care a pătruns în Tibet 
“prin India între secolele al X-lea și al XII-lea, Dalai Lama era 
i. merăbdător să întîlnească membri ai şcolii Mahayana — cea 
i azi răspîndită în Asia de Est — şi din ramura Theravada, pre- 
dominantă în ţările din sud-estul Asiei, cum ar fi Tailanda, pa- 
ia Venerabilului Kusalacitto. 

Aşa că Dalai Lama a acceptat textele pali de la bhikku* şi 
a spus în semn de mulțumire: „Un călugăr din ramura Thera- 
vada — e foarte bine. Pînă acum, am avut discuţii serioase 
mai mult cu tradiţiile occidentale, decât cu frații noştrii budiști, 
mai ales cu călugării mai în vîrstă din tradiția Theravada. Sînt 
foarte fericit că voi merge în Tailanda. Abia aştept această vi- 
zită... dacă nu cumva mă va împiedica vreun fulger!“ 

„Universitatea mea intenționează să vă acorde un titlu 
onorific“, a spus Bhikku Kusalacitto. 

Jar Alan a glumit: „Și atunci Sfinția Voastră o să devină 
doctor — dr. Sfinţia Sa!“ 


Înainte de a ne reîncepe discuţiile, l-am întrebat pe Dalai 
Lama: „Aveţi observaţii sau comentarii de făcut?“ 

„Ar fi ceva“, a spus el, dus pe gînduri. „Cum funcționea- 
ză exact mintea în producerea acestor emoții, în termeni de 
stări cognitive conceptuale și neconceptuale.“ 

Alan a explicat: „Este o viziune specific budistă, ceva ce 
Sfinţia Sa ar dori să prezinte din punctul său de vedere. Nu e 
nici o grabă, dar ne va fi de folos. După-amiaza aceasta ne 
oferă un moment propice pentru acest lucru.“ 

Dalai Lama dorea să prezinte complexitatea concepției 
budiste asupra naturii cogniţiei și să clarifice faptul că aceas- 
ta nu face distincţia netă între emoție şi cogniţie (sau rațiune), 
care se regăseşte în psihologia occidentală. Termenul tibetan 
Shepa, tradus adesea prin „conștiință“ sau „cogniţie“, le sub- 
sumează, de fapt, pe amîndouă — înţelesul său este mai 
aproape de acela de „eveniment mintal“. Evenimentele min- 
tale pe care budismul le consideră „perturbări“ sînt văzute ca 
fiind „conceptuale“ — un termen mai larg, care cuprinde ceea 
ce în engleză numim gînduri, imagini mintale și emoții. 

Dalai Lama spera să poată spune toate acestea după prînz 
— „nu o expunere formală — ci doar cîteva cuvinte explica- 
tive“, aşa cum a spus chiar el. 


* În Ib. pali în orig., călugăr care trăiește din donații. (N. red.) 

„Vă pregătiţi de 40 de ani pentru această expunere“, i-a 
spus cineva lui Dalai Lama, la care el a răspuns cu o veche 
pomeste tibetană. 

-Yeti stă în fața vizuinii unei marmote; aşteaptă să apară 
aa, o înșfacă şi o pune sub el, așteptând să mai apară încă una 
— voia să prindă mai multe. Apare o altă marmotă și Yeti se 
pede şi o prinde şi pe aceasta şi o pune sub el, în vreme ce 
prima marmotă fuge. Apoi apare o altă marmotă, Yeti se re- 
pede la ea și o prinde — iar marmota pe care stătea fuge. 

Exact așa este şi acum“, a spus Sfinția Sa cu voioşie. „Am 
ms o mulțime de marmote — dar am şi scăpat multe de-a 
< îmnoul celor 40 de ani. Ei bine, în cele din urmă nu au mai ră- 
i msas prea multe!“ 


CAPITOLUL 4 


O psihologie budistă 


Îmi amintesc de întîlnirea mea cu învățătorul tibetan Cho- 
gyam Trungpa din 1974, cînd predam la Harvard, în cadrul 
departamentului de psihologie. „Budismul“, a declarat el 
atunci, „va pătrunde în Occident ca o psihologie.“ j 

La vremea aceea, însăşi ideea că budismul ar avea vreo le- 
gătură cu psihologia ne părea multora dintre cei care lucram 
în domeniu de-a dreptul absurdă. Dar această atitudine reflec- 
ta mai mult naivitatea noastră decît poziția budismului. Fap- 
tul că budismul — ca multe dintre marile tradiţii spirituale ale 
omenirii — avea propria teorie asupra minţii şi funcționării | 
acesteia era ceva nou. j 

Şi într-adevăr, nimic din pregătirea mea ca psiholog nu 
îmi sugera că psihologia modernă nu ar fi decît o versiune 
mai recentă a unui proiect vechi de 2.000 de ani, care urmă- 
reşte înțelegerea minții umane. Teoriile psihologice moderne 
îşi au rădăcinile în ştiinţa şi cultura europeană și americană și 
însuşi domeniul psihologiei poate fi văzut ca determinat cul- 
tural — un domeniu miop, aproape solipsist prin omiterea al- 
tor sisteme psihologice, din alte locuri şi epoci. 

Aşa cum s-a dovedit, majoritatea religiilor asiatice au în 
centru o psihologic, deşi aceasta este de regulă domeniul în- 

xătzţilor şi este puțin cunoscută maselor de adepți obișnuiți. 
Ele au atît o latură teoretică, cît şi una aplicată, cu metode . 
gactice, care urmăresc să-i ajute pe „profesionişti“ — fie că 
set călugări sau yoghini — să-şi disciplineze şi să-și ordone- 
æ mintea și inima pentru a ajunge la o stare superioară. 

i Poate că cea mai bogată dintre aceste psihologii „alterna- 
i dive“ se întîlneşte în budism. De pe vremea lui Gautama Bud- 
da. în secolul V î.Hr., analiza minţii şi a mecanismelor aces- 
seta a fost un element central în practica adepților săi. Această 
i amaliză a fost codificată în decursul primului mileniu de după 
moartea sa în cadrul unui sistem numit Abhidhamma în lim- 
i Be pali, care se vorbea pe vremea lui Buddha (sau Abhidhar- 
Emma în sanscrită), care înseamnă „doctrina ultimă“. 

Fiecare ramură a budismului de astăzi conţine o versiune 
(æ acestor învățături psihologice fundamentale despre minte, 
è care s-au adăugat nuanțele proprii. În ziua aceea urma să 
i aantiem o expunere a viziunii tibetane, accentul căzînd asupra 


Un savant și un călugăr 


După pauza de ceai, Matthieu Ricard, purtînd o robă de 
sătngăr în castaniu şi portocaliu ca aceea a lui Dalai Lama, a 
azı locul vorbitorului de lîngă Sfinția Sa. 
„Din scaunul traducătorului“, a spus Alan, reluînd rolul de 
moderator, „am să-l prezint foarte scurt pe Matthieu, care a 
“enit pentru prima dată în Asia în 1967 şi trăieşte aici din 

aci 

Născut într-un cerc privilegiat al intelectualității franceze, 
< Satthieu Ricard a avut o copilărie bogată în întilniri cu per- 
sonalități remarcabile. Mama sa, artistă, era prietenă apropia- 
î să cu André Breton, unul dintre părinții picturii suprarealiste. 
E Unul dintre unchii săi s-a numărat printre primii aventurieri 
- care au făcut înconjurul Pămîntului într-o barcă fără motor, în 
wei ani. Iar nașul său a fost G.I. Gurdjieff, misticul rus, care 

a avut mulţi adepţi printre intelectualii francezi din deceniile 4 
de mijloc ale secolului al XX-lea (deși mama sa era atrasă de | 
idee la acea vreme, Matthieu nu a avut nici o legătură cu | 
adepţii acestuia). i 
Printre invitații la cină în casa familiei Ricard se aflau ! 
filozofi și artişti de seamă, prieteni ai tatălui lui Matthieu — | 
care, sub pseudonimul Jean-François Revel, a devenit unul | 
dintre cei mai influenţi filozofi şi politologi din Franţa. Autor 
a 25 de cărți — cea mai cunoscută, Ni Marx, ni Jesus (Fără | 
Marx sau Isus), a fost un best-seller internațional —, Revel | 
deţine fotoliul La Fontaine, unul dintre cele doar 40 de „Fo- | 
tolii ale Nemuritorilor“ din Academie Française; acesta este | 
unul dintre cele mai prestigioase onoruri oferite în Franţa | 
unui intelectual. Un dialog între Matthieu şi tatăl său, publi- | 
cat sub titlul Le moine et le philosophe (Călugărul și filozo- | 
fil), a devenit best-seller internaţional. 1 
Unul dintre prietenii mamei sale, realizatorul de filme do- 
cumentare Arnaud Desjardins, a fost cel care a încurajat pri- 
ma încercare a lui Matthieu de a-și găsi un maestru tibetan. 
Desjardins făcuse un film documentar de patru ore pentru te- | 
leviziunea franceză, Mesajul tibetanilor. Încheiat în 1966 şi | 
realizat în decursul a câţiva ani de exod masiv din Tibet a | 
multor mari maeştri, ca urmare a ocupației chineze, filmul se | 
încheia cu o secvență de cinci minute în care erau înfăţişate o | 
duzină de chipuri ale unor mari maeștri tibetani ai meditației | 
care se aflau într-o stare de trascendenţă, în timp ce priveau | 
pe rînd, în tăcere, la camera de luat vederi. La vederea acelor | 
chipuri, Matthieu a rămas încremenit. i 
Aşa că, ştiind doar cîteva cuvinte în limba engleză (studia- | 
se, în schimb, la școală germana, greaca și latina) — și nici ! 
un cuvînt în tibetană —, Matthieu s-a îndreptat către India. | 
Acolo a fost îndrumat către un lama de un prieten care sosise | 
cu cîteva luni în urmă — dr. Fredârick Leboyer, a cărui me- | 
todă „fără violenţă“ de moşire a pruncilor — într-un mediu cu 4 
lumină plăcută şi scufundînd nou-născuţii în apă caldă —a | 
ajuns la modă un deceniu mai tîrziu. 

Așa cum povestește Matthieu, viaţa sa a început realmen- 
"me pe 2 iunie 1967, în ziua în care l-a întîlnit pentru prima dată 
pe mul dintre acei mari maeștri tibetani, prezentați în filmul 
Ma: Desjardins, Kangyur Rinpoche — maestrul care l-a inițiat 
fn budismul tibetan. În tradiţia tibetană a yoghinilor pelerini, 
imispoche sînt cei care şi-au petrecut cea mai mare parte din 
miză în retragere. Dar așa cum se întîmplă cu mulţi călugări 
Üamaişti din tradiția Nyingma, Kangyur Rinpoche era căsăto- 
| ø şi avea familie; trăia într-o locuinţă de două camere, lîngă 
el j ășelul hymalaian Darjeeling. 
Matthieu s-a simţit copleșit de compasiunea calmă, de în- 
depciunea şi de tăria interioară, ca de stîncă, a maestrului 
w. Avînd doar 21 de ani, Matthieu a trăit timp de trei săptă- 
gi alături de rinpoche — și deși încă nu ştia, viaţa lui se 
fimbase pentru totdeauna. Întorcîndu-se la studii în Franţa, 
i-a dat seama că mintea îi zbura mereu către acea întîlnire. 
Msriel, îşi petrecea săptămînile libere din vacanțe în India, 
ari de călugării lamaiști; chiar și doctoratul în biologie, 
t la Institutul Pasteur din Paris, şi l-a pregătit tot aici. 
După absolvirea facultății, Matthieu a lucrat cu un laureat 
ul premiului Nobel, François Jacob, făcînd propriile sale des- 
i mmperiri în genetică. Tot în perioada doctoratului a scris prima 
a carte — o expunere exhaustivă a migraţiei tuturor specii- 
(nr de animale, etologia fiind una dintre pasiunile sale (alături 
We muzică, astronomie și fotografierea naturii). Însă în cele 
dim urmă forţa chemării spirituale a devenit atît de puternică, 
aci Matthieu a renunțat la cariera sa științifică şi şi-a înce- 
y viața de practicant al budismului tibetan sub tutela lui 
Kangyur Rinpoche. După moartea lui Kangyur, Matthieu a 
devenit călugăr şi asistentul personal al lui Dilgo Khyentse 
Bimpoche, alături de care a petrecut 12 ani, zi şi noapte — 
scriind o carte despre acesta după moartea sal. 
Alan a încheiat prezentarea lui Matthieu. „Acum este că- 
măr de aproape 20 de ani şi este unul dintre cei mai bine pre- 
titi specialişti de origine occidentală în budism, în special 

în tradiția Nyingma. Este de multă vreme interpretul Sfinţiei 
Sale pentru limba franceză. Și, fără alte adăugiri, Matthieu, ai 
cuvîntul...“ 

Deşi, datorită funcţiei sale de translator, Matthieu a lucrat 
îndeaproape cu Dalai Lama, în acea zi se afla într-o postură 
stînjenitoare pentru orice călugăr budist tibetan, aşa cum avea 
să recunoască el însuși. 

„Este puţin straniu pentru mine să explic ceva despre bu- 
dism în prezenţa Sfinţiei Sale“, a început Matthieu. „Mă simt 
ca un elev de școală la un examen. Și, în calitate de fost om 
de știință, mă simt la fel în fața atîtor oameni învățați. Dar la 
urma urmei, cu toții trebuie să trecem examene din cînd în 
cînd“, a spus Matthieu, zîmbind amuzat. 

Primul obiectiv pe care şi l-a fixat Matthieu a fost acela de 4 
a aborda diferenţele dintre termenul englezesc și cel tibetan | 
pentru emoție. Aşa cum a subliniat el, „emoție“ este un ter- | 
men foarte general. „Cuvîntul emoție provine, în engleză, din | 
latinescul emovere — ceva care pune mintea în mişcare, fie | 
către o acţiune dăunătoare, fie către una neutră sau pozitivă. | 

În termeni budişti, pe de altă parte, numim emoție ceva care 
condiționează mintea şi o face să adopte o anumită perspectivă | 
sau viziune asupra lucrurilor. Nu se referă în mod necesar la o 
izbucnire emoţională, care se produce brusc în minte — aceas- | 
ta poate fi mai aproape de ceea ce studiază oamenii de ştiinţă | 
sub numele de emoție. În termeni budişti, un astfel de eveni- | 
ment ar fi numit emoție primară — cînd, de exemplu, este clar | 
dacă ești mînios, trist sau obsedat de un anumit lucru.“ | 


Diferenţa dintre felul 
în care apar lucrurile și cum sînt ele 


Pentru a lămuri această distincție fundamentală pentru fe- 
lul în care sînt înțelese emoţiile, pe de o parte, în budism și. 
pe de altă parte, în gîndirea occidentală, Matthieu s-a lansat 
apoi într-o prezentare remarcabil de succintă a punctului de 

zetere al psihologiei budiste. A început prin descrierea unui 
„ axar-dard foarte diferit de cel folosit în Occident pentru etiche- 
sarea unei emoţii ca fiind distructivă: criteriul nu este doar 
grovocarea unui rău evident, ci provocarea unei vătămări mai 
shule — distorsionarea percepţiei realităţii. 
„Cum se face distincția din punct de vedere budist“, a con- 
muat el, „între emoțiile constructive şi cele distructive? În 


u- prrcipiu, o emoție distructivă — la care ne mai referim și ca 
nt | $ an factor mintal care «ocultează» sau care «perturbă» — 
m este ceva care împiedică mintea să observe realitatea aşa cum 
la este. În cazul unei emoţii distructive, se va produce întotdea- 


î wma o discrepanţă între felul în care apar lucrurile şi felul în 
care sînt ele. 
Atașamentul excesiv — dorința, de pildă — nu ne va lăsa 
să descoperim un echilibru între plăcere şi neplăcere, între 
eenstructiv şi distructiv, între calităţile unui lucru sau ale unei 
persoane, ci ne va face să considerăm pentru un timp acel lu- 
"ara sută la sută atrăgător și, prin urmare, ne va face să-l do- 
"sam. Aversiunea ne va face orbi la anumite calități pozitive ale 
aectului, determinîndu-ne să avem o atitudine sută la sută 
3 mecativă față de acesta, să ne dorim să ne îndepărtăm, să îl 
destrugem sau să fugim de el. 

Asemenea stări emoţionale afectează judecata unei per- 
+ soane, abilitatea sa de a evalua corect natura lucrurilor. De 
i. aceea spunem că ele ocultează: întunecă felul în care sînt lu- 
î crurile în realitate. În cele din urmă, întunecă şi o evaluare 
„aaa profundă a naturii lucrurilor, care pot fi permanente sau 
E perisabile, care pot avea proprietăţi intrinseci sau nu. Şi ast- 
îel ele vor aduce confuzie la toate nivelurile. 

Prin urmare, aceste emoţii disturbatoare vor afecta liberta- 
wa unei persoane, înlănțuindu-i gîndurile astfel încît ea va 
ziunge să gîndească, să vorbească şi să acționeze într-un mod 
şărtinitor. Spre deosebire de acestea, emoţiile constructive în- 
saţesc o apreciere mai fidelă a naturii lucrurilor pe care le 
percepe individul — ele se sprijină pe raționamente solide.“ 


E 


134 EMOȚIILE DISTRUCTIVE 


Dalai Lama a stat tăcut, ascultînd atent, întrerupîndu-l 
foarte rar pe Matthieu cu cîte o întrebare lămuritoare. Oame- 
nii de știință, dimpotrivă, au luat notițe pe tot parcursul expu- 
nerii sale — aceasta era prima intervenţie a părții budiste în 
dialogul nostru. 


Problema vătămării 


În vreme ce criteriul iniţial al lui Alan pentru emoţiile dis- 
tructive se baza doar pe natura lor vătămătoare, Matthieu a 
arătat că în budism există consideraţii mult mai nuanțate. 
„Apoi ajungem la descrierea emoţiilor distructive ca fiind 
dăunătoare fie propriei persoane, fie altcuiva. Acţiunile nu 
sînt în ele însele bune sau rele pentru că cineva a hotărît că 
aşa trebuie să fie. Nu există un lucru bun sau rău în sens ab- 
solut. Există doar binele și răul — un efect exprimat în ter- 
meni de fericire sau suferință — pe care gîndurile sau acțiu- 
nile noastre le provoacă nouă înșine sau altora. 

Emoţiile distructive şi constructive mai pot fi deosebite şi 
în funcţie de motivaţia care le ispiră: egocentrică sau altruistă, 
binevoitoare sau răuvoitoare. Deci trebuie luate în considera- 
re atît motivaţia, cît şi consecinţele emoţiilor unui individ. 

Am mai putea distinge emoţiile constructive de cele dis- 
tructive şi prin examinarea modurilor în care se raportează 
unele la altele, în termeni de antidoturi. Să luăm, de pildă, ura 
şi altruismul. Ura poate fi definită drept dorinţa de a-i vătăma 
pe alţii sau de a distruge ceva care aparţine sau care este drag 
altora. Emoţia opusă acesteia este ceva care acționează în 
mod direct ca un antidot al acestei dorinţe de a face rău: iubi- 
rea altruistă. Aceasta acționează ca un antidot direct al ostili- 
tății, deoarece, deşi un om poate simţi în mod alternativ iubi- 
re şi ură, nu poate simţi în acelaşi moment atît iubire, cât și 
ură față de aceeași persoană sau același obiect. Prin urmare, 
cu cît o persoană cultivă mai mult bunăvoința iubitoare, com- 
pasiunea şi altruismul — cu cât ele pătrund mai adînc în min- 

æ —, cu atît opusul lor, dorința de a face rău, este forțată să 
se diminueaze și, posibil, chiar să dispară. 

De asemenea, atunci cînd spunem că o emoție este nega- 

WZ nu înseamnă atît că respingem ceva, ci mai degrabă că 
este negativă în sensul că produce mai puțină fericire, mai pu- 
fă bunăstare, mai puțină luciditate şi libertate şi mai multă 
distorsiune.“ 
Alan a intervenit cu o întrebare despre ură. „Defineşti ura 
ga fiind dorința de a distruge sau de a înlătura o persoană, 
acea ce îi aparține sau ceea ce îi este drag. Mai devreme, Sfin- 
a Sa vorbea despre posibilitatea de a simți compasiune pentru 
propria persoană şi aș dori să pun o întrebare asemănătoare. Nu 
este oare posibil să simți ură şi pentru propria persoană? Pari 
i defineşti ura ca referindu-se numai la ceilalți.“ 

Răspunsul lui Matthieu a fost puţin surprinzător: „Cînd ci- 
ya spune că se urăște pe sine, nu ura este de fapt miezul 
- acelui sentiment. Poţi să fii supărat pe tine, dar această supă- 
sare poate să fie o formă de mîndrie, un sentiment de frustra- 
care apare din conştientizarea faptului că nu te ridici la 
îgălțimea propriilor aşteptări. Dar nu poţi să te urăşti pro- 
gzu-zis pe tine însuţi.“ 

Alan a urmărit în continuare aceeași idee. „Prin urmare, în 
$udism nu există ceva de genul aversiunii faţă de sine?“ 

Matthieu şi-a menţinut opinia. „Probabil că nu, pentru că 
aceasta ar fi împotriva dorinţei primare a oricărei ființe vii de 
'. a evita suferința. S-ar putea să simţi că te urăști pe tine însuţi 
„pentru că vrei să fii mult mai mult decît eşti. Poate că eşti dez- 
zimăgit de tine însuţi, deoarece nu eşti ceea ce ai dori să fii sau 
deoarece eşti nerăbdător să ajungi mai repede acolo unde 
vrei. Aversiunea faţă de sine presupune, de fapt, un mare ata- 
şament față de ego. Chiar cel care se sinucide nu face acest 
acru din ură de sine, ci pentru că se gîndeşte că astfel va scă- 
pa de o suferință mai mare.“ 

Matthieu a adăugat perspectiva budistă asupra sinuciderii: 
„Dar individul nu scapă de fapt de nimic, pentru că moartea 

este doar o trecere la o altă stare a existenţei. Deci, ar fi mai 
bine să încerce să evite acea suferință fie încercînd să rezol- 
ve problema aici şi acum, fie schimbîndu-și atitudinea faţă de 
problemă.“ 


Cele 84.000 de emoții negative 


Întorcîndu-se la ideea centrală, Matthieu a continuat: „De 
unde provin aceste emoţii distructive, conform învățăturii şi 
practicii budiste? În principiu, cu toţii ştim că ne schimbăm 
continuu, din copilărie pînă la bătrîneţe. Cu fiecare clipă, cor- 
purile noastre se schimbă și mintea noastră acumulează noi 
experienţe. Sîntem un flux, într-o trasformare continuă. Şi to- 
tuşi avem în același timp ideea că în centrul tuturor acestor 
schimbări există ceva care ne defineşte, ceva care a rămas 
constant încă din copilărie şi care dă sens expresiei «eu». 

Acest «eu» — hai să-i spunem «ataşamentul faţă de ego» 
— care constituie identitatea noastră nu este pur şi simplu 
gîndul la «mine», care ne vine în minte atunci cînd ne trezim 
dimineața, cînd spunem «Simt că mi-e cald» sau «Simt că 
mi-e frig» sau cînd ne strigă cineva. Atașamentul față de ego 
se referă la o agăţare strînsă, înrădăcinată, de o entitate ce 
pare să fie în centrul fiinţei noastre și ne definește ca indivizi 
distincti. 

Simțim de asemenea că acest «eu» este vulnerabil și că 
trebuie să-l protejăm și să-i facem pe plac. De aici vin aver- 
siunea şi atracția: aversiune față de orice ar putea amenința 
acest «eu» şi atracţie față de orice îi oferă plăcere sau confort 
acestui «eu» și îl face să se simtă sigur și fericit. Din aceste 
două emoţii elementare, atracție şi repulsie, vor apărea o di- 
versitate de alte emoţii. 

În textele budiste, se vorbeşte de cele 84.000 de tipuri de 
emoţii negative. Nu toate acestea sînt descrise în detaliu, însă 
numărul mare, generic reflectă complexitatea minţii umane şi 
ne arată că metodele prin care se poate trasforma mintea tre- 

me să se adapteze la această mare varietate de dispoziţii 
æmtale. De aceea se vorbește de cele 84.000 de uşi care duc 
ae calea budistă de transformare interioară. În orice caz, 
-aeeste emoții multiple se îmbină în cinci emoţii principale: 
să. dorință, confuzie, mîndrie şi gelozie. 
< Urma este dorinţa profundă de a-i face rău cuiva, de a-i dis- 
“Sec fericirea. Nu este exprimată neapărat sub forma unei iz- 
aciri de mînic. Nu se manifestă întotdeauna, dar se va ma- 
miiesta în circumstanțe care declanșează ostilitatea 
ġvidului. De asemenea, se află în legătură cu multe alte 
emoții înrudite, cum ar fi resentimentul, disprețul, ostilitatea 
aşa mai departe. 

La polul opus se află ataşamentul, care are de asemenea 
s multe aspecte. Există dorința propriu-zisă pentru plăceri- 
Se simțurilor sau pentru un obiect pe care vrem să-l posedăm. 
Dar mai există şi aspectul subtil al atașamentului faţă de no- 
{mea de «eu», față de persoană, și față de realitatea solidă a 
ro nenelor. În principiu, ataşamentul se referă la un gen de 
îsclinaţie care te face să vezi lucrurile cum nu sînt de fapt. Te 
+2 face să te gîndeşti, de pildă, că lucrurile sînt permanente 
— că prietenia, oamenii, iubirea, posesiunile vor dura — deşi 
este limpede că nu se va întîmpla așa. Deci, atașamentul în- 
seamnă a te agăța de un anumit fel de a percepe lucrurile. 

Apoi mai există ignoranța, lipsa capacităţii de a discerne 
ce trebuie făcut sau ce trebuie evitat pentru a ajunge la ferici- 
i. se şi a evita suferința. Desigur, ignoranta nu este, de regulă, 
E privită ca o emoție în cultura occidentală, dar este, cu sigu- 
i. sanţă un factor mintal care împiedică o evaluare corectă și lu- 
cadă a realităţii. Este o stare mintală care întunecă înțelepciu- 
æa sau cunoașterea de fond. Prin urmare, este considerată un 
aspect dăunător al minții. l 

Şi mîndria are multe aspecte: a fi mîndru de propriile rea- 
Ezări, a te simți superior altora sau a-i disprețui, a-ți evalua 
greşit calitățile sau a nu recunoaște calitățile altora. Merge 
adeseori mînă în mînă cu ignorarea propriilor defecte. 

Gelozia poate fi văzută ca incapacitatea de a te bucura de 
fericirea altora. Oamenii nu sînt niciodată invidioși pe sufe- 
rinta altora, ci pe fericirea lor și pe calităţile lor. Din perspec- 
tivă budistă, este o emoție negativă. Dacă scopul nostru este 
acela de a contribui la bunăstarea altora, ar trebui să ne bucu- 
răm dacă ei reuşesc să ajungă singuri la fericire. De ce ar tre- 
bui să fim invidioşi? Înseamnă că o parte din sarcina noastră 
s-a realizat deja. Ne rămîne mai puțin de făcut.“ 


Eul iluzoriu 


„De ce sînt toate aceste emoţii elementare atît de strîns le- 
gate de noțiunea de «eu»? Să ne imaginăm că îi spunem din- 
tr-o dată cuiva: «Poţi să te înfurii, te rog, tare, foarte tare în 
acest moment?» Nimeni nu va reuşi să se înfurie cu adevărat 
— nimeni nu poate face acest lucru, cu excepția, poate, a unui 
bun actor, care poate imita mînia la cerere, pentru scurtă vreme. 

Dar dacă îi spui aceleiași persoane: «Eşti un ticălos; ești 
un om dezgustătory», nu va trebui să aştepţi mult. Acea per- 
soană se va înfuria imediat. De unde această diferență? Pen- 
tru că i-ai vizat «eul». De vreme ce această noțiune a existen- 
tei sinelui pare să fie la baza tuturor emoţiilor, înseamnă că 
dacă cineva vrea să lucreze cu emoţiile, trebuie să cerceteze 
în profunzime această noțiune de «eu». În urma analizei va 
reieşi oare ca o entitate care există cu adevărat? 

Prin urmare, în filozofia şi practica budistă, o abordare 
foarte profundă este încercarea de a examina dacă acest «eu» 
este doar o iluzie, doar un nume pe care îl ataşăm acelui flux 
sau curent în continuă transformare. Nu putem găsi «eul» în 
nici o parte a corpului şi nu este nici ceva care străbate cor- 
pul în întregime. Am putea crede că rezidă în conştiinţă. Dar 
şi conștiința este un flux în continuă transformare. Gîndul tre- 
cut s-a dus, cel viitor încă n-a sosit. Cum poate exista cu ade- 
vărat «eub» în prezent, suspendat între ceva care a trecut şi 
altceva care încă nu a apărut? 

Şi dacă eul nu poate fi identificat în minte sau în corp, nici 

de amîndouă laolaltă, nici ca ceva deosebit de ele, este evident 
“ză nu există nimic concret prin care să justificăm sentimentul 
„ai de puternic al «eului». Este doar un nume dat unui flux 
aontinuu, aşa cum putem arăta către un rîu şi să-l numim 
Gange sau Mississippi. Asta este tot. 
Dar cînd ne agățăm de el, cînd credem că există o barcă pe 
acel rîu, atunci apar toate necazurile — cînd începem să ne 
agâtăm de această noțiune de «eu» ca de ceva care există cu 
adevărat, atunci acel lucru trebuie protejat şi satisfăcut. Aver- 
sumea, repulsia, cele cinci emoţii negative principale, cele 20 
secundare şi, în cele din urmă, cele 84.000 de aspecte ale 
emotiilor vătămătoare vor ieşi la iveală.“ 


Trei niveluri ale conștiinței 


„Următoarea întrebare este: oare aceste emoții negative 
simt inerente naturii fundamentale a minții noastre sau nu? 
Pentru a răspunde la această întrebare, trebuie să distingem 
între nivelurile conștiinței. Potrivit budismului, există trei ni- 
-veluri ale conștiinței: primar, subtil şi foarte subtil. 
La nivel primar, avem toate genurile de emoţii. Nivelul 
primar corespunde funcționării creierului şi interacțiunii cor- 
pului cu mediul înconjurător. Nivelul subtil corespunde no- 
anii de «eu» şi facultăţii de introspectie, prin care mintea îşi 
examinează propria natură. Este de asemenea fluxul minţii 
gare transmite înclinațiile şi obiceiurile. 
i... Nivelul foarte subtil este latura fundamentală a conştiinţei, 
i faptul brut al existenţei facultăţii cognitive?. Este conştiinţa 
pură sau starea de conştiență, fără vreun obiect anume asupra 
căruia să se concentreze. Evident, de obicei, oamenii nu per- 
sep conștiința în acest fel; pentru aceasta este nevoie de pre- 
gătire în tehnica contemplației. 

Cînd vorbim de trei niveluri ale conștiinței, nu vorbim de 
wei fluxuri care merg în paralel — ci este mai degrabă ase- 

meni unui ocean cu adîncimi diferite. Emoţiile apar la nivelul 
primar şi subtil, dar nu ajung la nivelul foarte subtil. Ele pot 
fi comparate cu valurile de la suprafața oceanului, iar natura 
fundamentală a minţii corespunde adîncimilor oceanului. 

Nivelul foarte subtil este numit uneori «strălucitor», însă 
cînd vorbim de trăsăturile strălucitoare ale minţii nu înseam- 
nă că ar exista ceva în minte care strălucește. Adjectivul 
«strălucitor» se referă pur şi simplu la facultatea esenţială de 
a fi conştient, fără nici o intervenţie din partea constructelor 
mintale sau a emoţiilor. Cînd conștiința esențială, numită une- 
ori şi «natura ultimă a minţii», se realizează complet şi direct, 
fără văluri, ea este considerată starea lui Buddha.“ 

Pe tot parcursul expunerii lui Matthieu, Dalai Lama a as- 
cultat cu atenţie, uneori dînd uşor din cap. Acesta era un teri- 
toriu familiar şi nu a intervenit pentru lămuriri sau pentru a 
critica vreo idee. 


Eliberarea de emoțiile distructive 


„Următorul pas este acela de a determina dacă omul se 
poate elibera complet de emoţiile distructive. Acest lucru este 
posibil numai dacă emoţiile negative nu sînt inerente naturii 
ultime a minţii. Dacă emoţiile negative, cum este ura, ar fi 
inerente la nivelul cel mai subtil al minții, ar însemna că ele 
sînt prezente întotdeauna. Scrutînd adîncimile conștiinței, ar 
trebui să găsim acolo ura, dorința, invidia, mîndria și aşa mai 
departe. 

Dar însăși experiența noastră cotidiană ne arată că aceste 
emoţii negative sînt intermitente. lar maeștrii contemplaţiei 
ne relatează că, pe măsură ce coboară mai adînc către înțele- 
gerea trăsăturilor fundamentale ale conștiinței, nu întîlnesc 
emoţii negative în acel spectru strălucitor de la nivelul foarte 
subtil. Aceasta este o stare eliberată de orice emoţii distructi- 
ve şi de negativism. 

Deși majoritatea oamenilor simt emoții negative în diferi- 
te momente, aceasta nu înseamnă că ele sînt inerente naturii 
minţii. De exemplu, dacă 100 de monede de aur zac în praf, 
cind le recuperăm, ele sînt pline de praf, dar aceasta nu 
schimbă natura aurului însuşi. În baza experienţelor contem- 
plative s-a formulat opinia că emoţiile distructive nu fac par- 
æ din natura fundamentală a conştiinţei. Ci, mai degrabă, ele 
apar în funcţie de circumstanţe, diferite obiceiuri și înclinații 
care se manifestă la nivelurile superficiale ale conştiinţei. 

Acest aspect deschide posibilitatea de a manevra aceste 
emoţii efemere şi înclinațiile care le alimentează. Dacă emo- 
wle distructive ar fi inerente naturii minţii, nu ar avea nici un 
sens să încercăm să ne eliberăm de ele. Ar fi ca și cum am în- 
cerca să spălăm o bucată de cărbune, care nu se va albi nici- 
adată. Recunoaşterea posibilității de eliberare este primul pas 
pe calca trasformării interioare. Omul poate să înlăture norii 
şi să descopere că dincolo de ei soarele a strălucit întotdeau- 
za și cerul a fost întotdeauna senin. 

Pentru a vedea dacă aceste emoţii distructive fac sau nu 
parte din natura fundamentală a minţii, trebuie să le exami- 
ām. Să luăm mînia, de exemplu. O izbucnire puternică de 
minie pare irezistibilă, incontrolabilă. Ne simțim aproape 
constrînși să ne înfuriem,; este ca şi cum nu am putea alege 
decit să ne înfuriem. Aceasta pentru că nu privim natura mî- 
miei însăşi. Ce este mînia? Cînd priveşti de la depărtare un nor 
de vară uriaș, pare atît de mare, încît ai impresia că ai putea 
să te așşezi pe el. Dar dacă ai pătrunde în el, ai vedea că nu te 
poti agăța de nimic, nu găsești altceva decît vapori de apă și 
sint. Dar în același timp el ascunde soarele, deci are un efect. 

La fel şi în cazul mâniei. În abordarea clasică a practicii 
budiste, cel ce meditează priveşte direct mînia şi se întreabă: 
„Mânia este asemeni unui comandant de armată, unui foc ar- 
zâtor sau unei stînci foarte grele? Poartă vreo armă în mînă? 
Este ceva ce putem găsi în piept, în inimă, în cap? Are vreo 
formă sau culoare?» Evident, nimeni nu se aşteaptă să pri- 

mească o suliță în stomac! Și totuși acesta este felul în care 
concepem mînia, ca fiind ceva foarte puternic şi constrîngător. 

Însă acest experiment va arăta că, cu cît priveşti mînia mai 
îndeaproape, cu atît ea se disipează sub propriii tăi ochi, ca 
gheaţa care se topeşte în lumina soarelui de dimineaţă. Dacă 
o priveşti cu atenţie, îşi pierde brusc forța. 

Omul poate descoperi că mînia nu este deloc ceea ce cre- 
dea el că este. Este o colecţie de diferite evenimente. În mie- 
zul mîniei există, de pildă, o caracteristică de claritate, de 
strălucire care nu este încă răuvoitoare. Într-adevăr, la origi- 
nea emoţiilor distructive se află ceva care nu este încă vătă- 
mător. 

Astfel“, a explicat Matthieu, „trăsăturile negative ale emo- 
ţiilor nu sînt intrinseci nici măcar emoțiilor însele. Dorinţa 
asociată cu înclinațiile persoanei provoacă o reacţie în lanţ, în 
care gîndul inițial se dezvoltă devenind mînie, ură şi răutate. 
Dacă mînia ca atare nu este un lucru consistent, înseamnă că 
mâînia nu este o proprietate care să ţină de natura fundamen- 
tală a minţii.“ 


Un antidot universal 


„Ajungem astfel la posibilitatea administrării emoțiilor 
negative, nu doar prin observare, ci prin transformarea inte- 
rioară. Pe măsură ce emoțiile negative se strecoară în minte, 
ele se transformă în dispoziţii şi, în cele din urmă, în trăsături 
de caracter. Prin urmare, omul trebuie să înceapă prin a mo- 
difica emoţiile însele. Acest lucru se poate realiza în mai mul- 
te feluri şi la diferite niveluri — începător, mediu şi avansat. 

Atunci cînd încercăm să evităm consecințele negative ale 
emoţiilor distructive, care aduc nefericire propriei persoane și 
celorlalți, prima cale este folosirea antidoturilor. Fiecare emo- 
ție are un antidot specific. Aşa cum am spus mai devreme, nu 
poți simţi simultan ură şi iubire faţă de același obiect. Astfel 
că iubirea este un antidot direct al urii. În mod asemănător, 

anul poate contempla aspectele neplăcute ale unui obiect al 
dorinței compulsive sau poate încerca să-l evalueze mai 
ebiectiv. În cazul ignoranței sau al lipsei de discernămînt, în- 
cercăm să înțelegem mai nuanţat ce trebuie făcut şi ce trebuie 
evitat. În cazul invidiei, putem încerca să aflăm bucurie în 
_arăsăturile celorlalți. În ce priveşte mândria, încercăm să apre- 
| cn realizările altora şi să deschidem ochii în fața propriilor 
“ mnastre defecte, pentru a cultiva modestia. 

Acest proces presupune să ai tot atîtea antidoturi cîte emo- 
ji negative există. Astfel, pasul următor — la nivelul inter- 
mediar — este acela de a afla dacă există vreun antidot care 
să funcționeze pentru toate laolaltă. Acest antidot poate fi gă- 
sit în meditaţie, în examinarea naturii ultime a tuturor emoti- 
"dor negative. Se va descoperi că acestea nu au o consistență 
proprie — că ele sînt ceea ce budismul numește deşertăciune. 
"Aceasta nu înseamnă că vor dispărea dintr-o dată în aer, ci 
„doar că nu sînt atît de solide pe cît par. 

Procedînd în acest fel, putem demola aparenta soliditate a 
„emoțiilor negative. Acest antidot — conştientizarea deşertăci- 
wii lor — acționează asupra tuturor emoţiilor, pentru că deși 
emoțiile se manifestă în moduri diferite, toate sînt identice 
prin aceea că nu au o existenţă solidă. 

Ultima cale, care este de asemenea cea mai riscantă, con- 
stă nu în neutralizarea emoțiilor sau în contemplarea deşertă- 
„<iunii lor, ci în transformarea lor, folosindu-le drept cataliza- 
sori pentru a te elibera rapid de influenţa lor. Este ca atunci 
cind cel care cade în mare se folosește de valuri pentru a îno- 
ta şi a ajunge la mal. 

Aceste metode sînt uneori comparate cu trei moduri posi- 
bile de a manevra o plantă otrăvitoare. Unul este să smulgi 
atent planta cu tot cu rădăcini din pămînt. Acest fapt ar cores- 
punde utilizării antidoturilor. O a doua variantă este aceea de 
a turna apă fierbinte peste plantă. Aceasta este ca meditaţia 
asupra deşertăciunii. A treia alternativă este aceea a păunului, 
despre care se crede, potrivit tradiţiei, că se poate hrăni cu 

substanțe otrăvitoare. Păunul se apropie şi mănîncă planta. 
Nu numai că nu moare mîncînd ceea ce ar ucide alte anima- 
le, dar penele lui devin mai frumoase. Aceasta corespunde 
practicii de a utiliza şi trasforma emoţiile ca mijloc de înăl- 
tare a nivelului spiritual al individului. Totuşi, această ultimă 
metodă este riscantă. Funcționează numai pentru păuni — 
făpturile mai puțin experimentate vor avea necazuri serioase! 

În toate cele trei cazuri, rezultatele sînt aceleași, se atinge 
același țel: nu mai sîntem sclavii emoţiilor negative şi avan- 
săm către libertate. Nu contează, de fapt, care metodă este 
mai «avansată». Ele sînt ca o cheie. Rostul cheii este de a des- 
chide uşa. Nu contează dacă cheia este făcută din fier, din ar- 
gint sau din aur, atîta vreme cât deschide ușa. În termeni prac- 
tici, metoda care reuşeşte cel mai bine transformarea 
interioară a individului, oricare ar fi aceasta, este cea mai po- 
trivită şi aceea care trebuie aplicată. 

Să nu uităm totuși că ultima metodă, oricît de atrăgătoare 
ar părea, seamănă cu încercarea de a lua un giuvaer de pe ca- 
pul unui şarpe. Dacă, în timp ce încearcă să folosească emo- 
tiile drept catalizatori, individul nu le transformă cu adevărat, 
ci le trăiește în mod obișnuit, va deveni sclavul lor mai mult 
ca oricînd!“* 


Înainte, în timpul sau după? 


Matthieu a abordat apoi o temă înrudită: momentul inter- 
venţiei asupra unei emoţii distructive. Oare omul trebuie să 
trateze aceste emoţii înainte de a apărea, în timpul producerii 
lor sau după aceea? 

„Prima intervenție — după apariţia ei — este metoda în- 
cepătorului, pentru că oamenii devin conștienți de trăsăturile 
negative sau distructive ale unor emoții abia după ce le-au 
trăit. Apoi îşi folosesc rațiunea pentru a examina consecințe- 
le — pentru a înţelege, de pildă, că o izbucnire puternică de 
ură, care îi face să perceapă o persoană ca fiind în întregime 

gez. poate provoca multă suferință altora şi cu siguranţă că 
aci pe ci nu-i face fericiţi. În acest fel, putem deosebi emoti- 
i ile care produc fericire de cele care provoacă suferință. Va de- 
wezi apoi limpede faptul că data viitoare cînd vor apărea aces- 
ge emoții este mai bine să nu le lași să te domine. 
* Cînd individul a dobîndit o oarecare experienţă în această 
'actică, pasul următor este să trateze emoţiile în momentul 
'pmociucerii lor. Elementul-cheie aici este acela de a elibera 
pțiile în momentul în care își fac apariţia în minte, astfel 
ci să nu apuce să declanșeze un lanţ de gînduri care se răs- 
#edesc și preiau controlul asupra minţii, obligînd astfel indi- 
mil să acționeze — să facă rău cuiva, de pildă. Pentru 

peasta, practicantul trebuie să analizeze gîndul nou apărut în 
mnie, să se întrebe dacă are vreo formă, vreo localizare, vreo 
ioare și aşa mai departe şi să descopere că natura autentică 
macestuia este deșertăciunea. După ce căpătăm experienţă în 
E acest proces, gîndurile și emoţiile vin şi pleacă fără să dea 

zere unei mulțimi de gînduri constrîngătoare, aşa cum o 
. masâre care zboară pe cer nu lasă nici o urmă sau așa cum un 
desen pe apă dispare în clipa în care l-ai desenat. 
Evident, pentru aceasta este nevoie de o practică îndelun- 
tz. dar prin exercițiu poate deveni o reacție perfect natura- 
îi. Cuvîntul tibetan pentru meditație înseamnă, de fapt, «fa- 
măiiarizare». Individul se familiarizează, prin exerciţiu, cu 
acest mod de a vedea gîndurile care vin şi pleacă. Ajungi să 
Æ obişnuieşti. 
Apoi, cînd ai căpătat o experienţă solidă, urmează pasul fi- 
“mal: chiar înainte ca o emoție să se producă, ești pregătit pen- 
su situaţia ca aceasta să nu aibă aceeași putere de constrînge- 
se și subjugare. Acest pas este coroborat cu înţelegerea, o 
-stare de transformare reuşită, în care emoţiile distructive nu 
se mai produc cu aceeaşi intensitate, 

Am să dau un exemplu foarte banal: dacă stomacul tău 

produce multe gaze, este greu să te abții tot timpul — acest 
xru poate fi foarte dureros. Dar nici nu este politicos să le 

dai drumul pe măsură ce se adună. Nici abţinerea, nici simpla 
eliberare nu sînt reacții potrivite. Aşa că cea mai bună soluție 
este să tratezi cauza, pentru a nu trebui nici să flatulezi, nici 
să suferi! 

Emoţiile seamănă oarecum cu această situație. Prin exer- 
cițiu, se ajunge la un moment în care practicanții au mintea 
îmbibată de o bunăvoință iubitoare. Aceasta devine o a doua 
natură, iar ura este înlăturată din mintea individului, astfel că 
el nu ar mai putea să facă rău cuiva în mod intenționat. Ura j 
nu mai apare și nu mai ai ce să reprimi. Aceasta reprezintă o 
validare a practicii spirituale a individului.“ 


Împlinirea profundă 


„S-ar putea crede că dacă individul scapă de toate emoții- 
le va deveni la fel de inert şi de insensibil ca un buştean. Însă | 
acest lucru este complet eronat. Cînd mintea este liberă, ea | 
este lucidă şi clară. Înțeleptul care este complet împăcat și eli- ` 
berat de emoţiile supărătoare are o sensibilitate şi o grijă mult : 
mai mare față de fericirea şi suferinţa celor din jur — pe cîtă 
vreme o persoană preocupată și confuză nu este în nici un caz | 
conştientă de ceea ce se întîmplă în jur. În schimb, înțeleptul | 
împăcat pe deplin şi eliberat de emoţiile supărătoare are o 
percepţie clară asupra suferinței altora şi asupra legii cauzei 
şi efectului; el simte aceste lucruri la fel de acut pe cît simţim | 
un fir de nisip care ne-a intrat în ochi. Are o judecată mult mai 
fină şi o compasiune mult mai mare. 

Unii oamenii ar putea obiecta spunînd că dacă nu-ți ex- 
primi emoţiile ţi-ai putea periclita sănătatea minţii. Însă emo- 
tile pot fi exprimate în diferite moduri. De exemplu, mînia se 
poate exprima nu numai prin izbucniri de furie și insulte, ci 
confruntînd-o cu propria inteligență. Nu trebuie să ne repri- 
măm emoţiile. Le putem canaliza către un dialog cu inteli- 
gența, folosindu-le pentru a înțelege natura propriei noastre 
minţi, observînd cum dispar de la sine, fără să lase în urmă 


O psihologie budistă 147 


æmintele unor apariţii ulterioare. Pe moment, individul poa- 
æ zvita astfel consecințele vătămătoare ale urii, iar pe termen 
îm aceasta nu va mai avea motiv să reizbucnească în forme 
wwkente. 
Ultima întrebare este aceea dacă e posibil să te eliberezi 
definitiv de emoțiile negative. Răspunsul la ea trimite la înţe- 
fpciune şi libertate. Dacă consideri că emoţiile distructive ne 
aestring libertatea interioară și ne afectează judecata, înseam- 
mi că pe măsură ce ne eliberăm de ele, acestea își vor pierde 
rta. Înseamnă că vom deveni mai liberi şi mai fericiţi. 
Trebuie să facem distincție între plăcere și fericire. Ferici- 
a2 este înțeleasă aici ca un sentiment profund de împlinire, 
îesoţit de un sentiment de pace și de o mulțime de sentimen- 
® pozitive, cum este altruismul. Plăcerea depinde de locul, 
earcumstanţele şi obiectul său. Oamenii în anumite momente 
get obține plăcere şi în altele nu. Plăcerea este supusă schim- 
wiii. Un lucru plăcut la un moment dat poate să devină cu- 
sæd indiferent, iar mai apoi poate să provoace neplăcere şi 
găicrință. Plăcerea se epuizează pe sine prin trăirea ei, aşa 
cam 0 lumînare arde din propria sa substanță și apoi dispare. 
Spre deosebire de plăcere, sentimentul profund al împlini- 
æ nu depinde de timp, de loc sau de obiecte. Este o stare a 
sæntii care creşte pe măsură ce este trăită. Este diferită de plă- 
ære în aproape toate privințele. Ceea ce căutăm de fapt atunci 
cînd încercăm să ne rupem de influența emoţiilor distructive 
este acea stabilitate interioară, claritate şi împlinire pe care le 
sumim, de regulă, fericire.“ 


Binele originar, nu păcatul originar 


Î. Matthieu a încheiat: „Într-unul dintre articolele sale, 
= Owen a amintit un filozof care spunea că în întreaga istorie a 
amanității n-a existat probabil nici un om care să fi fost cu 
adevărat fericit și cu adevărat bun. Budismul oferă o per- 
spectivă diferită. Cuvîntul tibetan pentru starea lui Buddha 

are două silabe: sang, care se referă la cineva care a îndepăr- 
tat toate vălurile, şi gyey, care se referă la cineva care a dez- 
voltat toate calităţile posibile, ca lumina care înlocuieşte în- 
tuncricul. Starea lui Buddha este înțeleasă drept binele 
suprem, actualizarea binelui în nucleul fundamental al con- 
ştiinţei. 

De vreme ce potenţialul pentru actualizarea stării lui 
Buddha se află în orice ființă conştientă, abordarea budistă 
este, prin urmare, mai apropiată de ideea existenței unui bine 
originar, decît a unui păcat originar. Acest bine primordial, 
natura lui Buddha, este natura ultimă a minţii. Această stare 
de înţelegere este considerată complet golită de emoţii nega- 
tive şi, în consecinţă, de suferință. Este posibilă o astfel de 
înțelegere? Pentru a răspunde la aceasta, trebuie să ne bazăm 
pe mărturia lui Buddha și a altor iluminaţi. 

Aşa cum am amintit mai devreme, posibilitatea ilumină- 
rii se bazează pe ideea că emoţiile negative nu fac parte în 
mod inerent din natura fundamentală a minţii. O bucată de 
aur poate să stea îngropată în pămînt timp de secole şi totuşi 
natura ei nu se schimbă. Omul trebuie doar să înlăture diferi- 
tele straturi care acoperă aurul și să-l scoată la iveală așa cum 
este și cum a fost întotdeauna. Atingerea stării lui Buddha 
este, aşadar, un proces de purificare, de acumulare progresi- 
vă a calităţilor pozitive şi înțelepciunii. În cele din urmă, 
practicantul ajunge la o stare de conștiință deplină, în care 
emoțiile negative sau distructive nu mai au nici un motiv să 
apară. 

V-aţi putea întreba cum poate să trăiască fără emoţii o fi- 
ință iluminată. Se pare că este o întrebare greșită, de vreme ce 
tocmai emoţiile distructive îl împiedică pe om să vadă lucru- 
rile aşa cum sînt şi să trăiască normal. Emoţiile întunecate 

“stau în calea unei evaluări corecte a naturii realității și a natu- 
rii minții individului. Cînd acesta vede lucrurile așa cum sînt, 
îi este mai uşor să scape de emoţiile negative şi să dezvolte 
emoţii pozitive, care se bazează pe o judecată solidă — inclu- 
siv o compasiune spontană şi naturală. 

Totul trebuie să se bazeze pe experienţa directă. Altfel ar 
£ ca şi cum am construi un castel minunat pe suprafața înghe- 
mā a unui lac; acesta se va scufunda atunci cînd gheaţa se va 
ai. Așa cum a spus Buddha: «Eu v-am arătat calea. Depin- 
de de voi să o urmaţi.» Nu este ceva care vine de la sine. Ex- 
periența cere perseverență, disciplină şi eforturi constante. 
Aşa cum a spus marele eremit tibetan Milarepa: «La început 
aa vine nimic, la mijloc nu rămâne nimic, la sfîrşit nu mai 
picacă nimic.» Deci, este un proces care durează. Însă încu- 
sziator este faptul că dacă depui toate eforturile de care ești în 
stare o să poți observa că funcționează.“ 

După ce Matthieu şi-a încheiat expunerea, Dalai Lama a 
îgclinat din cap către el, în semn de apreciere, spunînd cu un 
zimbet: „Pe lîngă titlul de gelong“ — adică călugăr — „Mat- 
tieu ar trebui de acum să-l dețină şi pe acela de geshe“ — 
echivalentul doctoratului în studii spirituale tibetane. 


CAPITOLUL 5 


Anatomia perturbărilor mintale 


Atunci cînd un eveniment politic declanșează în noi un | 
sentiment de revoltă morală, putem oare să luăm măsuri fer- 
me și în același timp să ne ferim de influența perturbatoare a 
furiei? Mai exact, pot oare liderii noștri politici să facă acest | 
lucru, mai ales că acţiunile lor au consecinţe în vieţile atîtor - 
oameni? 

Dat fiind că în toiul furiei oamenii iau cu uşurinţă decizii 
greşite și pun în practică impulsuri pe care le regretă mai tîr- 
ziu, răspunsul la această întrebare nu este doar teorie pură. j 
Îmi amintesc o conversaţie despre ură şi liderii lumii, pe care 4 
am purtat-o cu Ronald Heifetz, directorul fondator al Centru- ; 
lui Harvard pentru Conducere Publică din cadrul Facultăţii de _) 
Administraţie Publică John F. Kennedy. El a observat că mî- 7 
nia unui lider poate căpăta o putere deosebită odată ce este . 
aplicată asupra celor pe care îi conduce, pentru că oamenii 
sînt foarte atenţi la ceea ce fac și spun liderii lor; prin urma- 
re, liderii abili au învățat să își calibreze cu grijă felul de a-şi 
manifesta dezaprobarea şi mînia. Dar pe lîngă aceasta, liderii 
trebuie să înveţe cum să-și controleze furia pentru a putea lua 
ei înșiși cele mai bune decizii politice. 

De pildă, în 1963, John F. Kennedy, aflînd că Uniunea So- 
uaerică a adus rachete nucleare în Cuba, s-a înfuriat, consid- 
+. arind acest fapt un afront personal — la urma urmei, ambasa- 
i. dorul sovietic îl asigurase cu doar cîteva luni mai înainte că 
E aşa ceva nu se va întîmpla. Însă consilierii apropiaţi ai lui 
Kennedy au încercat în mod deliberat să-l ajute să se calme- 
æ inainte de a decide ce măsuri trebuie luate — și poate că 
astiel au evitat un război mondial. 

Desigur, revolta morală în arena politică joate mobiliza 
- actiuni de anvergură cu scopul de a corecta nedeptățile — ca 
se cazul protestelor lui Gandhi împotriva colonialismului bri- 
- &mic sau al mișcării pentru drepturile civile din America, 
conduse de Martin Luther King Jr. Dar, aşa cum a observat 
i. Heifetz, în cadrul unor asemenea mișcări, liderii ajută la 
i. transformarea revoltei în acţiune eficientă. O cale de a face 
acest lucru este a îmbrăca în cuvinte sentimentele oamenilor 
| astfel încît aceștia să afle că liderii lor îi înţeleg. După care li- 
| derul trebuie să facă următorul pas: să absoarbă mînia mase- 
i dor ṣi să nu o lase să-i conducă la acte impulsive, distructive. 

La nivel personal, tocmai o astfel de transformare a mîniei 
brute în acţiune eficientă a fost unul dintre subiectele care au 
apărut în cursul discuţiilor noastre de după-amiază. S-a dove- 
git că psihologia budistă trasează o distincţie între mînia ali- 
mentată de o percepţie eronantă, pe de o parte, şi acţiunea fer- 
să și puternică — chiar furioasă — împotriva răului, pe de 
altă parte. El oferă nu doar un model pentru mobilizarea ener- 
giei morale în slujba compasiunii, ci şi metode practice de a 
realiza acest lucru. Cum ar arăta lumea dacă mai mulți lideri 
ar aplica aceste metode asupra lor înșile? 


O teorie budistă 


După pauza de masă, ne-am adunat din nou. Ca la începu- 
tul fiecărei sesiuni de discuţii, în cameră se auzea murmurul 
conversaţiilor, care s-a întrerupt brusc cînd a intrat Dalai 

Lama. Alan Wallace a deschis discuția de după-amiază cu o 
precizare importantă: „În această dimineaţă, cu toții am avut 
fericita ocazie de a asculta doi reprezentanți de frunte ai celor 
două tradiţii, occidentală şi budistă. În cursul conversaţiilor 
din seara trecută cu Owen şi Matthieu, amîndoi mi-au spus să 
atrag atenţia asupra unui aspect care este poate evident, anu- 
me că nu există o «tradiţie occidentală» în sensul unui corp 
monolitic care a traversat neschimbat timpul în ultimii 2.500 
de ani, aşa cum nici budismul nu este o entitate monolitică. 

În realitate, odată ce treci de suprafață, descoperi o mulți- 
me de direcţii, multe dintre ele, incompatibile în diferite mă- 
suri şi în diferite moduri. În același timp, se pot face totuşi 
anumite generalizări valide, așa cum am văzut în această di- 
mincaţă, ale unor trăsături care sînt în mod clar şi distinct oc- 
cidentale și ale altora care sînt în mod clar şi distinct budiste. 
Aşa că acest duet a început deja. Dimineaţă, Sfinţia Sa ne-a 
împărtăşit mie şi lui Jinpa că are deja cîteva idei. Așa că acum 
aş dori să-l invit pe Sfinţia Sa să ne vorbească despre acestea.“ 

Dalai Lama dorea să explice cîteva premise esenţiale care 
stau la baza concepţiei budiste despre emoţiile distructive. 
Explicaţiile sale s-au referit la Abhidharma, un text fondator 
pentru epistemologia foarte sofisticată a budismului, care cu- 
prinde nu doar o fenomenologie a minții, ci şi o teorie a cu- 
noaşterii. Această expunere teoretică ne-a oferit un indiciu — 
rareori vizibil occidentalilor care nu cunosc învățăturile sale 
religioase — al pregătirii academice a lui Dalai Lama; ca un 
geshe de cel mai înalt rang, el a fost atras de cele mai subtile 
aspecte ale temelor abordate în discuţiile noastre. Fără îndo- 
ială, multe dintre comentariile sale au trecut pe deasupra mul- 
` tora dintre cei prezenți; de fapt, a fost o expunere avansată 
pentru cei care aveau doar o cunoaștere elementară a gîndirii 
budiste. Ca de obicei cînd făcea comentarii de un nivel mai 
teoretic, în această după-amiază el a vorbit în tibetană și cu- 
vintele i-au fost traduse în engleză. 


Anatomia perturbărilor mintale 153 


Dalai Lama a făcut o pauză și şi-a împreunat mîinile, în 
semn de salut către Venerabilul Kusalacitto, călugărul tailan- 
dez. care a sosit puţin mai tîrziu, după care a început. „Ascul- 
Wad expunerile de dimineaţă, m-am gîndit — fără să aibă ne- 
wpărat o legătură directă cu ceea ce s-a discutat — că ar putea 
de folos să ţinem seama de distincţia budistă între două ca- 

isorii principale ale experienţei. Pe de o parte, sînt experien- 
W care se raportează la simţurile noastre şi depind de aces- 
iz Pe de altă parte, sînt acele experienţe care nu depind 
sect de facultățile noastre senzoriale şi care în teoria budis- 
sint descrise drept «mintale». 
Concepţia budistă asupra a ceea ce numim «senzație» cu- 
liminde ambele domenii, senzorial și mintal. Termenul de 
erzaţie» de aici nu este la fel de cuprinzător ca în limba en- 
eză*, ci se referă doar la senzațiile de plăcere, durere și in- 
iserență. Prin comparaţie cu sentimentul sau senzaţia din 
fra simțurilor, din perspectivă budistă, senzaţia de la nivel 
are o semnificație mai importantă. Judecăţile de valoa- 
— corect sau greşit, bun sau dăunător, dezirabil sau inde- 
bil — se fac la nivelul mintal, conceptual, şi nu la cel sen- 
. Cînd vorbim de folosirea raţiunii, de abilitatea de a 
ua consecințe pe termen lung, de procesul de analiză, 
abim despre activitatea la nivelul a ceea ce budiştii numesc 
jimdire discursivă.“ 
Apoi el a trasat o distincție-cheie între cunoaşterea con- 
imptuală şi nonconceptuală. „Cunoaşterea senzorială este 
wensiderată a fi nonconceptuală; relația acesteia cu obiectul 
wm este mijlocită de limbaj sau de concepte. Ea este mai di- 
sectă şi nediscriminatorie. Să luăm, de pildă, o floare pe care 
avem în față. Cogniţia vizuală este foarte directă — ea per- 
ape floarea prezentă în termeni de culori şi forme. Dar cînd 
gîndești la floare — o cogniţie conceptuală — aceasta se 


* În orig. engl., feeling. (N. red.) 

extinde în timp, astfel încît cuprinde și floarea pe care ai vă- 
zut-o ieri şi pe cea pe care o vezi astăzi. 

Cu toate acestea, nivelul mintal al cunoașterii nu este în 
mod necesar conceptual tot timpul. De exemplu, dacă te gîn- 
deşti la o floare și îți menții atenţia concentrată asupra ei, poți 
să intri în contact direct cu un obiect care este un construct al 
minţii tale — nu un obiect fizic, cum ar fi o floare care există 
în realitate, ci mai degrabă un construct mintal, o formă imagi- 
nată a florii. Contactul tău cu obiectul este nemijlocit în primul 
moment; în acel moment, este o abordare nonconceptuală. 

Pe scurt, percepţia senzorială este întotdeauna nonconcep- 
tuală, pe cîtă vreme cogniția — ca şi memoria vizuală — 
poate fi de două tipuri: conceptuală și nonconceptuală.“ 


Formele: tangibile, intangibile și imaginate 


Oamenii de știință iar au luat notițe — aceasta era o struc- 
tură de analiză complet diferită de cele cu care fuseseră fami- 
liarizaţi în şcoală. Dalai Lama a continuat, subliniind că poa- 
te fi dificil de înțeles cum ideea despre un lucru se poate 
amesteca cu imaginea sa mintală. „Multe perturbări, cum ar 
fi atașamentul sau dorința, se pot amplifica într-o asemenea 
măsură, încît imaginea ajunge să nu corespundă cu realitatea 
din afara minții.“ 

Acesta este un aspect esenţial în psihologia budistă: proce- 
sul prin care dorinţa (sau aversiunea) creează ceva ce devine o 
„formă“ în minte, imaginea închipuită a obiectului dorinței”. 

„De fapt, se consideră că există cinci tipuri de forme ima- 
ginare.“2 În acest punct, pe măsură ce intra într-o zonă din ce 
în ce mai delicată, Dalai Lama a făcut o pauză pentru a se 
consulta cu Alan, Jinpa şi Amchok Rinpoche, directorul Bi- 
bliotecii de Studii şi Arhive Tibetane, care stătea în rînd cu 
alți trei lama, în spatele său. 

După o scurtă consultare în tibetană, el a explicat că unul 
dintre aceste tipuri de forme imaginare „apare în contextul 

ai meditații, cum ar fi vizualizarea“, ca o imagine evocată 
amenționat, intangibilă, care există în ochiul minţii”. Un al 
 doelea tip este „acela al imaginii mintale care apare în contex- 
æ perturbărilor.“ Acestea, numite uneori forme imaginare, 
pot cuprinde ceea ce în Occident s-ar numi proiecţii, fantezii 
sæ alte idei închipuite despre lucruri sau persoane. Ele repre- 
zită natura distorsionată a emoţiilor perturbatoare. 

De pildă, imaginea mintală pe care o avem despre o per- 
sană de care sîntem atrași va fi o idealizare a persoanei rea- 
fe Această imagine, o proiecţie a minţii, este în mod inerent 
perturbată, de vreme ce distorsionează realitatea. Această dis- 
 arsiune are loc nu doar în fantezii şi reverii, ci chiar și în tim- 
pui activităţii de gîndire obişnuite. 


Perturbările mintale: cele două tipuri 


„Deci“, a continuat Dalai Lama, „cînd vorbim despre per- 
Srbäri, ne referim la tipuri specifice de moduri conceptuale 
aie cunoaşterii. Unele dintre antidoturile acestor perturbări 
fi de natură conceptuală în faza inițială, dar mai tîrziu pot 
otua în stări nonconceptuale.“ Cu alte cuvinte, mijloacele 
entru neutralizarea emoţiilor distructive cuprind practicile 
meditație care implică gînduri — latura conceptuală — și 
cele care transcend gîndirea — latura nonconceptuală. 
Dalai Lama a observat: „perturbările mintale — numite 
feshas în sanscrită — sînt considerate distorsionate prin de- 
Sare. Termenul de «perturbări mintale» se suprapune cu cel 
de «emoţii distructive», deşi nu perfect. Dar fiind conceptul 
el cel mai apropiat din budism, el va juca un rol major în 
discuţia noastră. 
£ Există două tipuri principale de perturbări mintale“, a spus 
i Dalai Lama în continuare. „Unul dintre ele reprezintă o per- 
spectivă perturbatoare asupra realității, iar celălalt nu.“ Aici 
ai se referea la o distincţie între inteligenţa perturbatoare, care 
ææ o natură cognitivă, şi perturbările emoționale, cum ar fi 

ataşamentul, mînia şi invidia. Distincția se face în funcţie de 
sursa distorsiunii, dacă aceasta provine dintr-o modificare a 
gîndurilor sau din devieri emoţionale. Iar această distincție 
influențează și felul în care acea distorsiune poate fi corecta- 
tă sau combătută. 

Inteligența perturbatoare distorsionează realitatea. Dalai 
Lama s-a referit la două concepţii pe care gîndirea budistă le 
consideră în mod tradiţional distorsionate: substanțialismul și 
nihilismul. Pe scurt, acestea sînt două extreme filozofice: 
concepția nihilistă neagă existența unui lucru care există re- 
almente, în vreme ce concepţia substanţialistă susține sau re- 
ifică existenţa unui lucru care nu există. 

„Să ne imaginăm că cineva susține concepția nihilistă și 
afirmă inexistenţa absolută a unui lucru care în realitate are o 
existenţă continuă. Aceasta este o perspectivă distorsionată, o 
expresie a inteligenţei perturbatoare. Dacă cineva răspunde la 
această perturbare spunînd pur și simplu: «Această concepție 
nu este bună, nu-mi place», perspectiva distorsionată nu va 
dispărea dintr-o dată. O distorsiune nu poate fi eliminată doar 
printr-o dojană. Trebuie să punem în joc raţiunea; pentru a 
combate o concepţie distorsionată, trebuie să folosim inteli- 
genta neperturbată, care să o contracareze pe cea perturbată. 

Trebuie să o combaţi prin ceva care determină în mod co- 
rect natura realității — nu doar printr-o impresie, o dorință 
sau o rugăciune. Aceste concepţii distorsionate au apărut în 
cursul unui proces de gîndire, aşa că poți ajunge să fii foarte 
convins că ele sînt adevărate. Prin urmare, ele trebuie contra- 
carate prin aplicarea unui raționament corect, astfel încît con- 
vingerea anterioară, că sînt adevărate, să poată fi subminată 
sau înlăturată. Astfel că budiştii ar spune că perspectivele dis- 
torsionate pot fi subminate de perspective nedistorsionate.“ 


Combaterea perturbărilor 


Apoi Dalai Lama a adus discuţia în jurul temei principale: 
combaterea stărilor mintale distructive, inclusiv a emoţiilor. 

„La modul general, atunci cînd adoptăm un antidot specific 
pentru perturbările mintale, acest antidot tinde să reflecte na- 
tura perturbărilor însele. De exemplu, pentru a combate ata- 
samentul, există meditații menite să înfățișeze minţii caracte- 
risticile neatrăgătoare ale obiectului ataşamentului. Oricare ar 
E obiectul după care tînjeşti sau de care te agăţi, te vei con- 
centra asupra caracteristicilor sale neatrăgătoare pentru a 
combate acea dorință obsesivă. Sau, în cazul mîniei sau aver- 
siunii, vei cultiva bunăvoința iubitoare. 

Aşa cum spunea Matthieu mai devreme, aceste antidoturi 
combat în mod direct perturbările respective. Antidoturile nu 
sint aspecte ale inteligenţei sau ale conștientizării. Însă pe 
măsură ce vei trezi bunăvoința iubitoare sau compasiunea, in- 
teligența va avea cu siguranță un rol în acest proces. 

Astfel, cultivarea bunăvoinţei iubitoare şi a compasiunii 
prin meditaţie, în context budist, depinde de concentrarea 
supra acelor aspecte ale realităţii care trezesc bunăvoința iv- 
bitoare. Aceasta nu provine din neant, din rugăciune sau alt- 
ceva asemănător. Apare prin concentrarea asupra anumitor 
fațete ale realităţii care aprind sau trezesc compasiunea și bu- 
găvoinţa iubitoare. 

Să luăm acest termen occidental, «emoție», şi etimologia 
Iui latină, care este «ceea ce pune în mişcare». În viziunea bu- 
distă, există două căi de a pune în mișcare sau de a trezi min- 


'- sea. Una este cognitivă, folosește raționamentele și ţine sea- 


ma de dovezi. Această stare mai reflexivă“, a adăugat el, 
„tinde să dea naștere emoţiei pozitive, cum ar fi trezirea bu- 
năvoinţei iubitoare. 

Mai există şi o altă modalitate, mult mai spontană, prin 
care mintea este pusă în mişcare. Poate că există şi un mic! 
element reflexiv în acest proces, cînd priveşti un obiect şi 
spui că «este atrăgător», dar latura rațională în acest caz este 
nesemnificativă. O mulţime de emoţii negative şi distructive 
apar din această categorie mai spontană.“ 

Pe parcursul expunerii, Dalai Lama se înflăcărase, susti- 
nîndu-şi ideile, subliniind-o pe fiecare cu gesturi care amin- 
teau de dezbaterea în stil budist. Apoi a încheiat spunînd: 
„Prin urmare, din punct de vedere budist, chiar și atunci cînd 
avem de-a face cu perturbări, înțelegerea naturii realităţii de- 
vine foarte importantă, pentru că lipsa acesteia duce fie la re- 
ificare, fie la un soi de nihilism, fie la o falsă respingere. Pen- 
tru acest motiv, cogniţia validă, verificabilă este foarte 
importantă.““* 


Cîteva întrebări 


După mişcarea corpului, mi-am dat seama că Francisco 
Varela dorea să pună o întrebare; am înclinat capul pentru a-i 
da cuvîntul şi am spus „Francisco“, pentru a-i atrage atenţia 
Sfinţiei Sale. 

Observațiile făcute de Dalai Lama despre reificare şi nihi- 
iism, deși păreau complicate, erau foarte familiare pentru ma- 
joritatea practicanţilor budismului tibetan, printre care și 
Francisco. Budismul ne încurajează să abordăm realitatea pe 
două niveluri. La nivel ultim, omul înţelege deşertăciunea 
minții umane şi a naturii; la acest nivel, entitățile aparent so- 
lide se descompun în procesele care le alcătuiesc. Dar la ni- 
velul convenţional al realităţii obișnuite, toți funcționăm ca și 
cum eul şi toate obiectele din jurul nostru ar fi cu adevărat en- 
titățile fixe care par a fi. 

Pentru Francisco-omul de știință, concepția budistă a „si- 
nelui gol“ se potrivea bine cu modelele „sinelui virtual“ care 
sînt construite în domeniile sale de cercetare, biologia și ști- 
ințele cogniţiei, ca şi în filozofia minţii. În concepția sa, sine- 
le poate fi văzut ca o proprietate ivită în urma interacțiunii 
minţii cu lumea. Ca și mintea, eul nu are o existență materia- 
lă. Nu poate fi localizat nicăieri, ci este produs de o rețea sub- 
iacentă de sisteme biologice și cognitive. Totuși, printr-un fel 


Anatomia perturbărilor mintale 159 


de iluzie optică a minţii, noi reificăm eul, atribuindu-i o soli- 
tate care, la o analiză mai atentă, se dovedeşte iluzorie. 
Pornind de la aceste elemente, Francisco l-a rugat pe Dalai 
Lama să lămurească premisa de la care porneşte. „Atunci cînd 
< vorbiţi de reificarea realității, vă referiți la neînţelegerea natu- 
rii goale a realității sau la faptul că are o natură mai relativă?“ 
„Mă refer la ambele“, i-a răspuns Dalai Lama. „La natura 
fenomenologică a realităţii şi la natura sa ontologică. Realita- 
wa trebuie să fie înțeleasă sub toate aspectele.“ Cu alte cuvin- 
te. în concepția budistă, realitatea cotidiană, relativă, reflectă 
$nomenologia experienţelor noastre obișnuite; nivelul ultim 
d la iveală adevărata sa natură — ontologia sa. 
= Francisco a insistat asupra aspectelor legate de adevăr: 
| „Cura evaluaţi o situație în legătură cu care există mai mul- 
| te opinii? Cum poate exista o singură percepţie corectă şi nu- 
> maj una?“ 
Dalai Lama a răspuns: „Dacă ne referim la ceea ce este în- 
, fățișat simțurilor, există percepții care sînt pur și simplu gre- 
gie. Acest lucru este foarte pertinent şi pentru știință. Dacă 
ceva este alb, atunci nu este negru; dacă este negru, atunci nu 
~ este alb. Nu este o chestiune de opinie sau de perspectivă; ci 
este adevărat sau fals. 
Însă dacă luăm în considerare cunoaşterea conceptuală, se 
consideră că există un număr infinit de perspective asupra a 
ceea ce este înfățișat minţii. Aceasta deoarece cunoaşterea 
mintală selectează trăsături specifice ale obiectului vizat, pe 
cită vreme percepția senzorială nu. Ceea ce elimini sau păs- 
wezi determină ce este adevărat din acea perspectivă. Un in- 
; drvid selectează anumite date şi înțelegerea rezultată este ade- 
i vărată din perspectiva lui, în vreme ce alt individ selectează 
- aliceva şi acea cunoaştere este adevărată din perspectiva lui. 
Owen a adus în discuţie tema frumuseţii, diferența dintre fap- 
te și valori, care se situează în domeniul conceptualizării.“ 
; „În acest caz“, a spus Francisco, „înțelegerea adevăratei 
-_aaturi a lumii înseamnă să înțelegem că este subdeterminată, 

să-i înţelegem multiplicitatea sau posibilitatea. Şi fac această 
precizare pentru că tradiția empiristă domină puternic mintea 
occidentală. Empiriştii ar traduce imediat enunţul dumnea- 
voastră despre adevărata natură a realităţii într-o abordare 
obiectivă, prin verificare, care este mult mai puţin subtilă de- 
cât ceea ce s-a spus aici.“ 


Fragilitatea perturbărilor 


Dalai Lama a observat că Owen Flanagan avea o întreba- 
re şi i-a făcut semn să vorbească. „Sînt foarte confuz acum“, 
a spus Owen. „Aș dori o lămurire din partea Sfinţiei Voastre 
şi a lui Matthieu.“ 

Owen a început într-o notă de aprobare. „Matthieu a spus, 
şi cred că filozofii occidentali înţeleg acum acest lucru, că 
există o problemă cu reificarea sinelui. Totuşi, credința că tre- 
buie să existe un ego, un «eu» sau un sine are o lungă tradiţie. 

Argumentul pe care l-aţi oferit în scrierile dumneavoas- 
tră“, a spus Owen, indicînd spre Dalai Lama, „argumentul pe 
care l-a formulat și Matthieu în această dimineaţă şi argumen- 
tele filozofice pe care eu și prietenii mei le susţinem în Ame- 
rica converg către concluzia că — indiferent că vorbim de 
corpul omenesc sau de felul în care funcționează mintea, de 
felul în care interacționează cu lumea — este o greşeală să 
credem că există un ego permanent sau un sine. Acesta este 
un tip de argument cu care noi sîntem familiarizați în științe- 
le cogniției şi în filozofia minții din Occident.“ 

Apoi a continuat, punînd în discuţie trecerea lui Matthieu 
de la premisele referitoare la tehnicile avansate de meditaţie 
la enunțuri despre natura umană fundamentală. „Matthieu a 
formulat şi un al doilea argument atunci cînd a vorbit despre 
conștiința luminoasă, anume că odată ce cineva învață anumi- 
te practici sau tehnici de meditaţie, înţelege că își poate goli 
mintea de toate stările emoţionale perturbatoare. Apoi a tras 
concluzia că aceasta arată că emoţiile perturbatoare sau dis- 
tructive nu sînt o parte increntă a minţii. 

Aici intervine problema mea, legată de logica acestui ar- 
gument. Accept, desigur, că există practici de meditaţie care 
se autoverifică, în sensul că, dacă mintea mea este golită de 
aice conţinut, atunci acest lucru este adevărat despre mine. 
însă întemeierea pe aceste tehnici a unui enunţ despre com- 
ponentele inerente ale minții este problematică. Dacă mi-aş 
purea goli mintea de emoţiile distructive, de emoțiile poziti- 
we, de orice idee sau senzaţie, pe aceasta logică, aș ajunge la 
concluzia că nici unul dintre aceste lucruri nu este o compo- 
mentă inerentă minții mele. Mă întreb dacă Sfinţia Sa sau 
Matthieu ar accepta această concluzie.“ 

Dalai Lama a zîmbit, aşteptînd să intervină. Apoi a ripos- 
tt: „S-ar putea ca problema cu care ne confruntăm aici să fie 
de natură semantică. Atunci cînd budiştii spun că perturbări- 
fe ainții nu sînt părţi inerente ale minţii, cu siguranţă că ei nu 
pretind că aceste perturbări nu sînt naturale. Ca oricare alte 
trăsături ale minţii, aceste perturbări sînt şi ele aspecte înnăs- 
gute ale minţii. Ideea este mai degrabă aceea că perturbările 
ma au pătruns în ceea ce se numeşte natura luminoasă a min- 
i care este considerată trăsătura sa fundamentală. 

Ideea se bazează pe mai multe premise. Unul dintre aces- 
œa este că natura fundamentală a minţii este luminoasă. A 
doua este că toate perturbările pe care le resimțim provin din- 
tr-o manieră fundamental distorsionată de a percepe lumea. 
Într-un anume sens, ele nu au un suport solid, stabil — ele nu 
| se bazează pe realitate, iar acest lucru le face fragile. 

Un alt temei este acela că există antidoturi puternice care 
ae permit să combatem aceste perturbări şi temelia pe care se 
“sprijină ele. Aceste antidoturi intră într-un contact valid cu re- 
glitatea. Și, în sfîrşit, aceste antidoturi puternice sînt caracte- 
< stici ale minţii, ceea ce înseamnă că dacă le cultivi şi le am- 
< plifici, le poţi dezvolta în continuare. Așa că dacă însumăm 
toate aceste premise, argumentul este acela că perturbările pot 
&, în principiu, înlăturate.“ 

Owen era acum mulţumit. „Aceasta este ceea ce voiam să 
clarific. Aceste observaţii sînt foarte folositoare, pentru că 
mulți dintre noi vom vorbi de caracteristici naturale ale min- 
ţii. Marea întrebare pentru ambele grupuri aflate aici este cît 
de modificabile, cît de maleabile şi de schimbătoare sînt aces- 
tea. Există o seamă de tehnici pe care le putem învăţa unii de 
la alții.“ 


Lipitorile minţii 

Dalai Lama a continuat: „Există de asemenea două mari 
categorii ale perturbărilor mintale. Una dintre acestea s-ar tra- 
duce mai bine drept co-născută decît înnăscută. Ceea ce în- 
seamnă că «apare împreună cuy sau este «coemergentăy. Din 
punct de vedere budist, de cînd există lumea, mintea a fost 
împovărată de aceste perturbări mintale, coemergente. Dar 
mai există şi o altă clasă de perturbări mintale, care sînt do- 
bindite; pe acestea le adunăm pe parcursul vieții, ca lipitorile 
care se lipesc de un vas ce navighează pe ocean. Poţi aduna o 
mulțime sau poţi aduna doar cîteva.“ 

Așa cum am înțeles eu, aceste perturbări mintale dobîndi- 
te cuprind nu numai ceea ce psihologia consideră drept com- 
portamente nevrotice, ci orice opinie distorsionată dobîndită. 
Aici poate intra, de pildă, credința în superioritatea naturală a 
unui anumit grup. 

„Însă ambele tipuri“, a continuat Dalai Lama, „fie că sînt 
co-născute sau dobîndite, sînt separabile de natura minții. 
Această natură luminoasă a minţii nu este un fel de stare ele- 
vată, nici ceva ce obţii, ci ceva primordial, fundamental şi 
esenţial. Dacă privim strict natura cunoașterii sau a minții, 
putem observa că aceasta posedă două trăsături evidente. Una 
este dată de evenimentul propriu-zis de a cunoaște, actul de 
cogniţie însuși, numit rigpa, a cunoaşte pur şi simplu. Cealal- 
tă este aspectul luminos sau clar, factorul de conștiință care 
permite apariția fenomenelor; este «făuritorul de fenomene». 


Anatomia perturbărilor mintale 163 


Natura fundamentală a cogniției, rizpa, este evenimentul 
{wut de cunoaștere. Dar această luminozitate fundamentală 
"aste acoperită de perturbările mintale, care prin însăşi natura 
a sint eronate și care ocultează — ele reprezintă o cunoaş- 
tere distorsionată. Și, prin urmare, sînt incompatibile cu natu- 
sa cogniției însăși, ceea ce sugerează că cogniţia şi perturbă- 
we mintale pot fi separate.“ 

Poate cu gîndul la cei trei maeștri de meditaţie Dzogchen 
sare stăteau chiar în spatele lui — Mingyur Rinpoche, Tsok- 
i si Rinpoche şi Sogyal Rinpoche —, ca și la occidentalii care 


mfr la rigpa în sensul folosit în Dzogchen, de conștiință 
i. primordială, pură. Aici este vorba de psihologia budistă clasi- 


Perturbări diferite, antidoturi diferite 


Această analiză a operaţiilor minții conduce la o varietate 
de strategii de abordare a diversității emoțiilor perturbatoare, 
“așa cum a explicat în continuare Dalai Lama. „Există, deci, 
diferitele tipuri de antidoturi pentru diferitele perturbări min- 
si. Unele dintre antidoturi apelează la imaginaţie, suprapu- 
serea fiind folosită ca un mijloc dibace de combatere a unei 
perturbări mintale. O astfel de meditaţie imaginativă nu pre- 
supune o asimilare a realității. 

Dar o mulțime de alte procedee de meditaţe combat foar- 
te precis perturbările mintale printr-un contact strîns cu reali- 
‘teea însăşi. O interacțiune strînsă cu realitatea, corect aplica- 
tă, se opune diametral și copleşeşte perturbările mintale, care, 
prin natura lor, decelează eronat natura realităţii. 

Dacă ne referim la gradele de maturizare sau de «coacere» 
a stării mintale a unui individ — de exemplu, mînia excesivă 
— contramăsurile care folosesc vreo formă de imaginaţie 
pentru a o depăşi sînt foarte primitive. Nu este decît un instru- 

ment temporar; combate doar simptomele. Dacă dorești cu 
adevărat să elimini complet acea perturbare mintală, nu exis- 
tă altă cale decît interacțiunea cu realitatea ca atare, pentru că, 
de fapt, cauza perturbării este o interacțiune greşită sau o în- 
țelegere greșită a realității.“ 

Matthieu a intervenit pentru a clarifica: „Atunci cînd vor- 
bim de eliberarea de emoţiile negative, nu este vorba atît de a 
scăpa de ceva, cît de a înlătura o greșeală. A te elibera de o 
manieră eronată de a administra apariția gîndurilor, a te elibe- 
ra de o manieră eronată de a percepe realitatea nu presupune 
o golire propriu-zisă a minţii. Nu există «ceva» de care să 
scapi. Scăpăm de necunoaștere şi de percepțiile greșite.“ 

Dalai Lama a adăugat: „Seamănă puţin cu etapele de edu- 
care a copiilor. Pe măsură ce dobîndesc din ce în ce mai mul- 
te cunoștințe, elimină gradat ignoranța cu privire la diverse 
subiecte. Dar aceasta nu înseamnă că există o entitate numită 
ignoranță, care este cioplită puţin cîte puțin.“ 

Matthieu a oferit exemplul clasic al percepţiei distorsiona- 
te: „Dacă confunzi o frînghie cu un şarpe, atunci cînd îți dai 
seama că nu era un şarpe, ci o frînghie aceasta nu înseamnă 
că șarpele a dispărut undeva.“ 

Paul Ekman, specialistul în emoţii, care ascultase cu aten- 
tie pînă atunci, a luat cuvîntul pentru prima dată. Comentariul 
său s-a bazat pe concepţia sa, potrivit căreia emoțiile au ser- 
vit un scop pozitiv în decursul evoluţiei, ajutîndu-ne să supra- 
viețuim. El a obiectat, spunînd: „Mie mi se pare că această 
greşeală poate fi foarte folositoare. Îţi poate salva viața, pen- 
tru că uneori nu este o frînghie, chiar este un şarpe. Tocmai 
mecanismul care te alertează iniţial este folositor. O mare 
parte a discuţiei de față pare să presupună că emoţiile ne in- 
duc întotdeauna în eroare, dar nu le-am avea dacă ne-ar fi in- 
dus în eroare întotdeauna. Însă nu văd cum aș putea ajusta 
perspectiva mea psihologică la cadrul budist atunci cînd este 
vorba de a deosebi situaţiile în care emoţiile acţionează în 
slujba noastră de acelea în care nu se întîmplă acest lucru.“ 

Jinpa, lămurindu-i ideea generală lui Dalai Lama, l-a în- 
tebat pe Paul: „Spuneţi că din punct de vedere evoluționist, 
dacă nu ar fi folositoare, nu ar exista... şi atunci de ce ar tre- 
tui să existe?“ 

După un scurt moment, Dalai Lama l-a întrebat pe Paul: 
- „Din acest punct de vedere, cum ați privi moartea? Obținem 
gare vreun beneficiu din moarte?“ 

„Este un salt mult prea mare, nu credeţi?“ a întrebat Paul 
la rindul său, surprins de întorsătura discuţiei. 

„Ideea este că moartea este ceva la care nu aspiră nimeni“, 
a ripostat Dalai Lama, „dar chiar faptul că ne-am născut în- 
seamnă că moartea este inevitabilă. Şi totuşi naşterea are me- 
zisele sale — trebuie să o folosim cu atenţie. 

„ Emoția seamănă cu moartea prin aceea că face parte din 
 asintea noastră, din viaţa noastră, din natura noastră“, a con- 
muat Dalai Lama. „Totuşi, în privința emoţiilor, unele sînt 
structive, altele pozitive. Prin urmare, merită sau, în orice 
caz. nu strică să încercăm să vedem ce tipuri de emoţii sînt 
distructive şi care sînt constructive sau benefice. Pentru ca 
apoi, pe baza acestei cunoașteri, să încercăm să minimalizăm 
aceste emoţii distructive şi să încercăm să sporim emoțiile 
„pozitive, pentru că dorim o societate mai fericită. Acesta este 
| æ răspuns simplu.“ 

© Acest schimb de replici — în care Paul a fost nedumerit 
"de saltul pe care l-a făcut Dalai Lama, folosind moartea drept 
 contraexemplu — a scos la iveală ciocnirea între două culturi. 
- Dalai Lama, după modelul dezbaterii, a evocat moartea drept 
ar caz contrar la teza evoluționistă potrivit căreia, de vreme 
ze avem emoţii, ele trebuie în mod necesar să ne fie de folos, 
avind un rol în supravieţuire. Din perspectiva dialecticii bu- 
diste, această direcţie de argumentare părea absurdă, iar invo- 
carea morţii drept contraexemplu intenționa să scoată în evi- 
denţă absurditatea. 

Oferind acel contraargument, Dalai Lama a sărit peste mai 
multi pași din înlănțuirea logică a argumentării, care — dacă 
aceasta ar fi fost o dezbatere din curtea mănăstirii — ar fi de- 

curs cam aşa: „Ei bine, dacă prin prisma evoluţiei credeți că 
emoțiile ne ajută, ce puteți spune despre mînie? Despre furie? 
Despre cruzimea umană pe care o provoacă acestea? Despre 
abuzurile asupra copiilor?“ Şi această înşiruire s-ar fi înche- 
iat cu întrebarea sa despre utilitatea morţii în evoluţie. Şi toa- 
te acestea pentru a reliefa că existenţa unei anumite trăsături 
naturale nu înseamnă ipso facto că aceasta este şi utilă — o 
idee susținută într-o manieră similară de gînditori ca Stephen 
Jay Gould, care spune că nu toate trăsăturile apărute în cursul 
evoluţiei se pot adapta”. 


Înapoi la viaţa de zi cu zi 


Apoi, Sfinţia Sa ne-a adus înapoi, pe un teritoriu comun, 
la nivelul preocupărilor cotidiene. „Cadrul în care ar trebui să 
aibă loc discuţia noastră despre natura distructivă a emoției 
este înțelegerea felului în care ne afectează emoţiile în limi- 
tele unei existențe umane. Matthieu ne-a oferit o expunere 
standard a perspectivei budiste, o explicaţie a emoţiilor în ter- 
meni de aspirație spirituală, posibilitatea de a ne elibera tota! 
de aceste emoţii distructive — ceea ce budiștii numesc ilumi- 
nare sau nirvana. În această perspectivă, anumite tipuri de 
perturbări — cum ar fi dorinţa de a atinge natura inerentă a 
realității — dau naștere emoțiilor negative. 

Dar nu acesta este, de fapt, contextul discuţiei noastre — 
noi discutăm acum dintr-o perspectivă seculară. Din perspec- 
tiva seculară, nu este obligatoriu ca această dorinţă de a atin- 
ge natura inerentă a realității să fie perturbatoare. De fapt, 
poate avea chiar efecte pozitive. Deci, nu este nevoie să dis- 
cutăm despre cum am putea renunţa la credinţa în natura ine- 
rentă a realităţii.“ 

Paul Ekman a fost încîntat. „Sînt complet de acord“, a 
spus el. „Pe mine mă interesează cum ne dăm seama cînd 
emoţiile sînt distructive şi cînd nu, de ce uneori ele sînt dis- 
tructive, alteori nu, şi cum putem schimba această situaţie. Ne 

putem lăsa păcăliți chiar de cuvinte — cum ar fi termenul 
«negativ» —, pentru că ceea ce, în genere, considerăm emo- 
ţii negative, cum ar fi teama, pot fi foarte pozitive în anumi- 
te situații.“ 

„Foarte adevărat“, a spus Dalai Lama. „Aşa este şi în 
budism.“ 


De la benzile desenate la Cambridge 


Pînă în acest moment, discuţia de după-amiază fusese o 
explorare ameţitoare, oarecum abstractă, a unor aspecte sub- 
tile ale psihologiei şi filozofiei budiste. Dalai Lama a condus 
discuţia cu mare măiestrie, deoarece era încîntat să discute 
astfel de subtilităţi. Restul zilei urma să fie ocupat cu un răs- 
puns mai aplicat, din tabăra budistă, la expunerea lui Owen. 

Ca şi Dalai Lama, Thupten Jinpa, un savant budist foste 
apreciat, a simţit nevoia să clarifice poziţia budistă în baza că- 
reia anumite emoții sînt considerate distructive. Prin consens, 
Jinpa a fost desemnat să elucideze conceptul de facultăți min- 
tale perturbatoare, cel mai apropiat echivalent budist pentru 
ideea de emoţii distructive. În timpul pauzei de prînz, lucrase 
cu Alan la alcătuirea unui rezumat, bazat pe textele Abhidhar- 
ma clasice. Alan urma să renunţe încă o dată la rolul său de 
interpret pentru a expune analiza lui Jinpa, lăsîndu-l pe aces- 

ta să slujească drept interpret pentru Dalai Lama, în caz că ar 
fi apărut întrebări. 

Miile de oameni care l-au văzut pe Jinpa sata cum îi spun 
prietenii) slujind ca interpret ştiu foarte puţin despre traseul 
neobişnuit pe care l-a urmat destinul său pînă a ajuns să devi- 
ră principalul traducător de limba engleză al lui Dalai Lama. 
Născut în vestul Tibetului, aproape de graniţa cu Nepalul, Jinpa 
a ajuns în India încă de copil, odată cu familia sa, care a ple- 
cat în 1960, imediat după ce Dalai Lama a părăsit ţara. Avea 
doar 5 sau 6 ani cînd l-a întîlnit prima dată pe Dalai Lama, 
care se afla într-o vizită la o grădiniță pentru copiii tibetani 


ainu tuia atat it i a 

din Simla, India. Jinpa, care în timpul vizitei ajunsese să-l în- 
soțească de Dalai Lama, ţinîndu-l de mînă, l-a întrebat: „Cînd 
pot să devin călugăr?“ 

Pînă la vîrsta de 11 ani, Jinpa chiar intrase la o mănăstire. 
Avînd darul de a reţine rapid, a început să înveţe engleza în 
timpul liber, după ce-și termina memorările și lecţiile zilnice. 
În primii ani de școală studiase puţină engleză, după care a 
continuat să înveţe de unul singur, la început folosind cărţi in- 
diene cu benzi desenate (adaptări în limba engleză după Ra- 
mayana şi alte mari epopei din mitologia indiană), trecînd 
apoi la povestiri polițiste, ca acelea din seria Perry Mason. Cu 
ajutorul unui vechi aparat de radio, pe care a reuşit să și-l 
cumpere, a început să asculte cu aviditate BBC-ul, de unde a 
deprins pronunția pe care o are şi astăzi, cu intonaţia elevată 
care aminteşte de Oxbridge. 

S-au dovedit utile şi emisiunile de la Vocea Americii, 
crainicii de aici folosind în mod intenţionat un limbaj simplu, 
vorbind rar și repetând fiecare propoziţie. În timp ce se afla la 
o mănăstire din Dharamsala, pe la începutul anilor '70, își pe- 
trecea vremea alături de hipioţii care se îngrămădeau pe atunci 
acolo, pentru a-şi exersa engleza. În tot acest timp, Jinpa a 
adunat exemplare vechi din revista Time, uneori petrecîndu-şi 
cîte o zi întreagă pentru a descifra o pagină cuvînt cu cuvînt, 
cu ajutorul unui dicționar de buzunar. Pînă la vîrsta de 17 ani, 
putea citi rapid romane victoriene. 

La acea vreme, datorită abilităților sale lingvistice — era 
singurul călugăr din mănăstire care vorbea engleza — a fost 
ales pentru a ajuta la afacerile care susțineau comunitatea mo- 
nastică. Deși a trăit mare parte din timp într-o mănăstire din 
sudul Indiei, şi-a petrecut doi ani „în pantaloni“, lucrînd la o 
fabrică de mătase din Bangalore; după ce s-a întors la mănăs- 
tire — și la straiele de călugăr — a fost însărcinat să conducă 
o fabrică de covoare. Dar setea sa de studiu l-a făcut să caute 
un profesor, un învăţat care trăia în apropiere, într-o sihăstrie. 
Pentru a putea continua să studieze sub tutela acestuia, Jinpa 

z părăsit prima sa mănăstire, alăturîndu-se mănăstirii Ganden 
de lîngă oraşul indian în care trăia învățătorul său. 

Acolo, la vîrsta de 20 de ani, Jinpa a început să studieze 
„ pentru titlul de geshe, un ciclu de studiu care de obicei durea- 
ză între 20 și 30 de ani. Însă talentul la învățătură al lui Jinpa 
. a cut ca în decursul studiilor sale, fie la școală, fie la mănăs- 
- wre, distanța dintre el şi următorul elev să fie foarte mare. Şi-a 
- încheiat studiile pentru titlul de geshe în doar 11 ani, un inter- 
© val extraordinar de scurt. I s-a acordat titlul de geshe Iharam- 
- pa, echivalentul doctoratului în religie, de către Shartse Col- 
-fege din cadrul universităţii monastice Ganden, unde a predat 
- apoi cîțiva ani filozofia budistă. 

Apoi, din pură întîmplare, i s-a ivit ocazia de a fi interpret 
pentru Dalai Lama. Aflat în Dharamsala pentru a-și vizita fra- 
le și sora, care învățau acolo, Jinpa a auzit că Dalai Lama 
arma să țină a doua zi nişte prelegeri Dharma. Hotărîndu-se 
să rămînă pentru a le audia, a fost abordat de unul dintre or- 
ganizatori, care auzise că Jinpa vorbea bine engleza. Interpre- 
wl desemnat oficial întîrzia cu o zi. Oare putea Jinpa să-i ţină 
Becul pînă cînd urma să ajungă acesta? 

Destul de ezitant și foarte emoționat, Jinpa s-a trezit tradu- 

gind un text pe care-l ştia pe de rost, fiindu-i astfel uşor să tra- 
dacă. Iar traducerea sa a fost difuzată de un mic post de radio 
FA, la care ascultau vorbitorii de limba engleză din public, 
afzrindu-i lui Jinpa plăcerea auxiliară de a se simţi ca unul 
dămire crainicii de emisiuni sportive pe care îi asculta cu atîta 
piăcere la BBC. Pînă la urmă, a tradus majoritatea prelegeri- 
J din restul zilelor. 
Pe această cale a ajuns să-l întîlnească pe Dalai Lama, 
care l-a întrebat pe Jinpa dacă ar vrea să călătorească împre- 
'-amă cu el ca interpret — o onoare pe care Jinpa era mai mult 
. decit fericit să o accepte. Din 1986, a fost principalul interpret 
de limba engleză al lui Dalai Lama, mai ales în timpul călă- 
&xiilor peste ocean şi traducătorul numeroaselor cărți scrise 
de acesta. 

În timpul întâlnirilor dintre Dalai Lama și filozofii sau oa- 
menii de ştiinţă din Occident, Jinpa a fost surpins de cât de 
puţin cunoșteau sau apreciau majoritatea intelectualilor occi- 
dentali bogatele tradiţii filozofice ale budismului. Existau 4 
burse academice pentru studierea budismului, dar practic nu { 
exista un dialog de la egal la egal între filozofia occidentală 3 
şi cea budistă. Urmărind, în parte, remedierea acestui deze- 4 
chilibru intelectual și, în parte, extinderea orizontului său in- . 
telectual, Jinpa s-a înscris în 1989 la Universitatea Cambrid- | 
ge pentru a studia filozofia occidentală — alternînd studiile j 
cu călătoriile alături de Dalai Lama, ca interpret. A absolvit j 
cu o disertaţie despre marele gînditor tibetan din secolul al 4 
XIV-lea, Tsongkhapa. | 

După ce şi-a luat licenţa în filozofie și doctoratul în religie j 
la Cambridge, Jinpa a rămas la Girton College în calitate de j 
cercetător în religiile orientale. Cît s-a aflat la Cambrige, are- | 
nunţat la straiele de călugăr pentru a duce o viaţă laică, mai | 
liberă. Acum este căsătorit (cu Sophie Boyer, pe care a cunos- j 
cut-o în timpul unei călătorii în Canada), este tatăl a doi copii | 
şi trăieşte în Montreal. Lucrează la redactarea și traducerea j 
textelor tibetane şi conduce Institutul pentru Studii Tibetane, 
un program dedicat aducerii autorilor clasici tibetani în patri- 
moniul intelectual și literar al lumii. În plus, fidel căutărilor | 
intelectuale care l-au adus în Occident, a scris articolul despre ] 
filozofia budistă tibetană pentru Encyclopedia of Asian Phy- 
losophy (Enciclopedia filozofiei asiatice)”. | 

În decursul anilor de studiu pentru geshe, s-a remarcat în | 
tehnica principală a discursului intelectual tibetan, dezbaterea 
— o tehnică care a devenit o a doua natură pentru el. Chiar și 
astăzi, în timp ce traduce pentru Dalai Lama, ridică din cînd 
în cînd întrebări, amintind de stilul dezbaterii, purtîndu-se ca 
un partener intelectual de antrenament al Sfinţiei Sale. Une- 
ori, face o mișcare subtilă, care arată faptul că are o obiecție, 
o mișcare a corpului care trece neobservată pentru audienţă. 
dar pe care Dalai Lama o vede. După care Jinpa dă politicos 
glas obiecţiei. 

Deşi rareori cedează acestui impuls în timpul îndatoririlor 
sale de interpret — şi niciodată în timpul unei prelegeri reli- 
gioase —, pe parcursul întîlnirii noastre, am putut să obser- 
săm mai bine abilitățile polemice ale lui Jinpa, manifestîn- 
d-se aproape din reflex, deşi de regulă mai ales sub forma 
znor conversații discrete în tibetană, în care punea în discuţie 
anumite aspecte din filozofia budistă. Aceste microdezbateri 
au dus la multe discuţii animate în tabăra tibetană — confe- 
rind conversației noastre ceva din aspectul dialecticii intelec- 
male monastice. 


Emoţiile distructive: lista budistă 


Pentru a prezenta punctul de vedere al lui Jinpa, Alan a 
spus: „Owen a făcut un lucru foarte util alcătuind o listă cu o 
varietate de emoții distincte — un grup foarte eterogen, din 
perspectivă budistă. Credem că ar fi de folos să zăbovim cî- 
seva minute pentru a alcătui și o listă budistă. Așa cum proba- 
til mulți dintre cei de faţă știu, nu există un termen budist, în 
tibetană sau sanscrită, care să aibă aceeaşi semnificaţie ca 
acela de «emoție» din engleză. 

Aşa cum a observat Matthieu, pentru budism, nevoia de a 
depăși atracția distructivă a ceea ce psihologia occidentală 
numeşte emoție este o premisă fundamentală. Însă budismul 
circumscrie teritoriul acestor emoţii dăunătoare altfel decât 
gîndirea occidentală, considerîndu-le stări perturbatoare ale 
minţii, care afectează claritatea şi echilibrul emoţional. După 
cum urma să devină evident în curînd, această perspectivă a 
dus la o mai mare specificitate şi la raționamente mai rafina- 
te în budism, prin comparaţie cu Occidentul, în stabilirea ti- 
purilor de stări mintale care intră în această categorie — și a 
motivaţiilor. 

Alan a continuat: „Ce termeni avem în psihologia budistă 
care să se suprapună cu categoriile occidentale de emoţii dis- 
tructive și constructive? Thupten Jinpa a ales, dintr-o listă 

clasică, șase perturbări mintale elementare; pe unele le vom 
putea identifica drept emoţii, pe altele nu. Apoi, mai există o 
listă de 20 de perturbări mintale derivate. Şi aici, unele sînt 
emoţii, altele nu.“ 

Pe un ecran a apărut titlul „Şase perturbări mintale princi- 
pale“, iar dedesubt următoarea listă: 


1. Ataşamentul sau dorința 

2. Mînia (care include ostilitatea și ura) 
3. Trufia 

4. Ignoranta și iluzia/amăgirea 

5. Îndoiala tulburătoare 

6. Perspectivele tulburătoare 


„Cele două perturbări mintale, a ataşamentului sau dorin- 
tei și a ostilității sau miîniei“, a subliniat Dalai Lama, „sînt 
ambele fixate pe ceva. Una înseamnă a te apropia cu dorinţă, 
ataşament de un obiect, iar cealaltă înseamnă a te îndepărta cu 
repulsie de un obiect — cu o anume nerăbdare.“ 

Apoi a continuat: „Îndoiala tulburătoare este un tip speci- 
fic, care îl face pe individ să perceapă greșit realitatea. Nu 
este pur și simplu o incertitudine, ci o îndoială care presupu- 
ne îndepărtarea de realitate.“ 

Alan a dezvoltat: „Există şi forme bune de îndoială. De 
fapt, îndoiala este foarte importantă pentru cultivarea unei în- 
țelegeri și cunoașteri mai profunde. În budism, ca şi în tradi- 
ţia științifică, trebuie să fii sceptic, altfel nu vei progresa. Ter- 
menii de aici se referă la perturbări mintale, însă aceasta nu 
înseamnă că orice termen care apare în listă se referă invaria- 
bil, în toate cazurile, la o perturbare.“ 

„Tot aşa cum nu toate îndoielile sînt perturbatoare?“* a în- 
trebat Paul Ekman. „În scrierile Sfinţiei Voastre, spuneţi că nu 
orice mînie este perturbatoare. De ce nu o numiţi mînie per- 
turbatoare, ca să înțelegem că nu este vorba de toate tipurile 
de mînie?“ 

Poate mânia să fie o virtute? 


„Există o deosebire“, a spus Dalai Lama. „Există doi ter- 
meni foarte apropiaţi în tibetană, khongdro şi shedang. She- 
dang este cel mai adesea tradus prin «ură». Khongdro este 
tradus de regulă prin «mîniey. Există într-adevăr tipuri de mî- 
nie care sînt trezite de compasiune, caz în care mînia este o 
stare psihică aspră, însă nu cred că este ură, sau shedang. 
Compasiunea este factorul motivator, deşi se manifestă sub 
forma unui tip de mînie.“ 

„Prin urmare, este o mînie corectă, deoarece vede realita- 
tea aşa cum este“, a spus Francisco Varela. 

Alan s-a întors către Dalai Lama și a tradus acest scurt co- 
mentariu în tibetană drept „un tip valid de mînie, care este tre- 
zită de compasiune și care înțelege corect realitatea“. Apoi a 
întrebat: „Există un astfel de lucru?“ 

La aceasta Dalai Lama a privit în tavan, căzut pe gînduri 
şi în cele din urmă a spus: „Nu sînt sigur că putem spune acest 
lucru. Dar există cu siguranță ceva numit «compasiune per- 
turbatoare).“ Această afirmaţie i-a provocat o exclamaţie de 
surpriză unuia dintre participanţi. „Compasiunea este una 
dintre virtuțile clasice, însă este posibil ca și aceasta să fie 
perturbatoare.“ 

„În ce condiţii?*, am întrebat surprins. 

„Am întîlnit această teză în Pramanavarttika, un text cla- 
sic fondator pentru epistemologia tradiției budiste indo-tibe- 
tane, însă nu se oferea nici un exemplu’. Se spune doar că 
există un astfel de lucru. De regulă, compasiunea este consi- 
derată o stare psihică virtuoasă sau bună. În mod asemănător, 
şi afecțiunea poate să fie amestecată cu atașamentul.“ Proba- 
bil că același amestec de compasiune și atașament face ca și 
compasiunea să devină perturbatoare. 

„ȘI de vreme ce există referiri precise la compasiunea per- 
turbatoare, poate că există şi o mînie virtuoasă!“ a propus Da- 
lai Lama, izbucnind în rîs, pentru că termenul de „mînie vir- 
toasă“ este un oximoron în gîndirea budistă. 

Apoi Dalai Lama a sugerat: „Soluția mea ar fi să folosim 
termenul de ură, shedang, în loc de mînie pe listă.“ 

„Totul depinde de motivaţia noastră“, a sugerat Matthieu 
Ricard. „Dacă cineva se îndreaptă spre o stîncă, aproape că o 
să cadă şi nu se oprește cînd îi strigi: «Opreşte-te!» ai putea 
să te enervezi şi să-i strigi: «Hei, prostule, opreşte-te!» Moti- 
vaţia ta este complet altruistă. Te enervezi pentru că metode- 
le mai blînde nu au reușit să oprească acea persoană pe cale 
să-şi facă rău.“ 

Aşa cum se întîmplă adesea cînd tibetani eruditi dezbat as- 
pecte ale filozofiei budiste, s-a declanșat o discuţie lungă și 
aprinsă printre călugării lamaiști aflați de față. Dalai Lama nu 
putea accepta sugestia lui Matthieu că, din punct de vedere 
budist, ar exista o miînie virtuoasă — adică o formă de mînie 
care să nu fie perturbatoare. În opinia sa, dacă este cu adevă- 
rat mînie, atunci prin definiție va fi perturbatoare — chiar 
dacă se manifestă sub forma unei acţiuni bune. Pe de altă par- 
te, e posibil să pară că acţionezi cu mînie, fără să ai de fapt 
experienţa interioară a mîniei. O astfel de mînie aparentă poa- 
te fi determinată de compasiune, ca în exemplul lui Matthieu. 
Însă Dalai Lama nu dorea să lase vreo impresie care să sub- 
mineze caracterizarea budistă clasică a mâniei, ca fiind per- 
turbatoare. 

Alan a concluzionat în cele din urmă: „Matthieu a obser- 
vat că uneori un comportament mînios sau cuvintele dure — 
«Oprește-te, prostule!» — pot constitui mijlocul cel mai efi- 
cient sau chiar singurul mijloc de a opri o persoană de la un 
accident. Însă întrebarea este dacă, pentru a manifesta în ex- 
terior miînia, trebuie să resimți în interior perturbarea mintală 
a acesteia?“ 

Dalai Lama a sugerat: „Dacă urmăreşti linia cogniţiei, 
plasîndu-te la un moment anterior în această secvenţă, s-ar 
putea să apară ca motivaţie compasiunea. Apoi, într-un mo- 
ment ulterior al conștientizării, ar putea apărea mînia, care a 
fost instigată de compasiune. Acest lucru se poate întîmpla.“ 

Dalai Lama a continuat cu observaţia că în ramura budis- 
tă Vajrayana, ce predomină în Tibet, există practici spirituale 
care urmăresc în mod explicit să transforme ura şi agresiunea 
(ca şi dorinţa și ataşamentul), iar nu să le combată pur și sim- 
plu sau să le suprime, așa cum se întîmplă în alte ramuri ale 
budismului. Se lucrează direct asupra perturbărilor mintale 
prin metode care, în cele din urmă, îl eliberează pe practicant 
din strînsoarea acestora. Pentru ce! care a reușit să se elibere- 
ze în acest fel de perturbări, a concluzionat el, „există mo- 
mente în care cea mai eficientă metodă, cele mai eficace mij- 
loace capătă forma unui comportament furios — cuvinte 
pline de furie sau activități pline de furie“ — însă persoana nu 
va simţi mînia, în pofida manifestării sale exterioare!0. 


Valoarea revoltei morale 


Owen s-a înclinat în semn că vrea să intervină în discuţie. 
„Sfintia Voastră aţi fost foarte prudent spunînd că ar putea 
exista o formă de mînie născută din compasiune, o mânie care 
să nu fie perturbatoare. Cred că există o diferenţă în această 
privinţă între perspectiva budistă şi cea occidentală. Cred că 
acest aspect are legătură cu concepția lui Paul referitoare la 
emoțiile pozitive. Noi prețuim indignarea morală sau revolta 
morală nu doar pentru că s-ar putea dovedi folositoare în 
practică. Prețuim, de fapt, foarte mult sentimentul de revoltă 
față de Pol Pot sau Hitler, Stalin sau Miloșevici — oricare din 
această categorie. Există oare vreo diferenţă în acest sens?“ 

„Există cu siguranță conceptul de revoltă morală în fața 
nedeptăţilor“, a răspuns Dalai Lama, „însă în context budist, 
apare în Vajrayana, care nu reprezintă chiar curentul principal 
al psihologiei budiste. De exemplu, există ideea că semnifica- 
ţia simbolică a unei zeități furioase este aceea de a manifesta 
furie sau ferocitate împotriva unei forme a răului. 

În cazul menţionat de Matthieu“, a continuat el, „ de mî- 
nie manifestată față de o persoană care este pe punctul de a 

cădea de pe o stîncă, se petrec două lucruri. Există compasiu- 
nea îndreptată către persoana aflată în pericol şi există mînia 
față de comportamentul stupid al acelei persoane. Acestea 
două apar în strînsă legătură. 

În cultivarea prin meditaţie a răbdării şi a toleranţei, prac- 
ticantul se poate ocupa de o persoană care are un comporta- 
ment foarte rău. Pe măsură ce vei cultiva răbdarea față de 
acea persoană, nu vei simţi nici un fel de mînie, ostilitate sau 
agresivitate față de ea; probabil vei simţi compasiune. Însă 
manifeşti o intenţie clară de a pune capăt, de a elimina şi de 
a anihila acel comportament deplorabil. lar această dorință 
puternică de a pune capăt acelui comportament este perfect 
compatibilă cu lipsa sentimentului de mînie față de persoana 
respectivă. Ai răbdare în ce priveşte persoana, nu acea activi- 
tate negativă, iar acestea trebuie cultivate împreună, astfel în- 
cît răbdarea să nu fie combinată cu apatia.“ 

Ideea că oamenii ar putea să transforme radical mînia în- 
tr-un amestec de compasiune şi răbdare l-a atras imediat pe 
Paul Ekman, care reflectase multă vreme la modul în care s-ar 
putea facilita această schimbare. „Cred că aceasta este o idee 
extrem de utilă“, i-a spus Paul lui Dalai Lama. „În vremea în 
care am citit despre aceasta într-una din cărțile Sfinţiei Voas- 
tre, am întîlnit aceeași idee și în ultima carte a lui Richard La- 
zarus, un psiholog american care nu cunoaşte deloc lucrările 
Sfinţiei Voastrei!. Lazarus a observat, cu pertinenţă, cred eu, 
că acest lucru este dificil de obţinut, dar este posibil. Sper ca 
prin subiectele pe care le vom aborda să vedem cum încearcă 
să ajungă la aceasta oamenii care nu au petrecut ani de-a rîn- 
dul în meditaţie. Cred că există şi paşi intermediari. 

În plus, mi se pare că am amestecat două teme diferite“, a 
adăugat Paul. „Una se referă la ce pot realiza ființele umane 
cu un mare efort de concentrare şi străduință, cum ar fi să nu 
fie niciodată vulnerabili în faţa mîniei — acesta este unul din- 
tre lucrurile pe care noi, cei din Occident, îl putem învăţa din 
teoria şi practica budistă. Cealaltă temă vizează posibilitatea 

ca în viața obișnuită, așa cum sugera Matthieu, să existe si- 
tuaţii în care am putea fi de acord că mînia nu este distructi- 
vă sau dăunătoare.“ 

„Cred că acesta este un aspect la care, probabil, vom re- 
veni în mod repetat în zilele care urmează“, a răspuns Alan. 
Şi câtă dreptate a avut! În realitate, trasformarea mâniei a de- 
venit una dintre cele mai profunde teme ale discuţiei noastre, 
nu doar în teorie, ci şi pentru viețile unora dintre cei prezenţi 
— cum ar fi chiar Paul. 


Mai multe perturbări 


Alan era în mod evident nerăbdător să continue prezenta- 
rea listei emoţiilor distructive, alcătuită de Jinpa. ȘI a conti- 
nuat. „Ne-am simţit foarte bine discutînd despre primele şase 
perturbări mintale primare, însă cred că următoarele 20 de 
perturbări mintale derivate vi se vor părea şi mai interesante 
— așa că de ce să nu trecem chiar acum la prezentarea lor? 
Toate izvorăsc din perturbările primare: dorința sau ataşa- 
mentul, mînia și ignoranța“ — cele Trei Otrăvuri, aşa cum 
sînt numite în literatura budistă. 

Și o nouă listă și-a făcut apariția pe ecran: 


20 DE PERTURBĂRI DERIVATE 
Minia 

1. Furia 

2. Resentimentul 

3. Duşmăma 

4. Invidia/gelozia 

5. Cruzimea 


Atașamentul 


6. Zgîrcenia 
7. Vanitatea 
8. Excitaţia 

9. Ascunderea propriilor vicii 
10. Obtuzitatea 


Ienoranța 
~ 11. Credinţa oarbă 
12. Trîndăvia spirituală 
13. Neglijenţa 
14. Lipsa introspecţiei 


Ienoranța + atașamentul 


15. Lăudăroşenia 

16. Înşelăciunea 

17. Neruşinarea 

18. Lipsa de respect faţă de alții 
19. Lipsa de conştiinciozitate 
20. Zăpăceala 


„Dintre cele 20 de perturbări derivate“, a început Alan, 
„primele cinci sînt provocate de mînie. Furia este pur şi sim- 
plu o descărcare exagerată, o izbucnire de mînie. Resenti- 
mentul înseamnă menţinerea mâniei în stare latentă, în timp. 
Duşmănia este un alt derivat — toate acestea sînt în mod clar 
sentimente de mînie. Invidia şi gelozia sînt de asemenea con- 
siderate derivate ale mîniei. Cînd am discutat cu Thupten Jinpa 
despre acestea şi am încercat să vedem din ce derivă fiecare, 
Jinpa credea cu tărie că invidia şi gelozia derivă din ataşa- 
ment. Eu sînt destul de sigur că derivă atît din ataşament, cît 
şi din mînie. Apoi ne-am uitat în text şi acolo erau la mânie. 
Aşa că aici se mai poate discuta. Cruzimea este în mod foar- 
te clar un derivat al mâniei. 

Apoi ajungem la perturbări care derivă din ataşament. 
Zpîrcenia mai este numită şi avariție. Vanitatea — aceasta se 
leagă de ceea ce spunea Owen în această dimineață — este o 
exagerare a propriilor calități. «Excitaţia» este un termen teh- 
nic cu o relevanţă specială pentru meditaţie: mintea este agi- 
tată, pentru că este atrasă în mod compulsiv de un obiect al 
dorinţei. 

Ascunderea propriilor vicii este un tip de halucinaţie/înșe- 
lăciune care apare din ignoranță. Aici intră şi ascunderea de 
sine. «Obtuzitateay» este de asemenea un termen care are o le- 
gătură strînsă cu meditaţia, deşi are manifestări mult mai ubi- 
cue: este o lipsă de claritate a minţii. Cei care practică medi- 
tația devin foarte familiari cu această stare.“ 


Cînd ignoranta perturbă 


Următorul set de perturbări derivă din ceea ce budismul 
numește iluzionare sau ignoranță. Lista a început cu „„credin- 
ţa oarbă“, şi Alan a observat imediat că acest lucru ar putea 
părea foarte straniu în ochii occidentalilor. „Credinţa însăşi 
este considerată o virtute, dar nu și credința oarbă. Credinţa 
inteligentă se întemeiează pe realitate, iar absenţa acesteia 
este considerată o perturbare mintală. 

„Următoarea perturbare, numită /elo în tibetană, se tradu- 
2e adesea drept «leneviey, însă este mult mai clar delimitată. 
Dacă o persoană lucrează 16 ore pe zi, gîndindu-se numai la 
a cîştiga cît mai mulți bani, fără nici o preocupare pentru vir- 
tute, din perspectivă budistă poţi spune că persoana respecti- 
vă este dominată de lelo. O persoană obsedată de muncă e 
limpede că nu e leneşă, însă ea este considerată Zelo în sensul 
că este complet letargică și trîndavă cînd vine vorba de culti- 
varea virtuţii şi de purificarea minţii. Noi am tradus acest ter- 
men prin «trîndăvie spirituală», împrumutînd din tradiția 
creştină, unde această noțiune este folosită într-un sens foar- 
te asemănător cu acela din budism. 

„«Neglijenţa» este tot un termen împumutat din literatura 
dedicată meditației, unde înseamnă lipsă de concentrare, cînd 
devii pur și simplu neatent. Monitorizarea interioară este 
esenţială în practica meditației, iar absenţa acesteia, adică 
atunci cînd îţi lipseşte reflecţia interioară, înseamnă neglijen- 
tă. Cred că aceasta are legătură cu unele dintre lucrurile de- 

spre care vorbeşti tu, Dan, în Inteligenta emotională*. Dacă 
ai deficienţe la acest capitol, atunci vei fi mai puţin inteligent 
din punct de vedere emoțional.“ 

„Conştiința de sine?“ am întrebat eu, pentru că acesta era 
termenul general folosit în cartea mea pentru aceste gen de 
atenţie introspectivă. 

„Budiştii nu ar folosi chiar acest termen“, a răspuns Alan 
(probabil pentru că ideea de sine este considerată o reificare 
iluzorie, aşa cum subliniase Dalai Lama mai devreme), „însă 
seamănă foarte mult. 

Acum“, a continuat Alan, „ajungem la un ultim grup, care 
cuprinde derivate atît ale atașamentului, cît şi ale ignoranței. 
Lăudăroşenia — care este o impostură de un tip foarte aparte 
— apare atunci cînd pretinzi în mod conștient şi intenționat 
că ai anumite calități pe care în realitate nu le ai sau atunci 
cînd îţi exagerezi propriile trăsături pozitive. Înşelarea este 
cealaltă latură a acesteia, atunci cînd încerci să-ţi ascunzi, să-ți 
ocultezi și să-ţi minimalizezi trăsăturile negative. 

Neruşinarea este ca şi cum ţi-ar lipsi complet conștiința, 
ca atunci cînd, indiferent dacă cineva te prinde, nu ai în tine 
nici cea mai mică urmă de decenţă. Aceasta este considerată 
o perturbare mintală. Nu înseamnă o lipsă a remușcărilor — 
atunci cînd te angajezi într-o acţiune cu adevărat ruşinoasă, îţi 
pasă oare vreun pic? Continui chiar dacă ești prins? Lipsa res- 
pectului față de alţii este cealaltă faţetă a acesteia, o lipsă de 
preocupare pentru felul în care vor privi alţii comportamentul 
tău. Aceasta nu înseamnă că ar trebui să ţii cu dinţii de repu- 
taţie sau ceva asemănător, însă dovedeşte lipsa unei preocu- 
pări realiste pentru faptul că ești o ființă socială, care trăiește 
printre alți oameni. Dacă faci ceva lipsit de virtute sau ceva 
reprobabil şi pur și simplu nu-ţi pasă ce cred ceilalţi despre 
acest lucru înseamnă că eşti afectat de această perturbare 
mintală. 


* Apărută la Curtea Veche Publishing, București, 2001. (N. red.). 

Lipsa de conștiinciozitate este o atitudine complet blazată 
faţă de propriul corp, limbaj şi minte, lipsa oricărei moderaţii 
sau preocupări pentru faptul dacă acţiunile tale sînt bune sau 
nu. În sfîrșit, zăpăceala este asemănătoare cu neglijenta. Este 
pur şi simplu o minte incoerentă, atrasă la întîmplare de lu- 
crurile care îi trec prin faţă. Toate aceste perturbări se nasc 
atît din ignoranță, cît și din ataşament.“ | 


A fi afectat de numărul 17 


Aceste explicaţii s-au bazat pe surse tibetane. Dar ca și în 
psihologia occidentală modernă, și în budism există mai mul- 
te şcoli de gîndire. Venerabilul Kusalacitto, călugăr tailandez 
din tradiția Theravada, a fost rugat să prezinte concepţiile din 
scrierile clasice pali. Bhante (așa cum Îi se spune călugărilor 
în Tailanda) a comentat: „Dacă ne putem întoarce puţin la nu- 
mărul 17, nerușinarea, în pali se folosește cuvîntul ahirika, 
«fără ruşine». Dacă ai ahirika, poţi foarte ușor să faci lucruri 
rele — nu doar să-i deranjezi pe ceilalți, ci chiar să ucizi. 
Nu-ţi pasă de maniere, de buna creştere sau de faptul că ocupi 
o poziţie importantă în societate, o foloseşti chiar pentru sco- 
puri rele. Acesta este sensul lui ahirika. 

Numărul 18 în pali ar fi anottopa, a nu avea considerație 
faţă de ceilalți. Nu-ţi este teamă de o karma rea. Poţi de ase- 
menea să faci lucruri rele, însă pentru că nu te gîndești nicio- 
dată la consecinţe.“ 

„Este o formă de iresponsabilitate totală şi o lipsă de preocu- 
pare pentru consecințele pe termen lung“, a concluzionat Alan. 

Comentariul lui bhante a provocat o dezbatere asupra 
nuanțelor înțelesului acestor două perturbări, iar Alan a con- 
sultat o lucrare numită The Mind and Its Functions (Mintea și 
funcțiile sale), a lui Geshe Rabden, unul dintre primii săi pro- 
fesori, din care participanții primiseră extrase, ca parte a ma- 
terialelor pregătitoare pentru conferință. Astfel de dezbateri 
reflectă, parţial, disputele îndelungate dintre diferitele ramuri 


i 

ale budismului cu privire la fenomenologia conștiinței. Jinpa 
spera ca, în urma dezbaterii, oamenii de ştiinţă aflaţi în sală 
să capete o idec despre complexitatea literaturii dedicate psi- 
hologiei budiste şi despre diversitatea surselor!?. 

Owen a intervenit în discuţie pentru a face o observaţie: 
„Într-unul din dialogurile lui Platon, unul dintre interlocutorii 
lui Socrate, Thrasymachos, încerca să explice că este mult 
mai bine să pari drept decât să fii drept. Este foarte limpede, 
din punctul său de vedere, că este foarte plăcut să pari bun, 
fără să fii, de fapt, bun.“ 

„Înseamnă că este afectat de numărul 17!“ a exclamat Alan. 

„Este afectat de numărul 17 şi își apără starea“, a interve- 
nit şi Owen. „De fapt, el susține că, în adincul său, fiecare 
persoană aspiră către acest lucru. Și — cel puțin pentru el — 
este o stare foarte plăcută.“ 

Alan a avut ultimul cuvânt: „În budism, justificarea pe 
care o aduce el ar fi numită inteligență deviată.“ 


Perturbările dereglează echilibrul minții 


„Aceasta este o schiță simplă“, a conchis Alan. „Acum 
aveţi şi lista noastră. O să observați că unele dintre acestea 
pot fi catalogate drept emoţii, în timp ce altele nu sînt deloc 
emoţii. Însă aceasta este o clasificare relevantă pentru scopu- 
rile budismului. Catalogarea emoţiilor ca atare nu s-a realizat 
niciodată, pentru că nu s-a considerat că ar avea vreo utilita- 
te anume.“ 

„Există o întrebare foarte importantă“, a spus Francisco 
Varela. „Noi sîntem de acord, de exemplu, că nerușinarea este 
o stare psihică deviată şi totuşi nu pare să fie însoţită de o 
emoție clară. Ce sînt atunci perturbările mintale dacă nu sînt 
emoții?“ 

„Stări ale minţii, procese mintale“, a sugerat Alan, apelînd 
la termenii neutri, folosiţi de obicei. 

„Da“, a spus Francisco, „dar nu este puţin ciudat că unele 
dintre acestea sînt însoţite de emoţii, iar altele nu?“ 

„Sfinţia Sa a spus mai înainte că toate stările minţii sînt în- 
soțite de sentimente“, i-a reamintit Alan. „Plăcerea şi durerea 
făceau parte din lista sa de emoţii. Tristeţea şi bucuria, ferici- 
rea...“ 

„Da, este corect“, a recunoscut Francisco. „Însă, de pildă, 
ruşinea este o emoție. Neruşinarea, pe de altă parte, poate să 
fie perfect neutră. Ce ne spune nouă despre natura mintii fap- 
tul că cineva poate să fic afectat de o perturbare mintală care 
nu se bazează pe o emoție?“ 

Francisco sublinia prin aceasta o diferență fundamentală 
la nivelul paradigmelor care au dat naștere noţiunii occiden- 
tale şi, respectiv, budiste de emoţii distructive. Pentru Occi- 
dent, valenţele pozitive sau negative ale unei emoţii — plăcu- 
te sau neplăcute — contează alături de răspunsul la întrebarea 
dacă acea emoție poate să-i determine pe oameni să facă rău 
altora sau lor înșile. 

Pentru budism, distructivitatea depinde de o localizare 
mult mai subtilă a răului: depinde de faptul dacă o stare psi- 
hică (inclusiv o emoție) perturbă mintea și interferează cu 
progresul spiritual. Alan a rezumat această idee: „În tibetană, 
o perturbare mintală este definită drept un proces mintal care 
are rolul de a deregia echilibrul minţii. Acesta este numitorul 
comun al tuturor perturbărilor, indiferent dacă au sau nu o 
componentă emoțională puternică.“ 


Un context mai larg pentru perturbări 


Ca şi mai devreme, Dalai Lama a simţit nevoia să le ofe- 
re oamenilor de ştiinţă prezenţi o imagine mai amplă asupra 
contextului teoretic budist în care apare această listă de emo- 
ţii perturbatoare, spunînd: „Personal, eu cred că nu toate ele- 
mentele din listă sînt în mod necesar perturbări pure. Include- 
rea neglijenței pe listă nu înseamnă că toate cazurile de 

neglijenţă sînt perturbatoare. La fel și în cazul îndoielii. Exis- 
tă forme pozitie de îndoială — de pildă, cultivarea unei înţe- 
legeri şi cunoașteri spirituale mai profunde. Ca și în demersul 
ştiinţific, trebuie să fim sceptici — nu poţi să progresezi fără 
îndoială. Aşa că cele 20 de stări trecute pe listă sînt perturba- 
toare numai în momentul în care ocurențele lor derivă din 
perturbările principale.“ 

Apoi a continuat, explicînd într-un context mai larg că 
aceste 20 de stări mintale perturbatoare fac parte dintr-o listă 
mai lungă. „Mulți factori mintali nu au nici o legătură cu per- 
turbările mintale primare. De exemplu, atunci cînd cineva 
doarme profund fără să viseze, nu mai există nici o conştiin- 
tă a rușinii. Cu siguranţă că nu poţi spune că ești afectat de 
perturbarea mintală a nerușinării pentru simplul motiv că nu 
ai nici un sentiment de ruşine. Trebuie să se combine cu una 
dintre perturbările mintale primare pentru a deveni o pertur- 
bare mintală derivată. 

Pentru a înţelege mai bine perturbările mintale,“ a conti- 
nuat el, „trebuie să le privim în contextul mai larg al Abhi- 
dharmakosha, un text budist sanscrit, care enumeră 51 de fa- 
cultăți mintale, deşi nici această listă nu este completă. Există 
cinci factori mintali omniprezenți, care sînt sentimentul, dis- 
cernămîntul, intenţia, contactul şi atenţia; cinci factori mintali 
stabilizatori, aspiraţia, aprecierea, reamintirea, concentrarea 
şi inteligenţa; patru factori mintali variabili — variabili în 
sensul că pot fi virtuoşi sau nu — anume letargia, regretul, 
cercetarea generală și examenul amănunţit; și 11 factori min- 
tali buni, printre care şi credința.“ Apoi a concluzionat: „Lista 
perturbărilor mintale capătă mai mult sens în acest context.“ 

Prin urmare, ca şi în științele cogniţiei, în budism, mode- 
lul minții cuprinde şi procesele neutre ale vieţii mintale, care 
fac posibilă percepția şi gîndirea. Însă spre deosebire de mo- 
delul ştiinţific, analiza budistă are un scop practic, spiritual. 
Cei 11 factori buni reprezintă elemente ale minţii care joacă 
un rol esenţial în progresul spiritual. La pol opus, perturbări- 

le minţii reprezintă obstacole în calea progresului. Derivate 
din cele Trei Otrăvuri — dorința, aversiunea şi iluzia — stă- 
rile perturbatoare ale minţii interferează cu exerciţiul discipli- 
nei etice, al meditaţiei şi al înţelegerii. În această lumină, de- 
vine mai clar în ce sens neglijenţa, să zicem, sau nerușinarea 
obstrucționează progresul spiritual și devin astfel perturba- 
toare. 


Perturbare fără emoție? 


Richard Davidson, ale cărui cercetări asupra emoţiilor 
aveau legătură cu unele dintre aceste subiecte, a adresat o pri- 
mă întrebare în cadrul întîlnirii. „Mă pot întoarce la întreba- 
rea dacă se poate produce o perturbare fără să existe o emo- 
ție negativă? Mulţi oameni de ştiinţă occidentali care studiază 
emoţiile ar fi de acord că emoțiile implică o valență pozitivă 
sau negativă — că acolo unde apare o emoție este prezentă și 
o tendinţă afectivă pozitivă sau negativă. Aceste perturbări 
sînt procese mintale complexe, care par să includă o compo- 
nentă emoțională. Ele par să implice și alte lucruri, dar din 
perspectiva din care vorbesc eu, fiecare dintre acestea pare să 
includă cel puţin o componentă emoțională. Mă întreb dacă 
toate perturbările implică în mod necesar o emoție negativă 
sau dacă este posibil ca acestea să apară fără a fi însoţite de 
vreo emoție negativă.“ 

„Vreau să aduc o clarificare atît ca interpret, cât și ca mo- 
derator“, a răspuns Alan. „Cu cîteva minute în urmă, Sfinția 
Sa a caracterizat atașamentul ca un gen de atracţie, un impuls 
compulsiv către un obiect, iar aversiunea sau ostilitatea drept 
o îndepărtare de un obiect. Prin prisma terminologiei occi- 
dentale, este foarte ușor să capeţi impresia că a te îndrepta că- 
tre ceva este un lucru pozitiv, iar a te îndepărta este ceva ne- 
gativ. 

Dar cînd spunem «pozitiv» vrem să spunem virtuos, ne- 
distorsionat și neperturbator?“ a întrebat Alan apoi. „Sau prin 

«pozitiv» înțelegem ceva mai aproape de atașament, în vreme 
ce «negativ» este ceva mai aproape de aversiune?“ 

„Utilizarea acestor termeni în Occident“, a răspuns Richie 
(așa cum îi spune aproape toată lumea), „se referă de regulă 
la liste convenţionale de emoţii pozitive şi negative. Emoţii 
cum ar fi fericirea şi satisfacția ar fi incluse în lista pozitivă. 
Noţiunea de ataşament nu a pătruns în lexiconul occidental al 
psihologiei emoţiilor.“ 

„Probabil că ar fi considerat ceva pozitiv, nu-i așa?“ a în- 
trebat Alan. „De pildă, ca atunci cînd spui «Mă înnebunesc 
după grapefruit?“ 

„Probabil“, a răspuns Richie. „Aceasta trimite la o altă în- 
trebare: dacă şi emoţiile pozitive pot conduce la distorsiuni 
ale capacităţii noastre de a înțelege realitatea într-un mod ase- 
mănător cu emoţiile distructive, așa cum a descris Matthieu. 
Din perspectivă budistă, emoţiile pozitive care sînt asociate 
cu atașamentul ar conduce probabil tot la o întunecare a abi- 
lităţii noastre de a înțelege corect realitatea.“ 

Aici Alan şi Richie au scos în evidenţă o diferenţă funda- 
mentală între premisele care stau la baza celor două liste, bu- 
distă şi occidentală. Distincția budistă între stări psihice bune 
şi rele (sau pozitive şi negative) se bazează pe aceea că stări- 
le bune ne duc mai aproape de deschiderea spirituală, pe cîtă 
vreme cele rele o obstrucționcază. 

Dimpotrivă, abordarea occidentală pune în opoziţie emo- 
tiile plăcute — pozitive — cu cele neplăcute — negative. 
Principiul pe care se bazează distincția occidentală se pare că 
se rezumă la a decide dacă o emoție ne face să ne simţim bine 
sau nu, în vreme ce doctrina de bază a budismului priveşte 
emoţiile în funcție de măsura în care ne ajută să progresăm 
spiritual sau ne ţin pe loc. 


Atunci cînd atașamentul poate fi pozitiv 


„Pentru a răspunde la întrebarea dacă există forme poziti- 
ve de atașament“, a spus Dalai Lama, „este important să ți- 

nem seama de contextul budist, în care aspiraţia spirituală ul- 
timă este obţinerea iluminării, iar ataşamentul este văzut ca 
unul dintre principalele obstacole, care îl împiedică pe indi- 
vid să atingă această stare. Din acest punct de vedere, ataşa- 
mentul este considerat una dintre perturbările primare. 

Un nivel subtil al atașamentului perpetuează la infinit ci- 
clul renașterilor. Așa că, din acest punct de vedere, atașamen- 
tul va fi văzut cu siguranță drept o perturbare, o ocultare. Dar 
dacă schimbăm cadrul discuţiei și lăsăm la o parte această as- 
piraţie ultimă de obținere a eliberării — dacă vorbim despre 
înțelegerea naturii emoţiilor în context laic, atunci cu siguran- 
tă că se schimbă întreaga definiție. 

Unele forme de atașament care, din punct de vedere al spi- 
ritualității budiste, pot fi considerate perturbări nu sînt în mod 
necesar distructive. În cadrul societăţii, unele forme de atașa- 
ment sînt chiar pozitive. Însă pentru a atinge nirvana ele tre- 
buie să fie văzute ca distructive.“ 

„Deci termenul «perturbator» este contextual“, am spus eu. 

„Termenul «distructiv» poate fi contextual“, a explicat 
Jinpa. „Ataşamentul care poate fi distructiv din punct de ve- 
dere budist poate fi de folos atunci cînd treci în contextul vie- 
ţii de zi cu zi, , unde oamenii aspiră către o viață mai fericită 
şi o societate mai fericită.“ 


Cine este responsabil? 


Următoarea întrebare a venit de la Jeanne Tsai, acum cer- 
cetător al emoţiilor la Universitatea Stanford. „Din perspecti- 
vă budistă“, a întrebat ea, „se face vreo diferenţiere între in- 
divizi care sînt mai mult sau mai puțin responsabili de starea 
lor perturbatoare? În psihologia clinică, noi lucrăm cu aceas- 
tă noţiune, potrivit căreia unii indivizi nu au deloc control 
asupra comportamentelor lor distructive: indivizi care au 
schizofrenie sau diverse stări psihotice din cauza unei dere- 
glări genetice sau biologice sau poate din cauza unui eveni- 

ment care a avut loc la naștere. Care este perspectiva budistă 
asupra unui psihopat sau asupra unei persoane care are com- 
portamente foarte distructive faţă de alți oameni și nu are de- 
loc remuşcări sau care nu are nici un control asupra acestor 
comportamente?“ 

„Există cu siguranță în concepţia budistă o noțiune parale- 
lă referitoare la valorile morale“, a răspuns Dalai Lama. „Ac- 
țiunile comise din ignoranță de oameni sînt considerate mai 
puţin negative decît dacă cele comise de indivizi care acţio- 
nează în cunoștință de cauză şi pe deplin conștienți de conse- 
cințele şi gravitatea acțiunii, considerată moralmente repro- 
babilă. Ignoranţa este, prin urmare, adeseori o scuză. De 
exemplu, este posibil ca o persoană care merge pe stradă să 
ucidă furnici fără ca măcar să le vadă. În acest caz, ajungi să 
ucizi și îți încarci karma —, dar această povară atîrnă foarte 
puţin. Nici nu știi că s-a întîmplat. 

Sau“, a continuat Dalai Lama, „copiii care se distrează 
omorînd muște sau hrănind păianjenii cu ele — ei nici măcar 
nu ştiu că muștele pot să sufere. Aceste gen de ucidere este 
motivată de ignoranță și iluzie. În mod asemănător, oamenii 
care sacrifică animale gîndindu-se că acest lucru va fi pe pla- 
cul vreunui zeu acţionează tot din iluzie, pentru că nu ştiu că 
acest lucru provoacă suferință. Rareori, cred eu, fac acest lu- 
cru din răutate sau din vreo dorință propriu-zisă de a răni 
creatura respectivă. Mai degrabă cred că este un lucru bun, 
care va fi pe placului zeități. 

Acest gen de ucidere are ca motivaţie iluzia. Un al doilea 
nivel al responsabilităţii morale apare atunci cînd uciderea 
este provocată de atașament. Vrei să mănînci acest bivol. Nu 
vrei să-i faci rău; doar vrei să-i mănînci carnea. Un alt nivel 
este acela la care vrei să rănești. Vrei cu adevărat să faci rău 
şi ajungi să ucizi cu intenţie. 

În termeni de responsabilitate, cea mai mică povară pen- 
tru karma este cea care provine din iluzie; ceva mai mult atâr- 
nă cea care provine din atașament; cea mai grea şi care adu- 

ce cea mai mare responsabilitate va fi aceea care se naște din 
răutate. Psihoticii, schizofrenicii şi aşa mai departe suferă de 
o formă intensă de delir. Prin urmare, uciderea din cauza schi- 
zofreniei este provocată de o iluzie foarte adîncă, de delir. 
Responsabilitatea .şi repercusiunile karmice sînt și mai mici, 
datorită intensității iluziei.“ 

Eu am întrebat: „Ce credeţi despre cazul pe care l-am 
menţionat, în care un băiat de 6 ani s-a înfuriat, s-a dus la 
şcoală cu un pistol şi a ucis o fetiță? Oricum, nu a fost acuzat 
de crimă.“ 

Aceasta a declanșat o lungă discuţie în cercul tibetan, dez- 
bătîndu-se nuanțele cazului. „Este furios“, a spus în cele din 
urmă Dalai Lama. „Acesta este cu siguranță un exemplu de 
crimă determinată de mânie. Este de asemenea o crimă provo- 
cată de o mare doză de iluzie. Am oare dreptate să presupun 
că acest băiat de 6 ani a dorit, poate, să o împuște pe fetiţă, 
dar că nu a înțeles prea clar faptul că, odată ce a comis fapta, 
fetiţa nu va mai reveni niciodată la viață?“ 

„Nu este clar dacă el a înţeles ce este moartea“, am răs- 
puns eu. 

„Cum ar fi putut să creadă că nu va muri?“ a întrebat Mat- 
thieu cu o nuanță de scepticism. „Chiar nu știa ce este moartea?“ 

" „Această întrebare ţine de psihologia creșterii“, am subli- 
niat eu. 

La aceasta, Mark Greenberg, specialist în psihologia creş- 
terii, a explicat: „Noi credem că, pînă la vîrsta de 7 ani, ma- 
joritatea copiilor nu înțeleg consecinţele permanente ale unei 
astfel de acţiuni. Putem presupune că ceea ce a dorit el a fost 
s-o facă să se simtă prost sau chiar să-i facă rău fizic, dar în- 
tr-un mod temporar, nu definitiv.“ 

Alan a atras atenţia asupra unuia dintre factorii care ar pu- 
tea, la un copil de vîrstă fragedă, să contribuie la această „cre- 
dință magică“ că moartea nu este definitivă. „Și să ținem cont 
că copiii de 6 ani se uită la desene animate, în care persona- 
jele sînt ucise, le sînt retezate capetele, cad în prăpastie, sînt 

ciuruite de gloanţe, iar după aceea îşi revin. Din genul de in- 
formaţii pe care le primesc din media nu reiese clar că moar- 
tea este ireversibilă.“ 

„Așa este“, a fost de acord Matthieu. „Am citit că adoles- 
cenţii americani văd 40.000 de astfel de crime la televizor 
pînă la vîrsta de 20 de ani. Cu siguranţă că acest lucru are o 
influență.“ 

Alan a profitat de această observație pentru a formula o 
concluzie generală a discuţiei de pe parcursul zilei: „ Poate că 
morala întregii poveşti este aceea că noi toți avem nevoie de 
mai multă claritate, că trebuie să fim mai responsabili — şi de 
asemenea să observăm că este ora patru. Ar trebui să-i mulțu- 
mim Sfinţiei Sale pentru faptul că a fost alături de noi. Vă 
mulțumim tuturor foarte mult — și în special celor doi vorbi- 
tori de astăzi.“ 

Şi astfel, ne-am încheiat ziua tot aşa cum o începuserăm: 
refleciînd la rolul pe care l-au jucat emoţiile distructive în ca- 
zul șocant al unui ucigaș de 6 ani. 

CAPITOLUL 6 


Universalitatea emoției 


Au oare vreo valoare furia, panica sau depresia? Pot oare 
emoțiile distructive să fie nişte „timpane“ ale evoluţiei — niște 
produse secundare, accidentale ale selecţiei naturale? 

În inginerie, timpanele sînt efecte arhitecturale secundare, 
care apar în urma trasării domului și boltelor — ele nu au nici 
o funcție importantă, le obţii „gratis“. Sînt un element de de- 
sign care poate reprezenta un bonus estetic sau care însoțesc 
pur şi simplu construcţia, fără să fie necesare pentru structu- 
ra de rezistenţă. 

În 1994, Owen Flanagan a trimis un articol academic 
către Societatea pentru Filozofie şi Psihologie, intitulat „De- 
constructive Dreams: The Spandrels of Sleep“ („Visele de- 
constructive: timpanele somnului“). Tema articolului se in- 
spira dintr-o teorie a lui Stephen Jay Gould şi Richard 
Lewontin, în care se vorbea despre felul în care apar timpan- 
ele în decursul evoluţiei. Ca şi în arhitectură, „timpanele“ din 
comportamentul uman nu îndeplinesc nici o funcție pentru 
supravieţuire, ci apar ca un deșeu al unei trăsături relevante. 
Argumentul lui Flanagan cu privire la vise, influenţat de cer- 
cetările de pionierat ale lui Alan Hobson, de la Harvard, era 
acela că deşi somnul are o funcţie de adaptare, mama Natură 
nu i-a acordat visării un asemenea rol. Visele sînt bogate şi 

pot fi folosite pentru explorarea sinelui, dar ele nu sînt, din 
această perspectivă, esenţiale pentru supraviețuire. 

În același fel, emoţiile distructive pot fi văzute ca „tim- 
pane“, ca deşeuri ale unei trăsături folositoare din comporta- 
mentul uman, dar care nu au nici o funcţie pentru supraviețui- 
re, ci dimpotrivă, uneori atîrnă negativ în supraviețuire. Acest 
principiu se poate aplica în mod rezonabil oricăror emoţii su- 
părătoare, mai ales în cazul dorinţei, mîniei, fricii sau tristeţii 
(ca să nu mai vorbim de invidia şi gelozia din lista budistă), 
în momentul în care depăşesc o anumită limită şi devin dis- 
tructive. Și într-adevăr, o mare parte din manualul de diag- 
nosticare editat de Asociaţia Americană de Psihiatrie poate fi 
citit ca o tipologie a emoţiilor inutile și distructive, tulburări 
create de o emoție altminteri folositoare care a depăşit un 
punct-limită, devenind un exces, care este deplasată sau pur 
și simplu a scăpat de sub control. 

Nu întreg repertoriul de comportamente umane reprezintă 
forme de adaptare, deși majoritatea par să fie astfel. Owen 
Flanagan este de acord cu școala de gîndire evoluționistă, 
care ridică întrebarea în ce constă valoarea de adaptare a unei 
anumite trăsături umane. Exact același lucru îl face şi Paul 
Ekman cu emoţiile elementare. E! consideră că acestea au 
evoluat aproape sigur ca adaptări la mediu, fiind necesare 
pentru supravieţuire. Însă una “dintre întrebările pe care le-a 
ridicat expunerea sa de a doua zi a fost dacă nu cumva, în po- 
fida faptului că emoţiile elementare au o utilitate în evoluţie, 
emoţiile distructive ar putea fi doar „timpane“ în designul 
comportamentului uman — elemente pe care trebuie să le ac- 
ceptăm, dar care nu sînt necesare? 


Un ton mai grav 


Cu o zi în urmă, fusese un soare splendid; a doua zi s-au 
adunat nori de furtună şi discuţiile au fost punctate de tunete 
pe parcursul întregii zile. Pe la vremea prînzului, se pornise o 
burniţă rece, intermitentă. 

Zvonurile despre un cîine turbat care bîntuia prin oraș 
ne-au făcut să nu ne aventurăm prea mult pe drumuri; auzi- 
sem că atacase şapte oameni. Dick Grace, unul dintre obser- 
vatorii noştri şi un om cu o fire miloasă, a întîlnit-o pe una 
dintre victime, un copil a cărui față fusese desfigurată de o 
mușcătură urîtă, şi a aranjat să primească îngrijiri la spital. 

În acea zi, pe Dalai Lama îl supăra tusea; avea o răceală 
pe care o căpătase cu o săptămînă în urmă, în timpul unei ex- 
cursii de cinci zile în sudul Indiei, unde s-a dus pentru a hiro- 
tonisi mai multe sute de tibetani care deveneau călugări. Bur- 
nița, cîinele turbat şi răceala lui Dalai Lama au imprimat zilei 
un ton oarecum mai sumbru — un fundal potrivit, poate, pen- 
tru discuția noastră despre emoţiile distructive. 

Pentru a deschide sesiunea, m-am întors la metafora tapi- 
seriei, spunînd: „Sfinția Voastră, aşa cum știți din întîlnirile 
noastre anterioare de aici, acest dialog seamănă puţin cu țese- 
rea unei tapiserii avînd un model foarte complicat, care capă- 
tă contur pe măsură ce înaintăm. Ieri am fixat itele pe război, 
fundamentele filozofice. Owen Flanagan ne-a prezentat di- 
versele probleme discutate de filozofia morală, în Occident. 
Matthieu a rezumat pentru noi concepţia budistă asupra trăsă- 
turii esenţiale a emoţiilor, aceea de a ne întuneca percepția şi 
ideea că asupra lor putem interveni în diferite moduri, înain- 
te, în timpul şi după producerea unei emoţii perturbatoare. 
Am văzut lista emoţiilor perturbatoare prezentată de Alan, 
care a fost foarte interesantă prin juxtapunerea cu lista pre- 
zentată de Owen mai devreme, nu doar pentru că existau mul- 
te puncte comune, ci şi datorită diferenţelor importante. Aces- 
tea sînt doar cîteva dintre temele pe care le putem discuta din 
nou pe parcursul acestei zile. 

Sfinția Voastră a fost suficient de amabil să ne ofere o des- 
chidere către concepţia sofisticată din psihologia budistă cu 
privire la natura emoţiilor perturbatoare şi la desfășurarea 
proceselor mintale. Avem mare nevoie de astfel de explicaţii: 

dacă vrem să intervenim eficient într-un proces, trebuie să îl 
înțelegem foarte bine, astfel încît remediile să fie adecvate 
problemei. 

Deci, acestea au fost itele războiului. Acum o să începem 
să tesem pe ele — şi din aceste întrepătrunderi va începe să 
iasă la iveală bogăţia modelului. Începem cu Paul Ekman, 
care este profesor de psihologie şi directorul Laboratorului 
pentru Interactiuni Umane de la Facultatea de Medicină a 
Universităţii California din San Francisco. Dar ar trebui să 
mai știți că el este un specialist în mimică și citirea expresii- 
lor faciale ale emoţiilor. A făcut cercetări la scară mondială 
mai bine de 30 de ani şi are o abilitate personală specială — 
e aproape un fel de siddhi“, am spus eu, folosind cuvîntul 
sanscrit ce desemnează o capacitate umană extraordinară. 

„A învăţat singur să-şi controleze fiecare dintre cei peste 
80 de mușchi ai feței, pentru a putea analiza cu precizie și 
evalua ştiinţific conexiunile dintre mişcările fiecărui mușchi 
şi emoțiile specifice. Drept rezultat, a căpătat o abilitate ex- 
traordinară de a sesiza emoţii foarte rapide, care dau la ivea- 
lă, prin expresiile faciale, adevăratele sentimente ale indivi- 
dului. A ajutat şi membri ai agenţiilor guvernamentale, cum 
ar fi Serviciul Secret, să deprindă această abilitate.“ 

Apoi, pe o notă mai veselă, am adăugat: „Voiam doar să 
vă previn că, dacă aveţi cumva sentimente ascunse, el le va 
detecta.“ 


Detectorul de emoţii 


Iată un moment tipic cu Paul Ekman. Era o zi de început 
de decembrie neobişnuit de caldă la Cambridge, eu şi Paul ne 
plimbaim pe trotuarele pietruite, de-a lungul fermecătoarelor 
case victoriene vopsite în galben, îndreptîndu-ne către o în- 
trunire de la Centrul pentru Religii Comparate al Facultăţii de 
Teologie de la Harvard. În dimineaţa aceea eu răspundeam de 
coordonarea eforturilor a şapte specialişti foarte diferiţi care 

urmau să-şi prezinte ideile şi contribuțiile pe tema emoţiilor 
distructive în faţa lui Dalai Lama în luna martie. Deşi mintea 
îmi zbura în parte la întrunirea la care trebuia să fug în cîteva 
clipe, Paul a spus ceva ce mi-a atras atenţia. 

Fiind cel mai proeminent expert pe plan mondial în studiul 
manifestării faciale a emoţiilor, Paul realizase o casetă video 
de o oră, care, m-a asigurat el, poate să înveţe pe oricine să 
recunoască cele mai mici semne ale mîniei sau fricii — sau 
ale altei emoţii majore —, pe măsură ce acestea se succed pe 
chipul unei persoane. Oamenii pot învăţa într-o singură oră, 
mi-a spus el, să detecteze indiciile microemoţiilor, chiar dacă 
acestea durează doar a douăzeci şi cincea parte dintr-o secundă. 

Nu eram doar interesat, eram de-a dreptul fascinat, chiar 
entuziasmat. În prelegerile mele, vorbisem ani de zile despre 
faptul că empatia, abilitatea de a citi emoțiile unei alte persoa- 
ne, se poate învăţa. Şi fusesem întrebat adeseori cum s-ar pu- 
tea face acest lucru. Acum, Paul îmi oferea un răspuns mult 
mai exact. 

Însă pe măsură ce ne apropiam de Centru, Paul a început 
să vorbească despre ceva ce mi se părea irelevant pentru tema 
discuţiei noastre, povestindu-mi despre o carte pe care o 
scria. Eram interesat, dar mă simţeam presat de gîndurile de- 
spre întîlnirea pe care trebuia să o prezidez peste cîteva clipe. 
Mi-a trecut prin minte că în minutul care ne mai rămăsese aş 
fi preferat să aflu mai multe despre acea casetă video. Pentru 
o clipă m-a încercat nerăbdarea, chiar am simţit puțină irita- 
re, deşi eram sigur că nu se vedea acest lucru. 

Şi exact în acel moment, Paul a strecurat în ceea ce-mi 
spunea un comentariu: „De exemplu, pentru cineva care a fă- 
cut exercițiile de pe casetă de detectare a emoţiilor, ar fi evi- 
dent că în acest moment ești puțin cam enervât pe mine.“ 

A fost ca un mic miracol: cum și-a dat seama că m-am 
enervat pentru o fracțiune de secundă, m-am întrebat eu? Dar 
Paul nu a lăsat nici o impresie că ar fi făcut ceva neobişnuit. 
S-a întors la casetă, povestindu-mi cum a ajutat agenți ai po- 

liţiei să-şi dezvolte capacitatea de empatie. Şi a încheiat exact 
în clipa în care intram în camera în care urma să înceapă în- 
trunirea noastră. 

Acest episod este tipic pentru talentul lui Paul: nu este un 
cititor al gîndurilor — dar este, fără nici o îndoială, un cititor 
al emoţiilor prin excelenţă. 


Cercetînd ceea ce n-a fost cercetat 


Cariera academică a lui Paul a început la 15 ani, cînd, pă- 
răsindu-și familia dezbinată din New Jersey, și-a găsit un re- 
fugiu la Universitatea din Chicago, unde exista un program în 
cadrul căruia erau admiși elevi străluciți, care, ca și el, nu-şi 
terminaseră liceul. Într-un fel, aceasta i-a salvat viața: a trecut 
de la răzvrătirea plictisită de acasă la marile aventuri intelec- 
tuale, dintre care una, descoperirea lui Freud, l-a condus la 
decizia de a deveni psihoterapeut. 

Paul a studiat apoi psihologia clinică la Universitatea 
Adelphi, unde exista unul dintre puţinele programe pentru ab- 
solvenţi, care, la acea vreme, se concentra mai mult asupra 
practicii clinice, decît asupra cercetării teoretice. Și totuși el 
s-a dovedit oaia neagră a clasei, devenind cercetător, şi nu 
psihoterapeut. Momentul de cotitură s-a produs atunci cînd, 
student fiind, a asistat la unele şedinţe de psihoterapie din 
spatele unei oglinzi semitransparente şi a fost impresionat de 
cît de mult din conţinutul important nu se transmitea prin cu- 
vinte, ci pe canale nonverbale, cum ar fi tonul vocii, expresi- 
ile faciale şi gesturile. 

Aşa că Paul şi-a propus ceea ce va deveni țelul vieții sale: 
să cerceteze ceea ce nu mai fusese examinat. De la Adelphi 
s-a dus la Institutul Langley Porter, spitalul de psihiatrie din 
cadrul Facultăţii de Medicină a Universităţii California din 
San Francisco, în mare parte datorită prezenţei acolo a lui Jăr- 
gen Ruesch, unul dintre puţinii cercetători care publicaseră 
ceva despre comportamentul nonverbal. 

Înrolat în armată imediat după absolvirea facultăţii, Paul a 
devenit psiholog-șef la o mare bază de pregătire militară — 
Fort Dix, New Jersey. Deși era acolo pentru a face psihotera- 
pie şi nu cercetări, nici unul dintre cei 40.000 de soldaţi care 
treceau prin bază la fiecare opt săptămîni nu aveau nici timp 
și nici chef să stea cu un psiholog. Însă Paul urma să obțină 
acolo două dintre primele sale succese în calitate de cercetător. 

Într-un studiu, el a arătat că dacă soldaţilor li s-ar fi permis 
să se „deselecționeze“ singuri în timpul primelor trei zile de 
antrenament — adică să declare că nu erau potriviti pentru 
serviciul militar și să fie trimişi acasă — nu ar fi existat nici 
o schimbare în procentul global de lăsare la vatră. Cu alte cu- 
vinte, nu s-ar fi profitat nejustificat de această oportunitate de 
a scăpa de armată, dar toată lumea ar fi fost mai fericită să se 
renunțe la soldații care oricum ar fi făcut o cădere nervoasă în 
cursul pregătirii de teren și ar fi fost trimiși acasă. După 
aceea, generalul care răspundea de Fort Dix a schimbat poli- 
tica bazei, oferindu-le noilor recruți ocazia de a renunța la ar- 
mată în primele zile de pregătire. 

Apoi Paul s-a concentrat asupra soldaţilor care erau trimiși 
la carceră, în mare parte pentru că lipsiseră nemotivat de la 
apel. Paul a arătat că majoritatea s-au predat după ce au lip- 
sit, iar cei care au primit drept pedeapsă sarcini suplimentare 
în cadrul companiei rareori au mai lipsit după aceea. Însă cei 
care erau trimiși la carceră continuau să lipsească în propor- 
ție de 90%. Această concluzie a dus la o altă schimbare de po- 
litică, pedeapsa standard devenind îndatoririle suplimentare 
în cadrul companiei în locul trimiterii la carceră. 

Aceste succese de început l-au făcut pe Paul să creadă că 
lumea poate fi schimbată prin cercetare, nu prin psihoterapie. 


Omul cu 7.000 de fețe 


După ce s-a întors la Langley Porter, în anii '60, pentru a 
lucra în cercetare, Paul l-a cunoscut pe Sylvan Tomkins, un 

filozof devenit psiholog, ale cărui lucrări despre expresiile 
nonverbale ale emoţiilor au devenit o sursă de inspirație pen- 
tru Paul. Obţinînd o bursă pentru studierea gesturilor şi a ex- 
presiilor emoţionale dintr-o perspectivă transculturală, Paul a 
studiat un grup de băştinași din Noua Guinee, despre care se 
credea că trăiau aproape ca oamenii din Epoca de Piatră. Aco- 
lo a descoperit că modurile de exprimare a emoţiilor ale 
membrilor acestui trib îndepărtat erau recognoscibile oriunde 
în lume — fapt ce a devenit o descoperire de referință pentru 
înțelegerea naturii universale a expresiilor emoţiilor. Aceasta 
l-a condus la o lectură serioasă a lui Darwin, care propusese 
cu multă vreme în urmă aceeaşi universalitate. 

L-am întâlnit pentru prima dată pe Paul la începutul anilor 
"80, cînd am scris un articol despre cercetările sale asupra ex- 
presiilor faciale ale emoţiilor. La acea vreme, Paul înțelesese 
că expresiile faciale oferă o fereastră directă către emoţiile 
unei persoane — dar nu exista încă o metodă științifică de 
descifrare a emoţiilor după mișcările mușchilor principali ai 
feţei. Așa că Paul și-a propus să pună la punct o astfel de me- 
todă. Pentru aceasta, el și colegul său de cercetare, Wallace 
Friesen, au petrecut aproximativ un an studiind anatomia fa- 
cială și învăţînd în acelaşi timp să-și mişte în mod conștient 
fiecare mușchi al feţei, unul cîte unul, astfel încît au putut să 
observe ce rol juca fiecare în configuraţia expresiei unei emo- 
tii date. Anatomia facială permite aproximativ 7.000 de com- 
binaţii distincte ale acestor mușchi. 

Această cercetare a fost mai mult decît dificilă — a fost 
de-a dreptul dureroasă. Paul a împrumutat o metodă a lui 
Guillaume Duchenne du Bologne, un neurolog din secolul al 
XIX-lea, care a stimulat electric mușchii faciali pentru a de- 
scrie modul în care își schimbă configurația — numai că per- 
soana asupra căreia Duchenne făcea experimentele nu simţea 
durerea pe faţă şi astfel nu era deranjată de şocurile electrice 
uşoare. Paul nu era la fel de norocos. Atunci cînd avea îndo- 
ieli cu privire la modul exact în care se mişca un mușchi, in- 

troducea un ac prin piele în muşchiul respectiv şi îl stimula 
electric. Nu era deloc distractiv, îşi aminteşte Paul. 

Însă rezultatul, obținut șase ani mai tîrziu, a fost o revolu- 
ție în studierea științifică a emoţiilor. Cercetările lui Paul au 
scos la iveală faptul că fiecare emotie poate fi cartografiată 
prin mișcările muşchilor faciali — cu o asemenea acuratețe, 
încît formula pentru o anumită emotie poate fi tradusă într-o 
notație precisă. Pentru prima oară, oamenii de ştiinţă puteau 
măsura cu exactitate emoțiile unei persoane, pur şi simplu 
prin observarea moment cu moment a schimbărilor mușchilor 
faciali. 

Astăzi, Sistemul de Interpretare a Mişcărilor Faciale este 
folosit de peste 400 de cercetători din întreaga lume. Două 
echipe de cercetători încearcă să automatizeze sistemul, astfel 
încît într-o bună zi — probabil în următorii cinci ani — cerce- 
tătorii să poată obține date despre cele mai mici transformări 
emoţionale prin care trece o persoană, aşa cum o EEG oferă 
informaţii sistematice despre fluxul undelor cerebrale. 

Oportunitatea de a participa la această întrunire a coincis 
cu cercetările lui Paul pentru cartea pe care încerca să mi-o 
descrie în timpul plimbării noastre de la Cambridge!. Cartea 
ar urma să trateze multe dintre temele pe care le discutăm 
aici, în special întrebarea cînd anume sînt emoţiile functiona- 
le sau disfuncționale şi cum putem schimba lucrurile care ne 
tulbură emoțional. Deși Paul simţea că în deceniile de cerce- 
tare asupra emoţiilor învățase multe lucruri care l-ar interesa 
pe Dalai Lama, era entuziasmat cu privire la ceea ce urma să 
înveţe el însuşi. Paul bănuia că secolele de cercetare asupra 
psihicului uman în Tibet i-ar putea oferi lecţii utile despre 
metodele de a administra experiența emoțională, metode pe 
care oamenii de ştiinţă din Occident le cunosc prea puţin. 

Paul avea și obiective mai personale în ce priveşte întîlni- 
rea noastră de la Dharamsala. Cum fusese însărcinat — în ar- 
mată, în perioada de vîrf a Războiului Rece — să evalueze 

posibilele pierderi în cazul unui război nuclear, Paul a deve- 
nit un membru activ în grupurile care militează pentru dezar- 
marea nucleară. Activismul său a fost moştenit de fiica sa, 
aflată acum la vîrsta colegiului, Eve, care de la vîrsta de 15 
ani a sprijinit activ cauza tibetană. Interesele fiicei sale l-au 
influențat pe Paul să vină la Dharamsala, unde a adus-o şi pe 
ea ca să asiste; din felul în care se purta, era limpede că Paul 
era încîntat să o aibă alături pe fiica sa în timpul acestei săp- 
tămîni. 


Universaliile 


Avînd ca obiectiv o trecere în.revistă a perspectivei ştiin- 
tifice asupra emoțiilor, Paul a început spunînd: „Sfinția Voas- 
tră, este o mare onoare să vă pot vorbi. Trebuie să-mi cer scu- 
ze pentru faptul că, deşi am petrecut 40 de ani studiind 
emoţiile, am petrecut doar patru luni învăţind cîte ceva despre 
budism. Tot ce ştiu este ceea ce am citit din patru cărți pe care 
le-aţi scris, aşa că vă rog dinainte să-mi iertaţi naivitatea cu 
care voi încerca poate să fac conexiuni și va reieși că nu am 
înțeles prea bine aceste scrieri. 

În ceea ce voi spune, voi încerca să deosebesc faptele ştiin- 
țifice, în sprijinul cărora avem dovezi, de teorie, în sprijinul că- 
reia nu avem dovezi, dar care ridică unele dintre cele mai inte- 
resante întrebări. Voi încerca să zăbovesc mai mult asupra 
teoriilor, decît asupra faptelor, dar am să încep cu acestea din 


urmă. 


Să încep cu chestiunea universaliilor. Cînd mi-am început 
cercetările în acest domeniu, opinia generală în Occident era 
aceea că emoţiile sînt foarte diferite de la o cultură la alta, ca 
şi limbile sau valorile. Se presupunea că ele sînt învățate și că 
variază şi reflectă specificul fiecărei culturi în parte. Această 
perspectivă era în contradicție cu concepţia expusă în cartea 
lui Charles Darwin din 1872, Exprimarea emoțiilor la oameni 

și animale. Darwin susținea că emoţiile noastre au evoluat, că 
noi avem în comun cu animalele unele emoţii și că ele con- 
stituie o forţă unificatoare pentru întreaga omenire." 

În timp ce Paul a început să prezinte o serie de chipuri 
umane cu expresii dramatice, a observat: „În prima mea cer- 
cetare, am arătat aceste chipuri şi altele asemănătoare unor 
subiecți din 21 de culturi diferite de pe glob. Privitorilor li s-a 
cerut să spună ce emoție înfățișa fiecare. În pofida diferențe- 
lor culturale şi de limbaj, fiecărei feţe i s-a atribuit aceeaşi 
emoție în toate culturile. Toată lumea a spus că primul chip 
înfățișa o expresie de fericire, deşi foloseau un cuvînt diferit 
pentru aceasta. Despre următoarea imagine toată lumea a 
spus că prezintă dezgust sau dispreț. 

Acest tip de cercetare avea totuşi un neajuns. Pentru că 
toți oamenii pe care îi studiasem avuseseră acces la aceleaşi 
programe de televiziune şi filme, ați putea spune că ei au în- 
vățat acele expresii de la Charlie Chaplin, John Wayne sau 
Richard Gere“ — o aluzie la faptul că Gere stătea chiar în 
spatele lui Paul, asistînd la discuţie — „şi că nu ar fi produ- 
sul evoluţiei. Pentru a înlătura aceast neajuns, a trebuit să stu- 
diez oameni care nu avuseseră nici un contact cu lumea exte- 
rioară. Exista la acea vreme un om de știință care studia un 
grup de băştinaşi din Noua Guinee, care trăiau ca în Epoca de 
Piatră şi care sufereau de o anumită boală, iar el înregistrase 
peste 30.000 de metri de peliculă cinematografică cu aceşti 
oameni care foloseau încă unelte de piatră şi nu avuseseră 
nici un contact cu lumea exterioară. 

Am petrecut şase luni studiind acele filme. Atunci am fă- 
cut descoperirea, pentru că nu am văzut nimic din ce nu vă- 
zusem anterior. Nu era nimic unic, nimic nou şi mi-am dat 
seama, după succesiunea de secvenţe din cadrul filmelor, că 
interpretările mele referitoare la emoţiile lor erau corecte. Nu 
a trebuit să învăţ limbajul expresiilor lor — expresiile lor fa- 
ciale. Limbajul expresiilor lor era acelaşi ca al meu. 


| 
i 
| 

În cercetările sale, Paul Ekman a prezentat aceste fotografii, care înfățișea- 
ză o diversitate de emoţii, unor oameni din diverse culturi, cerîndu-le să nu- 
mească emoţiile înfăţişate. 


În 1967, am mers în Noua Guinee pentru a-i studia pe 
aceşti oameni“, a adăugat Paul, în timp ce prezenta imagini 
cu expresii spontane, fotografiate de echipa sa. „Iată aici un 
băiat care arată bucurie. Această femeie înfățișează surpriza, 
prin sprîncenele ridicate. În următoarea fotografie, femeia din 

fundal se uită la mine mînioasă pentru că am încălcat o cutu- 
mă culturală, acordîndu-i atenţie. 

Bărbatul din cealaltă imagine prezintă o expresie de dez- 
gust; aici, el mă priveşte mîncînd din conservele pe care 
le-am adus cu mine; și eu, fireşte, am avut o expresie simila- 
ră cînd am gustat din hrana lui. 

Ei bine, acestea sînt exemple simpatice, dar nu sînt dovezi 
propriu-zise; trebuia să fac experimente sistematice. În cel 
mai interesant experiment, le-am spus o poveste şi le-am ce- 
rut să-mi arate cum ar arăta faţa lor în fiecare poveste.“ În 
timp ce vorbea, Paul a prezentat cîteva cadre de pe filmul fă- 
cut de el cu membrii tribului din Noua Guinee. 


Un băiat arată bucuria; o femeie înfățișează mînie. Bărbatul de alături este 
dezgustat, văzîndu-l pe Paul că mănîncă mîncare din conservă. 


„Nu ştiau ce este aceea o cameră de filmat, aşa că nu au 
fost stînjeniţi de faptul că i-am filmat în decursul următoare- 
lor scenarii: «Arată-mi cum ar arăta fața ta dacă ai fi pe cale 
să te iei la bătaie»; sau «dacă cineva ţi-a făcut ceva ce nu îţi 

place, dar nu ai să te iei totuşi la bătaie»; sau «dacă ai afla la 
un moment dat că copilul tău a murit». În sfârșit, «dacă vin în 
satul tău prieteni pe care nu i-ai mai văzut de multă vreme». 

Nu ar trebui să fie surprinzător faptul că atunci cînd le-am 
arătat aceste imagini studenţilor americani, care nu-i cunoş- 
teau pe aceşti oameni, ei n-au avut nici o dificultate în a le în- 
țelege emoţiile. Pentru mine, acest lucru a fost decisiv pentru 
demonstrarea universalităţii expresiilor faciale. Darwin avea 
dreptate: această trăsătură face parte din zestrea comună a 
umanităţii. 

Există universalii nu doar în ce priveşte expresiile emoții- 
lor, ci şi în ce priveşte unele dintre evenimentele care provoa- 
că emoţiile. Nu avem dovezi substanţiale în acest sens, dar 
datele pe care le avem sugerează că lucrurile stau la fel pen- 
tru toți oamenii la un nivel abstract, chiar dacă detaliile pot să 
difere. În cazul tristeţii sau al angoasei, cauza comună este o 
pierdere importantă. Ce sau cine este această pierdere poate 
să difere de la un individ la altul și de la o cultură la alta. 

Aşa cum există universalii la nivelul factorilor care pro- 
voacă o emotie, există de asemenea universalii şi la nivelul 
unora dintre schimbările care se produc în corpul nostru atunci 
cînd resimţim o emoție. Cu ajutorul unui coleg, Robert 
Levenson, de la Universitatea California din Berkeley, am 
observat schimbările de la nivelul organelor corpului în cazul 
fiecărei emoţii în parte. Să luăm doar exemplele mîniei și fri- 
cii. În cazul ambelor emoţii, se produce o accelerare a ritmu- 
lui cardiac și apare transpiraţia. Însă în cazul mîniei, mîinile 
devin fierbinţi, în vreme ce în cazul fricii mîinile devin reci. 
Această diferenţă la nivelul temperaturii pielii este universa- 
lă. Spun că este universală deoarece am făcut acest experi- 
ment şi cu membrii unei culturi din munţii din vestul Suma- 
trei, populaţia Minangkabao, şi am obţinut exact aceleași date 
cu privire la fiziologie. 

18 tipuri de zîmbete 


Un alt aspect este diferența dintre expresiile voluntare şi 
cele involuntare. Această descoperire nu-mi aparține mie, ci 
unui neurolog francez de la sfîrşitul secolului al XIX-lea, dr. 
Guillaume Duchenne*.“ 

Paul a prezentat o imagine a dr. Duchenne, cu un pacient 
care avea un zîmbet simulat şi o alta unde avea un zîmbet au- 
tentic. „În imaginea din stînga, pacientul nu resimțea nici o du- 
rere la nivelul feţei. Dr. Duchenne îi aplica electrozi pentru a-i 
stimula muşchii feţei. El a descoperit, de pildă, ce muşchi ridi- 
că buzele. Însă atunci cînd s-a uitat la imagine, a spus: «El zîm- 
beşte, dar nu pare fericit.» Așa că i-a spus subiectului o glumă 
şi a făcut a doua fotografie. Diferenţele între cele două zîmbete 
apar la nivelul mușchilor din jurul ochilor, care ridică pomeții.““ 


În stînga, Paul Ekman exemplifică un zîmbet simulat. În dreapta, un zîmbet 
Duchenne (autentic). 


* Guillaume Benjamin Arnaud Duchenne (1806-1875), neurolog 
francez, a cercetat și descoperit în premieră mai multe tulburări ner- 
voase și musculare, introducînd în tratarea acestora electrodiagnoza 
și electroterapia. A studiat musculatura feței și implicarea neu- 
ro-musculară în exprimarea emoțiilor. (N. red.) 

După ce ne-a prezentat fotografii ale sale cu un zîmbet si- 
mulat şi cu un zîmbet autentic, Paul a comentat: „Duchenne 
spunea că muşchii din jurul ochilor nu pot fi controlați în mod 
conştient. Mişcarea se produce doar în cazul unei emoţii au- 
tentice. Ca să reproduc cuvintele lui Duchenne: «Absența 
acestei mișcări dezvăluie o falsă prietenie.» Sfinţia Voastră, 
într-una din cărțile dumneavoastră vă manifestați interesul 
față de zîmbet. Eu am încercat să deosebesc 18 forme diferi- 
te de zîmbet.“ 

Cuvintele acestea i-au provocat lui Dalai Lama un zîmbet 
foarte larg, care părea să-i solicite toți mușchii feței. „Opt- 
sprezece!“ a exclamat Dalai Lama. Apoi a adăugat, cu mali- 
țiozitate: „Cînd îl vei găsi pe al nouăsprezecelea?“ 

„Eu sper că nu se va întîmpla“, a răspuns Paul. „Mi-e şi 
aşa destul de greu să-i conving pe oameni că există 18 tipuri. 
Dati-mi voie să vă spun cîte ceva despre cercetările din ulti- 
mul deceniu. Descoperirile lui Duchenne au fost complet ig- 
norate pînă acum 15 ani, de parcă nici n-ar fi existat. 

Prima dovadă propriu-zisă am obținut-o în urma studiilor 
noastre privind diferențele de zîmbet în situaţiile în care oa- 
menii minţeau, pretinzînd că se simt bine, cînd de fapt se sim- 
teau îngrozitor. În studiile pe care le-am efectuat împreună cu 
Richard Davidson, am descoperit tipare diferite la nivelul ac- 
tivității cerebrale în cazul acestor două tipuri de zîmbete. Cea 
mai mare parte a activității cerebrale asociate unei bucurii au- 
tentice se produce numai atunci cînd sînt solicitați muşchii 
din jurul ochilor.“2 


Minciunile, detectarea lor și ansamblul emoțional 


După discuţia despre zîmbetele simulate, Paul a trecut la 
cercetările sale despre înșelare şi minciună. „De lucrurile 
acestea m-am ocupat doar în America. Cercetarea noastră a 
demonstrat că majoritatea oamenilor pot fi ușor înşelați — 


Universalitatea emoțţiei 209 


chiar şi polițiștii, psihiatrii, avocaţii şi vameşii. Aceștia nu 
sînt capabili să detecteze minciunile, discutînd pur şi simplu 
cu cineva.“ 

„Dar politicienii?“ a întrebat Dalai Lama zîmbind. Deși 
comentariul a fost făcut pe un ton neutru, Paul a sesizat o 
urmă de tristețe. Pe durata zborului către India, Paul citise au- 
tobiografia lui Dalai Lama, Libertate în exil, şi fusese frapat 
de cît de des menționa Dalai Lama că fusese înșelat de min- 
ciunile politicienilor, atunci cînd China a invadat Tibetul. 

Paul a răspuns: „Am studiat doar minciunile politicienilor, 
nu m-am întrebat dacă ei pot recunoaște cînd cineva minte. 
Însă, într-un fel, mi se pare surprinzător că oamenii nu-şi pot 
da seama cînd sînt minţiţi, deoarece există atîtea indicii com- 
portamentale subtile, care indică dacă cineva spune adevărul 
sau minte. Acestea pot fi depistate dacă examinăm faţa şi to- 
nul vocii. Aceste examinări ale corpului şi feţei sînt corecte 
în proporție de peste 85% atunci cînd e vorba să se discearnă 
adevărul de minciună. 

Am găsit doar un grup foarte mic de oameni care pot face 
evaluări la fel de corecte ca măsurătorile noastre obiective. 
Acești oameni se pricep foarte bine să asculte, să privească şi 
să recunoască imediat. Încerc să descopăr cum apare această 
abilitate, deoarece mai puţin de 1% din oameni o au.“ 

Apoi Paul a trecut la tema relaţiei strînse dintre expresiile 
faciale ale emoţiilor și schimbările din corp. „Pe parcursul 
cercetărilor noastre, am descoperit ceva care ne-a surprins. 
Dacă adopti în mod intenționat o expresie facială, îți provoci 
o schimbare fiziologică. Adoptînd o anumită expresie, de- 
clanşezi în fiziologia ta acele schimbări asociate în mod obiș- 
nuit emoţiei înfăţişate. Acest lucru s-a observat atît în cerce- 
tările efectuate asupra fiziologiei corpului, cît şi în unele 
studii efectuate împreună cu Richard Davidson, asupra modi- 
ficărilor din creier. Faţa nu este un simplu mijloc de exprima- 
re, ci şi un mijloc de activare a emoţiilor.“* 

„Sînt incluse şi expresiile voluntare?“ a întrebat Dalai Lama. 

Paul a răspuns: „Este vorba numai de expresiile voluntare 
— însă aceste expresii declanșează sistemul involuntar.“ Cu 
alte cuvinte, impunîndu-i feţei să afişeze un zîmbet, în creier 
se declanşează o activitate specifică fericirii — la fel cum o 
grimasă declanșează în creier o activitate specifică tristeţii, 
aceasta fiind o altă descoperire făcută de Paul împreună cu 
Richard Davidson. 

Paul a adăugat: „Aş vrea să menționez că există diferenţe 
individuale în ce priveşte emoțiile. Am început cu universali- 
ile, însă în ultimii zece ani m-am ocupat de diferenţele dintre 
indivizi. Oamenii au stiluri afective diferite. În cazul unora, 
emoțiile se declanșează mult mai repede decât în cazul altora. 
Unii oameni au reacții emoționale mult mai puternice. La al- 
ţii, emoțiile persistă mult mai mult timp. Emoţiile unora sînt 
foarte evidente, ale altora foarte greu de depistat. 

Descoperirile noastre arată de asemenea că, la majoritatea 
oamenilor, sistemul emoţional este unificat, nu fragmentat. 
Nu e posibil, așa cum susțineau înainte oamenii de știință, ca 
exprimarea să fie impetuoasă şi reacția fiziologică redusă, Di- 
feritele părți ale ansamblului emoţional merg mînă în mină. 
Expresiile sînt puternice sau rapide şi la fel sînt şi schimbări- 
le corespunzătoare de la nivelul corpului, declanșate de siste- 
mul nervos autonom. Am demonstrat de asemenea că, în an- 
samblu, aceste diferenţe dintre indivizi nu se limitează la o 
singură emoție. Dacă aveţi o reacție de mînie puternică, veți 
avea şi o reacţie de frică puternică.“ 

Aceste diferenţe sugerează un motiv pentru care oamenii 
se înşeală asupra emoţiilor: cu toții — în mod firesc, dar in- 
corect — presupunem că ceilalți trăiesc emoţiile în același fel 
ca noi. Descoperirile lui Paul sugerează de asemenea că unii 
oameni — cei cu reacții emoționale rapide, puternice și de 
durată — pot avea dificultăți mai mari în a-și administra emo- 
tiile. Acest aspect ne face să ne întrebăm cît de devreme în 
viață apar aceste diferențe în ce priveşte trăirea emoţiilor. 
Paul crede că, dacă am şti acest lucru, am putea interveni în 

timpul dezvoltării oamenilor, pentru a le oferi o şansă mai 
mare de a-şi administra emoţiile. Pentru Paul, această posibi- 
litate părea foarte departe de ceea ce știm în momentul de 
faţă. Şi totuşi, expunerea lui Mark Greenberg, care a avut loc 
două zile mai tîrziu, descria tocmai genul de programe prin 
care copiii sînt ajutati să îşi adminstreze emoţiile. 


Libertatea de expresie 


Paul mi-a spus mai tîrziu că a fost uimit de felul deschis şi 
liber în care îşi exprima Dalai Lama sentimentele. Faţa sa, a 
uvservat Paul, era neobișnuit de expresivă, dînd la iveală, 
moment cu moment, nu numai schimbări ale emoţiilor, ci și 
ale gîndurilor: puteai observa cînd se concentra, cînd se îndo- 
ia, cînd înțelegea, cînd era de acord. Și apoi, mai presus de 
toate, era buna sa dispoziţie extraordinară, o stare permanen- 
tă de uimire şi de încîntare, care se manifesta ca o bucurie 
contagioasă în fața fiecărui aspect al vieţii pe care îl întîlnea. 

Aceasta nu înseamnă, a observat Paul, că Dalai Lama este 
străin de sentimentele de tristeţe sau de altele de acest gen. 
Dimpotrivă, el pare să reacționeze puternic la suferinţa alto- 
ra, tristețea pentru suferința altora fiind evidentă pe chipul 
său — cel puţin pentru o clipă. Însă Paul a fost de asemenea 
uimit şi de rapiditatea cu care depășea o emoție tulburătoare 
— a remarcat că reacţia sa tipică față de ceilalți era să caute 
întotdeauna bucuria și amuzamentul, latura pozitivă a eveni- 
mentelor. 

Fiind un connaisseur al chipului uman, Paul şi-a dat sea- 
ma că chipul lui Dalai Lama era neobișnuit în mai multe pri- 
vinţe. În primul rînd, era neobişnuit de mare şi cu muşchii 
foarte bine articulați. Însă şi mai surprinzător era cât de tînăr 
părea — chipul său avea tonusul muscular al unui bărbat de 
20 de ani, nu al unuia de 64. Acest lucru, a presupus Paul, era 
o consecinţă a faptului că Dalai Lama nu şi-a reprimat nicio- 
dată emoţiile, ci dimpotrivă, le-a lăsat întotdeauna să se ma- 


212 EMOŢIILE DISTRUCTIVE 


nifeste liber pe chipul său — ceea ce înseamnă că muşchii fe- 
tei sînt folosiți mai mult decît de obicei. În vreme ce majori- 
tatea oamenilor dobîndesc o conștiință de sine care îi face să 
reprime exprimarea liberă a emoţiilor proprii, Dalai Lama pă- 
rea complet lipsit de o astfel de conștiință de sine în privința 
exprimării emoţiilor. 

Această lipsă de reprimare, la rîndul său, vorbeşte despre 
un neobișnuit sentiment de încredere. Majoritatea copiilor, 
pînă la vîrsta de 4 sau 5 ani, ajung să se rușineze de anumite 
sentimente şi aşa încep să-şi formeze un tipar de reprimare a 
acelei părţi din spectrul emoţiilor, care durează toată viaţa. 

Însă Paul credea că Dalai Lama părea să nu fi învăţat nici- 
odată să se jeneze de ceea ce simte — un lucru care li se în- 
tîmplă doar celor mai norocoşi copii. 


În încleștarea emoțiilor 


Paul a trecut de la informațiile ştiinţifice referitoare la ex- 
presiile emoţionale la ceea ce se petrece în momentul în care 
trecem printr-o emoție. „În Occident, unul dintre lucrurile de- 
spre care considerăm că deosebeşte emoția de alte fenomene 
psihice este acela că o emoție se produce foarte repede. Ea 
poate apărea într-o fracțiune de secundă (chiar dacă la unii 
oameni durează mai mult). Un al doilea aspect distinctiv este 
estimarea automată. Evaluarea care declanșează o emoție este 
atît de rapidă, încît nici nu sîntem conştienţi că s-a petrecut. 
Nu sîntem martori ai procesului de evaluare care generează 
emoția. De obicei, devenim conştienţi de faptul că sîntem 
speriați, furioși sau trişti după ce se declanşează emoția, şi nu 
înainte. 

Momentul în care devenim conștienți se plasează la o ju- 
mătate de secundă sau un sfert de secundă după declanșarea 
emoţiei, și nu mai devreme. Aceasta se înțelege prin estimare 
automată.“ Cu alte cuvinte, ne putem afla sub impactul unei 
emoții mai înainte de a observa că aceasta s-a declanșat. 

Dalai Lama a cerut o clarificare. „Aici par să fie implica- 
te două lucruri. Unul este procesul declanşării emoției; celă- 
lalt este trăirea emoției ca atare. Sugeraţi oare că devenim 
conștienți de ambele abia după producerea emoției?“ 

„Nu“, a explicat Paul, „de regulă, devenim conștienți oda- 
tă ce emoția s-a declanşat. Cînd începe, aceasta atrage şi con- 
centrează atenţia asupra ei, dar nu şi în timpul procesului care 
a generat-o. Viaţa noastră s-ar schimba enorm, în bine sau în 
rău, dacă am face evaluarea în mod conștient, dacă am deveni 
responsabili de declanşarea fiecărei emoţii. Or, dimpotrivă, 
oamenii simt că emoţiile vin peste ei. Nu eu aleg să am o 
emoție, să-mi fie frică sau să mă înfurii. Mă înfurii dintr-o 
dată. De regulă, pot să-mi dau seama ce a făcut cineva ca 
să-mi provoace această emoție, dar nu sînt conştient de pro- 
cesul prin care evaluez, de pildă, ce a făcut Dan ca să mă în- 
furie. 

Acesta este un element central în felul în care înțelegem 
emoțiile în Occident, anume că putem cerceta, dar nu cunoaş- 
tem momentul declanșării — un proces crucial. Noi conștien- 
tizăm o emoție numai cînd începem să o trăim. Nu sîntem stă- 
pînii acesteia de la bun început.“ 

„Mă întreb“, a spus Dalai Lama, „dacă este ceva analog cu 
o situaţie din practica meditaţiei, în care cultivi abilitatea in- 
trospectivă de a-ţi monitoriza propriile stări mintale. Pe de o 
parte, eşti foarte atent la apariția excitației, atunci cînd min- 
tea devine agitată și distrasă şi, pe de altă parte, la apariția 
momentelor în care mintea cedează delăsării și începe să se 
estompeze și să-și piardă claritatea. Pe măsură ce dezvolți 
această abilitate introspectivă, în fazele incipiente, cînd încă 
nu este suficient de dezvoltată, eşti capabil să constați apari- 
ţia atît a excitaţiei, cît şi a delăsării numai după ce acestea 
s-au produs. Însă pe măsură ce devii din ce în ce mai experi- 
mentat şi cultivi această abilitate cu mai multă fineţe, devii 
capabil să discerni din timp momentul în care excitaţia sau 


daca tabel mute e Pa mopede ae e pai tu Pa NL ant Roi e ce te ae Me e 


214 EMOŢIILE DISTRUCTIVE 


delăsarea sînt pe cale să apară. La fel stau lucrurile și în ca- 
zul apariţiei atașamentului sau a ostilității.““ 

„Acesta este un aspect foarte important“, a răspuns Paul. 
„Este un lucru despre care noi ştim foarte puţin. Dar sper să 
prind cîteva sugestii despre modul în care ne putem dezvolta 
abilitatea de a cunoaşte procesul de estimare.“ 

„Acest aspect ar putea să prezinte interes pentru Dan“, a 
spus Alan, traducînd o observaţie anterioară a lui Dalai Lama. 
„Potrivit psihologiei budiste, această abilitate — introspecţia, 
monitorizarea propriilor stări mintale — este considerată un 
derivat al inteligentei.“ 

Teoriile cu privire la inteligența emoţională, despre care 
am scris, postulează faptul că conștiința de sine este una din- 
tre cele patru capacităţi principale ale acesteia5. Așa că, pentru 
a lămuri conexiunea, am întrebat: „O inteligenţă emoţională?“ 

„De fapt, inteligența emoţională este numai unul dintre as- 
pectele acesteia“, a răspuns Paul. „ Prajña înseamnă uneori 
«înţelepciune», însă în psihologia budistă este înțeleasă mai 
precis drept «inteligență». 

În modelul inteligenţei emoţionale, conștiința de sine — 
inclusiv abilitatea de a ne monitoriza propriile emoții — re- 
prezintă abilitatea principală, necesară pentru a fi inteligent în 
viața emoţională. La modul ideal, aici intră şi detectarea emo- 
țiilor distructive în momentul în care sînt pe cale să se forme- 
ze — aşa cum a spus Dalai Lama că se întîmplă şi în practi- 
ca meditației —, şi nu doar după ce ele au pus stăpînire pe 
mintea noastră, de altfel, cazul cel mai răspîndit, așa cum a 
arătat Paul. Dacă putem deveni conștienți de emoţiile distruc- 
tive în clipa în care se trezesc, avem şanse mari să putem ale- 
ge cum să răspundem la ele. 


Gînduri private, sentimente publice 


„Estimarea care se face“, a continuat Paul, „este influen- 
tată de două lucruri. Este influenţată de istoria speciei noastre 

pe această planetă. Există un teoretician care consideră că lu- 
crurile la care reacționăm reflectă înțelepciunea acumulată 
de-a lungul epocilor. Mai este influenţată și de istoria noastră 
personală. Atît filogeneza, cît şi ontogeneza — ceea ce s-a 
dovedit util şi avînd rol de adaptare pentru omenire şi ceea ce 
s-a dovedit util şi avînd rol de adaptare pentru propria noas- 
tră creştere şi dezvoltare — determină reacţia de estimare. 

Emoţiile sînt publice, nu private. Prin aceasta înţeleg fap- 
tul că expresia le semnalează altora, prin voce, chip şi gesturi, 
ce emoție simțim. Gîndurile noastre sînt private; emoţiile însă 
nu. Alţii ştiu cum ne simţim — şi acest lucru ps foarte im- 
portant pentru crearea relaţiilor dintre oameni. 

Această observație a declanşat o lungă discuţie în fbein 
nă, Dalai Lama căutînd echivalentul tibetan pentru termenul 
„gînd“, așa cum îl folosise Paul. Aici intervine o problemă 
fundamentală în dialogul lui Dalai Lama cu psihologia: în vi- 
ziunea budistă, gîndurile sînt considerate, în mod normal, în- 
cărcate de emoții, iar emoțiile sînt invariabil combinate cu 
gînduri, aşa că termenul tibetan pentru gînd include și nuanța 
sa afectivă. Sistemul tibetan nu ține prea mult la distincția 
clară dintre gînd și emoție, care se face în Occident, ci consi- 
deră mai degrabă că acestea se întrepătrund — o concepție 
mai apropiată de realitatea creierului, dezvăluită de neurolo- 
gia modernăf. 

„Cineva poate avea o atitudine care se amestecă cu o emo- 
ţie — să zicem, o atitudine negativă, care este urmată de ceva 
asociat cu ura“, a observat Dalai Lama. 

„Multe gînduri implică emoții“, a recunoscut Paul, „dar 
nu toate gîndurile. Dacă gîndul este conectat cu o emoție, o 
să poți observa un indiciu al emoției. Permiteţi-mi să aduc un 
exemplu pe care l-am subliniat intens în lucrarea mea despre 
înşelare. Dacă vorbiţi cu un individ suspectat de un delict şi 
pare că se sperie, nu ştiţi dacă este animat de frica de a fi prins 
sau de frica unei persoane oneste, nevinovate că nu va fi cre- 

zută. Nu putem spune ce proces mintal are loc. Putem identi- 
fica emoția legată de gînd, dar nu și conținutul gîndului. În 
ambele cazuri îi va fi frică. 

În piesa lui Shakespeare, Othello o ucide pe Desdemona. El 
avea dreptate atunci cînd a observat că ei îi e frică, dar a greșit 
în atribuirea cauzei fricii. A crezut că este o femele care se teme 
pentru că a fost prinsă înşelîndu-și soţul. Însă era o femeie care 
se temea pentru viață ei, din cauza unui un soț gelos.“ 

„În context budist“, a spus Dalai Lama, „se face adesea în- 
cercarea de a înțelege relația cauzală dintre emoţii şi gînduri. 
În multe cazuri, avem o emoție puternică care dă naștere unei 
anume intenții; adesea emoția precede gîndul sau acţionează 
ca un catalizator pentru acesta. 

În filozofia morală budistă vorbim despre trei tipuri de 
stări mintale nevirtuoase, dintre care două sînt strîns legate de 
emoții. Una este pizma/aviditatea, iar cealaltă, reaua-voinţă. 
Pizma este generată de un ataşament puternic față de un anu- 
mit obiect. Atașamentul dă mai apoi naştere gîndului «Eu 
vreau acest lucru.» Pizma poate fi provocată şi de mînie sau 
de alte emoţii. În mod asemănător, mînia şi ura determină 
adesea reaua-voinţă şi gîndurile asociate.“ 

„Nu am nici o obiecţie“, a răspuns Paul. 

„Ideea este“, a explicat Dalai Lama, „că emoţiile par să 
preceadă gîndurile.“ 

„Uneori le preced“, a răspuns Paul, „alteori sînt simultane, 
iar alteori apar după acestea.“ 


A acționa fără să gîndești 


„Încă două lucruri: atunci cînd se declanșează o emotie, ea 
generează schimbări. Generează schimbări în expresia noas- 
tră, pe chip, în voce, schimbări ale modului de a gîndi, ale im- 
pulsurilor de a acționa. Toate acestea se petrec involuntar, şi 
dacă nu le dăm curs, simţim că în noi se duce o luptă. Ne lup- 
tăm să păstrăm controlul, să nu arătăm ce simţim, să nu vor- 

bim, să nu acţionăm. Un aspect definitoriu al emoţiei este 
acela că ne stăpîneşte pentru o clipă sau uneori pentru mai 
multe clipe“, a spus Paul. 

„Emoţiile pot fi foarte scurte. Se poate ca o emoție să nu 
dureze mai mult de o secundă sau două. Pot să fiu fericit în- 
tr-un moment și furios în clipa următoare și apoi imediat să 
fiu trist. Sau o emoție poate dura mai multă vreme. 

Ceea ce am descris eu aici este, de fapt, o perspectivă evo- 
luţionistă asupra emoţiei. În autobiografia lui Charles Dar- 
win, există o afirmaţie referitoare la concepţia sa potrivit că- 
rela «toate ființele umane s-au dezvoltat prin selecție 
naturală, astfel încît senzațiile plăcute le servesc drept ghid și 
mai ales plăcerea derivată din sociabilitate şi din iubirea față 
de familie.» Cred că această frază coincide parțial cu opiniile 
Sfinţiei Voastre, deşi există și diferențe interesante.“ 

În acel moment, Paul i-a înmânat Sfinţiei Sale un exemplar 
din Exprimarea emoţiilor la oameni şi animale, lucrarea cla- 
sică a lui Darwin despre emoţii, pe care Paul o reeditase de 
curînd, însoțită de comentarii științifice moderne. „Una din- 
tre ideile de bază ale lui Darwin, care a rezistat timpului, se 
referă la continuitatea speciilor. Cu alte cuvinte, emoţiile nu 
sînt specifice numai oamenilor. În gîndirea occidentală, s-a 
crezut în repetate rînduri că animalele au emoţii, iar oamenii 
nu, sau că oamenii au emoții, iar animalele nu. Dacă recu- 
noaștem faptul că şi animalele au emoţii, s-ar putea să nu le 
maj tratăm aşa cum le tratăm astăzi. Deci, există o continui- 
tate între specii, așa cum există o universalitate a culturilor. 

O altă idee a lui Darwin este probabil cea mai problemati- 
că: anume aceea că emoţiile noastre au evoluat de-a lungul is- 
toriei omenirii pentru a ne ajuta în situaţiile cele mai importan- 
te ale vieţii — educația copiilor, prietenie, împerechere, 
antagonisme — și că funcția emoţiei este aceea de a ne pune 
în mişcare foarte repede, fără să fie nevoie să stăm să ne gîndim. 

Am în minte un exemplu foarte sugestiv din călătoria pe 
care am făcut-o venind aici“, a spus Paul, evocînd experien- 
tele noastre foarte stresante pe şoselele Indiei, înţesate de un 

amestec impredictibil de imense camioane Tata, autobuze 
umplute pînă la refuz, taxiuri, ricșe, pietoni, vaci stînd la soa- 
re — toate acestea urmînd legea mișcării browniene, aleatoa- 
re. Cînd un vehicul îl depășea pe altul, din direcţie opusă ve- 
nea de multe ori un altul cu viteză. De aici rezulta o adevărată 
aventură, serii de mișcări care urcau adrenalina la cote maxi- 
me, cu cei doi şoferi care apăsau tot timpul pe claxon pînă re- 
ușeau să se strecoare unul pe lîngă altul. 

Avînd proaspătă în minte acea scenă, Paul a continuat: 
„Conduci maşina şi dintr-o dată o altă maşină se apropie ca şi 
cum ar fi gata să te lovească. Fără să te gîndești, înainte de 
a-ţi da seama ce se întîmplă, tragi de volan şi apeşi frîna. 
Emoţia tocmai ţi-a salvat viaţa. Dacă ai fi stat să te gîndeșşti 
pentru a recunoaşte pericolul, şi apoi să analizezi ce e de fă- 
cut, nu ai fi supravieţuit. Ei bine, aceleaşi emoţii ne pot pro- 
voca însă şi necazuri.“ 

Dalai Lama a pus o întrebare: „Nu ati fi de acord că reac- 
tia rapidă a fost un reflex condiționat, pentru că, dacă persoa- 
na respectivă nu ar fi ştiut să conducă, sau cum să apese frî- 
na, nu ar fi putut să evite accidentul?“ 

„Absolut corect“, a răspuns Paul. „Este într-adevăr intere- 
sant faptul că deşi noi învăţăm toate aceste lucruri nu în copi- 
lărie, ci la maturitate, ele devin totuşi o parte a mecanismului 
emoţional. Devin o parte a unui reflex interiorizat: dacă ceva 
se mișcă repede în cîmpul nostru vizual, reacționăm. Nu con- 
tează ce este. Cu cît o reacţie este mai apropiată de acest re- 
flex, cu atît ne va fi mai uşor să o deprindem. Însă majorita- 
tea lucrurilor față de care ne manifestăm emoțional sînt 
lucruri cu care ne-am deprins în timpul creșterii. Întrebarea la 
care mă voi opri mai tîrziu este: putem să ne dezvățăm de une- 
le dintre ele?“ 


Principalele familii de emoții 


„Ultima dintre ideile lui Darwin, relevante pentru discuția 
noastră, este aceea că există diferite tipuri de emoţii. Ele nu 


Universalitatea emoției 219 


sînt pur şi simplu pozitive sau negative. Fiecare emotie are 
propriul său scop şi semnal. Prin urmare, ne punem întrebarea 
cît de multe emoţii există? Eu am alcătuit o listă cu acelea pen- 
tru a căror existență avem dovezi științifice suficiente.“ 

Problema stabilirii emoţiilor principale — cele din care 
derivă altele — a constituit un subiect de dezbateri aprinse în 
acest domeniu ştiinţific. Există mai multe şcoli de gîndire şi 
un corp de cercetări recente care analizează această întrebare, 
inclusiv studii transculturale, care încearcă să vadă dacă o 
emoție este universală și studii asupra mai multor specii, care 
cercetează dacă o emoție apare şi la primate; acești doi fac- 
tori ar putea constitui indicii ale faptului că o anumită emoție 
ar fi putut fi esenţială pentru evoluţie. Potrivit lui Paul, exis- 
tă cam pînă la zece emoții principale: mânia, frica, tristețea, 
dezgustul, disprețul, surpriza, bucuria, stînjeneala, vina şi ru- 
şinea. „Fiecare dintre aceste cuvinte desemnează o familie de 
emoţii — nu doar o singură emoție. Există, de exemplu, o fa- 
milie a sentimentelor de mînie.“ 

Lista pe care ne-a expus-o Paul prezenta mai multe asemă- 
nări cu cea a stărilor psihice din psihologia budistă. Privind 
retrospectiv la sfîrşitul săptămînii, Dalai Lama avea să gă- 
sească această idee a familiilor de emoţii foarte interesantă. 
Pentru moment, el a făcut unele comparații la obiect cu tipo- 
logia budistă, cu care era familiarizat, ceea ce l-a condus la o 
lungă discuţie în tibetană cu Jinpa, care intrase în dispoziția 
sa polemică obișnuită. În cele din urmă, Dalai Lama l-a între- 
bat pe Paul: „Aţi spune că pizma este o emoție? Aici sîntem 
în dezacord.“ 

„Este apropiată de invidie“, a răspuns Paul. „Cred că fie- 
care emoție are o familie de sentimente înrudite; pizma face 
parte din familia invidiei“ — care nu se afla pe lista emoții- 
lor esenţiale pentru evoluţie. 

Apoi a continuat: „Am început să studiez disprețul crezînd 
că era o emoție exclusiv occidentală — în special, englezeas- 
că. Însă probele în favoarea universalităţii sale erau foarte 

bune şi există date care susţin că se întilneşte şi la animale, nu 
doar la oameni. Stephen Suomi este un om de ştiinţă care a 
observat că atunci cînd un mascul dintr-o specie de primate 
este provocat de un mascul mai tînăr, el răspunde cu aceeași 
expresie musculară ce exprimă disprețul la oameni.“ 

Dalai Lama a întrebat: „Toate emoţiile de pe această listă — 
frica, mînia, dezgustul şi așa mai departe — sînt spontane? 
Există toate şi la animale? Oare declanșarea acestora este în 
mod necesar inconștientă — nu ar putea să existe cazuri de fri- 
că, de exemplu, care să rezulte din anumite procese de gîndire?“ 

„Da“, a spus Paul, „frica apare atunci cînd avem așteptări 
negative. Să spunem, de exemplu, că aştept să aflu rezultatul 
unui examen medical, ca să văd dacă am cancer. Trebuie să 
aştept cîteva zile şi — nu în permanenţă, dar adesea, ori de 
cîte ori îmi amintesc de lucrul acesta şi mă gîndesc la conse- 
cințe — mi se face frică. După părerea mea — și nu toată lu- 
mea e de acord — și primatele sînt capabile de acest proces. 
Unele primate, cel puțin, pot fi conștiente de sentimentele lor 
şi pot chiar să anticipeze evenimente emoționale şi să sufere 
înainte să se producă durerea propriu-zisă.“ 

Dalai Lama a continuat: „Chestiunea aceasta ridică pro- 
blema inteligenței perturbate. În mod clar putem induce frica 
folosindu-ne inteligenţa atunci cînd cîntărim lucrurile, cînd 
anticipăm şi așa mai departe. Mă întreb în ce măsură pot şi 
animalele să își trezească astfel de emoţii, precum frica, prin 
gîndire. Probabil că în principiu este posibil, dar în compara- 
ție cu cît aplică oamenii acest tipar, este mai degrabă o acti- 
vitate marginală.“ 

„inclin să fiu de acord“, a spus Paul, „dar mă face să mă 
gîndesc la cît de mult subestimăm ceea ce se întîmplă cu ce- 
lelalte animale. E atît de simplu să subestimezi!“ Ultima ob- 
servaţie rezona puternic cu scrierile lui Dalai Lama despre 
compasiune, care recomandă ca oamenii să nu ucidă nici mă- 
car o insectă. 

Șapte tipuri de fericire 


Fiecare familie de emoții, a explicat Paul, include un com- 
plex de sentimente asociate, la fel ca în cazul celor șapte va- 
riaţiuni din familia fericirii: 

Amuzament 

Fiero (plăcerea de a întîmpina o provocare) 

Uşurare 

Entuziasmul în fața noului 

Uluire, încîntare 

Plăceri ale simțurilor (asociate fiecărui simţ în parte) 

Calm şi pace 


„Cred că fiecare dintre acestea este o emoție, însă nu pen- 
tru toate există dovezi suficiente. Am adăugat o ultimă emo- 
ție posibilă — starea de calm sau de pace — ca urmare a lu- 
crurilor la care m-am gîndit în ultima săptămînă. Nu sînt prea 
mulțumit de nici unul dintre termeni, dar sînt în aceeași sferă.“ 

„Ce ziceţi de «serenitate»?“, am sugerat eu, amintind de 
termenul folosit în literatura budistă pentru o stare de multu- 
mire echilibrată. 

„Nu e un cuvînt rău“, a fost de acord Paul. „Faptul că nu 
avem un cuvînt pentru un anume sentiment nu înseamnă că el 
nu există, aşa cum nici existența unui cuvînt nu înseamnă 
existența stării, așa cum a sublinat Sfinţia Sa într-una din căr- 
tile sale. Ca exemplu, voi alege cuvîntul fiero, care se referă 
la plăcerea care se naște atunci cînd faci faţă unei provocări 
dificile. În limba engleză, nu avem un cuvînt pentru emoția 
aceasta, iar din cîte ştiu eu, nici în limba germană sau rusă nu 
există un astfel de cuvânt. Însă în limba italiană există un cu- 
vînt specific pentru acest sentiment.“ 


Atît Matthieu cît și Francisco au remarcat faptul că limba 


franceză are un cuvînt similar, fierte, tradus de obicei prin 
„mîndrie“, ca în cazul în care te-ai achitat foarte bine de o sar- 
cină. Însă, a adăugat Francisco, în cazul termenului francez, 
„fericirea nu intră în ecuaţie“. 

„E un comentariu util“, a spus Paul. „Era lucrul următor 
şi ultimul despre care voiam să discut înainte de pauză. 
Termenul «fericire» ca atare nu ne precizează tipul de feri- 
cire. Eu identific şapte tipuri de fericire. Asta nu înseamnă 
că nu pot fi mai multe; numărul acesta reflectă o limită a 
imaginaţiei mele. Gama amuzamentului se poate întinde de 
la foarte slab pînă la foarte puternic. Fiero este altceva. Și 
mai există şi sentimentul minunat de uşurare: «Ah! Nu am 
cancer.» 

Mai există sentimentul de entuziasm faţă de lucrurile noi. 
Apoi, avem sentimentul de uluire şi încîntare, o emoție foar- 
te interesantă, pe care o resimţim atunci cînd sîntem copleșiți. 
Celor mai mulţi dintre noi nu ni se întîmplă foarte des, dar 
este o emotie foarte importantă. Și mai este sentimentul de 
calm şi de pace. Acestea Sil cele şapte tipuri diferite de feri- 
cire pe care le disting eu.“ 

Alan a întrebat: „Uluirea, așa cum apare ea pe lista asta, se 
naște doar atunci cînd e vorba de ceva bun, elevat sau extra- 
ordinar? Dacă am văzut un accident de mașină în care corpul 
unei persoane a fost făcut bucăţi, iar eu am spus: «Uau, ce ne- 
bunie!» — putem spune că este un fel de uluire?“ 

Paul a replicat: „Sincer, nu ştiu care e răspunsul. Însă atunci 
cînd le-am cerut oamenilor să relateze momente de uluire, 
mi-au vorbit doar de lucruri încîntătoare.“ 

„Deci de ceva bun“, a tras concluzia Alan. 

„Da, în sensul în care folosesc eu termenul“, a clarificat 
Paul lucrurile, „o putem numi uluire pozitivă.“ 

În acel moment am declarat că e timpul să facem pauza de 
dimineaţă. Pe parcursul pauzei de ceai, Sfinția Sa mi-a măr- 
turisit că este foarte interesat de corespondenţele neuronale 
ale proceselor mintale descrise de Paul. A fost mulțumit atunci 
cînd i-am spus că Richard Davidson urma să discute despre 
lucrul acesta în ziua următoare. 

Dispoziţiile emoționale și declanșatorii lor 

După pauză, Paul a continuat: „Dispoziţiile nu sînt pe lis- 
tă. Dispoziţiile sînt înrudite cu emoţiile, totuşi sînt diferite. 
Diferenţa cea mai evidentă dintre ele este durata. Emoţiile vin 


și pleacă în cîteva secunde sau minute, dar o dispoziţie poate . 


să dureze o zi întreagă.“ 

„Cum defineşti o dispoziţie?“, a întrebat Dalai Lama. 
„Este impactul rămas după o trăire emoțională?“ 

Paul a răspuns: „Întrebarea aceasta trimite la o a doua di- 
ferență dintre dispoziții și emoții. Atunci cînd trăim o emoție, 
putem spune, de regulă, ce anume a declanşat-o. Putem spe- 
cifica evenimentul care a declanşat-o, care a fost cauza emo- 
tiei. În cazul unei dispoziţii, de cele mai multe ori nu putem 
face acest lucru. Ne trezim avînd o dispoziţie foarte iritabilă 
sau una pozitivă; ne trezim foarte temători sau trişti, și asta 
fără nici un motiv cunoscut. Cred că dispozițiile acestea sînt 
rezultatul unor schimbări interne, care nu ţin de ceea ce ni se 
întîmplă în exterior. 

Acesta este unul dintre modurile în care apare o dispozi- 
ție, dar mai există și un altul: atunci cînd avem o experienţă 
emoţională foarte intensă. Dacă ne amuzăm în mod repetat 
într-o scurtă perioadă de timp, consecinţa va fi o dispoziţie 
euforică. Dacă ne înfuriem de mai multe ori la rînd, vom fi 
iritabili pentru o bună bucată de vreme. Așadar, acestea sînt 
două căi diferite de creare a unei dispoziții.“ 

Am întrebat: „Nu e posibil ca anumite gînduri latente, de 
care nu sîntem conştienţi, să declanșeze o anumită dispozi- 
tie?“ Mă gîndeam la terapia cognitivă, care susține că emoţi- 
ile supărătoare sînt declanșate de gînduri subtile din adîncul 
minţii — iar conştientizarea acestor gînduri ne oferă posibili- 
tatea de a ne elibera de sub controlul lor. 

„Cu siguranţă că ar putea fi“, a fost de acord Paul. „Despre 
cauzele dispozițiilor nu ştim la fel de multe ca despre cauze- 
le emoţiilor.“ 

Dalai Lama a întrebat dacă condițiile medicale sau de me- 
diu în care trăiește cineva — să spunem, o climă mohorită — 
pot influenţa și ele dispoziţiile, iar Paul a recunoscut că este 
posibil. Alan a mai întrebat: „Dar menţinerea vreme îndelun- 
gată a unei relații chinuitoare nu influențează și ea dispoziția?“ 

„Aici e vorba despre dispoziţia produsă ca urmare a unei 
experienţe emoţionale intense“, a răspuns Paul. 

„Însă acesta ar fi un declanşator ce poate fi identificat“, a 
observat Dalai Lama. 

„Da“, a spus Paul. „Atunci cînd o dispoziţie se naşte pe 
cea de-a doua cale, a experienţei emoționale intense, știi de ce 
te afli în dispoziţia respectivă.“ 

Apoi a continuat: „Atunci cînd ne aflăm într-o anumită 
dispoziţie, ea influențează şi ne constrînge să gîndim într-un 
anume fel. Devenim vulnerabili în puncte în care de obicei nu 
sîntem. Așadar, dispozițiile negative ne creează o mulțime de 
probleme, deoarece ne schimbă modul de a gîndi. Dacă mă 
trezesc într-o dispoziție iritabilă, caut o ocazie de a mă înfu- 
ria. Lucruri care de regulă nu m-ar deranja acum mă deran- 
jează. Pericolul pe care îl prezintă o dispoziţie nu este doar 
acela că ne modifică modul de a gîndi, de asemenea, ea ac- 
centuează emoţiile. Atunci cînd sînt într-o dispoziţie iritabilă, 
mă înfurii mai tare și mai repede, furia durează mai mult și 
este mai greu de controlat decît de obicei. E o stare îngrozi- 
toare... în care n-aş vrea să fiu niciodată.“ 

Această ultimă digresiune urma să se dovedească profeti- 
că pentru Paul pînă la sfîrşitul întrunirii. 

Apoi a început o discuţie colaterală în tibetană, între Da- 
lai Lama, călugării lamaişti care erau de faţă: și traducători, 
moment în care Alan ne-a spus nouă, celorlalți: „Caută echi- 
valentul tibetan pentru «dispoziţie». Nu este așa ușor“ — ca 
şi în cazul cuvîntului „emoție“, în tibetană nu există un ter- 
men pentru „dispoziţie“. 

„Aş dori să-i reamintesc încă o dată Sfinţiei Voastre ceea 
ce aţi spus în cărți“, a spus Paul. „Dacă nu ai un nume pentru 
ceva, aceasta nu înseamnă că acel lucru nu există.“ 

„Ne străduim să explicăm faptul că dispozițiile apar în 
mod spontan, inexplicabil“, a explicat Jinpa. 

În legătură cu acest subiect, Dalai Lama a spus: „Trebuie 
să existe anumite condiții, chiar dacă acestea pot să nu fie evi- 
dente pentru noi.“ 

Paul a răspuns: „Există cu siguranță anumite condiţii care 
creează dispoziţiile. Ele ne sînt, de regulă, inaccesibile — sînt 
în afara conștiinței noastre şi de aceea nu ştim de ce simţim 
ceea ce simţim. De regulă, spunem: «Nu știu de ce sînt așa de 
nervos.» Dar aceasta nu înseamnă că nu există un motiv; ci 
doar că noi nu-l cunoaștem.“ 

„Psihologia budistă“, a continuat Dalai Lama ideea, „are 
anumite concepte pentru cauza şi mecanismul de producere a 
mîniei. Termenul folosit pentru ceea ce dă naştere mîniei se 
traduce literal prin «nefericire mintală», dar nu este vorba 
chiar despre asta. Este un sentiment constant de insatisfacţie. 
Cînd ai această insatisfacție, poţi deveni cu ușurință iritabil. 
Eşti imediat gata să te înfurii. Mă întreb cît de aproape este 
aceasta de conceptul de care vorbiți.“ 

„Îmi sună foarte apropiat“, a fost de acord Paul. „Foarte 
apropiat.“ 

Psihologia budistă explică apariţia în minte a unei anumi- 
te stări, cum ar fi mînia, atît prin cauze imediate, cât şi prin 
cauze mai îndepărtate. Acestea pot cuprinde stimuli externi 
din mediu, starea fiziologică a persoanei, gîndurile sale şi alte 
influențe ascunse (inclusiv ceea ce budiști consideră expe- 
rienţe din vieți trecute, care au fost stocate în minte sub for- 
ma unor înclinații). 

Însă diferența fundamentală este aceea că budiştii încear- 
că să se elibereze complet de mînie, în vreme ce majoritatea 
occidentalilor consideră mânia, în proporţia și situaţia adecva- 
tă, ca fiind potrivită — şi puţini îşi pun întrebarea dacă ea ar 
putea să fie eradicată definitv. 

Paul a trecut apoi la examinarea familiei mâniei, începînd 
cu rudele emoționale ale acesteia, ura și resentimentul. „Eu 
nu folosesc acești termeni în acelaşi fel în care sînt folosiți de 
regulă în Occident, sau așa cum sînt folosiți în scrierile Sfin- 
tiei Sale“, a început Paul. „Termenii precişi nu contează prea 
mult. Ceea ce contează este să vedem dacă acestea sînt stări 
dinstincte, importante. 

Resentimentul este sentimentul durabil în timp că ești tra- 
tat incorect şi nedept. Resentimentul nu-l simţim tot timpul, 
dar atunci cînd se produce un eveniment care ni-l readuce în 
atenţie, el reapare. Resentimentul se poate inflama ca un fu- 
runcul şi poate să ne acapareze în întregime mintea, dar nu se 
întîmplă întotdeauna aşa. El poate să dispară complet din 
minte şi să apară doar atunci cînd aflăm anumite veşti.“ 

„Cînd acest resentiment nu se manifestă, cînd el nu se in- 
flamcază, ar fi oare potrivit să spunem că face parte din acea 
categorie cuprinzătoare care apare atît de des în psihologia 
occidentală, subconștientul?* a întrebat Dalai Lama. 

„Nu putem spune unde anume rezidă“, a spus Paul. „Este 
în afara conştiinţei, gata de a se trezi din nou.“ r 

„in psihologia budistă“, a spus Dalai Lama, „există con- 
cepția potrivit căreia multe dintre aceste emoţii nu trebuie ne- 
apărat să se manifeste. De fapt, emoțiile însele pot să fie sim- 
tite sau experimentate, dar ele sînt prezente și sub forma 
înclinațiilor care rămîn inconștiente, sau adormite, pînă cînd 
sînt catalizate.“ 

Aici am intervenit: „Termenul pali pentru acestea este 
anusayas, «tendinţe latente».“ Potrivit acestui concept din 
psihologia budistă, mintea are înclinații pentru diferite stări 
emoţionale, inclusiv distructive, din cauza unor experienţe 
trecute, care s-au transformat în obiceiuri mintale”. Aceste în- 
clinaţii latente sînt considerate motivul pentru care, dacă o 
mânie puternică se declanșează la un moment dat, aceasta 
poate apărea şi mai tîrziu, cu o altă ocazie, mai puternică sau 
mai puţin reținută — chiar dacă între timp ea dispare cu de- 
săvîrşire şi este înlocuită de compasiunea iubitoare sau de ier- 


Universalitatea emoției 227 


tare. În condiţiile declanșatoare potrivite, mînia latentă va re- 
veni cu întreaga ei forță. Din perspectiva idealului budist de 
eradicare a emoţiilor distructive, chiar şi aceste tendinţe la- 
tente trebuie să fie înlăturate. 

Paul a conchis; „Resentimentul poate reapărea cu uşurin- 
tă, însă elementul-cheie este sentimentul de incorectitudine şi 
nedreptate. Ura, ca şi resentimentul, durează mai mult. Ea im- 
plică cel putin trei emoţii: dezgustul, mînia şi disprețul.“ 

„Nu aţi distinge“, a întrebat Dalai Lama, „resentimentul 
care se bazează pe realitate de resentimentul care este deter- 
minat doar de gînduri care nu au vreo legătură cu realitatea? 
Le-aţi pune în aceeași categorie?“ 

„Ei bine, există tipuri diferite de resentiment“, a răspuns 
Paul. „Ura, ca şi resentimentul, durează mai mult. Ca şi re- 
sentimentul, poate fi inconștientă. Ca și resentimentul, se 
poate inflama, pînă cînd ajunge să-ți ocupe tot timpul gîndu- 
rile. Dar diferă de resentiment într-o privinţă importantă: deşi 
este concentrată asupra unei persoane, ea nu se concentrează 
asupra unei nedreptăţi sau incorectitudini precise. Sper ca în 
această după-amiază să putem discuta dacă ura este în mod 
necesar distructivă. Depinde de tipul de ură, aş susţine eu.“ 

Paul a dat un exemplu: „Ura mea pentru Hitler mă poate 
motiva să îmi dedic întreaga viață luptei împotriva bigotismu- 
lui şi violenței. În opinia mea, ura nu trebuie să ducă neapă- 
rat la un comportament autodistructiv, şi nici la un comporta- 
ment menit să distrugă o altă persoană.“ 


Subtilităţile iubirii și compasiunii 

Avînd încă expusă lista cu familiile principale de emoţii, 
Paul a trecut la una dintre cele aproximativ 15 elemente înru- 
dite din familia bucuriei, iubirea. Fireşte că iubirea include 
bucuria, dar o şi depăşeşte. În vreme ce impulsurile momen- 
tane de iubire pot să ofere bucurie, iubirea se referă la un an- 
gajament pe termen lung — un ataşament complex —, nu 
doar la o emoție trecătoare. 

„Încerc să deosebesc trei tipuri de iubire, şi aş dori să 
avem cîte un cuvînt pentru fiecare în engleză. Există iubirea 
părintească. Există prietenia iubitoare. Și există iubirea ro- 
mantică — adesea, cea mai scurtă dintre cele trei“, a adăugat 
Paul, rizînd. 

„Iubirea romantică nu este doar o subdiviziune a prieteniei 
iubitoare?“, a întrebat Dalai Lama. 

„Nu cred că iubirea romantică supravieţuieşte fără să se 
dezvolte prietenia iubitoare — aceasta oferă structura“, a răs- 
puns Paul. „Prietenia iubitoare nu se dezvoltă întotdeauna și 
atunci iubirea romantică nu supraviețuiește. Iubirea romanti- 
că are două ingrediente suplimentare. Unul este intimitatea 
sexuală, care nu există în prietenia iubitoare, iar celălalt, de 
ordin normativ, este nașterea și creșterea copiilor într-o rela- 
ție pe termen lung. 

Aceste tipuri de iubire sînt contexte în care apar multe alte 
emoții. Îmi iubesc fiica (care este acolo), dar aceasta nu în- 
seamnă că nu mă înfurii uneori pe ea sau nu-mi fac o mulți- 
me de griji. Rareori simt dezgust faţă de ceea ce face ea, dar 
mă simt adesea surprins sau mîndru. Am o mulțime de emo- 
tii faţă de ea, dar cheia nu sînt emoţiile. Cheia este un anga- 
jament de durată, necondiţionat. 

Unde intră compasiunea? Aici înaintez pe nisipuri mişcă- 
toare. Este o trăsătură emoţională? Sau este o atitudine, şi nu 
o trăsătură? Compasiunea pare cu siguranţă o stare în care re- 
acționezi la emoţiile altora. Eşti în stare să apreciezi și să 
simţi ceea ce simt aceștia, dar este mai mult decît empatie. De 
ce nu se poate deprinde ușor? Cum poate cineva să înveţe 
compasiunea? Există oameni care deprind mai ușor compa- 
siunea decît alții — și dacă da, care este explicația?“ 

Dalai Lama manifesta un interes special pentru ceea ce 
spunea Paul, dînd din cap în semn de aprobare în timp ce 
acesta vorbea. 

„Cel mai apropiat model de compasiune la care mă pot 
gîndi“, a observa Paul, „este preocuparea și grija necondiţio- 

nată pe care o are o mamă pentru copilul său. Este o stare atît 
de puternică, încît nu găsesc cuvintele potrivite pentru a o de- 
scrie. Împiedică apariţia multor acţiuni negative. Aceasta nu 
înseamnă că o mamă nu se înfurie uneori pe copilul ei, însă, 
la modul ideal, ea nu-i face niciodată rău copilului. Ştiu că în 
Occident oamenii m-ar întreba de ce nu spun «doicăy şi co- 
pil, dar nu sînt sigur că acesta ar fi un model la fel de bun, din 
punct de vedere biologic, ca acela al mamei şi copilului. Este 
totuşi posibil. Dar cercetările au început să ne spună cîte ceva 
despre unii dintre hormonii care mediază, la nivel biologic, 
relaţia dintre mamă și copil. Am să-i las însă acest subiect 
prietenului meu, Richie“ — Richard Davidson, care urma să 
vorbească a doua zi despre biologia emoțiilor. 

„Paul, chiar și în scrierile budiste, tot acesta este modelul 
care se foloseşte — mama și copilul“, a spus Dalai Lama. Aşa 
cum va explica Alan mai târziu: „Într-o meditaţie tibetană 
obișnuită asupra compasiunii, vezi toate ființele vii ca şi cum 
ar fi mama ta, ţinînd cont că undeva, într-o viață trecută, ele 
trebuie să-ţi fi fost, de fapt, mame. Acest procedeu urmăreşte 
să trezească un sentiment de afecţiune şi gratitudine prin con- 
centrarea asupra persoanei care ţi-a arătat cea mai mare iubi- 
re şi compasiune.“8 

„Definiţia tehnică a compasiunii“, a clarificat Matthieu, 
din perspectivă budistă, „este dorinţa ca ceilalți să poată fi li- 
beri de suferinţă şi de cauzele suferinței, în vreme ce iubirea 
este definită drept dorinţa ca ceilalți să fie fericiți și să desco- 
pere cauzele fericirii.“ 

„Nu există nici o îndoială că părinţii şi-ar sacrifica viaţa 
pentru copiii lor fără să se gîndească, datorită naturii acestei 
implicări“, a continuat. Paul. „Înainte de a vă citi cărţile, cre- 
deam că acesta este un sentiment unic, că nu simți așa ceva 
decît pentru copilul tău. Aţi ridicat întrebarea dacă cineva 
poate simţi așa ceva pentru un grup mai mare de persoane. 
Sper să putem reveni la această chestiune, pentru că tot ce pot 
spune este că și eu mă întreb același lucru.“ 

„Mă întreb dacă faceţi o distincţie între compasiunea per- 
turbatoare și neperturbatoare“, a comentat Dalai Lama. „Un 
exemplu de compasiune perturbatoare este un caz în care 
obiectul compasiunii unui individ este în acelaşi timp obiect 
al atașamentului său. Omul vede obiectul respectiv ca dezira- 
bil. Îţi vezi copilul ca fiind atît de dulce și de adorabil, încât 
dacă îi stă în cale vreun pericol, vei simți atît atașament, cât şi 
compasiune. Pe cîtă vreme, în alte cazuri, obiectul compasiu- 
nii unui individ nu este deloc şi obiect al atașamentului — ar 
putea fi chiar un inamic. Aceasta ar fi o compasiune nepertur- 
batoare.“ 

„Aceasta este o distincţie foarte problematică“, a răspuns 
Paul. „Cred că posesivitatea este un aspect al primului tip de 
compasiune. Ca părinte, eu simt că lucrul cel mai greu pe care 
trebuie să-l învăţ este să-i acord autonomie copilului meu. 
Exact în momentul în care copiii au crescut suficient ca să-şi 
poată face singuri rău, eu nu îi mai pot controla. Trebuie să le 
acord propria lor libertate, şi acest lucru este foarte dificil 
pentru un părinte, pentru că nu vrei să li se întîmple nimic 
rău. Dar dacă nu le acorzi libertatea de a-și conduce singuri 
viaţa, este ceva rău. A fi părinte înseamnă a fi condamnat la 
griji.“ 

„Eşti un tată foarte bun!“, a spus Dalai Lama, la început 
rîzînd, apoi dînd din cap cu o expresie serioasă care sublinia 
sinceritatea remarcei sale, în vreme ce rîsul din sală se risi- 
pea. Sfinţia Sa mi-a spus mai tîrziu că a găsit că remarcele lui 
Paul erau convingătoare și înduioșătoare. Iar Paul avea să-și 
aminteasă acest moment ca pe unul dintre vîrfurile emoţiona- 
le ale săptămînii. 


Între impuls și acțiune: 
punctele de influenţă din minte 


Paul a revenit apoi la un aspect important: cum am putea 
să ne controlăm mai bine emoţiile distructive. El a recunos- 

cut încă de la început că ştiinţa ştie puţine lucruri despre fe- 
lul în care sînt declanșate emoțiile, cu excepția faptului că par 
să se declanșeze în mod automat, momentul iniţierii situîn- 
du-se în afara conștiinței noastre. De aceea emoţiile ne pot lua 
prin surprindere, invadîndu-ne atenţia conştientă. Întrebarea 
este dacă putem face ceva pentru a modifica acele evaluări 
inițiale care le declanşează, în așa fel încît ele să devină mai 
puţin necontrolate. În acest fel, am putea câştiga ceva mai 
mult timp între impulsul de a acţiona în funcţie de ele și reac- 
ţia noastră efectivă — şi astfel am avea o șansă mai mare de 
a reacționa mai echilibrat. 

„Cu mai bine de 40 de ani în urmă, cînd eram psihotera- 
peut“, a spus Paul, „profesorul meu mi-a spus: «Obiectivul pe 
care trebuie să-l urmăreşti pentru pacienţii tăi este să măreşti 
intervalul dintre impuls şi acţiune. Dacă ei vor lărgi acest `n- 
terval, atunci au cîştigat ceva.» Sfinţia Voastră v-aţi referit la 
mărirea timpului de estimare de dinaintea impulsului. Nu 
este intervalul dintre impuls şi acţiune, ci dintre estimare și 
impuls. Este o diferență extraordinară și foarte importantă.“ 

Pe scurt, există două puncte în care conştiinţa, înțelegerea 
a ceea ce se petrece, poate determina o schimbare în abilita- 
tea noastră de a controla emoţiile distructive. Să spunem, de 
exemplu, că cineva se aşază nepoliticos în fața noastră la o 
coadă. Cînd se întîmplă acest lucru, are loc o estimare — se 
evaluează acțiunile acelei persoane: este nepoliticos. Dacă 
am fi conştienţi de această estimare, dacă am monitoriza-o, 
am putea s-o influențăm, intrînd într-un fel de dialog cu noi 
înşine, chestionînd premisa pe care se bazează, observînd 
poate că persoana respectivă nu ne-a văzut sau că acesta nu 
este un motiv suficient pentru a ne înfuria. Să numim aceasta 
„conştientizarea estimării“. Însă Paul avea puţine speranţe că 
acest lucru se poate obține, pentru că estimările se petrec de 
regulă prea repede și în zone ale creierului aflate în afara con- 
trolului nostru conştient. 

Dacă înaintăm puțin în timp, a continuat Paul, ajungem în 
momentul în care estimarea s-a produs deja (persoana respec- 
tivă a acționat nepoliticos și incorect) şi imediat apare im- 
pulsul de a acționa — să zicem, de a riposta violent la gestul 
persoanei în cauză. Aici, a observat Paul, conștiința are o a 
doua șansă de a ne permite să facem o alegere. Am putea în- 
văţa să devenim conștienți de astfel de impulsuri şi să fim ca- 
pabili să le evaluăm în mod deliberat în acest moment, iar 
apoi să alegem dacă vrem să continuăm şi să acționăm sub 
acel impuls. Această „conştientizare a impulsului“, credea 
Paul, ne este accesibilă în anumite momente — dar nu este 
uşor de atins și va fi nevoie de exerciţiu. 

Acum, înaintînd iarăși în timp cu un moment sau două, 
pînă în clipa în care am început să vorbim, ne auzim vocea, 
simțim tensiunea din corp şi, înainte de a rosti mai mult de un 
cuvînt sau două, conștientizăm oarecum ceea ce se petrece. În 
această clipă, capacitatea de a ne observa pe noi înşine în 
timp ce acționăm ne oferă un al treilea moment de alegere. 
Paul l-a numit „conştientizarea acțiunii“, abilitatea de a ne 
monitoriza propriile acţiuni și de a întrerupe sau modifica 
tendințele — obiceiurile emoționale — pe măsură ce apar. 

Întrebarea este cum să ne educăm atenţia conştientă, astfel 
încît să putem mări abilitatea de a ne monitoriza propriile es- 
timări și să putem lărgi intervalul de timp dintre impuls şi ac- 
țiune. Aici Paul s-a referit la ceea ce aflase despre meditaţia 
contemplativă, o practică budistă care exersează abilitatea de 
a monitoriza ceea ce se petrece în propria minte. Așa cum a 
înțeles Paul meditaţia contemplativă, aceasta oferă un mijloc 
de a obține o conștientizare a acţiunii şi o conştientizare a im- 
pulsului (deși el se întreba dacă poate oferi şi o conştientiza- 
re a estimării). Alte tehnici pe care le considera de folos pen- 
tru conştientizarea acțiunii includ deprinderea de a fi mai 
atent la feedback-ul propriului corp. Însă el credea că aceste 
tehnici nu ar fi de ajutor în ce priveşte conştientizarea impul- 
sului și cu atît mai puţin în cazul conștientizării estimării. 

Problema centrală este alegerea. El a argumentat că emo- 
tiile nu au fost menite şi nu au evoluat astfel încît noi să pu- 
tem alege cum evaluăm şi ce facem. Deşi emoţiile ne sînt 
adeseori de folos, ne-ar fi mult mai bine dacă am putea să ne 
exercităm dreptul de alegere atunci cînd emoţiile ne duc la 
acte care sînt distructive pentru alţii sau pentru noi înşine, 
atunci cînd nu percepem corect ceea ce se întîmplă. Pe scurt, 
Paul a scos în evidență trei momente de alegere diferite: în 
timpul estimării, în timpul impulsului și în timpul acțiunilor 
desfășurate. 

„Permiteţi-mi să revin acum la subiectul mai general al fe- 
lului în care funcţionează estimarea automată. Nu este ca și 
cum am reacționa la ceva anume: față de anumite lucruri ne 
manifestăm emoţional, iar faţă de altele nu. Mai mult, ne ma- 
nifestăm emoţional în raport cu lucruri față de care și alți oa- 
meni se manifestă la fel, iar alteori ne manifestăm emoțional 
în raport cu lucruri care altora nu le trezesc nici o emoție.“ 

„Am dreptate dacă spun“, a întrebat Dalai Lama, „că teza 
generală susținută de psihanaliza şi psihologia occidentală 
este aceea că manifestările fizice şi verbale ale emoțiilor ne- 
gative sînt, de fapt, indezirabile şi că, prin urmare, omul tre- 
buie să încerce să prevină apariția lor? Dar, în ce priveşte 
emoţiile ca atare, există concepţia potrivit căreia ele sînt ele- 
mente naturale ale psihicului uman şi nu este nimic în nere- 
sulă cu ele. Ele constituie ceva care nu poate fi schimbat sau 
îmbunătățit.“ Aici, Dalai Lama punea în contrast țelul budist 
de eliminare a emoţiilor distructive cu obiectivul psihoterape- 
utic de a schimba nu emoţiile însele, ci felul în care oamenii 
reacţionează la acestea. 

Răspunsul lui Paul a sărit peste acest subiect și a trecut la 
întrebarea dacă există reacții emoționale fundamentale, struc- 
turale, care nu pot fi eliminate. „Este improbabil ca oamenii 
să poată învăţa să nu se manifeste emoțional față de anumite 
evenimente. Dacă ai dintr-odată o senzație de cădere liberă, 
aşa cum se întîmplă atunci cînd zbori cu avionul şi intri brusc 

într-un gol de aer, apare o senzaţie de frică. Am vorbit cu pi- 
loţi de avioane şi pînă şi ei au această reacție de frică, chiar 
dacă este o situație prin care trec în fiecare zi. Aceasta este, 
cel puţin după părerea mea, o reacţie emoțională înnăscută; 
nu vom putea scăpa de ea.“ 

Dalai Lama a întrebat: „Este adevărat că piloții, indiferent 
de faptul că trec prin asta în mod repetat, continuă să aibă 
aceeași emoție? Eu am descoperit că pe măsură ce m-am 
obişnuit tot mai mult cu zborul, reacția mea de frică s-a dimi- 
nuat — cu cît zbor mai mult, cu atît transpir mai puţin.“ 

„Sînt două chestiuni diferite“, a explicat Paul. „Prima este 
aceea dacă reacţia de frică se diminuează. În al doilea rînd, ei 
n-ar fi devenit piloți de avion dacă lucrul acesta i-ar fi speriat 
prea tare. Iar piloţii de avion nu au trecut, bineînţeles, prin ex- 
perienţele prin care ați trecut dumneavoastră, așa că nu putem 
face o generalizare pornind de la experiența pe care ați 
avut-o.“ 

„Dacă vrei să ţii cont de experiența mea“, a spus Dalai 
Lama, „ar trebui să ţii seama de faptul că atunci cînd am în- 
ceput să zbor eram realmente îngrozit!“ — o mărturisire care 
a stîrnit rîsul. „Ideea este că ar trebui să ținem cont de expe- 
riența piloților — și că frica nu trebuie să existe de la bun în- 
ceput.“ 


Eliberarea de frică 


Paul a continuat: „Problema pe care o discutăm acum este 
foarte importantă. Le putem cere oamenilor să învețe să nu se 
mai teamă de lucrurile de care se tem? Eu aș spune că pentru 
cei mai mulți oameni este peste puterile lor să se dezveţe de 
lucrurile care sînt produsul evoluţiei noastre. Dar acelea sînt 
puţine. Cele mai multe lucruri care ne sperie sau ne înfurie 
sînt unele pe care le-am învăţat și, deci, ar trebui să fie posi- 
bil să ne dezvățăm de ele.“ 

„Există un corolar în budism“, a remarcat Dalai Lama, 
„anume că perturbările mintale apar pe două căi. Fie în urma 
unui eveniment spontan, de scurtă durată — se produce un 
eveniment şi apare o perturbare mintală. Alte perturbări min- 
tale au o cauză mai profundă decît simplele circumstanţe ac- 
cidentale. Ele se nasc datorită predilecţiilor și înclinațiilor 
uzuale. Acestea din urmă sînt mai greu de remediat.“ 

Subiectul acesta mi-a amintit de o chestiune pe care dori- 
sem să o subliniez mai devreme, şi anume ce se schimbă — 
şi ce nu se schimbă — prin psihoterapie. „Sfinţia Voastră“, 
am spus, „aş vrea să menționez un studiu realizat de Lester 
Luborsky de la Universitatea din Pennsylvania. El a descope- 
rit că, în urma psihoterapiilor reușite, ceea ce se schimba erau 
acțiunile oamenilor, şi nu sentimentele lor — aceeaşi teamă 
sau aceeaşi mâînie persistau şi după psihoterapie, deşi erau 
mai slabe. Însă oamenii respectivi erau capabili să-şi schim- 
be modul de a reacţiona, chiar dacă aveau același impuls 
emoţional.“ 

„Aceasta ar putea să fie o limită a acelei abordări terapeu- 
tice — ar trebui să existe şi abordări mai bune“, a comentat 
Paul. „Dacă îmi permiteţi să folosesc o metaforă din dome- 
niul calculatoarelor, putem spune că avem un sistem de sto- 
care, în care sînt înmagazinate evenimentele de care am învă- 
tat să ne temem, am învăţat că ne înfurie sau ne întristează. Pe 
toată durata vieţii noastre, în sistemul de stocare intră tot fe- 
tul de lucruri. Uneori, pot exista perioade critice în care să ne 
fie mai greu să eliminăm lucrurile care au intrat. Forța pe care 
a avut-o evenimentul emoțional atunci cînd am deprins 
reacția asociată poate şi ea să contribuie la dificultatea de a o 
elimina. 

Aş vrea să revin la o chestiune pe care a discutat-o Sfinţia 
Sa: aceea că există o diferenţă importantă între controlul re- 
acţiei noastre înainte și pe durata unei emoţii. Există trei pro- 
cese mintale diferite — sau, dacă vreți, trei oportunităţi dife- 
rite. Obiectivul, cred eu, este să ne descurcăm mai bine decît 

pacienţii menționați de Dan. Obiectivul este nu să avem reac- 
tii emoționale față de anumite lucruri, iar apoi să ne spunem: 
«Oare de ce m-am înfuriat? Oare de ce lucrul ăsta m-a spe- 
riat?» Obiectivul este ca lucrul acesta să nu se mai întîmple. 

Dar dacă nu poţi atinge acest obiectiv, atunci următorul 
obiectiv este să nu dai curs emoției respective, să nu o laşi 
să-i afecteze în mod negativ pe cei din jur. lar dacă nu poţi 
atinge nici acest obiectiv, singurul lucru pe care îl poţi face este 
să înveţi ceva din asta, în speranţa că data viitoare te vei des- 
curca mai bine. Primul pas este, cred eu, adevăratul obiectiv.“ 

„Aceste trei obiective corespund celor trei etape: înainte, în 
timpul şi după apariţia unei emoţii?“, a întrebat Dalai Lama. 

„Se pare că da“, a spus Paul, „dar aş vrea să explorăm pro- 
blema aceasta cu ajutorul unui exemplu. Însă înainte de a da 
exemplul, vreau să mai precizez o chestiune teoretică: unul 
dintre motivele pentru care întîmpinăm atît de multe dificul- 
tăți atunci cînd avem reacţii emoționale este acela că emoția 
însăşi ne transformă în sclavi. Apare ceea ce eu:numesc pe- 
rioada refractară, în care informațiile noi nu sînt luate în con- 
siderare sau, dacă sînt luate în considerare, interpretarea 
noastră este părtinitoare și privim lumea numai din perspecti- 
va care presupune acele emoţii. Perioada refractară poate 
dura numai cîteva secunde sau mult mai mult. Cîtă vreme 
persistă, nu putem să ne eliberăm de sub încătuşarea emoţiei. 
Asta nu înseamnă că trebuie să-i dăm curs, însă ea oricum ne 
ține captivi. Atunci cînd perioada refractară ia sfîrşit, și emo- 
tiile pot lua sfârşit. 

Întrebarea la care eu nu am un răspuns este: care sînt prac- 
ticile ce ne pot ajuta să scurtăm această perioadă refractară?“, 
a spus Paul, observînd că există trei căi de a interveni: să nu 
avem deloc reacţii emoţionale, să scurtăm perioada refracta- 
ră sau să ne controlăm mai bine reacţiile pe durata perioadei 
refractare. 

Cazul lui Tim cel hărțuit 


Apoi, Paul a revenit la exemplul pe care îl promisese, pre- 
luat din paginile cărţii pe care o scria, Gripped by Emotion. 

„Să zicem că există un băiat pe care îl cheamă Tim şi care 
în copilărie era hărțuit de un tată crud; hărțuiclile se manifes- 
tau sub forma unor glume, însă intenţia lor era crudă, era 
aceea de a batjocori şi de a umili. Dacă Tim se supăra cînd ta- 
tăl lui îl ironiza, lucrul acesta îi făcea plăcere tatălui, care, în 
consecință, îl hărțuia şi mai mult. Încă de timpuriu, poate îna- 
inte de vîrsta de 5 ani, posibilitatea ca o persoană care deţine 
putere să-l umilească prin intermediul unor ironii a fost înglo- 
bată în sistemul emoţional de stocare al lui Tim. 

Acum, după 20 de ani, Tim este un bărbat în toată firea. 
Este pe picioarele lui. Nimeni nu încearcă să-l umilească, dar 
dacă cineva îl ironizează, reacționează înfuriindu-se imediat. 
Nu poate accepta o ironie sau o glumă, chiar dacă este făcută 
cu intenţii bune. Atunci cum se va descurca Tim? Evident, nu 
vrea să se înfurie întotdeauna. Uneori, după ceva vreme, se 
gîndeşte: «N-ar fi trebuit să fac asta. A fost o reacție exagera- 
tă. N-au vrut să mă jigneascăy, dar nu se poate abține. 

Așadar, primul pas este identificarea evenimentului de- 
clanşator — pentru ca sinele său conştient să știe că există un 
declanșator foarte important și să-i cunoască originea. Lucrul 
acesta nu e întotdeauna uşor. Poate că are nevoie de ajutorul 
afectuos al prietenilor, care să-l facă să înţeleagă ce anume îi 
stîrneşte o mânie atît de puternică. Odată ce dispune de aceas- 
tă cunoaştere, următorul pas este să analizeze puţin lucrurile, 
luînd în considerare faptul că glumele pot avea și motive be- 
nigne, nu doar negative, şi să facă exerciţii mintale pentru a-și 
reevalua opinia referitoare la ironii. 

Şi apoi poate începe să dea o nouă formă reacției sale. 
Poate ajunge chiar să simtă cînd e pe cale să apară o ironie şi 
să se pregătească pentru ea. Astfel, treptat, impactul ironiilor 
ca declanșator al mîniei poate să se atenueze. 

Posibilitatea de a anula această declanșare este influența- 
tă, cred eu, de şapte factori. Primul factor depinde de cît de 
aproape este evenimentul respectiv de reflexul evoluționist. 
Nimeni nu ştie cu adevărat care este reflexul evoluționist la 
mînie, dar să presupunem că el constă în a fi iritat de faptul 
că cineva sau ceva interferează cu ceea ce încerci să faci. 

Cu cît evenimentul declanșator este mai aproape de acest 
reflex, cu atît mai greu îi va fi cuiva să-l ignore. Dacă tatăl lui 
Tim, în loc să-l ironizeze, l-ar fi tras de mîini şi l-ar fi ţinut 
aşa pînă cînd ar fi început să ţipe, mînia deprinsă astfel ar fi 
fost mult mai greu de eliminat, pentru că declanșatorul este 
mult mai apropiat de motivul iritării. Jronizarea este ceva mai 
departe. Putem învăța să ne înfuriem pe orice, însă cu cît 
această furie va fi mai îndepărtată de reflexul apărut prin evo- 
luție, cu atît ne va fi mai uşor să ne dezvăţăm de ea. 

Să dau un alt exemplu. Atunci cînd şeful departamentului 
meu a aflat despre ceea ce scriam, mi-a spus: «Explică-mi şi 
mie: de ce mă înfurii atunci cînd conduc către birou şi intru 
pe un drum cu o singură bandă, iar cineva încalcă regula ne- 
scrisă de a a-și respecta locul în rînd și maşina lui îmi intră în 
față? Ce importanţă are? Nu fac decît să întîrzii trei sau patru 
secunde. La birou nu mă înfurii atunci cînd cineva pune pie- 
dici unui plan pentru departament, la care am muncit luni de 
zile. E un lucru de o importanţă covârșitoare, dar nu mă înfu- 
rie, pe cînd celălalt da. De ce?» 

I-am spus: «Cred că experienţa prin care treci atunci cînd 
o altă mașină îţi apare în față e foarte aproape de motivul iri- 
tării şi se petrece la nivel fizic. Așadar, deşi pare să nu aibă 
importanță, are importanță prin prisma a ceea ce este depozi- 
tat în creierul nostru. E mult mai greu să administrăm astfel 
de lucruri.» 

„Este un exemplu foarte bun“, a comentat Dalai Lama. 

„Cel de-al doilea factor“, a continuat Paul, „este momen- 
tul în care a fost deprins acel declanșator. E posibil să existe 
perioade critice, în care, dacă înveţi ceva, îți va fi mult mai 

greu să-l elimini mai tîrziu. Convingerea generală în Occi- 
dent este că cu cât acest lucru se întîmplă mai devreme în via- 
tă, cu atît este mai greu. Lui Tim îi va fi foarte greu să înde- 
părteze acest declanșator, deoarece el s-a format destul de 
timpuriu în viaţa sa. 

Cel de-al treilea factor este încărcătura emoţională pe care 
a avut-o declanşatorul atunci cînd a fost deprins. În exemplul 
de faţă, este vorba de o emoție foarte puternică. Tatăl său îl 
hărțuia fără milă. E foarte greu să depăşești acest lucru. Re- 
petiția poate fi un al patrulea factor, care să contribuie şi el la 
intensitatea emoției. 

Cel de-al cincilea factor e ceva mai complex. Unii oameni 
vor avea dificultăți mult mai mari decît alții. Dacă Tim este 
genul de persoană ale cărui emoții se declanșează de obicei 
rapid și sînt puternice, atunci el va avea mai multe probleme 
decît alţii. Aceeași experienţă trăită de o altă persoană ar fi 
putut conduce la consecinţe diferite. 

Cel de-al șaselea factor îl reprezintă dispoziția iritabilă în 
care se poate afla Tim. Chiar dacă Tim a ajuns realmente pînă 
acolo încît să nu mai reacționeze aproape niciodată la ironii 
înfuriindu-se, el ar putea reacționa astfel dacă s-ar afla într-o 
dispoziție iritabilă, deoarece dispozițiile ne fac să fim mai 
vulnerabili. 

Ultimul factor este temperamentul.“ 

„Care spuneți că ar fi diferența dintre dispoziție și tempe- 
rament?“, a întrebat Dalai Lama. Mi-a spus mai tîrziu că dis- 
tincția pe care o făcuse Paul între dispoziţie și temperament 
este foarte utilă şi că reprezintă un lucru căruia psihologia bu- 
distă nu-i acordase prea multă atenţie. 

„Cea mai simplă cale de a le diferenția este prin durată“, a 
spus Paul. „Dispoziţiile durează ore, de regulă, nu mai mult 
de o zi. Însă temperamentul este observabil pe o perioadă lun- 
gă, deși nu neapărat întreaga viață. Nu ştim exact. Se pare că 
unele temperamente se moştenesc, iar altele se formează în 
virtutea experienţei. Chiar şi cele moștenite sînt, bineînțeles, 

influențate de experienţe. Însă sînt destul de stabile de-a lun- 
gul mai multor ani. Dacă Tim are un temperament ostil, dacă 
mînia este o reacţie care apare frecvent și cu ușurință, îi va fi 
mult mai greu să își depăşească problemele decît dacă ar 
avea, în esenţă, un temperament sociabil şi prietenos.“ 


Un telefon care nu mai venea 


„Aș vrea să mai luăm un exemplu. Este vorba de ceva ce 
mi s-a întîmplat chiar mie, acum o lună, pe cînd mă gîndeam 
şi îmi notam despre ce voiam să vorbesc aici. Nu sînt foarte 
mândru de întîmplare, dar este un exemplu bun, pentru că îl 
știu foarte bine. Soţia mea, Mary Ann, care predă la o altă 
universitate decît mine, era la Washington, la o conferință. Eu 
locuiesc în San Francisco. Ori de cîte ori unul dintre noi este 
plecat, sună acasă în fiecare seară, să vorbim. Cînd m-a sunat 
vineri seară, i-am spus că sîmbătă aveam să mă întîlnesc la 
cină cu un cercetător ca să lucrăm. l-am spus că urma să 
ajung probabil acasă pe la ora 11 p.m., iar la ea va fi 2 a.m., 
deci prea tîrziu ca să mă mai sune. Așa că ea mi-a spus: «Te 
sun duminică dimineaţă.» 

«Perfect», am spus eu. 

Mary Ann mă cunoaşte foarte bine şi ştie că duminica, 
atunci cînd ea este plecată, mă instalez în faţa computerului 
de la 7.30 a.m. Iar 7.30 a.m. înseamnă 10 a.m. la ea. Nici un 
telefon; 8.30, iarăși nici un telefon. La ora 9, în Washington 
era deja 12, aşa că am început să mă înfurii puțin. De ce nu 
mă sună? Mai rău, am început să mă gîndesc că nu mă sună 
pentru că s-a întîmplat ceva în noaptea de dinainte, aşa că am 
devenit gelos. Apoi m-am înfuriat pe mine pentru că fusesem 
gelos, dar şi pe ea, pentru că dacă m-ar fi sunat, n-aş mai fi 
fost gelos. După cum observați, eram în perioada refractară. 
Pe parcursul acestei perioade, eram incapabil să accesez in- 
formaţiile de care dispuneam ca să pun capăt acestei emoţii. 

Următorul gînd care mi-a trecut prin cap a fost că poate a 
avut un accident. Mi s-a făcut frică. Oare să sun la poliţia din 
Washington? Apoi m-am înfuriat din nou. De ce trebuie să-mi 
fie frică? Dacă ar suna, nu mi-ar mai fi frică. 

Se face ora 11, ora 2 p.m. la Washington. În cele din urmă, 
la prînz, ora mea, mă sună. La momentul respectiv eram deja 
furios, dar am făcut tot posibilul să nu spun nimic. N-am 
spus: «De ce n-ai sunat?» N-am spun nici: «M-ai făcut să trec 
prin nişte emoţii îngrozitoare.» Vreau să spun lucrurile astea, 
dar nu o fac. Însă sînt incapabil să-mi temperez tonul vocii. 
Nu vreau să se simtă, dar nu mă pot împiedica, aşa că ştiu că 
ea ştie că sînt furios. 

Ea nu mă întreabă: «Eşti furios?» Discuţia mă nemulţu- 
meşte. Cu siguranţă nu e încîntată de furia mea, dar nici nu 
putem vorbi despre asta. Am sentimentul că dacă spun ceva, 
dacă îmi cer scuze pentru asta, furia mea va izbucni. Aşa că 
trebuie să evit subiectul. După două sau trei minute, închidem 
telefonul şi, știind că ea va ajunge acasă în seara următoare, 
ne spunem: «ne vedem mîine». 

Apoi, perioada refractară se încheie și mă gîndesc: «Știu 
că Mary Ann detestă să vorbească la telefon.» De fapt, detes- 
tă atât de mult să vorbească la telefon, încît dacă e acasă şi tre- 
buie să sune pe cineva, mă roagă pe mine să sun în locul ei. 
Eu îi spun adesea: «Da, dar numai dacă speli tu vasele.» Așa 
că dacă m-aş fi gîndit la lucrul ăsta, mi-aş fi dat seama că nu 
mă suna nu pentru că este infidelă sau neatentă, ci pentru că 
detestă să vorbească la telefon. 

Mă cunosc de asemenea şi pe mine şi știu că, fiindcă am 
fost abandonat de mama mea pe cînd aveam 14 ani, furia mea 
la ideea de a fi abandonat de o femeie este scenariul emoțio- 
nal al vieţii mele. N-am avut niciodată ocazia să-mi manifest 
furia aceasta față de mama mea, așa că sentimentul acesta stă 
şi aşteaptă. Sînt sensibil la acest subiect. Ştiu lucrul acesta, 
dar am ignorat aceste informaţii. Nu aveam acces la ele pe 
durata perioadei refractare. Ştiu, de asemenea, după 20 de ani 

de căsnicie, că Mary Ann este o femeie de încredere. Nu am 
nici un motiv să fiu gelos. Toate informaţiile existau în min- 
tea mea, dar nu puteam ajunge la ele pe durata perioadei re- 
fractare, pentru că nu puteam să fac altceva decît să interpre- 
tez lucrurile care erau în concordanță cu emoția pe care o 
trăiam. 

Din fericire, am făcut toată această reevaluare probabil la 
două minute după conversaţia de la telefon. Am sunat-o îna- 
poi, dar nu i-am spus nimic despre faptul că aş fi fost furios, 
însă de data asta am avut o conversaţie foarte plăcută. Cîteva 
zile mai târziu, am amintit de episodul respectiv, iar ea mi-a 
spus: «Mi-am dat seama că erai furios, dar n-am vrut să spun 
nimic despre asta.» 

Cred că dacă m-aș afla din nou în situaţia asta, nu m-aş 
mai înfuria, pentru că am învăţat ceva. Nu am putut să scur- 
tez perioada refractară, dar am putut să mă împiedic să acțio- 
nez și să spun lucruri pe care le-aş fi regretat. Apoi am =nali- 
zat ceea ce se întîmplase, astfel încît genul acesta de situaţii 
să nu îmi mai trezească mînia. Nu voi mai repeta aceeaşi gre- 
şeală. 

Ar fi prea mult să ne pretindem să anticipăm întotdeauna 
apariția unei emoții, dar învăţarea din aceste episoade emo- 
tionale face parte din dezvoltarea inteligenței emoţionale.“ 

Relatarea aceasta a fost unul dintre momentele care l-au 
impresionat în mod deosebit pe Sfintia Sa din prezentarea fă- 
cută de Paul. După părerea lui, abordarea lui Paul era un fel 
de contemplație asupra recunoașterii naturii distructive a mî- 
niei — similară unei practici analitice budiste, care urmăreș- 
te administrarea unor astfel de emotii, în cadrul căreia practi- 
cantul analizează logic ce-ar avea de pierdut dacă ar da curs 
acelor emoții. Însă Paul nu era budist; pentru Dalai Lama, 
abordarea ştiinţifică a lui Paul rezona cu propria sa convinge- 
re, conform căreia toate religiile importante ale lumii au în 
centrul lor obiectivul de a accentua trăsăturile bune ale natu- 
rii umane. 

Există, bineînţeles, metode specializate şi specifice budis- 
mului pentru administrarea emoţiilor distructive”. Însă Dalai 
Lama era de părere că abilitatea de a-ţi antrena mintea pentru 
a înțelege mai bine latura distructivă a emoţiilor — și apoi de 
a o controla — stă în puterea fiecărui om, așa cum sugera 
exemplul lui Paul. 


Mînia: înlăturarea a ceea ce ne supără 


Paul dorea să continue să exploreze mînia „pentru că e o 
emoție foarte supărătoare — o emoție pe durata căreia există 
cea mai mare probabilitate să-i rănim pe ceilalţi. În primul 
rînd, nu cred că violenţa însoţeşte în mod obligatoriu mînia 
— adică nu este o consecinţă necesară din punct de vedere 
biologic. Eu susțin, deși nu am dovezi, că reacția de mînie 
conţine obligatoriu tendinţa de a înlătura obstacolul care ne 
“apără. Acest lucru nu presupune în mod necesar violenţă.“ 

Dalai Lama a întrebat: „Vreţi să spuneţi că violenţa sau 
vătămarea celorlalți nu este realmente scopul sau obiectivul 
mâniei, din perspectivă evoluționistă — că mai degrabă sco- 
pul mâniei este acela de a elimina interferenţele?“ 

„Aceasta este părerea mea“, a spus Paul. „Nu există do- 
vezi şi nici nu există neapărat un consens între toți savanții 
sau oamenii de ştiinţă occidentali. Am enumerat aici cele mai 
frecvente evenimente care preced mînia: interferențele fizice, 
frustrarea, o persoană care încearcă să ne facă rău, mînia unei 
alte persoane. Unul dintre cele mai periculoase aspecte ale 
mîniei este acela că mînia trezește, la rîndul ei, mînie. E nevo- 
ie de eforturi uriașe pentru a nu răspunde cu mînie la mînie.“ 

La aceasta, Dalai Lama a dat din cap viguros, în semn de 
aprobare. 

Paul a continuat: „Dezamăgirea faţă de opiniile altei per- 
soane, care ne deranjează poate şi ea să genereze mînie. In- 
terferența este tenia comună a tuturor acestora.“ 

Dalai Lama a comentat: „În budism, există un principiu 
conform căruia toleranța și mînia sînt antagonice. Toleranta 
sau răbdarea în faţa suferinței provocate de alţii este opusul 
violenței. Încerc să înțeleg dacă principiul acesta se încadrea- 
ză în punctul dumneavoastră de vedere, conform căruia scopul 
mîniei, din punct de vedere evoluționist, nu este violenţa.“ 

Paul a răspuns: „Aş merge puțin mai departe şi aş spune 
chiar că, de foarte multe ori, cea mai bună modalitate de a în- 
lătura obstacolul este aceea de a înțelege perspectiva celuilalt. 
În loc să reacţionezi verbal sau fizic, te opești și încerci să în- 
țelegi de ce ţi se pare că cealaltă persoană reprezintă un ob- 
stacol. În scrierile Sfinţiei Sale, există o distincţie între act și 
agent, care cred că este realmente foarte compatibilă cu punc- 
tul de vedere occidental.“ 


Formele de violență 


Paul a continuat: „Vreau să subliniez încă o dată că «mi- 
nia» este un cuvînt care numește o familie de sentimente. 
Acestea variază în intensitate, de exemplu, de la enervare la 
mînie și pînă la furia oarbă. Alţi membri ai familiei mâniei 
sînt indignarea, manifestările demonstrative de mînie, proas- 
ta dispoziţie, furia pasivă şi dorința de răzbunare. Am vorbit 
mai devreme despre cazurile speciale ale resentimentului şi 
urii, înrudite cu mînia. 

Abia de curînd am început să citesc lucrări științifice pe 
tema violenţei. Nu este specialitatea mea, așa că expunerea 
mea fi scurtă și parțială. Probabil că întrebarea cea mai im- 
portantă la care nu s-a răspuns încă este următoarea: avem 
oare cu toții un punct nevralgic, putem fi aduși toţi în pragul 
violenţei? Nu pot da un răspuns. Pot doar să spun că, după pă- 
rerea mea, răspunsul este negativ. Unii oameni pot fi aduşi 
acolo, iar alţii nu. Însă nu ştim — și este foarte important să 
aflăm.“ 

Actele de cruzime, era de părere Paul, reprezintă un caz cu 
o mare relevanţă. „Din nefericire, nu este anormal să acţio- 
nezi cu cruzime, dacă există încurajările potrivite. Însă primul 
act de cruzime este cel mai dificil — și în cazul infidelității 
conjugale sau al minciunii, odată ce cineva a trecut această 
barieră, îi vine din ce în ce mai ușor să o treacă din nou. So- 
luţia pentru prevenirea cruzimii constă, deci, în găsirea unor 
modalități de a împiedica producerea primului act.“ 

Știind că tibetanii suferiseră acte de cruzime grave din 
partea opresorilor lor, Paul spera să exploreze mai în amănunt 
subiectul acesta cu Dalai Lama. El credea că cruzimea îşi 
poate găsi antidotul în contrariul său, compasiunea. Dacă cei 
care comit acte de cruzime ar putea fi ajutaţi să înțeleagă că-i 
fac rău unei persoane asemenea lor, dacă ar putea fi determi- 
naţi să resimtă compasiune față de aceștia, atunci le-ar fi mai 
greu — dacă nu imposibil — să fie cruzi. Însă, de regulă, vic- 
tima este depersonalizată cu mult înainte ca actul de cruzime 
să se producă, aşa că agresorii sînt orbi la trăsăturile omenești 
ale victimelor lor. 

Paul a continuat: „Unul dintre lucrurile pe care le ştim din 
studierea războaielor este acela că aproape jumătate dintre 
soldații americani nu trag niciodată cu arma pe durata luptei. 
Aceste informaţii, desprinse dintr-un studiu realizat în urma 
războiului din Coreea, a provocat îngrijorare în rîndurile ar- 
matei. Acest lucru îmi sugerează că, şi într-o situație în care 
ai fost educat să-ți urăști dușmanul și în care propria ta viaţă 
este în pericol, nu oricine poate să ucidă. Unii oameni nu pot, 
dar nu ştim destule despre caracteristicile celor care pot să 
ucidă și ale celor care nu pot.“ 

„Poate că acesta este motivul pentru care“, a spus Dalai 
Lama, „soldaţii sînt supuși îndoctrinării intensive.“ 

„Însă nu funcţionează întotdeauna“, a spus Paul. „Poate că 
nu oricine poate să ucidă. Eu, cel puţin, prefer să cred că acest 
lucru este adevărat.“ 

„Dar ce puteţi spune despre războiul tehnologic?“ a între- 
bat Dalai Lama. 

„Războiul tehnologic este mult mai periculos — implica- 
tiile sînt mult mai mari“, a spus Paul. 

„Aşa e, aşa e — e mult mai periculos“, a fost de acord Da- 
lai Lama. De fapt, un istoric din cadrul armatei Statelor Uni- 
te susține că de-a lungul istoriei războaielor, numărul de 
morți a crescut direct proporţional cu distanţa de la care era 
posibil să ucizi. În vremurile cînd se trăgea cu pușca, era o 
vorbă: „Nu trage pînă cînd nu îi vezi inamicului albul 
ochilor.“ Însă mulţi soldaţi nu trăgeau tocmai pentru că îşi 
priveau inamicii în ochi şi îşi dădeau seama de ceea ce erau 
pe cale să facă. 

„Ar fi mult mai bine dacă ne-am lupta cu săbiile, decît cu 
armele de foc“, a fost de acord Paul. „În felul acesta, eşti ne- 
voit să te apropii de persoana respectivă.“ 

În continuare, Paul a spus: „Cei care studiază violenţa dis- 

«ting mai multe tipuri ale acesteia. Violenţa instrumentală este 
pusă în joc atunci cînd se urmărește realizarea unui obiectiv. 
Un tâlhar îți cere să-i dai banii, ameninţindu-te cu violența; 
dacă nu-i dai portofelul, el va comite actul violent de a ţi-l 
smulge. 

Violenţa instrumentală este diferită de crimele pasionale, 
situația tipică fiind aceea în care îți descoperi partenerul în 
braţele altei persoane, iar în tumultul pasiunii, comiti actul de 
violență. Știm prea bine că cei care comit crime pasionale ra- 
reori comit şi un altfel de act de violență.“ 

Apoi, Paul ne-a arătat o fotografie de ziar, în care o feme- 
ie cuprinsă de mânie încerca cu disperare să atace un bărbat. 
„Bărbatul pe care încerca să-l atace îi omorîse fiica. Tocmai 
fusese condamnat în instanță. Atunci cînd a fost anunţată sen- 
tinta, el nu a exprimat nici o emotie, iar acesta a fost momen- 
tul culminant. Pînă atunci, ea nu încercase niciodată să-și ma- 
nifeste violent furia faţă de acel individ. Interesant în acea 
imagine era faptul că soțul ei încerca să o împiedice, prin- 

zînd-o de braț. Imaginea ne arăta clar că, pînă și în fața celor 
mai îngrozitoare ofense, nu toți oamenii reacționează cu vio- 
lență. Chiar dacă în acest caz putem înțelege violenţa femeii, ne 
linişteşte faptul că soțul ei nu era violent. Nu toți oamenii sînt. 

Eu nu sînt psihiatru, însă astăzi există în psihiatrie o afec- 
țiune numită furie explozivă intermitentă; aici se încadrează 
cei care manifestă violenţă cronică impulsivă şi severă — ex- 
cesivă în raport cu orice provocare. Cele mai multe cercetări 
recente sugerează faptul că la această stare gravă se ajunge pe 
două căi. Una este o leziune craniană, provocată într-o arie a 
creierului ce răspunde de regulă de controlul emoțiilor, iar 
cealaltă este o dereglare de natură genetică, care ţine de reac- 
tiile exagerate.“ 


Este compasiunea înscrisă în natura umană? 


„Înainte de a încheia, aș vrea să revin puţin la tristeţe și la 
suferinţă și să pun în lumină o diferență importantă“, a spus 
Paul, în timp ce ne prezenta o planșă cu chipul schimonosit 
de suferinţă al unei femei. Atunci cînd a văzut planga, chipul 
lui Dalai Lama a reflectat fugar expresia ei angoasată. 

Paul a comparat imaginea acelei femei cu o fotografie din 
ziar, care prezenta un grup de bărbaţi furioși, aflaţi la o de- 
monstrație politică. „Vă cer mai întîi“, a spus Paul, „să obser- 
vaţi diferenţele dintre reacția pe care o aveţi atunci cînd pri- 
viti această femeie şi reacția pe care o aveţi atunci cînd îi 
priviţi pe bărbații furioşi din cealaltă planşă. Nu cred că atunci 
cînd observăm reacția de mînie într-o fotografie aceasta are 
asupra noastră același impact ca şi atunci cînd sîntem prezenți 
acolo: Însă fotografia acestei femei pe care nu o cunoaştem 
impresionează mult mai mulți oameni: îi poţi simți suferinţa. 
Ea suferă, iar o parte importantă din natura suferinței ei este 
reprezentată de semnalele care imploră ajutorul, iar noi sesi- 
zăm aceste semnale.“ E, 

„În consecinţă, aș spune că stă în firea omului să dea do- 
vadă de compasiune“, a spus Dalai Lama. 

„Nu resping această perspectivă“, a răspuns Paul. 

„Dar ar putea fi un argument slab“, a spus Dalai Lama 
rîzând. 

„Nu“, a negat Paul. „De fapt, cred că este o chestiune im- 
portantă. Aceasta este una dintre lecţiile pe care le învăţăm 
din suferinţă și este extrem de relevantă pentni însușirea com- 
pasiunii. Compasiunea se naște mult mai uşor ca reacție la su- 
ferință, decît ca reacţie la mînie.“ 

„Mă întreb“, a sugerat Dalai Lama, „dacă există realmen- 
te o distincţie validă între a privi imaginea unei persoane fu- 
rioase, care nu trezește în privitor o reacție emoțională, și a 
privi o imagine impresionantă, care trezeşte o reacţie.“ 

„Dacă este validă?“, a replicat Paul. „Aș spune că da. Pu- 
terea suferinţei este atît de mare, încît ne influențează chiar 
prin intermediul unei fotografii. Mînia este contagioasă, dacă 
cineva se înfurie pe noi, vom răspunde înfuriindu-ne — aşa 
cum, atunci cînd cineva ride, ne face şi pe noi să rîdem. Fri- 
ca nu este la fel de contagioasă. Poate să fie, dar nici pe de- 
parte la fel de mult ca mînia, veselia sau suferinţa. Pentru 
mine, acesta este un dat. Este dovada marii puteri pe care o 
are suferinţa de a trezi compasiune — și ar putea conta în în- 
cercarea de a-i învăţa pe alţii să dea dovadă de compasiune. 
Nu sînt în măsură să explic implicaţiile, nu fac decît să men- 
ționez posibilitatea lor. 

În încheiere, vreau să spun că, după mai mult de 35 de ani 
de studiere a emoţiilor, sînt impresionat de cît de puţine lu- 
cruri ştim despre acestea. Sîntem abia la început. Ştiinţa a în- 
ceput să le acorde mai multă atenţie abia în ultimii 10-15 ani. 
Aş vrea să-mi închei expunerea cu un citat din Charles Dar- 
win, al cărui descendent mă consider, într-un fel. 

Este un citat care apare pe ultima pagină a cărţii sale, Æx- 
primarea emoțiilor la oameni și animale: «Exprimarea liberă 
a unei emoții prin semne exterioare duce la intensificarea 
acesteia.» 

Acest enunț ridică problema controlării exprimării. Dacă 
exprimarea intensifică emoția, iar noi nu vrem să dăm curs 
acelei emoţii, atunci avem o tehnică ce ne poate fi de ajutor 
cînd sîntem sub impactul unei emoţii: să nu o exprimăm în 
mod deschis. 

Am să continuu acum tot cu Darwin. «Pe de altă parte, re- 
primarea semnelor exterioare, în măsura în care este posibilă, 
ne atenuează emoțiile. Cel care face gesturi violente își va 
spori furia. Cel care nu-și controlează manifestările de frică 
va simți şi mai multă frică, iar cel care rămîne pasiv atunci 
cînd este copleşit de suferință ratează cea mai bună şansă de 
a-şi recupera elasticitatea minţii.» 

Cred că Darwin ridică unele probleme despre care sper că 
vom continua să discutăm. Am citit cărţile lui de multe ori, 
dar de fiecare dată cînd le citesc descopăr lucruri pe care îna- 
inte nu le văzusem. Ceea ce m-a impresionat în mod deosebit 
în acest pasaj este conceptul de elasticitate a minţii. Şi vă 
mulțumesc foarte mult pentru oportunitatea de a fi putut să 
discut cu dumneavoastră.“ 

Cînd Paul a încheiat, s-a întrebat dacă ceea ce spusese a 
fost util sau interesant pentru Dalai Lama — pe care îl consi- 
deră, într-un anumit sens, conştiinţa umanității. În ce-l priveș- 
te pe Dalai Lama, acesta a apreciat în mod deosebit datele ști- 
inţifice solide, referitoare la universalitatea emoţiilor, care 
confereau un temei propriului său mesaj, referitor la existen- 
ta unui nucleu comun al umanităţii. Dalai Lama a făcut o ple- 
căciune adîncă în fata lui Paul, cu mâinile împreunate, în 
semn de apreciere. 


CAPITOLUL 7 


Cultivarea echilibrului emoțional 


„Cum definiţi sănătatea mintală?“ Cu ocazia celei de-a 
doua conferinţe a Institutului pentru Minte şi Viaţă din 1989, 
Alan Wallace i-a pus această întrebare dr. Lewis Judd, pe 
atunci directorul centrului federal de cercetări psihiatrice din 
cadrul Institutului Naţional pentru Sănătate Mintală. 

Alan a fost uluit să descopere că, din perspectivă occiden- 
tală, nu există un răspuns clar la această întrebare. Sănătatea 
mintală în sine, nu fusese studiată în psihiatrie, În schimb, 
cercetările se concentrau asupra tulburărilor mintale, iar sănă- 
tatea mintală era definită, din principiu, ca absenţa bolii. In- 
strumentele oferite de psihiatrie sînt menite să combată simp- 
tomele suferinței emoționale, nu să promoveze bunăstarea 
emoțională. Freud însuşi prociamase că obiectivul psihanali- 
zei este „nevroza normală“. 

În budism, în schimb, există mai multe criterii clare pentru 
definirea bunăstării mintale şi sociale, ca şi un set de practici 
pentru dobîndirea ei. Cînd nu e vorba numai de înțelegerea 
perturbărilor mintale şi de combaterea lor, ci şi de ajungerea 
la stări excepţionale de sănătate mintală, budismul are de ofe- 
rit Occidentului un bagaj uriaş. Acest lucru a fost demonstrat 
în cursul acelei după-amiezi. 

Cînd ne-am reunit după pauza de prînz, Dalai Lama a re- 
venit la diferenţa grăitoare dintre budism și perspectivele şti- 
ințifice: criteriile conform cărora o emoție este judecată drept 
„distructivă“. În vreme ce standardul ştiinţific vizează gradul 
de nocivitate al unei emoţii pentru sine sau pentru ceilalți, re- 
gula de bază a budismului este mult mai subtilă: emoțiile de- 
vin distructive în momentul în care perturbă echilibrul mintal. 

„Criteriul pe care îl folosesc ca să disting între emoţiile 
constructive şi cele distructive“, a explicat Dalai Lama, „poa- 
te fi observat de îndată ce apare o emoție distructivă — cal- 
mul, serenitatea, echilibrul minţii sînt de îndată perturbate. 


Alte emoții nu perturbă echilibrul sau starea de bine de înda-. 


tă ce se manifestă, ci chiar le sporesc — așa că le numim con- 
structive. 

Există, de asemenea, emoţii stimulate de inteligență. De 
exemplu, compasiunea poate fi trezită cîntărind suferința oa- 
menilor. Cînd resimţim reaimente compasiunea, este adevărat 
că mintea este oarecum tulburată, dar mai mult la suprafață. 
În profunzime, trăim un sentiment de încredere; deci, la un 
nivel mai profund, nu există nici o tulburare. Consecința 
acestui sentiment de compasiune, trezit în urma unui act de 
reflecţie, este aceea că mintea dobîndește o stare de calm. 

Consecințele mîniei — în special, efectele sale pe termen 
lung — sînt acelea că mintea este tulburată. De regulă, atunci 
cînd compasiunea nu mai este o simplă stare mintală, ci devi- 
ne un comportament, ea tinde să se manifeste prin aspecte fo- 
lositoare altora, în vreme ce, atunci cînd mînia ajunge să fie 
transpusă în act, în general, devine, evident, distructivă. Chiar 
dacă nu se manifestă ca violenţă, în clipa respectivă, dacă ai 
avea posibilitatea să-ți oferi ajutorul, nu a-i face-o. Şi acesta 
este tot un tip de emoție distructivă.“ 


Cum spui „emoție“ în tibetană? 


Una dintre dilemele create de expunerea lui Paul fusese 
aceea că termenul englezesc pentru „emoție“ nu are un echi- 

valent tibetan direct — cele două culturi par să abordeze 
această chestiune în maniere foarte diferite. Dalai Lama a 
propus să clarificăm acest aspect esențial. Provocarea consta 
în a găsi un termen tibetan care să corespundă cu o precizie 
analitică termenului englezesc de emoție. 

După cîteva încercări, am ajuns la o definiție de lucru: o 
emoție este o stare mintală care are o componentă afectivă 
puternică. Din aceasta însă se exclud sentimentele pur senzo- 
riale, cum ar fi o tăietură la deget sau epuizarea; sentimente- 
le trebuie să fie asociate cu o evaluare — adică gînduri. 

Însă Francisco Varela a revenit la ideea de bază, anume că 
în tibetană nu există un cuvînt pentru „emoție“: „sînt foarte 
surprins, deoarece se pare că gîndirea, fie că e vorba de una 
iraţională sau raţională, este în mod clar diferită de emoție. 
De exemplu, occidentalii sînt puţin obsedaţi de ideea că emo- 
tiile se află dincolo de controlul voluntar, iar gîndurile sînt în- 
trucîtva raționale. Atunci cum se poate ca în limba tibetană, 
dată fiind capacitatea ei enormă de a distinge evenimentele 
mintale, să lipsească această distincție primară?“ 

Răspunzîndu-i lui Francisco, Dalai Lama a contestat pre- 
supoziţia filozofică din spatele acestei întrebări — aceea că 
opoziţia occidentală dintre emoție şi gîndire era clasificarea 
firească, şi nu asimilarea lor în aceeaşi clasă, cum se întîmplă 
în sistemul tibetan. 

Dalai Lama a început cu o observaţie dezarmantă. „Poate 
că e o temă de cercetare viitoare“, a afirmat el, sugerînd po- 
sibilitatea descoperirii unui echivalent sanscrit al cuvîntului 
„emoție“ în surse din afara budismului, sau în surse la care 
Tibetul nu avusese acces!. Așa cum a subliniat Dalai Lama în 
particular, marele savant Tsongkhapa afirma într-o completa- 
re că dacă o idee nu este de găsit în textele traduse în tibeta- 
nă nu înseamnă că ea nu poate fi găsită undeva în budism. 

Însă apoi a sugerat o cale de reflecţie diferită. „Ţinînd cont 
că obiectivul fundamental al practicii budiste este atingerea 
nirvanei, atunci cînd studiem mintea, ceea ce ne preocupă re- 

almente sînt stările mintale care împiedică realizarea acestui 
obiectiv. Este ceea ce au în comun cele șase stări primare și 
cele 20 de stări derivate“ — factorii mintali negativi pe care 
îl trecuse în revistă cu o zi înainte Jinpa. Unele sînt emoţii, iar 
altele nu. Dar lucrul acesta nu este cu adevărat important. Im- 
portant este că numitorul comun al tuturor acestor stări e ace- 
la că cl reprezintă obstacole. 

În schimb, psihologia modernă nu are ca ţel nirvana“, a 
subliniat Dalai Lama — determinîndu-l pe Richie să intervi- 
nă cu remarca: „Încercăm să schimbăm asta!“ 

Dalai Lama a continuat: „Încercînd să înţeleg de ce Occi- 
dentul acordă atît de multă importanță distingerii emoțiilor, 


îmi dau seama că, începînd cu Iluminismul şi chiar mai de- 


vreme, cu Toma d'Aquino, rațiunea și inteligența au avut o 
prioritate uriașă. Ce poate sta în calea rațiunii? Emoţiile. 

Aveţi două categorii opuse. Faptul că în gîndirea occiden- 
tală există un termen specific pentru emoție nu înseamnă ne- 
apărat că înţelegerea naturii emoțiilor ocupă vreun loc aparte. 
Poate că inițial motivul care a determinat etichetarea unei en- 
tităţi drept emoție a fost acela de a întări statutul rațiunii, 
identificînd ceea ce este nerezonabil, irațional.“ 

Contestarea de către Dalai Lama a distincției occidentale 
dintre emoție şi cognitie este susținută chiar de descoperiri re- 
cente din neurologie. În creier, se pare, nu există vreo separa- 
re netă între gîndire şi emoție, căci s-a aflat că fiecare arie din 
creier care joacă un anumit rol în activitatea emoţională are 
anumite conexiuni și cu aspecte ale cogniţiei. Circuitele pen- 
tru emoție şi cogniţie se intersectează — așa cum şi budismul 
postulează că aceste două elemente sînt inseparabile?. 


Meditaţia ca fereastră către emoțiile subtile 


Paul a fost de acord cu explicaţia istorică oferită de Dalai 
Lama pentru apariţia emoţiei ca o categorie importantă în 
sîndirea occidentală. Însă el era de părere că problema trecea 


| 

de la definirea emoţiei prin limbaj la diferenţele fundamenta- 
le ale cadrelor culturale. Paul se întreba dacă nu cumva lui 
Dalai Lama îi era la fel de greu să înțeleagă presupoziţiile 
analizei științifice a emoţiilor pe cît îi era lui să înțeleagă sub- 
tilitățile practicii meditative avansate, fiindcă nu trăise pe pie- 
lea lui experienţa și nici nu cunoştea teoria care stătea la baza 
acelei experienţe. Însă în afară de această confuzie, întorsătu- 
ra pe care a luat-o discuţia era inconsistentă și puţin deceptio- 
nantă pentru Paul, care sperase să ne implicăm mai mult în 
discutarea problemei pe care o ridicase el în dimineaţa aceea. 

Fără să se dea încă bătut, Paul a spus că dorea să pună o 
întrebare „referitoare la ceea ce ați spus acum cîteva minute, 
despre diferența dintre emoţiile distructive şi cele constructi- 
ve, şi despre tulburările superficiale şi cele de profunzime. Vă 
înţeleg cuvintele, sau, mai bine zis, traducerea lor, dar nu am 
înţeles cu adevărat ceea ce ați spus. Mă întreb dacă nu cumva 
există aspecte ale activităţii emoţionale pe care nu le înţelegi 
fără o anumită pregătire. E posibil să existe modalități speci- 
fice în care cei ce practică budismul tibetan își trăiesc propri- 
ile emoţii şi care să fie inaccesibile, și deci incomprehensibi- 
le, celor care nu îl practică?“ 

Dalai Lama a fost de acord, în principiu, „că pot exista 
anumite aspecte ale emoţiilor care să rămîne incomprehensi- 
bile pînă cînd nu le experimentezi tu însuţi. De exemplu, unul 
dintre aspectele importante ale practicii meditaţiei budiste 
este reflectia asupra naturii efemere a vieții, asupra morţii, 
asupra naturii trecătoare a lucrurilor. Se spune că, cu cît îți 
prelungeşti mai mult meditaţia, cu atît îţi aprofundezi înțele- 
gerea şi cunoaşterea. La început, înţelegi în plan intelectual 
că timpul trece, dar nu simţi lucrul acesta. Apoi te familiari- 
zezi cu această înțelegere prin intermediul meditaţiei, iar în 
cele din urmă se naşte un sentiment puternic. Acest gen de 
emoție subtilă se dobîndeşte prin meditaţie. 

La fel se întîmplă şi cu existenţa unor niveluri de înțelege- 
re a naturii inerente a sinelui, care sînt false din perspectiva 

budistă. Însă nivelurile există, iar unele sînt atât de subtile, în- 
cât, dacă nu ai o experienţă directă a deșertăciunii lor, nu eşti 
capabil nici măcar să le defineşti ca o falsă stare de spirit.“ 

Am fost izbit de perspectivele radical diferite pe care fie- 
care parte le aducea în dicuție şi am spus: „Atunci cînd ne-am 
întîlnit ca să pregătim acest dialog, am formulat o definiţie de 
lucru a emoţiilor distructive, ca fiind acele emoţii care ne fac 
rău nouă înșine sau altora. Definiţia pe care ați dat-o dumnea- 
voastră emoțiilor distructive, ca fiind ceea ce tulbură pacea 
minţii, este, în comparaţie cu aceasta, extrem de subtilă.“ 

„Da“, a recunoscut Dalai Lama. 

Am continuat: „Este o perspectivă cu totul diferită — o 
discrepanţă profundă. lată un motiv pentru care ne inte- 
resează cum aplicaţi acest principiu călăuzitor — ce cultivați 
şi ce prezervaţi prin această practică. Ce stări emoționale, la 
care se ajunge printr-o practică îndelungată, ar putea să călău- 
zească psihologia occidentală către descoperirea unei moda- 
lităţi de a aborda emoţiile distructive? 


O deziluzie de proporţii calmează mintea 


Richard Davidson a continuat tema lansată de mine: „Mai 
există şi alte emoții în afara compasiunii care să conserve ori 
să instaleze calmul în minte?“ 

Răspunsul lui Dalai Lama a fost surprinzător: „O altă 
emoție este renunţarea.“ Alan a clarificat imediat lucrurile: 
„De regulă, o traduc prin termenul de «renunțare», dar după 
etimologie, o traducere mai literală ar fi «stare de emergență».“ 

„Acesta este primul pas către înţelegerea reală şi deplină a 
gradului nostru de vulnerabilitate în faţa suferinței“, a spus 
Dalai Lama. „Dacă înțelegem cît de îngrozitor de vulnerabili 
sîntem şi dacă recunoaştem că aceste perturbări mintale ne 
fac să fim atît de vulnerabili, putem întrevedea posibilitatea 
ca mintea să se elibereze de aceste perturbări. 

În felul acesta recunoști natura suferinţei, dar sesizezi și 
posibilitatea ieșirii din această vulnerabilitate universală la 
suferință — de aceea se numește stare de emergență. Starea 
aceasta de emergență poate fi numită și emoție; conţinutul ei 
emoţional este uriaș. Fa atrage după sine o deziluzie radicală 
față de întregul samsara“, tărîmul lumesc al suferinței și al 
vulnerabilităţii noastre la suferinţă. „Aşa că, fie că o numiţi 
dezgust sau deziluzie, este vorba de o tristeţe profundă, pro- 
vocată de ceea ce este lumesc. Teoretic, toate acestea sînt pre- 
mergătoare constatării posibilității nirvanei — eliberarea 

„completă şi ireversibilă de perturbările mintale.“ 

Matthieu a dezvoltat: „E un sentiment puternic de inutili- 
tate, de lehamite deplină faţă de preocupările lumești pentru 
plăcere şi durere, faimă şi obscuritate, elogii şi acuze. Este o 
emoție care te face să doreşti să te desprinzi de tot — o dezi- 
luzie şi o înţelegere a zădărniciei de a pune preţ pe samsara.“ 

Dalai Lama a conchis: „Dezvrăjirea care se produce se 
concentrează în principal asupra perturbărilor mintale, fiind 
însoţită de o recunoaştere de tipul «Aici este sursa problemei 
mele.» De aici se naște atitudinea de emergenţă, care înseam- 
nă a aspira la eliberarea de ele. Așa că acesta este un exemplu 
de emoție care calmează mintea.“ 


Emoţiile bune 


Matthieu a revenit la întrebarea lui Richie, referitoare la 
emoţiile care, cultivate prin meditaţie, aduc pacea minţii. 
„Vorbim adesea despre un fel de serenitate, care nu e numai 
pace, ci un fel de invulnerabilitate — nu bucurie în sensul bu- 
curiei exprimate, ci un fel de serenitate care, la fel ca un mun- 
te, nu poate fi zdruncinată de vîntul împrejurărilor. Este altce- 
va decît pasivitatea sau indiferența. De exemplu, dacă te 
confrunți cu suferința altora, serenitatea nu te împiedică să 
simţi o compasiune deplină. Dacă vrei să faci un anumit lu- 
cru, îţi dă mai mult curaj, nu te deprimă de parcă ar fi un eve- 

niment trist, care să-ți rănească propriul ego. Serenitatea 
invulnerabilă față de circumstanţele exterioare nu este nicide- 
cum sinonimă cu pasivitatea, este o altă calitate specifică, ce 
însoțește calmul interior.“ 

Serenitatea, a adăugat Dalai Lama, contracarează senti- 
mentele puternice de atracţie sau atașament ce provoacă dez- 
echilibrul minţii. „Vă amintiţi că am vorbit despre compasiu- 
nea perturbatoare, care este amestecată cu atașamentul. 
Compasiunea perturbatoare este, de fapt, ceva de care dorim 
să ne debarasăm. Cum eliminăm componenta atașamentului, 
care o face să fie perturbatoare? Acesta este motivul pentru 
care în budism cultivarea compasiunii începe cu serenitatea. 
În felul acesta, dobîndeşti un anumit echilibru, care împiedi- 
că apoi fixarea atașamentului sau a dorinței. Compasiunea se 
naşte apoi din serenitate. Şi aceasta este compasiunea nepertur- 
batoare, adică cea pe care căutăm cu adevărat să o cultivăm.“ 

Mi-am amintit de listele foarte precise cu factori mintali 
benefici și nocivi, din vechiul sistem budist de psihologie. 
Aşa că m-am adresat Venerabilului Kusalacitto cu întrebarea: 
„Lista emoțiilor perturbatoare — sau distructive — pe care a 
prezentat-o Jinpa ieri, inspirîndu-se din Abhidharma, are 
drept corespondent o listă de opuși benefici pentru fiecare 
dintre aceste emoţii perturbatoare. Puteţi să amintiți cîteva 
dintre stările sau emoţiile de pe lista pozitivă?“ 

Bhante a răspuns revenind la distincția făcută de Paul Ek- 
man, între gînd şi emoție. El a început prin a sublinia că în 
sistemul budist nu gîndul este cel care face ca o stare de spi- 
rit să fie nocivă, ci mai degrabă emoția care îl acompaniază. 
„În textele pali, atunci cînd vorbim despre gînd, gîndul nu 
este altceva decît mintea, citta, care este foarte luminoasă şi 
pură — şi totodată neutră; nici rea, nici bună. Însă atunci cînd 
vorbim despre emoții, cuvîntul echivalent este kiatasecra, o 
stare a minţii care poate fi clasificată pe mai multe grupe — 
unele neutre, unele bune, altele nocive.“ 

„Mă interesează cele bune“, i-am reamintit eu. 

Mi-a răspuns că textele pali oferă o listă de 25 de emoţii 
bune, constructive, printre care se află credința, încrederea în 
sine, elasticitatea sau flexibilitatea minții, acuitatea şi înțelep- 
ciunea. 

Jinpa a dezvoltat subiectul, amintind de Abhidharma Sa- 
muccaya, modelul echivalent folosit de tibetani. Printre cele 
51 de stări mintale enumerate de Abhidharma se numărau şi 
perturbările amintite de el cu o zi înainte. Acum a tradus cele 
11 stări benefice de pe listă cam așa: „credința, capacitatea de 
a simţi sentimentul de ruşine, conştiinţa, lipsa atașamentului, 
lipsa urii şi absenţa înşelării. În plus, mai există un factor 
mintal amintit sub denumirea de nonviolenţă, asemănător lip- 
sei urii.“ 

Dalai Lama a explicat: „Atunci cînd se spune lipsa urii sau 
absența înşelării, nu este vorba despre simpla absență a aces- 
tora, ci mai degrabă de ceva diametral opus acestora două.“ 
Erudiţii Abhidharma, de exemplu, cercetează dacă compasiu- 
nea ar trebui asociată mai degrabă cu lipsa urii sau cu lipsa 
violenţei. 

Jinpa a continuat: „Apoi mai este vigoarea sau zelul, elas- 
ticitatea, serenitatea. Iar apoi avem conştiinţa alertă — preo- 
cuparea pentru virtute sau absenţa ei în privinţa trupului, cu- 
vîntului sau minţii. Acestea sînt cele 11 stări benefice.“ 

„Indiferent dacă sistemul include 51 de factori mintali, 
mai mulți sau mai puţini, nu înseamnă că vreunul dintre aces- 
te seturi este exclusiv, că nimic nu a fost lăsat pe dinafară“, a 
adăugat Dalai Lama. „Sînt doar liste cu valoare de sugestie, 
orientative, indicînd ceea ce este important.“ 

„După cum arăta venerabilul bhante, într-un anumit sens, 
mintea ca atare este neutră, iar factorii mintali sînt cei care o 
colorează într-un fel sau altul. Atunci cînd apar stări mintale 
nocive, ele colorează în mod automat mintea, şi nu numai 
mintea, ci și ceilalți factori asociaţi, inclusiv sentimentele. 
Aşadar, şi aceşti factori mintali pot fi caracterizați ca fiind no- 
civi sau perturbatori. Ceilalţi factori mintali care apar împre- 

ună nu reprezintă toți perturbări mintale, dar de îndată ce apa- 
re o perturbare mintală, tot ce mai apare odată cu ea este de 
asemenea perturbat.“ 

Aşa cum mi-a spus mai tîrziu Dalai Lama, la întîlnirea de 
la sfîrşitul zilei, avea sentimentul că această trecere în revistă 
a elementelor de bază ale psihologiei budiste lipsise din dis- 
cuţiile purtate cu o zi înainte. Era mulțumit că avusese ocazia 
să le explice mai în detaliu oamenilor de știință prezenţi mo- 
delul budist ai minţii, oferindu-le o înţelegere mai bună a con- 
textului din perspectiva căruia aborda el problema emoţiilor 
distructive. 


De la teorie la practică 


Matthieu a subliniat că analiza respectivă nu era numai te- 
oretică. Factorii mintali puteau fi folosiți într-o manieră prac- 
tică, realizîndu-se un echilibru între ei pe durata transformă- 
rii minţii. „Vorbim despre patru lucruri care trebuie cultivate: 
iubirea, serenitatea, compasiunea şi bucuria. Deşi poate, pen- 
tru început, nu veti remarca vreo relaţie simbiotică, acest lu- 
cru se va întîmpla pe măsură ce veţi continua. Dacă practicați, 
de exemplu, bunăvoința iubitoare, se poate întîmpla ca ataşa- 
mentul dumneavoastră să crească, aşa că atunci veţi trece la 
practicarea serenităţii. Dacă veți continua să practicaţi sereni- 
tatea, la un moment dat riscaţi să cădeţi în indiferență, aşa că 
în acel moment veți căuta să treziți compasiunea faţă de cei 
care suferă. 

Acum, dacă sînteţi începător și vă gîndiți în mod excesiv 
la suferinţele oamenilor, puteţi ajunge la depresie. Așa că în- 
cercaţi să resimțiți bucuria în fața aspectelor pozitive ale feri- 
cirii altora. În felul acesta putem înțelege cum se combină 
aceste lucruri în ansamblul practicii.“ 

Dalai Lama a explicat principiul general, aflat la baza ex- 
punerii lui Matthieu: „Cele două aspecte majore ale acestei 
practici, anume înţelepciunea și abilităţile, trebuie să acțione- 

ze întotdeauna în conjunctie. Nici o problemă, nici o pertur- 
bare mintală, nici o emoție distructivă nu poate fi îndepărtată 
printr-o abordare unilaterală. Întotdeauna ele trebuie aborda- 
te dintr-o multitudine de perspective, există o varietate de fac- 
tori mintali, o varietate de moduri de a înţelege. E o abordare 
“mult mai complexă decît un simplu «Aceasta este problema 
şi acesta este antidotul.» 

La un nivel foarte profund, atunci cînd ajungi realmente la 
o înțelegere directă a deșertăciunii, aceasta acționează ca un 
antidot pentru toate perturbările mintale. Dar nu înseamnă că, 
odată cu această înţelegere, toate problemele dispar cât ai 
clipi; însă în cele din urmă ea contracarează toate perturbări- 
le mintale. Între timp, pînă cînd ajungem la acel nivel, este 
foarte important să ştim că atunci cînd combatem perturbări- 
le mintale și alte tendinţe nocive, avem întotdeauna nevoie de 
acest amestec de înţelepciune şi abilități. 

Ca să fac o analogie, imaginaţi-vă că vreţi să construiți 
ceva — să spunem, un avion. Nu puteţi construi nimic dacă 
nu aveţi decît un element, de exemplu, o bucată de metal, pe 
care să o transformați într-un avion. Întotdeauna este nevoie 
de acumularea a mii de factori pentru a putea crea produsul. 
Acelaşi lucru este adevărat şi cu privire la transformarea min- 
ţii. Chiar și atunci cînd se ajunge la o înţelegere directă a de- 
şertăciunii, înțelegerea aceasta presupune factori multipli. 
Există factorul contemplaţiei; factorul samadhi sau concen- 
trarea profundă; factorul zelului sau vigorii pe care trebuie să 
o insuflați ca să ajungeţi la acea înţelegere. Aşa că pînă și în- 
țelegerea deşertăciunii are o mulțime de fațete, nu constă nu- 
mai într-un singur lucru.“ 


Un tip pozitiv de frică 


Din unghiul său filozofic, Owen Flanagan a ridicat o 
obiecție. „Dan a sugerat, iar Sfinţia Sa a părut să fie de acord, 
că definiţia budistă a emoţiilor distructive este în esență 

aceasta: orice emoție care provoacă un anumit tip de dezechi- 
libru sau de neliniște. Sînt oarecum preocupat şi aș vrea să 
pun problema în stilul lui Paul. Unele dintre emoţiile de pe 
lista lui Paul, cum ar fi mânia, frica și tristeţea, trezesc un sen- 
timent negativ şi provoacă tulburare. 

Într-o lume ideală, nimeni nu ar vrea să trăiască aceste 
stări. Dar aceasta nu este o lume ideală. Mai mult, stările 
acestea au aproape sigur o explicaţie din punctul de vedere al 
rolului jucat în adaptare, în termeni evoluționiști. În Occi- 
dent, cei mai mulți oameni sînt convinşi că emoţiile funda- 
mentale fac parte din echipamentul evoluat care a ajutat spe- 
cia noastră să supraviețuiască, să se reproducă şi să ajungă la 
cota actuală de dezvoltare. : 

Întrebarea mea este următoarea: putem ajunge la un acord 
amiabil în ce priveşte distincția Între emoțiile care trezesc un 
sentiment negativ şi cele distructive? Cred că pînă la urmă, 
majoritatea dintre noi vom ajunge să spunem că există ocazii 
în care e cît se poate de potrivit să te simţi trist, dată fiind o 
anumită situație, și că de fapt ar fi chiar inuman să nu te simți 
astfel. Ar fi ciudat să nu resimţi furie sau revoltă cînd vezi că 
un copil este agresat. Ar fi straniu să nu existe anumite lucruri | 
care să-ţi provoace frica. Stările sau emoţiile acestea negati- | 
ve pot deveni distructive. Acestea sînt stările pe care căutăm | 
să le depăşim cât mai repede. Însă una dintre funcţiile miîniei, 
de exemplu, este aceea de a determina pe altcineva să încete- 
ze să mai facă un anumit lucru, astfel încît ambele părţi să 


poată reveni la normal. 

Ideea mea urmează doctrina aristotelică a căii de mijloc, 
despre care vorbeam ieri. Aş spune că ceea ce face ca o anu- | 
mită stare emoţională să fie distructivă este dozarea ei în cx-" 
ces sau dimpotrivă, deficitară. Cineva care nu dă dovadă de 
empatie atunci cînd vede pe altcineva suferind are o deficien- 
tă. Cineva care plînge o lună de zile pentru că a pierdut ac- 
ţiuni la bursă are o problemă în celălalt sens.“ 

„Unii psihologi“, a adăugat Richard Davidson, „în acord 
cu ceea ce spune Owen, au sugerat că emoţiile ar fi distructi- 
ve atunci cînd sînt resimţite într-un context nepotrivit sau 
nenormativ. Atunci cînd frica, de exemplu, este resimţită în- 
tr-o situație familiară, în care nu există nici un motiv de frică, 
ea este distructivă. Însă dacă simţim frică în clipa în care un 
tigru se pregăteşte să sară asupra noastră, aceasta este o emo- 
ție adecvată şi ne ajută să supravieţuim.“ 

„Chiar şi din punct de vedere budist“, a spus Dalai Lama, 
„există cazuri în care frica este constructivă şi pozitivă. De 
exemplu, senzaţia deziluziei despre care am vorbit mai devre- 
me — acea aspirație generală de a ieşi din existenţa aceasta 
întunecată. Această aspirație către libertate se întemeiază, de 
fapt, pe frica de a ne afla la dispoziţia puterii incontrolabile a 
perturbărilor negative. Acesta este un tip pozitiv de frică, ce 
dă naştere unei stări spirituale de aspirație. 

Pe lista celor 51 de factori mintali, cîțiva dintre ei sînt cu- 
noscuţi drept factori variabili sau schimbători, pentru că, în 
funcţie de condiții, ei pot fi pozitivi sau negativi, constructivi 
sau distructivi. Pe lista aceasta se pot afla frica, tristeţea şi 
multe alte emoții, despre care nu putem spune în mod catego- 
ric că sînt constructive sau distructive.“ 

Paul Ekman nu s-a declarat satisfăcut. „Nu sînt sigur dacă 
avem aici un acord sau un dezacord fundamental, pentru că se 
pare că toate emoţiile tulbură echilibrul. Acesta este efectul 
lor. Pînă acum, am făcut trei încercări, din perspectivă occi- 
dentală, de a defini emoţiile distructive. Acestea sînt fie emo- 
ţii excesive, fie emoții inadecvate la situaţie, fie emoţii care 
ne fac rău nouă ori altora. Definiţiile se suprapun, dar întot- 
deauna echilibrul este afectat. Frica despre care vorbeaţi afec- 
tează echilibrul. Dacă afectează echilibrul, înseamnă oare că 
este distructivă? Sau poate afecta echilibrul și să fie totuși 
constructivă? 

Revenirea la o perspectivă practică 


Întrebările lui Paul au rămas fără răspuns însă, căci Dalai 
Lama a îndreptat discuţia în altă direcție. „Este important să 
reținem“, a început el, „că scopul principal al discuţiei noas- 
tre, al seminarului, este să aducem o contribuţie societății — 
nu să aspirăm la nirvana. Eu sînt budist — telul meu ultim 
este atingerea stării lui Buddha. Acesta este obiectivul meu. 
Astfel am posibilitatea să ajung la iluminare.“ Apoi, arătînd 
către Matthieu, a spus în glumă: „Sîntem într-un fel de com- 
petiție — vrem să vedem cine ajunge primul acolo.“ 

Redevenind serios, a reluat: „Scopul nostru aici este să în- 
cercăm să facem societatea mai bună. În ce mă priveşte, 
agenda mea de aici face parte din categoria pe care eu o nu- 
mesc etică seculară. Așadar, este important pentru toţi să ne 
păstrăm alura de oameni de ştiinţă. În unele situaţii probabil 
că vom fi nevoiţi să evocăm idei budiste specifice, caz în care 
vom renunţa la atitudinea științifică şi o vom adopta pe aceea 
budistă.“ 

Aceasta era o temă-cheie pentru Dalai Lama și reprezenta 
ideea de bază din ultima sa carte, Ethics for the New Millen- 
nium. Pentru scopurile noastre, definiția funcțională a emoţi- 
ilor distructive trebuia să facă abstracţie de aspirația budistă 
către eliberare și să rămînă la nivelul relativ al vieţii cotidie- 
ne, unde scopul este crearea unei societăți mai bune. 

O mare parte a conversaţiei pe această temă de după-amia- 
ză a fost putin cam abstractă, concentrîndu-se asupra unor as- 
pecte subtile ale filozofiei şi epistemologiei budiste. Dalai 
Lama mi-a mărturisit mai tîrziu că a simţit că discuţia a fost 
utilă, în sensul că le-a putut arăta oamenilor de ştiinţă că teo- 
riile budiste despre minte şi emoţii se întemeiază pe o istorie 
bogată a practicii meditaţiei și pe o gîndire filozofică sistema- 
tică. Şi a simţit că mai ales pe tema minţii și a emoţiilor cu- 
noştințele budiste pot aduce o contribuţie la ştiinţă. 


poza e a se aa ea ul 

La întîlnirile anterioare ale Institutului pentru Minte și 
Viaţă, el observase că, la început, oamenii de ştiinţă erau cam 
neîncrezători fată de gîndirea budistă, dar pe măsură ce dis- 
cuţia avansa, începeau să ia mai în serios conceptele acesteia. 
Totuşi, nu voia să lase impresia că vrea să folosească aceste 


„întilniri pentru a promova budismul. Și de asemenea îi era 


teamă că dacă discuţia avansa prea mult în această direcţie, ea 
ar deveni plictisitoare pentru unii dintre oamenii de ştiinţă. 
Așa că ne-a invitat în pauza de ceai, sugerîndu-ne să revenim 
la o perspectivă mai practică. 


Educarea emoțiilor la adulţi 


După pauza de ceai, l-am întrebat pe Dalai Lama asupra 
căror aspecte practice crede că trebuie să ne concentrăm dis- 
cuția. Această întrebare urma să iniţieze o dezbatere care va 
lua amploare în următoarele zile şi va duce la unul dintre pro- 
jectele majore care au rezultat din întilnirile noastre. 

Dalai Lama s-a gîndit un moment şi apoi a spus: „Una din- 
tre convingerile mele cele mai puternice este aceea că o înțe- 
legere mai profundă a naturii minţii noastre, a stărilor minta- 
le şi a emoţiilor trebuie să conducă la formularea unui gen de 
filozofie a educaţiei. Nu pot să spun însă care ar fi coordona- 
tele ei, şi nici nu am timp să reflectez asupra lor.“ 

l-am spus că aceasta avea să fie exact tema expunerii de 
joi, cînd Mark Greenberg urma să ne vorbească despre pro- 
gramele şcolare, desemnate să-i ajute pe copii să-şi adminis- 
treze emoţiile distructive. 

„Foarte bine“, a spus. Apoi mi-a răspuns la întrebare în- 
tr-un mod diferit, revenind la o idee din cadrul expunerii de 
dimineaţă. „Paul Ekman ne-a relatat un moment din viaţa sa 
personală, în care, după episodul mîniei, el a reflectat asupra 
motivelor datorită cărora nu trebuie să se lase purtat de acea 
mânie, ceea ce l-a ajutat apoi să se pregătească pentru viitoa- 
re evenimente de acest gen. Fapt ce sugerează că dacă, dim- 

potrivă, el nu ar fi acordat atenţie acestor reflecţii şi ar fi sa- 
vurat trăirea acelei emoții, aceasta ar fi devenit şi mai distruc- 
tivă, penru că ar fi dus la şi mai multă mînie.“ 

„Vreti să spuneți“, a afirmat Paul, „că ar trebui să ne edu- 
căm emoțiile. Există două niveluri în acest sens. Unul începe 
cu dezvoltarea timpurie — educaţia copiilor. Dar mai există 
şi restul oamenilor, ca noi — noi nu mai sîntem copii, ci 
adulţi. Cum ne putem educa emoţiile? Prin ce mijloace putem 
face acest lucru, fără să devenim budiști? 

„Exact — aceasta este întrebarea“, a fost de acord Dalai 
Lama. 

„E foarte important, dacă vrem să trăim într-o lume mai 
bună“, a accentuat Paul, fără să ştie că într-o zi urma să 
inițieze tocmai un astfel de program de educare a emoţiilor. 

„Sfinţia Voastră“, am spus eu, preluînd ideea lui Paul, 
„urul dintre motivele pentru care am dorit să purtăm acest 
dialog este acela că, chiar şi în context laic, putem învăţa din 
concepțiile şi practica budistă multe lucruri care pot fi aplica- 
te, separat de budism, aceleiaşi realități emoționale umane.“ 

„Da, da — așa este“, a spus Dalai Lama, dînd din cap. 

Așa cum mi-a mărturisit mai tîrziu, motivaţia profundă a 
lui Dalai Lama pentru a participa la aceste dialoguri era par- 
tial aceea de a pune budismul tibetan, cu rădăcinile sale în 
gîndirea indiană antică, în situația de a contribui la soluţiona- 
rea problemelor din lumea modernă. Entuzismul său pentru 
aceste dialoguri era la fel de mare ca atunci cînd ţinea confe- 
rinte publice în întreaga lume, în cursul cărora sublinia nece- 
sitatea de a ne transforma în oameni mai buni — de pildă, în- 
locuind mânia cu compasiunea și grija. Însă credea că efortul 
de a transforma societatea nu va da rezultate prin intermediul 
unor învățăminte religioase, ci prin intermediul unei educații 
generale — o educaţie cu o bază științifică. Şi, credea el, oa- 
meni de știință ca aceia prezenţi la această întîlnire puteau 
contribui la atingerea acestui obiectiv mai larg. 

Un sistem imunitar pentru emoții 


Acceptînd provocarea lansată de Dalai Lama, m-am întors 
la ideea lui Paul, referitoare la momentul intervenţiei: înain- 
tea, în timpul sau după desfăşurarea unei emoții distructive. 
Am spus: „Una dintre ideile pe care le-am discutat la prînz se 
referea la momentul în care cineva este prizonierul unei emo- 
ţii, de exemplu, cînd este foarte furios, aşa cum era Paul. Ce 
se poate face pentru a scurta această perioadă sau pentru a-i 
ajuta pe oameni să se elibereze de ea, după, în timpul sau 
chiar înainte să apară?“ 

„Poziţia mea fundamentală în ce priveşte întreaga proble- 
mă a administrării acestor emoţii distructive puternice“, a răs- 
puns Dalai Lama, „este următoarea. Ca şi în problemele fizi- 
ce, dacă avem un sistem imunitar foarte sănătos, chiar dacă 
sîntem expuşi unor boli, cum ar fi o răceală, avem mai multe 
șanse să ne revenim, oricare ar fi afecțiunea. Însă dacă sistemul 
imunitar este deficitar, nu numai că sîntem mult mai predispuşi 
la boli, dar şi şansele de recuperare sînt mult mai reduse. 

La fel“, a continuat Dalai Lama, „atunci cînd este vorba de 
abordarea emoţiilor distructive şi de reducerea lor, unui om 
obișnuit îi este foarte greu să aplice un antidot în regim de ur- 
genţă, cînd emoția puternică s-a declanşat deja. 

Din acest motiv, regret să o spun, lucrul acesta e dificil 
chiar și pentru cei mai mulți practicanți ai meditaţiei, atunci 
cînd sînt în culmea mîniei. Chiar dacă la nivel rațional știm 
că mâînia este distructivă, că nu trebuie să ne lăsăm furaţi de 
forța acesteia, că trebuie să cultivăm iubirea față de ceilalți, 
şansele de a ne aminti acest lucru în culmea mîniei sînt foar- 
te limitate. De fapt, a te gîndi la iubire în acele momente pare 
chiar imposibil — ţi-ai luat adio de la iubire şi compasiune, 

Ceea ce se impune este o pregătire generală, în urma căre- 
ia starea mintală de bază să fie asemeni unui sistem imunitar 
sănătos. Familiarizaţi-vă cu aceste practici — cu înțelepciu- 
nea şi abilitățile. Familiarizarea cu ele vă conferă mai multă 
putere, mai multă experienţă. Ulterior, cînd veți sesiza că vă 

mâniaţi, vă atașați de ceva ori deveniți invidioși, vă va fi mult 
mai ușor să administraţi aceste emoții. Dacă aveţi această 
pregătire de bază, la modul ideal, veţi fi capabil să depistaţi 
semnele care prevestesc emoţiile, dacă nivelul dumneavoas- 
tră de înţelegere este suficient de înalt. Înseamnă că veţi fi 
cultivat un temperament care să vă permită să depistaţi sem- 
nele timpurii ale acestor emoţiii, astfel încît să puteţi preveni 
escaladarea lor. 

Sau, dacă acest lucru nu este posibil, atunci cînd apar 
emoţii puternice precum mânia, puteţi să nu vă lăsaţi dominat 
de ele. Stările emoţionale nu ar mai dura mult; nu aţi mai fi 
copleșit de ele. Dacă nici acest lucru nu este posibil, cel pu- 
jin v-aţi asigura că aceste emoții distructive puternice nu se 
traduc în acțiuni negative, cu efecte distructive pentru ceilalți 
şi pentru sine. 

De fapt, în unele cazuri, deşi ai resimţit emoţii distructive 
puternice, dacă ulterior regreţi şi îți dai seama că au fost ne- 
potrivite şi distructive, ai șanse să cultivi o nouă hotărîre de a 
te schimba. Aceasta este o cale de a învăţa din experienţa ace- 
lei emoţii.“ 

Deși obiectivul budist este eliberarea completă de mînie, 
acesta este doar un ideal. Este, cu siguranţă, un ideal care le 
depăşeşte pe cele propuse de filozofii occidentali, de la Aris- 
totel încoace, pînă la psihologia modernă. Totuşi, Dalai Lama 
dorea să menţinem discuţia în termeni realiști, recunoscînd 
faptul că în lumea laică este imposibil să eliminăm complet 
emoţile negative. 

Din această perspectivă, punctul de vedere budist nu sus- 
ţine că n-ar trebui să avem sentimente de miînie, ci că, atunci 
cînd le resimţim, trebuie să luăm în considerare şi alte opţiuni 
de a aborda situația în mod eficient — și nu doar să reacțio- 
năm la mânie. Dalai Lama credea cu tărie că unul dintre mo- 
tivele principale pentru care ne reuniserăm acolo era acela de 
a explora diferite metode de a-i ajuta pe oameni să reducă for- 
ţa mîniei din vieţile lor. 


Sie i E 

Contemplația: o redută 
împotriva emoțiilor distructive 


Acesta a fost un alt moment în care Dalai Lama l-a atras 
pe Venerabilul Kusalacitto în conversaţie. A dresîndu-se călu- 
gărului tailandez, Dalai Lama a spus: „Ne-ar fi de mare folos 
acum să dăm discuţiei o turnură mai practică, vorbind despre 
cultivarea contemplaţiei și despre efectele acesteia asupra 
emoțiilor.“ La aceasta am adăugat că exerciţiul contemplaţiei 
poate fi adaptat unei abordări laice a emoţiilor distructive, din 
moment ce contemplaţia poate fi deprinsă fără să fii budist. 

În ce-l priveşte, bhante credea că, în ciuda echipamentelor 
de testare și a mijloacelor materiale, oamenii de știință nu au 
găsit încă o cale sigură de atenuare a emoţiilor disturbatoare 
— iar aici budismul poate fi de mare ajutor, în special în ce 
privește metodele de abordare a stărilor nocive, precum mî- 
nia. Cu puţine încurajări, bhante a iniţiat un rezumat scurt, 
dar clasic al concepțiilor budiste. 

„După cum a spus Sfinţia Sa, ar trebui să discutăm acum 
în termenii eticii laice — deși cred că acum e posibil ca și oa- 
menii de ştiinţă să vrea să ajungă la nirvana“, a adăugat el rî- 
zînd. „Vor să ştie cum se practică acest tip de meditaţie, fiind- 
că tocmai prin intermediul acestei tehnici învăţăm că emoţiile 
nu sînt intrinseci. Emoțiile sînt relative, şi în fiecare zi apar 
sentimente noi, însă nu stau cu noi pentru totdeauna; ne rămîn 
alături o vreme, apoi pleacă. Fie că sînt emoţii constructive 
sau distructive, ele ne rămîn în preajmă doar temporar, după 
care dispar. 

Buddha a explicat efemeritatea lucrurilor, de aceea emoţi- 
ile negative nu ne afectează. Există un moment foarte impor- 
tant, în care luăm primul contact cu lumea exterioară, cînd 
percepem culorile, sunetele și restul. Potrivit Satipatthana 
Sutta, Buddha ne sfătuieşte să fim conştienţi şi receptivi în 
momentul în care vedem imagini, auzim sunete sau intrăm în 
contact cu vreun obiect tangibil. Dacă ne putem perfecționa 

practica contemplaţiei şi a receptivității, vom putea vedea cu- 
lorile şi sunetele așa cum sînt — nu ne vom mai gîndi dacă 
un lucru este bun sau rău, dacă o imagine este frumoasă sau 
urîtă, dacă un sunet este plăcut sau supărător. Atunci cînd ne 
comportăm în această manieră, mintea rămîne foarte calmă. 
Nici o emoție negativă care ne-ar putea tulbura nu va ajunge 
la noi.“ 

Apoi, Venerabilul Kusalacitto a detaliat un alt aspect al 
contemplaţiei, concentrarea, în care atenția este îndreptată 
asupra unui obiect neutru, de regulă, ritmul firesc al respira- 
tiei, exercițiu care ne ajută să ne protejăm de emoțiile distruc- 
tive, blocîndu-le. „E ca şi cum aţi fi ales un obiect alternativ 
în minte. În locul mîniei, invidiei sau agresivităţii, mintea 
dumneavoastră se concentrează acum asupra unui obiect ne- 
utru al atenției. De exemplu, rămîneţi atent la inspiraţii şi ex- 
pirații cît mai mult timp posibil.“ 

Apoi a rezumat: „Așadar, în satipatthana cultivați mai în- 
tîi contemplaţia și receptivitatea, concentrîndu-vă asupra cor- 
pului, inspirînd și expirînd, urmărind senzațiile într-o stare de 
receptivitate contemplativă. Atîta vreme cît practicaţi cun- 
templaţia şi receptivitatea, trăiţi într-o fortăreață în care emo- 
tiile distructive nu vă pot ajunge, nu vă pot răni.“ 

Apoi bhante a descris ce se întîmplă atunci cînd atenția 
concentrată ia drept obiect al ei mintea însăși — poziţia de 
observare contemplativă. „Apoi, odată ce vă puteți direcționa 
mintea, ea însăși poate deveni obiectul contemplaţiei. În acel 
moment, puteți afla dacă mintea dumneavoastră este într-o 
stare bună sau rea, dacă este tulburată de mânie, invidie, lăco- 
mie, ură sau iluzie — sau nu. Vă dați seama de ceea ce se în- 
tâmplă de îndată ce în minte apare ceva.“ 

Odată ce a fost cultivată o astfel de receptivitate extrem de 
precisă şi de concentrată, în cele din urmă se instalează un 
anumit nivel de serenitate şi de invulnerabilitate față de emo- 
iile distructive. Atunci el a spus: „Mintea nu este nici veselă, 
nici tristă, nici nu are păreri de rău. După aceea — după ce 

ajungeţi să cunoaşteţi adevărata natură a minții — nici o emo- 
ţie negativă nu vă mai poate face rău. Prin intermediul aces- 
tei tehnici, obiectul atenţiei îl poate reprezenta chiar și un ob- 
stacol, o stare mintală nocivă, o compulsie.“* 

În acest stadiu al contemplaţiei, a spus el, orice ajunge la 
conştiinţă este perceput „numai ca formă şi nume“; mintea ră- 
mîne neutră, orice ar apărea în ea. „Observaţi pur şi simplu 
tot ce apare în minte ca pe un proces natural, care vine şi tre- 
ce, care vă însoţeşte pentru o vreme, apoi se îndepărtează — 
nu rămîne veşnic. lar după aceea vă puteţi bucura de o stare 
de pace şi calm.“ 

Cu acestea, Venerabilul Kusalacitto şi-a încheiat prezenta- 
rea căii contemplaţiei, sau satipatthana, spunînd: „Aceasta este 
tehnica contemplației, așa cum a descris-o Buddha însuşi. 


Prezentul înșelător 


Ultimul nivel al contemplației, aşa cum l-a descris bhan- 
te, vorbeşte de un punct în care percepţia se rafinează în așa 
măsură, încît cel care meditează poate întrerupe conexiunea 
dintre impresia senzorială iniţială şi mișcarea minţii către eti- 
chetarea ei şi reacţia față de aceasta. În loc să vadă lumea prin 
prisma categoriilor uzuale și a emoţiilor reflexe, mintea poa- 
te intra într-o stare de neutralitate, în care este eliberată de au- 
tomatisme. 

Ştiam că Francisco Varela efectuase studii tocmai asupra 
acestor procese ale percepţiei, aşa că i-am spus Venerabilului 
Kusalacitto: „Aţi enunțat două idei în legătură cu care aş vrea 
să-i cer părerea şi lui Francisco, pentru că au legătură cu mo- 
dul în care înțelegem noi mintea și emoţiile. Aţi spus că dacă 
am avea o atitudine contemplativă în momentul primului con- 
tact senzorial, nu am mai fi nevoiți să parcurgem întregul pro- 
ces al etichetării, al găsirii unui cuvînt pentru ceea ce simţim. 
Cu alte cuvinte, scurtcircuităm o emoție pe cale să se produ- 
că. Evităm complet panta emoţiilor distructive. 

Celălalt lucru pe care l-aţi spus a fost că, dacă totuși se de- 
clanșează o reacție emoţională, ne putem linişti, concentrîn- 
du-ne asupra respirației pînă cînd emoția se disipează. Aces- 
tea sînt două strategii diferite. Francisco, spune-mi, te rog, 
dacă prima strategie poate fi încorporată în perspectiva noas- 
tră asupra procesării informaţiilor?“ 

„Să spunem că ar trebui să aplicăm o strategie de învățare 
prin meditaţie“, a răspuns Francisco, „în sensul în care vor- 
bea Paul azi dimineaţă, să sesizăm impulsul înainte să se ex- 
prime. După aceea nu ai decît o foarte mică breşă de timp la 
dispoziție. Din punct de vedere științific, nu există nici o no- 
ţiune care să ne spună că putem într-adevăr să prelungim 
acest moment, ca să sesizăm impulsul înainte de a căpăta o 
expresie. Ideea nu a pătruns pînă acum în literatura de specia- 
litate. 

Dacă cineva este foarte bine pregătit astfel încît reuşeşte 
să facă aceste distincții atît de fine, ar fi rezonabil să spunem 
că procesul a fost încetinit sau că de fapt inteligența s-a ascu- 
tit ori a devenit mai rapidă? Şi există, din punct de vedere şti- 
ințific, vreo cale de a face această distincție? Ce indicii ar tre- 
bui să căutăm?“ 

Dalai Lama a răspuns imediat. „Există, în unele texte bu- 
diste, referiri la unii yoghini care atinseseră niveluri superioa- 
re ale înțelegerii şi care puteau transforma clipele în eoni, iar 
eonii îi puteau contracta într-o clipă — însă există întotdeau- 
na o restrictie. Cel puțin din perspectiva yoghinilor. Dacă, de 
exemplu, există aproape de noi un yoghin care transformă cli- 
pele în eoni, acest lucru nu are un impact fizic asupra timpu- 
lui nostru — este, deci, o experiență subiectivă. Lucrul acesta 
tine, de fapt, de rafinarea individuală a facultății discernămîn- 
tului. Totuşi, e posibil să încetinim procesul de instalare a 
unei emoții. Lucrul acesta ar putea avea utilitate pentru abor- 
darea perturbărilor mintale.“ 


i 

Originea agățării 

„Acum vreau să precizez, pentru mine şi pentru ceilalți, că 
vorbesc în calitate de budist“, a spus Dalai Lama. „În Princi- 
piile Câii de Mijloc a lui Nagarjuna, el descrie un mecanism 
cauzal prin care se nasc în noi perturbările, la originea căruia 
se găsește surprinderea unui fel de realitate intrinsecă a lucru- 
rilor, a sinelui şi a celorlalți, și a sinelui în lume. Apoi, cînd 
începi să interacționezi cu ceilalți sau cu lumea pentru un 
obiect, începi să proiectezi. Procesul de proiecție decide dacă 
obiectul este dezirabil sau indezirabil, provocînd o atracție 
sau o respingere. 

Există un mecanism cauzal şi, datorită acestuia, budismul, 
chiar dacă procesul se derulează de regulă foarte rapid, con- 
sideră posibil ca un yoghin sau un practicant al meditației 
foarte bine pregătit să separe cauza de procesele proiecției. 

De fapt, nici nu e nevoie ca acela ce meditează să fie atît 
de avansat. Dacă vei contempla cu adevărat shunya, natura 
«eului», a sinelui, pot apărea schimbări, efecte. Astfel poți in- 
terveni, în special în cea de-a doua etapă a proiecției, contro- 
Ind situaţia, astfel încît să nu ducă la perturbări. Atunci este 
posibil, chiar dacă s-a produs agățarea de realitatea intrinsecă 
a sinelui sau a obiectului, să prelungeșşti acel interval dintre 
momentul agăţării şi apariţia efectivă a perturbării. Există o 
breșă în implicarea mintală, proiecția, iar acea perioadă poa- 
te fi prelungită. 

De asemenea, doar pentru că cineva percepe un obiect nu 
înseamnă neapărat că îl reifică — că se agaţă de realitatea in- 
trinsecă a acelui obiect.“ 

La acestea, Francisco a răspuns: „Atunci, ar fi logic ca 
aceasta să se reflecte în derularea fizică a procesului şi în cre- 
ier. Ar trebui să vedem niște schimbări.“ 

Dalai Lama a precizat: „Nu ştim dacă veţi putea să găsiţi 
în creier manifestarea opoziţiei dintre reificare şi percepere, 

fiindcă aici scopul este perceperea unui obiect. Nu înseamnă 
neapărat că îl reifici. Rămîne de văzut dacă distincția este ob- 
servabilă în creier. 

Ca să vorbim în termeni mai precişi, ce se întîmplă atunci 
cînd percepem o floare? În prima clipă, nu facem decît să per- 
cepem floarea însăși, fără să o reificăm. Aceasta este o cu- 
noaștere validă. Însă în mod normal, în clipa următoare se 
produce reificarea florii, iar de îndată ce are loc reificarea, cu- 
noaşterea devine falsă. 

Așadar, Francisco“, a conchis Dalai Lama, „rămîne de vă- 
zut dacă puteți găsi conexiunea neurală exactă a simplei per- 
ceperi a florii versus momentul imediat următor al reificării 
florii.“ 

„Interesant experiment, nu-i aşa?“, a adăugat Francisco. 


Cîteva propuneri modeste 


Mereu dornic să exploreze posibilitățile experimentale, 
Dalai Lama a continuat prin a propune un alt experiment, și 
mai interesant pentru el: „Să vedem dacă, prin simpla studie- 
re a creierului, putem discerne între cunoaşterea validă şi cea 
falsă. De exemplu, ar fi interesant un experiment în care să i 
se dea subiectului o fotografie a unei persoane pe care o cu- 
noaște după nume, dar pe care nu a văzut-o pînă atunci. Su- 
biectului i se spune că aceea este persoana al cărui nume îl 
cunoaşte, iar de acum încolo el va crede că persoana de care 
a auzit este cea din fotografie. Însă în realitate fotografia res- 
pectivă este a altcuiva. Iar din punctul de vedere al epistemo- 
logiei budiste, aceasta este o cunoaștere falsă. 

Mai tîrziu, i se spune subiectului că a fost o glumă — că 
fotografia nu este a persoanei care credea el că este şi i se ara- 
tă fotografia acesteia. Așa că, din acel moment, el e renunțat 
complet la opinia anterioară şi are o altă opinie, care este o 
cunoaştere validă. Ceea ce avem aici sînt două cunoştinţe 
succesive în raport cu unul și acelaşi obiect, anume imaginea 

din fotografie. Într-un moment este o cunoaştere falsă, în al- 
tul, o cunoaştere validă. Mă întreb dacă există vreo posibili- 
tate de a le observa sau de a distinge între acestea două numai 
pe baza activității cerebrale.“ 

Richard Davidson a răspuns: „Există experimente foarte 
relevante în această direcție. Vă voi da ca exemplu un expe- 
riment foarte simplu. Să spunem că aveţi două lumini de in- 
tensităţi diferite, o lumină puternică şi una mai slabă. Lumi- 
na puternică este precedată de un ton de o anumită frecvenţă, 
iar lumina slabă de un ton de o altă frecvenţă, așa că atunci 
cînd se aude un anumit ton, ştii ce lumină va urma. Apoi mai 
este prezentată o lumină a cărei intensitate este medie; aceas- 
tă lumină este precedată uneori de un ton, alteori de celălalt. 
Se dovedește că există un loc în creier care percepe direct in- 
tensitatea luminii, indiferent de tonul care o precede. Însă 
există şi alte regiuni ale creierului, ce corespund așteptărilor 
create de tonuri.“ 

Stîrnindu-i-se interesul, Dalai Lama a continuat să propu- 
nă o altă serie de experimente. „Poate că ar fi interesant, din 
perspectiva neurobiologiei, să se observe dacă pot fi depista- 
te diferenţe în activitatea creierului atunci cînd mintea perce- 
pe un obiect și atunci cînd nu îl percepe — adică atunci cînd 
el se prezintă minţii, însă aceasta nu îl înregistrează ca atare.“ 

Ideile de cercetare nu mai conteneau: „Şi de asemenea, ar 
putea cineva să depisteze diferența dintre perceperea directă 
a unui obiect fizic şi simplul fapt de a avea o imagine generi- 
că a lui în minte? Asta ar fi fascinant.“ 

Referindu-se la ultima propunere, Francisco a spus: 
„Acest lucru a fost demonstrat deja — există o mulțime de 
date de observație pe această temă.“ 

Imediat, Dalai Lama a continuat: „De asemenea, se mai 
pune şi întrebarea dacă, prin studierea creierului, se poate dis- 
tinge între activarea inteligenţei şi activarea emoţiilor care nu 
sînt asociate cu inteligenţa.“ 

Apoi a schimbat registrul. „Dacă am putea reveni la bu- 
dism numai pentru o clipă, aş spune că există două tipuri prin- 
cipale de meditaţie. Una este pur şi simplu o meditaţie con- 
centrată — de exemplu, shamatha sau samadhi, care constă 
doar în stabilizarea, focalizarea, concentrarea minţii — spre 
deosebire de vipashyana, sau meditaţia interioară, în care in- 
vestighezi realmente natura realităţii. Ar fi fascinant să ve- 
dem dacă pot fi descoperiți corespondenţi cerebrali pentru 
aceste două tipuri foarte diferite de meditaţie budistă.“ Acest 
lucru avea să se realizeze, de fapt, în laboratorul lui Richard 
Davidson din Madison, în anul următor, așa cum am văzut în 
capitolul 1. 

Intrînd în spiritul propunerilor pentru cercetare, Richie a 
intervenit și el: „O altă chestiune relevantă pentru oamenii de 
ştiinţă occidentali ar fi să privească ignoranţa sau iluzia ca pe 
nişte emoții care ne influenţează percepția și ne deformează 
abilitatea de a percepe natura aşa cum este. Presupunînd că 
acesta este un model valid, putem căuta în creier acele arii în 
care circuitele emoţionale pot influenţa circuitele perceptua- 
le, deformînd astfel abilitatea noastră de a percepe lumea așa 
cum este. Chiar există unele experimente, pe care vi le vom 
prezenta mîine, și care sînt direct legate de această chestiune.“ 


Înapoi la o diferenţă fundamentală 


Alan Wallace a schimbat subiectul, revenind la o chestiu- 
ne foarte importantă pe care Paul, Owen şi Richie o ridicase- 
ră: „Există o diferenţă fundamentală în atitudinea budistă față 
de unele dintre aceste emoţii distructive? Aristotel spunea că 
trebuie să găsim măsura potrivită pentru mînie şi pentru alte 
emoţii. Richie sugerase cerința de a găsi contextul potrivit 
pentru manifestarea emoţiilor. Budismul acceptă această linie 
sau propune ceva fundamental diferit? 

Dacă ne ghidăm după ceea ce a spus Sfinţia Sa, rămînînd 
totuşi în context laic — adică excluzînd aspirația supremă la 


276 EMOŢIILE DISTRUCIIVE 


nirvana — se pare că există totuși diferențe semnificative. În- 
tr-un context precum iubirea romantică, dacă vrem să ajun- 
gem la nirvana, trebuie să renunțăm la iubire, căci aceasta 
este amestecată cu atașamentul şi ne împiedică să căutăm nir- 
vana. Însă în contextul vieţii de zi cu zi, lăsînd la o parte nir- 
vana, dacă nu există nici iubire romantică, nici afecțiune în- 
tre oameni care să se împerecheze şi să aibă copii, rasa umană 
s-ar stinge. Așadar, budismul aderă la ideea că există circum- 
stanțe adecvate și o măsură adecvată pentru iubirea romantică.“ 

Alan a continuat: „Însă ajungem apoi la mânie. Idealul bu- 
dist pare să difere de idealul aristotelic şi de cel al psihologiei 
moderne. Chiar dacă, la drept vorbind, este foarte greu să eli- 
mini pur și simplu mânia, în budism există idealul ca, în via- 
ţa aceasta, să excluzi mînia chiar și în situații în care ai putea 
spune că mînia este justificată ori îndreptățită. Budistul nu 
spune că nu ar trebui să ai nici o emoție, ci că ar trebui să iei 
în considerare alte opțiuni care ar rezolva situația în mod 
adecvat și eficient, fără mînie. Eu cred că aceasta este o dife- 
rență semnificativă.“ 

Dalai Lama a adăugat în engleză, foarte clar: „Însă în con- 
text laic, oamenilor obişnuiţi le este imposibil să elimine, prin 
metode obișnuite, toate emoţiile negative.“ 

Am rezumat cele spuse: „Așadar, concluzia este, Sfinția 
Voastră, că nu ne putem elibera complet, dar că putem inves- 
tiga şi explora metode pentru a diminua emoţiile negative. 
Acesta este motivul pentru care ne aflăm aici.“ 

„Aşa e“, a spus Dalai Lama, din nou în engleză, cu căldu- 
ră. „Strategia aceasta, în orice caz, merită pusă la încercare — 
este o tentativă benefică.“ 

Ziua s-a încheiat în această notă. 

Pentru Paul, ziua fusese puţin frustrantă, în principal de- 
oarece discuţia de după-amiază deviase și nu părea să aibă 
prea multe în comun cu prezentarea sa. Deşi înainte de pauza 
de ceai Dalai Lama chiar spusese: „Să abandonăm discuţia 
aceasta despre nirvana şi să revenim la realităţile vieţii coti- 

diene“, Paul avea sentimentul că de fapt nu se întimplase aşa; 
discuţia devenise prea teoretică, pierzînd din vedere ceea ce 
putea avea utilitate practică. Așa cum întrebase și Dalai 
Lama, dintre toate acestea, ce putea fi de folos oamenilor care 
nu doresc să urmeze calea budismului, ci caută numai o cale 
de a-și administra mai bine emoțiile distructive? 

Împărtășeam ceva din frustrarea lui Paul. Dar ştiam şi că 
astfel de discuţii se sedimentează şi se dezvoltă, de regulă, pe 
parcursul întregii întruniri. Multe dintre temele și ideile pe 
care le abordaserăm în trecere în ziua aceea aveau să dea roa- 
de pe măsură ce discuţia avansa. 

CAPITOLUL 8 


Neurologia emoțiilor 


De-a lungul timpului, psihologia ca disciplină s-a îndepăr- 
tat treptat de originile sale din filozofie și științele umaniste, 
apropiindu-se de ştiinţele creierului. Această schimbare ine- 
xorabilă s-a petrecut pe măsură ce noi generaţii de metode de 
cercetare a creierului au pus în evidenţă tot mai clar bazele 
neurale ale vieții noastre mintale și emoţionale. 

Freud și cei care au mers pe urmele sale timp de trei sfer- 
turi de secol nu aveau nici o cale de a studia direct felul în 
care creierul determină comportamentul, pe vremea lui 
Freud, legăturile dintre operaţiile creierului și comportamen- 
tul nostru erau ferra incognita, un continent necartografiat. 
Cu siguranţă, unele teorii temerare — cum ar fi concepţia lui 
Freud despre puterea proceselor inconștiente de a ne determi- 
na acţiunile — au fost confirmate de neurologie. Însă lipsa 
completă a metodelor de observare a modului de operare a 
creierului le-a permis teoreticienilor din copilăria psihologiei 
să născocească ceea ce astăzi par explicaţii fanteziste pentru 
comportamentul uman, care nu au nici o legătură cu ceea ce 
se întîmplă, de fapt, în creier. 

Această situaţie s-a schimbat radical — la un secol după 
Freud, noile teorii din psihologie sînt dictate din ce în ce mai 

mult de descoperirile din cercetările asupra creierului. Dacă 
în cea mai mare parte a secolului al XX-lea psihologia expli- 
ca orice, de la schizofrenie la dezvoltarea copilului, fără să 
țină aproape deloc seama de activitatea creierului, astăzi acest 
lucru pare de neconceput. 

Bazele neurologice ale gîndirii psihologice actuale au ie- 
şit clar în evidenţă din expunerea lui Richard Davidson, cu 


"privire la creier şi emoţii. Davidson a fost un deschizător de 


drumuri în căutarea substratului neurologic al emoțiilor, iar 
cercetările sale au atras un formidabil arsenal, de ultimă oră, 
de metode științifice pentru cercetarea creierului. 

De exemplu, laboratorul lui Davidson de la Madison folo- 
seşte o versiune foarte avansată a EEG, aparatul folosit în 
secțiile de neurologie ale spitalelor pentru măsurarea undelor 
cerebrale. O EEG obișnuită însă poate înregistra numai acti- 
vitatea cerebrală care are loc imediat sub scalp — este ca şi 
cum am dori să aflăm starea vremii din Statele Unite măsu- 
rînd doar temperaturile de la granița cu Canada. Davidson lu- 
crează însă cu un software de ultimă generaţie și cu un mă- 
nunchi special de electrozi, care acoperă mult mai multe zone 
decit un EEG obişnuit. Aceasta îi permite să înregistreze ac- 
tivitatea cerebrală din zone profunde ale creierului, şi nu doar 
de la suprafață — ca și cum ar alcătui o hartă a vremii, baza- 
tă pe temperaturi din întreaga ţară. 

Apoi mai există RMN-ul funcțional, care înregistrează 
cele mai mici schimbări din fluxul sanguin din creier și astfel 
oferă o măsură diferită a operaţiilor interne ale creierului în 
timpul activității mintale. Și spre deosebire de scanerele 
RMN folosite în majoritatea spitalelor, care oferă doar instan- 
tanee ale creierului, RMN-ul funcţional oferă echivalentul 
unei înregistrări video, permiţîndu-le cercetătorilor să urmă- 
rească schimbările prin care trece creierul în timpul unei ac- 
tivităţi date. RMN-ul funcțional și EEG cu localizarea sursei 
au fost, fireşte, folosite în timpul experimentelor de la Madi- 
son cu lama Oser. 

În sfârşit, laboratorul lui Davidson lucrează și cu un tomo- 
graf cu emisie de pozitroni, cunoscut sub numele de scanare 
TEP, care foloseşte coloranți radioactivi pentru a evalua acti- 
vitatea neurotransmițătorilor din creier. Acesta permite cerce- 
tătorilor să afle care dintre sutele de substanţe neurochimice 
sînt implicate într-o anumită activitate mintală. 

Dacă Freud ar fi avut acces la metodele pe care le foloseş- 
te Davidson în mod obișnuit, teoriile sale ar fi fost, fără îndo- 
ială, foarte diferite. În expunerea sa din sesiunea următoare 
de discuţii, Davidson s-a referit la rezultate obținute prin toa- 
te aceste metode. 

În cea de-a treia zi de discuţii, trecerea în revistă de către 
Davidson a rolului creierului în apariția emoţiilor distructive 
a stimulat o revenire la aspectele practice, pe măsură ce înce- 
peam să întrevedem posibilitatea alcătuirii unui program de- 
semnat să-i ajute pe oameni nu doar să depăşească emoțiile 
distructive, ci şi să le cultive pe cele pozitive. Acesta s-a do- 
vedit un moment de cotitură pentru întrunirea noastră. 

Vremea s-a răcit dintr-o dată; cerul s-a acoperit de nori și 
furtuna părea că va izbucni în cursul după-amiezii. Şi răceala 
lui Dalai Lama părea mai acută în acea zi. În pofida atmosfe- 
rei mohorîte, Dalai Lama ne-a surprins pe toți, coborînd foar- 
te devreme pentru discuţiile de dimineață. Aștepta cu nerăb- 
dare expunerea lui Richard Davidson despre corelaţiile 
cerebrale ale emoţiilor distructive; întrebările sale rapide şi 
întreruperile din cursul prezentării dezvăluiau interesul său 
foarte ridicat. 

În vreme ce ultimii participanţi şi observatori se strecurau 
în încăpere, am început prin a trece în revistă elementele cen- 
trale care au condus la tema discuțiilor din acea zi. „Să ne 
amintim modelul pe care venerabilul Kusalacitto ni l-a împăr- 
tăşit, anume că există un grup de emoţii pozitive care devin 
din ce în ce mai puternice, pe măsură ce emoțiile perturbatoa- 
re slăbesc. Acest model ne oferă o cale de a face progrese — 

şi o sugestie a posibilităţilor de dezvoltare umană —, chiar 
dacă nu vorbim neapărat despre nivelul ultim de împlinire. 

„Apoi, Sfinţia Voastră ne-a cerut să ne întoarcem la apli- 
cații mai practice — să ne concentrăm asupra a ceea ce pot 
face oamenii, concret, în slujba eticii laice şi a umanității. 
După aceea ne-am oprit la rolul iluziei ca sursă a emoțiilor 
perturbatoare. Richard Davidson va continua această temă as- 
tăzi, vorbindu-ne despre fundamentele emoţiilor perturbatoa- 
re, ale celor Trei Otrăvuri: dorința, agresivitatea şi iluzia. l 

ÎI cunoaşteţi cu toții pe Richard Davidson; el a fost mode- 
ratorul întrunirii anterioare a Institutului pentru Minte şi Via- 
tă. Şi este unul dintre cei mai eminenţi cercetători din dome- 
niul în plină dezvoltare al neurologiei afective — sau 
neurologia emoţiilor.“ 


O educaţie alternativă 


Cariera lui Davidson a început atunci cînd a ţinut pentru 
prima dată în mînă un electrod, pe vremea cînd era elev la li- 
ceul Midwood, o școală cu mare căutare pentru elevii săi su- 
pradotaţi, cu înclinaţie pentru știință. Misiunea sa legată de 
acel electrod era banală: se oferise să lucreze voluntar la la- 
boratorul de experimente în timpul somnului de la Maimoni- 
des Medical Center şi i se dăduse sarcina de a curăța electro- 
zii care fuseseră lipiţi pe capul subiecţilor ale căror ritmuri 
cerebrale erau măsurate în timpul somnului. 

Acel gen de electrozi au constituit un instrument esențial 
în preocupările sale de atunci încoace. Astăzi, ca director al 
Laboratorului pentru Neurologie Afectivă de la Universitatea 
Wisconsin din Madison, Davidson — numit Richie practic de 
toți cei care îl cunosc cît de cît — se află pe punctul de a 
transforma psihologia într-o veritabilă știință a creierului. 

Eu şi Richie ne cunoaștem de multă vreme — din acea zi 
din 1972 cînd a intrat pentru prima dată la seminarul de psi- 
hofiziologie de luni noaptea al lui Gary Schwartz, primul său 
curs ca student la Harvard, iar întîmplarea a făcut să se aşeze 

lîngă mine. Eu tocmai mă întorsesem după 15 luni de studiu 
în India, unde fusesem cu o bursă predoctorală de la Harvard, 
timp în care m-am concentrat asupra practicilor de meditație 
şi psihologiilor tradiţionale asiatice. Mă înscrisesem la acest 
curs pentru a învăța metodele psihofiziologiei, pe care urma 
să le folosesc în cercetările pentru disertaţia mea asupra me- 
ditaţiei ca modalitate de a-i ajuta pe oameni să-şi administre- 
ze mai bine reacţiile fizice la stres. Şi, aşa cum s-a dovedit ul- 
terior, eu — pe lîngă oportunitatea de a studia cu Schwartz — 
fusesem unul dintre motivele pentru care Richie alesese să 
vină la Harvard. 

În timp ce mă aflam încă în India, am scris o serie de arti- 
cole în Journal of Transpersonal Psychology, o publicaţie 
obscură şi de mică circulație, despre meditaţie și efectele 
acesteia asupra minții şi corpului. Richie, pe vremea aceea la 
Universitatea New York, era deja interesat de tradițiile orien- 
tale şi de studiul minţii şi reuşise să descopere şi să citească 
acele articole. Așa că mă cunoștea din ceea ce scrisesem şi, 
deşi nu mă văzuse niciodată, alesese în mod intuitiv scaunul 
care trebuia. 

După ore, m-am oferit să-l duc acasă pe Richie cu maşina 
mea, un Volkwagen roșu, care avea bordul înțesat de fotogra- 
fii cu yoghini hinduși, călugări tibetani şi alți învățători spiri- 
tuali cu care am studiat sau cu care m-am întîlnit în timpul pe- 
lerinajului meu prin India. Richie, a cărui lume se limitase 
pînă atunci în mare măsură la Brooklin și la campusul Uni- 
versității New York, situat pe University Heights din Bronx, 
odată ce a intrat în mașină, a avut un fel de epifanie: „Am în- 
lemnit pur și simplu“, mi-a mărturisit el peste ani de zile. 

Pe drum, am purtat o discuţie lungă despre interesul meu 
pentru meditaţie și efectele sale şi cum se potrivesc acestea cu 
interesele sale personale și ştiinţifice. A fost unul din acele 
momente în care Richie știa că se afla la locul potrivit: avea 
un sentiment de participare şi siguranță, ca şi cum ştia că 
„asta era“. Acel drum a simbolizat pentru Richie începutul 
educaţiei sale alternative, o odisee care, în cele din urmă, l-a 

dus în India pentru a studia cu unii dintre maeștrii meditaţiei 
despre care îi povestisem în acea noapte — și în cele din urmă 
l-a adus la această întîlnire cu Dalai Lama din Dharamsala. 


Forțînd nota 


Pe cînd încă eram amindoi la Harvard, eu şi Richie am 
scris un articol academic, în care argumentam că antrenarea 
atenţiei prin intermediul meditaţiei ar crea „efecte caracteris- 
tice“, schimbări psihobiologice benefice şi de durată — un 
nucleu timpuriu al ideilor pe care Davidson le va urmări mai 
tîrziu, cu referire la plasticitatea creierului și la emoții’. Însă 
la acest capitol va ajunge mult mai tîrziu în cariera sa, aceste 
idei erau, la acea vreme, cu mult înaintea ştiinţei care avea să 
le susțină. 

Ca om de știință, Richie a forțat întotdeauna nota, găsind 
baze şi metode de a studia mintea pe care ceilalţi le respin- 
geau la început pentru ca mai apoi să le accepte. Chiar şi pe 
vremea cînd era student la Universitatea New York, Davidson 
a făcut muncă de pionierat, studiind imaginarul mintal și lu- 
crînd cu psihologul Judith Rodin (acum, preşedinte al Uni- 
versităţii Pennsylvania). La acea vreme, psihologia era în 
mare măsură dominată de behaviorişti, care desconsiderau 
studiul oricăror experienţe interioare şi susțineau că numai 
acțiunile observabile trebuie să facă obiectul investigației şti- 
ințifice. Fascinaţia lui Richie pentru procesele mintale — 
cum ar fi imaginile pe care le vedem numai cu ochiul minţii 
— era categoric împotriva curentului vremii. 

Însă Richie nu s-a lăsat abătut, continuîndu-și cercetarea 
în ceea ce era la acel moment un domeniu nou, psihologia 
cognitivă. În următorul deceniu, specialiștii în psihologie 
cognitivă, cu metodelor lor inventive de studiere a mecanicii 
operațiilor minții, aveau să îi detroneze pe behaviorişti şi 
dreptul lor de a dicta care anume cercetare era „potrivită“ 
pentru psihologie. Însă și ei au impus, la rîndul lor, o opinie: 

anume că operaţiile mintale cum ar fi formarea imaginilor și 
memoria pot fi studiate, iar emoţiile nu. Richard Davidson 
urma să deschidă drumul către răsturnarea a ceea ce deveni- 
se noua dogmă științifică. 

Richie îşi amintește o discuţie grăitoare, pe care a avut-o 
chiar înainte să termine masterul cu mentorul nostru de la 
Harvard, răposatul psiholog David McClelland. În acea con- 
versaţie, McClelland i-a spus lui Richie că dacă simte că se 
află pe cale să facă o descoperire, să aibă încredere în intuiţia 
lui de savant, să creadă în el însuși şi să nu se gîndească la ce 
va crede restul lumii — în cele din urmă, ceilalți îl vor urma. 

Acel sfat l-a ajutat pe Richie să parcurgă următorii zece 
ani din cariera lui — ani singuratici, în care drumul pe care 
înainta nu era numai neexplorat și neapreciat de ceilalți, dar 
era practic inexistent pe harta cercetărilor ştiinţifice. Pe la 
mijlocul anilor '70, Richie alesese deja să studieze nu numai 
emoţiile, ci și legăturile dintre creier și emoții. Ba mai mult, 
se concentrase asupra rolului lobilor prefrontali în formarea 
emoţiilor într-o vreme în care dogma convenţională din neu- 
rologie susținea că emoțiile își aveau sediul în profunzimea 
creierului, în sistemul periferic şi la nivelului trunchiului ce- 
rebral, care erau printre primele părți ale creierului care au 
evoluat. Regiunea prefrontală, ultima parte a creierului apă- 
rută în cursul evoluţiei, era văzută ca fiind dedicată în mod 
exclusiv „funcţiilor superioare“, în special gîndirea și planifi- 
carea acțiunilor. 

Dar Richie studiase cu Norman Geschwind, marele neuro- 
log behaviorist de la Facultatea de Medicină de la Harvard, 
care făcuse observaţii clinice minuţioase asupra felului în 
care leziunile creierului modificau emoţiile pacienţilor. Un alt 


sprijin a venit prin cursul de neuroanatomie de la MIT, cu 


Walle Nauta, unul dintre cei mai mari neuroanatomiști ai se- 
colului al XX-lea. Specialitatea lui Nauta era regiunea fronta- 
lă şi de la el a aflat Richie că există semne de conexiune în- 
tre cortexul prefrontal şi centrii emoţionali situaţi adînc în 

creier. Acele legături erau puţin cunoscute şi foarte contesta- 
te; Nauta sfida concepția oficială şi l-a inspirat pe Richie să 
creadă că încercarea de a urmări conexiunea dintre regiunile 
prefrontale și emoţii ar putea fi o strategie de cercetare fertilă. 


Lansarea unui nou domeniu de cercetare 


În acei ani, pe cînd Richie era asistent universitar în cadrul 
campusului Purchase al Universităţii de Stat din New York, 
deseori dosarele lui pentru burse de cercetare şi unele artico- 
le destinate revistelor academice au fost respinse. Însă treptat 
i s-au alăturat şi alți cercetători. Interesul ştiinţific a fost tre- 
zit în parte din cauza unor întrebări fundamentale, de pildă de 
ce, în aceleaşi condiţii de stres, un anumit subiect cedează 
nervos şi fizic, în vreme ce altul rezistă şi poate să ducă o via- 
tă lungă şi sănătoasă. Diferenţele la nivelul circuitelor din 
creier puteau oferi un răspuns. 

Apoi, sociologia ştiinţei era în schimbare: studiul emoții- 
lor a înflorit în perioada de glorie a psihanalizei freudiene, 
pentru ca după aceea să se diminueze în faţa criticilor ştiinţi- 
fice aduse de behavioriști. În anii '60 ai secolului trecut, be- 
havioriştii deţineau monopolul în universităţi, pentru ca apoi 
să cedeze treptat ştafeta specialiştilor în psihologia cognitivă. 
Abordarea cognitivistă era însă la fel de rigidă ca şi cea beha- 
vioristă; modelul-standard pentru operațiile minţii era com- 
puterul. 

Însă pe măsură ce cercetătorii în domeniul creierului au 
început să studieze cum ia naştere viața mintală prin activita- 
tea cerebrală, a apărut domeniul neurologiei cognitive. 
Aceasta urma să deschidă în cele din urmă calea pentru un 
studiu ştiinţific al emoțiilor: oamenii de știință au constatat că 
există o rețea complexă de legături neurale ce conectează gîn- 
durile şi sentimentele, cogniția şi emoția. La acea vreme, 
Richard Davidson era deja considerat unul dintre inițiatorii 
unui nou domeniu, cunoscut sub numele de neurologie afec- 

tivă, adică studiul creierului şi al emoţiilor. Cercetări care pe 
vremuri erau considerate speculații nefondate au devenit nu- 
cleul formativ al unei noi discipline științifice. Intuiţia încă- 
păţînată a lui Richie s-a confirmat. 

În 1985, Richie sc afla la Universitatea Wisconsin, unde 
exista un climat foarte favorabil intereselor sale de cercetare; 
cu ajutorul universităţii, a reușit să strîngă 10 milioane de do- 
lari pentru a construi un laborator în care să-şi poată continua 
cercetările, alături de colaboratori din domenii foarte variate, 
de la neurologie la fizică. În prezent, este directorul Labora- 
torului pentru Neurologia Afectelor şi al Laboratorului W.M. 
Keck pentru Comportamentul și Monitorizarea Funcţiilor 
Creierului, unul dintre puţinele laboratoare din lume care se 
concentrează asupra studiului relațiilor dintre emoţii și creier. 
La Wisconsin, el ţine cursuri atât la facultatea de medicină, cît 
şi la catedra de psihologie; una dintre aceste catedre poartă 
numele lui William James, idolul său în domeniul psihologiei. 

Încă de la începutul carierei sale, Richie a avut un interes 
ştiinţific profund pentru felul în care creierul evidențiază ca- 
lităţile experiențelor umane. Era de asemenea convins că, în 
multe privinţe, moneda de schimb a culturii moderne este ști- 
inţa, şi că, dacă întrebările referitoare la conştiinţa umană ar 
fi abordate ştiinţific, am putea să le aducem în avangarda cul- 
turii, devenind nu doar acceptabile, ci și eficiente. 

O altă dovadă a meritelor sale științifice a venit atunci 
cînd Congresul Statelor Unite a solicitat Institutului Naţional 
de Sănătate să aleagă cinci centre de cercetare a interacțiuni- 
lor dintre minte și corp, iar Davidson a primit una dintre aces- 
te prestigioase burse de finanțare — în valoare de 11 miloane 
de dolari — pentru a studia, printre altele, impactul medita- 
tiei asupra creierului, asupra sistemului imunitar şi endocrin 
şi asupra stării de sănătate, în general. A fost pentru prima 
dată cînd Richie a inclus termenul de „meditaţie“ într-un do- 
sar pentru solicitarea unei finanţări federale. Finanţarea obţi- 

nută în 1999 a simbolizat o schimbare majoră în știință; cu 
doar cinci ani în urmă ar fi fost de neimaginat. 

Iar astăzi, pentru prima dată în cariera sa, el simte că me- 
todele ştiinţei pot aborda cu rigurozitate întrebările referitoa- 
re la relaţia dintre creier și conștiință. Folosind instrumentele 
de cercetare a creierului de ultimă oră din laboratorul său, 
Davidson a dovedit fără urmă de îndoială cum lobii prefron- 
tali şi sistemul limbic ne permit să amestecăm gîndurile și 
sentimentele, cogniția și emoția. I-a făcut astfel dreptate nu 
numai lui Walle Nauta, ci şi lui însuși. 


Neurologia emoțiilor perturbatoare 


Richie părea foarte relaxat atunci cînd a luat cuvîntul. El 
fusese moderatorul celei de-a cincea întilniri organizate de 
institutul pentru Minte şi Viaţă, dedicată altruismului şi com- 
pasiunii și cu această ocazie i-a înmînat lui Dalai Lama volu- 
mul dedicat acelei întâlniri, Visions of Compassion (Viziuni 
asupra compasiunii), pe care îl editase împreună cu Anne 
Harrington de la Universitatea Harvard?. 

„Oamenii de știință care participă la aceste întîlniri'“, a în- 
ceput el, „sînt în mod irevocabil marcați de aceste discuţii. 
Cînd ne întoarcem la comunităţile științifice de care aparți- 
nem, sîntem alți oameni. Din punctul nostru de vedere, aces- 
te întîlniri au determinat schimbări foarte importante.“ 

Această afirmaţie urma să se dovedească foarte adevărată 
în acea zi. 

„În această dimineaţă“, a continuat el, începîndu-şi expu- 
nerea, „aş dori să trec în revistă trei elemente centrale. Primul 
se referă la unele dintre mecanismele creierului care stau la 
baza emoţiilor şi a reglării acestora şi analizează unele dintre 
originile lor evoluționiste. Apoi aș dori să discut unele aspec- 
te esențiale pentru perspectiva neurologiei asupra stărilor 
emoționale perturbatoare. În al treilea rînd, voi aduce în dis- 
cuţie unele fapte şi teorii referitoare la trei stări emoţionale 

perturbatoare majore: mânia, agresivitatea şi teama alcătuiesc 
un prim mănunchi; dorința este al doilea; iluzia sau ignoran- 
ta al treilea.“ 

Richie a început să explice: „Unul dintre cele mai impor- 
tante lucruri pe care le-am învăţat în neurologie este acela că 
nici unul dintre tipurile de comportamente complexe, cum ar 
fi emoția, nu-şi are sediul într-o singură arie a creierului. 
Dimpotrivă, mai multe părți ale creierului lucrează împreună 
pentru a produce comportamente complexe. Nu există un sin- 
gur centru al emoţiei, aşa cum nu există un singur centru pen- 
tru a putea juca tenis — și nici pentru vreun alt comportament 
mai sofisticat. Toate acestea implică interacțiuni între mai 
multe arii ale creierului.“ 


Fornix - Girusul cingulat 


Lobul 


Lobul occipital 


frontal 


i 
Lobul temporal Hipocampul 


Emoţiile implică o orchestrare a activității circuitelor din întregul creier, în 
special în lobul frontal, care adăpostește funcțiile de comandă ale creierului 
(cum ar fi planificarea); nucleul amigdalian, activ în special în trăirea emo- 
țiilor negative, cum ar fi.teama; şi hipocampul, care reglează acţiunile în 
funcţie de context. Toate zonele prezentate în imagine sînt active pe parcur- 
sul trăirii emoțiilor. 


Printre ariile corticale importante pe care le-a menţionat se 
află lobul frontal, situat chiar în spatele frunţii, o zonă critică 

pentru reglarea emoţiilor, despre care Richie urma să vor- 
bească în amănunt mai tîrziu. O alta este lobul parietal, o arie 
a creierului unde se adună toate reprezentările furnizate de 
simțuri — cum ar fi vederea, auzul sau pipăitul. Lobul parie- 
tal joacă de asemenea un rol și în reprezentările mintale, ca 
atunci cînd vedem ceva „cu ochiul minții“. 

Fiind întotdeauna o gazdă atentă, în vreme ce Richie a în- 
ceput să prezintă un diapozitiv, Dalai Lama i-a atras atenția 
unui călugăr din sală să închidă luminile din cameră și apoi a 
verificat dacă operatorul camerei video care înregistra discu- 
tiile pentru arhivă se putea descurca cu lumina scăzută. 

Richie s-a concentrat apoi asupra acelor arii din creier re- 
levante pentru emoţiile distructive şi controlarea acestora. A 
prezentat o imagine care înfățișa creierul în secțiune, din față 
către spate, permițîndu-ne să privim în interiorul acestuia. 

Richie a indicat către lobii frontali, care constituie centrii 
de comandă ai creierului şi joacă un rol important în reglarea 
emoţiilor. Apoi ne-a atras atenţia asupra unei alte regiuni-che- 
ie pentru emoţii, nucleul amigdalian, aflat adînc în mijlocul 
creierului, în regiunea numită sistemul limbic. La un adult, 
nucleul amigdalian are aproximativ 1,5 cm, aproape de di- 
mensiunea unei nuci, iar în realitate sînt două amigdale — se 
formează în pereche, cîte una de fiecare parte a creierului. 

„Nucleul amigdalian“, a spus Richie, „este foarte impor- 
tant pentru anumite tipuri de emoţii negative, în special tea- 
ma.“ În zilele următoare am aflat mai multe despre nucleul 
amigdalian — care joacă un rol central în cazul emoțiilor dis- 
tructive. 

Aşa cum face adeseori, Dalai Lama a întrebat dacă impli- 
caţiile se extind şi la animale. El manifestă o compasiune de- 
votată pentru toate ființele vii, inclusiv pentru animale, iar pe 
întreg parcursul dialogului nostru — ca și în cursul altor dis- 
cuții — a căutat întotdeauna să lărgească cadrul discuţiei, ast- 
fel încît să cuprindă și animalele. Apoi a observat că anima- 
lele manifestă unele emoții, precum frica, compatibile cu cele 

ale oamenilor și a întrebat dacă creierul animalelor are ace- 
leași structuri ca și cel uman. Richie a răspuns că toate mami- 
ferele au aceleași structuri ale creierului, dar că există dife- 
renţe importante la nivelul lobilor frontali, care sînt mai mari 
la oameni. 


Emotii nepotrivite 


Davidson a continuat apoi cu perspectiva sa neuroanato- 
mică asupra creierului, trecînd la hipocamp, o structură lun- 
să, aflată chiar în spatele nucleului amigdalian, despre care se 
consideră că este legat de funcția memoriei. Așa cum a obser- 
vat el, hipocampul joacă un rol important pentru emoţii, pen- 
tru că de el depinde felul în care apreciem contextul eveni- 
mentelor. „M-aş putea afla într-un context în care mi se 
întîmplă lucruri bune — de pildă acasă, unde mă simt în si- 
guranţă și sînt înconjurat de iubirea celor dragi —, astfel că 
doar acţiunea de a intra în acest mediu fizic îmi produce sen- 
zaţia de confort. Evaluarea acestui mediu fizic ca situație im- 
plică hipocampul. Unele tulburări emoţionale implică dis- 
funcţii ale hipocampului, în special depresia şi stresul 
posttraumatic.“* 

„Am auzit“, a spus Dalai Lama, „că atunci cînd o anumi- 
tă parte a creierului este afectată, deşi activitatea mintală co- 
respunzătoare va fi afectată și ea un timp, după o vreme, alte 
părţi ale creierul vor prelua din funcţiile părţii afectate. În ce 
măsură este posibil să se întîmple acest lucru? Cînd se poate 
produce această înlocuire în timp şi cînd, în cazul în care este 
afectată o anumită zonă a creierului, afecțiunea este irecupe- 
rabilă?“ 

„Aceasta este o Întrebare foarte importantă“, a răspuns Ri- 
chie. „Atât în cazul depresiei, cît și al astresului posttraumatic 
s-a descoperit că hipocampul se micşorează. Aceasta se poa- 
te măsura precis. Dar în ultimul an s-au făcut unele descope- 
riri care indică faptul că, atunci cînd depresia este tratată cu 

medicamente antidepresive, se previne atrofierea hipocampu- 
lui, care are loc atunci cînd depresia nu este tratată”. De unde 
reiese că această structură a creierului este foarte maleabilă. 
Într-o anumită măsură, funcţiile hipocampului şi ale altor 
structuri pot fi preluate de alte părți ale creierului — deşi doar 
într-o măsură limitată, din cîte știm noi. Dar acest proces spe- 
cific nu a fost studiat în detaliu pentru această regiune a cre- 
ierului.“ 

„Ca să fiu sigur că am înțeles“, a spus Dalai Lama, „atun- 
ci cînd nu eşti deprimat, funcţiile principale ale hipocampului 
sînt memoria şi recunoașterea contextului? Aceasta înseamnă 
că atunci cînd eşti deprimat, este afectată și funcția obișnuită 
a hipocampului?“ 

„Corect.“ 

„Şi după ce depăşeşti depresia, funcțiile acestuia revin la 
normal.“ l i 

„Corect.“ 

Apoi a urmat o glumă a lui Dalai Lama: „Dacă singura 
funcţie a hipocampului este să te deprime, ar fi mai bine să 
scăpăm de el!“ 

„Însă aceasta nu este singura lui funcţie“, a spus David- 
son, zîmbind la auzul glumei. „Avem nevoie de el. Dar func- 
tiile lui ne explică o percepție asupra emoţiilor distructive, 
existentă în Occident: expresia unei emoții care nu este ade- 
cvată situației. De pildă, este firesc ca un om să simtă tristeţe 
atunci cînd moare o persoană iubită. Însă o persoană depri- 
mată resimte tristețea în contexte neadecvate. Una dintre ipo- 
teze este aceea că hipocampul unei astfel de persoane nu 
funcționează corect. Hipocampul ne oferă informații despre 
context și ne ajută să ne reglăm reacţiile emoționale, astfel în- 
cît acestea să fie adecvate contextului. Prin urmare, una din- 
tre problemele tulburărilor emoţionale este exprimarea unor 
emoții în contexte neadecvate. 

La fel stau lucrurile și în cazul fricii şi al fobiei, extrema 
patologică a fricii. Este normal să ne temem ca reacție la o 

amenințare la adresa supravieţuirii noastre, însă cineva care 
suferă de fobie va trăi frica și în alte contexte, în care nu exis- 
tă nici o ameninţare pentru supraviețuirea fizică. Și în acest 
caz s-a emis ipoteza că ar fi vorba de o problemă a hipocam- 
pului. 

Cu alte cuvinte, unul dintre testele prin care putem decide 
dacă o persoană suferă sau nu de tulburări emoţionale este să 
vedem dacă emoţiile persoanei sînt neadecvate contextului — 
și dacă este așa, acest lucru se poate datora unei disfuncţii a 
hipocampului. Pînă acum, au fost studiate frica şi tristețea, 
dar această ipoteză se poate aplica şi în cazul altor emoţii, 
cum ar fi mînia și anxietatea.“ 


Cum schimbă creierul experiențele noastre 


Richie a vorbit apoi despre modificările dimensiunilor 
creierului de-a lungul evoluţiei la diferite specii, de la prima- 
te la oameni. „Acum, Sfinția Voastră, dacă privim lobul fron- 
tal al creierului în raport cu restul creierului, la oameni, acest 
raport este mai mare decît la oricare altă specie. Aceasta ne 
arată că lobul frontal joacă un rol important pentru trăsături- 
le specific umane. Una dintre cele mai importante trăsături 
umane poate fi abilitatea de a ne regla emoţiile — şi aici lo- 
bii frontali par să joace un rol-cheie. În mod asemănător, lo- 
bii frontali sînt implicaţi în multe dereglări emoţionale — 
emoțiile distructive.“ 

Încă o dată, Dalai Lama a raportat cele spuse de Davidson 
la animale: „Sugeraţi că la animale nu există un sistem de re- 
glare a emoțiilor?“ 

„Există, într-o anumită măsură, dar nu este la fel de sofis- 
ticat ca la oameni.“ 

Dalai Lama a dat din cap, satisfăcut de răspunsul primit. 

„Una dintre cele mai interesante descoperiri din neurolo- 
gie în ultimii cinci ani este aceea că ariile creierului pe care 
le-am descris pînă acum, lobii frontali, nucleul amigdalian și 

hipocampul, se schimbă ca reacţie la experiență. Reprezintă 
părți ale creierului care sînt foarte afectate de mediul emoțio- 
nal în care creştem şi de experienţele repetitive.“ Acest su- 
biect al schimbărilor produse de experienţă în creier — „eias- 
ticitațea neurală“ — va fi o temă centrală în discuţiile care 
urmează. 

„Deosebit de fascinant în aceste descoperiri este faptul că 
impactul mediului înconjurător asupra dezvoltării creierului 
merge pînă la nivel genetic. Acest aspect a fost studiat pînă 
acum doar la animale, însă avem temeiuri să credem că la fel 
stau lucrurile şi la oameni. Dacă eşti crescut într-un mediu 
propice dezvoltării, se produc schimbări demonstrabile, 
obiective în manifestarea zestrei genetice. De exemplu, exis- 
tă gene ale unor molecule care joacă un rol important în re- 
glarea emoţiilor noastre şi care reacţionează la un mediu im- 
pregnat de iubire.“ 

„Sugeraţi“, a vrut să știe Dalai Lama, „că persoanele cres- 
cute într-un mediu iubitor au o abilitatea mai mare de a-și re- 
gla emoţiile?“ i 

„Da, exact“, a răspuns Richie. „Există dovezi în acest sens 
la nivelul animalelor şi Mark Greenberg va explora mîine la- 
tura umană a acestui fenomen, cînd ne va vorbi despre învă- 
tarea emoţională la copii. O chestiune înrudită este aceea că 
neurologii au crezut pînă de curînd — cu un an sau doi în 
urmă — că ne naştem cu un anumit număr de neuroni şi că 
acest număr nu mai crește pe parcursul vieţii. Ei credeau că 
schimbările apărute odată cu dezvoltarea țineau doar de apa- 
riția unor noi conexiuni între aceste celule şi că nu se mai 
dezvoltă noi celule neuronale, în urma morții neuronilor exis- 
tenţi, de-a lungul timpului. În ultimii doi ani, am descoperit 
că această opinie este falsă. Astăzi, este demonstrat faptul că 
la oameni se dezvoltă noi neuroni pe tot parcursul vieţii”. 
Aceasta este o descoperire fantastică.“ 

Dalai Lama părea foarte intrigat de acest lucru şi a între- 
bat: „Cînd vorbiţi de formarea de noi neuroni, vreţi să spuneţi 

că în vreme ce unii neuroni încetează să mai existe și sînt eli- 
minaţi ca reziduuri, apar alţii complet noi, şi nu în continua- 
rea celor care au dispărut?“ 

Davidson a răspuns: „Apar alţii noi din ceea ce noi numim 
celule stem — care pot deveni orice tip de celule din orga- 
nism. O celulă stem poate deveni o celulă de rinichi; poate 
deveni o celulă de inimă; sau poate deveni un neuron.“ 

„Într-un fel, este ca o celulă generică“, a remarcat Dalai 
Lama. „Şi alţi neuroni mor pur şi simplu, încetează să mai fie 
neuroni — şi ce se întîmplă cu ei?“ 

„Dispar, sînt reabsorbiţi în alte celule“, a spus Richie. . 

-Dalai Lama a întrebat: „Dacă unii dintre neuronii din creier 
mor, alţii continuă să trăiască, iar alţii sînt produși în timpul 
vieţii, ce face ca unii dintre ei să continue să trăiască? Există 
neuroni care continuă să trăiască pe tot parcursul vieții?“ 

„Încă nu ştim cu siguranță“, i-a răspuns Richie, „însă se 
crede că noii neuroni care apar sînt asociaţi cu învăţarea con- 
tinuă şi cu memoria. Aceştia continuă să se dezvolte chiar și 
la oameni de peste 60 de ani.“ 

„Aha!“, a spus Dalai Lama — care are peste 60 de ani — 
ascultînd cu mare interes. 


Creierul lui Einstein 


Apoi Dalai Lama a schimbat subiectul. Era curios în legă- 
tură cu rezultatele pe care le citise despre noi analize efectua- 
te pe creierul lui Einstein. L-a întrebat pe Richie: „Potrivit ra- 
poartelor, se pare că este ceva neobișnuit în legătură cu 
creierul lui Einstein. Despre ce anume este vorba?“ 

„Există o arie în lobul parietal, numită girusul angular, 
care este mai mare în creierul lui Einstein, potrivit relatărilor. 
Aici se întîlnesc toate simţurile, așa cum spuneam şi mai de- 
vreme.“ 

„Este vorba doar de o legendă care s-a perpetuat sau se ba- 
zează pe fapte?“ 

„Nu a fost studiată suficient, dar este o chestiune intere- 
santă. Einstein mărturisea că atunci cînd începea să gîndeas- 
că, percepea adesea o mulțime de imagini vizuale, ceea ce se 
cheamă sinestezie. Sinestezia este o asociere de registre sen- 
zoriale într-un conţinut mintal. Se speculează că această arie 
a creierului, care era mai mare la Einstein, îi permitea să gîn- 
dească în felul în care gîndea.““ 

„Probabil că nu se poate afla acest lucru“, a răspuns Dalai 
Lama, „dar credeți că Einstein s-a născut cu acest lob parie- 
tal mărit? Poate să fie aceasta o explicaţie a geniului său — 
sau credeţi că s-a dezvoltat datorită felului în care și-a folosit 
mintea de-a lungul vieţii şi că acea arie s-a dezvoltat pur şi 
simplu? Care a fost oul și care găina?“ 

„Probabil ambele“, a spus Richie. 

„Un răspuns foarte prudent“, a spus Dalai Lama rîzînd. 
Apoi a continuat: „Încerc să fac o legătură între această ches- 
tiune şi o conversație în care se susținea că fiecare proces de 
gîndire trebuie să apară în urma unei activităţi a creierului. 
Mă situez pentru moment nu doar pe poziția unui budist, ci a 
oricărei persoane care afirmă existența unor vieţi anterioare şi 
ulterioare acesteia — o teorie care susține că o mare varieta- 
te de stări ale conștiinței care nu depind de activitatea creie- 
rului pot să treacă de la o viaţă la alta.“ Conversaţia la care se 
referea avusese loc în timpul celei de-a doua întilniri a Insti- 
tutului pentru Minte și Viaţă. Întrebarea era: conştiinţa poate 
continua să existe în anumite forme și după moarte, fără su- 
portul creierului? 

Richie a răspuns citînd un pionier american atît în psiho- 
logie, cât și în filozofie. „În primul capitol al lucrării sale 
Principles of Psychology (Principiile psihologiei), scrisă în 
1890, William James spunea că creierul este singurul organ 
nemijlocit care stă la baza operaţiilor mintale şi că restul prin- 
cipiilor psihologiei nu constituie decît o notă de subsol la 
această teză.“ 

Francisco Varela a obiectat că într-o lucrare ulterioară, The 
Varieties of Religious Experience (Tipologia experiențelor re- 
ligioase), James şi-a contrazis această teză. 

„Deci“, a spus Richie, „James nu a fost coerent în această 
privinţă şi cu siguranță nu avem la dispoziție dovezile nece- 
sare pentru a ajunge la o concluzie certă.“ 

Thupten Jinpa a comentat maliţios: „Din punctul de vede- 
re al literaturii tradiționale tibetane, aş spune că scrierile mai 
tîrzii sînt considerate mai de încredere.“ 

La care Richie a replicat; „În știință, este exact pe dos.“ 


Specificul inteligenței umane 


Întorcîndu-se la expunerea sa, Richie a prezentat o planşă 
cu cortexul prefrontal, pe care erau schiţate ariile centrale: 
cortexul frontal laterodorsal, orbitofrontal şi ventromedian — 
această ultimă zonă avînd o importanță specială pentru emo- 
ţii. Planşa lui Richie înfățișa două imagini ale creierului, una 
din lateral, iar cealaltă de la bază. „Lobul frontal este împăr- 
tit în mai multe arii diferite. Aria cunoscută sub numele de 
cortexul ventromedian este foarte importantă pentru emoţii. 
Pacienţii care au suferit leziuni ale acestei arii manifestă un 
comportament emoţional neregulat, perturbat, cum ar fi iz- 
bucnirile emoţionale. 

Părţii celei mai din faţă a lobului frontal i-a fost atribuit, 
prin tradiție, un rol important în anumite tipuri de procese 
cognitive, în special în planificare. În măsura în care și anu- 
mite aspecte ale emoţiei implică anticiparea viitorului — ca 
atunci cînd anticipăm cu nerăbdare întîlnirea cu o persoană 
dragă, pe care n-am mai văzut-o de multă vreme —, această 
parte a creierului va juca un rol activ în reprezentarea acestui 
obiectiv în minte.“ La un nivel mai general, motivaţia depin- 
de, în parte, de activitatea din această regiune a lobului fron- 
tal, care proiectează în minte sentimentele pe care le vom 
avea atunci cînd ne vom atinge obiectiveles. 

„Aş vrea să zăbovesc puţin mai mult asupra lobului fron- 
tal, pentru că este foarte important pentru activitatea de con- 
trolare a emoțiilor şi, în special, pentru emoțiile distructive. 
Ariile din creier implicate în declanşarea inițială a unei emo- 
ţii sînt diferite de ariile creierului implicate în controlul unei 
emoții.“ Nucleul amigdalian joacă un rol central în circuitele 
care declanşează o emotie, în vreme ce cortexul prefrontal 
răspunde în bună parte de procesul de reglare. 

„În situații obişnuite, ariile creierului care declanșează o 
emotie şi cele care răspund de controlul acesteia sînt activate 
în mod simultan — așa că atunci cînd este declanșată o emo- 
tie, sînt declanşate și mecanismele implicate în controlarea ei. 
Acest aspect ne poate ajuta să înțelegem emoțiile distructive, 
pentru că putem examina acele arii din creier care sînt impli- 
cate în controlul emoţiilor pentru a vedea dacă funcționează 
corespunzător.“ 

„Una dintre trăsăturile unice ale speciei umane este nive- 
lul său de inteligenţă“, a spus Dalai Lama. „Puteţi identifica 
una sau mai multe părţi ale creierului care se corelează strict 
cu nivelul excepţional al inteligenței umane — partea care 
este în mod distinctiv umană?“ 

Răspunsul lui Richie a revenit la importanţa lobilor fron- 
tali. „Mai devreme, am spus că orice comportament complex 
implică interacțiuni între diferite arii ale creierului. Inteligen- 
ţa este cu siguranţă o trăsătură foarte complexă şi presupune 
în mod cert interacțiuni între diferite arii ale creierului. Aces- 
ta este un răspuns prudent. 

Dar permiteţi-mi să ofer un răspuns mai speculativ. E lim- 
pede că lobii frontali joacă un rol important în ce priveşte tră- 
săturile unice ale inteligenței umane — nu doar în ceea ce, în 
Occident, considerăm inteligenţa cognitivă, ci şi în ce priveş- 
te inteligența emoțională. Lobii frontali sînt esențial pentru 
ambele.“ 

Faptul că unele dintre ariile creierului sînt implicate, în 
același timp, în emotiile pozitive și în facultatea gîndirii i-a 


A 


atras atenția lui Dalai Lama. El considera că aceasta este o 
confirmare din partea neurologiei a ceea ce a crezut dintot- 
deauna: anume că emoțiile constructive, pozitive pot fi baza- 
te pe rațiune şi sporite de aceasta. Obiceiul său ca într-o dez- 
batere să ridice obiecții care aparent infirmă concluziile 
anterioare l-a condus la următoarea întrebare. 


Ventromedian 


Laterodorsal 


Vedere "X 
de la bază 


Cortexul prefrontal, localizat chiar în spatele frunții, adăpostește centrii de 
comandă ai creierului care răspund de abilități cum ar fi gîndirea anticipa- 
tivă. Zona ventromediană a cortexului prefrontal este vitală pentru reglarea 
emoțiilor. 


„Aţi spus mai devreme că tipul de imagini mintale pe care 
le avea Einstein poate fi corelat cu o zonă din spatele creieru- 
lui“, a spus Dalai Lama. „Imaginile mintale care apar atunci 
cînd gîndeşti par să aibă un corespondent în lobul parietal, co- 
rect? Dacă numim acest lucru imaginaţie, atunci puterea ima- 
ginaţiei unei persoane ar părea foarte strîns legată de nivelul 
său de inteligență. Şi atunci aţi spune că lobul parietal, care 
nu face parte din lobul frontal, joacă de asemenea un rol cru- 
cial în inteligența specific umană?“ Punînd această întrebare, 
Dalai Lama se legăna ușor înainte și înapoi, absorbit de firul 
argumentării. | 

Richie a răspuns: „Da.:Cu siguranță. Însă la oameni, mai 
mult decît în cazul altor specii, există conexiuni masive între 
lobul frontal și cel parietal. Capacitatea imaginativă, în sen- 
sul gîndirii creative a lui Einstein, implică cu siguranţă cone- 
xiuni între lobul frontal, care răspunde de formarea unor con- 
cepte mai abstracte, şi imaginile vizuale mintale.“ 

Eu am adăugat: „Einstein mărturisea că ideile îi veneau 
mai întîi vizual şi abia după aceea le punea în cuvinte. Vedea 
ecuaţiile și legile fizice mai întîi sub formă de imagini.“ 


Creierul din cuvă 


Richie a continuat: „Sfinţia Voastră, mai există două as- 
pecte generale. Primul este acela că lobii frontali, nucleul 
amigdalian şi hipocampul au legături strînse cu corpul, mai 
ales cu sistemul imunitar; cu sistemul endocrin, care reglează 
activitatea hormonală; și cu sistemul nervos autonom, care 
reglează ritmul inimii, tensiunea şi așa mai departe. Toate 
acestea încep să ne ofere o explicaţie a felului în care mintea 
poate să influenţeze corpul; astfel, vom înţelege impactul 
emoţiilor nu doar asupra sănătăţii noastre mintale, ci și asu- 
pra sănătăţii noastre fizice.“ 

Această afirmaţie l-a făcut pe Dalai Lama să pună o între- 
bare în aparenţă bizară: „Este, teoretic, posibil (chiar dacă la 
ora actuală nu este încă realizabil) să desprinzi capul unei 
persoane vii şi apoi să îl alimentezi mecanic cu sînge și oxi- 
gen — cu tot ce-i trebuie —, iar creierul să continue să func- 
ționeze ca un creier? Este posibil în principiu?“ 

Tocmai această întrebare a fost dezbătută foarte serios de 
specialiştii în filozofia minţii. Richie a răspuns: „Există un 
filozof numit Daniel Dennett care a scris un articol exact de- 
spre acest lucru, despre «creierul din cuvă», ca metaforă. 
Numai capul — exact ceea ce aţi întrebat. Cred că, în princi- 
piu, este posibil. Una dintre întrebările interesante este dacă 
un creier menţinut în această stare ar putea simţi emoții.“ 

La care Alan a spus în glumă: „Cu alte cuvinte, s-ar putea 
să nu o deranjeze că e doar o minte?“ 

„Deci, în principiu“, a spus Dalai Lama, „răspunsul este 
da, dar există o dificultate legată de emoţii?“ 

„Corect.“ 

„Dar cum rămîne cu inteligența? Ar mai fi un creier inte- 
ligent?“ Şi apoi Dalai Lama a adăugat rîzînd: „Așa ar fi cel 
mai bine — ai avea inteligenţă fără emoții!“ 

„Cred că ar continua să existe emoţii“, a spus Richie. 

Revenind la un ton mai serios, Dalai Lama a fost de acord 
cu Richie: „Atîta vreme cît există o conştiinţă de sine sub for- 
ma «Eu sînt», trebuie să existe emoții care să însoțească 
această conștiință.“ 


Creierul divizat 


Richie a trecut apoi la un alt aspect legat de lobii frontali. 
„La toate speciile vertebrate, creierul este împărțit în două, iar 
cercetările aprofundate asupra diferenţelor funcţionale dintre 
aceste două jumătăţi sugerează că la oameni şi la alte prima- 
te superioare regiunile din lobii frontali din emisfera stînga şi 
dreaptă diferă în ce priveşte funcţia pe care o îndeplinesc în 
cazul emoţiilor. Datele pe care le avem sugerează că regiuni- 
le din cortexul frontal stîng joacă un rol important în emoții- 
le pozitive, în vreme ce lobul frontal din dreapta joacă un rol 
în emoțiile negative. 

„Într-unul din experimente, le-am arătat subiecţilor ima- 
gini desemnate să activeze emoţii pozitive sau negative. Ima- 
ginile pozitive includeau, de exemplu, imaginea unei mame 
care îşi ținea cu dragoste copilul în braţe. Imaginile negative 
înfățișau oameni care fuseseră răniţi, cu arsuri sau victime ale 
unor accidente.“ 

Jinpa a observat: „Pentru a fi exacţi, aici folosiţi termenii 
negativ şi pozitiv cu referire la calitatea unei experiențe, și nu 
la dihotomia distructiv versus constructiv?“ 

„Da. Atunci cînd le-am prezentat subiecţilor imaginile ne- 
gative, desemnate să evoce emoții cum ar fi teama, am obser- 
vat activarea unei arii din cortexul frontal drept, care refiectă 
o accelerare a metabolismului în această regiune. Atunci cînd 
le-am prezentat imagini pozitive, cum ar fi imaginea unei 
mame iubitoare cu copilul ei, am observat un tipar foarte di- 
ferit: activarea în partea stîngă a unor arii ale cortexului orbi- 
tal, activarea părții superioare a lobului frontal și de aseme- 
nea activarea unora dintre ariile motorii. Însă toate aceste arii 
sînt situate în partea stîngă, nici una nu este în partea dreaptă 
— un tipar foarte diferit de cel al emoţiilor negative.“ Richie 
a adăugat apoi o observaţie tehnică: anume că acest tipar este 
valabil în cazul tuturor indivizilor dreptaci şi de asemenea 
pentru cea mai mare parte a stîngacilor, dar nu pentru toți. 

Instinctele ştiinţifice ale lui Dalai Lama au intrat iarăși în 
scenă. A întrebat: „Aţi presupune că dacă aţi repeta acest ex- 
periment după o vreme — să zicem, după cîteva săptămîni, 
sau atunci cînd subiectul are o stare de sănătate bună și apoi 
cînd are o stare de sănătate proastă, cînd este înfometat şi cînd 
este sătul — aceste variaţii ar marca vreo diferență? Sau con- 
sideraţi că întotdeauna se activează aceleaşi arii?“ 

„O întrebare foarte bună“, a răspuns Richie. „Pînă acum 
am realizat acest experiment cu aceiaşi subiecți de trei ori în 
decurs de două luni. Am lăsat să treacă mai multe săptămîni 
între sesiuni şi de fiecare dată am efectuat testele la aceeaşi 
oră din zi. Oamenii pot să fie mai mult sau mai puţin înfome- 
taţi, mai mult sau mai puţin obosiţi, însă, în general, obser- 
văm acelaşi tipar al activării de fiecare dată cînd facem teste- 
le. Este un tipar stabil de-a lungul timpului.“ 

„Este oare stabil şi dacă experimentul se produce imediat 
după ce au simţit o altă emoție puternică?“, a întrebat Dalai 
Lama. 

„O altă întrebare foarte bună“, a răspuns Richie. „Nu cu- 
noaștem însă răspunsul. Dar știm totuși că o emoție foarte pu- 
ternică va afecta, la majoritatea oamenilor, starea emoțională 

din momentul următor. Majoritatea oamenilor nu-și revin 
foarte repede după o emoție puternică; recuperarea cere un 
anumit interval de timp. Unii oameni își revin mai repede, al- 
tii mai încet. Credem că aceasta este o diferenţă foarte impor- 
tantă între oameni“, a spus Richie, subliniind astfel o obser- 
vaţie pe care o sugerase Paul cu o zi în urmă, cînd am discutat 
despre intervalul de timp în care oameni se pot afla sub im- 
pactul unei emoţii. 


Femeia care nu cunoștea frica 


Dalai Lama mi-a mărturisit odată în glumă că atunci cînd 
ascultă o descriere tehnică cu privire la funcţiile creierului îi 
trece uneori prin cap ceea ce el numește un „gînd de călugăr“: 
„Cu ce mă ajută pe mine să ştiu care părţi ale creierului meu 
se activează atunci cînd iau naștere emoţiile pozitive şi care 
părţi se activează atunci cînd apar emoțiile negative? Este su- 
ficient pentru mine să ştiu că, prin practica mea budistă, pot 
realiza o îmbunătăţire.“ 

Dar astăzi asculta cu atenţie. 

Următorul subiect pe care l-a abordat Richie a fost nucle- 
ul amigdalian și rolul pe care îl joacă acesta în cazul fricii. El 
a început prin relatarea unui experiment care foloseşte ima- 
gini ale chipurilor umane (realizat de Paul Ekman), cu expre- 
sii care variază de la fericire extremă pînă la o mare tristețe. 
În vreme ce li se înfățișau chipurile, subiecților le era măsu- 
rat fluxul sanguin către creier. 

„Doar atunci cînd subiecţilor li s-a prezentat un chip care 
reflecta frica s-a produs o activare în nucleul amigdalian“, a 
spus Richie. „Cînd li s-a prezentat un chip fericit, nu s-a pro- 
dus nici o activare în regiunea nucleului amigdalian. Numai 
perceperea unui chip înspăimântat este suficientă pentru a ac- 
tiva nucleul amigdalian. Acesta este important atît pentru de- 
tectarea semnalelor de frică, cît şi pentru generarea fricii ca 
atare.“ 

Apoi a continuat: „Există o boală de piele numită maladia 
Urbach-Weithe, în care la nivelul pielii se adună depozite mi- 
nerale anormale, care se manifestă sub forma decolorării pie- 
lii. În unele cazuri, boala are o componentă neurologică, re- 
strînsă la zona nucleului amigdalian: în nucleul amigdalian se 
formează depozite minerale, care provoacă moartea celulelor. 
Observațiile realizate în cazul unei paciente care suferea de 
maladia Urmach-Weithe au oferit informatii foarte importan- 
te referitoare la rolul nucleului amigdalian. Pacientei i s-a ce- 
rut să deseneze cum ar arăta un individ în timpul trăirii unor 
emoţii diferite. 

Desenele înfățișau chipuri fericite, triste, surprinse, dez- 
gustate şi furioase — toate emoţiile fiind corect reprezentate. 
Dar în cazul imaginii care trebuia să reprezinte un individ că- 
ruia îi este frică, ea a desenat un prunc mergînd de-a bușşilea.“ 

Dalai Lama a întrebat: „Concluzia este că ea nu putea în- 
țelege expresia sentimentului real de frică? Sau că pacienta 
nu putea simţi frica? Cum ar fi reacționat dacă ar fi fost ame- 
nințată cu un obiect ascuţit? Nu i-ar fi fost frică?“ 

„Nu“, a spus Richie. „Dacă ai fi înţepat-o cu un ac, ar fi 
avut o reacţie: de durere. Dar dacă o ameninţai cu un obiect 
periculos — şi s-a realizat acest experiment cu șocurile elec- 
trice — reacția ce constă în intensificarea transpiraţiei la ni- 
velul pielii, pe care o întîlnim la majoritatea oamenilor, la ea 
nu se manifesta.“ 

„Acest lucru înseamnă că avea mai mult curaj?“, a între- 
bat Dalai Lama. 

„Nu, nu neapărat. A fost pusă în situaţii de risc şi a ales op- 
ţiunile cele mai riscante, dar mă îndoiesc că am putea numi 
acest lucru curaj. Eu i-aş spune mai degrabă inconştienţă, de- 
cît curaj.“ 

„Înseamnă că ei nu îi era frică nici de moarte?“ 

„Tot ce se poate. Nu ştiu sigur.“ 

„Dar nu se poate“, a spus Dalai Lama. „Atîta vreme cît 
există o înțelegere firească a expresiei «eu exist», vor exista 
şi emoţii legate de moarte și, prin urmare, frică, în orice grad 
ar fi aceasta.“ 

Richie a acceptat: „Alte cercetări realizate asupra nucleu- 
lui amigdalian confirmă intuiţia Sfinţiei Voastre că şi în acest 
caz subiectul resimte totuşi forme de frică, dar nu în totalitate.“ 

„Mi se pare corect.“ 

„De regulă, leziunile la nivelul nucleului amigdalian afec- 
tează senzaţia de frică în fața amenințărilor distincte şi evi- 
dente“, a lămurit Richie. 

Matthieu a întrebat: „Nu i-ar fi frică nici dacă ar fi pe 
punctul de a cădea de pe o stîncă?“ 

„Nu“, a spus Richie, „nu ar simţi deloc frică şi ar fi foarte 
periculos să meargă pe munte.“ 

Alan, preluînd o observaţie făcută de unul dintre cei care 
asistau la discuţii, Sogyal Rinpoche, a spus: „Mă întreb dacă 
nu cumva există un înţeles al imaginii pe care a ales-o, cu 
pruncul care se tîrăşte, care este o reprezentare aproape arhe- 
tipală a vulnerabilității.““ 

„S-ar putea“, a spus Richie. „Dintre puţinele lucruri pe 
care ni le-a spus atunci cînd a desenat imaginea, reiese că pri- 
mul lucru care i-a venit în minte în legătură cu teama a fost 
un copil care se poate pune în pericol tîrîndu-se.“ 


Revenirea la starea de calm 


Am abandonat discuţia acelui caz şi Richie a discutat dife- 
renţele dintre reacţiile emoţionale ale oamenilor. „Există dife- 
rențe foarte adînci între reacţiile oamenilor la unul și același 
eveniment. Noi credem că aici se află cheia pentru a înțelege 
de ce unii oameni sînt mai predispuși la emoţiile distructive, 
iar alții sînt mult mai puţin vulnerabili în fața acestora. 

Cînd vorbesc despre aceste diferenţe între oameni, vor- 
besc, de fapt, despre diferenţe la nivelul creierului — însă 

aceasta nu înseamnă că diferenţele sînt genetice. Avem moti- 
ve foarte serioase să credem că multe dintre aceste diferențe 
de la nivelul creierului sînt rezultatul experienţelor prin care 
trec oamenii. 

Una dintre cele mai importante diferenţe pe care le-am 
studiat o reprezintă ceea ce eu numesc «funcţia de recupera- 
re». Aceasta se referă la intervalul de timp necesar pentru ca 
o persoană să revină la starea de calm, după ce a trecut prin- 
tr-o emoție.“ 

Acesta era un alt fel de a spune ceea ce spusese și Paul Ek- 
man cu o zi în urmă, referindu-se la „perioada refractară“ și 
la intervalul de timp necesar pentru a ieşi din această stare. 

„Există diferenţe foarte mari între oameni, care pot fi mă- 
surate obiectiv, nu doar în funcție de ceea ce spun subiecții“, 
a spus Richie în continuare. „Pe baza funcţiilor creierului, pu- 
tem spune că unii oameni au o reacţie prelungită, în vreme ce 
alții revin la starea de calm foarte repede. 

Atunci cînd li se înfățișează imagini amenințătoare, su- 
biecţii care revin repede la starea de calm sînt aceia care pre- 
zintă o activare mai mică în regiunea nucleului amigdalian şi 
de mai scurtă durată. Există şi subiecți care prezintă o activa- 
re mai pronunțată în cortexul prefrontal stînga — aria impor- 
tantă pentru emoțiile pozitive. Acești subiecți mărturisesc în 
acelaşi timp că experienţa lor cotidiană este plină de vigoare, 
optimism și entuziasm. 

Aceste diferenţe s-au observat și la copiii foarte mici, de 
doar 10 luni. Însă diferenţele nu sînt stabile — adică un copil 
care la vîrsta de 3 ani, să zicem, manifestă o reacţie prelun- 
gită la un eveniment negativ, stresant, nu va manifesta în mod 
necesar aceeași reacție şi la vîrsta de 13 ani. Aceste diferenţe 
sînt mult mai puțin stabile la copii, în raport cu adulții. Ceea 
ce înseamnă că structura pe care o va căpăta creierul nostru în 
primii ani de viaţă depinde în mare măsură de mediul încon- 
Jurător. l 

Aş mai dori să menționez încă trei trăsături foarte impor- 
tante în acest grup de caracteristici“, a continuat Richie. 
„Dacă subiecţilor care își revin foarte repede după un eveni- 
ment negativ li se cere să își controleze în mod voluntar emo- 
tiile, să suprime mînia sau frica, vor reuși să facă mai bine 
acest lucru. Putem demonstra experimental cu exactitate 
acest lucru. Nu numai că acești subiecţi prezintă în mod spon- 
tan o reacţie cu o durată mai scurtă şi își revin mai repede, dar 
sînt şi mult mai capabili să îşi controleze în mod activ emoți- 
ile, dacă li se cere acest lucru. 

„De asemenea, subiecţii care își revin mai repede prezintă 
şi un nivel mai scăzut al cortizolului, care joacă un rol central 
în cazul stresului. Cortizolul este un hormon produs de glan- 
dele suprarenale, situate, adică, deasupra rinichilor, dar sînt 
controlate de creier. Cînd are loc un eveniment stresant, ma- 
joritatea oamenilor vor elibera cortizol, însă cei care îşi revin 
mai repede prezintă, în general, un nivel scăzut al cortozolu- 
iui în starea de calm. Ştim că atunci cînd nivelul cortizolului 
este ridicat pentru o perioadă mai lungă de timp, acest lucru 
poate ucide celulele din hipocamp“ — fapt observat în cazul 
unor tulburări cum ar fi stresul posttraumatic şi depresia acută. 

Ultimul aspect se referă la faptul că cei care își revin maj 
repede prezintă și o funcționare mai bună, în anumite privin- 
te, a sistemului imunitar, ceea ce înseamnă că ei vor avea şi o 
stare de sănătate fizică mai bună. De pildă, prezintă niveluri 
mai ridicate de activitate a anticorpilor, prima line de apăra- 
rare pe care o foloseşte sistemul imunitar pentru a elimina di- 
verși agenți patogeni care intră în corpul nostru, de la tumo- 
rile canceroase pînă la banala răceală.“ 

Aceste descoperiri referitoare la diferențele privind abili- 
tatea de recuperare după o emoție perturbatoare sînt impor- 
tante cînd se pune problema ca oamenii să fie ajutați să înve- 
te să-și administreze stresul emoţional. În genere, diferențele 
descoperite la nivelul unui sistem biologi” sugerează existen- 
ţa unui anume grad de elasticitate — adică'existenţa unui po- 

tențial de schimbare în acea arie. De pildă, studiile care core- 
lează alimentele consumate cu nivelul colesterolului au arătat 
în mod clar că nivelul colesterolului poate fi îmbunătățit dacă 
consumăm anumite alimente, iar pe altele le evităm. 

Cînd este vorba de administrarea emoțiilor perturbatoare, 
întrebarea este dacă oamenii pot învăţa să-și îmbunătățească 
performanţele — de pildă, să-şi redobîndească mai repede 
calmul. Pînă la sfîrşitul zilei, urma să găsim cîteva răspunsuri 
practice la această întrebare. 


Mînia: prima dintre Cele Trei Otrăvuri 


Dalai Lama a solicitat în mod expres ca o parte a discuţi- 
ilor noastre să se concentreze asupra bazei neurologice a ce- 
lor trei stări distructive, cunoscute în budism sub numele de 
Cele Trei Otrăvuri — mînia, dorinţa şi iluzia. După ce a pre- 
zentat bazele neurologice, Richie a abordat prima „otravă“, 
mânia. 

„În literatura psihologică, sînt descrise mai multe tipuri de 
mânie. Un tip este mînia îndreptată către interior, adică o mî- 
nie care nu se manifestă în afară. Un alt tip este mînia îndrep- 
tată în exterior, care poate duce la furie. Mai există, de ase- 
menea, miînia asociată cu anumite stări de tristeţe. În sfîrşit, 
există și mînia ce poate fi transformată într-un impuls con- 
structiv, care să ducă la depăşirea unui obstacol.“ 

Această lista l-a intrigat pe Dalai Lama. Uimit de logica 
împărţirii în aceste categorii, a întrebat: „Pe ce bază au fost 
trasate distincţiile între aceste tipuri de mînie? Este vorba 
doar de diferenţele de comportament sau expresie? Sau dis- 
tincțiile au o altă bază?“ 

„Distincţiile sînt trasate pe baza mai multor tipuri de infor- 
maţii“, a răspuns Richie. „Un prim tip de informaţii sînt cele 
obţinute prin analiza răspunsurilor ia chestionare completate 
de subiecţii aleşi. Un-al doilea tip de informaţii este oferit de 

datele comportamentale şi un al treilea de fiziologie. Am să 
descriu în continuare cîteva dintre descoperirile fiziologice. 

Atunci cînd un subiect relatează că este mînios, dar nu-și 
exprimă mînia, cercetările au scos la iveală faptul că subiec- 
tul prezintă un tipar de activare în partea dreaptă a lobului 
frontal, care este asociată şi cu alte tipuri de emoţii negative. 
Subiectul prezintă şi o activare la nivelul nucleului amigda- 
lian. La copiii care plîng ca reacție la o frustrare, mînia apare 
adesea în conjunctie cu tristeţea — şi această mînie este legată 
de acest tipar de activare în partea dreaptă a lobilor frontali. 

Apoi, mai există un gen de mînie, asociat cu ceea ce noi 
numim «comportament de abordare», care apare atunci cînd 
cineva face încercări constructive de a elimina un obstacol. 
Această mînie a fost studiată pe mai multe căi. Dacă îi arăţi 
unui prunc o jucărie foarte interesantă şi în același timp îl ţii 
cu blîndeţe de mîini, împiedicîndu-l astfel să se joace cu ea, 
îi vor apărea pe chip semne de mînie, ca reacţie la această si- 
tuație. Atunci cînd îi aplici unui copil acest tip de constrînge- 
re, el manifestă un tipar de activare frontală sfîngă. Acest lu- 
cru a fost interpretat drept o încercare de a înlătura obstacolul 
şi de a-şi atinge scopul — de a se juca cu acea jucărie intere- 
santă. 

La adulţi, același gen de mînie a fost studiat la subiecți 
care încercau să rezolve o problemă foarte dificilă de mate- 
matică. Deşi efortul de a rezolva acea problemă dificilă este 
frustrant, are loc totuşi o încercare activă de a rezolva problema 
şi de a atinge scopul. Şi în acest caz, descoperim o activare 
frontală stîngă. Acesta este un tip de mînie pe care în Occi- 
dent îl numim mînie constructivă: mînia asociată cu încerca- 
rea de a înlătura un obstacol.“ 


Dacă este constructivă, mai este mânie? 


Această noţiune de mînie constructivă ne-a făcut să ne în- 
toarcem la discuţia din prima zi, despre diferenţele dintre psi- 

hologia occidentală și cea budistă în stabilirea elementelor 
care fac ca o emoție să fie distructivă — în cazul de față, mînia. 

Alan a luat cuvîntul, vorbind din perspectiva budismului: 
„Atunci cînd cineva încearcă să depăşească un obstacol, cum 
ar fi o problemă dificilă de matematică, intervine un aspect 
constructiv — faptul că rezolvăm problema. Dar mînia ne 
ajută să rezolvăm acea problemă? Chiar dacă apare în cursul 
acestui proces, există dovezi clare care să indice că frustrarea, 
mânia, iritarea și exasperarea ne ajută efectiv să ne atingem 
scopul?“ i 

„Aceasta este o întrebarea foarte importantă“, a recunos- 
cut Richie. „Minia, ca oricare altă emotie, poate fi descompu- 
să în părțile sale componente. O anumită trăsătură a mîniei 
poate să fie prezentă şi în stări emoționale care nu sînt de mî- 
nie, şi acesta este elementul constructiv.“ 

Referindu-se la acest aspect, Paul Ekman a sugerat: „Ar 
putea să fie perseverenţa. Mînia poate oferi motivaţia con- 
structivă a perseverenței, care ne face să încercăm să rezol- 
văm problema de matematică, în loc să o abandonăm.“ 

„Și atunci de ce mai este numită mînie?“, a întrebat Dalai 
Lama, puţin nedumerit de faptul că o astfel de perseverenţă 
constructivă poate fi văzută drept mînie, chiar dacă apare ca 
reacţie la frustrare. Această caracterizare este incompatibilă 
cu categoria budistă a mîniei, care, prin definiţie, implică o 
distorsionare a realităţii, o modificare a percepţiei, prin care 
trăsăturile negative ale lucrurilor sînt exagerate. 

„Este numită mînie“, a răspuns Richie, „pentru că subiec- 
ţii relatează faptul că se simt frustraţi, iar frustrarea face par- 
te, de regulă, din familia mâniei.“ 

Acest răspuns, oarecum circular, nu părea să-i fi risipit ne- 
dumerirea lui Dalai Lama, aşa că i-am cerut lui Richie să lă- 
murească motivaţia cognitivă reală care a declanșat frustrarea 
la subiecții experimentului. Richie a explicat: „Sfinţia Voas- 
tră, imaginaţi-vă că vă cer să luați numărul 4.786 şi să scădeţi 
din el 19 şi apoi să continuaţi să scădeți 19 din fiecare rezul- 

tat şi să zicem că vă spun că viteza cu care efectuaţi această 
operaţie este o măsură a inteligenţei dumneavoastră. Atunci 
cînd subiecţii se află în febra acestei operaţii, ajung să fie foar- 
te frustraţi, pentru că este foarte greu să efectuezi această ope- 
raţie într-un ritm alert. Unii subiecţi renunţă. Iar alţii vor perse- 
vera în încercarea de a efectua operația.“ 

Alan a abordat problema dintr-o perspectivă nouă. „Exis- 
tă o provocare foarte dificilă în meditaţia budistă, numită shi- 
nay, sau liniştea meditativă”. Se pune întrebarea cum se poa- 
te dezvolta tenacitatea necesară pentru a atinge această stare. 
Se poate ajunge acolo prin cultivarea bucuriei, credinței și en- 
tuziasmului. Cel care încearcă să atingă liniștea meditativă 
pornind de la furie, mînie, iritare sau exasperare nu ajunge 
prea departe.“ 

Însă Dalai Lama a spus: „Sînt uşor în dezacord cu părerea 
lui Alan. Chiar şi în context budist, conştientizarea deziluziei 
şi aspiraţia către eliberare de care vorbea Alan ieri — spiritul 
de emergenţă — depind de măsura în care te revoltă şi te dez- 
gustă să fii controlat de perturbări. Individul nu mai poate su- 
porta suferinţa produsă de samsara, este deziluzionat, chiar 
dezgustat — și aceasta este o caracteristică bună şi construc- 
tivă.“ 

Alan a ripostat, spunînd că în acest caz „individul este în- 
tr-adevăr dezgustat de samsara, dar aceasta face loc credinței 
şi bucuriei în cursul practicii spirituale. Continu: să cred că nu 
poţi progresa prea mult pe calea eliberării dacă rămîi în sta- 
rea emoţională de dezgust.“ 

Dalai Lama ne-a readus la subiectul discuţiei: „Doar pen- 
tru a lămuri acest aspect — în cazul acestui tip de mînie con- 
structivă, se produce o activitate observabilă în partea stîngă 
a creierului?“ 

„Da“, a spus Richie, „iar trăsătura cea mai importantă este 
perseverenţa în încercarea de a depăși obstacolul.“ 

Strigătul de ajutor al lunetistului: 
mânia patologică 


„Sfinţia Voastră, aş dori să prezint acum un tip patologic 
de mînie, care poate duce la furie şi violenţă, şi datele pe care 
le avem despre aceasta din studiul creierului. Un individ în- 
clinat către mînia patologică poate fi incapabil să anticipeze 
consecinţele negative ale manifestărilor extreme de minie. 
Această inabilitate de.a anticipa acele consecințe negative 
pare să implice nu doar lobul frontal, ci şi nucleul amigdalian. 
Există un studiu foarte recent, care arată că la indivizii care au 
manifestat în mod repetat o agresivitate severă se produce o 
atrofiere sau o micşorare drastică a nucleului amigdaliană. 

Ideea este că nucleul amigdalian este necesar pentru a an- 
ticipa consecinţele negative, iar indivizii înclinați spre mani- 
festări patologice extreme de furie sînt incapabili să anticipe- 
ze consecinţele furiei lor. 

În Statele Unite, a existat un individ, pe nume Charles 
Whitman, care a omorît mai mulţi oameni, trăgînd de pe un 
turn din campusul Universităţii Texas din Austin şi pe urnă 
s-a sinucis. A lăsat în urmă un bilet, în care ruga să-i fie exä- 
minat creierul pentru a fi descoperite posibile indicii ale unei 
stări patologice. Cînd s-a efectuat autopsia, s-a descoperit că 
avea o tumoare pe creier, care apăsa asupra nucleului amig- 
dalian. Deşi acesta este doar un caz, el sugerează că s-ar pu- 
tea să existe o legătură importantă între nucleul amigdalian și 
manifestările patologice de violență.“ 


Dorinţa: a doua otravă 


Accejerînd puţin expunerea, Richie a trecut apoi la neuro- 
chimia dorinţei compulsive. „Există în creier un compus chi- 
mic numit dopamină; aproape toate manifestările de depen- 
dență studiate implică disfuncţii la nivelul acestui sistem 
chimic. Majoritatea cercetărilor efectuate au avut drept su- 
biecţi persoane dependente de droguri, dar aceleaşi disfuncţii 

au fost observate şi la cei dependenţi de jocurile de noroc, 
care sînt mînaţi de o dorință puternică de a juca jocuri de no- 
roc, deeori făcînd datorii foarte mari. Disfuncţia dopaminei 
pare să fie o trăsătură generică în toate cazurile de dorință 
compulsivă. Cercetările recente indică faptul că în. sistemul 
care reglează dopamina au loc schimbări moleculare clare, 
schimbări care se produc în cursul sevrajului și care afectea- 
ză serios funcționarea acestui sistem.“” 

Dopamina joacă un rol important în cazul recompensei şi 
în sentimentele plăcute care apar ca reacţie la recompensă. 
Însă Richie a atras atenţia asupra faptului că dependențele 
sînt guvernate nu doar de acest mecanism biologic, ci și de 
obiceiuri dobîndite. „Dorinţa este, de asemenea, foarte puter- 
nic condiționată, astfel încît obiecte sau stimuli care înainte 
erau neutri pot să capete, prin deprindere, o importanţă enor- 
mă. Permiteţi-mi să dau un exemplu. Dacă o persoană depen- 
dentă de droguri își administrează de regulă drogurile într-o 
anumită încăpere sau cu un anume gen de ustensile, acea în- 
căpere sau acele ustensile pot să producă singure schimbări în 
creier, asemănătoare cu schimbările produse de drogul pro- 
priu-zis. 

Într-unul din studiile realizate, unor persoane dependente 
de cocaină li s-a prezentat o înregistrare video cu ustensilele 
pe care obișnuiau să le folosească pentru a-şi administra dro- 
gul — și s-a descoperit că în creier s-au produs schimbări ase- 
mănătoare cu cele provocate de consumul de cocaină. Studiul 
a descoperit că o anumită arie din creier, numită nucleus ac- 
cumbens, este activă în mod special în sevraj. Aceasta este o 
arie foarte bogată în dopamină și se pare că este implicată în 
toate formele de dorință compulsivă şi de dependență’. 

„Noi facem o distincţie între circuitele din creier implica- 
te în manifestarea plăcerii — satisfacția — şi cele asociate cu 
manifestarea dorinţei. Adesea, acestea două merg mînă în 
mînă, adică dorim lucruri care ne plac. Dar în cazul dorinței 
compulsive, circuitul asociat cu dorinţa pare să fie întărit, iar 

cel asociat cu plăcerea, slăbit. Pentru că senzaţia de plăcere 
sau satisfacție slăbeşte şi sentimentul de dorinţă creşte, ne do- 
rim din ce în ce mai mult şi ne place din ce în ce mai puţin. 
Continuăm să ne dorim acel lucru — dar avem nevoie de o 
cantitate din ce în ce mai mare pentru a ne procura aceeaşi 
plăcere. Aceasta este o problemă majoră în cazul dorinței din 
dependență. Există multe exemple în care s-a observat că cir- 
cuitul care stă la baza plăcerii a fost afectat în mod dramatic 
în cazul unor forme de dependență — de pildă, în cazul țiga- 
retelor și dependenţei de nicotină.“ 


Iluzia: a treia otravă 


În timp ce Richie trecea la tema iluziei, ultimul subiect 
care avea să fie discutat în acea dimineaţă, în apropiere a iz- 
bucnit un tunet puternic, care prevestea apropierea furtunii. 

„Aş dori să trec acum la discutarea iluziei, a felului în care 
o înţelegem noi ca neurologi şi la diferențele sau asemănări- 
le între perspectiva noastră și cea budistă.“ 

Această remarcă l-a făcut pe Dalai Lama să întrebe: „În 
budism, avem o definiţie foarte clară a ceea ce înțelegem prin 
iluzie. Ce înțelegeţi prin «iluzie» în contextul de fată?“ 

Richie a răspuns: „Prin iluzie înțeleg emoţiile perturbatoa- 
re care ne încețoșează capacitatea de a vedea lumea cu clari- 
tate.“ 

Dalai Lama a insistat, solicitînd o caracterizare mai preci- 
să. „În budism, vorbim de fenomene iluzorii şi de o înțelege- 
re iluzorie sau o cunoaştere iluzorie a realităţii. Felul în care 
apar lucrurile şi felul în care le înțelegem noi pot fi ambele 
iluzorii. Vă referiți la ambele aspecte?“ 

„Mai mult la cunoașterea realităţii“, a lămurit Richie. „Noi 
considerăm că iluzia este acea perturbare a percepției şi cog- 
niţiei cauzată de emoții. Iluzia implică exercitarea unei influ- 
enţe a circuitelor emoționale din creier asupra circuitelor cre- 

ierului responsabile de perceperea lucrurilor sau de cunoaște- 
re şi de asemenea asupra circuitelor implicate în procesele de 
gîndire.“ 

„Aşadar“, a clarificat Dalai Lama, „este distorsionarea 
percepției.“ 

„Da“, a acceptat Richie. „Se apropie foarte mult de ceea 
ce spunea ieri Matthieu despre cunoașterea realităţii, așa cum 
este ea. Aceste influenţe ne întunecă capacitatea de a percepe 
realitatea. Ele reflectă felul în care emoţiile perturbă atît per- 
ceperea realității, cît şi gîndirea. De exemplu, persoanele care 
de regulă sînt anxioase şi temătoare îşi vor concentra atenţia 
asupra semnelor de ameninţare. Cei care suferă de fobia so- 
cializării, de pildă, se tem de multe situaţii sociale, cum ar fi 
să se afle în preajma altor oameni, să fie evaluaţi de alți oa- 
meni, să vorbească în public — lucruri de genul acesta. Cînd 
le este prezentată imaginea unui chip cu o expresie neutră, 
fără nici o expresie emoțională, subiecții de acest gen mani- 
festă o activare a nucleului amigdalian, care la subiecții nor- 
mali apare doar atunci cînd le este prezentat un chip cu o ex- 
presie înfricoșată.““ 

Richie a descris apoi conexiunile anatomice dintre nucelul 
amigdalian și acele părți ale sistemului care răspund de pro- 
cesul vederii. „Nucelul amigdalian se proiectează pînă în aria 
primară a creierului, acolo unde sînt recepționate mai întîi in- 
formaţiile vizuale. Aceste legături constituie un mecanism 
prin care emoțiile noastre negative pot influența percepţia in- 
formațiilor vizuale încă din primul moment al apariției lor.“ 

Dalai Lama a comentat: „În budism există o distincție cla- 
ră între percepția vizuală propriu-zisă şi conştientizarea min- 
tală a percepţiei vizuale. Sugeraţi că aceste conexiuni cu cor- 
texul vizual influențează pînă şi percepția vizuală ca atare?“ 

„Exact.“ 

„În textele de epistemologie budistă, se vorbeşte de diferi- 
te condiții în care se manifestă iluziile, situații în care pînă și 
percepția vizuală, de pildă, este distorsionată. Acestea sînt 

condiţii care preced nemijlocit o stare mintală. Mai precis, o 
stare mintală cognitivă poate influența în mod real percepția 
vizuală.“ 

„Ceea ce înseamnă că datele experimentale sînt în acord 
cu perspectiva budistă“, a spus Richie, trecînd la relatarea 
unui experiment care ajungea exact la aceeaşi concluzie. „Să 
zicem că pe un ecran vi se prezintă două cuvinte — «cuțit» şi 
«creion» — unul deasupra celuilalt; imediat după aceea pe 
ecran apare un punct şi trebuie să apăsaţi un buton imediat ce 
vedeţi punctul. Uneori, punctul apare în locul în care se afla 
mai înainte cuvîntul «creion», alteori apare în locul în care 
era cuvîntul «cuţit». Persoanele anxioase reacționează mult 
mai rapid atunci cînd punctul apare în locul ocupat anterior 
de un cuvînt cu o încărcătură emoţională care reprezintă o 
ameninţare, cum ar fi cuvîntul «cuţit». Acest rezultat este 
foarte clar şi poate fi ușor demonstrat.“ 

Apoi Richie a întărit spectaculos această concluzie. A pre- 
zentat o planşă pe care erau scrise mai multe cuvinte, fiecare 
cu o culoare diferită — „măr“ cu mov şi „casă“ cu galben. 
Unele cuvinte aveau o încărcătură emoţională, de pildă, „sîn- 
geros“ și „tortură“. Și toate cuvintele erau scrise în tibetană, 
nu în engleză, ceca ce a stîrnit un murmur apreciativ printre 
tibetanii aflaţi în încăpere. 

Aceasta era o variantă a testului Stroop, un test psihologic 
clasic, care evaluează felui în care emotiile influenţează per- 
cepția; subiecților li se cere să spună cu ce culoare este scris 
fiecare cuvînt. Richie a explicat: „Dacă sînteti anxioși, veti 
reacționa mult mai lent cînd vi se va cere să numiţi culoarea 
pentru un cuvînt care trezeşte anxietatea, pentru că vederea 
cuvîntului respectiv vă tulbură şi astfel vă este afectată capa- 
citatea de a accesa numele culorii. Acesta este un alt exemplu 
de situaţie în care emoţiile ne influențează percepția: viteza 
cu care veți rosti numele culorii este afectată de emoție, dacă 
sînteți o persoană anxioasă. 

Sfinţia Voastră, aş dori să închei cu un citat pe care îl con- 
sider foarte potrivit. Este din The Art of Happiness, pe care aţi 
scris-o împreună cu Howard Cutler: «Antrenarea sistematică 
a minţii, cultivarea fericirii, transformarea interioară autenti- 
că prin selectarea conștientă şi concentrarea asupra unor stări 
mintale pozitive şi prin rezistența în fața stărilor mintale ne- 
gative, toate acestea sînt posibile datorită însăşi structurii și 
funcţiilor creierului. Dar circuitele din creierul nostru nu sînt 
statice, şi nici fixe, pentru totdeauna. Creierele noastre sînt şi 
ele adaptabile.» 

Richie reprodusese același citat şi la sfîrșitul unui articol 
pe care îl scrisese pentru numărul dedicat aniversării sfirşitu- 
lui de mileniu al revistei Psychological Bulletin. Citatul redă 
viziunea personală a lui Richie cu privire la ceea ce ar putea 
să fie psihologia — ceea ce l-a atras către acest domeniu. 
Acele cuvinte descriau foarte sugestiv o îmbinare fericită în- 
tre interesele sale personale și cele profesionale. Pentru Ri- 
chie, Dalai Lama reprezenta întruparea calităţilor emoționale 
dezirabile, cum ar fi serenitatea și compasiunea, și posibilita- 
tea ca aceste calităţi să fie dobîndite de noi toți — reprezenta 
capacitatea umană de transformare. 

În această notă optimistă, cei prezenţi în sală au început să 
aplaude şi Richie şi-a împreunat palmele într-un salut către 
Dalai Lama, care i-a luat mîinile într-ale sale și şi-a atins 
fruntea cu ele, în semn de apreciere. 


CAPITOLUL 9 

În celebra lor carte, Le moine et le philosophe, Matthieu 
Ricard şi tatăl său, filozoful francez Jean-François Revel, 
s-au angajat într-un dialog complex pe teme de ştiinţă, bu- 
dism și sensul vieţii. Aici, Matthieu argumentează că de două 
mii de ani, sau chiar mai mult, practicanții budismului au fo- 
losit ceea ce poate fi considerată o „ştiinţă a interiorului“, o 
metodă sistematică de a transforma lumea interioară a omu- 
lui pentru a-l ajuta să devină mai bun — să fie mai puţin ego- 
ist şi să aibă mai multă compasiune, să dobîndească mai mult 
calm și linişte sufletească. Unul dintre rezultatele acestui pro- 
gram, observă el, este eliberarea de sub tirania emoțiilor dis- 
tructive. 

Astăzi, psihologia a început să îmbrăţişeze aceeași con- 
vingere — nu pe o bază religioasă, ci pe una ştiinţifică. În psi- 
„ hologie, obiectivul principal este acela de a influenţa functio- 
narea creierului pentru a se obține ameliorarea echilibrului 
emoţional. Iar cînd este vorba de suprimarea emoţiilor dis- 
tructive, acest obiectiv devine și mai presant. 

În discuţia de dimineaţă, Richard Davidson subliniase fap- 
tul că în creier emoţiile și intelectul se întrepătrund — apă- 
rînd posibilitatea ca potenţialul pozitiv al acestor conexiuni să 

ne permită să aducem mai multă inteligenţă în viaţa noastră 
emoţională. Mai precis, dictonul — neexplorat în discuţiile 
de dimineaţă — potrivit căruia experiențele repetate modifi- 
că creierul ridică întrebarea cum am putea să ne educăm cel 
mai bine emoţiile. Aceste subiecte practice urmau să fie abor- 
date în sesiunea de după-amiază — dar nu înainte ca discuţi- 
ile să demareze surprinzător, cu întrebări referitoare la cele 
mai subtile niveluri ale vieţii mintale. 

După prînz, manifestîndu-şi nerăbdarea, Dalai Lama a so- 
sit iarăşi devreme în sală, pe cînd ceilalți abia se adunau. A 
stat puţin de vorbă cu cei care sosiseră deja despre pana de 
curent ce se produsese în timpul prânzului. În vreme ce mem- 
brii personalului tehnic ajustau microfoanele, Alan Wallace a 
profitat de momentul de pauză pentru a pune o întrebare per- 
sonală înainte de începerea discuţiilor. 

Întrebarea lui Alan trimitea la o temă abordată anterior în 
cursul zilei, referitoare la legăturile dintre activitatea mintală 
şi funcționarea creierului. „De vreme ce încă n-am început 
discuţiile formale, aş vrea să-i pun Sfinţiei Voastre o întreba- 
re. Credeţi că — cel puţin la nivelul activității mintale de bază 
— este posibil să existe corespondenţi neurali pentru fiecare 
stare mintală?“ 

Dalai Lama a răspuns: „Nu avem motive să credem că sta- 
rea cea mai subtilă — numită «minte înnăscută», natura esen- 
țială a conștiinței însăși, adică natura luminoasă a acesteia — 
ar avea corespondenţi neurali, pentru că aceasta nu este fizi- 
că şi nici nu este parte din creier. Însă corelaţiile sînt cu sigu- 
ranţă posibile pentru toate celelalte procese mintale care se 
manifestă în decursul vieţii omului.“ 

Odată cu menţionarea expresiei „minte înnăscută“, Dalai 
Lama a adus în discuţie un subiect care reprezintă un punct 
central al interesului său personal pentru neurologie. Perspec- 
tiva sa budistă include noţiunea de continuitate a minţii la un 
nivel foarte subtil. Mai exact, deşi Dalai Lama accepta teoria 
neurologiei că evenimentele mintale obişnuite sînt corelate cu 

activitatea creierului, el credea că, la un nivel mai subtil al 
conștiinței, creierul şi mintea sînt două entități separate. 

Ba chiar considera că presupunerea tacită din neurologia 
cognitivă, potrivit căreia mintea şi creierul reprezintă în mod 
invariabil două laturi ale aceleiaşi activităţi, limitează orizon- 
tul cercetării ştiinţifice. Credea că această presupoziție îi im- : 
pune ştiinţei să-şi caute răspunsurile numai într-un cadru li- 
mitat arbitrar. Poate că în urma numeroaselor descoperiri şi 
progrese realizate în neurologie, oamenii de ştiinţă vor depăși 
această paradigmă şi vor lărgi limitele pe care şi le-a stabilit 
neurologia. 

De pildă, unul dintre fenomenele care i-ar plăcea să fie 
studiate de oamenii de știință este ceea ce tibetanii numesc 
„rămânerea în starea de lumină clară“ după moarte. Se spune 
că aceasta reprezintă situaţia. în care unii practicanți avansați 
ai meditaţiei sînt capabili, în momentul morţii, să rămînă în- 
tr-o stare meditativă timp de mai multe zile după ce respira- 
ţia lor încetează, interval în care corpul lor nu prezintă nici un 
semn de descompunere. Deşi acest fenomen este, se înțelege, 
destul de rar, Dalai Lama a auzit de curînd de un călugăr obiş- 
nuit, care, așa cum i-au relatat martorii, a rămas în starea de 
lumină clară timp de patru zile după moartea sa. 

La celălalt capăt al vieții, Dalai Lama se întreba dacă şti- 
ința ar putea să identifice cu precizie momentul în care fătul 
devine conştient sau momentul în care începe să raționeze. 
Din perspectivă budistă, acel punct este marcat de momentul 
trezirii conştiinţei subtile în minte. 


Influențe subtile 


Aceste consideraţii l-au dus pe Dalai Lama la o altă serie 
de întrebări, care ar sugera existenţa unei conștiințe subtile ce 
guvernează atît creierul, cît şi corpul. „Există aici un lucru 
care mă interesează foarte mult: o cogitaţie foarte subtilă, 
aproape sub limita conștiinței. De pildă, atunci cînd un indi- 

vid stă în linişte şi se gîndeşte la ceva, și dintr-o dată, din 
această stare calmă, ajunge să se înfurie, fără acţiunea nici 
unui stimul din afară, încotro căutăm cauza? Există oare do- 
vezi empirice constrîngătoare, care să ne permită să spunem 
că creierul a dat naștere acelei cogitaţii subtile, care a dus la 
mînie sau la alte emoții? Sau s-ar putea ca acest prag subtil 
sau cogitaţie cvasiconştientă să fi avut un efect asupra creie- 
rului — care, la rîndul său, a reacţionat trezind alte emoţii? 

„Fără îndoială că diferitele stări de echilibru sau de deze- 
chilibru ale corpului — bune sau rele — influenţează stările 
mintale. Acesta este un lucru demonstrat. Dar pe mine mă in- 
teresează în ce măsură mintea ca atare și mai ales gîndurile 
foarte subtile pot avea o influență asupra creierului. În acest 
caz, nu va exista o corelație uniderecțională de la creier la ac- 
tivitatea mintală, ci ea se va face şi invers, de la activitatea 
mintală la creier.“ 

Pe măsură ce intrau, participanţii începeau să fie atenţi la 
această conversaţie. Francisco Varela a preluat ideea, vorbind 
din perspectiva neurologiei cognitive. „Cred că Sfinţia Sa se 
referă la un aspect foarte important, care în știința modernă 
poartă numele de emergenţă (evident, cu un sens total diferit 
decât cel pe care îl are în budism). În termeni matematici, se 
poate spune că starea emergentă apare ca o consecinţă a unei 
stări globale. Starea minţii trebuie să exercite o influență asu- 
pra unei componente neurale mărunte, locale. Așadar, nu nu- 
mai că creierul dă naștere stărilor mintale, dar şi stările min- 
tale trebuie să fie capabile să modifice starea creierului. 
Aceasta este în mod necesar adevărat. Cu toate acestea, nu a 
fost cercetată prea atent această direcție, pentru că ideea pare 
să contrazică presupoziţiile occidentale. Dar este logic impli- 
cită în discursul ştiinţei actuale.“ 

Apoi, Dalai Lama a dus discuţia într-o direcție surprinză- 
toare: „Mă gindeam la influenţele filozofice şi teologice care 
încă se exercită asupra științei moderne a creierului. Owen, ai 
menţionat contextul kantian al ştiinţei modrne. Dar dacă pri- 

vim fundalul teologic al științei occidentale, ale cărei presu- 
puneri sînt perpetuate fără să fie puse în discuţie, se poate ob- 
serva că acesta nu cuprinde ideea de continuitate a conștiinței 
de la o viaţă la alta — ci se presupune, din principiu, că acest 
lucru este imposibil. 

De vreme ce, din perspectivă budistă, noi considerăm că 
toate procesele mintale derivă din mintea înnăscută, acea lu- 
minozitate care constituie natura fundamentală a conștiinței, 
am putea spune că toate procesele mintale care au fost studia- 
te de neurologie sînt proprietăți emergente ale acestei naturi 
esențiale a conștiinței. Eu cred că neurologia modernă lucrea- 
ză cu o perspectivă complet diferită, în care toate acestea sînt 
proprietăți emergente nu ale vreunei luminozităţi esențiale, ci 
ale creierului. Este o mare diferență.“ 


Este oare mintea doar o marionetă a creierului? 


Alan a urmărit implicaţiile discuţiei. „Așa cum a observat 
Francisco, în majoritatea textelor de specialitate se vorbeşte 
de o influenţă de jos în sus: creierul face un anumit lucru şi 
mintea îl urmează cu fidelitate, ca o marionetă. Însă Richie a 
atras atenţia asupra felului în care experienţa şi mediul modi- 
fică stările creierului într-un mod foarte concret, semnificativ, 
chiar pînă la nivel molecular. Nu am auzit încă nimic despre 
felul în care atitudinile modifică creierul. 

Sfinția Sa a ridicat întrebarea dacă gîndurile însele pot să 
aibă un impact asupra creierului atunci cînd pur și simplu stai 
şi te gîndeşti. Cauzalitatea nu merge îm ambele sensuri? Nu 
ar fi de folos să încercaţi să utilizaţi un alt limbaj, uzînd de tot 
prestigiul și autoritatea pe care le deţineţi în neurologie? 

Atunci cînd spuneţi pur şi simplu «experienţă și mediu», 
ca să fiu sincer, ca om, mă simt lipsit de orice putere. Vorbind 
la nivel afectiv, și nu raţional, mă simt ca și cum ar trebui să 
caut un mediu potrivit care să aibă un efect bun asupra creie- 
rului meu. Ca și cum ar trebui să aştept ca experienţele să 

vină la mine. Mă simt ca un pion, la fel ca atunci cînd aud de 
toate aceste lucruri pe care mi le face creierul. Dar dacă psi- 
hologia de astăzi ar începe să folosească o terminologie dife- 
rită, dacă ar spune că și atitudinile, gîndurile și valorile ne 
afectează creierul, ne-ar oferi o bază cognitivă pentru credin- 
ţa că putem schimba, totuși, ceva prin igienă psihologică şi 
educatie emoţională — ideea pe care a amintit-o şi Sfintia Sa. 
Trebuie să simţiţi că acest efort are un temei real.“ 

Dalai Lama a preluat această idee. „Cînd pui un accent atît 
de mare pe mediu, creier și așa mai departe, e ca şi cum tu 
n-ai putea fi niciodată sursa schimbărilor. Alţii trebuie să le 
realizeze pentru tine, nu tu însuţi. Mulţi credincioşi gîndesc la 
fel, că orice schimbare în bine în viaţa lor nu poate veni decît 
din afară, de pildă de la Dumnezeu, fără ca ei să depună prea 
mult efort. Cred că aceasta este o mare greşeală.“ 

„Cred că avem o ușoară neînțelegere“, a răspuns Richie 
Davidson. „Ori de cîte ori ai anumite gînduri sau emoţii pe 
care le generezi singur — de pildă, dacă stai în liniște și ge- 
nerezi imaginea unei scene vizuale — îți controlezi creierul. 
Îţi schimbi creierul. Acest lucru poate fi demonstrat precis în 
laborator. Ştim că oamenii îşi modifică tot timpul, în mod vo- 
luntar, creierul. 

Dacă luăm în considerare conceptul de «proprietate emer- 
gentă», aşa cum l-a folosit Francisco, gîndurile şi emoţiile la 
care vă referiţi sînt proprietăţi emergente ale creierului și, la 
rîndul lor, au influenţe asupra altor sisteme ale creierului. 
Dacă generăm în sinea noastră sentimente de bunăvoință iu- 
bitoare sau compasiune ori un anume tip de imagini, acest lu- 
cru va produce în mod invariabil schimbări în creier. Există 
astăzi o documentaţie științifică substanţială care arată că oa- 
menii pot într-adevăr realiza acest lucru. Potrivit neurologiei 
actuale, atunci cînd îmi mişc mîna, determin o schimbare a 
creierului meu. Cred că pur şi simplu ar trebui să exprimăm 
mai bine această idee.“ 

„Important în ideea lui Richie“, a dezvoltat Francisco, 
„este faptul că pînă şi în cazul unor acţiuni foarte simple, cum 
ar fi mişcarea mîinii, iluzia voinţei, pe care o acceptăm cu to- 
tii, este deja o manifestare a acestei cauzalități de sus în jos. 
Totul lucrează după acest model în creier — cauza se află la 
ambele capete.“ 

Nimeni nu a reacţionat la expresia provocatoare a lui 
Francisco, „iluzia voinţei“, iar Owen Flanagan a remarcat că 
filozofia s-a luptat cu aceleaşi întrebări în ce priveşte mintea 
şi creierul. „O tradiţie importantă în Occident, numită uneori 
dualism cartezian, susține ceea ce un filozof a numit «mitul 
fantomei din maşină». Ideea era aceea că există un suflet mic, 
necorporal, care interacționează cu creierul, aşa cum spunea 
Descartes, prin intermediul glandei pineale. Teza cea mai larg 
răspîndită astăzi printre filozofi este aceea că mintea este, de 
fapt, creierul. Aceasta nu înseamnă că este adevărat, ci doar 
că majoritatea celor care lucrăm în această ramură a filozofiei 
credem că aşa este. 

Este sigur adevărat că această cauzalitate este atît ascen- 
dentă, cît şi descendentă. Gîndurile noastre de nivel superior 
ne pot schimba corpul, însă procesele superioare de gîndire, 
în pofida faptului că sînt proprietăţi emergente, sînt ele înse- 
le procese ale creierului. Din felul în care Sfinţia Sa a pus în- 
trebarea, am detectat posibilitatea unei viziuni dualiste, anu- 
me aceea că, la un anumit nivel, s-ar putea să existe ceva mai 
mult decît activitate cerebrală — că există gînduri care nu sînt 
ele însele evenimente cerebrale, dar afectează evenimentele 
care au loc în creier. Însă concepţia ortodoxă, susținută la ora 
actuală de filozofii din Occident și cred că şi de majoritatea 
neurologilor, este aceea că orice eveniment mintal, oricît de 
exotic ar fi, chiar o stare de luminozitate, nu este altceva de- 
cît o stare a creierului.“ 

Cînd mintea conduce creierul 


Netulburat şi ferm, Dalai Lama şi-a urmărit în continuare 
interesul pentru acele procese mintale în care mintea guver- 
nează activitatea creierului. El a continuat: „Atunci cînd ne 
mișcăm ochii, este clar că percepția vizuală ni se schimbă, 
însă atunci cînd ne concentrăm atenţia asupra unui obiect din 
cîmpul nostru vizual, ţinînd în continuare ochii nemișcaţi, se 
pare că acesta este un eveniment pur mintal. Aceasta nu în- 
seamnă că nu există corespondenţi neurali ai acestei schim- 
bări a atenţiei, dar pare totuși un exemplu clar a ceea ce Fran- 
cisco a numit cauzalitate descendentă — mintea care 
influenţează fiziologia.“ Apoi a întrebat cum este descrisă în 
termeni ştiinţifici această modificare a atenţiei conştiente. 

Richie Davidson, ale cărui cercetări au legături directe cu 
această întrebare, a răspuns: „Expresia care a fost folosită în 
neurologia cognitivă este «atenţie spaţială», adică atunci cînd 
ai privirea concentrată asupra unui punct, dar ești conștient şi 
de ceea ce se petrece la periferia cîmpului vizual.“ 

„Ce se schimbă, de fapt, în acest mecanism de selecție?“, 
a întrebat Dalai Lama. „Pare evident că aici sînt implicate 
două procese. Unul este percepţia vizuală propriu-zisă, iar ce- 
lălalt este ceva cu totul diferit, un proces în decursul căruia 
sînt alese şi identificate, separate și evaluate lucrurile din acel 
cîmp vizual — dar nu într-o legătură directă cu direcţia în 
care este aţintită privirea. Astfel că întrebarea mea este dacă 
această cogniţie mintală are vreo conexiune cu o altă arie a 
creierului, pe lîngă cortexul vizual?“ 

Dalai Lama a continuat, propunînd experimente pentru 
gînduri, întrebînd ce s-ar petrece în creier atunci cînd indivi- 
dul ar privi pasiv la ceea ce se află în cîmpul său vizual şi ce 
s-ar petrece atunci cînd şi-ar păstra ochii deschişi, concen- 
trîndu-se asupra unui sunet. 

„Sfinția Voastră“, a răspuns Richie, „este o întrebare exce- 
lentă — aţi anticipat cercetările actuale asupra mecanismelor 
creierului care stau la baza atenţiei.“ Abilitatea de a-ți distri- 

bui selectiv atenția asupra diverselor elemente din cîmpul vi- 
zual fără a-ţi mişca ochii, a spus Richie, implică părți ale lo- 
bului frontal şi ale cortexului parietal. Însă concentrarea asu- 
pra unui sunet activează lobul frontal şi conexiunile cu 
cortexul auditiv. În situația în care ochii ar fi deschişi, iar 
atenția pasivă, s-ar produce o dezactivare la nivelul mecanis- 
melor de control ale lobului frontal care dirijează atenția, dar 
ar continua activitatea din sistemele senzoriale specifice ve- 
derii. 

În timp ce răspundea la întrebările lui Dalai Lama, mîini- 
le lui Richie erau într-o mişcare continuă, cu gesturi foarte 
clare, elegante şi precise, care ilustrau fiecare propoziție — 
aproape ca ale unui dirijor. Era mult mai degajat decît atunci 
cînd își prezentase materialul pregătit. 

Dimineaţă, Richie adusese cu el un mulaj, un model de 
plastic al creierului omenesc, care stătuse pe masa din faţa lui 
toată ziua, fără să fie folosit. Însă acum Thupten Jinpa a luat 
modelul pentru a clarifica afirmaţiile lui Richie —, dar a re- 
nunţat şi i l-a înmânat lui Francisco pentru a desprinde struc- 
turile relevante și a le arăta și celorlalți. 

Între timp, Dalai Lama și-a continuat argumentarea: „Să 
luăm două situaţii diferite, în care cogniția mintală este mai 
degrabă pasivă, decît alertă și dinamică. Una este o stare in- 
voluntară, eşti obosit şi mintea îţi este goală, echidistantă. 
Probabil că partea creierului care răspunde de cogniția minta- 
lă este dezactivată. Dar mai există şi posibilitatea ca mintea ta 
să fie foarte, foarte clară şi tu să alegi în mod voit să nu acti- 
vezi identificarea mintală şi toate celelalte procese. Nu vor 
exista anumite corelaţii neurale pentru fiecare dintre aceste 
două situaţii, voluntară şi involuntară? Aceste conexiuni sînt 
ele distincte şi identificabile în creier?“ 

În acel moment, Francisco a desprins de pe mulaj ambala- 
jul de plastic, după care l-a aşezat în faţa lui Richie — iar mu- 
lajul s-a desfăcut imediat în bucăţi, provocînd rîsul tuturor. 

„Un creier fracturat!“, a spus Richie, după care a conti- 
nuat: „Ca să răspund la întrebarea Sfinţiei Voastre, specialiş- 
tii nu au studiat această problemă în mod explicit, dar putem 
emite predicții foarte precise. Specialiștii vorbesc de o creşte- 
re a raportului între semnal și zgomotul de fond în starea de 
alertă. Informaţia senzorială, perceptivă şi mintală specifică 
acestei stări are un semnal mai puternic prin comparaţie cu 
zgomotul de fond; va avea un nivel foarte ridicat de activare. 
Însă atunci cînd sîntem obosiţi, se va înregistra o activitate de 
fond foarte pronunţată în alte părţi ale creierului, care va fi 
irelevantă, și vom putea prezice o activitate mai scăzută în 
aria vizuală a creierului. Aşadar, atunci cînd alegem să fim 
alerți, ar trebui să observăm un tipar de activare mult mai pro- 
nunțat, asociat atît cu evenimentele senzoriale, cît şi cu cele 
mintale.“ 

Această afirmaţie l-a făcut pe Dalai Lama să ceară o altă 
lămurire. „Lăsînd deoparte cazul în care individul este pur și 
simplu obosit, ați reușit să identificați corespondențe neurale 
corespunzătoare stării în care individul este foarte odihnit și 
simţurile sale sînt alerte, dar alege în mod conștient să nu de- 
clanşeze nici o activitate mintală, să nu judece, să nu identi- 
fice etc. materialul furnizat de simțuri?“ 

Aici Dalai Lama părea să se refere la o stare de meditaţie 
asemănătoare cu ceea ce — în timpul experimentelor din la- 
boratorul lui Richie de la Madison — lama Oser numise 
„conştiinţa deschisă“, o stare în care individul continuă să fie 
foarte conştient de activitatea sa mintală, dar nu se angajează 
în fluxul acesteia. Atenţia conştientă rămîne nemişcată şi 
echilibrată. Deși activitatea mintală pare să indice o oarecare 
activitate neurală, Dalai Lama se întreba dacă au fost cerceta- 
te procesele neurale care să corespundă acestei stări de con- 
știință „pasivă“. 

„Nu s-au desfășurat cercetări în această direcţie“, a răs- 
puns Richie. Însă în decurs de aproximativ un an, Richie avea 
să desfăşoare chiar el astfel de experimente la Madison. 

Emotii impulsive versus emoții deliberate 


În acel moment, Dalai Lama s-a uitat în direcția mea şi a 
dat din cap în semn că putem deschide sesiunea de discuții 
programată din acea după-amiază. Eu am început prin a-i în- 
treba: „Există întrebări pe care aţi dori să le ridicaţi sau aspec- 
te pe care aţi dori să le lămuriți?“ 

După discuţiile nostre, Dalai Lama mi-a mărturisit că fu- 
sese intrigat de relația dintre stările emoţionale şi activitatea 
din cortexul frontal stîng şi drept și nucleul amigdalian și de-a 
dreptul impresionat de faptul că acum exista o modalitate 
mult mai sofisticată de a investiga corespondențele dintre stă- 
rile mintale şi creier. El intuia că ar putea exista conexiuni 
strînse cu psihologia budistă, deși nu era încă clar modul pre- 
cis în care neurologia s-ar putea suprapune cu teoria budistă 
asupra minţii. De pildă, se întreba ce rol se va descoperi că 
joacă raţiunea sau gîndirea, în general, în emoţiile bune sau în 
cele distructive — de vreme ce raţiunea este, de asemenea, o 
funcţie a lobilor frontali. 

După o pauză lungă, Dalai Lama a spus: „Am ascultat o 
mulţime de informaţii ştiinţifice despre emoțiile negative, 
cum ar fi frica, mînia și aşa mai departe. Toţi oamenii au aces- 
te emoţii; ele sînt foarte naturale. Mă interesează să aflu dacă, 
din perspectivă neurologică, putem detecta o diferență calita- 
tivă, percepută de budism, între două tipuri de emoţii. Pe de 
o parte, există emoțiile impulsive, cum ar fi mînia. Ele pot să 
difere în intensitate de la un individ la altul, dar nu există nici 
un indiciu că le poţi cultiva în mod deliberat sau că le poți 
spori capacitatea. 

Pe de altă parte, există emoţii cum ar fi compasiunea și 
dezamăgirea față de starea de neiluminare, despre care vor- 
besc budiștii. Putem întări efectiv aceste stări emoționale, 
dacă le cultivăm în mod deliberat printr-o practică prelungită 
ȘI prin obişnuinţă. Să luăm credința, de exemplu. Există cre- 
dința oarbă, care este spontană, dar există şi alte tipuri de cre- 

dinţă, care se bazează pe admirarea şi aprecierea calităţilor — 
ceea ce budiştii ar numi credinţa bazată pe înțelegere. 

Puteţi imagina un experiment ştiinţific care să detecteze 
dacă există diferenţe apreciabile între aceste două tipuri de 
emoții, impulsive și deliberate?“ 

„Sfinția Voastră“, a răspuns Richie, „ieri ați menționat că 
anumite tipuri de emoții pozitive ar fi mult mai probabil să se 
fondeze pe rațiune, pe cîtă vreme anumite tipuri de emoţii ne- 
gative apar în mod spontan. În neurologie, aceasta este o ob- 
servaţie foarte interesantă. În această dimineaţă, am prezentat 
cîteva dovezi care indică faptul că anumite tipuri de emoţii 
pozitive sînt asociate cu activarea lobului frontal stîng al cre- 
ierului. Aceasta este de asemenea o arie în care au loc şi anu- 
mite procese de gîndire.“ 

Pe măsură ce Richie a început să dezvolte subiectul, inte- 
resul lui Dalai Lama s-a accentuat: „Și există dovezi foarte 
solide că ne putem folosi abilităţile de raționare pentru a spori 
activitatea în această arie, lucru care, la rîndul său, poate pro- 
mova anumite emoţii pozitive. Potrivit anumitor studii, cu cât 
activarea din aria frontală stîngă este mai puternică, cu atit 
sînt mai pronunțate anumite emoţii pozitive, cum ar fi vigoa- 
rea, zelul şi perseverenţa.“ 

M-am gîndit că Dalai Lama ar fi interesat şi de rolul lobi- 
lor frontali în tipurile de acte emoţionale impulsive, pe care el 
le punea în opoziție cu emoţiile deliberate, aşa că l-am între- 
bat pe Richie dacă există cercetări în această direcţie. 

„N-am avut timp să vorbesc despre aceasta mai devreme“, 
a spus Richie, „dar există dovezi că în anumite tipuri de emo- 
tii negative spontane — de pildă, atunci cînd oamenii comit 
acte de violenţă sau alte acte antisociale în mod impulsiv, fără 
să se gîndească — activitatea din lobii frontali este sub limi- 
tă. Tocmai a apărut un studiu care arată că este vorba chiar de 
o atrofiere, adică de o micșorare a lobului frontal, la indivizii 
care au o înclinaţie către aceste gen de comportament antiso- 
cial spontan — un comportament care nu este precedat de de- 
liberare!. 

Sfinția Voastră, una dintre concluziile pe care le sugerea- 
ză aceste date este aceea că există anumite tipuri de gînduri 
pe care le putem cultiva pentru a ne întări emoţiile pozitive şi 
că acele gînduri ar trebui să fie asociate cu schimbări în 
această arie a creierului. Însă este nevoie de studii mai amă- 
nunțite în această direcţie.“ 


Descătușarea gîndurilor: războinicii porumbei 


Aici a intervenit Matthieu Ricard. „Am vorbit foarte mult 
despre posibilitatea de schimbare. Cum se produce această 
schimbare în contextul practicii contemplației? Ştim că emo- 
tiile durează cîteva secunde, că dispoziţiile durează, să zicem, 
o zi şi că temepramentul se şiefuieşte de-a lungul anilor. Așa 
că dacă vrem să ne schimbăm, este limpede că trebuie să ac- 
ționăm mai întîi asupra emoţiilor, ceea ce ne va ajuta să re 
schimbăm dispoziţiile, fapt care va duce în cele din urmă la 
fixarea modificărilor de temperament. Cu alte cuvinte, tre- 
buie să începem prin a lucra cu acele evenimente instantanee 
care au loc în mintea noastră. Aşa cum obișnuim noi să spu- 
nem, dacă avem grijă de minute, orele își vor purta singure de 
grijă. 

Cum ar trebui să procedăm însă în termeni practici? Pe- 
rioada refractară și toate celelalte vor fi puțin cam prea abs- 
tracte pentru cel care vrea să înceapă chiar acum să se ocupe 
de emoțiile sale. Prin urmare, unul dintre elementele-cheie se 
referă la felul în care se înlănţuie gîndurile, la felul în care un 
gînd duce la altul. 

Învățătorul meu mi-a spus o poveste despre un fost co- 
mandant de oști din estul Tibetului, care a renunțat la toate ac- 
tivitățile sale militare și lumești și s-a retras într-o peşteră 
pentru a medita. A stat acolo timp de cîţiva ani. Într-o bună zi, 
în faţa peşterii sale s-au aliniat mai mulți porumbei și el le-a 
dat o mînă de grăunţe. Însă în vreme ce îi privea, stolul de po- 
rumbei i-a amintit de legiunile de războinici pe care îi avuse- 

se sub comanda lui și acest gînd i-a amintit la rîndul său de 
expedițiile în care fusese — și a devenit foarte mînios gîndin- 
du-se la foștii săi inamici. Aceste amintiri i-au invadat curînd 
mintea, după care a coborât în vale, și-a găsit tovarășii de lup- 
tă şi s-a dus iarăși la război! 

Povestea arată cum un gînd izolat poate să se dezvolte 
devenind o adevărată obsesie, ca un norișor alb care se trans- 
formă într-un nor întunecat şi imens, străbătut de fulgere. 
Cum putem face față acestei situații? 

Atunci cînd vorbim de meditaţie, cuvîntul pe care-l folo- 
sim în tibetană înseamnă, de fapt, «familiarizare». Trebuie să 
ne familiarizăm cu o nouă modalitate de a aborda apariţia 
gîndurilor. La început, cînd apare un gînd de mînic, de dorin- 
tă sau de invidie, nu sîntem pregătiţi pentru el. Așa că, în de- 
curs de cîteva secunde, acel gînd a dat deja naștere unui al 
doilea și unui al treilea gînd şi în curînd mintea noastră este 
invadată de gînduri care ne întăresc mînia sau invidia — iar 
apoi este deja prea tîrziu. Avem deja necazuri, ca atunci cînd: 
de la o singură scînteie se aprinde pădurea întreagă. 

Calea principală de a interveni a fost numită «a privi îna- 
poi» la un gînd. Atunci cînd apare un gînd, trebuie să îl pri- 
vim şi să ne uităm în urmă, la sursa din care provine. Trebuie 
să investigăm natura acelui gînd, care pare atît de solid. În 
timp ce îl privim, aparenta sa soliditate se va dizolva și gîndul 
se va disipa fără să dea naştere unui lanţ de gînduri. Scopul nu 
este acela de a încerca să blochezi apariţia gîndurilor — ori- 
cum acest lucru nu este posibil —, ci acela de a nu le lăsa să-ţi 
invadeze mintea. Şi acest exercițiu trebuie repetat mereu şi 
mereu, pentru că nu sîntem învăţaţi să ne administrăm gîndu- 
rile în acest fel. Sîntem ca o coală de hîrtie care a stat rulată 
multă vreme. Dacă încercăm să o netezim pe masă, se va 
încolăci din nou, în clipa în care luăm mîna de pe ea. Aici in- 
tervine antrenamentul. 

Unii se întreabă ce fac cei care se retrag în sihăstrie, stînd 
aşezaţi timp de opt ore pe zi. Exact acest lucru: se familiari- 

zează cu o nouă modalitate de a aborda apariţia gîndurilor. 
Atunci cînd începi să te obişnuieşti să recunoști gîndurile pe 
măsură ce apar, este ca şi cum ai recunoaşte rapid o persoană 
dintr-o mulţime. Atunci cînd în minte apare un gînd puternic 
de atracţie sau de mînie, despre care știi că este pe cale să 
ducă la o proliferare a altor gînduri asemănătoare, poți să 
spui: «Ah, iată că vine acel gînd.» Acesta este primul pas. Iar 
acest prim pas te ajută să eviți să fii invadat de acel gînd. 

Cînd te-ai obișnuit să faci acest lucru, procesul de admi- 
nistrare a propriilor gînduri devine mult mai natural. Nu mai 
trebuie să te lupti şi să aplici antidoturi specifice fiecărui gînd 
negativ, pentru că ştii deja cum să le faci să dispară, fără să 
mai lase nici o urmă. Gîndurile se dezleagă singure. Exem- 
plul dat, de regulă, este acela al şarpelui. Dacă și-a înnodat 
din greşeală corpul, poate să defacă nodul fără efort, fără să 
aibă nevoie de vreun ajutor din afară. În cele din urmă, va 
veni vremea ca gîndurile să vină şi să plece ca o pasăre care 
trece pe cer fără să lase nici o urmă. Celălalt exemplu tipic 
este acela al hoţului care intră într-o casă goală. Proprietarul 
nu are nimic de pierdut şi hoţul nu are nimic de cîştigat. 

Aceasta este o experienţă a libertăţii. Nu devii pur şi sim- 
plu apatic, ca o legumă, ci ai ajuns să-ţi domini gîndurile. 
Acestea nu te mai pot duce de nas. Dar aici se ajunge numai 
prin antrenament susținut și experienţă autentică. 

Aceasta este totodată și calea prin care îți poți dezvolta 
gradual anumite calităţi care îți vor deveni o a doua natură, un 
nou temperament. Să luăm ca exemplu compasiunea. A exis- 
tat în secolul al XIX-lea un mare ermit, numit Patrul Rinpo- 
che. Într-o bună zi, i-a spus unui discipol al său să se ducă în- 
tr-o peşteră și să mediteze șase luni, timp în care să nu se ` 
gîndească la altceva decît la compasiune. La început, senti- 
mentul de compasiune este pentru toate ființele neîndoielnic 
fals și artificial. Apoi, treptat, mintea se umple de compasiune; 
compasiunea rămîne în minte fără să mai facem vreun efort. 

După ce au trecut cele șase luni, discipolul stătea la intra- 
rea în peşteră și a zărit jos, în vale, un călăreț singuratic cîn- 
tînd. Yoghinul a avut un soi de premoniţie clară, un sentiment 
puternic că omul acela urma să moară în decurs de o săptămi- 
nă. Apoi, contrastul dintre imaginea călărețului care cînta ve- 
sel și acea intuiție bruscă pe care o avusese a făcut ca yoghi- 
nul să fie cuprins de o tristeţe fără margini, gîndindu-se la 
existența condiționată a oamenilor, ceea ce budiştii numesc 
samsara. În acel moment, mintea i-a fost invadată de o com- 
pasiune copleșitoare, care nu l-a mai părăsit niciodată. I-a de- 
venit o a doua natură, sensul suprem al meditaţiei. Vederea 
acelui om nu a fost decît un declanșator — esențială a fost fa- 
miliarizarea anterioară. Incidentul respectiv nu ar fi avut ace- 
lași efect asupra lui dacă nu ar fi petrecut ultimele șase luni 
cufundîndu-se în compasiune. 

Noi discutăm aici despre cum am putea să ajutăm societa- 
tea. Dacă aspirăm să contribuim cu ceva la societate — să do- 
bîndim o nouă viziune asupra lucrurilor — trebuie să înce- 
pem cu noi înşine. Trebuie să luăm decizia de a ne 
transforma, şi această transformare se poate realiza numai 
prin exerciţiu, nu prin idei care zboară. Aceasta este contribu- 
ţia care vine din practica budistă.“ 

Pe tot parcursul discursului lui Matthieu, Dalai Lama-a 
stat aplecat înainte, ascultînd cu atenție. Apoi și-a scos oche- 
larii şi, cu un ton extrem de sincer, a spus: „Foarte bine, mi- 
nunat.“ 

Paul Ekman ascultase și el, captivat. 


Aserviţi de emoții 


Apoi, Venerabilul Amchok Rinpoche a vorbit foarte încet 
de la locul său, din spatele lui Dalai Lama: „În ce măsură pot 
fi întărite prin gîndire emoțiile negative, aşa cum se întîmplă 
cu emoţiile pozitive sau constructive?“ 

Richard Davidson a răspuns: „Cred că există o clasă de 
emoţii distructive care apar în mod spontan, aşa cum a spus 

şi Sfinţia Sa. O emoție de acest gen apare însoţită de o lungă 
perioadă refractară, ca să folosesc expresia lui Paul Ekman; 
odată ce o emoție a fost declanșată, ea preia controlul. Există 
date care indică faptul că aceste emoții sînt asociate cu o ac- 
tivare liberă sau, în orice caz, mai puţin inhibată a unor struc- 
turi cum ar fi nucleul amigdalian, care sînt conectate cu cor- 
texul frontal.“ 

Richie a argumentat că astfel de emoții impulsive sînt mai 
degrabă slăbite de gîndire, decît întărite: „Reflecția susținută 
va activa cortexul frontal şi va inhiba nucleul amigdalian. lar 
în acest fel, potrivit neurologiei, însuşi actul de a gîndi ar tre- 
bui să acționeze ca un inhibitor asupra acestui tip de emoții 
distructive. Dar aceasta nu înseamnă că nu există anumite 
emoţii distructive care pot fi întărite prin gîndire. Probabil că 
există. Însă acele emoții distructive foarte puternice, care apar 
în mod spontan, vor fi, probabil, combătute de gîndire.“ 

Paul Ekman stătea pregătit să intervină. „Întrebarea mea 
se referă la termenul de «gîndire». În exemplul pe care l-am 
prezentat ieri, despre propria mea experienţă în încleştarea 
emoţiilor, îmi treceau prin minte o mulțime de gînduri: «Este 
oare cu un alt bărbat? A avut un accident de mașină?» Aţi pu- 
tea spune că toate acestea erau gînduri nerezonabile, dar nu 
cred că era vorba de o lipsă totală de activitate a abilităţilor 
cognitive — care presupun că înseamnă activitate la nivelul 
lobilor frontali.“ 

Richie nu a fost de acord cu această concluzie. „Cred că în 
acel caz, Paul, gîndurile tale erau cele conduse de emoţii și nu 
invers, adică nu gîndurile erau cele care dirijau sau reglau 
emoţiile. Gîndurile au apărut ca o consecință a emoţiei pe 
care o resimţeai.“ 

„Eram dominat complet de emoție“, a spus Paul. 

„Noi vorbim de folosirea gîndirii pentru a ne regla emoţi- 
ile într-un mod mult mai conştient şi mai voluntar decît de 
obicei“, a spus Richie. În acea situaţie, gîndurile tale nu erau 
intenționate. Ele îți apăreau spontan, ca o consecință a emo- 

tiei. Numai atunci cînd ai încercat să depășeşti emoția, atunci 


cînd te-ai distanțat puţin de acel eveniment ai început să cul- 
tivi gînduri voluntare, care au suprimat mânia.“ 

„Cred că este ceva mai complicat“, a răspuns Paul, „pen- 
tru că, în combinaţie cu toate acele gînduri, exista o conștiin- 
tă deliberată și un efort de a mă convinge să nu acţionez con- 
form acelor gînduri şi sentimente. Însă acesta era un alt gen 
de gînd. Eu mă întreb la ce nivel de precizie putem ajunge 
atunci cînd spunem că genul corect de gînduri, gîndurile 
bune, cele care nu sînt aservite emoțiilor, implică lobul fron- 
tal. Şi la fel, atunci cînd spunem că celelalte feluri de gîndire 
conștientă, care nu sînt voluntare, ci dirijate de emoții, nu im- 
plică deloc acea parte a creierului.“ 

„Pacienţii care au suferit leziuni ale lobului frontal“, a ob- 
servat Richie, „nu-şi pot dirija în mod voit gîndurile. Aici se 
află diferența esențială.“ 


Dalai Lama a intervenit: „Și din punct de vedere budist, se. 


disting mai multe tipuri de gînduri. Unele sînt valide, altele 
nu. De exemplu, gîndurile implicate în dezvoltarea compasiu- 
nii se întemeiază pe o experienţă validă sau pe anumite obser- 
vaţii valide. Dar există şi alte tipuri de gînduri, care pot duce 
la o amplificare a mîniei. Te poți gîndi că cineva te-a tratat ne- 
cinstit şi, deşi poate fi un gînd fals, începi apoi să reflectezi la 
acest lucru. Este un tip de raționare, dar nu se bazează pe o 
temelie solidă şi nici nu susține emoția într-o măsură foarte 
mare. 

Am dreptate, Paul, dacă presupun că tu sugerezi, de fapt, 
că ar fi mult prea simplist să asociem gîndurile valide cu ac- 
tivitatea lobului frontal şi alte tipuri de gînduri cu o activita- 
te în altă parte a creierului?“ 

„Da“, a spus Paul. 

„Da“, a întărit și Richie. „Şi nu asta voiam să spun. Sub 
influenţa unei înlănțuiri de gînduri negative, individul poate 
plănui să comită o acțiune imorală sau violentă, gîndindu-se 
la ea și fixîndu-şi în minte toate detaliile în mod premeditat. 

Și această activitate implică lobii frontali, într-un mod cît se 
poate de negativ. Deci, nu am vrut să sugerez că orice activi- 
tate a lobilor frontali este în mod necesar legată de gîndurile 
pozitive. Nu este deloc așa.“ 

„Deşi această concluzie trimitea la un răspuns mai direct la 
întrebarea iniţială a lui Amchok Rinpoche, referitoare la cul- 
tivarea ideologică şi deliberată a emoțiilor distructive, cum ar 
fi ura, ne-am oprit aici şi nu am explorat toate implicaţiile. 
Așa cum putem afla de la ştirile zilei, există o varietate de 
aplicaţii negative ale lobilor frontali, cum ar fi lozincile care 
îi aţiţă pe oamenii care aparţin unui anumit grup să îi urască 
pe alţii, care ţin de un alt grup. Dar în acest moment discuția 
noastră s-a îndreptat către căutarea unor remedii. 


Educaţia inimii 


Am revenit la un comentariu anterior al lui Dalai Lama. 
„Aceasta ne readuce la observaţia Sfinţiei Sale, că trebuie să 
înţelegem în detaliu complexitatea emoțiilor distructive pern- 
tru a putea să găsim remediile lor — mai ales atunci cînd stu- 
diem cum pot fi educați oamenii astfel încît ei să depăşească 
aceste emoţii. Matthieu a prezentat un model, inspirat de 
practica budistă, în care începi cu efortul de a aduce în minte 
o stare pozitivă, cum ar fi compasiunea, și apoi repeţi exerci- 
tiul pînă cînd devine o stare familiară, un obicei, moment în 
care ea devine stabilă. Aceasta pare să sugereze un model ge- 
neral după care am putea începe să schimbăm aceste procese 
şi să-i ajutăm pe oameni-să cîştige mai mult control asupra 
emoţiilor distructive. 

Știu că pe toți ne interesează acest lucru, Sfinţia Voastră“, 
am adăugat eu, sperînd să îndrept discuţia spre aplicațiile 
practice — spre modurile în care oamenii ar putea fi ajutați 
să-şi depășească emoţiile distructive. 

Mark Greenberg a luat cuvîntul. „Aș dori să fac o obser- 
vație şi apoi să-i pun o întrebare lui Richie. Toate acestea ne 

arată că nu căutăm doar moduri de a dezvolta reflectia, ci şi o 
educaţie a inimii. Acestea sînt două procese fundamentale. Şi 
ambele trebuie stimulate. Întrebarea este, aşadar, următoarea: 
crezi că dacă noi, ca adulți, am cultiva prin exerciţiu bună- 
voinţa iubitoare, aceasta ar putea influenţa și perioada de eli- 
berare din strînsoarea emoţiilor negative?“ 

„Sau cît de puternic sîntem afectaţi de ele sau cît de des?“, 
am adăugat eu. 

Ştiam că Richie ar fi răspuns afirmativ la această întreba- 
re, dar a intervenit Matthieu şi ne-a îndreptat atenţia într-o 
altă direcţie. „Într-un studiu efectuat asupra copiilor aflați în 
perioada de recuperare după o traumă provocată de o catas- 
trofă naturală, s-a descoperit că exista o diferență semnifica- 
tivă în privinţa intervalului de recuperare la copiii din Ban- 
gladesh, care proveneau din comunităţi budiste. Copiii care 
fuseseră educați în spiritul valorilor budiste și-au revenit mult 
mai repede şi au fost mult mai puţin traumatizați decât copiii 
care proveneau din alte culturi. Se pare că acest fapt se dato- 
rează felului în care fuseseră educați, în spiritul cultivării bu- 
năvoinţei. 

În societatea tibetană, de pildă, foarte rar vezi copii care 
omoară insecte. Îmi aduc aminte că am călătorit în Franţa în- 
tr-un autocar împreună cu un grup de călugări tibetani şi, la 
un moment dat, șoferul a omorît o albină. Tibetanii au fost 
de-a dreptul șocați. Studiul efectuat asupra copiilor din Ban- 
gladesh arată că această cultivare a compasiunii se corelează 
cu o abilitate mai dezvoltată de recuperare în urma stresului 
şi a traumelor.“ 

Dalai Lama dorea să mai adauge ceva la povestea lui Mat- 
thieu despre călugărul care meditase timp de şase luni asupra 
compasiunii. „Din punct de vedere budist, succesul meditaţiei 
sale asupra compasiunii a depins de purificarea de negativita- 
te şi de amplificarea calităţilor pozitive, a virtuţilor. Medita- 
torul nu repeta pur și simplu termenul de «compasiune» ca pe 
o mantră, în fiecare oră, în fiecare secundă — «compasiune, 

compasiune, compasiune». Nu acesta este procesul de fami- 
liarizare. Procesul implică mai degrabă o îndreptare a fiecă- 
rui gînd conștient către țelul de a cultiva compasiunea, astfel 
încît, în orice activitate s-ar angaja individul, face întotdeau- 
na aceasta din acea direcție. Acesta este un tip de dedicare 
unidirecţională. Şi aceasta este ceea ce a dat naștere experien- 
tei sale.“ 

Matthieu a dezvoltat ideea: „Aceste practici sînt uneori 
foarte dificile. În sutre, se explică cum poţi să urmezi aceas- 
tă disciplină cu fiecare gest. Cînd se ridică, practicantul gîn- 
dește: «Fie să mă ridic pentru a elibera toate făpturile vii de 
suferință.» Cînd îşi leagă centura, se gîndeşte: «Fie să cultiv 
centura contemplației.» Cînd coboară scările, își spune: «Fie 
să cobor iarăşi pentru a elibera toate făpturile vii de suferin- 
tă.» Cînd deschide ușa: «Fie ca ușa eliberării să se deschidă 
pentru toate făpturile vii.» Cînd închide ușa, îşi spune: «Fie 
ca ușa suferinței să se închidă pentru toate fâpturile vii.» Ast- 
fel, fiecare clipă se umple cu gîndul compasiunii. Compasiu- 
nea va deveni o parte a fluxului de gînduri al minții.“ 

„Cred că descrierea făcută de Matthieu antrenamentului 
budist este foarte pertinentă din perspectiva neurologiei“, a 
spus Richie Davidson. „Putem începe să ne gîndim cum 
schimbă efectiv creierul acest gen de antrenament, în care fie- 
care acțiune este asociată cu gîndul de a cultiva compasiunea. 
Avem toate motivele să credem că un antrenament atât de pro- 
fund şi de sistematic ne poate afecta creierul în anumite mo- 
duri. Începem astfel să detectăm precis ce regiuni ale creierului 
şi ce conexiuni pot fi stimulate pentru a facilita recuperarea 
mai rapidă după genul de traume la care s-a referit Matthieu; 
există cercetări care pot constitui un model de descoperire a 
beneficiilor acestui tip de antrenament. Însă nimic de acest 
gen nu a fost studiat pînă acum cu instrumente știintifice, 
pentru simplul motiv că genurile de intervenţii cu care am 
avut noi de-a face în Occident se situează, am putea spune, la 
nivelul şcolii de infirmieri prin comparaţie cu nivelul per care 
îl descrie Matthieu.“ 

40 de ore pentru compasiune 


Pe tot parcursul discuţiei, Paul dăduse din cap că este de 
acord. Acum a întrebat: „Ce s-ar întîmpla dacă guvernatorul 
Californiei ar veni şi ți-ar spune ţie, Richie, sau Sfinţiei Voas- 
tre: «Vă acord 40 de ore pentru a-i antrena pe toți gardienii de 
închisoare, dacă credeţi că la sfîrşit aceștia vor deveni mai 
umani și mai miloşi»? A obține 40 de ore ar fi un lucru extra- 
ordinar, dar este posibil. Cunosc situaţii în care guvernanţii au 
fost dispuşi să acorde acest interval de timp. Evident, acest 
interval este foarte scurt în comparaţie cu miile de ore necesa- 
re antrenamentului de care vorbiţi. Dar s-ar putea schimba ceva 
în comportamentul oamenilor în decursul celor 40 de ore?“ 

„Am o poveste despre aceasta“, a răspuns Matthieu. „Este 
despre un om care preda meditaţia în închisoare. Nu era me- 
ditația budistă, ci doar o tehnică de relaxare a minţii. Avea 
de-a face cu criminali înrăiţi, oameni care făceau închisoare 
pe viaţă şi continuau să se ucidă între ei în închisoare. Unul 
dintre aceştia, un şef de grup, a început exercițiile pentru că i 
s-a părut că e ceva nou. Și la un moment dat în cursul pregă- 
tirii a spus — într-un fel foarte dramatic — că se simte ca și 
cum un zid s-ar fi prăbuşit dintr-o dată. Şi-a dat seama că pînă 
atunci funcţionase numai sub impulsul urii. 

Înainte, toate relaţiile sale cu ceilalți implicau ură și domi- 
nație și apoi toate acestea au dispărut dintr-o dată. Aceasta 
spune multe despre elasticitate, despre faptul că pentru încer- 
carea unor idei noi nu e nevoie neapărat de mii de ore. Apoi 
şeful de bandă s-a străduit din răsputeri să se acomodeze cu 
acest nou sentiment, a încercat să-l împărtășească cu cei câți- 
va oameni care se pregăteau împreună cu el. Din păcate, după 
un an de zile, a fost el însuși ucis în închisoare, însă în acest 
ultim an din viaţa lui a trăit o experiență complet diferită.“ 

„Eşti multumit de răspuns?“, l-am întrebat pe Paul. 

„Nu“, a spus el „Încă aştept să primesc un răspuns de la 
Richie și de la Sfinția Sa.“ 

Dalai Lama i-a oferit un răspuns: „Există o tehnică de me- 
ditație clasică în budismul tibetan pentru cultivarea compa- 
siunii, numită «schimbul între sine și ceilalți», prin care îţi 
imaginezi că te pui în locul victimei. Schimbi locurile.“ 

„Credeţi că implementarea acestei tehnici ar aduce ace- 
leași beneficii și în cazul gardienilor?“, l-a întrebat Paul pe 
Dalai Lama. 

„Cu siguranţă ar avea ce învăţa din această experienţă“, a 
răspuns acesta. 


Compasiunea nu este neapărat religioasă 


Mark Greenberg i-a sugerat lui Paul să lărgească cadrul 
întrebării dincolo de preocuparea sa pentru închisori. „Dar 
dacă am introduce un antrenament pentru cultivarea bună- 
voinţei iubitoare, sau alt gen de tehnică de meditaţie, la pro- 
fesori, astfel încît aceştia să devină mai atenţi cu elevii lor? 
Evident, capacitatea lor de a accepta o astfel de pregătire ar fi 
variată. Marea. întrebare este, așadar, următoarea: pentru 
aceia care vor opune rezistență la o astfel de pregătire sau o 
vor găsi prea ciudată, putem descoperi moduri de aplicare a 
ei care să fie atît de laice încît să fie considerate acceptabile? 
Aceasta este o întrebare foarte importantă pentru noi, cei care 
lucrăm cu profesorii, pentru că mulţi profesori nu manifestă 
prea multă compasiune față de elevii lor.“ 

Dalai Lama a făcut un gest sugestiv, ca şi cum ar atinge un 
deget de cap. „Aceasta este problema esenţială. Cultivarea 
bunăvoinţei iubitoare și a compasiunii nu este, în esență, un 
comportament religios. Are o valabilitate și o aplicabilitate 
mult mai generale. Nu trebuie să fii o persoană religioasă sau 
să te alături unui cult religios pentru a face acest lucru. De 
aceea cred că este important să dezvoltăm tehnici cu o orien- 
tare laică, şi nu pur și simplu religioasă.“ 

„40 de ore sînt oare suficiente pentru un asemenea antre- 
nament?“, a întrebat din nou Paul. 

„Cred că 40 de ore ar fi suficient“, l-a asigurat Matthieu. 
„Oamenii se gîndesc foarte rar la ceea ce simt ceilalți. Por- 
nind în această direcţie se va declanşa un proces care va con- 
tinua de la sine. Dacă oamenii ar petrece 40 de ore concen- 
trîndu-se asupra acestui fel de a privi lucrurile, s-ar produce o 
diferență uriaşă.“ 

Voiam să îl stimulez pe Dalai Lama să se gîndească la ce 
anume ar trebui inclus într-un asemenea program. Aşa că 
m-am întors către el și am spus: „Richie a sugerat că dacă oa- 
menii ar cultiva bunăvoința iubitoare, chiar şi gardienii din 
închisori, acest exercițiu le-ar schimba modul de a se raporta 
la emoţiile distructive. Le-ar depăşi mult mai repede şi ar fi 
mult mai înclinați către cultivarea emoţiilor pozitive. Apoi se 
mai ridică întrebarea referitoare la aplicabilitatea numeroase- 
lor tehnici utile pentru cultivarea stărilor pozitive, pe care le 
găsim în budismul tibetan. Lăsînd deoparte budismul, vă vin 
în minte şi alte tehnici care pot fi modificate pentru uzul pu- 
blicului larg și care pot avea aplicaţii practice, ajutîndu-i în 
acest fel pe oameni?“ 


Dalai Lama mi-a răspuns cu multă energie: „Eu am discu- 


tat chestiunea unei etici morale şi laice de multe ori. Dificul- 
tatea este aceea că, în conștiința publicului, termenul de «eti- 
că» este aproape un lux. Putem să-l ocolim, dacă vrem, şi e în 
regulă. Dar trebuie să nu uităm că lucruri precum educaţia şi 
sănătatea nu reprezintă un lux; ci sînt imperative. De exem- 
plu, în ştiinţa și cercetarea medicală, foarte multe eforturi sînt 
dedicate găsirii modului ideal de hrănire, necesar pentru o 
dezvoltare deplină a creierului la copii, găsirii tipului de exer- 
ciţii pe care copiii ar trebui să le facă pe măsură ce cresc etc. 
Sănătatea nu este considerată niciodată un lux. Și nici edu- 
caţia nu este considerată în societatea noastră un lux — și ea 
reprezintă un imperativ. Şi totuşi cînd analizăm sistemul de 
educație, observăm că nu le oferim copiilor decît informaţie. 
Ei învaţă să citească și să acumuleze cît mai multe informa- 
tii, care le vor permite în cele din urmă să obțină o slujbă. 

Dar unde sînt educaţia şi cercetările care să se ocupe cu 
adevărat de dezvoltarea minții? Oamenii spun: «Ah, ar fi un 
lucru bun, dar nu este imperios necesar, ca educaţia sau sănă- 
tatea.» Aşa că avem nevoie de alt termen în locul celui de 
«etică» sau de «etică laică», ceva de genul «societate paşni- 
că», «înflorire socială» sau «înflorire umană» — ceva care să 
nu aibă o conotație etică sau religioasă. Poate că aşa ceva s-ar 
potrivi mai bine într-o programă de studii sociale, decît în- 
tr-una de studii religioase sau etice şi astfel ar fi un studiu se- 
cularizat. 

Țelul este acela să vedem ce putem face în cercetarea me- 
dicală sau științifică pentru a aduce mai multă bunăstare so- 
cială: o înflorire a păcii, a armoniei, un sentiment de bunăsta- 
re la nivelul indivizilor şi al societăţii ca întreg. Acesta ar 
trebui să devină un imperativ, ca și sănătatea sau educaţia. 
Apoi, sub această umbrelă, am putea ridica problematica edu- 
cării copiilor, nu doar. ca să înveţe matematica şi altele, ci 
cum să devină capabili să combată emoţiile distructive şi să 
cultive emoţii bune sau pozitive.“ 

„Ei bine, vă aduc veşti bune“, i-am spus. „Mark Green-. 
berg ne va descrie exact un astfel de program.“ 

„Pe care noi îl numim învăţare socială și emoţională“, 
adăugat Mark. a 

Dalai Lama a fost încîntat de acest nume, spunînd: „Ah, 
este foarte potrivit, nu-i așa?“ Apoi a adăugat: „Acest pro- 
gram ar trebui să âibă o aplicabilitate universală. Așa cum, de 
exemplu, dacă: înveţi în Beijing sau oriunde altundeva în 
lume, ţi se va preda, priritre altele, matematica. Aceasta nu 
este considerată o disciplină chinezească sau occidentală — 
este universală. În mod asemănător, învăţarea emoţională şi 
socială ar trebui să fie considerată peste tot în lume o disci- 
plină obligatorie, ca şi ştiinţele, matematica, scrisul şi cititul.“ 

„Sfintia Voastră“, i-am spus, „chiar putem spune că aceas- 
ta devine o mișcare internaţională; există nu doar în Statele 
Unite, ci şi în alte țări — Israel, Coreea, Olanda, ca să numesc 
numai cîteva.“ 

„Acesta este unul dintre motivele pentru care eu și Jeanne 
Tsai vom face mîine prezentarea împreună“, a adăugat Mark. 
„Dacă ne gîndim la această mișcare ca la una globală sau uni- 
versală, va trebui să ne gîndim și la felul în care interacționea- 
ză ea cu mediile culturale.“ 


Un program de educație pentru adulți 


Foarte energic în această zi, Paul a insistat să ne menţină 
pe o anume direcție. „Mark ne va vorbi despre copii, însă lu- 
mea are mari probleme acum din cauza adulților. Sper că vom 
putea să discutăm puţin despre ce ar trebui să cuprindă un 
program de educaţie a adulților. Dacă am avea un astfel de 
program, sînt foarte încrezător că l-am putea încerca şi am 
putea chiar să obținem și sprijin pentru aplicarea lui. Nu poa- 
te exista un grup mai potrivit pentru a realiza acest program 
decit cel care se află în această încăpere acum.“ 

Arătînd către Dalai Lama, am spus: „Putem apela la unul 
dintre consultanţii de aici?“ 

„Adulții sînt deja nărăviţi“, a răspuns Dalai Lama. „Ei sînt 
ca un copac bătrîn şi contorsionat, spre deosebire de o mlădi- 
tă tînără, care este maleabilă. Cînd te-ai obișnuit să fii un în- 
căpăținat bătrîn, este mai greu să te îndrepți“, a spus el rîzînd. 
Apoi a continuat: „Sigur, aceasta nu trebuie să ne descuraje- 
ze, pentru că este un lucru care trebuie făcut. Și trebuie făcut 
cît mai bine cu putință, doar că va fi o provocare mai grea. 
Însă dacă zece oameni vor fi ajutaţi, sau măcar unul singur, 
înseamnă că merită — cu siguranţă nu strică să încercăm.“ 

„Așadar“, l-am întrebat, „ce aţi recomanda?“ 

„Nu ştiu, nu știu“, a spus el, căzut pe gînduri. Dar a înce- 
put să se gîndească la acea întrebare. 


Secularizarea practicii budiste 


Mark Greenberg a fost inspirat de sugestia lui Paul. „Aș 
vrea să continuu ideea lui Paul“, a spus el. „In ce priveşte an- 

trenamentul laic pe care l-am putea face cu adulţii, am vorbit 
deja de ideea de a ne pune în locul celuilalt. Mă întreb dacă 
există vreo modalitate de a seculariza metoda înlănțuirii emo- 
țiilor, de care vorbeaţi mai devreme“, a spus, întorcîndu-se 
către Matthieu, care ne spusese povestea cu războinicul și po- 
rumbeii. 

„Mie mi se pare foarte laică“, a spus Matthicu. Nu este im- 
plicat aici nici un aspect al credinței religioase. Presupune o 
tradiție care a fost folosită şi dezvoltată de-a lungul a mii de 
ani de experiență contemplativă, dar metoda se poate explica 
şi mai simplu. Luată separat, ea nu presupune vreo perspecti- 
vă religioasă şi nici măcar una filozofică. Este pur şi simplu 
foarte pragmatică.“ l 

Aceasta mi-a reamintit de activitatea lui Jon Kabat-Zinn 
de la Centrul Medical al Universității Massachusetts din 
Worcester”. Folosind o adaptare a meditației contemplative, 
care îi antrenează pe oameni să își urmărească în fiecare cli- 
pă gîndurile și sentimentele fără să reacționeze, Kabat-Zinn 
i-a ajutat pe pacienţi să-şi găsească liniștea, fapt care le-a ṣu- 
rat suferințele fizice şi psihice și chiar le-a ameliorat simpto- 
mele bolii. Am spus: „Există aplicaţii ale contemplaţiei bu- 
diste care sînt folosite în spitale, fără să se menţioneze 
cuvîntul budism. Se folosesc doar pentru binele pacienţilor 
— şi aceştia sînt foarte entuziaști în raport cu aceste tehnici, 
sînt încîntați de metodă ca atare. 

La fel şi în cazul empatiei. În tratamentul infractorilor care 
au molestat copii, primul pas este de a-i face să retrăiască de- 
lictul din punctul de vedere al copilului, pentru că tocmai lip- 
sa empatiei i-a împins către acel act, în primă instanţă. Aceas- 
tă tehnică se aseamănă cu practica meditaţiei în care te pui în 
locul celuilalt.“ 

Matthieu a adus în discuţie experienţa unuia dintre lama 
care ne asistau: „Sogyal Rinpoche a fost implicat într-o serie 
de programe foarte reușite, în care se lucra cu cei aflaţi pe pa- 

tul de moarte, programe în cadrul cărora se implementau anu- 
mite consecințe din practica budistă, fără a se aborda neapă- 
rat idei specific budiste.“ Prin binecunoscuta sa lucrare The 
Tibetan Book of Living and Dying (Cartea tibetană a vieţii şi 
a morţii), Sogyal Rinpoche a introdus în Occident o aborda- 
re tibetană tradițională, prin care muribundul și persoanele 
apropiate acestuia sînt ajutaţi să facă faţă aspectelor spiritua- 
le şi emoționale ale confruntării cu experiența morţii“. 

„În practica budistă“, a observat Richie, „din cîte înțeleg 
eu, se cultivă adesea un anumit nivel de concentrare înainte 
de introducerea anumitor practici. Exemplul pe care l-a dat 
Matthieu cu individul care învaţă să asocieze fiecare acțiune 
cu gîndurile compasiunii şi bunăvoinţei iubitoare este extrem 
de dificil de realizat în cazul majorităţii oamenilor, pentru că, 
în ce priveşte abilităţile de concentrare şi focalizare a atenţiei, 
aceştia se află în stadiul unui copil de grădiniță. Sfinţia Voas- 
tră, ce aţi recomanda să intre într-un program de educație 
pentru adulți care nu au o abilitate prea dezvoltată de a se 
concentra?“ 

Matthieu a remarcat: „Nu are rost să încerci de la început 
să aplici un astfel de antrenament de mai multe ore. Este timai 
bine să lucrezi în sesiuni scurte, sub formă de exerciţii. Poţi 
exersa timp de trei minute în timp ce te plimbi prin casă şi în- 
cercînd să gîndeşti în acel fel. Aceasta te va familiariza oare- 
cum cu acea stare. Sau poţi să exersezi doar zece minute pe 
zi la început.“ 


De ce emoţiile ne creează probleme 


Apoi a vorbit Dalai Lama. „Mi-ar plăcea să prezint ceva 
inspirat de conceptul budist tradițional al Celor Patru Nobile 
Adevăruri, însă într-un context laic. Nu este doar o tehnică în 
genul aceleia de a-ți impune un anumit gînd ori de cîte ori 
deschizi uşa sau altceva. Este mult mai analitică și cogitativă. 

Ea constă în a privi, înainte de toate, problemele uriașe 
care afectează societatea noastră la ora actuală. Aşa cum ai 
observat, Paul, există foarte multă suferință în lume. Însă în 
loc să căutăm cauzele dincolo de noi, în plan economic şi așa 
mai departe, să începem prin a accepta că avem cu toţii emo- 
ţii distructive şi apoi să ne întrebăm care este natura acestor 
emoții distructive — să le examinăm cu adevărat, să le anali- 
zăm şi să luăm în considerare efectele lor. Ce impact au emo- 
tiile noastre distructive — ura, prejudecățile şi așa mai departe 
— asupra societății ca întreg? Ce rol joacă ele în problemele 
uriașe şi suferinţele prin care trece societatea acum? 

Odată ce omul reușește să vadă, printr-o analiză atentă, re- 
laţia dintre problemele sale interioare şi cele exterioare de 
care vorbim, acest lucru îl va îndemna să ridice și alte între- 
bări. Ce putem spune despre elasticitate — despre elasticita- 
tea mintală? Sînt maleabile aceste emoţii distructive la care 
sîntem supuși cu toţii? Le putem diminua? Și dacă le-am pu- 
tea diminua, ce impact ar putea avea acest lucru asupra socie- 
tății ca întreg şi asupra nenumăratelor probleme cu care se 
confruntă aceasta? 

Odată ce ai ridicat această întrebare, dacă lansezi ipoteza 
că oamenii nu sînt complet determinaţi, că mintea noastră și 
creierul nostru sînt maleabile, avînd posibilitatea de a se dez- 
volta, de a se transforma şi de a diminua aceste emoţii dis- 
tructive, se va pune apoi întrebarea cum putem realiza acest 
lucru. O serie de metode pentru administrarea emoţiilor dis- 
tructive pot fi chiar cele de care a vorbit Matthieu, dar putem 
avea la dispoziție un cadru mult mai larg de contextualizare 
şi examinare. 

Acesta este exact genul de examinare și educaţie care ar 


„trebui introdus în sistemul școlar. Copiii se lovesc de toate 


aceste probleme, dar sînt ei educați să pună în legătură emo- 
tiile proprii cu problemele cu care se confruntă societatea? 
Unde este educaţia care să-i ajute să-și atenueze propriile 
emoţii negative şi să cultive emoţiile pozitive? 

S-au făcut atîtea cercetări în privința sănătății fizice. Toţi 
cei din această cameră au auzit de importanţa exerciților fizi- 
ce, a nutriției etc. Dar nu există măcar o singură metodă de 
practicare a exerciţiilor fizice. Te poţi duce la o sală de gim- 
nastică sau poţi practica un anumit sport — apar o mulțime 
de lucruri ca răspuns la o cunoaştere care derivă dintr-o exa- 
minare atentă.“ 

Alan a comentat: „De ce oamenii nu ar lua prea în serios 
tehnica de care a vorbit Matthieu, de pildă? Cînd ar putea să 
o aleagă, să o încerce, să spună: «Nu funcționează» și apoi să 
treacă la altceva. De ce? Pentru că în majoritatea cazurilor, 
acea practică nu este integrată într-o perspectivă mai largă, 
care să facă din ea un imperativ, şi nu un lux.“ 

Venerabilul Kusalacitto a intervenit, vorbindu-ne de pro- 
gramele educaţionale din ţara sa, Tailanda. Acolo, timp de mii 
de ani, educaţia s-a făcut în cadrul templelor, unde se preda 
ca materie cultivarea calităţilor pozitive. În ultimul secol însă, 
educaţia laică și cea religioasă au fost separate și mulți călu- 
gări tailandezi sînt îngrijorați de faptul că acum copiii nu mai 
primesc acele lecţii de formare a caracterului. În consecinţă, 
de vreo 30 de ani încoace, aceştia organizează tabere de vară, 
în care copiii sînt învăţaţi, de exemplu, cum.-să mediteze și 
cum să ducă o viaţă morală. Într-unul din jocurile practicate 
în aceste tabere, fiecare copil scrie pe o bucată de hîrtie lucru- 
rile la care vrea să renunţe, cum ar fi mînia, iluzia şi invidia, 
după care pune hîrtia într-un borcan pe care îl lasă simbolic 
în urmă, în loc să îl ia cu el acasă. 

Văzînd că după o lună de zile copiii se întorc acasă cu o 
stare de spirit pozitivă, mulţi părinți au spus că ar vrea și ei să 
încerce același lucru. În consecință, călugării au organizat o 
tabără de scurtă durată pentru adulţi, care începe vineri seara 
şi ţine pînă duminică după-amiaza — cam 40 de ore în total. 
Adulții au învăţat aceleaşi lucruri ca şi copiii, iar mulți dintre 
ei au fost foarte satisfăcuţi la sfîrşitul cursului. Apoi, bhante 

a încheiat: „Poate că această informaţie se va dovedi utilă 
atunci cînd vom vorbi despre un program educaţional pe ter- 
men scurt.“ 

După care am luat pauza de ceai. În timpul pauzei, se pu- 
tea simți entuziasmul participanţilor — în special al lui Ri- 
chie, Mark şi Paul — pentru un program de educaţie emoțio- 
nală a adulților. S-au purtat discuţii animate despre un proiect 
de program care să implementeze aceste idei şi despre cum 
s-ar putea demonstra eficacitatea sa, evaluîndu-l la o scară 
comportamentală și biologică. 


O sală de antrenament 
pentru abilitățile emoționale 


După ceai, am redeschis sesiunea de discuţii, spunînd: 
„Ceva s-a aprins aici — o hotărîre, un interes serios pentru 
implementarea unui program de genul celui despre care a 
vorbit Sfinţia Sa. Să continuăm această discuție.“ 

Paul a preluat subiectul, spunînd că există tehnici psiholo- 
gice foarte bune pentru dezvoltarea abilităţilor interpersonale 
şi a unor aptitudini cum ar fi empatia și că, pe lîngă acestea, 
ar mai trebui preluate unele dintre metodele budiste. „Ar tre- 
bui să preluăm tot ce este mai bun din ambele tradiții. Eu cred 
de asemenea că antrenamentul ar trebui să fie viu, interactiv. 
Trebuie să fie practic, nu didactic.“ 

Dalai Lama a dat din cap în semn că este de acord și a as- 
cultat cu atenţie în timp ce Paul a continuat. „Cred că în de- 
cursul ultimelor ore m-am molipsit de o parte din optimismul 
lui Richie. Acum cred că dacă vom depune un efort serios, 
vom reuşi să determinăm o schimbare în oameni. Vom fi co- 
pleşiţi, pentru că cererea este foarte mare. Este aceeaşi nevo- 
ie care face ca lumea să-şi îndrepte atenţia către Sfintia Sa. 
Este setea de schimbare a vieţii noastre interioare şi a felului 
în care ne purtăm unii cu alții. 

Se oferă o mulţime de metode trăznite, dar nu cred că exis- 
tă vreo metodă bine pusă la punct, care să combine ce are mai 
bun de oferit Occidentul şi Orientul. Aș dori să dedicăm o 
bună parte din timpul rămas pentru a schița un plan de educa- 
ție concret şi detaliat. Continuu să spun că ar trebui să fie un 
program pentru adulți, în parte pentru că sînt adult, în parte 
pentru că adulţii care dețin poziții de putere iau decizii proas- 
te şi adesea pline de cruzime.“ 

Richie a adăugat: „Unul dintre lucrurile de care mai vor- 
beam în timpul pauzei, Sfinţia Voastră, este combinarea dez- 
voltării unui astfel de program cu evaluarea schimbărilor pe 
care le-ar produce la nivelul creierului și comportamentului. 
Ar trebui să putem demonstra că un astfel de program, dacă 
are succes, poate schimba în bine creierul și comportamentul. 
Dovezile în această privinţă vor fi grăitoare, la fel ca dovezi- 
le că exerciţiile fizice ajută la buna funcţionare a inimii.“ 

Paul a izbucnit. „Săli de antrenament pentru abilitățile 
emoţionale!“ În timp ce rîsetele din sală se potoleau, el a 
adăugat: „Vorbesc serios! Oamenii le-ar căuta, dacă ar şti că 
există.“ 

„În Tibet se cheamă mănăstiri“, a glumit Alan. 

Paul a continuat: „Pot fi implicaţi oamenii care au cumpă- 
rat The Art of Happiness şi Inteligența emoțională. Există 
foarte mulți oameni care îşi doresc mai mult decît o simplă 
lectură. Cititul este doar primul pas; acum trebuie să le ofe- 
rim un program pe care să-l poată aplica.“ 

Owen avea o idee. „Pentru a răspunde la provocarea lan- 
sată de Sfinția Sa, şi anume de a găsi un termen potrivit pen- 
tru o asemenea abordare, aş sugera termenul grecesc eudai- 
monia, pe care l-a folosit şi Augustin. Acesta nu are o 
conotaţie intrinsec religioasă. Este vechi de cînd lumea, dar 
se referă exact la ceea ce căutăm noi: înflorirea umană. Un lu- 
cru pe care îl căutăm cu toţii şi care a fost totdeauna dorit, 
deşi educaţia noastră nu ne-a ajutat prea mult.“ 

„Există oare vreun loc care să se cheme «sală de eudaimo- 
nie»?“ am glumit eu. „Ca sala de sport?“ 

„Ca să ne întoarcem la observația lui Richie“, a spus Paul, 
„atunci cînd începi să joci tenis, nu reușești să trimiţi prea 
multe mingi peste fileu. Dar pe măsură ce înveţi, în creierul 
tău se produc schimbări care stau la baza abilităților ce-ţi per- 
mit să trimiţi mingile peste fileu. Acesta este modelul: trebuie 
să devenim jucători abili pe terenul emoţional. Trebuie să do- 
bîndim mai multe abilităţi emoţionale. Nu ştiu dacă este mo- 
mentul potrivit să discut detaliile unui astfel de program...“ 

„Încearcă“, l-am încurajat eu. 

„Am în minte trei lucruri“, a îndrăznit Paul. „Mai întâi, tre- 
buie să-i învăţăm pe oameni să fie mai sensibili la semnele 
subtile ale emoţiilor manifestate de cei din jur, prin mimica, 
vocea şi gesturile lor. Astăzi, deținem tehnicile pentru a face 
acest lucru și ştim că se poate învăța. Mulţi oameni nu se des- 
curcă foarte bine în această privință, dar oricine poate învăţa 
să se descurce binișor în decurs de două ore. 

În al doilea rînd, trebuie să-i învăţăm pe oameni despre 
senzațiile interne ale emoţiilor, astfel încît aceştia să devină 
mai conștienți de momentul în care apar emoţiile. Fiecare 
emoție produce reacții fizice diferite; oamenii pot fi educați 
să-și recunoască emoţiile după senzațiile fizice. Este puţin 
mai greu, însă este ca un fel de conştiinţă de sine. Există teh- 
nici actoriceşti pe care le putem folosi pentru a-i ajuta pe oa- 
imeni să fie mai atenţi la aceste aspecte.“ 

„Contemplaţia asupra senzaţiilor corporale face exact ace- 
laşi lucru“, am observat eu. 

„Al treilea lucru“, a continuat Paul, „este preluat de Ia re- 
gretatul profesor Norman Kagan, care a dezvoltat un program 
numit Reconstituirea Procesului Interacţiunilor Personale5. 
Iei două persoane — cel mai adesea soț şi soţie, dar se pot 
alege oricare doi indivizi care au deja relaţii apropiate, care 
țin unul la altul. Îi înregistrezi pe o casetă video în timp ce în- . 
cearcă să soluţioneze un conflict. După ce au rezolvat con- 

flictul şi ajung la o soluție unică — acesta este obiectivul — 
fiecare stă de vorbă cu un interlocutor, cu cineva care unnă- 
reşte înregistrarea și le cere să dezvolte şi să explice senti- 
mentele pe care le-au avut, dar nu le-au dat glas: răspunsuri- 
le pe care le-ar fi dai sau ce simțeau cînd credeau că pierd 
controlul asupra situaţiei. Acest lucru se face cu fiecare în 
parte, separat. Apoi sînt puși iarăși față în faţă pentru a discu- 
ta din nou despre aceeaşi problemă. 

Eu nu spun că ar trebui să aplicăm exact aceeaşi metodă. 
Dar cheia acestei tehnici este să-i faci pe oameni să exerseze 
în mod repetat administrarea conflictelor emoţionale, cu an- 
trenori care îi pot ajuta să înțeleagă mai bine procesul și să 
aplice căi noi de a administra conflictul. Acest program a fost 
folosit, de fapt, pe scară largă în două state americane, cu gar- 
dieni de închisoare.“ 

Jeanne Tsai, care urma să-și ţină prezentarea a doua zi, a 
ascultat tot timpul cu atenţie. Acum a luat cuvîntul. „Multe 
dintre lucrurile pe care le propunem noi aici sînt folosite în 
prezent pe scară largă în psihoterapia occidentală. De exem- 
plu, tehnicile lui Norman Kagan au fost folosite în cazul 
cuplurilor cu probleme. Putem împrumuta de asemenea teh- 
nici din terapiile comportamentale cognitive. Mulţi oameni 
nu ştiu cum se leagă gîndurile şi emoţiile lor, producînd în 
consecință anumite comportamente. Cheia este să ne gîndim 
la utilizarea acestor tehnici psihoterapeutice ajutînd oameni 
care nu au tulburări psihologice, care se consideră oameni 
fără probleme, dar care ar putea beneficia totuşi de pe urma 
acestor tehnici.“ 

„În budism, percepţia de sine este puţin diferită de cea oc- 
cidentală“, a observat Alan. „Din punct de vedere budist, sîn- 
tem cu toţii «bolnavi». De aceea suferim cu toţii.“ 


Beneficiile economice ale educării adulților 


„Eu cred că e problematic să punem acest program la dis- 
poziţia adulţilor, pentru că este foarte dificil de ajuns la ei“, a 

spus Matthieu. „Nu vreau să spun că ar trebui sacrificată o ge- 
neraţie, dar este limpede că dacă am începe cu nivelul școlar, 
oamenii ar putea să observe beneficiile acestui program. Apoi 
am putea dezvolta echivalentul unor şcoli pentru adulți care 
să derive sau să ia naștere din programele pentru copii. Altfel, 
cum poţi ajunge la adulți, cu excepţia mass-media?“ 

Mark a spus: „Matthieu a ridicat o întrebare importantă și 
poate detaliezi tu, Dan. Ce beneficii ar obţine economia dacă 
muncitorii ar fi mai inteligenți în plan emoțional? Unul din- 
tre lucrurile pe care le învăţăm lucrînd cu copiii — şi care 
este valabil și în cazul meu — este că avem nevoie de practi- 
că repetată; oamenii nu pot învăţa doar din exerciţii de scur- 
tă durată. Trebuie să exersăm zilnic sau cel puţin regulat şi 
trebuie să existe o motivaţie importantă pentru a continua să 
exersăm. Pentru că schimbarea se produce foarte greu, s-ar 
putea ca atelierele de lucru de un weekend să fie doar parțial 
bune. Adeseori, tocmai aceasta este dificultatea principală, de 
care ne lovim în cazul şedinţelor de psihoterapie de o oră pe 
săptămînă. 

În această privinţă putem învăţa foarte multe din practica 
budistă a exerciţiilor repetate. Plecînd de la aceasta, cum pu- 
tem construi un model care să cuprindă această practică repe- 
tată? Am început să mă gîndesc la mediul de lucru, de exem- 
plu, pentru că oamenii vin la slujbă în fiecare dimineaţă.“ 

„După cum se pare“, am răspuns eu, „ceea ce a sugerat 
Sfinţia Sa poate aduce beneficii reale. Este un lucru bun pen- 
tru nivelul de bază.“ 

„Ce înseamnă aceasta?“, a întrebat Dalai Lama, legat de 
expresia «nivel de bază» pe care nu o cunoştea. 

„Profit“, a explicat Alan. 

„Acesta ar putea să fie un avantaj“, am continuat eu, ba- 
zîndu-mă pe datele din cărțile mele Working With Emotional 
Intelligence şi Primal Leadership, în care am analizat pe larg 
descoperirile care arată că productivitatea muncitorilor şi efi- 
cienţa liderilor sînt asociate cu gradul inteligenței lor emoţio- 

naleć. De pildă, dacă ne gîndim la agenţii de vânzări, unii pot 
vinde de 1 milion de dolari pe an, iar alții doar în valoare de 
100.000. Cînd îi compari pe cei mai buni agenţi de vînzări cu 
cei care se situează pe la mijloc, ce îi separă? Se dovedeşte, 
de fapt, că nu este vorba de abilităţi tehnice sau de inteligen- 
tā. Ci de măsura în care reuşesc să-și administreze propriile 
sentimente — în special emoţiile perturbatoare — de cît de 
motivaţi sînt, de cât de perseverenţi sînt și de felul în care ştiu 
să-şi administreze relaţiile interpersonale. Exact ce spuneai 
tu, Paul — cît de sensibili sînt la ceea ce simt alți oameni, cît 
de bine știu să interacționeze cu alţii și așa mai departe. Aces- 
tea sînt lucrurile care îi diferențiază — și despre acestea vor- 
bim acum. 

Se poate observa același lucru la liderii care au foarte mult 
succes. De exemplu, o companie multinațională are preşe- 
dinţi pentru diferite divizii, iar unele dintre aceste divizii sînt 
mai profitabile decît se estima iniţial, iar altele mai puţin pro- 
fitabile. Dacă îi studiezi pe liderii acestor departamente, ob- 
servi aceeași diferență: felul în care reușesc să-şi administre- 
ze propriile emoţii şi relații interpersonale contează foarte 
mult pentru rezultatele în afaceri. Cei care nu reușesc să-şi 
administreze mînia și ţipă la angajaţi îi fac pe aceştia să devi- 
nă anxioşi, nu vor avea rezultate bune în privinţa performan- 
telor departamentului.“ 

„Dar“, m-a întrebat Dalai Lama, „nu ai fi de acord că aceia 
care par să fie mai agresivi în munca lor par să aibă şi mai 
mult succes?“ 

„Agresivi în ce sens?“ 

„Aroganţi, categorici în afirmatii.“ 

„Se dovedește, de fapt, că nu e așa.“ 

„Pe termen lung“, a replicat Dalai Lama, „sînt întru totul 
de acord. Cel care este onest, sincer cu siguranţă că pe termen 
lung va avea succes. Dar ceilalți ar putea să se descurce la fel 
de bine pe termen scurt...“ 

La aceasta am răspuns: „Există studii care arată că stilul 
emoţional al unui lider afectează climatul emoțional al celor 
care lucrează pentru el. Dacă acest climat este pozitiv, profi- 
tul creşte, pentru că oamenii depun toate eforturile. Dacă oa- 
menilor nu le place șeful, dacă nu se simt bine la locul de 
muncă, aceasta afectează compania, pentru că angajaţii nu 
vor depune toate eforturile, ci doar un minim necesar. Liderii 
care au un stil emoţional pozitiv îi inspiră pe angajați. Ei 
creează valori comune în ceea ce au de făcut, pe care angaja- 
ţii le găsesc rezonabile sau importante, și apoi le reamintesc 
oamenilor acea misiune. Acești lideri creează un climat pozi- 
tiv și obțin rezultate foarte bune. 

În mod asemănător, liderii care petrec mult timp stabilind 
relaţii armonioase cu angajaţii, ajungînd să-i cunoască au un 
efect foarte pozitiv. Același lucru este valabil şi despre liderii 
care trag angajaţii deoparte şi-i întreabă: «Ce-ti dorești tu 
pentru tine, pentru viața şi cariera ta? Cum te pot ajuta să re- 
alizezi ceea ce dorești?» Liderii care pun un accent mare pe 
colaborare, care iau decizii după ce ascultă ce au de zis toți 
ceilalți au un impact foarte pozitiv. 

Însă liderul care acționează coercitiv, care spune: «Fă asta 
pentru că așa spun eu», are un efect negativ asupra stării de 
spirit. Liderul arogant poate fi eficient în situaţii-limită, atunci 
cînd există o criză reală şi este important să respecţi ordinele. 
Dar dacă acesta este singurul mod în care ştie să conducă, va 
avea un efect foarte negativ. 

Aşa că în afaceri, aşa cum sugerai tu, Mark, există un mo- 
tiv foarte serios pentru a introduce un astfel de program. S-au 
realizat studii şi cu privire la modul în care oamenii pot fi aju- 
taţi să se schimbe în acest mediu al afacerilor și concluziile 
seamănă foarte mult cu modelul lui Matthieu. Nu poți face 
asta doar printr-un seminar. Nu poţi să îi schimbi într-un week- 
end, pentru că trebuie să-i ajuţi să îşi schimbe anumite obi- 
ceiuri elementare — şi pentru aceasta trebuie să foloseşti si- 
tuaţiile de la locul de muncă în sensul unor oportunităţi de 

învățare continuă. Dacă un şef are un temperament agresiv, 
dar vrea să se schimbe, trebuie să exerseze în fiecare zi în toa- 
te situațiile posibile, timp de mai multe luni; abia apoi se va 
schimba.“ 


Noi probleme, noi remedii 


Așa cum mi-a mărturisit mai tîrziu, Dalai Lama era foarte 
satisfăcut de faptul că mare parte a participanţilor păreau să 
fie de acord în privința importanţei de a dezvolta un program 
practic. Dar în același timp rămînea precaut. Văzuse prea 
multe grupuri care vorbiseră despre planuri pe care nu le-au 
aplicat niciodată. Apoi s-a întrebat dacă ceea ce era conside- 
rat foarte important de acest mic grup va fi la fel de interesant 
pentru lumea largă. 

Așa că Dalai Lama a formulat o dificultate strategică. El a 
observat că oamenii cad foarte repede de acord în privinţa ne- 
voii de a fi soluționate probleme cum ar fi sărăcia sau bolile. 
Dar odată ce o societate devine prosperă şi sănătoasă, apare 
alt gen de probleme, a căror cauză este şi norul emoţiilor dis- 
tructive. Atunci, trebuie să-i ajuţi pe oameni să-şi administre- 
ze propriile stări mintale, a spus el, observând: „În felul aces- 
ta, putem construi o lume mai bună, o familie mai bună 
pentru fiecare individ. Dar acest lucru poate să fie atrăgător 
pentru puţini oameni. În această sală am adunat o seamă de 
persoane de la universităţi diferite şi cu specializări diferite, 
dar toţi sînteţi aici pentru că aveţi un anume interes pentru 
acest subiect. 

Dar aș dori să aflu dacă faptul că recunoașteţi nevoia unei 
schimbări pe scară largă și posibilitatea de a dezvolta un anu- 
mit program de antrenament reflectă o recunoaștere mai lar- 
gă la nivelul societăţii, în special printre colegii dumneavoas- 
tră, de la universităţile unde lucraţi. Sau cei de aici sîntem 
reprezentanții unei minorități infime? Pentru că altfel tot ce 
discutăm acum rămîne doar un ecou în această încăpere.“ 

„Părerea mea“, a spus Richie, „este că nu se reduce la 
această încăpere. De pildă, Asociaţia Americană de Psiholo- 
gie, cea mai mare organizaţie de psihologi din întreaga lume, 
care are aproape 40.000 de membri, a lansat un program, nu- 
mit Psihologia Pozitivă, care se concentrează asupra înfloririi 
umane. Şi au folosit exact cuvîntul «înflorire». Ei consideră 
că am petrecut prea mult timp concentrîndu-ne asupra trăsă- 
turilor negative și că acum trebuie să ne îndreptăm atenția 
asupra trăsăturilor pozitive. Cred că comunitatea academică a 
început să înțeleagă că este momentul să ne aplecăm asupra 
acestor lucruri.“ 

Dalai Lama a dat din cap satisfăcut. 

Paul a adăugat: „Cred că nu este vorba doar de comunita- 
tea academică. Același lucru se petrece şi în comunitățile de 
afaceri şi în comunitatea medicală. Nu spun că se acceptă fap- 
tul că putem învăţa ceva din practica budistă — ci se recu- 
noaşte că nu am reușit să rezolvăm problema. Acesta este lu- 
crul acceptat astăzi, și este acceptat pe scară largă.“ 

„Da, aşa este“, a spus Dalai Lama, exprimîndu-şi acordul. 


Un consens asupra problemei 


„Eu aş mai adăuga o perspectivă pe termen lung“, a spus 
Mark Greenberg. „Disoluţia practicilor religioase şi disoluția 
comunităților în multe culturi, nu doar în America, au provo- 
cat o fragmentare care a dus la multe forme de violenţă. Sînt 
adesea chemat să vorbesc în mass-media despre violenţă. Pri- 
ma întrebare este întotdeauna următoarea: «Ce facem cu 
acești copii violenți?» Şi următoarea întrebare vizează întot- 
deauna cadrul mai larg: «Ce nu este în regulă cu societatea 
noastră?» De ce nu există un control social adecvat şi o dez- 
voltare personală potrivită?“ 

„Ce înţelegi prin «control sociaby?“ am întrebat eu. Într-o 
lumină totalitară, această afirmaţie putea să fie periculoasă. 

„Violenţa care apare în mass-media este un exemplu de 
lipsă a acestui control social în America“, a răspuns Mark. 
„Lipsa legilor pentru controlul armelor de foc este, evident, 
un alt exemplu. Ştim că aceste lucruri provoacă o rată a vio- 
lenţei mult mai ridicată în societatea noastră decît în alte so- 
cietăți.“ 

Dalai Lama a observat că, dacă discuția noastră reflectă un 
interes mai larg, la nivel de societate şi ca număr de discipli- 
ne, „atunci nu ar fi oare benefic, în loc să încercăm să schi- 
țăm o programă sau o structură de program, să căutăm mai 
degrabă să atragem cît mai mulți oameni în acest proiect? 
Să-i invităm ca parteneri de dialog şi abia apoi să încercăm să 
punem la punct detaliile? În acest fel, am putea alcătui un 
plan clar şi aplicabil, o propunere care să poată fi înaintată 
unui departament al unui guvern și poate chiar Naţiunilor 
Unite.“ 

Francisco Varela a adus în discuţie o perspectivă diferită. 
„Sfinţia Voastră, am ascultat opiniile unora dintre prietenii 
mei aici, de faţă, care provin cu toții din Statele Unite şi s-ar 
putea ca situaţia discutată să nu fie universală. În Statele Uni- 
te există o cultură cu totul specială. La ora actuală, situația 
din ţara mea, Franța, este diferită. Franța a acordat timp de se- 
cole o importanţă foarte mare educației orientate către perfor- 
mante raționale, în tradiția pur occidentală a dominaţiei rațiunii 
asupra emoţiilor. Copiii beneficiază de o educaţie extraordi- 
nară, dar se concentrează asupra performanțelor intelectuale. 
Pentru a pune în mișcare acest elefant alb, așa cum este el 
acum, ar fi nevoie de foarte mult timp, iar la nivelul publicu- 
lui, nu există o recunoaştere sau o conştientizare a nevoii unei 
educări a emoțiilor și a abilităţilor sociale ale copiilor. În 
Franţa, aceasta ar fi o idee de pionierat. 

Deși toată lumea recunoaște că violența socială este o pro- 
blemă și la ora actuală, are loc o revizuire a sistemului edu- 
cational tocmai din cauza acestei probleme, însă tot în cadrul 

parametrilor tradiționali. Se fac anumite schimbări pe ici, pe 
colo, dar eu aș fi mai puţin optimist în legătură cu situația 
noastră.“ 

Dalai Lama a fost de acord cu faptul că țările europene, 
cum este Franţa, ar putea să fie mai rezervate faţă de un ast- 
fel de model educațional inedit. Dar credea că America, fiind 
o ţară atît de tînără şi atit de diversă, ar putea fi mult mai des- 
chisă, oferind un laborator de experimentare, iar dacă experi- 
mentul ar avea succes, ţările europene vor urma şi ele acest 
model. l 

Elementul esențial, considera el, era inițiativa. Asistase la 
prea multe discuții de acest gen, în care se manifestase entu- 
ziasm față de proiecte bune, pentru ca mai tîrziu să vadă cum 
hotărîrea oamenilor se risipeşte. Aşa că ne-a prevenit: „Este 
important să ne asigurăm că discuțiile pe care le purtăm aici 
nu rămîn doar expresii ale unor opinii și aspirații personale, 
ci că încercăm să le aplicăm în mod eficient. Cineva trebuie 
să schimbe lucrurile, așa că întrebarea este cum putem reuși 
acest lucru cît sîntem încă entuziaşti? Discutia ca atare este o 
karma bună, dar trebuie să treacă dincolo de acumularea unei 
karme bune, pentru a fi aplicată în societate.“ 

Răspunzîndu-i lui Dalai Lama, Paul a propus o altă întîl- 
nire pentru a pune la punct detaliile unui astfel de curriculum. 
Şi chiar a trecut la acțiune: această întîlnire a avut loc la Bos- 
ton, anul următor, cu un grup lărgit de participanţi, în cadrul 
căreia s-au discutat detaliile proiectului şi posibilitățile de a-l 
evalua ştiinţific. 


Un ajutor pentru cei aiuriți din fire 


Întorcîndu-se la conţinutul unui astfel de program, Mat- 
thieu a sugerat: „Un element pe care ar trebui cu siguranță 
să-l adăugăm la cele trei formulate de Paul este o scurtă se- 
siune de introspecţie. La urma urmei, cel mai bun lucru pe 

care îl putem face este să privim în oglinda minții. Chiar şi cî- 
teva minute de introspecție ne pot oferi o perspectivă cu totul 
nouă.“ 

„Am putea face acest lucru în doze mici, dar repetate de-a 
lungul a 20 sau 40 de ore“, a spus Paul. 

„Cîţi oameni practică măcar trei minute de introspectie pe 
zi, în tăcere?“ a întrebat Matthieu. 

Owen, care devenise scepticul nostru de serviciu, a inter- 
venit, cu o notă de precauţie: „Ca să ne asigurăm că nu rein- 
ventăm roti pe care le avem deja, ar trebui să studiem ceea ce 
se face la ora actuală, cel puțin în educaţia morală din şcolile 
publice din Statele Unite. Regretatul psiholog de la Harvard, 
Lawrence Kohlberg, a făcut cercetări importante în această 
direcţie şi cunosc multe şcoli care au aplicat tehnicile sale. De 
exemplu, copiii din aceste şcoli participă la jocuri muzicale 
cu morală, în care adoptă perspectiva altora. Aceste şcoli în- 
cearcă să se conducă asemeni unor adevărate comunități. Este 
ca în modelul lui Dan: directorul şi profesorii impun respect, 
dar lucrează alături de elevi pentru a se asigura că totul merge 
bine. M-ar interesa să aflu cît de cunoscute sînt aceste metode. 

Un motiv de pesimism, chiar și în Statele Unite, este acela 
observat de Mark, lipsa controlului social. Cînd americanii 
aud de lucruri cum ar fi «educaţie etică» sau «exersarea inte- 
ligenţei emoționale», cred că vrei să le impui un anumit sis- 
tem de valori. Fără să-și dea seama că deja li s-a impus un sis- 
tem de valori. Ştim că, din aceleaşi motive pentru care nu se 
poate impune un control asupra armelor de foc, anumite ti- 
puri de reforme curriculare, în pofida faptului că sînt, în mod 
evident, măsuri utile, pot întîmpina foarte multă rezistenţă, 
dacă nu li se dau nume potrivite. Aşa că mie îmi plac unele 
dintre ideile care au fost formulate aici.“ 

„Pe această temă“, a spus Alan Wallace, „cam acum 100 
de ani, William James a scris o cărţulie minunată, foarte ac- 
cesibilă, numită Talks to Teachers (Discuţii cu profesorii), în 
care își expune principiile sale de psihologie și le aplică la 

sfera educaţiei”. Una dintre temele centrale ale cărţii este ceea 
ce el numeşte «atenție voluntară susținută». El observă că 
unii oameni par să fie de la natură mai aiuriți, în vreme ce al- 
ţii tind să fie mult mai adunaţi, mai capabili să se concentreze. 

Apoi dezvoltă, într-un mod de-a dreptul fascinant, tema 
rolului atenţiei susținute în morală, în educaţie şi într-o mul- 
time de alte domenii foarte importante ale vieţii omenești. El 
spune că un sistem educaţional care i-ar putea educa pe elevi 
să-şi dezvolte această abilitate a atenției voluntare susținute 
ar fi sistemul educaţional prin excelență. În budism, aceasta 
se numește contemplație sau introspecție, antrenament sha- 
mata, linişte meditativă. Trebuie cultivate amîndouă. 

În cursul discuţiilor pe care le-am avut cu un profesor de 
pedagogie de la Stanford, care a desfășurat o mulțime de cer- 
cetări de teren în licee, el mi-a spus că mare parte din timpul 
lecţiilor era consumată pentru a-i face pe elevi să fie atenți. 
Numai o parte relativ mică era folosită pentru a preda lecţiile 
propriu-zise. James a indicat posibilitatea unui astfel de an- 
trenament pentru dezvoltarea atenţiei susținute, însă a spus: 
«Nu ştiu cum s-ar putea face.» 

Budismul are un avantaj enorm în această privință — însă 
un astfel de program nu trebuie să fie neapărat budist. Nu tre- 
buie să vorbeşti despre karma sau despre Cele Patru Adevă- 
ruri Nobile sau să exersezi respiraţia controlată, lucru pe care 
copiii de 10 ani nu vor fi în stare să-l facă. Aceasta ar fi o altă 
oportunitate de cercetare și creativitate — găsirea unor meto- 
de care să dezvolte, tot în sesiuni de scurtă durată, atenția sus- 
ținută. Poate s-ar lucra cu corpul, desfăşurînd diverse acțiuni. 
Cred că astfel am răspunde, după 100 de ani, provocării 
lansate de William James şi la care nu a existat pînă acum nici 


` un răspuns în sistemul educațional occidental. Acesta ar fi 


încă un element care ar trebui cuprins în curriculum.“ 

Ziua noastră de discuţii se apropia de sfîrşit și, pentru a 
concluziona, m-am îndreptat spre Dalai Lama. „Ne-aţi lansat 
o provocare fată de care se pare că sîntem foarte entuziaști. 

Cred că din toate acestea va ieşi pînă la urmă ceva, Sfinţia 
Voastră. Mi s-a cerut să vă întreb dacă, în condiţiile în care 
vom continua cu proiectul acestui program educaţional şi 
vom organiza un seminar la care să atragem cît mai mulți par- 
ticipanți, veți fi de acord să veniți?“ 

„Cum propunerea îmi aparține, voi veni cu siguranță.“ 
Apoi a adăugat: „Evident, nu e obligatoriu să fiu de față. Dar 
dacă aş putea contribui în vreun fel, sînt întotdeauna gata să 
vin şi să particip la discuţii.“ 

„Vom ţine seama de acest lucru atunci cînd vom organiza 
întîlnirea“, l-am asigurat eu. „Discuţia de azi a fost foarte 
fructuoasă.“ l 

Cu aceasta, Dalai Lama s-a ridicat şi ne-a urat la toți noap- 
te bună. În timp ce ieșea din sală, mărturisea că este încîntat 
de entuziasmul grupului de a pune la punct un program efi- 
cient, care să îi ajute pe oameni să combată emoţiile distruc- 
tive. Se gîndea la o expresie tibetană care spune „cuvintele 
mele au fost date în grija vîntului“ — el spusese limpede ce 
avea de spus şi acum rămînea de văzut ce se va întîmpla. 

Cât despre Richie, acesta mi-a povestit cît de surprins fu- 
sese de faptul că discuţia din acea zi s-a încheiat cu un plan 
de acţiune — însă proiectul i se părea promițător. Şi deși Da- 
lai Lama nu știa, ar fi fost încîntat să afle că, după cină, unii 
dintre participanţi au continuat să dezbată tema zilei — sădind 
seminţele pentru ceea ce avea să devină un program pentru 
sprijinul adulților numit Cultivarea Echilibrului Emotional. 

Pe la mijlocul anilor "60, tînărul Paul Ekman a vizitat-o pe 
Margaret Mead, unul dintre cei mai mari antropologi ai seco- 
lului trecut, pentru a discuta despre cercetările pe care era pe 
cale să le desfăşoare. Paul urma să călătorească în Noua Gui- 
nee pentru a face cercetări asupra expresiilor faciale în cadrul 
unui trib îndepărtat, oameni a căror integritate culturală nu 
fusese încă contaminată de contacte sistematice cu străinii şi 
cu atît mai puţin cu mass-media modernă. Ekman urma să le 
prezinte fotografii cu occidentali care exprimau emoţii ele- 
mentare — frică, dezgust, mînie, tristețe, supriză şi fericire — 
pentru a vedea dacă membrii tribului din Noua Guinee le vor 
recunoaște. 

Mead credea că, precum obiceiurile și valorile, expresiile 
faciale diferă de la o cultură la alta și era sceptică cu privire 
la proiectul lui Ekman. În spatele scepticismului său, aşa cum 
avea să mărturisească mai tîrziu în autobiografia sa, se afla, 
de fapt, un program social. Ca mulţi alți specialiști din știin- 
tele sociale din aceeași generație, ea promova forța superioa- 
ră a culturii ca o replică dată rasiştilor din vremea sa — de la 
colonialişti la fascişti —, care speculau presupusele diferenţe 
înnăscute între oameni ca „dovezi“ ale tezei că unii oameni 

sînt biologic inferiori altora. Însistînd asupra malcabilității 
naturii umane, Mead şi alții argumentau că diferențele nu 
erau determinate biologic, ci se datorau unor condiţii care pot 
fi modificate şi îmbunătăţite. 

Dar așa cum afirma Dalai Lama în lucrarea sa Ethics for 
the New Millennium, condiţia umană comună — începînd 
chiar cu zestrea noastră biologică comună — face să fim cu 
toții frați și surori, în pofida diferenţelor culturale. Şi într-a- 
devăr, aşa cum ne-a mărturisit Ekman, cercetările lui au ofe- 
rit dovezi puternice în favoarea acestei naturi comune a tutu- 
ror oamenilor: membrii tribului din Noua Guinee au putut să 
recunoască emoțiile exprimate de un grup de bărbaţi și femei 
ale căror cultură și societate erau complet diferite de ale lor. 

Scoţînd în evidență faptul că universalitatea expresiilor 
emoţionale indică o zestre biologică comună a umanităţii, 
Ekman s-a alăturat astfel programului ştiinţific inaugurat de 
Darwin — ale cărui lucrări a început să le studieze intens. Așa 
cum scria Ekman în comentariul său recent la lucrarea lui 
Darwin, Exprimarea emoțiilor la oameni și animale, „Expe- 
riența socială influențează atitudinile față de emoții, creează 
reguli de manifestare şi receptare, dezvoltă şi reglează situa- 
tiile particulare care vor determina cel mai rapid apariţia unei 
emoţii.“ Cu alte cuvinte, cultura influenţează ce emoţii mani- 
festăm şi cînd anume. Dar adaugă el: „Expresiile emoţiilor 
noastre, configuraţiile particulare ale mișcărilor musculare 
par să fie fixe, permițînd recunoașterea lor de-a lungul gene- 
rațiilor, culturilor şi în interiorul unei culturi între străini şi 
băştinaşi.“ 

O maximă din ştiinţele sociale spune că: „În anumite pri- 
vinţe, fiecare persoană are ceva comun cu toţi oamenii, în alte 
privințe, seamănă cu unii oameni, iar în alte privinţe nu sea- 
mănă cu nici un alt individ.“ În vreme ce cercetările lui Paul 
Ekman despre expresiile faciale s-au concentrat în mare mă- 
sură asupra primului nivel (universaliile) şi parțial asupra ce- 
lui de-al treilea nivel (diferenţele individuale), studiile cultu- 

rale se ocupă de nivelul intermediar, acolo unde oamenii din 
aceeași cultură prezintă trăsături comune distinctive în reper- 
toriul comportamental. Jeanne Tsai a adus această perspecti- 
vă în discuția noastră, prezentîndu-ne rezultatele unora dintre 
cercetările deșfășurate de ea și de alți cercetători asupra cul- 
turii şi emoțiilor. 

Influenţa culturii asupra emoţiilor a constituit interesul de 
o viaţă al lui Jeanne; a fost tema centrală a studiilor şi cerce- 
tărilor sale ca student, ca absolvent şi — funcție ocupată în 
timpul întîlnirii noastre — ca asistent universitar la Universi- 
tatea din Minnesota (între timp, s-a alăturat departamentului 
de psihologie de la Universitatea Stanford). Studiile sale au 
fost influențate de o sensibilitate specifică unui cunoscător 
nativ; părinţii săi, ambii profesori universitari, erau imigranţi 
din Taiwan. 

Părinţii Jeannei au venit în Statele Unite ca studenţi în fi- 
zică. Limba maternă a Jeannei a fost taiwaneza — educatoa- 
rea sa de la grădiniță i-a sfătuit pe părinții săi să nu-i vorbeas- 
că în taiwaneză ca să nu vorbească engleza cu accent. (Ironia 
este că, de vreme ce engleza nu era limba maternă a părinților 
săi, un sfat mult mai bun ar fi fost acela ca ei să vorbească cu 
ea numai în taiwaneză, astfel încît Jeanne să poată învăţa en- 
gleza de la vorbitorii nativi!) 

Jeanne a crescut în Pittsburgh, unde mai trăiau doar cîteva 
familii de americani asiatici. Apoi, familia s-a mutat în Cali- 
fornia, unde Jeanne a mers la Stanford pentru a urma faculta- 
tea şi la Berkeley pentru studiile postuniversitare. Numai 
după ce s-a mutat în California, unde există o populaţie de 
origine asiatică mult mai numeroasă, Jeanne a început să-și 
dea seama că multe dintre credinţele sale și felul ei și al pă- 
rinţilor de a se comporta aveau legătură cu originea sa asiatică. 

Jeanne a început să înțeleagă îndeosebi legăturile trecute 
— şi prezente — cu originea sa taiwaneză. Printre acestea se 
număra un anume simţ al modestiei şi al loialității şi în ace- 
lași timp o atenție specială şi grijă pentru ceea ce simt alții. 

Importanța redusă acordată propriei persoane, care rezultă 
din aceste atitudini, a ajuns să înțeleagă Jeanne, este adesea 
interpretată greşit de americanii de origine europeană, ca res- 
pect de sine scăzut sau lipsa încrederii în sine. Înțelegerea 
acestor diferenţe a trezit interesul lui Jeanne pentru impactul 
culturii asupra psihologiei, o temă pe care a putut-o studia la 
Stanford, unde a descoperit că interesele sale personale şi 
profesionale pot să meargă mînă în mînă. 

Pînă cînd şi-a susținut teza de licenţă asupra diferențelor 
privind relațiile dintre tineri şi bătrîni la americanii de origi- 
ne chineză şi americanii de origine europeană, domeniul psi- 
hologiei culturale — care avusese o dezvoltare timpurie prin 
anii '60, după care a intrat în declin — era în plină revigora- 
re. În același timp, colegii ei erau absorbiți de problema poli- 
ticilor identitare de la sfîrşitul anilor '80, Jeanne şi prietenii 
săi fiind foarte preocupaţi de întrebări de genul ce înseamnă 
să fii american de origine asiatică. Aceasta a făcut-o pe Jean- 
ne să se întrebe în ce măsură cultura influenţează sentimentul 
identității, felul în care simţim, gîndim şi ne comportăm — cu 
alte cuvinte, ca psiholog, a căutat să integreze cultura în dia- 
logul ştiinţific pe tema comportamentului uman. 

Jeanne a ales să-şi continue studiile la Berkeley, unde pu- 
tea lucra cu Robert Levenson, un cercetător eminent, care în- 
cepuse să exploreze felul în care emoţiile diferă de la o cultu- 
ră la alta, de la un gen la altul și de la o vîrstă la alta. 
Cercetările pe care Jeanne le-a început atunci şi le continuă 
de atunci încoace urmau să constituie subiectul expunerii sale 
din această dimineaţă. 


Începe o nouă zi 


În vreme ce participanţii îşi ocupau locurile în sală, l-am 
întrebat pe Dalai Lama între patru ochi: „Vă simţiţi mai 
bine?“ Ca şi vremea, care se îmbunătățea, răceala sa era „mai 
bine astăzi“, a spus el, dar o tuse rebelă a continuat să-l supe- 
re pe tot parcursul zilei. 

Călugărul care se ocupa de sala de discuţii avusese grijă să 
facă o curăţenie ireproşabilă, cu o meticulozitate care dove- 
dea un mare respect, dar nu se atinsese de materialele pe care 
le lăsaseră pe masă vorbitorii. De cînd începusem discuţiile, 
fața de masă verde se umpluse cu articole, aparate foto, bu- 
căți roz din mulajul de creier, acum împrăștiate peste tot, pe 
lîngă echipamentul obişnuit de înregistrare. Era un instanta- 
neu al resturilor lăsate în urmă de marea energie care anima- 
se grupul nostru în ziua precedentă şi care continuase să ne 
anime şi în timpul discuţiei de seară, în cursul căreia se dez- 
voltaseră noi planuri pentru un program de cultivare a echili- 
brului emoțional. 

Pentru încălzire, am deschis discuţiile întorcîndu-mă la 
metafora cu ţeserea unui covor. „Ieri am continuat să tesem 
modelul şi a ieşit limpede la iveală un anumit tipar. Richie 
ne-a vorbit despre baza neurologică a emoţiilor perturbatoare 
— ce se întîmplă în creier în timpul resimțirii Celor Trei Otră- 
vuri și cum putem interveni pentru a ameliora acest proces. 
Este limpede că ştiinţa creierului nu poate aborda anumite su- 
biecte de un interes profund din perspectivă budistă, cum ar 
fi întrebarea dacă conștiința rezidă sau nu în întregime în cre- 
ier. Dar are multe de spus despre ceea ce putem face cu toții 
pentru a ne îmbunătăţi viaţa emoţională. Au fost descrise cî- 
teva principii esenţiale, dintre care unul este acela că expe- 
riența şi învățarea dezvoltă creierul, astfel încît putem alcătui 
un program de pregătire care le va permite oamenilor să-și 
administreze mai bine aceste emoţii distructive.“ 

Întorcîndu-mă către Dalai Lama, am adăugat: „Discuţia 
noastră de după-amiază a fost, cred eu, foarte animată. S-a 
depus multă energie în jurul ideii de a crea un plan de acțiu- 
ne pentru a le oferi oamenilor metode practice de a aplica 
principiile eticii seculare descrise de dumneavoastră. Este un 
plan excelent şi ar trebui să îl continuăm împreună — nu doar 
discutînd, ci şi prin fapte. După pauză, Mark Greenberg ne va 
descrie unele programe pentru copii, care prezintă deja rezul- 
tate promițătoare. 

Dar mai întîi va trebui să lăsăm puţin deoparte toate aces- 
tea și să abordăm o temă de fond. Dacă vrem să alcătuim un 
astfel de program, atunci trebuie să fie pentru toată lumea. 
Trebuie să acordăm atenție nu doar trăsăturilor prin care 
oamenii se aseamănă, adică acelora pe care le-am căutat pînă 
acum, ci şi anumitor diferențe importante, în special în rela- 
ţie cu mediul cultural. Care este impactul culturii asupra emo- 
țiilor? Oare cultura influențează fundamental modul în care 
am aborda acest program? De care elemente trebuie să ținem 
seama pe măsură ce înaintăm în această direcție? 

Sîntem foarte norocoşi să o avem alături de noi pe Jeanne 
Tsai, fiica unor profesori taiwanezi, care au emigrat în Ame- 
rica. Ea a crescut într-o familie chineză bilingvă și a abordat 
tema culturii ca psiholog, folosind atît metodologia ştiinţifică 
obiectivă, cât şi experienţa personală. Cercetările se desfăşoa- 
ră mai bine atunci cînd cei implicaţi au o înţelegere intuitivă 
a temelor studiate, așa cum este cazul lui Jeanne. Ea va dis- 
cuta despre relaţiile dintre cultură şi emoţii, o temă care con- 
stituie, cred eu, o parte esenţială a dezbaterii noastre.“ 

Pe tot parcursul introducerii mele, Jeanne a ascultat cu o 
nerăbdare stăpînită. La prima vedere, părea să aibă o atitudine 
aproape distantă, însă pe măsură ce a început să vorbească, a 
dat dovadă de foarte mult calm, siguranţă şi claritate a discur- 
sului. Şi deşi la început părea să fie puţin emoționată, în timp 
ce 1 se adresa direct lui Dalai Lama, emoțiile sale s-au risipit. 

Dalai Lama a solicitat în mod expres participarea unui om 
de ştiinţă care să reprezinte o cultură asiatică, iar în această 
dimineaţă părea să fie mai atent ca de obicei, în pofida tusei 
supărătoare. Aproape pe tot parcursul expunerii, a stat aplecat 
în față în fotoliul său. În timp ce Jeanne vorbea, gesturile sale 
grațios controlate îi subliniau vocea delicată. 


Identităţi diferite 


Jeanne a început prin a-i mărturisi lui Dalai Lama că se 
simte foarte onorată de oportunitatea de a discuta cu Sfinția 

Sa despre cultură și emoţii. Apoi a plonjat direct în tema dis- 
cutiei: „În psihologia americană, există un interes din ce în ce 
mai mare pentru felul în care cultura influențează comporta- 
mentul uman şi pentru înțelegerea modului în care se aplică 
principiile psihologice unor oameni care provin din culturi di- 
ferite, mai ales în cazul celor care nu provin din cultura occi- 
dentală. Acest interes este provocat de diversitatea culturală 
în creştere din Statele Unite, de procesul de globalizare şi de 
faptul că din ce în ce mai mulți oameni ca mine, care au fost 
expuși influenţei mai multor culturi, lucrează astăzi în dome- 
niul psihologiei în Occident. 

Astăzi aș dori să vă vorbesc despre felul în care cultura ne 
influențează emoţiile şi ceea ce simțim. Cu cîteva zile în 
urmă, Paul Ekman vorbea despre trăsături emoţionale comu- 
ne la indivizi din culturi diferite, însă cu am să mă concentrez 
asupra felului în care diferențele culturale pot determina dife- 
renţe la nivelul emoţiilor. Aceste diferenţe sînt extrem de im- 
portante mai ales atunci cînd analizăm cum putem promova 
stări emoționale constructive şi un comportament constructiv 
şi cum să le minimalizăm pe cele distructive. În Statele Uni- 
te ştim, de exemplu, că multe tratamente care par să aibă efect 
asupra americanilor de origine europeană nu sînt eficiente 
pentru americanii cu ascendență asiatică. De exemplu, psiho- 
terapia — faptul de a merge la un specialist care să te ajute să 
îți rezolvi problemele emoţionale — este un lucru faţă de care 
mulţi membri ai culturilor asiatice manifestă reticenţe!. 

Cum influenţează cultura emoţiile? Culturile se aseamănă 
şi se deosebesc în mai multe feluri. Sociologii au identificat o 
trăsătură prin care cultura occidentală diferă de culturile 
neoccidentale: aceasta vizează concepţia despre sine, care, la 
rîndul său, influenţează emoţiile sau modul în care simțim.“ 
Jeanne a explicat că nucelul lăuntric al sinelui pare să fie mai 
puţin influenţat de mediul cultural, în vreme ce partea mai de 
suprafață pare puternic influenţată de acesta. Acest strat exte- 
rior urma să fie tema expunerii ei de astăzi. 

Deşi orice perspective culturale de amploare, cum ar fi per- 
cepţiile asupra sinelui, se înscriu într-un spectru larg, Jeanne a 
scos în evidență extremele, pentru a-și sublinia ideea. „Un tip 
al acestui strat exterior este ceea ce psihologii Hazel Markus 
şi Shinobu Kitayama numesc eul «independent» — tipic in- 
divizilor care trăiesc în culturile occidentale — în care sinele 
este conceput ca fiind separat de ceilalți indivizi, inclusiv de 
părinți, fraţi sau surori, colegi de muncă şi prieteni. Pentru 
aceşti oameni, eul este format din valori și credințe — din 
atribute interne?. 

Spre deosebire de acesta, există şi un eu «interdependent», 
specific, de regulă, indivizilor care trăiesc într-o cultură asia- 
tică. Aceşti oameni se văd pe sine în interdependenţă cu cei- 
lalti indivizi, ca făcînd parte dintr-un context social. Eul inter- 
dependent este definit în funcţie de relaţiile sociale. Culturile 
Japoneză, chineză, coreeană și taiwaneză sînt cele care au fost 
studiate cel mai mult pînă acum. Cultura tibetană n-a fost stu- 
diată aproape deloc.“ 

Dalai Lama, care acum trăiește în India, a întrebat: „Dar 
cultura indiană?“ 

„S-au realizat unele cercetări cu subiecţi din India?. Mem- 
brii diferitelor grupuri asiatice diferă între ei în privinţa tipu- 
rilor de relaţii pe care le cultivă. Se pare că membrii culturii 
chineze se concentrează mai mult asupra relaţiilor de familie, 
în vreme ce membrii culturii japoneze se concentrează atât 
asupra relaţiilor de familie, cât şi asupra relaţiilor cu colegii 
de lucru. Numărul relațiilor lor sociale semnificative este 
mult mai maret. Şi m-aş aștepta ca tibetanii să aibă un cerc de 
relaţiile sociale chiar mai cuprinzător.“ Jeanne se gîndea (deși 
nu a spus-o) că, dată fiind influența puternică a budismului, 
tibetanii s-ar strădui să considere fiecare individ în parte la fel 
de important ca şi ceilalți. 

„Nu sînt atît de sigur“, a spus Dalai Lama rîzînd. „Există, 
de exemplu, familii nomade, care trăiesc foarte izolat pe cîm- 
piile îndepărtate.“ 

Jeanne a continuat: „De unde știm că aceste perspective 
diferite asupra sinelui chiar există? Deşi avem cîteva exemple 
din literatură și din artă, în calitate de psihologi, noi preferăm 
să-i întrebăm chiar pe oameni despre ei înșiși. Așa că îi între- 
băm pe subiecții din diferite culturi: «Cine eşti tu?» America- 
nii, care au un eu independent, ar spune: «Sînt un om socia- 
bil, prietenos, inteligent, sînt un om bun», în vreme ce un 
membru al unei culturi asiatice ar spune: «Sînt fiica sau fiul 
lui..., lucrez la compania cutare, cînt la pian.» Ei se definesc 
mai curînd în termenii rolurilor sociale decît ai atributelor in- 
terne.“ 

Gata, ca Întotdeauna, să indice un element care pare să in- 
firme o teorie, Dalai Lama a întrebat: „Atunci cum vă expli- 
cați faptul că în tradiția culturală occidentală numele de fami- 
lie este considerat numele cel mai important? Există în 
cultura occidentală o identificare foarte puternică cu familia. 
La tibetani nu se întîmplă așa.“ 

„Așa este“, a spus Jeanne, adăugînd: „Încă nu i-am studiat 
pe tibetani.“ Era obişnuită cu astfel de provocări. După păre- 
rea ei, existența contraexemplelor nu făcea decît să ateste 
complexitatea unei culturi și faptul că, în cadrul oricărei cul- 
turi, există contradicții în raport cu modelul cultural dominant. 

Tocmai ca o confirmare tacită a acestei idei, Thupten Jinpa 
a adăugat: „Tibetanii discută deja despre necesitatea de a fo- 
losi numele de familie, căci altfel apar tot felul de confuzii. 
Există atît de mulţi Tenzin, încît dacă strigi acest nume într-o 
mulțime, îți vor răspunde șase oameni“ — remarcă ce a stir- 
nit amuzamentul. 


Pe cine pui mai întîi, pe tine sau pe ceilalți? 


Jeanne ne-a readus la subiectul discuţiei: „Aceste perspec- 
tive culturale diferite asupra sinelui influențează ţelurile pe 
care şi le alege un om în viață. Pentru cineva care are un eu 
independent, telul vieţii sale va fi acela de a-şi separa eul, de 


j 

a-l distinge de al celorlalți. Acești oameni fac asta în primul 
rînd prin exprimarea convingerilor personale, vorbind despre 
ceea ce simt şi accentuînd importanța propriei persoane, în 
special în relaţie cu alți oameni. 

În Statele Unite, primim tot timpul astfel de mesaje. Ni se 
spune să «ne exprimăm pe noi înșine», acesta este unul din- 
tre cîntecele celebre ale Madonnei. În reclame, ni se spune 
«alege-ţi propriul drum»; acesta este cel mai important drum. 
Există și un proverb foarte cunoscut, care spune: «copilul 
care nu plînge nu mănîncă»; numai dacă faci gălăgie şi îți 
spui opiniile cu voce tare vei fi băgat în seamă. 

Însă aceste țeluri sînt diferite de cele ale unui individ cu un 
sine interdependent, care urmăreşte să intre în contact cu cei- 
lalţi și să cultive relaţiile cu aceștia. Facem acest lucru prin 
ponderarea opiniilor noastre interne şi prin minimalizarea im- 
portanței acordate propriei persoane în raport cu ceilalți oa- 
meni. Un mesaj interdependent este și proverbul japonez care 
spune: «Cuiul care iese în evidenţă va fi îndoit.» Aici, în Sa- 
tul Copiilor Tibetani, am văzut o fotografie de la o serbare 
şcoalară, unde se spune «Pune-i pe ceilalți înaintea ta», care 
este de asemenea un mesaj interdependent. 

Aceste perspective diferite asupra sinelui influenţează di- 
ferite aspecte ale emoţiilor. Am să vorbesc despre trei dintre 
acestea. În primul rînd, influenţează ce anume reprezintă o 
emoție dezirabilă. Am să dau două exemple. Primul se bazea- 
ză pe ideea că pentru occidentali este important să ieşi în evi- 
dență, cîtă vreme pentru orientali este important să nu ieși în 
evidenţă. În consecință, în Occident ne place să spunem lu- 
cruri bune despre noi înşine.“ 

Aici, Dalai Lama a intervenit din nou, nefiind convins de 
aceste distincţii, trasate atît de precis între orientali și occi- 
dentali, care contraziceau credința sa că oamenii prezintă mai 
multe asemănări decît diferenţe. „Aceste distincţii se bazează 
pe date statistice”, a întrebat el. „Pot fi generalizate?“ 

„Da“, l-a asigurat Jeanne. „În mare parte.“ 


Influenţa culturii 377 


Încă sceptic, Dalai Lama a adus iarăși un contraexemplu: 
„Există însă, cu siguranță, şi excepții — de exemplu, celebra 
replică a lui Mao Zedong, care spunea că vîntul din Est va în- 
toarce vîntul din Vest.“ Aceasta a fost spusă cu un zîmbet forțat. 

„Există, într-adevăr, şi excepţii“, a acceptat Jeanne. Jean- 
ne descoperise că pentru a formula cît mai clar un argument, 
psihologii care se ocupă cu studiul diferenţelor culturale sînt 
obligaţi să vorbească despre formele radicale ale acestor dife- 
rențe — deşi în acelaşi timp recunosc că există variaţii consi- 
derabile în cadrul diferitelor culturi. Ea a constatat că rezis- 
tenta este o reacție inițială comună, atunci cînd oamenii aud 
pentru prima dată vorbindu-se de psihologia culturală, mai 
ales în cazul acelora care simt că accentuarea diferenţelor cul- 
turale poate mai degrabă să separe decît să unească oamenii. 
Și totuşi Jeanne — ca și mine — a fost puţin surprinsă de apa- 
renta: rezistenţă a lui Dalai Lama față de ideea diferențelor 
culturale; ne aşteptam ca el să fie foarte interesat de influen- 
tele culturale asupra emoțiilor. 


Să fii mulțumit de tine 


Jeanne a continuat: „Asiaticii preţuiesc autoanularea; pen- 
tru că noi dorim să promovăm relaţiile cu cei din jur, sîntem 
mult mai critici cu noi înșine. Aceasta trăsătură este, poate, 
cel mai bine ilustrată de conceptul pe care îl numim respect 
de sine — felul în care ne privim pe noi înşine. De regulă, 
măsurăm acest respect cerîndu-le oamenilor să completeze 
chestionare cu propoziţii de genul: «În general, sînt mulţumit 
de mine; Cred că am anumite calități, Am o atitudine poziti- 
vă față de mine însumi.» Subiecţii care au un respect de sine 
pronunțat manifestă un acord puternic față de aceste enunțuri, 
în vreme ce ceilalți nu. 

În cultura americană, considerăm că este foarte, foarte im- 
portant să ai un mare respect de sine. În California, s-au in- 
vestit milioane de dolari în sistemul de învăţămînt pentru dez- 


378 EMOȚIILE DISTRUCTIVE 


voltarea respectului de sine al elevilor. Credem că un respect 
de sine ridicat este un lucru bun, iar un respect de sine scăzut 
este un lucru rău; lipsa respectului de sine, de exemplu, este 
pusă în legătură cu depresia şi stările de anxietate. Este inte- 
resant însă că atunci cînd măsurăm respectul de sine la gru- 
puri foarte numeroase de americani și de membri ai unor cul- 
turi asiatice, diferenţele se încadrează în limite normale.““$ 

Respectul de sine a reprezentat subiectul unor discuții 
aprinse în cursul unei întîlniri anterioare dintre Dalai Lama și 
un grup de psihologi, pe care am moderat-o în 1989. Pe atunci, 
Dalai Lama a fost şocat să afle, pentru prima dată, că o pro- 
blemă frecventă a multor occidentali era aceea că nu aveau 
gînduri pozitive față de ei înşişi — adică aveau un respect de 
sine scăzut. Ceea ce l-a surprins cel mai mult a fost ideea că 
oamenii pot avea o compasiune atît de scăzută faţă de ei în- 
şişi — că bunătatea se manifestă foarte uşor față de alții, dar 
foarte puţin faţă de sine. Dar însăși ideea că lipsa respectului 
de sine este o problemă reflectă faptul că americanii au o per- 
spectivă diferită asupra sinelui: părerea exagerat de bună 
despre propria persoană și anxietatea care apare atunci cînd 
individul simte că nu este la înălțimea acestei imagini de sine 
supradimensionate. 

Aceasta ar fi fost, pentru Jeanne, o ilustrare perfectă a 
ideei pe care încerca să o exprime: din cauză că americanii 
preţuiesc foarte mult stima de sine, ei cred că cei care nu au 
stimă de sine au o problemă. În multe alte culturi însă, o stimă 
de sine atât de pronunțată ar fi văzută la fel de problematic. 

Apoi Jeanne a prezentat o planşă care înfățișa rezultatele 
unor teste cu privire la respectul de sine, făcute asupra a mai 
multe grupuri de elevi de colegiu — de la un nivel foarte scă- 
zut pînă la cel mai ridicat: 


1. Japonezi care nu au „călătorit niciodată în afară“. 
2. Japonezi care au „călătorit în afară“. 

3. Asiatici care au emigrat de curînd. 

4. Asiatici care au emigrat de multă vreme. 

5. A doua generaţie de asiatici stabiliți în Canada. 
6. A treia generaţie de asiatici stabiliți în Canada. 
7. Canadieni de origine europeană. 


Canadienii de origine europeană erau grupul cu cel mai ri- 
dicat respect de sine. 

„Cu cît membrii unui grup au fost expuşi mai multă vre- 
me la cultura americană, cu atît respectul lor de sine a cres- 
cut“, a observat Jeanne. „Pentru americani, media normală 
este mai mare decît ceea ce reprezintă media şi proporția nor- 
mală la japonezi.“ 

„Există studii care să arate că prosperitatea îţi conferă un 
respect de sine mai pronunţat sau mai scăzut?“, a întrebat Da- 
lai Lama. „Eu aş spune că oamenii care se bucură de mai mul- 
tă bunăstare ar avea un respect de sine mai pronunţat, în vre- 
me ce oamenii cu un nivel de trai mai scăzut ar avea un 
respect de sine mai redus, în medie. Mă întreb dacă studiile 
de specialitate pot proba acest lucru.“ 

„Este posibil“, a răspuns Jeanne, gîndindu-se la mulțimea 
factorilor foarte complecși care intervin şi care fac dificilă 
examinarea directă a relaţiei dintre statutul socio-economic şi 
respectul de sine. 

Apoi, rezumînd, Jeanne a spus: „Ideea este că asiaticii, din 
cauza faptului că, în medie, au un respect de sine scăzut, vor 
apărea ca fiind mai puţin sănătoşi psihologic, în raport cu 
standardele culturii americane. Dar nu este așa — se întîmplă 
doar ca ei să nu pună un accent foarte mare pe propria persoa- 
nă, aşa cum fac anglo-americanii.“ 


Ce este dezirabil: conflictul 
sau iubirea romantică? 


Al doilea exemplu al Jeannei despre diferențele culturale 
în raport cu stările emoţionale dezirabile se referea, în mod 
ironic, la conflictele interpersonale. Datele comparau cuplu- 
rile de americani de origine europeană și pe cele de americani 

de origine chineză și proveneau din cercetările pe care Jean- 
ne le desfășurase împreună cu Robert Levenson la Berkeley8. 
„În virtutea viziunii lor asupra sinelui, occidentalii valorizea- 
ză diferenţa în raport cu ceilalți, pe cîtă vreme asiaticii valo- 
rizează asemănarea cu ceilalți“, ne-a reamintit Jeanne. „Occi- 
dentalii preţuiesc mai mult decît asiaticii conflictul sau 
dezacordul, pentru că acestea reprezintă o oportunitate de a-şi 
exprima propriile opinii şi stări interioare; prin urmare, occi- 
dental văd cu ochi mai buni confictul decît asiatici. Con- 
flictele sînt rele pentru ambele grupuri, însă occidentalii se 
descurcă mai bine.“ 

Datele lui Jeanne arătau de asemenca că există o gradare 
în funcţie de nivelul de aculturație al americanilor de origine 
chineză. Cu cît aceștia erau mai înrădăcinaţi în cultura chi- 
neză, cu atît prezentau mai puţine emoţii pozitive în cursul 
conversaţiilor conflictuale?. 

„Există iubire autentică?“, a întrebat Dalai Lama cu privi- 
re la acele cupluri. 

„Da“, a spus Jeanne. „Fi spun că se iubesc şi că s-au întâl- 
nit în mod constant timp de cel puţin un an de zile — ceea ce 
reprezintă o perioadă lungă pentru cuplurile de liceeni.“ La 
aceasta, venerabilul Amchok Rinpoche cu greu şi-a putut stă- 
pîni rîsul. 

Jeanne l-a întrebat pe Dalai Lama: „Puteţi ghici care a fost 
cea mai puternică arie de dezacord pentru aceste cupluri? 
Este aceeaşi, atît pentru americanii de origine europeană, cît 
şi pentru cei de origine chineză.“ 

Dalai Lama s-a gîndit mult înainte de a răspunde, apoi a 
spus: „Problema căsătoriei?“ Apoi a explicat ce voia să spu- 
nă prin aceasta, anume că „în absenţa căsătoriei propriu-zise, 
tinerii ar fi putut alege să se despartă sau să-şi schimbe parte- 
nerul. Aceasta este o atitudine foarte occidentală, însă pentru 
cuplurile asiatice lucrurile ar putea fi diferite — pentru ei, 
problema ar putea fi aceea de a obține permisiunea părinţilor 
sau cel puţin acordul acestora.“ 

Am întrebat-o pe Jeanne dacă aceste cupluri de americani 
de origine asiatică ar avea nevoie de permisiunea părinţilor 
pentru a se căsători, iar ea a spus: „Unii dintre ei da“, deși nu 
credea că aceste cupluri ajunseseră la acel moment. 

„Aprobarea părinților este foarte importantă pentru asia- 
tici“, a observat Dalai Lama, „indiferent că părinţii au sau nu 
exigenţe clare în această privință. Chiar şi în Occident, dacă 
relaţia dintre tată şi fiică este foarte bună, fiica va ţine cont de 
sentimentele tatălui.“ 

Apoi a rîs, încîntat de această ultimă remarcă, uitîndu-se 
direct la Paul. Cu o zi în urmă, Paul şi fiica sa, Eve, avusese- 
ră o conversaţie privată cu Dalai Lama şi Eve îi ceruse sfaturi 
despre cum să evite emoţiile distructive în iubirea romantică. 
Iar Dalai Lama îi dăduse un sfat surprinzător: să ţină seama 
de trăsăturile negative ale partenerului şi să-l coboare pe 
acesta de pe piedestalul idealizării pentru a-l face mai uman. 
În acest fel, a spus el, așteptările tale față de cealaltă persoa- 
nă vor fi mult mai realiste şi te vei simți mult mai puțin dez- 
amăgită de ceea ce face el. A spus de asemenea că iubirea tre- 
buie să depăşească simpla atracţie, pentru a se ajunge la 
respect reciproc şi la prietenie. 

Acest sfat părea să fie în acord cu descoperirile lui Jean- 
ne. Continuîndu-și ideea, Jeanne a spus: „Interesant este, 
Sfinţia Voastră, faptul că cea mai puternică arie de dezacord, 
atît pentru cuplurile americane de origine europeană, cît și 
pentru cuplurile de origine chineză, este aceeași. Pe toţi îi în- 
grijora gelozia. Toţi erau preocupaţi de faptul că partenerul 
petrece mult prea mult timp cu alte persoane.“ 

Aplicînd logica sa clară la acest tărîm al pasiunilor, Dalai 
Lama a spus: „Dacă oamenii ar fi cu adevărat raționali și dacă 
ar fi în stare să-și utilizeze foarte bine inteligenţa, atunci, în- 
tr-o societate laică modernă, în care există o foarte mare liber- 
tate sexuală, ar fi mai puţine motive de gelozie, tocmai pen- 
tru că există o foarte mare libertate.“ 

„Da“, a răspuns Jeanne, „dar noi nu sîntem ființe raționa- 
le tot timpul.“ 

Alan a întrebat: „Oare asta nu înseamnă că iubirile din co- 
legiu sînt puţin iraționale?*“, făcîndu-l să rîdă pe Dalai Lama. 

„Toate iubirile sînt aşa“, a glumit Paul. 

Aceasta m-a făcut să-i pun o întrebare mult mai serioasă 
lui Dalai Lama, cu privire la perspectiva budistă asupra aces- 
tui subiect: „Gelozia este în mod clar o emoție perturbatoare, 
nu-i așa? Dar oare şi iubirea romantică este la fel?“ 

După o lungă discuţie în tibetană, Alan ne-a explicat că 
este dificil de tradus în tibetană înțelesul precis al expresiei 
„iubire romantică“. Iubirea romantică îi fusese explicată lui 
Dalai Lama ca însemnînd „ceea ce în multe cazuri nu este 
doar un simplu ataşament, în sens perturbator, ci un amestec 
mult mai complex de ataşament, grijă şi afecţiune“. Această 
explicaţie i-a fost oferită de Thupten Jinpa, care, deși a fost 
călugăr, acum e căsătorit şi tatăl a doi copii. 

Și într-adevăr, aşa cum a observat Alan, la aceste întîlniri 
cu oamenii de ştiinţă, cei doi foști călugări — el şi Jinpa — 
inierveneau uneori cu propriile lor opinii asupra unor astfel 
de chestiuni, completînd opiniile celor care erau de-o viaţă 
călugări, cum este şi Dalai Lama. Dalai Lama înțelesese la în- 
ceput că „iubirea romatică“ era același lucru cu dorința sexu- 
ală şi, din perspectivă budistă, era categorisită drept o pertur- 
bare a minţii. Însă Alan a ridicat o obiecţie, făcînd o paralelă 
cu compasiunea perturbată; așa cum a observat el, și într-un 
caz şi în celălalt era vorba de hibrizi, în care unul dintre ele- 
mente poate fi considerat perturbat, iar celălalt nu. La care 
Jinpa a adăugat că aspectele neperturbate ale iubirii romanti- 
ce includ sentimente de apropiere, empatie, prietenie şi altele, 
specifice iubirii tandre şi de durată. 

Dalai Lama a conchis: „Iubirea romantică este complexă, 
pentru că nu cuprinde doar dorința sexuală, ci și un element 
uman. De pildă, oamenii nu simt iubire romantică pentru un 
obiect neînsufleţit, deși pot simţi atașament. Așa că iubirea 

romantică cuprinde, de regulă, atît atracția sexuală, cât și ast- 
fel de elemente umane, cum ar fi bunăvoința iubitoare și com- 
pasiunea. Or, dacă aşa stau lucrurile, nu este adevărat că iubi- 
rea romantică este pur şi simplu o perturbare a minţii, pentru 
că are mai multe fațete, unele elemente fiind perturbatoare, 
iar altele bune. 

Însă chiar și aşa, din punct de vedere budist, deşi se poate 
să nu fie una dintre emoţiile perturbatoare, este totuși o stare 
perturbată, pentru că la baza acestei iubiri se află un atașa- 
ment puternic. Şi acest atașament se face simţit în iubirea pe 
care o resimti, în sentimentul de intimitate şi de apropiere faţă 
de obiectul atașamentului. Întrebarea este dacă pot exista şi 
forme adecvate ale acestui atașament, iar răspunsul este, chiar 
şi din punct de vedere budist, afirmativ. Pînă și ataşamentul 
poate să fie foarte folositor, pentru că de pe urma sa beneficia- 
ză bunăvoința iubitoare şi compasiunea cu care este asociat.“ 

Jeanne a rezumat apoi reacțiile cuplurilor de îndrăgostiţi, 
atunci cînd li s-a cerut să vorbească despre o arie de conflict 
din relaţia lor. Ea a observat reacţii negative, cum ar fi mânia, 
combativitatea și agresivitatea, ca şi reacții pozitive, cum ar 
fi afecțiunea, fericirea și încrederea în partener. „Am consta- 
tat că nu existau diferenţe culturale în suma totală a reacțiilor 
emoţionale negative, dar existau diferenţe în suma reacțiilor 
pozitive. Americanii de origine europeană experimentau mai 
multe emoții pozitive în timpul conflictelor decît americanii 
de origine chineză, întărind ideea că, în culturile occidentale, 
conflictul este mai dezirabil decît în culturile asiatice”. 


Bebelusii asiatici sînt mult mai puțin dificili 


„Un alt aspect sub care perspectivele asupra sinelui influ- 
ențează emoţiile este componenta fiziologică — cum reacţio- 
nează corpurile noastre. Ca persoane cu euri independente, 
americanii de origine europeană preţuiesc mult mai mult stă- 
rile excitante fiziologic, pentru că este important să te afli în- 

tr-o stare plăcută. Aşa că ei prezintă o excitație fiziologică 
mult mai pronunţată în timpul unei emoţii şi apoi tind să re- 
vină mai greu la o stare cu un grad scăzut de excitație, în tim- 
pul perioadei de recuperare. 

„Eurile interdependente, dimpotrivă, preţuiesc mai mult 
stările de excitație redusă. Eurile independente se concentrea- 
ză asupra propriei persoane şi vor să se simtă bine —, dar 
propria noastră excitație poate să-i facă pe alţii să se simtă 
rău. Așa că eurile interdependente manifestă un grad mai re- 
dus de excitație în timpul unei emoţii şi revin mai repede la o 
stare cu un grad scăzut de excitație, astfel încât ceilalți oameni 
să nu se simtă prost. Cu alte cuvinte, din punctul de vedere al 
acestor persoane, starea emoţională proprie ar trebui să aibă 
un impact cît mai mic asupra stării emoţionale a altora.“ 

Apoi Jeanne a trecut la coroborarea datelor obținute de Je- 
rome Kagan, specialist în psihologia creșterii la Harvard, care 
a comparat reacţiile fiziologice ale unor bebeluşi de 4 luni din 
Beijing cu cele ale unor bebeluşi americani de origine euro- 
peană, de aceeaşi vârstă!!. Copiilor li s-au înfățișat mai mulţi 
stimuli senzoriali, obiecte în mișcare, și li s-a urmărit com- 
portamentul. S-a observat că bebeluşii americani de origine 
europeană plîngeau mai mult, făceau mai multă gălăgie şi 
erau mai agitați — arătau mult mai îngrijorați.“ 

Dalai Lama era surprins şi gesticula puternic în timp ce 
discuta aceste date cu traducătorii. Căuta o explicaţie. 
„Aceasta este o informaţie foarte interesantă. Există diferen- 
te semnificative în experienţele lor în primele patru luni de 
viață?“ 

„Aceasta este întrebarea“, a spus Jeanne. „Și încă nu știm 
răspunsul.“ 

„Este un lucru esenţial“, a spus Dalai Lama. Dacă au exis- 
tat diferenţe în ceea ce priveşte experienţa lor din primele pa- 
tru luni de viață, aceste diferenţe ar putea elimina o explica- 
ție genetică. Diferenţele observate chiar la un interval atît de 
scurt de la naștere se pot datora influențelor exercitate asupra 

lor încă din perioada intrauterină, care au acționat prin inter- 
mediul reacțiilor emoționale ale mamei, sau se pot datora fe- 
lului în care copiii sînt îngrijiţi şi purtați după naștere. 

„Exact“, a spus Jeanne, preluînd implicaţiile acestei idei. 
„Nu ştim încă dacă aceste diferenţe sînt genetice.“ 

„Care ar fi momentul în care, din punctul de vedere al psi- 
hologiei creşterii“, a întrebat Dalai Lama, „copilul începe 
să-şi recunoască mama?“ 

Jeanne a privit către Mark Greenberg, specialistul în psi- 
hologia creșterii. „Depinde de simţurile la care ne referim“, a 
explicat Mark. „În primele zile de viață, copilul poate recu- 
noaşte cu ajutorul mirosului sutienul mamei sale faţă de cel al 
altei femei.“ 

„Şi asta se întîmplă imediat?“, a întrebat Dalai Lama. „În- 
seamnă că este vorba de un sentiment spontan de dependență.“ 

„Din punct de vedere auditiv, copiii pot recunoaște vocea 
mamei încă de la naştere“, a spus Mark. „În ce priveşte vede- 
rea, durează ceva mai mult, deoarece sistemul vizual nu este 
încă complet în acel moment.“ 

Pasiunea lui Dalai Lama pentru experimente s-a manifestat 
din nou: „Am aici o propunere pentru tine, Mark. Dacă într-o 
zi nou-născutul ar fi alăptat de propria mamă, iar a doua zi de 
o altă femeie, ar exista vreo diferenţă în reacția copilului?“ 

„Da“, i-a spus Mark. 

Richard Davidson ne-a relatat o altă descoperire făcută în 
urma cercetărilor. „Dacă punem pe abdomenul mamei, cînd 
aceasta este însărcinată în al treilea trimestru, un casetofon la 
care să se audă foarte tare o anumită voce, fătul va avea o re- 
acţie fiziologică diferită la vocea mamei sale față de reacția 
pe care ar avea-o la auzul vocii unei alte persoane — chiar și 
înainte de naștere.“ i 

Totuși, a remarcat Jeanne, „încă nu este clar dacă aceste 
diferenţe sînt genetice sau dacă se datorează mediilor timpu- 
rii diferite.“ 

„Dar dacă copiii sînt din Taiwan?“, a întrebat Dalai Lama. 

Jeanne a răspuns zîmbind: „Mi-ar plăcea să fac experi- 
mentul ăsta.“ 

Dalai Lama a continuat discuția pe tema influențelor me- 
diului. „Pot apărea diferenţe şi în cazul în care copilul a cres- 
cut într-un orfelinat sau la o creșă încă de la naştere.“ 

„Da“, a fost de acord Jeanne. 

„Dacă părinţii lucrează, copiii sînt probabil în îngrijirea 
cuiva“, a spus Dalai Lama, cîntărind încă datele înregistrate 
de Kagan în Beijing. „Într-un sistem comunist, acest lucru se 
întîmplă foarte des.“ 

„Da, așa este.“ 

„Aşa că nu putem spune că e vorba de influenţe chinezești 
sau asiatice.“ 

Jeanne a fost de acord din nou, adăugînd: „Nu am reușit 
încă să găsim motivele acestor diferențe culturale. Dar unul 
dintre motive ar putea fi perspectiva asupra sinelui.“ Întrebă- 
rile lui Dalai Lama au făcut-o pe Jeanne să-şi dorească ca psi- 
hologia culturală, ca ştiinţă, să fi fost mai avansată. Toate lu- 
crurile pe care le-a menţionat el — modelele de creştere a 
copiilor, rolurile diferite jucate de părinţi în diverse culturi — 
puteau fi foarte bine sursele diferențelor culturale pe care le 
descoperiseră Kagan și alții. Datele disponibile în acel moment 
erau prea sărace ca să poată fi identificați factorii culturali. 

Dalai Lama a ridicat o altă problemă: „Din moment ce 
China comunistă este o societate unică în Asia, în care ingi- 
neria socială — dacă putem folosi acest cuvînt — se practică 
în mod deliberat, poate că ea nu este un exemplu reprezenta- 
tiv pentru toate comunităţile asiatice.“ 

„Este adevărat“, a fost de acord Jeanne. „Însă şi alte grupuri 
din Asia, care nu sînt influențate de comunism, manifestă dife- 
rente similare în comparaţie cu culturile de tip occidental.“ 

În continuare, Jeanne a prezentat date privind comparatia 
dintre copiii americani de origine chineză — copiii născuţi în 
Statele Unite din părinţi chinezi — şi copiii americani de ori- 
gine europeană!?. S-au înregistrat aceleaşi rezultate: „în esen- 

tă, s-a descoperit că copiii americani de origine chineză se pu- 
teau calma mai ușor, după ce fuseseră iritați, decît copiii ame- 
ricani de origine europeană.“ 

Dalai Lama a avut din nou o întrebare referitoare la meto- 
dologie: „Mă întreb care sînt diferenţele sau asemănările de 
comportament în familiile în care au crescut acești copii.“ 

„Din nefericire“, a spus Jeanne, „autorii studiului au gru- 
pat copiii numai în funcție de moştenirea lor culturală, fără să 
ţină cont de alţi factori specifici care ar putea să influenţeze 
aceste diferențe.“ 

Jeanne era de părere că întrebările puse de Dalai Lama 
erau foarte pertinente, scoțînd în evidenţă ce nu se aflase în 
psihologia culturală şi sugerînd în același timp posibile meca- 
nisme prin care cultura își exercită influența. Ea a conchis că, 
din diverse motive, „copiii asiatici sînt mai puţin iritabili şi 
mai capabili să se calmeze decît copiii occidentali. Unele date 
sugerează că această diferenţă se păstrează și la adulţi — de 
exemplu, în studiul efectuat asupra cuplurilor, la cuplurile 
americane de origine chineză, tensiunea arterială pe durata 
conflictului era mai mică decît la cuplurile americane de ori- 
gine europeană.“ 

Jeanne a oferit date suplimentare, furnizate de o cercetare 
asupra reflexului de tresărire, asemănătoare cu cercetarea re- 
alizată de Paul Ekman și de Robert Levenson împreună cu 
lama Oser. Studiul arăta că americanii de origine chineză își 
reveneau mult mai repede — tensiunea lor arterială cobora 
mai repede — după ce auzeau un zgomot puternic neașteptat, 
decît americanii de origine mexicană!5. În general, cu cât re- 
flexul de tresărire este mai puternic, cu atît reacţiile emoțio- 
nale tipice ale unei persoane sînt mai intense. Aceste date, a 
spus Jeanne, sugerează că trebuie să existe anumite elemente 
în mediul cultural care influențează reacțiile noastre fiziolo- 
gice la anumite emoţii, însă deocamdată se ştiu prea puţine 
despre acest lucru. 

Atenția: concentrată asupra propriei persoane 
sau asupra altora? 


O altă diferență culturală este aceea că, în timpul eveni- 
mentelor cu încărcătură emoțională, asiaticii tind să se con- 
centreze mai mult asupra altora, în vreme ce occidentalii se 
concentrează asupra propriei persoane. „Sigur, există diferen- 
te şi printre asiatici, şi printre occidentali“, a observat Jeanne, 
„însă ideea de bază este aceea că occidentalii se vor gîndi la 
ei înșiși în cursul unei interacțiuni sociale, în vreme ce o persoa- 
nă cu un eu interdependent se va gîndi la celălalt. Cerîndu-le oa- 
menilor să ne spună cînd au trăit cele mai intense emoţii, con- 
statăm că asiaticii vorbesc despre evenimente care au o mai 
mare legătură cu alţii decât cu ei înşişi. În cazul occidentali- 
lor, se întîmplă exact pe dos: cele mai intense emoţii apar în 
legătură cu evenimente care li s-au întîmplat lor înșile.“ 

Cazul discutat se referea la ruşine, o emoție extrem de Fn- 
portantă în culturile asiatice, în care adesea se vorbeşte 
despre rușine ca însemnînd să fii văzut într-o lumină proastă 
de ceilalți; în legătură cu aceasta este folosită şi expresia „a-ţi 
crăpa obrazul“. Jeanne ne-a prezentat cîteva date obținute în 
urma unui studiu realizat de ea, în care a comparat membri ai 
culturii Hmong, un grup din Laos, sud-estul Asiei, cu ameri- 
cani de origine europeană. A citit cu voce tare un exemplu de 
rușine dat de un bărbat american de origine europeană: „Am 
acceptat o slujbă de director adjunct şi credeam că o să mă 
descurc foarte bine. După vreo cinci luni, mi-am dat seama că 
mă descurcam foarte rău şi mi-a fost rușine de cît de prost îmi 
făceam treaba. Am fost stînjenit şi rușinat de slabele mele 


performanţe.“ 


„Prin contrast, iată cum descria o femeie Hmong o expe- 
riență a ruşinii: «Eu sînt o X — acesta fiind un nume de fa- 
milie. La noi în sat este un preot, şi el este un X. A fost prins 
avînd o aventură cu una dintre enoriașele lui. Nu ne este rudă 
de sînge, dar poartă același nume și l-a făcut de rușine. De trei 

ani avea acea aventură şi acest lucru mă face să mă simt foar- 
te rușinată.» Acţiunile altei persoane o făceau să se simtă ru- 
şinată. Nici măcar nu se cunoşteau — dar aparţineau aceluiași 
clan (celula socială principală în societatea Hmong), aşa că 
împărțeau acelaşi nume.“!4 

Un alt exemplu provine dintr-un studiu asupra unor elevi 
de colegiu cărora li s-a cerut să alcătuiască, apoi să citească 
scenarii ipotetice, în care trebuiau să-şi imagineze că au făcut 
ceva greșit sau că fratele lor a făcut ceva greşit. Chinezii se 
simțeau mult mai ruşinați şi mai vinovați atunci cînd fratele 
lor era responsabil pentru o greşeală, decît se simteau ameri- 
canii“, a spus Jeanne!$. 

Apoi a conchis: „Prin comparaţie cu occidentalii, asiaticii 
resimt mai multă rușine și vină, ca şi mândrie, pentru actele 
de care sînt responsabile alte persoane decît ei înşişi, pentru 
că perspectiva lor asupra sinelui se bazează mai mult pe cei- 
lalți. Aşadar, perspectivele culturale asupra sinelui par să in- 
fluenţeze felul în care resimțim emoțiile — care sînt emoțiile 
dezirabile, fie că punem accentul asupra noastră sau asupra 
celor din jur. Cultura pare să intre în corpurile noastre, influ- 
ențîndu-ne fiziologia. 

Cred că aceste diferențe culturale au implicaţii serioase 
asupra modului în care alcătuim programe ca acela de care 
am vorbit ieri. De exemplu, dacă venim cu un program pen- 
tru dezvoltarea competenţelor emoționale, este foarte proba- 
bil ca americanii să creadă că oricine are nevoie de acest pro- 
gram, în afară de ei — pe cîtă vreme în culturile asiatice 
lucrurile ar putea să stea cu totul asfel.“ 

La această ultimă observaţie, Dalai Lama a ripostat în glu- 
mă: „Nu știu cît de tipic americană este această reacție, pen- 
tru că şi tibetanii, atunci cînd aud rostite învățăturile lui Bud- 
dha, în genere își vor spune: «Ei bine, acestea sînt pentru 
alții», ca şi cum ar spune: «Alții au nevoie de aşa ceva, nu eu.» 

Această remarcă a făcut-o pe Jeanne să se întrebe dacă 
acelaşi lucru nu ar fi şi mai clar în rîndul americanilor, cînd 

vine vorba, să zicem, de cultivarea compasiunii. Jeanne a ci- 
tat nişte studii care arătau că americanii, mai mult decît mem- 
brii altor culturi, se consideră peste medie, mai buni decît ma- 
joritatea celorlalţi oameni. „Din nefericire, această atitudine 
este foarte americană. Trebuie să alcătuim programe potrivi- 
te, astfel încît să fie acceptate de membrii unor culturi diferi- 
te. Cred că prin recunoaşterea diferenţelor culturale și prin in- 
tegrarea lor în programele noastre putem începe cu adevărat 
să facem progrese în ce priveşte un antrenament universal 
pentru dezvoltarea compasiunii.“ 

După ce Jeanne a încheiat, Dalai Lama i-a luat mîinile în- 
tr-ale sale şi s-a înclinat în faţa ei. 


Recunoașterea asemănărilor 


Deşi Dalai Lama a ascultat cu mare atenţie expunerea lui 
Jeanne, pornea de la un scepticism fundamental față de im- 
portanţa diferenţelor culturale în zestrea genetică comună și 
universalitatea condiţiei umane. În cursul unei discuţii ulte- 
rioare, a ridicat o problemă foarte interesantă: „Sînt puţin ne- 
dumerit de faptul că insistaţi atît de mult asupra existenței 
unei diferențe fundamentale între orientali şi occidentali în 
administrarea emoţiilor. Poate că vorbim, de fapt, de un fac- 
tor care ţine de spiritualitate. Diferenţele pot să nu rezide atît 
de mult la nivelul culturii ca atare, sau al etnicității, ci să fie 
vorba mai degrabă de diferenţe ale tradițiilor spirituale moş- 
tenite. 

De exemplu, în tradiția iudeo-creștină, în care divinitatea 
ocupă locul central şi tot efortul spiritual se concentrează 
asupra atingerii uniunii cu transcendentul, se pune un accent 
mai mic pe corectarea vieţii emoţionale interioare sau pe rea- 
lizarea unui echilibru interior. Credinţa autentică în Dumne- 
zeu Creatorul şi acţiunile care decurg din iubirea faţă de 
Dumnezeu duc la o iubire autentică faţă de alte ființe umane. 
Și atunci acţiuni cum ar fi crima. furtul sau violul sînt împo- 

triva credinţei tale în Dumnezeu. Acesta este un imbold foar- 
te puternic de a deveni un om mai bun. 

„În cazul unui budist însă, aspiraţia sa ultimă este atinge- 
rea nirvanei. Accentul se pune pe interior, astfel că emoţiile 
negative și acțiunile care decurg din acestea devin foarte im- 
portante; de aceea trebuie să ştim ce se petrece cu adevărat în 
minte. Prin urmare, în budism, țelul este diferit. Vedeţi, din 
perspectivă culturală, budiştii au o atitudine fundamental di- 
ferită față de emoţii. Din acest punct de vedere, chiar şi cele 
mai subtile grade de încredere în realitatea sinelui și a lumii 
devin negative şi acționează ca o piedică. 

Aşadar, poate că diferențele provin din această orientare 
fundamentală diferită: către transcendent sau către evoluția 
interioară. Dar lăsînd deoparte credinţa religioasă, noi nu vor- 
bim acum de diferente subtile. Ci vorbim de o etică laică. lar 
în această privinţă nu cred că există diferențe fundamentale în- 
tre occidentali şi orientali. Sînt profund convins de acest lucru.“ 

Apoi, devenind puţin mai vesel, a adăugat: „Uneori, cred 
că savanții accentuează prea mult diferențele din domeniul 
lor de cercetare. Nu abordează lucrurile dintr-o perspectivă 
holistă — încercînd să vadă întregul. Se concentrează asupra 
diferențelor mărunte. Chiar şi în mine, o singură persoană, 
există atît de multe diferențe: Dalai Lama cel de dimineaţă, 
Dalai Lama cel de după-amiază, Dalai Lama cel de seara. O 
mulțime de diferențe — în starea de spirit și chiar la nivelul 
corpului, pentru că poți să fii flămînd sau sătul.“ 

Ne întorsesem la tema centrală, ridicată în cursul acelei 
conversații dintre Paul Ekman și Margaret Mead: studiile cul- 
turale implică un anumit program social. Jeanne era de acord 
cu Dalai Lama asupra faptului că există atît asemănări, cît şi 
diferenţe culturale și că există o variație foarte mare la nive- 
lul comportamentului individual. Este adevărat că, la un anu- 
mit nivel, toți indivizii sînt în esență la fel. Totuşi, ea credea 
că amploarea diferenţelor culturale rămîne o temă deschisă 
cercetării ştiinţifice şi exact acest lucru încercau să determine 

în mod precis ea și alți cercetători. A recunoscut şi că decizia 
unui cercetător de a studia asemănările sau diferenţele cultu- 
rale depinde într-o oarecare măsură de programul său social. 
Interesul său pentru diferenţele culturale era în mare măsură 
o reacție la faptul că acestea au fost ignorate aproape complet 
de majoritatea cercetătorilor americani, ceea ce a dus la apa- 
riția nevoii de a aduce aceste diferenţe în atenţia psihologiei 
occidentale. Jeanne era foarte conştientă de faptul că atunci 
cînd psihologia occidentală vorbeşte de „universalii“ în pri- 
vința emoţiilor, de cele mai multe ori se referă la „populaţia 
albă anglo-americană majoritară“. În mod asemănător, ea în- 
țelegea faptul că Dalai Lama, al cărui ţel era de a uni oame- 
nii din tradiţii culturale diferite, dorea să pună accentul în 
primul rînd pe asemănările dintre aceștia sau pe natura uni- 
versală a experienţei umane. 

Apoi Jeanne a abordat ideea adusă în discuţie de Dalai 
Lama. „Mai întîi, trebuie recunoscut că tradiţiile religioase în 
culturile asiatice şi occidentale diferă într-adevăr, iar aceste 
diferenţe pot explica și diferențele culturale în ce privește 
emoțiile, pe care le-am descris astăzi. Este interesant însă fap- 
tul că chinezii care au fost subiecţii studiilor pe care vi le-am 
prezentat în această dimineaţă nu sînt budiști. Sînt creştini și, 
cu toate acestea, acele diferenţe despre care am vorbit tot apar. 

Dar, a adăugat ea, sînt de acord cu Sfintia Voastră că exis- 
tă o mulțime de diferenţe individuale în cadrul fiecărui grup 
cultural şi, de fapt, aceste perspective culturale asupra sinelui 
reprezintă diferite moduri globale de a fi la care indivizii re- 
acționează. Sigur că există occidentali care sînt foarte intere- 
sați de budism şi care probabil sînt mult mai interdependenţi. 
Dar fiecare individ dintr-o anumită cultură reacționează la 
mesajele dominante, specifice acelei culturi într-un anume fel. 

În Statele Unite, de exemplu, unul dintre aceste mesaje 
este acela că tu, ca individ, eşti special și ar trebui să arăţi cît 
de special eşti. Asta nu înseamnă că fiecare american din 

această cameră simte acest lucru, dar înseamnă că fiecare răs- 
punde la un mesaj cultural mai amplu. Cred că tocmai în 
aceasta rezidă diferențele culturale.“ 


Individual versus colectiv 


Știam din călătoriile mele că multe culturi occidentale nu 
sînt nici pe departe atît de individualiste precum cultura ame- 
ricană; unele sînt mai colectiviste, în genul celor asiatice. „În 
culturile scandinave“, am menţionat eu drept ilustrare, „exis- 
tă o etică foarte asemănătoare cu cea din culturile asiatice, po- 
trivit căreia nu trebuie să ieși în evidență.“ Datele lui Jeanne 
arătau, de fapt, că americanii de origine scandinavă se 
exprimă emoțional mai puţin decît cei ai căror strămoși sînt 
din sudul şi centrul Europei, în special în timpul trăirii unor 
stări de fericire!6. 

Jeanne a recunoscut că alţi cercetători au făcut multe stu- 
dii asupra diferențelor dintre individualism și colectivism în 
diferite culturi occidentale!”. „Dar“, a adăugat ea, „este încă 
nevoie de studii care să arate dacă o cultură occidentală co- 
lectivistă este mai individualistă decît cultura asiatică.“ 

„Există aici un fel de anomalie“, a observat Dalai Lama. 
„Avem, pe de o parte, creştinismul, ca religie occidentală ti- 
pică, în care există un singur creator, la fel în iudaism şi chiar 
în islamism. În toate aceste trei religii mediteraneene, aşa-nu- 
mitele religii occidentale, există o credinţă unică într-un crea- 
tor exterior, responsabil de întreaga creaţie şi de orice creatură. 
Din această perspectivă, sîntem cu toții asemănători, pentru 
că toţi am fost creaţi de același Dumnezeu, ceea ce ne oferă o 
rădăcină comună şi ne face frați şi surori, aceeaşi familie cu 
` acelaşi tată. Dacă urmăm teologia, ajungem la ideea unei nė- 
diferențieri individuale, la o uniformitate sau omogenitate. 

O religie tipic asiatică sau orientală, cum este budismul, 
nu conţine o astfel de idee a unui creator exterior, care a creat 
totul. Ci dimpotrivă, situaţia fiecărei fiinţe conştiente este de- 

terminată de karma sa individuală, care ne aruncă în lume. 
Chiar şi lumea în care trăim este produsul karmei noastre. 
Una dintre cele patru legi ale karmei spune că dacă nu dai 
naştere cauzei, nu vei trăi efectul. Dar dacă ai dat naştere ca- 
uzei, cu siguranţă vei trăi efectul. Şi toate acestea au loc la ni- 
vel individual, astfel că experienţele prin care treci fac parte 
din individualitatea ta. Lumea în care trăieşti este creată de 
tine, ca individ. Nu există o sursă exterioară comună, care să 
ne fi creat pe toți. 

Aceasta ar însemna că există un individualism foarte pu- 
ternic în budism, pe cîtă vreme se pare că este exact pe dos. 
Și atunci mă întreb, de vreme ce nu există temeiuri teologice, 
trebuie să existe vreun alt factor care să explice existența 
acestui eu interdependent în Asia şi a individualismului pro- 
nunțat din Occident. Ce alți factori ar mai putea interveni?“ 

Jeanne a lansat o ipoteză: „S-ar putea ca factorii econo- 
mici şi unităţile familiale să aibă o influenţă. Cred că sinele 
este influențat de o multitudine de factori. Situaţia de care 
discutăm acum este foarte complexă. Nu este deloc simplu. 
Nu toate culturile occidentale sînt la fel, așa cum nu toate cul- 
turile asiatice sînt într-un singur fel. De exemplu, în cadrul 
unei anumite culturi, întîlnim din ce în ce mai des indivizi 
care ţin de două culturi, cum sînt şi eu, adică oameni influen- 
taţi nu doar de o singură cultură. În anumite situaţii, sînt foar- 
te independentă, iar în altele, foarte interdependentă. Aceste 
trăsături se manifestă într-un mod foarte complex la nivelul 
indivizilor.“ 

Alan a adăugat: „Atunci cînd discutăm despre o anumită 
religie — de pildă, creştinismul — este foarte important să 
luăm în considerare evoluţia sa istorică. În timpul Reformei 
protestante, se punea un accent foarte mare pe relaţia directă ` 
a omului cu Dumnezeu, fără intermedierea preotului, şi mai 
puţin pe comunitate. În perioada Iluminismului, se pune un 
accent puternic pe rațiunea individuală. Cred că acest accent 
foarte mare asupra individului este de dată relativ recentă. În 

creştinismul medieval — înainte de Reforma protestantă — 
găsim o situație mult mai apropiată de perspectiva asiatică.“ 

„Ceea ce arată că“, a conchis Jeanne, „culturile se află tot 
timpul în schimbare.“ 

Acesta era, credea Dalai Lama, elementul-cheic. Așa cum 
mi-a mărturisit el mai tîrziu, avea încă dubii și îndoieli meto- 
dologice referitoare la legitimitatea generalizărilor în cazul 
diferențelor culturale, chiar din acest motiv, evoluţia cul- 
turilor. Observase în sînul propriei sale culturi că prin comu- 
nicarea cu alte culturi apăreau schimbări. S-ar putea dovedi 
util să aflăm care sînt diferenţele privind intensitatea cu care 
membrii unui anumit grup trăiesc anumite emoții — dar chiar 
şi aşa, toți vom simţi aceleași lucruri. Fiind o personalitate pe 
scena globală a lumii, Dalai Lama prefera să pună accentul 
mai întîi pe trăsăturile comune ale oamenilor şi abia apoi să 
semnaleze diferenţele, acolo unde era cazul. Convingerea sa 
profundă, aceea că oamenii sînt, în esenţă, asemănători la un 
nivel fundamental, avea drept consecinţă faptul că pentru el 
nu există chinezi, indieni sau americani; ci este preocupat în 
primul rînd de găsirea unor soluţii la dilemele umane cu care 
ne confruntăm cu toții. 

În timpul pauzei de ceai, a avut loc un schimb de idei mult 
mai persona! între Jeanne şi Dalai Lama. Jeanne a simțit că 
era important să-i mărturisească lui Dalai Lama că empatiza 
cu situaţia tibetanilor şi cu lupta lor împotriva Chinei comu- 
niste. El i-a spus că nu are nici un fel de resentimente față de 
chinezi şi că are un mare respect pentru cultura chineză. Ea a 
profitat de această oportunitate şi i-a spus că mulți americani 
de origine chineză, chiar dacă îşi respectă moştenirea, simpa- 
tizează de asemenea cu lupta tibetanilor. Cînd i-a spus cît de 
mult înseamnă pentru el să audă acest lucru, ochii lui Jeanne 
s-au umplut de lacrimi — și ai lui la fel. 


CAPITOLUL II 


Educarea bunăvoinţței 


Pe cînd lucram la cartea mea apărută în 1995, Inteligența 
emoțională, încercam să dovedesc cît de mult ar beneficia co- 
piii de pe urma introducerii unei educaţii emoţionale în şcoli. 
La acea vreme însă era o idee foarte radicală în domeniul 
educaţiei şi foarte puţine şcoli aplicau măsurile pentru care 
pledam eu. Și mai puţine erau programele educaționale care 
puteau aduce informaţii precise în sprijinul eficienţei lor. 

Una dintre aceste rare excepții era un program educaţional 
al cărui corealizator era Mark Greenberg, care urma să vor- 
bească în continuare. Programul PSGA (Promovarea Strate- 
giilor de Gîndire Alternativă)* îi ajuta pe copiii surzi să folo- 
sească limbajul pentru a-şi înţelege şi administra mai bine 
emoțiile — pentru a deveni conștienți de propriile sentimen- 
te, pentru a şi le recunoaşte, pe ale lor și pe ale altora, și pen- 
şi principalele elemente ale inteligenței emoţionale, iar în car- 
tea mea m-am referit la programul lui Mark ca la un model 
pentru educarea abilităţilor emoţionale — numită acum de 
pedagogi, așa cum a menţionat Mark, „învăţare socială şi 
emoțională“. 


* În orig. engl, PATHS (Promoting Alternative Thinking 
Strategies). (N. red.) 

După pauza de ceai, ne-am concentrat atenţia tocmai asu- 
pra educaţiei sociale şi emoţionale. Eu am arătat că, în multe 
şcoli, copiii beneficiază deja de programe în genul celui de 
care vorbiserăm cu o zi în urmă, pentru adulți. I-am spus lui 
Dalai Lama că Mark, un pionier în crearea unui astfel de pro- 
gram aplicat la scară largă, ni-l va prezenta în detaliu. Am 
adăugat apoi că programul lui Mark — un lucru rar în lumea 
educaţiei — a trecut printr-o evaluare riguroasă pentru a-i fi 
testată eficiența reală, constituind astfel un temei ştiinţific se- 
rios pentru extinderea programelor de educație emoțională a 
copiilor. 

Mark, am spus eu, îşi consideră cercetările mai mult decât 
educaţie — este vorba în acelaşi timp şi de o prevenire, de o 
strategie de a reduce riscurile cu care se confruntă tinerii. La 
Universitatea de Stat Pennsylvania el deține cateda Edna Pe- 
terson Bennett pentru Cercetări asupra Prevenirii și conduce 
Centrul de Cercetări asupra Prevenirii pentru Promovarea 
Dezvoltării Umane. Supervizează parțial două programe fi- 
nanţate de guvernul federal, unul dintre acestea (care a primit 
o finanţare de aproape 60 de milioane de dolari în 13 ani) fi- 
ind un proiect realizat în comun de patru universități pentru a 
- testa un program educaţional care să reducă riscurile violen- 
tei, infracționalităţii și abandonului școlar în rîndul copiilor. 

„Convingerea care stă la baza activităţii sale“, am conti- 
nuat eu, „este aceea că dacă îi învăţăm pe copii toate aceste lu- 
cruri acum, putem să prevenim apariția unor probleme mai tîr- 
ziu, mai ales a problemelor cauzate de emoțiile perturbatoare 
— violenţă, suicid, abuzul de droguri și aşa mai departe.“ 

Mark Greenberg a crescut în perioada de explozie a nata- 
lităţii. A copilărit în Harrisburg, Pennsylvania şi și-a făcut 
studiile la Universitatea Johns Hopkins. Acolo a audiat pri- 
mul său curs de psihologie, ținut de Mary Ainsworth, specia- 
list în psihologia creşterii, și a fost cucerit de acest domeniu. 
Ainsworth era colegă cu psihologul britanic John Bowlby; 
ambii erau experţi de talie modială în studiul legăturii timpu- 

rii dintre părinţi şi copii ca bază a capacităţii copiilor de a-şi 
manifesta iubirea şi atașamentul de-a lungul întregii vieți. 
Mark a fost de-a dreptul fascinat de felul în care se dezvoltă 
o personalitate umană în funcție de relațiile personale stabili- 
te în primii ani de viaţă. 

La Universitatea Virginia, unde Mark a mers după termi- 
narea facultăţii pentru a-și continua studiile în psihologia cli- 
nică și a dezvoltării, a început să lucreze cu copii surzi din 
pură întîmplare. Într-o zi, a fost trimis să dea un test de inte- 
ligenţă unui copil de 5 ani, care avea deficienţe de auz şi care, 
a observat Mark, a devenit de-a dreptul îngrozit atunci cînd 
mama lui a ieşit din încăpere. Intrigat de acest lucru, Mark a 
început să facă cercetări asupra atașamentului dintre copil şi 
părinte în cazul copiilor cu deficiențe. Aceste cercetări i-au 
trezit interesul pentru problemele de comportament la copiii 
cu deficienţe de auz şi pentru felul în care ar putea fi preve- 
nite acestea — ceea ce, ulterior, l-a determinat pe Mark şi pe 
colega lui, Carol Kusche, să dezvolte programul PSGA. 

Programul PSGA a fost testat riguros. S-a dovedit atît de 
eficient, încît directorii şcolilor unde fusese aplicat la copiii 
surzi au întrebat dacă nu putea fi aplicat și celorlalți elevi. As- 
tăzi se folosește pe scară largă în peste 100 de inspectorate 
şcolare americane şi de asemenea peste hotare, în ţări precum 
Olanda, Australia și Anglia. 

Odată cu PSGA, Mark a devenit un pionier într-o nouă ra- 
mură a psihologiei: domeniul prevenirii elementare, care ca- 
ută să protejeze copiii de probleme care pot apărea mai tîrziu, 
deprinzîndu-i de mici cu abilităţile necesare unui trai normal. 
Această mișcare din ce în ce mai largă în favoarea educaţiei 
sociale şi emoţionale caută să includă lecţii elementare de 
dezvoltare a abilităților sociale și emoţionale în programul tu- 
turor şcolilor. Mark este director de cercetare al Centrului 
pentru Învăţarea Academică, Socială şi Emoţională, care 
funcționează în cadrul Universităţii Illinois din Chicago şi 
este condus de Roger Weissberg?. 


Educarea bunăvoinţei 399 


Mark era nerăbdător să-şi împărtășească cunoștințele lui 
Dalai Lama şi să găsească o legătură între acestea şi dezvol- 
tarea capacităților lobilor prefrontali, care stau la baza dez- 
voltării sociale şi emoționale. Dar mai exista și o altă latură a 
vieţii lui Mark pentru care această întîlnire avea o semnifica- 
ție specială, pentru că, încă de pe vremea colegiului, el prac- 
tica meditaţia. Pentru Mark, psihologiile orientale precum bu- 
dismul oferă o expertiză care Occidentului îi lipseşte. 

Metodele psihoterapiei şi psihologiei urmăresc să-i ajute 
pe oameni să-și dezvolte un ego sănătos — maturitate emo- 
țională, încredere în sine şi aşa mai departe. Dar țelurile psi- 
hologiei occidentale se opresc aici. Aşa cum au argumentat 
specialiști în psihologia transpersonală, ca Daniel Brown şi 
Ken Wilber, psihologia orientală, deşi recunoaște faptul că 
trebuie să ne construim un ego sănătos înainte de a renunța la 
el, se ocupă şi de pasul următor: dezvoltarea sinelui dincolo 
de ego. Atinsesem unele dintre aspectele acestei diferențe în 
cursul discuţiilor noastre despre deosebirile dintre metodele 
budiste şi cele occidentale cu privire la emoţiile distructive. 

Cel mai grăitor pentru Mark era Dalai Lama însuși, un 
model în privinţa abilităţilor de a echilibra preocupările spiri- 
tuale cu implicarea în acțiuni sociale. Şi era de-a dreptul fas- 
cinat de importanţa pe care o acorda Dalai Lama deprinderii 
abilității de a administra emoţiile distructive — nucleul cer- 
cetărilor sale. În sfîrşit, Mark credea că, atât din punct de ve- 
dere științific, cît şi spirituál, provocarea este aceea de a echi- 
libra mintea şi inima — şi de a face tot ce se poate pentru a-i 
ajuta pe copii să-şi găsească acest echilibru. 


Educarea inimii 


Pentru expunere Mark se îmbrăcase cu o vestă tibetană 
maronie. Cu o seară înainte, glumea spunînd că toți vorbito- 
rii arătau tot mai mult ca nişte tibetani şi că pînă la sfîrșitul 
întîlnirii probabil vorbitorii vor fi îmbrăcaţi în robe de călu- 

găr. Deşi are o voce blîndă, de regulă Mark vorbeşte foarte re- 
pede și, ca și Owen, a trebuit să facă tot timpul un efort con- 
ştient ca să vorbească mai rar. 

El a început prin a le mulțumi lui Dalai Lama și Institutu- 
lui pentru Minte și Viaţă pentru că şi-au îndreptat atenţia asu- 
pra problemei emoțiilor distructive şi a spus că pentru el este 
o bucurie și o binecuvântare faptul că ne poate împărtăşi gîn- 
durile sale. Apoi ne-a prezentat-o pe soţia sa, Christa, care îi 
este şi partener de lucru în cercetări. Multe dintre lucrurile pe 
care ni le va relata, ne-a prevenit Mark, sînt rezultatul cerce- 
tărilor efectuate împreună cu soţia sa şi cu alți colegi în ulti- 
mii 20 de ani. 

„Mă gîndeam să încep cu un citat din opera Sfinţiei Voas- 
tre: «Chiar dacă societatea nu pune accent pe acest lucru, cea 
mai importantă aplicaţie a cunoașterii şi a educaţiei este spri- 
Jinirea înţelegerii importanţei de a ne angaja în cît mai multe 
acțiuni bune și în disciplinarea propriilor noastre minți. Utili- 
zarea cea mai potrivită a inteligenţei și a cunoștințelor noas- 
tre vizează realizarea unor schimbări în interior care să ducă 
la dezvoltarea bunăvoinţei.» 

Discutia mea se va concentra asupra cunoştinţelor dobîn- 
dite de psihologia occidentală despre unii dintre factorii care 
pot educa inimile — care pot dezvolta bunăvoința. Analogia 
pe care a făcut-o Sfinţia Sa cu sistemul imunitar mi se pare 
fascinantă şi foarte utilă. Obiectivul nostru, din perspectivă 
laică, ar trebui să fie acela de a promova un sistem imunitar 
emoţional cît mai puternic. Astfel, atunci cînd vor apărea 
emoţiile distructive — și vor apărea cu siguranță — ne vom 
putea folosi inteligenţa și inima pentru a administra mai efi- 
cient aceste emoţii pe moment. Vreau să accentuez faptul că 
problema o reprezintă emoțiile care apar spontan, pentru că 
putem învăţa foarte multe lucruri utile pe care le putem apli- 
ca atunci cînd sîntem prinși în încleștarea acestor emoţii. 

În cercetările dedicate dezvoltării copilului, această imu- 
nitate se numeşte «factori de protecţie». Astăzi, aş dori să 

vorbesc atît despre factorii de protecție, cît și despre factorii 
de risc ce influențează bunăstarea emoțională a copiilor. Am 
să discut cîteva minute despre bebeluşi, după care am să de- 
dic cea mai mare parte a discuţiei, așa cum s-a exprimat Dan, 
măsurilor practice pe care le putem lua pentru a-i deprinde pe 
şcolari cu abilitățile sociale şi emoționale. 

Mi s-a părut foarte interesant ce a spus Sfinția Sa ieri, 
anume că, într-unul din textele budiste, modelul folosit ade- 
sea pentru compasiune şi empatie este relaţia dintre mamă și 
prunc. Şi mi s-a părut de asemenea interesant ce ați spus as- 
tăzi, în discuţia despre iubirea romantică, anume că în anumi- 
te etape ale creşterii, ataşamentul poate fi o necesitate şi un 
sprijin. Dată fiind natura esențială a relaţiei dintre părinte şi 
prunc, aș dori să subliniez trei aspecte esenţiale în privinţa co- 
piilor foarte mici. În primul rînd, cercetările arată că atunci 
cînd părinţii recunosc emoţiile negative ale copiilor lor — 
mînia sau tristețea — şi îi ajută să le facă faţă, de-a lungul 
timpului, copiii dezvoltă un control fiziologic mai bun asupra 
emoţiilor şi manifestă un comportament mult mai pozitiv. 

Pe de altă parte, atunci cînd părinţii îi ignoră sau îi pedep- 
sesc pe copii pentru că exprimă emoţiile sau se supără pe ei 
— am văzut mulți părinți care se supără pe copiii lor atunci 
cînd aceștia sînt nervoşi —, de-a lungul timpului, învățînd că 
anumite emoţii nu pot fi împărtășite, copiii şi le reprimă. Ca 
urmare, copilul devine foarte stresat, atît fiziologic, cît şi psi- 
hologic, pentru că emotia respectivă rămîne şi devine un ob- 
stacol în calea dezvoltării unei încrederi elementare între co- 
pil şi adulţi. Observațiile făcute de Mary Ainsworth asupra 
copiilor foarte mici şi asupra mamelor lor au scos la iveală 
astfel de tipare. Pînă la vîrsta de 1 an, unii copii vor ajunge să 
evite contactul cu mama, în loc să se îndrepte către ea, atunci 
cînd sînt supăraţi sau iritați. Ei trăiesc un conflict de apropie- 
re-evitare în privința contactului fizic şi emoțional. Am con- 
statat că aceia care au astfel de probleme nu deprind o strate- 
gie sănătoasă de a-şi administra emoțiile. 


| 

| 

Al doilea aspect este acela că unul dintre cei mai impor- 
tanti factori, din mulțimea factorilor de risc care îi afectează 
pe copii, este depresia maternă. Mamele care suferă de depre- 
sie sînt Jetargice şi triste, avînd copii care mai tîrziu prezintă 
comportamente agresive, anxietate și depresie. În prezentarea 
sa, Richie Davidson a arătat că adulţii care suferă de depresie 
manifestă o activare mai scăzută la nivelul lobului frontal 
stîng. Lucrările Geraldinei Dawson scot în evidenţă același ti- 
par şi la mamele depresive. 

În plus, cercetările lui Dawson au arătat şi faptul că, pînă 
la vârsta de 1 an, copiii ale căror mame suferă de depresie ma- 
nifestă şi ei acelaşi tipar: o mai mică activitate la nivelul lo- 
bului frontal stîng. Aşadar, chiar și la o vîrstă fragedă, copiii 
ale căror mame sînt depresive manifestă mai puţine emoții 
pozitive şi un tipar anormal al activităţii cerebrale. Un ele- 
ment important este acela că relaţiile stabilite la o vîrstă fra- 
gedă determină evoluţia social-emoţională ulterioară. Suma 
emoțiilor pozitive, cum ar fi bucuria, care sînt trăite în cursul 
relaţiilor de la o vîrstă fragedă este vitală pentru dezvoltarea 
traseelor cerebrale corecte. Ştim astăzi că fiecare perioadă de 
creştere este importantă pentru dezvoltarea emoţională şi tre- 
buie să începem cu începutul.“ 

Pe scurt, dacă bebeluşii se simt bine, acest lucru ajută la 
dezvoltarea circuitelor cerebrale care le vor permite să aibă 
sentimente pozitive, cum ar fi bucuria, pe toată durata vieții. 
Dalai Lama mi-a mărturisit mai tîrziu că a fost foarte încîntat 
de această descoperire. El menţiona adesea această nevoie 
biologică de afecţiune drept element central al viziunii sale 
umanitare asupra eticii. Era convins că oamenii resimt o ne- 
voie biologică de a li se acorda această grijă — o nevoie ase- 
mănătoare cu nevoia de hrană a corpului. Acum avea şi sus- 
tinere științifică. 

Al treilea aspect menţionat de Mark se referea la felul în 
care carenţele sociale şi emoţionale de la un nivel mai gene- 
ral afectează creierul copilului. „Ştim că aceste carenţe pot 

afecta nivelul dopaminei şi, drept rezultat, pot afecta dezvol- 
tarea şi malcabilitatea creierului. Așa că ar trebui să ne preo- 
cupe serios faptul că în lume există un număr din ce în ce mai 
mare de copii care trăiesc în orfelinate, unde sînt lipsiţi de gri- 
ja şi de relaţiile emoționale apropiate cu părinţii. Din cauza 
SIDA, în acest deceniu vom asista la o sporire a numărului de 
orfani, mai ales în țările africane și asiatice. De exemplu, în 
Africa de Sud, 28% dintre femeile însărcinate sînt seropoziti- 
ve şi se estimează că va exista | milion de orfani numai în 
Africa de Sud în următorul deceniu. Este extrem de important 
să căutăm soluţii la această problemă.“ 

La această perspectivă sumbră, Dalai Lama — ale cărui 
emoţii se pot citi foarte uşor pe chip — a căpătat o expresie 
foarte tristă, aproape ca şi cum ar fi fost gata să izbucnească 
în lacrimi. După un scurt moment și-a revenit şi a închis ochii 
pentru o clipă, clătinînd din cap, ca şi cum ar fi rostit o rugă- 
ciune scurtă. 


Fereastra prefontală a competenţei emoționale 


„Aș dori acum să trec la copiii preşcolari“, a continuat 
Mark. „În această perioadă, copiii învață foarte mult şi se 
dezvoltă multe dintre trăsăturile creierului. Între 3 şi 7 ani, în- 
cep să se dezvolte anumite abilități sociale foarte importante. 
Aceste abilități sînt foarte asemănătoare cu cele de care vor- 
beşte adeseori Sfinția Sa. Printre acestea se numără autocon- 
trolui, capacitatea copilului de a se calma cînd este supărat şi 
abilitatea de a-şi păstra atenţia focalizată, despre care ne-a 
vorbit Alan ieri. 

Tot în această perioadă, la copii se înregistrează şi o creş- 
tere semnificativă a conştiinţei emoționale. În primele faze 
ale dezvoltării limbajului, copiii au foarte puţine cuvinte pen- 
tru emoţii. Dar în anii de dinaintea intrării la şcoală, abilita- 
tea copilului de a vorbi despre emoţii şi de a le recunoaşte se 
dezvoltă spectaculos. În sfîrşit, în această perioadă, copiii în- 

cep să facă planuri și să gîndească anticipativ pentru prima 
dată. De exemplu, putem întreba un copil de 4 sau 5 ani ce ar 
face dacă l-ar necăji un alt copil. La această vârstă, copiii pot 
începe să-şi folosească noile abilităţi cognitive pentru a gîndi 
anticipativ şi a elabora strategii sau planuri alternative. 

Aceste abilități care apar în timpul creşterii combină infor- 
maţiile oferite atît de emoţii, cât şi de gîndire. Astăzi, se recu- 
noaște faptul că acestea sînt procese care au corespondenţi la 
nivelul lobilor frontali, adică ceea ce ne spunea Richie ieri. 
De pildă, un stil de joacă constant agresiv la copiii de 5 sau 6 
ani nu va dispărea în timp — aceşti copii vor continua să fie 
agresivi. Cel puțin jumătate dintre copiii care manifestă o 
agresivitate timpurie continuă să manifestă aceeași agresivi- 
tate şi la adolescenţă. Şi cu cât acest comportament persistă, 
cu atît lucrurile tind să se înrăutățească şi să capete nuanţe de 
cruzime şi violenţă.““* 

Scrierile lui Mark scoteau clar în evidenţă faptul că copiii 
care se manifestă impulsiv au dificultăți cu integrarea emoţi- 
ilor şi a gîndurilor. Impulsivitatea și agresivitatea lor apar 
parțial dintr-o inabilitate de a gîndi anticipativ şi de a-şi con- 
trola impulsurile emoţionale. Atât planificarea, cît și controlul 
impulsurilor sînt funcţii ale lobilor prefrontali. 

Nu întîmplător, în cazul copiilor care au suferit leziuni ale 
lobilor frontali — în urma unui accident sau a unei boli — 
procentul de recuperare este foarte mic. Aceasta este o pro- 
blemă foarte gravă, pentru că lobii prefrontali sînt zone criti- 
ce pentru integrarea proceselor emoționale şi de gîndire. Spre 
deosebire, să zicem, de centrii limbajului din lobii temporali, 
lobii prefrontali se refac mult mai puţin în urma unor leziuni“. 
Dacă un copil mic a suferit o leziune a lobilor temporali, 
funcțiile limbajului vor fi preluate de alte arii ale creierului şi 
copilul își poate dezvolta normal abilităţile de vorbire. Însă 
dacă leziunea este la nivelul lobilor prefrontali, astfel de sub- 
stituiri nu au loc şi copilul rămîne cu un handicap social şi 
emoţional. 

Aceste date neurologice scot în evidenţă semnificaţia ariei 
prefrontale pentru o dezvoltare emoţională sănătoasă a copi- 
lului. Lobii prefrontali, așa cum a spus şi Richie, au evoluat 
şi au crescut mult la oameni faţă de alte primate. Pentru că 
această arie este cea mai nouă parte a creierului apărută prin 
evoluţie, se pare că are prea puţine în comun cu celelalte arii. 

Dar chiar și aşa, aria prefrontală este foarte maleabilă, for- 
mîndu-şi circuitele ca rezultat al experienţelor și cunoștințe- 
lor pe care le acumulăm, în special în cursul perioadei sur- 
prinzător de lungi în care această arie se dezvoltă anatomic. 
Dintre toate organele corpului, creierul se maturizează ulti- 
mul din punct de vedere anatomic; etapele progresive ale dez- 
voltării mintale şi sociale a copilului reflectă această creştere 
prelungită. Ariile prefrontale se maturizează ultimele, conti- 
nuînd să se dezvolte din punct de vedere anatomic pînă după 
20 de ani — ceea ce face ca primii ani de viaţă să reprezinte 
o oportunitate esenţială pentru a-i deprinde pe copii cu cele 
mai utile lecţii de viață. Aceasta era concluzia celor relatate 
de Mark în continuare. 

„Pe de altă parte, copiii care au o gîndire anticipativă dez- 
voltată și sînt conștienți de emoţiile lor la vîrsta la care tre- 
buie să meargă la şcoală, pe la 5 sau 6 ani, sînt supuși unui 
risc mult mai mic de a suferi mai tîrziu de tulburări de agre- 
sivitate şi anxietate. Știm că, la vîrsta la care copiii merg la 
şcoală, există deja circuite cerebrale foarte clare, care vor 
funcţiona în viitor, chiar dacă aceste tipare nu sînt complet 
stabile. 

Toate acestea au legături şi cu conceptul percepției selec- 
tive, de care am vorbit deja. Copiii agresivi sau anxioși sînt 
foarte vigilenți — se uită tot timpul în jur pentru a vedea cine 
e pe cale să le facă rău, pentru că acest lucru li s-a mai întîm- 
plat și pînă atunci. Sînt foarte rapizi; reacționează foarte repe- 
de. În şcoală, o situaţie clasică în care se observă reacţiile este 
încolonarea. Copiii trebuie să se încoloneze de mai multe ori 
pe zi, pentru a merge la masă, pentru a intra în clasă din pauză, 
iar în timpul acestui proces de încolonare se întîmplă multe. 

Toate aceste evenimente mărunte, cotidiene, sînt foarte 
grăitoare. Un copil poate, de pildă, să fie îmbrîncit de un alt 
copil; în loc să evalueze situaţia pentru a vedea ce se întîmplă 
de fapt, un copil agresiv va reacționa adesea foarte repede cu 
agresivitate şi aşa apare bătaia. Tocmai aceste reacţii emoţio- 
nale rapide ne interesează aici. Copiii care au antecedente de 
agresivitate sînt deja «montați», ca să zic așa; ei sînt gata să 
vadă un afront sau o jignire în orice gest, chiar dacă nu este 
așa sau chiar dacă a fost doar un accidentf. 

Aşa cum a menţionat Matthieu ieri, s-ar putea ca şcolile să 
fie singurele instituţii solide care să poată oferi o educaţie 
universală pentru dezvoltarea sănătăţii emoţionale. În decur- 
sul ultimilor 20 de ani, împreună cu colegi din America și din 
alte țări, am început să testăm ştiinţific posibilitatea de a in- 
terveni eficient în școli pentru a pune bazele sănătății emoţio- 
nale. Sînt foarte bucuros să pot spune că avem acum la dispo- 
ziție dovezi ştiinţifice care arată că, folosind programul 
PSGA de două pînă la cinci ori pe săptămînă, putem cotribui 
cu succes la sporirea bunăstării emoţionale a copiilor”. Atunci 
cînd este aplicat exact, PSGA poate dezvolta abilităţile socia- 
le şi emoţionale ale copiilor şi poate contribui la dezvoltarea 
anumitor abilităţi de gîndire. Nu ar trebui să separăm abilită- 
tile sociale şi emoţionale de abilităţile de gîndire. În modelul 
budist, inteligența cuprinde ambele categorii. În America 
însă, le separăm adesea. Dezvoltarea socială a copiilor și dez- 
voltarea lor cognitivă le abordăm în mod separat; însă știm că 
există conexiuni foarte puternice între aceste două seturi de 
abilităţi.“ 


O perspectivă practică: 

nu poți gîndi dacă nu ești calm 

„În timpul rămas la dispoziţie“, a spus Mark, „am să fiu 
practic. Aş dori să folosesc experiența noastră cu programul 
PSGA din ultimii 19 ani drept exemplu pentru felul în care se 

poate lucra în cadrul structurii seculare și foarte conservatoa- 
re a sistemului educațional — o structură foarte rezistentă la 
schimbare. Am lucrat în şcoli publice din America, dar pro- 
gramul nostru a fost folosit și în Anglia, Olanda, Canada, Bel- 
gia, Australia, Ţara Galilor — numeroase locuri din lume. 
Încă nu şi în Franţa, deși a fost tradus în franceză“, a adăugat 
el, provocînd rîsui asistenţei, pentru că aceasta devenise una 
dintre glumele noastre favorite. 

„Vreau să spun de la bun început că, în opinia mea, pro- 
gramul este încă într-o fază rudimentară. Adică nu trebuie 
considerat un model finalizat, ci doar un punct de plecare. În 
plus, trebuie să mai spun că acest program a avut de cîştigat 
din activitatea multor altor cercetători în domeniul prevenirii, 
în special Maurice Elias, Roger Weissberg și Myrna Shure. 

Ştim că programele eficiente trebuie să aibă cel puţin cinci 
caracteristici. În primul rînd, ele trebuie să-i ajute pe copii să 
se calmeze. Aceasta se leagă de reducerea perioadei de recu- 
perare după un vîrf emoţional, despre care ne-a vorbit Paul 
marţi, fie că este vorba de mînie, invidie sau entuziasm. În al 
doilea rînd, ele trebuie să-i facă pe copii să fie mai conștienți 
de stările emoţionale ale celor din jur. A treia caracteristică 
poate fi considerată ceva mai occidentală: încurajarea discu- 
ţiilor deschise despre sentimente ca o cale de a rezolva con- 
flictele interpersonale. A patra se referă la o abilitate foarte 
importantă: elaborarea de planuri şi gîndirea anticipativă, 
pentru a evita situaţiile dificile. Iar ultima se referă la felul în 
care comportamentul nostru îi afectează pe ceilalți, aceasta 
este legată de empatie şi grija pentru cei din jur. 

Pentru a ilustra cele spuse, am să prezint unele dintre re- 
gulile pe care le considerăm principii după care putem să 
trăim, pe care le predăm profesorilor şi elevilor. Apoi am să 
prezint exerciţii concrete, pe care le utilizăm pentru a dezvol- 
ta fiecare dintre abilitățile amintite pînă acum. 

Noi am elaborat un sistem de reguli pentru profesori și 
elevi, care poate fi considerat o ideologie despre cum funcțio- 

nează emoţiile. Există patru mari principii pe care vrem să le 
transmitem copiilor. Primul este acela că sentimentele sînt in- 
dicii importante. Ele pot proveni din noi înşine sau din exte- 
rior, ca indicii cu privire la stările celor din jur, şi ne oferă in- 
formaţii foarte importante. Aceste informaţii se pot referi la 
noi înşine — la un lucru pe care ni-l dorim sau de care avem 
nevoie — sau se pot referi la nevoile altora. 

Noi îi învăţăm pe copii că aceste informaţii nu trebuie ig- 
norate, ci trebuie examinate. Pentru a deveni conştienţi de 
emoţii, trebuie să înțelegem cum aflăm ce simțim în raport cu 
o anumită situaţie, cum putem pune în cuvinte aceste senti- 
mente şi cum putem recunoaşte astfel de sentimente inclusiv 
la cei din jur. Cred că, într-un fel, acest lucru este corespun- 
zător ideii de a-ţi folosi inteligența — și ideii budiste de în- 
florire: să fii în stare să îţi foloseşti rațiunea nu pentru a su- 
prima emoţiile, ci pentru a le examina şi a lua decizii în raport 
cu ele. 

Acesta este un principiu, anume că emoţiile sînt indicii 
importante. Însă noi facem mai mult decît să le spunem acest 
lucru copiilor — le oferim și instrumente pentru a-l pune în 
practică, aşa cum voi arăta mai târziu. Acesta este un element 
important, pentru că mulţi copii se tem de sentimentele lor — 
şi adesea nu pot să-și separe sentimentele de comportament. 
De fapt, mulţi dintre adulți au aceeași problemă. Este un lu- 
cru dificil şi în majoritatea formelor de psihoterapie cu adulți 
este nevoie de mult timp pentru a-l deprinde. Așadar, este 
foarte important să-i ajutăm pe copii să înțeleagă faptul că 
sentimentele lor sînt diferite de comportament. 

Şi vorbim despre acest lucru într-o manieră foarte simplă. 
Afișăm în sălile de clasă mesaje de genul: «Toate sentimente- 
le sînt acceptabile. Comportamentele pot fi bune sau rele.» 
Copiii trebuie să înțeleagă că toți oamenii au uneori senti- 
mente de invidie, lăcomie, dezamăgire — întregul spectru al 
sentimentelor. Însă sentimentele sînt distincte de comporta- 
ment şi de aceea spunem că unele comportamente sînt potri- 
vite, iar altele nepotrivite. 

Cum se poate preda însă acest principiu într-o lecţie? Să 
luăm drept exemplu o lecţie despre invidie — o emoție foar- 
te importantă la copii. Le cerem copiilor să ne arate o expre- 
sie care exprimă invidia. În timpul lecţiei, discutăm despre in- 
vidie și le arătăm elevilor imagini cu diferite expresii faciale 
care exprimă invidia. Le putem spune o povestire despre un 
copil care a fost invidios la un moment dat și despre felul în 
care a reuşit să depășească acea stare. Putem să-i punem pe ei 
să vorbească despre momente în care au simţit invidie, să facă 
un desen sau să scrie în jurnalul lor personal despre asta. Vor- 
bim apoi despre comportament — despre ce putem face atunci 
cînd simțim invidie. Sentimentul de invidie poate fi foarte 
greu de controlat atunci cînd pune stăpînire pe noi, dar putem 
lua totuşi decizii cu privire la felul în care să ne comportăm. 

Al doilea principiu recomandă separarea sentimentelor de 
comportament. Întrebarea este care tipuri de comportamente 
sînt adecvate şi care nu? Multor copii le ia foarte mult timp 
să facă această distincţie. Adesea, atunci cînd resimt o anumi- 
tă emoție, să zicem mînie, și au fost pedepsiţi pentru un anu- 
mit lucru, ei ajung să amestece emoțiile pe care le-au resim- 
tit şi comportamentul pentru care au fost pedepsiți. Şi ajung 
să creadă că pînă şi a avea anumite emoţii este deja un lucru 
rău. Este foarte important să-i ajutăm să înțeleagă că senti- 
mentele sînt doar o parte din noi înşine. Ele apar inevitabil şi 
trebuie să le acordăm atenţie. Nu este nimic în neregulă cu 
aceste sentimente — sînt firești. 

Al treilea principiu despre care le vorbim copiilor este 
acela că nu poți să gîndești dacă nu ești calm. Este ca un fel 
de mantră, dacă doriţi, în clasele cu care lucrăm. Se referă la 
ideea lui Matthieu, că emoţiile determină mintea să vadă lu- 
crurile într-un anumit fel şi la experienţa lui Paul, cu telefo- 
nul soţiei. Îi învăţăm pe copii că mai întâi trebuie să se calme- 
ze, astfel încît să poată vedea clar ce se petrece şi apoi să 
decidă ce trebuie făcut. Ce trebuie să facem cu o emoție? Pu- 

nem această întrebare de nenumărate ori. Şi le prezentăm 
apoi metode concrete de a se calma atunci cînd apar astfel de 
sentimente.“ 

Dalai Lama a întrebat: „Cînd le spuneţi copiilor că ar tre- 
bui mai întîi să se calmeze pentru a evalua situația ṣi a vedea 
ce pot face nu înseamnă oare că le recomandatți deja să-și mo- 
difice emotiile?“ 

„Ei bine“, a răspuns Mark, „înseamnă că le spunem să-şi 
controleze impulsul. Dar nu le cerem să le elimine. Vrem să 
se calmeze, astfel încît să-şi poată spune în sinea lor: «Sînt 
nervos. Ce pot să fac în legătură cu asta? De ce sînt nervos?» 
Le recomandăm să controleze izbucnirea emoției — nu le 
spunem că emoția ar trebui ignorată, ci doar că mai întîi tre- 
buie să ne calmăm şi să ne folosim inteligența.“ 

Paul Ekman a explicat faptul că aceasta implică o reduce- 
re a intensității emoției. 

Ideea era că, din perspectiva acestui program, orice emo- 
tie este acceptabilă — dar acțiunile determinate de emoții s-ar 
putea să nu fie astfel. Aceasta se afla într-un puternic contrast 
cu viziunea budistă, potrivit căreia nu toate emoțiile sînt 
bune. Dalai Lama s-a gîndit o vreme la acest aspect înainte de 
a-i face semn lui Mark că poate să continue. 

„Al patrulea principiu pe care îl folosim este regula de 
aur“, a continuat Mark. „Noi considerăm că acest exemplu de 
înţelepciune străveche este extrem de important. Le spunem 
copiilor: «Trataţi-i pe ceilalți așa cum aţi vrea să vă trateze ei 
pe voi.» Sigur că aici ideea este aceea de a-i îndemna să adop- 
te perspectiva altora. 

Acestea sînt cele patru principii fundamentale pe care în- 
cercăm să le insuflăm copiilor prin lecţii repetate — și nu nu- 
mai copiilor, ci şi profesorilor, directorului şi celorlalte per- 
soane care lucrează cu copiii.“ 

Dalai Lama s-a întors la ideea la care se referise în între- 
barea anterioară. A întrebat din nou dacă nu apare o uşoară 
contradicție „atunci cînd le spuneţi copiilor, pe de o parte, că 

toate emoțiile sînt acceptabile ca atare, deşi nu toate compor- 
tamentele sînt la fel, pentru ca apoi, de îndată ce un copil ma- 
nifestă o emoție cum ar fi mînia, să-i spuneți «Calmează-te.» 
Nu ar fi mai potrivit să-i spuneti: «Văd că ești foarte furios. 
Și eu mă înfurii adesea, dar nu ar fi mai bine să nu mai fii atît 
de furios?» Adică să-i ajutați pe copii să-şi diminueze mînia.“ 

Mark a răspuns: „Eu cred că tocmai acest lucru îl facem. 
Nu sînt sigur că există o contradicție aici. Cred că o să fiți de 
acord cu mine atunci cînd am să prezint mijloacele practice 
de aplicare a acestor principii.“ 


Cum să o faci pe broasca țestoasă 


Trecînd la aspectele practice, Mark ne-a relatat o poveste 
folosită în cadrul PSGA — însoțită de imagini — pentru co- 
piii între 3 şi 7 ani. „Este o poveste despre o mică broască ţes- 
toasă. Acesteia îi plăcea să se joace, fie singură, fie cu priete- 
nii. Îi plăcea să se uite la televizor sau să se joace pe-afară, 
însă nu prea îi plăcea să meargă la școală.“ 

Dalai Lama a cerut lămuriri, părînd să fie puţin surprins 
atunci cînd a înţeles că nu era o povestire adevărată, ci o po- 
veste pentru copii. După ce s-a lămurit, şi-a atins capul și, fi- 
ind evident fermecat de poveste, a ascultat zîmbind şi apro- 
bînd din cap la fiecare episod. 

„Nu-i plăcea să stea în bancă și să asculte ce spune profe- 
sorul timp de o oră întreagă“, a povestit Mark. „Îi era foarte 
greu. Adesea, micuța ţestoasă se înfuria pe prietenii săi. Aceş- 
tia îi furau creionul, o împingeau sau o necăjeau într-un fel 
sau altul și, cînd se întîmpla asta, micuța țestoasă se înfuria 
foarte, foarte tare. Adesea reacționa lovindu-și prietenii sau 
spunîndu-le răutăți. După o vreme, ceilalți copii n-au mai vrut 
să se joace cu ea.“ 

Cînd povestea ajunge în acest punct, a spus Mark, copiilor 
Îi se arată imagini cu micuța ţestoasă care stă singură pe tere- 
nul de joacă. „Şi micuta ţestoasă se simţea tristă“, continua 

povestea. „Se simţea furioasă şi nedumerită şi în acelaşi timp 
era tristă, pentru că nu se putea controla şi nu știa cum să re- 
zolve problema. Apoi, într-o bună zi, a întîlnit o broască ţes- 
toasă foarte bătrînă şi înțeleaptă, care avea 300 de ani şi trăia 
la marginea orașului. Şi micuța i-a spus: «Ce pot să fac? 
Şcoala este o adevărată problemă pentru mine. Nu pot să mă 
port frumos. Încerc, dar nu reuşesc niciodată.» La care ţestoa- 
sa bătrînă şi înţeleaptă i-a spus: «Soluţia problemei se află în 
tine însăţi. Este carapacea ta. Atunci cînd eşti supărată sau 
foarte furioasă şi nu poţi să te controlezi, te poți retrage în ca- 
rapacea ta.» 

Mark, care lucrează regulat cu copii surzi, a arătat cum 
trebuia să procedeze mica țestoasă, înfăşurînd o palmă în ju- 
rul pumnului de la cealaltă mînă şi retrăgîndu-și degetul 
mare, care simboliza capul ţestoasei. 

„«Cînd ești în carapace, te poţi calma. Cînd mă retrag în 
carapacea mea», i-a spus bătrîna ţestoasă, «fac trei lucruri. 
Îmi spun să mă opresc; respir adînc o dată sau de mai multe 
ori, dacă simt nevoia; şi apoi îmi spun care este problema.» 
Apoi cele două țestoase au început să exerseze această strate- 
gie. Şi micuța țestoasă a spus că ar vrea să încerce acest exer- 
ciţiu la școală. 

A doua zi, în timp ce ea îşi vedea de treabă, un alt copil a 
început să o necăjească. A simțit cum începe să se înfurie; 
mîinile 1 s-au înfierbîntat și inima a început să-i bată mai tare. 
Şi-a amintit ce i-a spus bătrîna ţestoasă și şi-a retras mîinile și 
picioarele în carapace, unde este liniște şi nimeni nu o poate 
deranja şi s-a gîndit ce ar trebui să facă în continuare. A res- 
pirat adînc şi, cînd a ieșit din nou din carapace, a văzut chi- 
pul zîmbitor al profesorului său. 

A încercat apoi din nou şi din nou același exercițiu. Une- 
ori reușea să se calmeze, alteori nu, dar încet, încet a învățat 
cum să se controleze folosindu-și carapacea. A început să-şi 
facă prieteni și acum îi place mai mult la şcoală, pentru că 
este o țestoasă care ştie cum să se poarte. i 

După ce le spunem copiilor povestea cu ţestoasa, îi punem 
să intre în pielea personajelor. Un copil poate fi într-o zi testoa- 
sa bătrînă, a doua zi ţestoasa tînără, iar în altă zi, profesorul. 
Aceasta îi face să vadă situația din puncte de vedere diferite. 

Există cîteva puncte-cheie în această poveste și sînt sigur 
că Sfinţia Voastră le-a observat deja. În primul rînd, țestoasa 
învaţă să devină conştientă de sentimentele sale înainte să le 
transpună în comportamente distructive. Al doilea este foarte 
important: testoasa învaţă să-şi asume răspunderea. Faptul că 
ajunge să se controleze îi poate da un sentiment de satisfac- 
ție. Este o parte a procesului de creștere şi de maturizare. 

Noi folosim această poveste pentru a-i deprinde pe copii cu 
o anumită abilitate“, a continuat Mark. „di învăţăm pe aceşti 
copii foarte mici să «o facă pe testoasa». Îi învăţăm acest lu- 
cru în diferite feluri, în funcție de context, dar întotdeuna îi în- 
văţăm în așa fel încît să-și folosească corpul. Pe cei mai mulţi 
copii îi învăţăm să facă următorul exercițiu“, a spus Mark, 
după care și-a încrucişat mîinile pe piept şi a respirat adînc. 

„V-aş ruga să facem cu toţii acest exerciţiu timp de un mi- 
nut. Respiraţi adînc. Este foarte liniştitor — şi în plus, atunci 
cînd ţii mîinile încrucișate, nu poţi lovi pe nimeni“, a spus 
Mark în glumă. 

La care Dalai Lama a răspuns cu un zîmbet malițios: „Dar 
te poţi uita urât!“ 

În timp ce toţi cei din sală încercau „să o facă pe testoasa“, 
Mark a spus: „Încercăm să îi învăţăm pe copii acest lucru încă 
de la început, recompensîndu-i cu aplicarea unei ștampile 
colorate, care înfăţişează o broască ţestoasă ori de cîte ori sînt 
nervoși și reușesc să se calmeze. Acest lucru îi oferă profeso- 
rului un indiciu vizibil al faptului că copiii se calmează. Însă 
un aspect şi mai important este acela pe care l-au observat 
psihologii ruşi Vygotsky şi Luria, care spun că anticiparea 
motorie este foarte importantă pentru învăţare. Noi credem că 
copiii învaţă din ceea ce se află în jur mai întîi prin interme- 
diul unor acţiuni fizice şi abia apoi această învățare capătă 

trăsături conceptuale la nivelul minții. De aceea vrem să-i fa- 
cem să asocieze o acțiune cu această idee de calmare. Și în 
plus este foarte greu să fii agresiv cînd ești în această stare. 

Am început să lucrăm pentru prima dată în 1981, folosind 
limbajul semnelor cu copiii surzi. Pentru că aceştia au adesea 
un limbaj foarte sărac, am început prin a le spune să facă pe 
testoasa în felul acesta“, a spus Mark, arătînd din nou cu mîi- 
nile mişcarea unei țestoase care se retrage în carapace. „Însă 
de-a lungul timpului, am considetrat că este mai potrivit ges- 
tul încrucișării braţelor, pentru că poate fi combinat cu respi- 
ratia adîncă, respiraţie care are un efect calmant. 

Adeseori, le este greu să se calmeze; într-un fel, este ca şi 
cum s-ar trage înapoi. Au nevoie de un sprijin serios din par- 
tea adulţilor. Cînd un profesor întilneşte un copil care arată 
foarte supărat şi furios, de multe ori se întîmplă ca acesta să 
nu se poată calma de unul singur. Noi îi recomandăm profe- 
sorului să ia copilul de mînă și să-i spună: «Văd că eşti foar- 
te supărat. Hai să ne calmăm împreună. Am să încerc şi eu 
odată cu tine. Hai să respirăm adînc» și apoi să-l întrebe: 
«Acum te simți mai bine?» Este asemeni relației dintre mamă 
și prunc, în care mama «construieşte» sau structurează inter- 
acţiunea. Profesorii trebuie să practice acest exercițiu de mul- 
te ori, astfel încît copiii să-şi interiorizeze această abilitate. 

Un alt exerciţiu pe care îl predăm copiilor în același timp 
cu imitarea broaștei țestoase este ceea ce noi numim dialogul 
cu tine însuţi sau monologul, ca o cale de a-ţi controla com- 
portamentul. Uneori se mai numește și autocontrol verbal. 
Ideea este aceea de a vorbi cu tine însuţi şi de a folosi limba- 
jul ca pe un substitut al comportamentului manifest sau al 
unei exprimări emoţionale foarte intense.“ 

-Aici Mark a formulat o idee esențială: anume că apti- 
tudinea de autocontrol este o condiţie preliminară a unui 
comportament responsabil. Învățăturile morale, neînsoţite de 
o deprindere a abilităţilor necesare pentru a le urma, nu sînt 
suficiente. „Noi credem că dacă copiii nu pot învăța cum să 

se calmeze atunci cînd sînt cu adevărat furioși, nimic din ceea 
ce îi învăţăm noi despre progresul moral sau despre sentimen- 
te nu va avea relevanță. Acesta este elementul primar, esen- 
tial. Şi este foarte dificil; e nevoie de exerciţii repetate. Adult 
fiind, eu am încă de iucru în această privinţă. 

Folosim tehnica ţestoasei numai cu copiii foarte mici. 
Pentru cei mari, este mult prea imatură,; s-ar simţi stînjeniţi şi 
au şi mai puţină nevoie de ea. Copiii mici, din acest interval 
de 3—7 ani, au un grad de instabilitate emoţională mult mai ri- 
dicat și mult mai multe dificultăți în a-și controla comporta- 
mentul, decît copiii mai mari.“ 


Cum arăţi ceea ce simți 


Mark ne-a prezentat apoi o planşă cu desene ale unor chi- 
puri umane, fiecare înfățișînd o emoție diferită: o faţă zîmbi- 
toare pentru fericire, o față morocănoasă pentru mînie etc. 
„Un al doilea obiectiv este acela de a-i învăța pe copii mai 
multe lucruri despre sentimente. Pornim gradat în primii ani, 
de la sentimentele simple, iar pe parcursul următorilor ani din 
şcoala primară trecem la sentimente mai complexe. În primul 
rînd, le atribuim culori. Vorbim de sentimente galbene sau 
sentimente confortabile. Nu le numim niciodată bune sau 
rele; toate sentimentele sînt acceptabile. Folosim cuvîntul 
«confortabil, pe care copiii îl înţeleg foarte ușor chiar şi la o 
vârstă fragedă. Apoi vorbim de sentimente albastre ca senti- 
mente inconfortabile. Vorbim de sentimente ca fiind confor- 
tabile sau inconfortabile în funcţie de stările pe care le pro- 
voacă în interior (deşi uneori acest lucru devine foarte 
complicat). De exemplu, atunci cînd vorbim de «speriat» sau 
«temător», în același timp le indicăm opusul, adică a fi «în si- 
guranţă». 

Lectiile sînt compuse din mai multe părți — profesoara va 
prezenta imagini cu oameni sau cu chipuri umane, poate 
vorbi de o situaţie cînd ea însăși a simţit acele emoţii pe vre- 

mea cînd era copil, poate relata o poveste și îi pune pe copii 
să vorbească despre situaţii în care au trăit astfel de emoţii. În 
plus, la sfîrşitul fiecărei lecţii, profesoara înmînează cîte o 
«faţă sensibilă», un cartonaș pe care este un chip cu o anumi- 
tă expresie, şi fiecare copil înșiruie aceste cartoane pe un inel 
şi le ţine pe bancă. Și profesoara va ţine un set de astfel de 
chipuri pe catedră şi chiar şi directorul, dacă programul a pă- 
truns în întregime în acea școală. 

Copilul începe cu cîteva astfel de cartonașe, pentru ca 
apoi, în timp, să ajungă să aibă pe inel din ce în ce mai mul- 
te chipuri. Acestea sînt folosite pe tot parcursul zilei pentru 
a-şi manifesta stările interioare şi pentru a deveni mai con- 
ştienți de ele. Așa cum îi învăţăm pe copii să facă pe testoasa 
— pentru că acesta este un comportament pe care îl pot folo- 
si oricînd în timpul zilei, mai ales în timpul unei stări emoţio- 
nale intense — folosim aceste «fețe sensibile» în timpul unor 
situaţii reale. De exemplu, în anumite momente — poate di- 
mineața sau atunci cînd copiii se întorc din pauza de prînz şi 
sînt foarte agitati — profesorul va spune: «Vreau să căutaţi în 
cartonaşele voastre şi să-mi arătaţi care dintre ele corespunde 
cu ceea ce simțiţi acum.» 

În cîţiva ani, reuşim să-i învăţăm pe copii o varietate de 
- sentimente, începînd cu cele primare, cum ar fi fericirea, tris- 
'teţea, frica şi siguranţa, trecînd apoi la unele mai complexe, 
cum ar fi dezamăgirea şi mândria; și ajungem treptat la senti- 
mente şi mai complexe, cum ar fi stînjeneala şi umilinţa. Pînă 
la vîrsta de 11 ani, ajungem să discutăm cu ei despre expe- 
rienţe foarte complexe, cum ar fi sentimentul de respingere și 
sentimentul de iertare. 

Că veni vorba, îi învăţăm şi ce înseamnă «privat» — sen- 
timent reprezentat de un cartonaş alb — încă de la primele 
lecţii, astfel încît copiii să înveţe că nu este necesar să arate 
ceea ce simt. Pot să se simtă foarte confortabil sau foarte in- 
confortabil, dar nu trebuie neapărat să arate acest lucru. De 
fapt, am învăţat asta de la un copil surd. În primii ani, am ho- 

tărît să le înmînăm copiilor inclusiv cartoane cu chipuri lipsi- 
te de orice expresie şi să vedem ce fac cu ele. Unul dintre co- 
pii a scris pe cartonaş: «nu e treaba nimănui». Nu voia să spu- 
nă nimănui cum se simţea în acea zi. 

Experienţa din primii ani de aplicare a programului PSGA 
a condus la două concluzii. Una este aceca că de regulă sub- 
estimăm abilitățile copiilor, iar cealaltă că şi ei ne pot învăţa 
cîte ceva despre emoțiile pe care ar trebui să le introducem. 
Un alt exemplu în acest sens a fost acela al unui copil surd de 
9 ani. Într-o zi, acesta i-a spus profesoarei: «Am nevoie de o 
faţă nouă. Am un sentiment pentru care am nevoie de un 
chip...» Profesoara l-a întrebat: «Despre ce sentiment este 
vorba?» La care el a răspuns, folosind limbajul semnelor: 
«Rău-fericit». «Ce înseamnă rău-fericit?y, l-a întrebat profe- 
soara. «Este ca atunci cînd îi pui o piedică cuiva, acesta cade 
şi tu rîzi de el.» Am petrecut un an de zile în laborator pentru 
a ne decide ce sentiment era acela și ne-am hotărît asupra cu- 
vîntului «răutăcios». Este un cuvînt foarte puternic pentru un 
copil. 

Se pare că învățîndu-i pe copii despre sentimente, nu-i 
ajutăm doar să recunoască ce se întîmplă în sinea lor sau ce 
se întîmplă în interiorul altei persoane, ci le putem arăta de 
asemenea că, vorbind despre sentimente, se pot rezolva pro- 
blemele. Am să dau un exemplu cu termenul «răutăcios». 

Copiilor le este foarte greu cînd sînt tachinați sau sicîiți de 
alții şi mulţi dintre ei pur şi simplu nu pot să se controleze în 
asemenea situaţii. Adulții le vor spune adesea să-l ignore pe 
cel care îi necăjeşte, pentru că acesta va renunţa. În unele ca- 
zuri chiar așa se întîmplă, însă este foarte greu să rămii impa- 
sibil la sîcîieli. Copiii adeseori îl ignoră pe cel care îi tachi- 
nează, în schimb, procedînd astfel, îi oferă acestuia suficiente 
motive pentru a continua, pentru că un copil îl necăjeşte pe un 
altul pentru a obţine o reacție. 

Așadar, atunci cînd îi învăţăm pe copii cuvîntul «răută- 
cios», îi învăţăm că pot să-i spună celui care îi necăjeşte: 

«Eşti răutăcios.» În acest fel, comentează sentimentele celui- 
„ lalt, în loc să reacționeze la comportamentul acestuia. Este un 
fel de metacontrol al situaţiei. Într-o bună zi, am intrat într-o 
clasă şi am văzut un copil care îl necăjea pe altul. Cel tachi- 
nat i-a spus celui care îl necăjea: «Simţi nevoia să fii răută- 
cios? Te-a supărat ceva mai devreme?» Este o mare diferenţă 
între această reacție şi aceea de a te simți rănit. Iar cel care îl 
necăjea a încetat.“ 


Formarea conexiunilor cerebrale 


„Tachinarea exemplifică foarte bine un fenomen foarte 
complicat. Mai întîi de toate, atunci cînd copiii sînt tachinaţi, 
uneori se simt răniți şi umiliţi, uneori se simt doar încurcați, 
iar alteori simt că fac într-adevăr parte dintr-un grup. Este 
foarte complicat, însă, de regulă, cînd vorbim cu elevii din 
clasă, ei spun că orice formă de tachinare este rea și negativă. 
Pe măsură ce cresc, observăm o formă diferită a acestui gen 
de comportament, care este bîrfa. Pînă la vîrsta de 10 ani, co- 
piii se adună în găști, bîrfesc şi spun poveşti unii despre alţii, 
un lucru care este, la rîndul său, foarte dureros. Copiilor le 
este foarte greu să-şi controleze emoţiile atunci cînd ceilalți 
spun lucruri false despre ei. Prin urmare, cu cei de vîrste mai 
mari petrecem foarte mult timp discutînd despre bîrfă.“ 

„Aparent, atunci cînd ne ocupăm de problema tachinării 
între copii“, a spus Dalai Lama, „o explicaţie ar fi aceea că in- 
teligenţa lor nu este încă dezvoltată suficient și astfel nu înţe- 
leg pe deplin contextul. Însă eu, personal, cred că nu ai nevo- 
ie de o dezvoltare foarte mare a facultăţilor -cognitive pentru 
a înțelege tachinarea. Adesea este doar o joacă — o joacă pe 
care o putem observa și la animale. Cîinii se mușcă adesea 
unii pe alții în joacă. Și par să ştie că aceasta nu este o răutate.“ 

Mark a răspuns: „De aceea este foarte important ca acela 
tachinat să ştie să se calmeze și să vadă dacă cel care îl necă- 
jeşte vrea doar să facă o glumă sau vrea să-l supere. Copiii 

care sînt fie agresivi, fie foarte sensibili reacționează imediat, 
aproape automat. Nu ştim cum se petrec lucrurile în creier; 
s-ar putea să existe anumite circuite care să fie mai sensibile 
la astfel de situaţii. 

Ca şi părinţii, profesorii se confruntă uneori cu probleme 
insolubile. Doi copii vin în fugă de pe terenul de joacă şi unul 
dintre ei spune: «Mi-a luat mingea.» «Nu, el mi-a luat-o mie, 
eu am avut-o primul.» «Ba nu, eu.» Problema este că profe- 
sorul nu a fost de faţă, ca să ştie cine a avut primul mingea. 
Sau poate că evenimentul care a declanşat conflictul a avut 
loc cu două zile în urmă. Foarte rar poţi să afli cine a declan- 
şat conflictul; poţi să bănuieşti, dar nu poţi fi sigur. Adesea se 
întîmplă ca profesorul să nu vrea să piardă timpul descîlcind 
această situaţie şi atunci spune: «Bine, bine, staţi jos amândoi. 
Nu mai aveţi voie la joacă.» Sînt pedepsiți amîndoi. 

Noi le spunem profesorilor că adesea, atunci cînd copiii 
vin la ei foarte surescitați, primul lucru care se întîmplă este 
că ajung să se enerveze şi ei. Le recomandăm să le spună co- 
piilor: «Amîndoi păreți foarte supăraţi şi acum încep să mă 
simt și eu la fel. Trebuie să ne liniștim cu toţii.» O modalita- 
te este să le ceară copiilor să caute printre cartonaşele cu chi- 
puri şi să arate ce simt în acel moment. Teoretic, aceasta în- 
seamnă activarea lobului frontal stîng“ — aria despre care 
Richie spunea că contribuie la inhibarea emoţiilor supărătoare. 

„Înseamnă să-ţi foloseşti centrii limbajului din acea arie a 
creierului care răspunde de procesele de gîndire pentru a în- 
cepe să înţelegi și, pe această cale, a putea să administrezi 
emoția trăită. Evident că uneori funcționează, iar alteori nu“, 
a încheiat Mark. 

„Este foarte adevărat“, a spus și Dalai Lama. „Din punct 
de vedere budist, aici este vorba de o deviere abilă a atenției 
de la acea emoție puternică, astfel încît mintea să poată fi 
adusă într-o stare neutră.“ 

Dînd din cap în semn de aprobare, Mark a adăugat: „Și noi 
credem că în procesul de creştere, în acest interval cuprins în- 

tre 3 şi 8 sau 9 ani, în care copiii învață să eticheteze emoții- 
le, putem contribui la întărirea acestor conexiuni cerebrale. 
Nu știm prea multe depre conexiunile dintre nucleul amigda- 
lian şi lobii frontali, sau între hipocamp şi lobii frontali, în 
plus, există o mulțime de structuri cerebrale între acestea, cu 
multe conexiuni pe care nu le înțelegem încă prea bine. Dar 
credem că este foarte important să întărim aceste abilităţi pînă 
ce devin obiceiuri în această etapă critică a creşterii. Dacă 
aceleași abilități vor trebui deprinse mai tîrziu, va fi nevoie de 
reînvăţare. Şi reînvățarea este întotdeuna mai grea decît învă- 
tarea.“ 

Aici Mark a formulat iarăşi un motiv important în favoa- 
rea educării emoționale a copiilor: este mult mai uşor să-i 
ajuţi să dobîndească abilități emoționale eficiente la vîrsta la 
care se dezvoltă pentru prima dată circuitele și conexiunile 
cerebrale importante, decît să schimbi modul de operare al 
acestor conexiuni odată ce au devenit adulți. Ca întotdeauna, 
un strop de prevenire valorează mai mult decît un tratament 
— sau ani întregi de psihoterapie, consiliere pentru renunța- 
rea la droguri sau chiar închisoarea. 


Zonele de pace din clasele de scoală 


„În plus“, a spus Mark, „avem la dispoziţie un context mai 
larg pentru a dezvolta la copii abilitatea de soluţionare a pro- 
blemelor și de rezolvare a conflictelor. Şi aici folosim ilustra- 
ţii şi poveşti. De exemplu, folosim un afiş cu semnale de con- 
trol — adică un semafor, pe care copiii îl recunosc imediat.“ 

Apoi Mark a prezentat un afiş cu un astfel de semafor, fie- 
care lumină reprezentînd o anumită etapă a procesului de au- - 
tocontrol: 

Lumina roșie: Respiră adînc. Spune-ti care este problema 
şi cum te simţi. 

Lumina galbenă: Ce pot să fac? Oare va funcționa? 

Lumina verde: Încearcă să aplici cea mai bună idee care 
ţi-a venit. A funcționat? 

Acest afiş — realizat de Roger Weissberg și colegii săi de 
la Universitatea Yale — se afla pe pereţii fiecărei clase din 
şcolile publice din New Haven, pe care le-am vizitat la înce- 
putul anilor '90 pentru a scrie despre un program temerar, de- 
dicat educației emoționale. De-a lungul anilor, programul din 
New Haven — care, ca și PSGA, a ajuns un model naţional 
— s-a răspîndit pe scară largă şi pedagogi din întreaga lume 
au venit aici pentru a învăța cum să creeze propriile lor pro- 
grame de „dezvoltare socială“, aşa cum se numeau acolo. 

Mark a explicat lumina roşie a semaforului: „Ideea este 
aceea că atunci cînd simţi o emoție importantă, acesta este un 
semnal care îți oferă informaţia, iar primul lucru pe care tre- 
buie să-l faci este să te opreşti şi să te calmezi. Firește, este 
exact ceea ce testoasa cea bătrînă a învăţat-o pe mica țestoa- 
să, adică să facă ceea ce scrie în dreptul luminii roşii — res- 
piră adînc, analizează problema și vorbeşte despre felul în 
care te simţi în raport cu ea, fie cu tine însuți, fie cu alţii. 

Apoi îi învăţăm pe copii ce trebuie să facă atunci cînd apa- 
re lumina galbenă. Aici trebuie să-i învăţăm să găsească dife- 
rite soluţii pentru problemele lor şi îi punem să aplice o mul- 
time de strategii diferite de rezolvare a problemelor, prin 
interpretarea unor roluri. Este foarte important să creezi con- 
textul potrivit. Profesorul trebuie să creeze o atmosferă de fa- 
milie în clasă — o familie departe de casă. Această familie 
trebuie să fie un loc în care toți să se simtă în siguranţă și prin 
urmare soluţiile pe care le formulăm trebuie să ţină cont să 
nu-i rănească pe cei din jur. Nu trebuie să devii prieten la ca- 
taramă cu oricine, dar trebuie să te înţelegi cu cei din jur. O 
parte din această capacitate de a te înţelege cu cei din jur în- 
seamnă să înţelegi că pe parcursul zilei trăieşti într-un mediu 
în care nu vrei să-l răneşti pe cei din Jur. 

Ca urmare a acestei filozofii, nu pierdem prea mult timp 
încurajîndu-i pe copii să găsească soluţii agresive, negative 

— nu este eficient. Dimpotrivă, le spunem: «Dacă scopul tău 
este să te înţelegi cu cei din jur şi să nu-i rănești, ce poţi să 
faci atunci cînd cineva te tachinează? Ce poţi să faci atunci 
cînd cineva te vorbeşte de rău pe la spate? Ce poţi să faci 
atunci cînd un coleg te împinge şi te simţi foarte furios pe 
el?» Apoi îi punem să-şi încerce ideile şi la final îi întrebăm 
dacă au funcţionat. 

Lipim peste tot aceste afişe cu semnale de control. Le li- 
pim în clasă, pe uşa care dă spre terenul de joacă, în sala de 
mese, în biroul directorului. În unele şcoli, aşezăm nişte co- 
nuri roşii — ca acelea folosite în controlul traficului rutier — 
în anumite locuri de pe terenul de joacă, iar copiii știu că dacă 
se simt supăraţi sau furioși se pot duce să stea în acel loc şi 
nimeni nu-i va deranja. 

În fundul clasei aşezăm uneori ceea ce se cheamă o «masă 
a păcii» sau un «scaun al păcii». În trecut, acestea erau numi- 
te în şcoli «scaune de pauză». Erau folosite pentru a-i calma 
pe copii, însă aceştia le percepeau tot ca pe o pedeapsă. Noi 
desenăm un cerc roşu pe scaun și le spunem că se pot aşeza 
acolo atunci cînd sînt foarte surescitați, pentru a se calma şi a 
se gîndi la ceea ce pot să facă.“ 

„Aşadar, există o zonă a păcii în fiecare clasă?“ am între- 
bat eu, gîndindu-mă la felul în care a folosit Dalai Lama acea 
expresie atunci cînd a propus ca Tibetul să devină o astfel de 
zonă, liberă de orice fel de arme. 

„Ei bine, nu chiar în toate clasele“, a răspuns Mark, „dar 
am încercat această idee și a funcţionat foarte bine. În multe 
şcoli americane am aplicat un program dedicat rezolvării con- 
flictelor, în care copiii mai mari sînt învăţaţi cum să intervină 
în conflictele dintre copiii mai mici. Elevii de 11 ani sînt în- 
văţați cum să se plimbe pe terenul de joacă și să intervină 
atunci cînd văd copii mai mici care au probleme. În școlile în 
care am aplicat PSGA, aceştia poartă un tricou care are im- 
primat pe el afișul cu semnalele de control și acest lucru este 
foarte sugestiv. Afișăm peste tot aceste semnale, astfel ca 

atunci cînd copiii mai mari intervin, ei să poată spune: «Hai 
să mergem Ía lumina roșie mai întîi, pentru că avem o proble- 
mă. Mergem să ne calmăm.» Și apoi spun: «Să trecem la lu- 
mina galbenă. Mai întîi vorbeşti tu, iar celălalt ascultă, apoi 
vorbeşte el şi tu asculţi.» 

Am făcut studii experimentale minuţioase cu programul 
PSGA și acum știm, din încercări aleatoare controlate, că acei 
copii care trec prin acest program devin mai capabili să vor- 
bească despre sentimentele lor și să înțeleagă sentimentele 
altora.“8 

Instinctele ştiinţifice ale lui Dalai Lama s-au trezit iarăşi şi 
a cerut lămuriri cu privire la metodele folosite pentru a trage 
concluzia că programul a funcţionat. „Într-o anumită școală, 
în unele clase s-a aplicat acest program, iar în altele nu?“ 

„Nu“, i-a răspuns Mark, „de regulă, avem o şcoală în care 
s-a aplicat programul și alta în care nu s-a aplicat. Altfel ar in- 
terveni contaminarea, deoarece conducerea şcolii ar încerca 
să aplice programul în toată şcoala.“ Însă școlile comparate 
sînt situate în cartiere asemănătoare, iar şcolile în care s-a 
aplicat programul sînt alese la întîmplare, ne-a asigurat Mark. 

Apoi a continuat explicînd unele dintre metodele folosite 
pentru a evalua ce au învățat copiii. „Le punem întrebări de 
genul: «Cum știi cînd ești furios sau trist?» Cei care au fost 
incluşi în program reușesc să răspundă mai bine la astfel de 
întrebări — sînt mai abili în a-şi identifica sentimentele şi a 
vorbi despre ele — decît cei care nu au participat la program. 
În rîndul lor, întâlnim o scădere aproape imediată a relatărilor 
cu privire la simptome de depresie şi tristeţe. De fapt, aceste 
simptome sînt relativ uşor de schimbat. Cînd copiii învaţă cît 
de mult contează să vorbească despre propriile sentimente și 
să le împărtășească cuiva, acesta devine un antidot foarte pu- 
ternic pentru depresie. În timp, observăm şi o reducere a com- 
portamentelor agresive. Nu este vorba de scăderi dramatice, 
însă sînt totuși semnificative şi le-am înfățişat în mod repetat 
în mai multe studii. 

Putem să facem o analogie cu bolile de inimă. Știm că 
există anumiţi factori care influențează bolile de inimă, cum 
ar fi dieta, factorii genetici, exercițiile fizice. Şi ştim că dacă 
reducem factorii de risc în rîndul populaţiei, aceasta va duce 
la o scădere uşoară a ratei bolilor de inimă. Tot așa, prin pro- 
gramul nostru, reducem factorii de risc cum ar fi incapacita- 
tea de a te calma, de a te pune în locul celuilalt sau de a găsi 
o soluţie a problemei. Și astfel obținem o uşoară reducere a 
comportamentelor agresive şi a acţiunilor determinate de 
emoţii distructive.“ 


Căutăm bătrîni înțelepți 


Apoi Mark a accentuat cît de important este pentru copii 
să-i vadă pe adulţi dovedind aceste abilităţi emoţionale. „În 
şcoală, este extrem de important ca profesorii să fie un model 
şi să-şi însușească ei înşişi aceste calităţi. Pentru mulți profe- 
sori, acesta este un lucru foarte dificil. Este extrem de solici- 
tant şi există diferenţe individuale în ce privește capacitatea 
de a face acest lucru. Însă dacă le oferim un sprijin săptămi- 
nal, făcînd astfel încît unul dintre membrii echipei noastre să 
lucreze cu ei, reuşita lor poate avea o influenţă profundă asu- 
pra felului în care își folosesc copiii abilităţile emoţionale. 

Chiar atunci cînd am îndoieli asupra faptului că-i pot face 
pe profesori să-și dezvolte abilitatea de a se calma, de a-şi 
aborda inteligent problemele şi de a le oferi copiilor un exem- 
plu în ce priveşte folosirea inteligenţei, de multe ori se dove- 
deşte că ei pot, de fapt, să facă acest lucru. Aceasta se potri- 
veşte cu ideea lui Aristotel, amintită de Owen, că virtuțile se 
dezvoltă în urma contactului cu cei mai bătrîni şi mai înţe- 
lepţi. Este esențial ca adulții să ofere ei înşişi acest model. 
Am constatat că atunci cînd profesorii nu aplică ei înșiși lu- 
crurile pe care le predau copiilor, nici copiii nu le aplică. 

Evident că părinţii joacă şi ei un rol foarte important. John 
Gottman și alți cercetători au adus dovezi importante privind 

faptul că mulți părinți oferă ei înşişi această educaţie emoţio- 
nală?. Cînd copilul este furios sau trist, părinţii nu-l tratează 
cu indiferență. Nici nu-l pedepsesc. ÎI ajută să înțeleagă că nu 
trebuie să se lase copleșit de sentimente, că ceea ce simte este 
acceptabil, dar că situaţia se poate schimba şi că este un lucru 
firesc. Şi astfel de copii manifestă aceleaşi abilități pozitive: 
un comportament mai bun şi o abilitate sporită de a-şi admi- 
nistra surescitarea fiziologică. 

Primul lucru despre care am vorbit azi dimineaţă a fost fe- 
lul în care părinţii îi pot ajuta pe bebeluși să-și administreze 
emoţiile. În acelaşi fel, dar la un nivel de creştere diferit, pă- 
rinții şi profesorii le pot fi de folos şi copiilor de 10 ani. Paul 
ar putea spune că şi părintele unui copil de 20 de ani poate fi 
de folos, pentru că înţelepciunea bătrînilor este utilă în fieca- 
re etapă a vieţii. Toţi căutăm astfel de învățători. 

Nu trebuie să credem însă că copilăria reprezintă granița 
zonei de intervenţie. Nu știm prea multe despre adulţi, dar 
credem că se poate învăţa şi în cursul adolescenţei și chiar 
dincolo de aceasta. Alte programe, dedicate de astă dată edu- 
caţiei sociale și emoţionale în rîndul adolescenților, au dus la 
o reducere a consumului de ţigări şi de droguri şi a ratei com- 
portamentelor agresive. S-a dovedit că astfel de programe, 
studiate cu atenţie în cursul unor aplicaţii experimentale, sînt 
într-adevăr eficiente chiar şi la această vîrstă a adolescenţei. 

Însă deși adulţii sînt foarte importanţi în viaţa copiilor, 
emoţiile se încing întotdeauna în relațiile cu ceilalți copii. As- 
tăzi știm că cel mai bun instrument de evaluare încă din copi- 
lărie a sănătăţii mintale pe care o va manifesta o persoană la 
vîrsta adultă este ceea ce spun ceilalţi copii despre ca în timpul 
anilor de şcoală!0. Copiii văd adesea la alţi copii lucruri pe 
care adulţii nu le observă. l 

Din acest motiv, cred că este foarte important ca un astfel 
de program să se aplice peste tot, adică să nu se rezume la un 
context psihoterapeutic, în care un adult învaţă un singur co- 
pil. Şi nici părintele nu se poate ocupa singur de acest lucru, 

pentru că foarte important este contextul relațiilor sociale ale 
copilului. Trebuie să creăm în școli contexte în care copiii să 
vadă că astfel de abilități sînt valorizate în relaţiile lor socia- 
le, nu doar de către adulţi, ci şi de către ceilalți copii. Ei tre- 
buie să înţeleagă încă de la o vîrstă fragedă că aplicarea aces- 
tor abilități înseamnă în mare măsură a te maturiza. În 
America, aceasta reprezintă o problemă serioasă, din cauza 
schimbărilor din ultimii 20 de ani în privinţa timpului petre- 
cut de adulţi alături de copiii lor.“ 

Dalai Lama s-a întors către Jinpa şi i-a spus în şoaptă cît 
de încîntat era de cele spuse de Mark. El afirmase tot timpul 
că există o nevoie reală de a introduce ceva asemănător în sis- 
temul educaţional şi acum vedea că se făcuse ceva concret şi 
eficient în acest sens. Mai tîrziu, Dalai Lama mi-a spus şi mie 
că a fost foarte bucuros să afle de existența acestei încercări 
sistematice de a-i ajuta pe copii să-și administreze emoţiile 
distructive. A fost impresionat atît de detalii, cît şi de faptul 
că aceste metode făceau efectiv parte din educaţia copiilor. 


Un model pentru compasiune 


Mark a continuat: „Unul dintre lucrurile de care ne-am 
ocupat mai puțin, poate din cauza viziunii noastre occidenta- 
le asupra lumii și a atenţiei pe care am acordat-o prevenirii 
psihopatologiei, este dezvoltarea emoţiilor pozitive. Însă am 
început să ne ocupăm de această latură în ultimii şapte-opt 
ani, relatîndu-le copiilor povestiri adevărate despre persona- 
lităţi importante din viața reală. Unele personalităţi sînt copii 
ca ei, care au realizat lucruri importante în beneficiul umani- 
tății, altele sînt adulți, ca Sfinția Voastră. 

M-am gîndit să vă aduc un exemplu despre cum putem fo- 
losi povestirile pentru a introduce programul PSGA în disci- 
plinele de dezvoltarea vorbirii şi programa de lectură, astfel 
încît să putem integra aceste lecţii în orarul obișnuit al unei 
zile de şcoală. Este o povestire despre un celebru jucător de 

baseball din America, Jim Abbott, care are un singur braţ. Pe 
noi ne interesează să-i învăţăm pe copii să persevereze în faţa 
obstacolelor, iar Jim Abbott a avut de trecut un obstacol - 
enorm. El le povesteşte copiilor că atunci cînd era mic, toată 
lumea îi spunea că nu va putea să ajungă niciodată jucător de 
baseball, pentru că are un singur braţ. Le spunem copiilor po- 
vestea vieţii lui, le povestim cum a ajuns el să aibă succes şi 
apoi le cerem să vorbească despre un ţel pe care cred că nu-l 
pot atinge. Îi punem să și-l noteze şi să se gîndească la paşii 
care ar trebui făcuți pentru a-l îndeplini. 

Un alt exemplu este Aung San Suu Kyi din Birmania (nu-. 
mită acum Myanmar)“, a spus Mark, obţinînd un semn de 
aprobare din partea lui Dalai Lama, care o cunoștea ca laureat 
al premiului Nobel pentru pace; mersese pînă la granița cu 
Birmania pentru a se alătura unui grup de laureați Nobel care 
manifestau în sprijinul ei. „Folosim exemplul vieţii sale pen- 
tru a-i învăța pe copii despre responsabilitatea socială, despre 
faptul că uneori trebuie să-ţi sacrifici propria viață pentru un 
lucru important. Le povestim despre cum a fost ținută în arest 
la domiciliu mulţi ani şi despre mișcarea democratică din 
Myanmar și le explicăm de ce oamenii sînt atît de puternic 
atașați de anumite lucruri, încît perseverează pentru a le obti- 
ne, chiar dacă acest fapt cere mari sacrificii. 

După ce le prezentăm biografia ei, îi punem pe copii să al- 
cătuiască un mic proiect despre îmbunătăţirea vieţii în şcoală 
sau în cartierul în care locuiesc. Vrem să le insuflăm unele 
dintre emoţiile şi țelurile lui Aung San Suu Kyi. Apoi desco- 
peră aceste țeluri în ei înşişi şi descoperă faptul că aceleaşi te- 
luri ar fi dezirabile şi pentru comunitatea în care trăiesc. 

Un alt exemplu pe care îl folosim este acela al unei ame- 
ricance de origine asiatică, Maya Lin. Ea a proiectat Monu- 
mentul Veteranilor din Vietnam de la Washington și Monu- 
mentul Luptei pentru Drepturile Civile din Montgomery, 
Alabama. Folosim povestea ei pentru a ilustra felul în care 
oamenii pot folosi arta pentru a comemora evenimente şi lu- 


428 EMOȚIILE DISTRUCTIVE 


cruri importante. Mai folosim şi o carte pentru copii despre 
un părinte care și-a dus fiul la Monumentul Veteranilor din 
Vietnam pentru a vedea numele bunicului său înscris aici — 
cartea se cheamă The Wall (Zidul) şi este scrisă de Eve Bun- 
ting. Este o carte foarte emoţionantă, pentru că tratează teme 
ca moartea şi războiul. 

Apoi vorbim despre felul în care zidurile pot comemora 
sau celebra evenimente importante din istorie. După care toa- 
tă clasa plănuiește și realizează un proiect pentru a comemo- 
ra un eveniment din cadrul comunităţii. Noi nu știm despre ce 
eveniment va fi vorba. Poate fi ceva care s-a petrecut în şcoa- 
lă în timpul anului sau vreun eveniment istoric care a avut loc 
în cartier, scopul este să-i îndemnăm pe copii către idealul 
responsabilității sociale — și poate începutul compasiunii. 

Vorbesc cu modestie despre aceste exemple, pentru că de 
abia acum începem să învăţăm cum să lucrăm cu emoţiile po- 
zitive. Pînă acum, ne-am concentrat mai mult asupra adminis- 
trării emoţiilor distructive. Mă interesează foarte mult ideile 
dumneavoastră despre metodele de dezvoltare a compasiunii. 
Ştiu că în budism există o experienţă de mii de ani în dezvol- 
tarea compasiunii la tinerii călugări și cred că avem multe de 
învăţat din aceste tehnici, care pot fi folosite alături de tehni- 
cile occidentale. 

Poate că ar trebui să pun această întrebare Sfinţiei Sale. Ce 
puteţi să ne recomandaţi în ce priveşte dezvoltarea compasiu- 
nii la adolescenţi?“ 

Dalai Lama a întrebat în tibetană ce sugestii au ceilalți 
participanţi, la care Matthieu a spus: „Există un obicei foarte 
simplu, pe care l-am observat în unele familii tibetane şi care 
mi se pare minunat. De ziua lui, un copil face cadouri tuturor 
celorlalți membri ai familiei și aceasta îl face foarte fericit. 
Aceste gesturi mărunte nu sînt principii impunătoare, dar sînt 
elocvente.“ 

Mark a fost de acord. „Ştim că pentru copii importante 
sînt lucrurile mărunte, care se întîmplă în fiecare zi, nu ideile 
măreţe.“ 


Un repertoriu al compasiunii 


Apoi Dalai Lama ne-a împărtășit opiniile sale. „Cred că 
administrarea emoţiilor negative este un lucru foarte impor- 
tant, dar nu este de ajuns pentru a rezolva problemele. Din 
programul pe care l-aţi prezentat, reiese limpede că sînteți 
conştient de nevoia de a dezvolta şi a cultiva emoţiile poziti- 
ve. Deşi aceste emoţii nu pot fi întotdeauna aplicate direct, ca 
un antidot, în momentul critic, ele îl vor pregăti pe copil, sau 
chiar pe adult, să-şi administreze mult mai bine emoțiile ne- 
gative. Cît despre tehnicile specifice care ar putea fi folosite 
pentru a realiza acest lucru, nu am propriu-zis nici o sugestie 
— pot să spun doar că o atmosferă de iubire autentică şi de 
compasiune, atît în sînul familiei, din partea părinților, cît şi 
la şcoală, din partea unor profesori care să manifeste o preo- 
cupâis şi o grijă sinceră pentru binele copiilor, va avea un im- 
pact foarte puternic. Este foarte greu să încerci să-i înveţi pe 
copii valoarea și importanța compasiunii şi a iubirii numai 
prin intermediul cuvintelor. Faptele sînt mai grăitoare decît 
vorbele.“ : 

Mark își începuse expunerea de dimineață știind că Dalai 
Lama nu pretinde niciodată că ar şti ceva despre subiecte în 
genul educaţiei copiilor şi a fost uimit de sugestiile sale. Pe 
un ton aprobator, a continuat: „Tocmai de aceea folosim 
exemple şi povești. Am să vă spun o altă poveste pe care o fo- 
losim cu copiii de clasa a treia. Aceasta este o poveste adevă- 
rată. O poveste despre un băieţel de 13 ani care trăia în sub- 
urbiile prospere ale Philadelphiei. Numele său este Trevor 
Ferrell. Într-o seară, privea ştirile la televizor și a văzut un re- 
portaj despre oamenii fără adăpost care trăiau pe străzile din 
centrul oraşului. S-a dus la tatăl său și i-a spus: «Tată, ştiu că 

avem niște pături în garaj. Aş vrea să mă duc să le împart oa- 
menilor din oraş care stau pe străzi. Dorm pe gurile de canal 
şi se încălzesc de la aburii care ies de dedesubt.» 

Tatăl său s-a gîndit că era o idee ciudată, dar l-a ajutat să 
ducă păturile şi gestul i-a făcut pe amîndoi să simtă că au fă- 
cut un lucru bun. A doua zi, Trevor a început să lipească afi- 
şe în băcănie şi pe stradă, pe care scria: «Are cineva pături 
care nu-i mai trebuie? Aveţi alimente care vă prisosesc?» În- 
tr-o săptămînă, a reușit să umple garajul cu alimente şi la ora 
actuală în Philadelphia există mai multe așezăminte care se 
numesc «Adăpostul lui Trevor», unde se împarte mîncare 
pentru săraci.“ 

Dalai Lama a zîmbit şi a dat aprobator din cap, în timp ce 
Mark relata povestirea. 

„Le spunem copiilor această poveste şi o folosim împreu- 
nă cu posterul cu semnalele de control. Le vorbim despre fe- 
lul în care Trevor a fost nevoit să se calmeze atunci cînd a 
simțit că ceva nu e în regulă, după care s-a gîndit: «Ce pot să 
fac?» Ideea este că nu numai adulţii ca Sfinţia Sa pot fi mo- 
dele de urmat, ci și copiii. Încercăm să comunicăm prin inter- 
mediul poveștilor, dar căutăm mereu idei noi.“ 

Alan Wallace a făcut o sugestie cu privire la felul în care 
s-ar putea cultiva latura pozitivă a emoţiilor. „Aţi pornit de la 
ideea că toate emoţiile sînt firești şi acceptabile, iar prima 
mea reacţie a fost că nu toate sînt acceptabile. A doua mea re- 
acție a fost că s-ar putea totuși să fie bine să le recunoaştem 
şi să nu le judecăm înainte de a le recunoaşte. Însă cineva ar 
putea spune că, aşa cum în comunism toţi oamenii sînt egali, 
dar unii sînt mai egali decît alţii, toate sentimentele sînt bune, 
dar unele sînt mai bune decît altele. William James avea un 
principiu care mie mi se pare de-a dreptul genial și îl folosesc 
în fiecare zi: lucrurile care ne preocupă devin realitatea noas- 
tră, iar cele care nu ne preocupă se risipesc și dispar. Un nu- 
măr destul de important dintre cartonaşele cu chipuri înfăţi- 
şau emoții negative. Copiii ar putea să-și creeze un repertoriu 

mai bogat de cartonașe care să exprime compasiunea, răbda- 
rea, prietenia, mai ales cînd ajung la vîrsta de 10, 11, 12 ani 
şi tot așa. 

O temă centrală dintr-un text clasic numit Bodhicaryava- 
tara sau O introducere în stilul de viaţă al unui Bodhisattva 
este aceasta: cînd încep să apară sentimentele, observă mai 
întîi felul în care eşti afectat de ele. Atunci cînd un copil ma- 
nifestă generozitate, cum se simte în acel moment? Urmăreş- 
te nu doar felul în care se manifestă celălalt în raport cu ge- 
nerozitatea ta, ci şi felul în care te simţi tu atunci cînd ești 
generos. Copiii pot ajunge astfel să devină din ce în ce mai 
sensibili şi să fie cît mai conştienţi de virtuţi, fără să fie 
nevoie să le spui: «Ar trebui să faci acest lucru.» Sfinţia Sa a 
spus adeseori că aceste virtuţi sînt firești. Dacă vor începe să 
fie preocupaţi de ele şi vor folosi cartonașe pentru ele, vor fi 
încîntați.“ 

„Este o idee excelentă“, a spus Mark. „În Occident sîntem, 
cred eu, preocupați mai ales de emoţiile distructive, în mare 
măsură pentru că lucrăm în mediul şcolar, unde combaterea 
violenţei este cea care atrage fondurile pentru aplicarea unor 
astfel de programe. Dar nu ne-am ocupat prea mult de emoți- 
ile pozitive nici măcar la copiii de vîrste mai mici. Să vă dau 
un exemplu simplu: în ultimele două zile, ascultînd discuţiile 
purtate aici, am început să-mi notez toate titlurile de lecții noi 
pe care ar trebui să le facem. Nu avem nici o lecţie despre ve- 
nerație şi uimire. Aici am învățat multe despre direcțiile în 
care ar trebui să înaintez şi vă sînt foarte recunoscător pentru 
acest lucru.“ 

Dalai Lama, care fusese foarte mișcat de expunere, și-a 
dus palmele împreunate la frunte ca un omagiu adus lui Mark. 


CAPITOLUL I2 


Incurajarea compasiunii 


De ce ştiinţa occidentală a ignorat pînă acum compasiunea? 

Aceasta fusese întrebarea centrală într-un dialog foarte 
grăitor, care a avut loc la cea de-a cincea întîlnire organizată 
de Institutul pentru Minte şi Viaţă, dedicată altruismului și 
compasiunii. Întrebarea a fost ridicată de Anne Harrington, 
istoric al științei la Universitatea Harvard!. Ea spunea: „Din 
punct de vedere istoric, cu cât ştiinţele occidentale au sondat 
mai adînc realitatea, cu atît conceptele de genul compasiunii 
au devin mai puţin importante. Altruismul nu este decît o stra- 
tegie genetică de adaptare“, aşa explică evoluționismul aceas- 
tă absenţă a egoismului. 

Dimpotrivă, a observat ea, „folosind metodele budiste de 
explorare a realității, omul ajunge la o realitate foarte diferi- 
tă“, o realitate în care „compasiunea este fundamentală, con- 
stituie cadrul dominant în care se desfăşoară dramele vieţii şi 
în care toate ființele sînt unite, și nu într-o competiţie acerbă.“ 

Dalai Lama a răspuns că știința este un domeniu relativ tî- 
năr, iar curentul principal din ştiinţă, despre înţelegerea natu- 
rii umane ca fiind în esenţă agresivă, egoistă şi calculată, este 
doar un punct de vedere arbitrar, situat într-o anumită etapă a 
evoluţiei studiului naturii umane. 

Poate că această perspectivă negativă asupra naturii uma- 
ne provine din faptul că psihologia a urmat modelul medici- 
nii, care se ocupă mai mult de boli, decât de sănătate, a obser- 
vat Richard Davidson, care fusese organizatorul întîlnirii. 
Tendinţa din psihologie de a studia emoţiile negative ar putea 
să fie o reflectare a acestei tendinţe din medicină, a mai spus el. 

La această supoziție, Ervin Staub, specialist în psihologie 
socială la Universitatea din Massachusetts, răspunsese că în 
ultimii 30 de ani, unii psihologi au început să studieze altru- 
ismul şi empatia, deși încă nu le legaseră de compasiune. Şi 
el credea că venise vremea să se acorde atenţie atît compasiu- 
nii, cât şi emoţiilor pozitive în general. 

Această atenţie acordată compasiunii şi emoţiilor pozitive 
s-a manifestat şi în cursul discuțiilor noastre de după-amiază. 
Luînd cuvîntul de deschidere, i-am spus lui Dalai Lama că aş 
dori să continuu un subiect important, despre care discutase- 
răm în timpul prînzului la Chonor House: programele şcolare 
de tipul celui descris de Mark se concentrează îndeosebi asu- 
pra ponderării emoţiilor negative şi mai puţin asupra cultivă- 
rii celor pozitive, care reprezintă antidoturile emoţiilor nega- 
tive. „Ne întrebam“ i-am spus, „dacă budismul, care are un 
tezaur foarte bogat de metode de cultivare a emoţiilor poziti- 
ve, nu poate oferi tehnici care să poată fi adaptate la un con- 
text laic pentru programe educative de aceste gen.“ 

Așa cum face adesea atunci cînd i se solicită direct o solu- 
ție, Dalai Lama a șovăit mai întîi, dorind să reflecteze puţin. 
„Așa cum a spus Matthieu în expunerea lui, în concepţia bu- 
distă, există 84.000 de tipuri diferite de perturbări ale minţii 
și, prin urmare, există 84.000 de tipuri diferite de antidoturi. 
Aş dori să pornim de aici, să vedem ce aveţi de spus în aceas- 
tă privinţă şi poate pe urmă voi avea şi eu ceva de adăugat.“ 

Am observat că Alan era nerăbdător să intervină și m-am 
întors către el, dîndu-i cuvîntul. El a început referindu-se din 
nou la lucrarea clasică Guide to the Bodhisattva Way of Life, 
a înțeleptului Shantideva, pe care o menţionase şi în cursul 


434 EMOŢIILE DISTRUCTIVE 


discuțiilor de dimineaţă. „Există în această lucrare un întreg 
capitol dedicat cultivării răbdării sau toleranței ca antidot al 
mâniei și urii. O altă abordare trimite înapoi la învăţăturile ce- 
lor Patru Nemărginiri — compasiunea, serenitatea, bucuria 
altruistă şi bunăvoința iubitoare.“ Aici Alan se referea la un 
set de practici meditative budiste clasice, desemnate să culti- 
ve aceste stări. 

„Bunăvoința iubitoare este și ea diametral opusă urii“, a 
continuat Alan. „Dacă ura este o atitudine sau o emoție prin 
care binele unei alte persoane este de nesuportat — «Nu îmi 
place că ești fericit, pentru că ești dușmanul meu» —, bună- 
voinţa iubitoare este exact opusul. Înseamnă a dori fericirea 
şi sursele acesteia pentru celălalt. 

Așadar, cu cît cultivi mai mult bunăvoința iubitoare, cu 
atît ai mai puțin de-a face cu mînia și cu ura. Este ca și cum 
ai avea un sistem imunitar puternic: poţi să intri în zona in- 
festată de boală fără să-ţi faci griji că o să te îmbolnăveşti, 
pentru că ești imun. La fel se întîmplă și în cazul celorlalte 
Patru Nemărginiri: compasiunea este diametral opusă cruzi- 
mii. Cruzimea este plăcerea provocată de suferința altuia și 
chiar dorința de a provoca suferință. Compasiunea este exact 
opusul acesteia — «Fie ca tu să te eliberezi de suferinţă și de 
sursele acesteia“, a spus Alan, repetînd o frază folosită în 
cursul meditaţiei. Astfel de propoziţii sînt repetate în minte şi, 
în acelaşi timp, practicantul încearcă să genereze în sine sen- 
timentul de compasiune, pînă cînd atît gîndul, cît şi sentimen- 
tul se întipăresc adînc și sînt trăite profund (chiar dacă nu de 
la început). 

Apoi Alan a trecut la un concept eminamente budist, mu- 
dita, care se referă la bucuria provocată de bunăstarea sau bu- 
curia altei persoane. Așa cum se întîmplă adesea în cazul con- 
ceptelor budiste referitoare la emoţii, nici acesta nu are un 
echivalent precis în limba engleză, ceea ce sugerează că acest 
concept nu este prea des invocat în cultura noastră?. 

„Cu cît cultivi mai mult bucuria altruistă“, a explicat Alan, 
„cu atît vei combate mai tare, în mod hararal opusul aceste- 
ia, invidia — «Nu pot suporta faptul că eşti fericit; nu pot su- 
porta faptul că ești celebru sau prosper.» Prin bucuria altru- 
istă, te bucuri de norocul celorlalţi şi astfel subminezi invidia 
chiar înainte de a apărea. 

În sfîrşit, serenitatea este diametral opusă ataşamentului şi 
aversiunii. Pe măsură ce cultivi serenitatea, este ca și cum ai 
avea un sistem imunitar din ce în ce mai puternic, care-ţi per- 
mite să duci cu tine o zonă de pace oriunde ai merge.“ 

Matthieu a adăugat: „Există alte două căi complementare 
de a cultiva emoţiile pozitive. Una începe cu rațiunea, iar cea- 
laltă începe cu generarea unor emoţii fundamentale, pe care 
apoi le prelucrezi. 

Prima metodă se referă la a te pune în osii altora. Există 
o serie de exerciţii prin care înveţi gradat cum să-i consideri 
pe ceilalți mai întîi egali cu tine, apoi să te pui în locul celor- 
jalți, apoi să consideri că ceilalți sînt mai importanți decât tine 
şi uneori să adopti acea viziune a altora despre tine, potrivit 
căreia eşti egoist şi arogant. Începi să te superi pe acest ego 
văzut din perspectiva celorlalți, aşa cum te-ai supăra pe cine- 
va care ar avea un comportament egoist.“ Apoi a adăugat că 
un întreg capitol din cartea lui Shantideva, la care se referise 
Alan, descrie metode tot mai rafinate de a realiza acest 
schimb de perspective. 

Cealaltă cale este aceea de a genera sentimentul funda- 
mental al bunăvoinţei iubitoare — de pildă, gîndindu-te la o 
persoană pe care o iubeşti foarte mult, exemplul clasic fiind o 
mamă foarte bună. Şi apoi îţi imaginezi că mama trece prin- 
tr-o situaţie foarte gravă. Trebuie să ne folosim foarte mult 
imaginația, pentru că avem de-a face cu emoțiile. Să zicem că 
ti-o imaginezi ca pe o căprioară urmărită de un vînător. Sare 
peste o stîncă şi își rupe piciorul. Vînătorul o ajunge din urmă 
şi, înainte de a-i da lovitura de graţie, ea se uită la tine și spu- 
ne: «Ajută-mă, fiule!» Şi tu te simţi complet neputincios. Sau 

îți imaginezi o persoană care îți e foarte dragă și care nu a 
avut ce mînca luni de zile şi îți cere o îmbucătură. Faci toate 
aceste exerciții pentru a genera un sentiment foarte puternic 
de bunăvoință iubitoare față de o persoană pe care o iubeşti 
cu adevărat.“ 

După ce sentimentul de bunăvoință iubitoare devine foar- 
te puternic, practicantul extinde acest sentiment la alți oameni 
şi, în cele din urmă, la toate ființele vii, aşa cum ne-a explicat 
Matthieu. „Apoi încerci să extinzi acest sentiment şi la alte fi- 
inte, înțelegînd că, în realitate, nu ai nici un motiv să nu simți 
acest lucru pentru toate fiinţele vii. Poţi folosi ambele meto- 
de, în complementaritate, pentru a obține ceva ce simţi de la 
sine şi poţi extinde prin rațiune.“ 

„Eu am o versiune mult mai modestă a acestei metode“, a 
spus Paul Ekman. „Este o tehnică pe care am folosit-o atunci 
cînd mă pregăteam pentru o situație despre care știam că va 
fi dificilă. Am anumite imagini vizuale pe care le folosesc în 
mod repetat, pentru că sînt foarte utile în generarea emoțiilor 
pozitive. Mă concentrez asupra acestor imagini vizuale, apoi 
încep să simt emoția pozitivă şi, în acest fel, pot aborda acea 
situaţie dificilă într-o stare de spirit pozitivă. Aceasta este o 
tehnică despre care cred că este asemănătoare cu aceea de 
care ne-ai vorbit, dar este mult mai simplă. 

Cealaltă tehnică se bazează pe propriile mele cercetări și 
are legătură cu ceea ce ne-a povestit Mark. Reproduc mişcă- 
rile musculare ale unui zîmbet pentru a genera o stare emo- 
țională pozitivă“, aşa cum reieşea din cercetarea lui, potrivit 
căreia evocarea intenționată a unui zîmbet stimulează efectiv 
modificări specifice în creier. 

„Mai folosesc de asemenea și o versiune uşor schimbată a 
metodei țestoasei“, a continuat Paul. Lucrînd cu membrii 
acelei culturi primitive din Noua Guinee, observam mereu că 
atunci cînd nu se simțeau în largul lor, oamenii se ţineau în 
felul acesta“, a spus el, încrucişîndu-i braţele și ţinîndu-se cu 
palmele de umeri. 

„Am fotografii cu sute oameni care stau în această poziţie. 
Folosesc această metodă pentru că astfel mă țin în braţe, mă 
încurajez şi mă simt mai bine. Nu știu dacă se poate aplica și 
atunci cînd ești în încleştarea unei emoţii. Nu am încercat. 
Pînă acum, le-am testat doar ca metode de pregătire atunci 
cînd anticipez o situaţie dificilă.“ 


Compasiunea: marele tranchilizant 


Acum Dalai Lama avea multe de spus. „La modul gene- 
ral, înainte de a te angaja în practica budistă, e bine să vezi 
care sînt beneficiile şi care este țelul. Aceasta este o metodă 
foarte eficientă. Dacă sari peste această etapă și ți se spune di- 
rect să cultivi compasiunea, chiar dacă vei reuşi acest lucru, 
probabil că vei cultiva ceva mai degrabă născocit, care nu va 
însemna prea mult pentru tine. 

De exemplu, în budism, un procedeu clasic de cultivare a 
compasiunii este acela de a vedea toate celelalte ființe vii aşa 
cum o vezi pe propria ta mamă. Este o sarcină foarte dificilă 
să încerci să-ţi dovedești, prin rațiune, că fiecare ființă vie ţi-a 
fost de fapt mamă într-o viață anterioară din trecutul infinit. 
Dar nu acesta este motivul principal pentru care trebuie să 
vezi fiecare fiinţă vie ca şi cum ar fi propria ta mamă. Atunci 
de ce faci acest lucru? Pentru că dacă priveşti un individ ca și 
cum ar fi propria ta mamă, îl vei privi cu un sentiment de căl- 
dură, dragoste, bunătate, afecţiune şi recunoștință. Dacă înţe- 
legi motivaţia, atunci, chiar dacă nu eşti absolut sigur că fie- 
care ființă vie a fost de fapt mama ta în trecut, cunoscînd scopul 
și anticipînd beneficiul, ești dispus să încerci. 

În mod asemănător, dacă cineva are o înclinaţie foarte pu- 
ternică spre ataşament — o dorință mistuitoare — unul dintre 
antidoturile elementare presupune să-ți foloseşti foarte mult 
imaginaţia. Îţi imaginezi că tot pămîntul este acoperit cu oase 
şi schelete. Sigur că este un mod foarte neplăcut, foarte nea- 
trăgător de a vedea realitatea. Şi atunci de ce să faci acest lu- 

cru? Mai degrabă mi-aş imagina tot pămîntul acoperit de 
flori. Dar înţelegi apoi că acest lucru te ajută să-ți calmezi 
mintea, care în prezent este perturbată de dorință. Acesta poa- 
te fi un mijloc temporar eficient pentru a combate sentimen- 
tul care te tulbură. Trebuie să te întrebi mereu ce este acest lu- 
cru care îţi tulbură liniștea. Dacă înţelegi că problema o 
reprezintă propriile tale înclinații perturbatoare, atunci vei în- 
ţelege singur de ce ar trebui să foloseşti acest antidot în mod 
sistematic. 

Întorcîndu-ne la problema compasiunii, putem avea ade- 
sea impresia că această cultivare a compasiunii și a bunăvoin- 
tei iubitoare este un lucru pe care îl faci pentru alţii, un fel de 
ofrandă pe care o aduci celor din jur. Însă aceasta este o mo- 
dalitate foarte superficială de a vedea lucrurile. Ştiu din pro- 
prie experienţă că atunci cînd cultiv compasiunea, eu sînt cel 
care obţine un beneficiu direct, imediat, şi nu ceilalți. Dacă 
îmi cultiv compasiunea, obţin un beneficiu de 100%, în vre- 
me ce beneficiul celorlalți poate să fie de doar 50%. Aşa că 
principalul motiv de a cultiva compasiunea este interesul per- 
sonal.“ Dalai Lama a observat că în scrierile sfinte budiste, un 
bodhisattva, adică cel care atinge un nivel foarte înalt de îm- 
plinire spirituală prin practici dedicate compasiunii, este foar- 
te fericit şi se simte foarte bine, pentru că îi preţuieşte pe cei- 
lalți mai mult decît pe sine și poate resimţi o compasiune și o 
bunăvoință iubitoare extraordinar de mari. 

„Din modesta mea experienţă, ştiu că ori de câte ori senti- 
mentul de grijă sau de preocupare crește în inima mea, acest 
fapt îmi dă mai multă tărie interioară. Rezultatul: simt mai 
puţină teamă şi mai multă fericire. Mai sînt probleme ici şi 
colo? Nu-i nimic, nu contează. Dacă aflu vești şocante sau 
triste, poate că sînt trist pentru cîteva clipe, dar apoi îmi revin 
foarte repede şi iarăşi este pace în sufletul meu“ — ceea ce 
venea să confirme o trăsătură a reacţiilor emoționale ale lui 
Dalai Lama, care-l uimise pe Paul Ekman. 

„Cred că exercițiul compasiunii este ca un medicament care 
îţi redă liniştea atunci cînd te simţi foarte agitat“, a concluzio- 
nat Dalai Lama. „Compasiunea este marele tranchilizant.“ 

Pe tot parcursul discursului său despre compasiune, Dalai 
Lama a fost foarte animat, aproape exuberant, făcînd gesturi 
foarte energice — era limpede că era foarte convins de ceea 
ce spunea. 

Matthieu a adus discuţia într-un context social mai larg. 
„Dacă citim Declaraţia Drepturilor Omului, vedem că există 
cam 58 de articole. Însă în ce priveşte relaţiile cu ceilalţi, se 
pare că a recunoaște faptul că ceilalți vor la fel de mult ca şi 
noi să fie fericiţi este articolul fundamental care poate defini 
drepturile omului. Aşa cum noi nu vrem să suferim, nici cei- 
lalţi nu vor. Prin urmare, ceilalți au exact aceleaşi drepturi ca 
şi noi, pentru că au aceleași dorințe. Aceasta rezumă întreaga 
Declaraţie a Drepturilor Omului.“ 


Compasiunea schimbă creierul 


Apoi discuţia noastră a revenit la temele din expunerea lui 
Richie Davidson din ziua precedentă, despre cercetările actu- 
ale din neurologic, iar Francisco Varela a făcut conexiuni cu 
problema compasiunii. „Am descoperit o conexiune foarte 
interesantă cu practica cultivării compasiunii prin schimbarea 
perspectivei proprii cu a altora, cînd, la început, ne folosim 
imaginaţia pentru a genera o emoție care este ușor nefirească, 
după care ne obişnuim cu ea și reuşim să o întreținem în con- 
tinuare. Există din ce în ce mai multe date care arată că per- 
cepţia și imaginaţia sînt funcții mintale foarte strîns legate în- 
tre ele. Evident că le putem distinge, dar există o suprapunere 
extrem de mare între imaginea mintală și percepția unei situa- 
ţii reale. 

Prin urmare, putem învăţa şi putem schimba lucrurile cu 
ajutorul imaginaţiei, chiar în sens fiziologic. Este vorba de 
neuroplasticitate. Din perspectiva neurologiei, acest lucru nu 


440 EMOŢIILE DISTRUCTIVE 


este deloc surprinzător; ar trebui să funcţioneze. Un exemplu 
bun este următorul: antrenorii de schi au elaborat recent teh- 
nici de antrenament mintal pentru schiori, care pot fi folosite 
și în timpul verii. Schiorii stau întinși în pat şi își imaginează 
că schiază pe pîrtie. După care, atunci cînd schiază efectiv, se 
constată că schiază mai bine. În acelaşi fel funcţionează și 
pregătirea pentru dezvoltarea compasiunii.“ 

Am subliniat implicațiile acestei descoperiri: „Dacă aces- 
te practici sînt eficiente, nu înseamnă că are loc o transforma- 
re la nivel neural? Din punct de vedere neurologic, antrena- 
mentul înseamnă repetarea unui anumit exercițiu pînă cînd 
acesta devine deprindere şi modifică circuitele din creier, ast- 
fel încît telul pe care îl urmărim — de exemplu, dezvoltarea 
compasiunii şi a serenităţii — devine o realitate la nivelul 
creierului.“ Ştiind că cercetările sale ar putea să ofere un răs- 
puns, m-am întors către Richie și l-am întrebat: „Nu-i aşa?“ 

„Da“, a spus Richie. „Matthieu a explicat foarte clar acest 
iucru ieri. Cînd începem un antrenament de acest gen, gene- 
răm o stare trecătoare de compasiune sau alte emoţii pozitive, 
care apar și dispar. Cînd practicăm aceste exerciţii în mod sis- 
tematic, se transformă într-o dispoziție sau într-un tempera- 
ment. Cînd ajung să devină trăsături de caracter, există date 
care indică faptul că este vorba de o schimbare relativ perma- 
nentă la nivelul creierului.“ 

Francisco a menţionat cercetările care au arătat că la mu- 
zicieni, în urma studiului muzical, se dezvoltă zone specifice 
ale creierului. Cu alte cuvinte, orele îndelungi de exerciţii la 
vioară modifică proporţia celulelor implicate în performanţa 
muzicală şi le sporesc conductivitatea3. Această observaţie l-a 
făcut pe Richie să îi relateze lui Dalai Lama despre un studiu 
ce fusese publicat de curînd în revista Nature, o revistă pres- 
tigioasă, despre şoferii de taxi din Londra‘. „S-a constatat că 
ariile din creier care îi ajută pe şoferi să se orienteze au fost 
întărite după şase luni de condus pe străzile Londrei.“ 

Dalai Lama și-a amintit că în textele budiste clasice sînt 
descrise etapele progresive de învăţare a meditaţiei și acest 
fapt părea relevant pentru explicaţiile neurologice despre care 
discutasem. Antrenamentul pornește de la înţelegerea cuvin- 
telor și a sensului acestora — de pildă, cuvîntul „compasiu- 
ne“. În urma reflecţiei prelungite, înţelesul cuvîntului devine 
limpede şi sigur — practicantul ajunge să cunoască foarte 
bine conceptul şi îl poate folosi în mod eficient în practica 
meditativă. La început, evocarea compasiunii poate să nece- 
site un efort deliberat și poate părea un sentiment simulat. Dar 
pe măsură ce practica avansează, sentimentul de compasiune 
devine natural şi spontan, putînd fi evocat cu uşurinţă. În fi- 
nal, nu mai este nevoie de nici un efort. „Aceste etape sînt nu- 
mite generic cunoaștere, sau înțelepciune, care derivă din as- 
cultare, gîndire și meditaţie“, a conchis el. 

Francisco i-a răspuns lui Dalai Lama: „În ce priveşte da- 
tele neurobiologice, interesant este faptul că acest sentiment 
de familiaritate și uşurinţă se datorează faptului că organis- 
mul nostru s-a schimbat. Creierul s-a reconfigurat şi putem 
spune că sîntem o altă persoană datorită acestor schimbări. 
Familiarizarea are drept efect schimbări de durată în creier.“ 

Jinpa a adăugat: „O metaforă folosită în textele tradiționa- 
le budiste este aceea a uleiului îmbibat într-o bucată de pînză. 
Nu le mai poţi separa.“ 


O cultură a bunătății 


„Mark a făcut o observaţie pe care o consider foarte im- 
portantă““, am spus eu. „A spus că prima învăţare este ușoară. 
Învăţarea ulterioară cere mai mult efort, pentru că, așa cum ai 
spus, este, de fapt, reînvăţare. Îi putem ajuta pe copii să înve- 
te aceste lucruri de la început, astfel încât creierul să dezvolte 
anumite conexiuni de durată? Mark, poate poți să detaliezi 
puţin felul în care se întrepătrunde învățarea acestor lecţii la 
vîrsta potrivită cu dezvoltarea acelor arii din creier despre 

care ne-a vorbit Richie — ariile prefrontale, nucleul amigda- 
lian şi hipocampul —, adică ariile implicate în controlul emo- 
țiilor. Așa cum ai spus, acestea sînt ariile cele mai importan- 
te pentru învăţare şi experienţă.“ 

Mark a răspuns: „Lobii frontali se dezvoltă foarte mult în 
copilăria timpurie şi înainte de adolescență. Sîntem departe 
de a înţelege totul cu exactitate, însă această dezvoltare are 
loc tocmai în perioada în care încep să se dezvolte autocon- 
trolul şi capacitatea de a folosi limbajul pentru a intra în dia- 
log cu tine însuţi. În această perioadă, încep să se activeze şi 
aceste mecanisme cerebrale. 

Am să dau un exemplu. Noaptea trecută, am primit un 
e-mail de la o profesoară. În momentul de față, lucrăm cu co- 
pii de 3 ani și jumătate şi 4 ani şi încercăm să ne adaptăm me- 
todele pentru a vedea cum vor funcţiona la copiii cu vârste atît 
de mici. În ultimele săptămîni, profesoara, care lucrează cu 
copii săraci în cadrul unui program de sprijinire, le-a predat 
lecţia cu broasca ţestoasă. Săptămîna trecută a mers în vizită 
la trei familii. În fiecare caz, părinţii i-au spus că acei copii 
aplicau acasă ideea din poveste în mod spontan, ca și cum ar 
fi fost ceva foarte firesc. O mamă i-a relatat chiar că la un mo- 
ment dat era supărată și fiica ei, în vîrstă de 3 ani şi jumătate, 
i-a spus că ar trebui să facă pe testoasa! 

Cred că ai dreptate, Dan. Aceasta are legătură cu ceea ce 
spunea Matthieu despre o cultură a bunătăţii. Exemplul său a 
fost să nu mai ucizi musca. Dacă copiii tibetani te văd că 
omori o muscă, se supără. Aici se cultivă bunătatea așa cum, 
sincer să fiu, nu prea vedem în America.“ 

„Cred că tocmai am asistat la o demonstraţie a acestei bu- 
nătăți“, am spus eu, „cînd Sfinţia Sa a văzut o insectă.“ Cu cî- 
teva minute mai înainte, fusesem uimit de o manifestare 
spontană a acestui gen de compasiune. În timp ce vorbea, Da- 
lai Lama a observat o mică insectă care se tîra pe braţul foto- 
liului său. S-a oprit, s-a aplecat s-o privească și a gonit-o 
blînd cu un şerveţel pentru a nu o răni — apoi s-a uitat să 

vadă dacă e în siguranţă şi a constatat că era încă pe fotoliul 
său. În timp ce Thupten Jinpa traducea ceea ce tocmai spuse- 
se Dalai Lama, acesta și-a folosit iarăşi şerveţelul, de data 
asta pentru a culege insecta. I-a dat apoi şerveţelul unui călu- 
găr tînăr din spatele lui, care a dus-o în grădină şi a eliberat-o. 

Cu rîsul său caracteristic, Dalai Lama ne-a explicat: „Îmi 
era teamă că din greşeală mi-aş putea pune mîna pe el și aş 
acumula acea karmă pe care o capeţi atunci cînd faci ceva 
fără intenţie, dar este totuşi o oarecare karmă. Gîndăcelul pă- 
rea să aibă un picior rupt și nu era într-o formă prea bună, aşa 
că l-am ferit de pericol. Probabil că sînt bine dispus acum! 
Dacă aș fi fost prost dispus...“, a spus el, făcînd un gest rău- 
tăcios, ca şi cum ar fi strivit un gîndac, stârnind hohote de rîs. 

„Cred că Owen a spus“, am continuat eu, „că atunci cînd 
oamenii sînt bine dispuși, sînt mai altruişti. Tocmai ați dovedit 
acest lucru“ — am spus eu, făcîndu-l să rîdă pe Dalai Lama. 

„Odată ce buna dispoziţie devine temperament, tot timpul 
eşti bine dispus“, a adăugat Richie. 

„Prin urmare, întrebarea este“, am spus eu, „cum putem 
să-i ajutăm pe copii să fie tot timpul în acea dispoziţie în care 
ar face ceea ce a făcut Dalai Lama acum?“ 

Mark ne-a oferit un exemplu. „Uneori, le spun profesori- 
lor o poveste despre doi frați; unul era tot timpul nemulțumit, 
în vreme ce celălalt părea tot timpul mulțumit. În dimineaţa 
de Crăciun şi-au primit amîndoi cadourile şi se jucau cu ele 
în camera lor. Cel care era tot timpul nemulțumit primise un 
computer nou cu jocuri şi un mic robot, dar atunci cînd tatăl 
său l-a întrebat dacă e mulțumit, el a spus: «Nu. Acum toți 
ceilalți copii or să mă invidieze şi bateriile se vor termina și 
va trebui să cumpăr altele noi» și așa mai departe. 

Celălalt băiat primise cadou doar o grămadă de bălegar de 
cal. Cînd tatăl său a intrat în camera lui, l-a găsit jucîndu-se 
fericit în grămada de bălegar. Şi l-a întrebat: «De ce ești atît 
de bucuros?» La care el a răspuns: «Ştiu că trebuie să fie şi 

un cal pe undeva pe aici!» Aşa că încercăm să-i deprindem pe 
profesori să dezvolte la copii această atitudine mai optimistă. 
Este interesant că această bună dispoziție este o caracteristică 
foarte importantă în budism.“ 


Combaterea cruzimii 


Paul Ekman a adus în discuţie modul în care creierul înva- 
tă comportamentele negative. „S-ar putea ca prima dată cînd 
individul acționează într-o manieră plină de cruzime să fie cel 
mai greu. Dacă însă continui să acţionezi cu cruzime, proba- 
bil îţi vei schimba creierul, astfel încît cruzimea să devină o 
trăsătură de caracter. Şi ajungi să fii crud fără rezerve sau fără 
să te mai gîndeşti. Și putem observa multe astfel de situaţii. 

Ce poţi face atunci cînd te confrunţi cu cineva care a ales 
cruzimea ca mod de a fi, iar nu compasiunea, şi e pe cale să 
se comporte crud față de tine sau față de altcineva? Cum pu- 
tem reacționa pentru a face ca persoana respectivă să nu se 
mai poarte cu cruzime?“ 

„Depinde de context“, a spus Dalai Lama. „În orice situa- 
ție concretă se pune mai întîi întrebarea dacă poţi sau nu să 
faci ceva. Dacă te gîndeşti că există o posibilitate, prima op- 
țiune este calea cea mai pașnică, teoretic vorbind. Va trebui să 
încerci să îți foloseşti rațiunea sau orice alt mijloc paşnic pen- 
tru a convinge persoana respectivă să nu acționeze cu cruzime. 

Evident, aici mă situez iarăși pe o poziție budistă. Există 
patru tipuri de metode iluminate pe care un bodhisattva le 
poate urma în mod gradat. Prima opţiune este cea pacificatoa- 
re, în care încerci să calmezi situaţia prin vorbe, rațiune, em- 
patie sau orice alte mijloace ai la dispoziţie. Dacă aceasta nu 
funcționează, a doua opţiune este ceva mai fermă: înseamnă 
să lărgești sau să extinzi contextul, oferindu-i persoanei res- 
pective ceva. Îi oferi un dar. Îi oferi ceva care să liniştească 
apele. Poți să-i oferi chiar anumite informaţii sau un obiect 
tangibil pentru a redresa situaţia, pentru a rezolva problema. 


Încurajarea compasiunii 445 


Dacă nu se schimbă nimic, treci la a treia opţiune, care 
este dominaţia sau manifestarea forței. Te foloseşti de superi- 
oritatea forței tale pentru a domina persoana respectivă, mul- 
țimea sau orice altceva se poate afla în discuţie. Există anu- 
mite situaţii în care nici această metodă nu funcționează și 
ultima opțiune este ferocitatea sau furia — chiar și violența 
este o posibilitate. Dintre cele 46 de precepte secundare ale 
unui bodhisattva, unul este legămîntul de a răspunde prin for- 
tă într-o situaţie care cere o intervenție în forță, bazată pe mo- 
tive altruiste. Așa că această compasiune plină de furie poate 
să capete și forma violenţei. În principiu, violența este permi- 
să, dacă este motivată de compasiune. 

Însă în practică este mai complicat şi trebuie să recurgi la 
ea numai atunci cînd chiar nu mai ai o altă opţiune pentru a-l 
opri pe cel care se poartă cu cruzime. Pentru că, odată ce am 
comis o acţiune violentă, situația devine impredictibilă şi vio- 
lența provoacă mai multă violență — se pot întîmpla multe 
lucruri neprevăzute. E mai sigur să aştepţi să vezi ce se întîm- 
plă. În astfel de situații, nu strică să încerci să rosteşti rugă- 
ciuni sau blesteme — sau, dacă nu merge nici aşa, atunci, să 
tipi!“, a adăugat el rîzînd. 

„Acestea sînt opţiunile unui bodhisattva şi funcționează 
prin încercare și eroare — acesta nu ştie precis care dintre ele 
va funcționa în acea situație. Pe cîtă vreme una dintre virtuți- 
le lui Buddha este aceea de a şti imediat şi precis care acțiu- 
ne este potrivită. Un Buddha nu are nevoie de metoda încer- 
cării şi erorii.“ El a adăugat însă că noi nu sîntem la acest 
nivel, ci mai degrabă „pe calea unui bodhisattva.“ 

„Sfintia Voastră, este mai greu să manifești cruzime faţă de 
cineva care emană bunăvoință iubitoare?“, a vrut să știe Paul. 

„În general, dă“, i-a răspuns Dalai Lama. „Eu menţionez 
adesea un citat din lucrarea Introducere în stilul de viață al 
unui Bodhisattva, care spune că generozitatea este mult mai 
uşor de cultivat decît toleranța sau îngăduința. Motivul este 
acela că toți avem ocazia să ne manifestăm generozitatea. 

Oriunde te-ai duce, oamenii sînt foarte bucuroşi să primească 
darurile şi generozitatea ta. Însă toleranța şi îngăduința pot fi 
cultivate doar atunci cînd întîlnim adversitate, inamici, cruzi- 
me, iar aceste ocazii sînt mai rare. 

Autorul acestei cărți, Shantideva, se încurajează pe sine și 
îl încurajează şi pe cititor: cînd te confrunți cu adversitatea 
sau cu cruzimea, ar trebui să simţi fero, bucuria de a face față 
unei provocări, pentru că astfel ai ocazia de a-ți exersa răbda- 
rea. Aceste oportunități nu le întîlnim la tot pasul. Mai ales că 
dacă tu nu le faci rău altora, scad şi șansele ca ei să-ţi facă rău 
tie. Cu cât înaintezi pe această cale, cu atât vei întîlni mai pu- 
țin oameni care să-ţi fie adversari.“ 

Venerabilul Kusalacitto a adăugat la cele spuse de Dalai 
Lama o poveste în genul unui avertisment, din textele sfinte 
pali. „Într-o bună zi, Buddha s-a întîlnit cu un dresor de cai, 
pe care l-a întrebat: «Ce metode foloseşti pentru a face caii să 
alerge foarte repede?» Dresorul a răspuns: «Eu împart caii în 
trei categorii. În prima categorie intră caii care învaţă foarte 
repede. Este de ajuns să le arăt cravaşa, iar ei aleargă foarte 
repede — aceştia sînt cei mai buni cai. În a doua categorie in- 
tră caii pe care trebuie să-i mîn tot timpul, pentru că altfel nu 
aleargă. Însă cei din cea de-a treia categorie sînt cei mai difi- 
cili. Oricât i-aş biciui, ei se așază pe jos şi refuză să alerge.» 

Apoi Buddha l-a întrebat: «Și ce faci cu aceşti cai?» La 
care dresorul a răspuns: «Îi las în pace, nici nu mă mai stră- 
duiesc.» Buddha a spus că la fel stau lucrurile şi cu oamenii. 
Numai unii oameni pot fi educați; alții nu pot fi pregătiţi, ori- 
cîte eforturi am face. Pe aceștia, el îi va îndruma numai atît 
cît le permite karma acumulată de ei în vieţile anterioare, însă 
dincolo de asta nu-i mai poate ajuta.“ 

Richie Davidson a invocat date care sugerează faptul că 
s-ar putea să existe o urmă de speranţă chiar şi pentru cazuri 
aparent imposibile, cum ar fi criminalii psihopaţi. „În Statele 
Unite, unii oameni de ştiinţă au studiat un grup de psihopaţi 
care au fost închişi pentru comiterea unor acte de cruzime. O 

caracteristică a psihopaţilor este aceea că atunci cînd se con- 
fruntă cu o recompensă sau cu un lucru pe care şi-l doresc, ei 
sînt atît de captivaţi de aceste lucruri — de obiectul dorinţei 
— încît nu mai sînt atenți la posibilele consecinţe negative pe 
care le-ar putea avea încercarea de a obţine ceea ce vor. 

S-a descoperit totuşi că dacă sînt educati să nu acţioneze 
imediat şi să aibă răbdare, încep să fie mai atenţi la posibile- 
le consecinţe negative, iar comportamentul lor prezintă ame- 
liorări sensibile. În cazul infractorilor aflați în închisoare, 
această ameliorare poate apărea destul de repede. Aceste re- 
zultate sugerează faptul că e posibil să existe anumite tehnici 
care nu au fost încă aplicate în mod sistematic, dar care me- 
rită încercate, chiar şi cu indivizi dificili şi greu de modelat.“ 


Empatia și pacea sufletească plină de iubire: 
antidoturi ale cruzimii 


Matthieu s-a întors la întrebarea lui Paul despre cum ar 
trebui să ne purtăm cu o persoană care manifestă cruzime. 
„Pentru a bate din palme, e nevoie de două mîini. Dacă cine- 
va nu este într-o dispoziţie conflictuală, este mult mai greu să 
ajungi să te cerţi cu acea persoană. Este greu să judeci numai 
pe baza textelor şi a biografiilor, dar există multe povestiri 
despre maeștri ai meditației şi sihaștri din Tibet care au fost 
atacați de tîlhari și uneori chiar de animale sălbatice. Cînd tîl- 
harii întîlnesc o persoană foarte senină, plină de iubire, atitu- 
dinea şi intenţiile lor iniţiale se liniștesc, așa cum apa fiartă se 
răceşte dacă torni peste ea apă rece. Există o mulțime de ast- 
fel de povestiri și probabil că unele dintre ele sînt adevărate.“ 

Jeanne Tsai l-a întrebat pe Paul: „Din experiența dumnea- 
voastră, ne puteți spune dacă există dovezi care să indice fap- 
tul că anumite expresii faciale sau posturi ale corpului sînt 
dezarmante pentru oamenii care se comportă agresiv?“ 

După ce s-a gîndit cîteva momente, Paul a spus că nu exis- 
tă dovezi directe. „Se pare că persoanele care se poartă cu 

cruzime nu sînt sensibile la semnele de suferință sau teamă — 
pentru că îşi depersonalizează victimele. O parte a problemei 
stă în a găsi metode pentru a-i face să vadă că victimele sînt 
semeni de-ai lor. Indivizii a căror slujbă le impune să fie cruzi 
mărturisesc că nu reacționează la durerea altora. Surprinzător 
este faptul că astfel de indivizi sînt foarte cumsecade în fami- 
lie. Este greu de crezut, dar asta este ceea ce relatează ei. Aşa- 
dar, există şi o latură negativă a acestei plasticități a creieru- 
lui: oamenii pot învăţa şi să nu-i mai privească pe ceilalți ca 
pe semeni de-ai lor.“ 

Această concluzie mi-a reamintit de observaţiile făcute 
asupra torționarilor. Am spus: „Cercetările făcute asupra ce- 
lor care au lucrat pentru regimuri dictatoriale din America La- 
tină şi Grecia arată că procesul prin care aceștia devin torțio- 
nari reprezintă o formă metodică de îndoctrinare. Se începe 
prin a-i convinge pe viitorii torționari că victimele sînt întru- 
pări ale răului, şi nu oameni. Primul pas este acela de a ajun- 
ge să nu te mai raportezi la celălalt ca la o ființă umană“ — 
depersonalizarea, aşa cum a spus Paul. „Apoi, treptat, sînt 
convinși să facă un anumit lucru care la început este foarte 
neplăcut, dar care, prin repetare sistematică, ajunge să devină 
un obicei. Probabil că la nivelul creierului se petrec anumite 
schimbări nefericite.“ 

Matthieu a intervenit: „Știţi cu toţii, probabil, povestirile 
despre copiii războinici din Africa, forțați să ucidă o persoa- 
nă pentru a-şi învinge reţinerile față de actul uciderii. Am au- 
zit şi povestiri despre oameni obişnuiţi, forțați să muncească 
în lagăre de concentrare. Mulţi dintre ei spun că deşi în prima 
săptămînă aveau tot timpul lacrimi în ochi, după cîteva săptă- 
mîni deveneau indiferenți.“ 

La acestea am adăugat şi eu o poveste despre felul în care 
absența empatiei deschide calea către cruzime. „În California, 
într-o închisoare se află un individ care şi-a ucis bunicii, 
mama şi cinci studente de la Universitatea din California. 
Cumnatul meu i-a luat un interviu pentru un proiect de cerce- 

tare şi l-a întrebat: «Cum ai putut să faci așa ceva? Nu simţi 
nici un fel de milă pentru victimele tale?» La care criminalul 
a răspuns foarte prozaic: «A, nu, dacă mi-ar fi fost milă de ele 
n-aş mai fi putut să le ucid.» Nu simtea nici un fel de milă şi 
aceasta era explicația cruzimii lui.“ 


Cum să cultivăm empatia 


Apoi am concluzionat: „Cred că deprinderea empatiei la o 
vîrstă foarte fragedă ocupă un loc extrem de important în ca- 
drul acestui program educaţional despre care vorbim, chiar şi 
numai ca o vaccinare împotriva cruzimii umane care ar putea 
apărea în viață.“ 

Dalai Lama a continuat tema referitoare la cultivarea com- 
pasiunii. Răspunsul său oferea un indiciu cu privire la moti- 
vul pentru care, de foarte multe ori în cadrul discuţiei, se re- 
ferea şi la animale — și motivul pentru care fusese atit de 
preocupat de acel gîndăcel de pe braţul fotoliului său. 

„O cale de a dezvolta empatia“, a spus el, „este aceea de a 
începe cu ființe minuscule, cum sînt furnicile și insectele. Ai 
grijă de acestea, înţelegi că și ele vor să fie fericite, să simtă 
plăcere și să nu sufere. Trebuie să începi de aici, de la insec- 
te, şi să ajungi să empatizezi cu ele, apoi treci la reptile şi aşa 
mai departe. În cele din urmă, vei ajunge la ființele umane în 
general și la tine însuţi. 

Pe de altă parte, dacă omori insectele şi nu ţii seama de 
faptul că şi acestea îşi doresc să obțină plăcerea şi să evite su- 
ferinţa, vei face același lucru şi cînd va fi vorba de animale 
din ce în ce mai asemănătoare cu noi. Nici măcar scheunatul 
unui cîine rănit nu-ţi va mai atrage atenţia. Dacă te-ai obişnuit 
deja să fii indiferent faţă de plăcerea sau suferinţa unei insec- 
te, îţi va fi mai uşor să faci la fel şi în cazul unei păsări, al 
unui cîine şi chiar în cazul unei alte ființe umane, care cere 
ajutor. Cu o atitudine de genul «Eu nu simt nimic», îți va fi 
uşor să ignori suferința. Nu vei simți nimic pînă cînd ceva nu 
te va atinge personal. 

Dacă ai o sensibilitate mai mare față de durerea și suferin- 
ţa animalelor“, a continuat Dalai Lama, „vei avea o sensibili- 
tate şi o empatie mai mari și față de ceilalți semeni ai tăi. În 
budism, există o expresie unică prin care te referi la celelalte 
ființe ca la o «mamă». Ideea este că totul depinde de felul în 
care te raportezi la celelalte fiinţe vii.“ 

Mark a observat: „Acest lucru ne creează multe probleme 
în Occident. De exemplu, în oraşul meu, în prima zi din sezo- 
nui de vînătoare, şcolile sînt închise, astfel încît toată lumea 
să poată merge la vinătoare. Dacă m-aș gîndi să aplic unele 
dintre aceste idei în educaţia copiilor, ar însemna să întîmpin 
opoziţia ideologică reală a aproape 40% dintre locuitorii din 
zona rurală în care trăiesc.“ 

„Și mai este şi pescuitul“, a adăugat Dalai Lama. 

„Mă întreb cum ar putea fi soluţionat acest conflict de va- 
lori“, a spus Mark. 

„E posibil“, a sugerat Dalai Lama, „ca la un moment dat 
să se ajungă la interzicerea vînătorii peste tot în lume, dar este 
aproape imposibil să-ți imaginezi o măsură similară la scară 
globală în cazul pescuitului sau al păsărilor de curte.“ 


Cum să duci o viață bună 


Owen a avut o reacţie diferită, care ne-a readus la întreba- 
rea mea de la început, despre cum să cultivi emoţiile poziti- 
ve. „Eu sînt mai convins decît am fost chiar înainte de a vorbi 
în prima zi cu Sfinția Sa că vorbim, de fapt, despre etică. 
Emoţiile sînt doar o mică parte din imaginea de ansamblu a 
ceea ce înseamnă să fii un om bun, să trăim corect, să facem 
ca oamenii să fie miloși, buni și pașnici. Cercetările lui Mark 
sînt extrem de importante. Am discutat despre plasticitatea 
creierului și despre cum i-am putea ajuta şi pe adulţii ca noi 
să se schimbe şi am acceptat cu toţii că acesta este un lucru 
dificil. O zicală spune că nu mai înveţi cal bătrîn în buiestru. 

Probabil că nu este chiar aşa, dar cred că tipul de intervenţii 
pe care le folosește Mark în cazul copiilor sînt extrem de im- 
portante. 

Am alcătuit o listă cu unele dintre principalele virtuţi şi 
stări pozitive ale minţii: cinstea sau dreptatea, iubirea sau ca- 
ritatea, răbdarea, compasiunea, generozitatea, recunoştinţa, 
toleranța, curajul, onestitatea, cunoaşterea de sine. Sau prin- 
cipii cum ar fi acela de a trata fiecare persoană ca şi cum ar fi 
la fel de importantă ca oricare altă persoană şi de a recunoaş- 
te că tu însuţi nu eşti mai important decît oricine altcineva. 
Genul de lucruri despre care ne-a vorbit Mark în această di- 
mineaţă sînt moduri de a-i ajuta pe tineri să trăiască în acord 
cu aceste valori. Într-un fel, se poate spune că tot ceea ce dis- 
cutăm aici este, de fapt, filozofie morală şi că încercăm să 
schițăm o etică seculară. Și nu avem cum să evităm o astfel 
de discuţie.“ 

Dalai Lama a dat din cap aprobator. Însă, aşa cum mi-a 
mărturisit mai tîrziu, se temea puţin de plasarea problemei în 
contextul moralei, considerînd că dacă practicile sau tehnici- 
le care ar putea fi de ajutor ar fi prezentate în termeni de pro- 
gres moral, ar fi mai puţin atrăgătoare pentru o mulțime de 
oameni. Unii oameni sînt, fireşte, atrași de un asemenea pro- 
gres, dar numai cîţiva aleși. El simţea că de cele mai multe ori 
oamenii au o atitudine de genul: „Da, e bine să fii o persoană 
morală, dar nu e obligatoriu.“ Pentru majoritatea oamenilor, a 
fi o persoană morală nu este un lucru la fel de atrăgător ca 
acela de a fi o persoană sănătoasă, de pildă. 

Așadar, este mult mai bine să le prezinţi lucrurile sub for- 
ma unei necesități — pentru că nimeni nu va spune că nu vrea 
să fie sănătos şi fericit. El observase că mulți oameni s-au 
apucat de yoga nu pentru virtuțile sale spirituale, ci pentru 
a-şi întări sănătatea. De aceea, un program educativ pentru 
cultivarea emoţiilor pozitive ar avea mai mult succes dacă 
oamenilor li s-ar spune că reprezintă o necesitate pentru 
dobîndirea unei sănătăţi mai bune sau a fericirii. 

Cea mai bună cale de a atrage publicul, considera el, este 
aceea de a-i prezenta dovezi sau analize științifice cu privire 
la felul în care pot fi cultivate emoţiile pozitive și la aspecte- 
le distructive ale vieții emoţionale — fără să vorbeşti despre 
precepte etice sau morale sau despre vreo religie. Chiar şi în 
discuţiile noastre, se temea că accentul pus asupra perspecti- 
vei budiste poate fi puţin cam exagerat, pentru că poate duce 
la o restrîngere a aplicabilităţii măsurilor. Obietivul său este 
acela de a ajunge la conștiința tuturor oamenilor — avem cu 
toţii aceste emoţii distructive pentru că sîntem cu toţii oameni 
Și, prin urmare, cu toţii trebuie să ni le conștietizăm. 


Fericire, virtute și iluzii pozitive 


În acest punct, Owen a redirecționat iarăși discuţia, către 
o descoperire legată de ceea ce spusese Jeanne Tsai, în spe- 
cial de sentimentul exagerat al respectului de sine ce caracte- 
rizează culturile individualiste. Owen a spus că ar dori să ci- 
teze anumite date care „s-ar putea să ne facă să avem dubii 
faţă de această perspectivă occidentală individualistă asupra 
sinelui. De-a lungul istoriei, filozofii au discutat intens despre 
relaţia dintre virtute și fericire și, aşa cum am spus în prima 
zi, au ajuns la o concluzie generală, aceea că o persoană vir- 
tuoasă este o persoană fericită — că adevărata fericire vine 
doar odată cu virtutea. 

Aducerea în această discuţie a problemei sănătăţii mintale 
este ceva nou. Să luăm, de pildă, criteriile folosite de psiho- 
logi și psihiatri pentru a decide cînd o persoană este sănătoa- 
să psihic. Lista de criterii variază, însă este interesant faptul 
că pe nici o listă dintre cele pe care le-am studiat în cursul 
cercetărilor mele nu apare bunătatea. O caracteristică care 
apare însă pe listele tuturor este înțelegerea corectă a propriei 
persoane și a lumii în care trăiești. Cu alte cuvinte, potrivit 
definiţiilor occidentale, o persoană sănătoasă din punct de ve- 
dere mintal este o persoană care nu trăieşte în iluzie, care 
vede lucrurile așa cum sînt. 

În schimb, studiile realizate cu subiecți din America de 
Nord au arătat că cei care au obținut scoruri foarte ridicate în 
ce privește fericirea și grija pentru alții sînt persoane care se 
iluzionează foarte mult. Permiteţi-mi să explic ce înțeleg prin 
iluzionare. Uneori sînt numite «iluzii pozitive», însă nu e 
foarte limpede că sînt cu adevărat pozitive. Majoritatea ame- 
ricanilor cred că ei şi persoanele pe care le iubesc arată mult 
mai bine decit alţii. Cred că ei și persoanele pe care le iubesc 
sînt mai deştepţi decît alţii. Cînd interpretează o piesă muzi- 
cală sau ţin un discurs, se evaluează mult mai bine pe ei în- 
şişi decît pe ceilalți.“ 

Dalai Lama, care chicotise în tăcere pînă atunci, a spus cu 
maliţiozitate: „Poate că europenii ar fi de altă părere.“ 

La care Richie a dat replica, de acum bine cunoscută: „Cu 
excepția Franţei, desigur.“ 

Francisco a adăugat: „Ei bine, mulți europeni au această 
părere despre America.“ 

Owen a revenit la un ton mai serios, dar informaţiile pe 
care ni le-a relatat au stîrnit iarăși râsul: „Înţeleg. Dar am să 
vă mai spun încă două rezultatele din studii realizate cu pro- 
fesori americani. Să presupunem că Richie, prietenul meu 
Paul, Franciso şi cu mine scriem un articol împreună. Acesta 
se publică şi noi ieşim în oraș să sărbătorim evenimentul şi 
fiecare e de acord că a contribuit la acel articol în proporție 
de 25%. Trec şase luni. Cineva îl întreabă pe Richie care este 
procentajul contribuției sale la acel articol. Și el spune 33%. 
Apoi îl întreabă pe Paul, şi el spune tot 33%. Francisco şi cu 
mine am contribuit tot cu 33%. Şi dintr-o dată contribuţiile 
noastre însumate ajung la un procent de 126%. Cu cît trece 
mai mult timp, cu atât percepţia noastră de sine ne este mai fa- 
vorabilă. După 20 de ani, fiecare o să-şi amintească că a con- 
tribuit cu 75% la acel articol!“ 

După care a continuat: „Mai există şi un alt set de greşeli 
pe care le fac americanii din categoria celor mulțumiți și fe- 
riciți. Să presupunem că unei persoane i se spune că probabi- 

litatea cancerului de sîn la femeile americane este de unu la 
nouă. Dacă întrebi una dintre aceste femei fericite care crede 
ea că este probabilitatea de a se îmbolnăvi de cancer la sîn, ea 
va răspunde «Foarte scăzută, în cazul meu.» La fel răspund și 
în cazul accidentelor rutiere şi al tuturor tipurilor de dezastre. 
Chiar dacă le spui oamenilor care sînt procentajele reale, ei 
subestimează foarte mult probabilitatea ca acel lucru să li se 
întîmple lor. Acest lucru este important deoarece persoanele 
care au dat răspunsurile cele mai realiste, cel puţin printre 
americani, suferă de depresii uşoare!“ 

Apoi Owen a concluzionat: „Aşa cum a spus Jeanne de di- 
mineaţă, vorbind despre influenţa culturii asupra imaginii si- 
nelui, cultura americană pune un accent foarte mare pe res- 
pectul de sine. Însă cînd ajungem la un respect de sine foarte 
ridicat, nu mai vedem lucrurile așa cum sînt. Cînd m-am în- 
tâlnit cu Jeanne pentru prima dată în decembrie anul trecut, ea 
mi-a indicat anumite cercetări recente, realizate cu subiecți 
japonezi. În Japonia, oamenii nu fac astfel de evaluări exage- 
rat de optimiste, dar rămîne de văzut dacă ei sînt mai fericiți 
sau mai virtuoşi.“ 

Dalai Lama a reluat ideea lui Owen despre respectul de 
sine: „Din punct de vedere budist, noi nu considerăm că res- 
pectul de sine ca atare este o virtute sau un bine absolui. Dacă 
cineva are un respect de sine exagerat, riscă să pice în arogan- 
tă, care este o perturbare mintală. Atunci, este încurajat să 
cultive un antidot, care să-i reducă puţin avîntul. Pe de altă 
parte, dacă reduci această stimă de sine pînă ja o cotă foarte 
scăzută, va trebui să practici meditații despre importanţa şi 
valoarea vieții umane şi despre faptul că tu ai aceeaşi natură 
ca şi Buddha, natura luminoasă a conștiinței. A medita la ast- 
fel de lucruri te ajută să-ți recapeţi respectul de sine. 

Problema nu este dacă respectul de sine este un bine abso- 
lut, ci să ajungi la un respect de sine realist şi echilibrat. Dacă 
ai un respect de sine exagerat, acesta te va face să ai aşteptări 

mult prea mari şi, la rîndul lor, acestea te vor face să fii mult 
mai vulnerabil la dezamăgiri. Este un lanţ al slăbiciunilor.“ 

Richie a făcut o distincție importantă: „În cercetările de- 
spre care ne-a vorbit Owen, este adevărat că cu cît oamenii 
declară că au emoții mai pozitive, cu atît prezintă mai mult 
aceste forme de iluzionare, însă această corelaţie nu este va- 
labilă întotdeauna. Există un mic procent de oameni care ma- 
nifestă un nivel ridicat de emoţii pozitive, dar nu sînt prinși în 
iluzii. Ar fi interesant să-i studiem pe acești oameni. În cazul 
lor, am putea constata un respect de sine moderat — nu exa- 
gerat — și o evaluare mult mai precisă a realității.“ 

Matthieu s-a întors la practica spirituală tibetană, în care, 
a spus el, „este foarte important să cultivi umilința. Dacă în- 
trebi un mare învăţat ce ştie, el îți va spune: «Nu ştiu nimic.» 
Uneori, apare astfel o situaţie foarte interesantă. Îmi amintesc 
de doi mari învăţaţi din Tibet care au venit în vizită la o mă- 
năstire din Nepal, la Khyentse Rinpoche, unul dintre cei mai 
mari învățători din ultimul secol. Unuia dintre cei doi învățați 
i s-a cerut să ţină o prelegere și el a spus: «Eu nu ştiu nimic.» 
Apoi a adăugat despre prietenul său: «Nici el nu ştie nimic.» 
Era absolut convins de modestia colegului său!“ 

Cu aceasta, ne-am oprit pentru pauza de ceai. În timpul 
pauzei, Mark a discutat cu Dalai Lama despre posibilitatea de 
a le ţine profesorilor din școlile tibetane prelegeri despre me- 
todele de învăţare socială și emoțională. Dalai Lama l-a invi- 
tat pe Mark sau pe unul dintre colegii săi să vină la Dharam- 
sala pentru a le prezenta aceste metode profesorilor tibetani, 
în timpul sesiunilor lor anuale de pregătire. 


Există un bine universal? 


După pauza de masă, tonul discuţiei s-a schimbat. Dacă 
înainte de pauză cei care au luat cuvîntul i s-au adresat, mai 
mult sau mai puţin formal, lui Dalai Lama, în această ultimă 

oră de discuţii a zilei intervenţiile au fost mult mai spontane, 
participanții discutînd mai mult unii cu alţii. 

Am deschis sesiunea cu o idee care apăruse în timpul pa- 
uzei de ceai. „Cum se poate combina în mod pertinent ceea 
ce a spus Jeanne de dimineaţă cu ceea ce a spus Mark? Cum 
pot fi introduse astfel de lecţii în şcoli sau cum le pot fi ofe- 
rite ele oamenilor într-un mod care să respecte şi să valorifice 
diferenţele culturale? Mark a afirmat că elevilor implicați în 
astfel de programe li se spune că toate emoțiile sînt accepta- 
bile. Însă din punct de vedere budist, nu toate emoţiile sînt ac- 
ceptabile. Acesta este doar un exemplu privind modalităţi di- 
ferite de a valoriza emoţiile, de la o cultură Ia alta, aşa cum a 
spus Jeanne. Cum putem ţine seama de astfel de diferenţe? 

„Nu ştim“, a spus Mark. „Concepţia răspîndită în Ameri- 
ca de Nord și Europa, potrivit căreia e bine să vorbeşti despre 
sentimentele tale, s-ar putea să fie eficientă doar în cultura oc- 
cidentală, nu e obligatoriu să fie valabilă și în alte culturi. Ar 
trebui să recunoaștem faptul că astfel de programe educaţio- 
nale reprezintă, într-o oarecare măsură, un substituit artificial 
pentru o armonie care lipseşte. 

Cred că toate lucrurile despre care am vorbit azi diminea- 
tă sînt, în fond, trăsături universale — ideea de autocontrol, 
conştientizarea stărilor lăuntrice ale minţii, gîndirea anticipa- 
tivă, folosirea inteligenţei. Cred că diferenţele se află la nive- 
lul detaliilor. De exemplu, în cadrul programului PSGA, pro- 
fesorul alege în fiecare zi un alt elev care să-i fie asistent. 
Acesta stă în faţa clasei şi îl ajută pe profesor în timpul lec- 
tiei. Poate să ţină planşele sau să interpreteze un anumit rol 
dintr-o povestire. 

La sfîrşitul lecţiei, copilul este complimentat. De pildă, 
profesoara ar putea spune: «Ai fost un asistent foarte bun as- 
tăzi»; sau «Eşti un copil foarte bun și prietenos»; sau «Îmi 
plac pantofii tăi.» Apoi, copilul alege doi colegi de clasă pe 
care vrea să-i laude. Și, în cele din urmă, îşi face singur un 
compliment în fața întregii clase. Complimentele sînt scrise 

pe o foaie de hirtie, puse în plic și trimise acasă părinţilor, că- 
rora li se cere să mai adauge şi ei un compliment. 

Aceasta este o idee tipic americană și nu cred că ar func- 
ționa prea bine în cadrul culturilor asiatice. Înseamnă a-l în- 
curaja pe copil să se umfle în pene, dacă vreţi, pentru a-i. dez- 
volta conștiința importanţei de sine. Am aplicat acest model 
în Olanda, Anglia şi America, iar părinţii sînt de-a dreptul en- 
tuziaşti. Lipesc scrisoarea pe perete, acasă. De multe ori 
spun: «În fine, auzim şi noi lucruri bune despre copilul nos- 
tru. Acestea îl fac pe el să se simtă bine, dar și pe noi.» Însă 
aceeaşi idee ar putea să producă efecte contrare sau să fie 
considerată stranie în alte culturi.“ 

Jeanne Tsai i-a răspuns lui Mark, relatîndu-i o povestire 
despre ea. „Cînd am absolvit liceul, a avut loc o ceremonie în 
care directorul îl nominaliza pe fiecare elev în parte. În timp 
ce directorul vorbea despre meritele fiecărui elev, asupra 
acestuia era focalizată lumina unui reflector. Toţi prietenii 
mei americani de origine europeană radiau de bucurie cînd se 
apropiau de scenă și zîmbeau larg către asistenţă, în timp ce 
directorul spunea, de pildă, că respectivul a avut rezultate 
foarte bune la matematică și acum va merge la cutare sau cu- 
tare facultate. 

Cînd mi-a venit rîndul, mă uitam în pămînt în timp ce di- 
rectorul vorbea despre realizările mele ca elev. Așa credeam 
că trebuie. Eram umilă, așa cum mă învăţaseră părinții mei să 
fiu. Apoi am înţeles că colegii mei americani vor crede că mă 
uit în jos pentru că mă simţeam tristă, și nu mîndră. Cînd am 
înțeles acest lucru, mi-am ridicat privirea şi am zîmbit, dar 
prietenii mei mi-au mărturisit mai târziu că nu mi-au înţeles 
comportamentul. lată un exemplu de diferenţe culturale.“ 

Dalai Lama s-a frecat cu mîna pe cap rîzînd pe înfundate. 

Mark a ridicat apoi problema diferenţelor culturale într-un 
context mai larg, spunînd: „Încă o dată spun, acestea sînt di- 
ferențe mărunte, nu fundamentale — dar trebuie să ţinem sea- 
ma de ele pe măsură ce modelul devine cultural.“ 

Ca pedagog în America, Mark era deja conștient de aces- 
te aspecte, legate de diversitatea culturală. Și totuşi, atunci 
cînd a lucrat cu elevi din alte țări, de pildă din Olanda sau din 
Marea Britanie, a constatat adesea că oamenii de acolo au 
spus la început că astfel de programe educaţionale sînt „prea 
americane“ şi că ele nu vor funcționa în cultura lor. În astfel 
de situaţii, Mark îi încurajează să modifice programele pen- 
tru a se potrivi cât mai bine în contextul culturii lor, însă atunci 
cînd revine în acea ţară, după cîteva luni, constată că ei apli- 
că programele exact așa cum le-au primit, spunînd că par să 
funcționeze foarte bine şi aşa. Astfel de surprize l-au adus pe 
Mark la concluzia că accentul pus de Dalai Lama pe trăsătu- 
rile comune ale oamenilor nu este important doar în plan etic, 
ci are şi o latură practică. 


Laudă, bunătate și învățare eficientă 


Într-o scurtă conversaţie avută în treacăt, cineva din gru- 
pul nostru i-a făcut lui Mark o sugestie pentru PSGA, pe care 
acesta a adus-o în discuţie: recunoașterea şi aprecierea acte- 
lor altruiste — lucruri făcute de copii pentru a-i ajuta pe alţii 
— în locul complimentelor legate de aspectul fizic sau altele 
de aceste gen. „Este o idee foarte interesantă“, a spus Mark. 
„La întoarcere, o să încercăm să experimentăm cu cîteva cla- 
se astfel de complimente.“ 

Dalai Lama i-a sugerat: „Laudele aduse copiilor constituie 
una dintre cele mai eficiente metode de corectare a compor- 
tamentului. De exemplu, dacă întîi lauzi copilul şi apoi îi atragi 
atenția asupra greşelilor, spunîndu-i: «Eşti un copil foarte is- 
teț, o să poţi corecta această situație», îi vei da foarte multă 
încredere în el.“ 

Această afirmaţie a fost cea mai mare surpriză a zilei pen- 
tru Mark, care se aştepta ca Dalai Lama să obiecteze la ideea 
laudei, deoarece i-ar putea stimula pe copii să se supraapre- 
cieze, exagerîndu-şi egoul — sau cel puţin i-ar face să se con- 

centreze prea mult asupra propriei persoane. Dar, aşa cum a 
înțeles acum Mark, Dalai Lama era conștient de nevoia de a-i 
ajuta pe copii să-şi dezvolte o încredere sănătoasă în sine și 
de a le da sentimentul că eforturile lor sînt apreciate. 

Apoi, Dalai Lama a dezvoltat ideea încurajării pozitive. 
„Cînd un dresor lucrează cu animale de circ, indiferent că este 
vorba de lei sau tigri — sau de balene ucigaşe — nu le dre- 
sează doar prin pedepse. El foloseşte întotdeauna încurajarea 
pozitivă, de pildă, dîndu-i balenei pești. Oamenii nu sînt fiin- 
te foarte puternice din punct de vedere fizic, însă mințile 
noastre sînt foarte puternice, aşa că cea mai bună cale de a 
schimba oamenii este bunătatea autentică. Laudele îl fac pe 
copil să fie bucuros şi entuziast. Mărturisesc că nu am petre- 
cut pînă acum nici o zi întreagă alături de un copil! Probabil 
că dacă aş petrece nu o zi întreagă, ci doar o zi de şcoală în 
preajma lor, le-aş rupe urechile! Apoi a izbucnit în rîs, mi- 
mînd cum ar face asta. 

„Ei bine“, i-am sugerat eu, „nu uitaţi de broasca ţestoasă.“ 

A izbucnit iarăşi în rîs, încrucișîndu-și braţele ca în poves- 
tea cu testoasa și apoi a spus: „În tibetană există o zicală 
potrivită în acest caz: «Dacă eşti furios, mușcă-ți degetele.» 

Richie a adăugat: „Sfinţia Voastră, există într-adevăr date 
ştiinţifice care atestă faptul că se pot învăţa lucruri foarte di- 
verse apelînd la încurajare, și nu la pedeapsă. Recompensarea 
unui comportament dezirabil duce la o mai bună învăţare de- 
cît pedepsirea.“ 

Paul a intervenit şi el. „Un alt studiu pe același subiect, re- 
alizat acum aproximativ 30 de ani, arată că dacă profesorul 
zîmbeşte atunci cînd predă, elevii rețin mai multe din cele 
spuse de el decît dacă acesta n-ar zîmbi. Despre asta vorbeaţi 
şi dumneavoastră, cum să foloseşti bunătatea într-un context 
bun. Cred că aceasta este o altă trăsătură universală.“ 

Aici am adus și eu în discuţie un alt studiu: „Emoţiile per- 
turbatoare interferează cu abilitatea de a recepta şi a înțelege 
informaţia. Dacă copiii sînt nervoși, nu pot învăța bine. În- 

tr-un fel, introducerea unor astfel de programe în școli îi poa- 
te ajuta pe dascăli să-și îndeplinească misiunea principală. 
Studiile efectuate asupra unor programe de genul celui pre- 
zentat de Mark au arătat că, după un an sau doi de aplicare, 
performanţele şcolare ale copiilor s-au îmbunătăţit.“ 

Toate aceste date științifice rezonau cu ideile lui Dalai 
Lama, aşa cum mi-a mărturisit el mai tîrziu. Pentru el, scopul 
cel mai adînc al dobîndirii cunoştinţelor este acela de a redu- 
ce diferenţa dintre distorsiunile percepţiei noastre şi realitate. 
La baza acestei viziuni filozofice stă ideea că tocmai ignoran- 
ţa şi neputinţa noastră de a percepe corect realitatea stau în 
calea împlinirii propriilor aspirații. Prin procesul de dobîndi- 
re a cunoştinţelor, ne putem apropia mai mult de realitate și 
astfel ne putem rezolva problemele. Dar, așa cum a reieșit și 
din discuțiile noastre din această săptămînă, există multe 
emoţii distructive care stau în calea perceperii corecte a rea- 
lităţii. În această privinţă, Dalai Lama considera că este irr- 
portant să introducem în sînul educaţiei ideea că limpezirea 
minții este un pas esenţial în procesul de învăţare. 


Schimbarea sistemului educaţional 


Paul ne-a readus la ideea lui Mark, referitoare la lipsurile 
care pot apărea dacă relația dintre părinte şi copil nu merge 
bine. „Cum funcționează tehnicile tale în cazul unor copii cu 
handicapuri emoţionale şi care provin din medii nefavorabile 
— să zicem, părinți care suferă de depresie sau care nu agre- 
ează contactul fizic?“ 

Mark a răspuns: „Trebuie să ne gîndim la aceasta ca la o 
problemă de sănătate publică. Unii copii au un trecut încărcat 
de traume şi greutăţi, iar alții au părinţi care îi sprijină foarte 
mult. Putem spune că la copiii normali, aceste programe întă- 
resc imunitatea. Îi ajută să rezolve mai uşor problemele şi să 
vorbească mai uşor despre emoţiile lor. Însă nu poate fi vorba 
de ameliorarea problemelor de comportament, pentru că 
aceşti copii nu au probleme de acest gen. 

Cel mai mare impact îl au însă asupra copiilor cu proble- 
me emoționale medii, nu grave.“ De pildă, Mark ne-a poves- 
tit că copiii deprimaţi beneficiază cel mai mult de pe urma 
programelor de învăţare socială și emoțională, în vreme ce 
aceia al căror comportament este scăpat complet de sub con- 
trol sau care au probleme de sănătate mintală grave au nevo- 
ie de un sprijin mult mai serios. Programele de acest gen nu-i 
ajută prea mult nici pe copiii care suferă de tulburare de defi- 
cit de atenție — în unele cazuri pentru că au leziuni organice, 
ca în situaţia copiilor care au suferit o intoxicație cu alcool în 
stadiu intrauterin. Apoi a conchis: „Acești copii au dificultăți 
foarte mari cu învăţarea prin experiență. Aşadar, acestea re- 
prezintă limite clare ale aplicabilității unui model de sănătate 
publică.“ 

Apoi Mark a trecut la o problemă înrudită, din sfera poli- 
ticilor publice, educaţia profesorilor. „Profesorii parcurg pé- 
tru ani de facultate, dar nu li se cere să se înscrie la un curs în 
care să fie abordate problemele despre care am discutat noi 
astăzi — în nici o universitate din lume. Ei învaţă despre pro- 
gramele educaţionale şi despre istoria pedagogiei. Învață de- 
spre domeniul pe care și l-au ales, cum ar fi matematica sau 
ştiinţele naturii. Poate învaţă şi cum să încurajeze sau să pe- 
depsească copiii — dar nu învață nimic despre dezvoltarea 
emoţională. Nu învaţă cum să-i facă pe copii să fie mai con- 
ştienți, în orice sens al cuvîntului, sau cum să creeze armonie. 
Dacă vrem să avem un impact important, atunci trebuie să în- 
cepem prin a-i învăţa pe profesori toate aceste lucruri înainte 
să intre în sala de clasă.“ 

„Într-un fel“, a spus Dalai Lama, „acest lucru este mai 
uşor de implementat, pentru că mergi direct la sursă.“ 

„Da“, a spus Mark, „este ușor de implementat — dar este 
foarte greu să determini sistemul pedagogic să vadă că aces- 
ta este un subiect de maximă importanță. Nu cunosc nici o 

universitate în America care să le ceară profesorilor un curs 
despre dezvoltarea emoțională și socială a copilului înainte de 
a li se permite să predea. Aceasta este o problemă majoră la 
nivelul politicilor publice.“ 

Eu am prezentat o perspectivă diferită: „În America şi în 
alte țări dezvoltate, oamenii au început să devină din ce în ce 
mai conştienţi de faptul că ceva nu funcţionează cum trebuie, 
în special în privinţa educaţiei copiilor. Acesta devine un fac- 
tor de motivaţie pentru introducerea anumitor schimbări în 
şcoli. Acum o lună, am fost rugat de un profesor dintr-un oră- 
şel, numit Littleton, să merg în Colorado pentru a ţine o pre- 
legere în faţa membrilor asociaţiei directorilor de şcoală din 
acest stat.“ 

Apoi i-am povestit lui Dalai Lama despre incidentul tragic 
care a avut loc la Liceul Columbine din Littleton, în care doi 
elevi şi-au ucis un profesor şi 12 colegi de clasă înainte de a 
se sinucide. „Din păcate, astfel de incidente au loc tot mai 
des. Şi îi determină pe dascăli să fie din ce în ce mai deschişi 
în faţa schimbărilor. Multe dintre aceste programe de învăța- 
re socială și emoțională sînt introduse în şcoli ca programe de 
prevenire a violenţei. Dar, aşa cum aţi spus, dacă vrem să 
educăm copiii în spiritul acestor programe, avem nevoie de o 
atmosferă de bunăvoință iubitoare — ceea ce înseamnă că 
trebuie să-i instruim mai întîi pe profesori.“ 

„Lucrînd în mediul academic“, a adăugat Alan, „întîlnesc 
acest gen de rezistență chiar printre colegii mei. Provocarea 
este să ne străduim noi înșine — era cît pe-aci să spun «ei» 
— să devenim mai buni, să aducem mai mult altruism etc. în 
sălile de curs, adică să ne schimbăm noi, profesorii. Rezisten- 
ţa foarte mare nu este faţă de ideea că societatea ar trebui să 
se schimbe sau că altcineva ar trebui să se schimbe, ci față de 
ideca că noi, profesorii, ar trebui să ne schimbăm. Există un 
fel de inerție și de teamă, ceva de genul: «Ar fi mult prea 
greu... Nu cred că pot să fac acest lucru... Pot să scriu cărți, 
dar aş putea face asta? Poate că nu.» 

Creștinismul şi iudaismul și de asemenea știința“, a conti- 
nuat Alan, „ne oferă puţine speranțe pentru o astfel de schim- 
bare interioară. De regulă, credem că schimbările vin din afa- 
ră. În tradiţia iudeo-creştină, schimbarea vine din bunăvoința 
sau grația divină. În ştiinţă, vine prin consumul de medica- 
mente sau prin vreun procedeu de terapie genetică.“ 

Richie era mult mai optimist. „Cred că în astfel de cazuri, 
învăţarea prin puterea exemplului este foarte importantă. 
Mark vorbea de puterea exemplului. Gîndiţi-vă la cîte lucruri 
s-ar putea schimba dacă ar exista în fiecare şcoală cel puţin 
un profesor care să manifeste o bunăvoință iubitoare şi com- 
pasiune.“ 

Legat de aceasta, m-am gîndit că, deși există astfel de pro- 
fesori devotați în școli, ei nu sînt priviți ca niște modele de ur- 
mat. Este nevoie atît de programe care să dezvolte aceste ati- 
tudini la profesorii care nu le posedă în mod natural, cât şi de 
un sprijin instituțional. 

Richie a continuat, sugerînd că dacă aceşti profesori ar fi 
văzuţi drept modele demne de urmat şi dacă ceilalţi ar fi în- 
curajaţi să adopte aceeași atitudine, „ar apărea o rază de spe- 
ranță în sistemul educaţional. Trebuie să începem cu pași 
mici, iar această schimbare se poate realiza prin crearea unor 
modele.“ 

„Această notă optimistă“, am spus eu, „este foarte potrivi- 
tă pentru încheierea discuţiilor de astăzi.“ 

La sfîrşitul zilei, Dalai Lama mi-a spus că a fost foarte în- 
cîntat să afle de aceste programe de educaţie emoţională — 
se potriveau foarte bine cu viziunea sa asupra scopului pro- 
fund al „educaţiei“ în genere: orice sistem educaţional trebuie 
să cuprindă lecţii despre minte şi emoții. 

Cea de-a cincea zi a întîlnirii urma să ne reamintească fap- 
tul că discuţia noastră despre emoţiile distructive făcea parte 
dintr-o agendă mai cuprinzătoare: explorarea modurilor în 
care budismul combinat cu știința occidentală ar putea să ne 
ofere o înțelegere mai profundă a minţii omenești. Pentru Da- 
lai Lama, ştiinţa creierului îi oferă psihologiei budiste infor- 
matii despre partea de „hardware“ care ar sta la baza părții 
sale de „software“, adică teoriile budiste asupra minţii. Așa 
cum mi-a mărturisit, înțelegerea bazelor neurobiologice ale 
stărilor mintale constituie unul dintre cele mai mari câștiguri 
pe care gînditorii budiști le pot obţine de pe urma dialogului 
cu ştiinţa. Ştiinţa creierului poate oferi o validare solidă — 
sau o infirmare — a teoriilor budiste asupra minții. 

Epistemologia budistă face distincţie între ceea ce nu se 
știe încă și ceea ce se ştie că nu este posibil. Descoperirile din 
neurologie, considera Dalai Lama, nu sînt, pînă în acest mo- 
ment, în contradicţie cu gîndirea budistă. ȘI, în spiritul cerce- 
tării autentice, interesul său a sporit vizibil atunci cînd au fost 
aduse în discuţie astfel de descoperiri, aşa cum s-a întîmplat 
în această ultimă zi. | 

În această ultimă dimineaţă a întîlnirii noastre, în timp ce 
toți stăteam în picioare, aşteptînd ca Dalai Lama să ia loc, 

acesta a făcut un tur, trecînd pe la toţi vorbitorii de pînă atunci, 
strîngînd mîinile fiecăruia. În încăpere se instalase o atmosfe- 
ră foarte plăcută şi tihnită în timp ce ne ocupam locurile. 
Peste noapte căzuse o ploaie blîndă şi liniștită; cerul se înse- 
ninase şi aerul era proaspăt. 

Astăzi, urma să ne întoarcem de la domeniul aplicațiilor 
practice la o agendă științifică mai largă. Francisco Varela 
urma să fie primul vorbitor, iar Richie Davidson al doilea. 
Cum Dalai Lama îl cunoştea atît de bine pe Francisco, am 
spus doar, zîmbind: „Aşa cum ştiţi, Francisco Varela deţine 
funcții de cercetare la multe instituţii prestigioase din Franța 
— dar pentru că vorbesc atît de prost franceza, am să vă scu- 
tesc de chinul de a mă asculta pronunțînd numele acestor in- 
stituții și am să-i dau cuvîntul direct lui Francisco.“ 


O teorie radicală 


Dintre toți oamenii de știință care veniseră la Dharamsala 
pentru această întîlnire, Francisco Varela avea, poate, cea mai 
interesantă poveste de viață — cel puțin în privinţa distanțe- 
lor, dacă nu şi a timpului, Francisco s-a născut la Tulcahuano, 
în sudul statului Chile, unde tatăl său, inginer, era însărcinat 
cu activităţi portuare. Francisco își petrecea vacanțele în 
Monte Grande, un sat îndepărtat, doar cu vreo 50 de locuitori, 
situat în Anzii chilieni, unde trăia bunicul său și unde oame- 
nii continuau să trăiască ca în secolul al XIX-lea: nu existau 
drumuri, televizor sau radio. Pentru el, Monte Grande era că- 
minul său spiritual. 

Cititor pasionat, cu înclinaţie către știință, Francisco nu a 
prea îndrăgit şcoala şi a fost un elev mediu pînă a intrat la fa- 
cultate, unde performanțele obținute în biologie sub îndruma- 
rea mentorului său, Humberto Maturana, i-au adus o bursă de 
doctorat la Harvard. Era în 1968, anul în care reorganizarea 
instituțiilor sociale, ce măturase întreaga lume ajunsese la 
apogeu. 

După terminarea facultăţii, Francisco a devenit fascinat de 
marea întrebare filozofică la care neurologia căuta un răs- 
puns: care este legătura dintre minte şi creier? În spiritul vre- 
mii, era foarte critic la adresa paradigmei dominante a mo- 
mentului, care vedea creierul după modelul unui sistem de 
procesare a informaţiei în genul computerului. Dar așa cum îi 
stă bine unui om de știință, a plecat de la lucrurile elementa- 
re, concentrîndu-şi cercetările asupra ochiului de albină, un 
aparat vizual complex, complet diferit de ochiul vertebrate- 
lor, ca să nu mai vorbim de cel al omului. Îndrumătorul său, 
Thorsten Wiesel, avea să cîştige mai tîrziu premiul Nobel 
pentru cercetări asupra aparatului vizual. 

În 1970, Francisco a refuzat o slujbă la Harvard pentru un 
post la Universitatea din Chile — o alegere motivată, în par- 
te, de faptul că Allende tocmai câștigase alegerile în această 
ţară şi Francisco, avînd o orientare politică de stînga, era un 
susținător entuziast al acestuia. A fost o epocă de speranţă și 
deschidere în Chile, unde socialismul egalitarist promitea să 
aducă o nouă ordine socială și economică. 

Optimismul acelor vremuri se reflecta și în atmosfera des- 
chisă din universitate. Împreună cu vechiul său mentor (acum 
coleg), Humberto Maturana, Francisco s-a angajat în cerce- 
tări la frontiera biologiei. Împreună cu Maturana, Francisco a 
dezvoltat teoria radicală a ceea ce ei numesc „autopoiesis“ 
(adică autoreproducere), care explică felul în care un orga- 
nism viu se naşte și-și perpetuează identitatea chiar dacă toa- 
te elementele din care este alcătuit se află într-o schimbare 
continuă!. Aşa cum spune el, o celulă „se naște dintr-un 
amestec de chimie şi fizică“; fiind o reţea autoorganizată de 
reacţii biochimice, ea produce molecule care creează apoi o 
barieră ce limitează însăși rețeaua.? Cu alte cuvinte, celula se 
autocreează. 

În loc să reducă viața la moleculele componente, autopo- 
iesis-ul vede organismul ca fiind mai mult decît suma părților 
sale. Proprietăţile întregului apar din dinamica părţilor, dar nu 

pot fi explicate apelînd doar la suma părților sale. Teoria se 
aplică la toate formele de viaţă, de la o singură celulă pînă la 
sistemul imunitar, minte şi chiar la comunități întregi, aşa 
cum au spus Varela și Maturana mai tîrziu, în lucrarea lor din 
1987, The Tree of Knowledge (Copacul cunoașterii. La în- 
ceputul anilor *70, teoria autopoiesis-ului era considerată o 
erezie, deși acum influenţează gînditori dintr-o diversitate de 
domenii, de la filozofia minţii și ştiinţele cogniţiei pînă la te- 
oria complexităţii. 

Apoi, au venit zilele sumbre ale anului 1973 — după lovi- 
tura de stat militară condusă de Pinochet, universitatea a 
ajuns sub controlul poliţiei şi Francisco s-a văzut ameninţat 
cu închiderea laboratorului dacă nu-și denunța colegii care 
colaboraseră cu Allende. Cercetările pe care le făcea împreu- 
nă cu Maturana au fost oprite. Mai mult, poliția începuse să-i 
încolțească pe mulți dintre prietenii și colegii lui Francisco. 
Cum și el fusese un membru activ în politica de stînga, a în- 
teles că era doar o chestiune de timp pînă ce poliţia va ajun- 
ge şi la el. Împreună cu soţia şi cu cei trei copii, Francisco a 
fugit în Costa Rica, cea mai îndepărtată ţară în care îşi puteau 
permite să ajungă și care mai accepia încă refugiați politici 
din Chile. Ajungînd acolo cu doar 100 de dolari în buzunar, 
Francisco a obținut o slujbă ca profesor de biologie la univer- 
sitate. 


O întîlnire decisivă 


Următoarea schimbare importantă a avut loc la numai cî- 
teva luni, cînd i s-a oferit o slujbă la Universitatea Colorado 
din Denver. Ajungând acolo în 1974, Francisco s-a întîlnit cu- 
rînd cu Jeremy Hayward, un fizician format la Cambridge, pe 
care îl știa de la Harvard și care între timp renunţase la carie- 
ra ştiinţifică pentru a studia cu Chogyam Trungpa, un lama ti- 
betan. Trungpa era o raritate la acea vreme, un foarte reputat 
călugăr tibetan care se refugiase din Tibet în acelaşi an cu Da- 

lai Lama, în 1959, şi mersese să studieze la Oxford. A deve- 
nit unul dintre primii profesori proeminenți de budism tibetan 
din Occident, într-o vreme în care era încă o minune să întâl- 
nești un lama tibetan în America. 

La acea vreme, Francisco se simţea ca și cum întreaga sa 
viață fusese ştearsă cu buretele. Ororile violentei lovituri de 
stat din Chile, distrugerea bruscă a unei lumi raţionale, care, 
pentru el, avea sens, îi lăsaseră sentimentul că plutește în de- 
rivă. Nu existau explicaţii satisfăcătoare pentru cruzimile la 
care asistase. Toţi acei ani de filozofie şi raționalism, de mar- 
xism și știință, nu-l ajutau; lumea nu mai avea nici un sens 
pentru el. Așa că atunci cînd Hayward i-a spus: „Vino să-l cu- 
noști pe Trungpa“, Francisco şi-a spus: „La naiba — de ce 
nu?“ Și s-a dus. 

Deşi un raționalist care nu avea nici un interes pentru filo- 
zofia sau religia orientală, Francisco a fost totuşi impresionat 
de Trungpa — de mintea sa ascuţită, de umorul și spiritul său 
de observaţie. La un moment dat, în cursul discuţiei, Francis- 
co i-a povestit lui Trungpa despre confuzia lui şi i-a spus că 
nu ştia ce să facă. Trungpa i-a aruncat o privire lungă și pă- 
trunzătoare, după care a spus: „De ce vrei neapărat să faci 
ceva? Ce-ar fi să nu faci nimic?“ 

La auzul acestor cuvinte, mintea lui Francisco s-a blocat. 
A nu face nimic reprezenta o propunere radicală pentru cine- 
va învăţat să gîndească tot timpul, să analizeze tot timpul. 
Însă viaţa ne învaţă că uneori toată această frămîntare duce la 
şi mai multă confuzie. Şi dintr-o dată whammo — dintr-o dată 
exista o alternativă, liniștea sufletească şi chiar un posibil 
sens. „Dar cum reușeşti acest lucru?“, a întrebat Francisco. 
„Am să te învăţ eu“, i-a răspuns Trungpa — și a început chiar 
atunci să-l înveţe practica meditaţiei. 

Meditaţia a devenit o adevărată dragoste pentru Francisco, 
o pasiune. Curînd, a început să meargă la un centru din Mun- 
ţii Stîncoşi, unde se retrăgea cîte o lună pentru meditație. Me- 
ditaţia a venit să-i ostoiască o sete veche. A înțeles că dinco- 

lo de acest ego de atotcunoscător, de raționalist și de om de 
ştiinţă, fundamentele existenţei îi erau necunoscute. Prin me- 
ditaţie, a descoperit un sentiment al existenţei în adîncul fiin- 
tei sale, fără să trebuiască să-l articuleze sau să-l exprime în 
vreun fel. Acea bucurie pură, plăcerea simplei existenţe părea 
firească, bună, chiar fascinantă. 

Neîncrezător la început, Francisco a început să-i citească 
pe clasicii budismului şi comentarii, ceea ce i-a permis să 
descopere frumuseţea concepţiei budiste, nu doar ca practică, 
ci şi ca filozofie şi chiar ca ştiinţă a minţii. Pe măsură ce a do- 
bîndit o cunoaştere solidă a concepţiei budiste, a început să 
reflecteze asupra relaţiilor dintre aceasta şi ştiinţa occidentală. 

Trungpa întemeiase de puţin timp Institutul Naropa, o uni- 
versitate în Boulder, care studiază teme ale budismului. Îm- 
preună cu Jeremy Hayward, Francisco şi alţii au alcătuit pro- 
gramul unei școli de vară, dedicată studierii relațiilor dintre 
ştiinţă şi budism. Programul Perspective Contrastante în Şti- 
ințele Cogniţiei a adunat un grup eterogen de 25 de specialiști 
în budism şi ştiinţele minţii. Însă această primă întîlnire din- 
tre budism și ştiinţă s-a dovedit un dezastru. În loc să fie un 
dialog, această incursiune s-a transformat într-o confruntare, 
nici una dintre părți nu a ascultat ce spunea cealaltă. Discuti- 
ile au fost foarte aprinse și s-au produs neînţelegeri grave. Nu 
a apărut nici o urmă a deschiderii necesare dialogului auten- 
tic, ca să nu mai vorbim de spiritul de prietenie, esenţial pen- 
tru un dialog. 

În mod paradoxal, acest eşec urma să se dovedească util 
pentru plănuirea întâlnirilor organizate de Institutul pentru 
Minte și Viaţă. A fost, în primul rînd, o lecţie care l-a averti- 
zat pe Francisco asupra faptului că nu era de ajuns să adune 
la un loc specialişti de vîrf şi budiști — oamenii de ştiinţă tre- 
buiau să fie deschişi dialogului (şi la fel și reprezentanţii ta- 
berei). 


Studiul științific al conștiinței 473 


Apoi a avut loc o întîlnire cu singurul budist care era po- 
trivit pentru un astfel de dialog: Dalai Lama. În 1983, Fran- 
cisco a fost invitat la o întîlnire în Austria, despre spiritualita- 
te şi știință, unde Dalai Lama era unul dintre vorbitori. La o 
masă de la începutul conferinței, Francisco a primit un loc 
lîngă Dalai Lama. „Vă ocupați de studiul creierului?“, l-a în- 
trebat Dalai Lama — şi s-a lansat imediat într-o serie de în- 
trebări despre creier. Această conversaţie a continuat în parti- 
cular, pe toată durata conferinței, lăsîndu-le amîndurora 
sentimentul că trebuie să continue discuţiile. 

Deși în 1980 Francisco s-a întors să predea în Chile, în 
1984 se afla în Germania, la Institutul Max Planck, pentru ca 
un an mai tîrziu să se mute la Paris, unde s-a alăturat Centru- 
lui de Cercetări în Epistemologia Aplicată, un grup de specia- 
lişti de pe lîngă Ecole Polytechnique. În 1988, a fost numit di- 
rector de cercetare la Centre National de la Recherche 
Scientifique. În anii în care s-a < supat de noile sale responsa- 
bilități din Franța, Francisco nu a mai putut să se întîlnească 
cu Dalai Lama. 

Apoi, în primăvara lui 1985, în timp ce vorbea cu buna sa 
prietenă, Joan Halifax, Francisco a aflat că fusese deja plănui- 
tă o întrunire pe tema budismului și ştiinţei de către un grup 
condus de Adam Engle, care aflase şi el de interesul lui Dalai 
Lama pentru un dialog cu oamenii de ştiinţă. Francisco a pus 
imediat mîna pe telefon şi l-a sunat pe Adam, care i-a spus că 
întîlnirea pe care o-plănuiseră cu Dalai Lama urma să se con- 
centreze asupra relațiilor dintre budism și fizică. Francisco a 
argumentat convingător faptul că întrunirea ar fi mult mai fer- 
tilă dacă s-ar concentra asupra relaţiilor dintre budism și şti- 
ințele cogniției şi a întrebat dacă s-ar putea alătura echipei 
pentru a organiza această întrunire?. Cei doi şi-au unit forțele 
pentru organizarea a ceea ce a devenit de atunci încoace seria 
întilnirilor Institutului pentru Minte şi Viaţă, Francisco fiind 
savantul fondator, iar Adam, administratorul. 


m 

Întâlnirea de faţă era a patra la care participa Francisco; 
stabilit la cartierul său general din Paris, el este astăzi recu- 
noscut în întreaga lume drept lider în combinarea ncurologiei, 
psihoneuroimunologiei, fenomenologiei şi ştiinţelor cogni- 
tiei. Pe lîngă funcţiile academice pe care le îndeplineşte, 
Francisco a publicat peste 200 de articole în reviste știinţifi- 
ce, majoritatea despre mecanismele biologice ale cogniţiei şi 
conștiinței și a scris şi editat 15 cărţi, multe dintre acestea tra- 
duse în mai multe limbi. Ca om de ştiinţă, Francisco este greu 
de catalogat. El a trecut cu abilitate de la neurologie la imu- 
nologie, de la științele cogniţiei la filozofia minţii și de aici la 
biologia teoretică. Este un adevărat erudit, care combină pre- 
cizia experimentală cu o mare creativitate teoretică’. 

Din păcate, Francisco se lupta de multă vreme cu hepatita 
C; cu câteva luni urmă, după ce așteptase cu înfrigurare să se 
găsească un donator, Francisco a trecut printr-o operație de 
transplant de ficat. Nu a ştiut pînă în ultimul moment dacă va 
putea veni la Dharamsala. A venit însoţit de soţia lui, Amy 
Cohen, o psihanalistă născută în America, care sperase să par- 
ticipe şi ea la întîlnirea Institutului pentru Minte şi Viaţă din 
1991, însă la acea vreme era însărcinată cu fiul lor, Gabriel, 
aşa că a trebuit să rămînă acasă. În timpul întâlnirii de față, 
Francisco lua un adevărat cocktail de medicamente și, împre- 
ună cu Amy, își supraveghea cu mare atenţie starea de sănă- 
tate. Acum, în ultima zi, Francisco a început ceea ce avea să 
fie ultima sa expunere științifică în prezenţa lui Dalai Lama. 


Un dar de viață 


„Sfinţia Voastră“, a spus Francisco, „ca şi colegii mei de 
pînă acum, aş dori să încep cu un gînd personal. Mi se pare o 
adevărată minune că mă aflu aici, alături de dumneavoastră, 
încă o dată. Este cu adevărat uimitor faptul că am putut păs- 
tra legătura de-a lungul anilor. Însă acum, în mod special, este 
pentru mine un dar de viață faptul că m-am întors aici și am 

şansa de a vorbi cu dumneavoastră.“ Apoi Francisco a adău- 
gat: „Pentru mine, bunătatea şi sprijinul pe care mi le-aţi 
acordat în momentele dificile au fost de-a dreptul vitale“, 
după care a făcut o pauză, părînd să-şi stăvilească lacrimile. 

Într-un fel, se putea spune că grație lui Dalai Lama Fran- 
cisco era încă în viaţă. Francisco fusese diagnosticat cu can- 
cer la ficat, provocat de hepatita C, în primăvara lui 1997. 
După operaţie, i s-a spus că ar trebui să se înscrie pe lista de 
aşteptare pentru un transplant de ficat. Însă Francisco începu- 
se să se întrebe cît de departe ar trebui să meargă cu efortul 
de a se menţine în viaţă şi se gîndise serios să nu se înscrie pe 
lista de așteptare — fapt ce-i atrăgea o moarte rapidă. 

În timp ce-și cîntărea decizia, Francisco a primit pe neaş- 
teptate un fax de la Dalai Lama, care îi spunea că auzise că 
este bolnav şi spera că va face tot ce-i stă în putință pentru a 
continua să trăiască. Francisco a luat acest mesaj ca pe un 
semn şi în același timp ca pe un sprijin emoțional, de care 
avea atîta nevoie. Primind această încurajare, el s-a hotărît 
să-și treacă numele pe lista de aşteptare pentru un transplant 
de ficat; această intervenţie chirurgicală a avut loc în anul di- 
naintea întîlnirii noastre. Operația de transplant este întotdea- 
una riscantă şi Francisco a fost nevoit să stea trei luni de zile 
la terapie intensivă, pentru că organismul său părea să respin- 
gă noul organ. Cu toate acestea, cînd a venit la Dharamsala, 
el părea surpinzător de optimist. 

Fiind cel mai experimentat dintre vorbitori, Francisco lua- 
se cuvîntul de multe ori pînă atunci. Însă astăzi era o situaţie 
deosebită, așa cum mi-a mărturisit mai tîrziu — în timp ce-şi 
începea expunerea, s-a simțit puțin copleșit. Dacă lucrurile ar 
fi luat alt curs, poate că acest moment nu ar mai fi existat. 

În timp ce se aşeza pe scaunul vorbitorului, Francisco era 
copleșit de un sentiment de recunoştinţă față de Dalai Lama, 
pentru sprijinul pe care i-l acordase în timpul lunilor dificile. 
Cînd Dalai Lama l-a întîmpinat pe Francisco în pauza de ceai 
din prima zi a întâlnirii — prima dată cînd se vedeau după 


476 EMOȚIILE DISTRUCTIVE 


operaţie — l-a îmbrățișat îndelung, păstrînd o tăcere ca de ru- 
găciune. Stînd acum lîngă Dalai Lama, Francisco se simţea 


` copleșit de căldura și grija sa şi avea sentimentul unei calde 


apropieri. Părea să fie mai degrabă o reuniune personală, de- 
cît o sesiune științifică — ca o discuţie cu un vechi prieten. 

Această atmosferă grea s-a schimbat de îndată ce Francis- 
co şi-a deschis laptopul pentru a face o prezentare în Power- 
Point — prima din cadrul întilnirii — şi se pare că prima la 
care asista Dalai Lama. Cînd ecranul cu cristale lichide s-a lu- 
minat prima dată, Dalai Lama a exclamat: „Foarte impresio- 
nant!“ Apoi a apărut prima imagine grafică: titlul expunerii 
străbătea ecranul într-o mișcare de animaţie. Această imagine 
a stîrnit aplauze spontane, iar Sfinția Sa a rostit echivalentul 
în tibetană al lui „Uau!“ 

„Stiam că o să vă placă, Sfinția Voastră“, a spus Francisco 
rîzînd, după care a continuat: „Am dori să discutăm despe 
posibilitatea de a lărgi acest proiect, de a vedea cum ar putea 
fi continuate cercetările inițiate de Institutul pentru Minte şi 
Viaţă. Mai întîi eu și apoi Richie vom discuta despre ceea ce 
se face la ora actuală în acest sens. Cu această ocazie, putem 
aborda o întrebare esenţială: cum pot colabora realmente cer- 
cetarea neurologică a conștiinței cu tradiția meditaţiei?“ 


Înlăturarea tabuului subiectivității 


„Știu că aţi manifestat întotdeauna un mare interes pentru 
relaţia dintre conştiinţă şi creier, un domeniu care mă fasci- 
nează şi pe mine şi pe mulți dintre colegii mei aflaţi aici, de 
față. Știința a făcut progrese remarcabile în această direcție: 
în urmă cu 10 sau 15 ani, cuvîntul «conştiinţă» era privit cu 
suspiciune; astăzi au loc conferințe pe această temă și mulți 
studiază intens domeniulS. 

Cred că această schimbare, Sfinţia Voastră, a fost determi- 
nată de doi factori. Unul este acela că astăzi există metode 
noi, neagresive, de a lucra cu subiecți umani, iar al doilea îl 

reprezintă o atitudine mult mai deschisă faţă de studiul con- 
ştiinţei. Acești doi factori se combină și ne permit să conti- 
nuăm cercetările în această zonă.“ 

În opinia lui Francisco, unul dintre punctele de cotitură s-a 
produs cu ocazia unei conferinţe care s-a ţinut la Tucson, în 
1994, unde un tînăr filozof, David Chalmers, a prezentat un 
studiu despre ceea ce el numea „problema dificilă a conştiin- 
tei“. Chalmers susținea că este imposibil să studiezi conștiin- 
ţa fără să-i întrebi pe subiecți ce trăiri au — o propunere de 
bun-simţ, totuşi radicală pentru neurologii care anterior se ba- 
zau doar pe o tehnologie foarte sofisticată în sondarea creie- 
rului. 

La acea vreme, Francisco se ocupa deja de cîteva decenii 
de problema dificilă a conștiinței. Să ne amintim că behavio- 
riştii eliminaseră mărturiile subiecților despre propriile expe- 
rienţe din cadrul studiului ştiinţific de pe la mijlocul secolu- 
lui trecut, spunînd că astfel de informaţii nu prezintă 
încredere. Francisco respinsese repetat această ipoteză, în nu- 
meroase publicaţii. Cartea sa, The Embodied Mind (Mintea 
întrupată) — publicată în 1991, dar începută cu zece ani mai 
înainte —, susţinea că antrenamentul budist în tehnica medi- 
tației contemplative furniza o metodă de a-i ajuta pe oameni 
să devină colaboratori la „persoana întîi“ — să relateze pro- 
priile lor experienţe — în studiul conștiinței”. În 1996, Fran- 
cisco a lansat ideea că această abordare, pe care el o numea 
neurofenomenologie, oferea o cale de a rezolva problema di- 
ficilă a conștiinței — o metodă explorată în detaliu în antolo- 
gia sa din 1999, The View from Within (Vedere dinăuntru). 
Iar în ultima sa carte din 2002, On Becoming Aware: The 
Pragmatics of Experiencing (Despre cum să devii conștient. 
Pragmatica trăirii), demonstra ştiinţific utilitatea acestei 
abordări’. 

Apoi Francisco a continuat: „Acest interes reînnoit pentru 
studierea conştiinţei nu este vizibil din afara acestui domeniu 
ciudat, pe care îl numim cultură ştiinţifică, însă devine din ce 

în ce mai clar faptul că această metodă a persoanei întîi oferă 
informaţii extrem de valoroase. Este vorba aici despre luarea 
în considerare a experiențelor subiective. Unii o numesc ex- 
perienţă personală, sau fenomenologie, sau nivelul personal. 
Noi folosim termenii de «fenomenologie», «experiență» şi 
«persoana întîi» ca sinonimi. Deși terminologia variază — 
poţi să-i spui cum doreşti —, ceea ce știința s-a străduit să 
evite în trecut, adică subiectivitatea, devine din ce în ce mai 
important. 

Există astăzi o diversitate de astfel de metode, mai mult 
sau mai puțin sofisticate. O parte a expunerii de astăzi va ana- 
liza ce metode pot fi folosite şi în ce condiţii. Tradiţia medi- 
taţiei este foarte importantă, însă există și altele şi am dori să 
le discutăm pe toate într-un context mai larg.“ 


Cealaltă jumătate a poveștii 


Pentru a-şi ilustra ideea cu privire la necesitatea de a folo- 
si date la persoana întîi în neurologie, Francisco a ridicat în- 
trebarea ce se petrece în creier atunci cînd ai o imagine min- 
tală. „Să presupunem că vă arăt această bucată de hîrtie“, a 
spus el, ridicînd în mînă o bucată de hîrtie, „și apoi vă spun 
să închideţi ochii şi să o vizualizaţi în minte. Întrebarea este 
dacă această imagine mintală are aceeaşi natură cu imaginea 
pe care ați văzut-o mai înainte. Mai demult, se credea că am 
putea afla răspunsul cercetînd dacă cortexul vizual se activea- 
ză în ambele situaţii. Rezultatul obținut în laborator este inte- 
resant, pentru că nici nu infirmă, nici nu confirmă ipoteza. În 
cazul anumitor tipuri de imagini mintale, cortexul vizual este 
într-adevăr activ, ca şi cum am vedea efectiv acea imagine. 
Dar în cazul altora, nu. 

De exemplu, i-aţi putea spune unei persoane: «Închide 
ochii şi imaginează-ţi că desenezi o harta a traseului de aici 
pînă la hotelul nostru, Chonor House, și apoi pînă la Dharam- 
sala.» În astfel de situaţii, cortexul vizual nu este prea activ, 

adică în timp ce-ţi imaginezi traseul, deși poate să devină ac- 
tiv dacă desenezi pe hîrtie harta pe care ţi-ai imaginat-o. Exis- 
tă de asemenea și diferențe individuale la nivelul funcţiilor 
creierului: pentru aceeași sarcină, jumătate din subiecți au 
cortexul vizual activ, iar cealaltă jumătate nu. Aceste rezulta- 
te oferă un răspuns la întrebarea pe care aţi ridicat-o în aceas- 
tă dimineaţă, dacă tiparele cerebrale sînt aceleași la toţi oa- 
menii. În realitate, se pare că diferențele individuale în 
privința vizualizării pot determina tipare de activare foarte 
diferite.“ 

În opinia lui Francisco, această descoperire venea să dove- 
dească nevoia de a studia relatări la persoana întîi în cerceta- 
rea ncurologică. Oricît de solide ar fi metodele de studiu ale 
minţii, se pot pierde interpretări importante ale datelor dacă 
nu se ţine seama de relatările persoanei studiate. Dacă, de 
exemplu, studiile asupra proceselor de vizualizare ar folosi 
numai tehnologia de scanare a creierului, rezultatele ar fi 
foarte deconcertante — la jumătate din cazuri, cortexul vizu- 
al se activează, iar la cealaltă jumătate nu, în funcţie de para- 
digma experimentală aplicată. 

Dacă datele despre imaginile mintale ar fi analizate doar 
în raport cu mediile de grup, rezultatele ştiinţifice ale acestor 
studii ar fi aproape nule. S-ar pierde astfel, a subliniat Fran- 
cisco, efectele diferite pe care le au asupra cortexului vizual 
strategiile diferite de vizualizare pe care le folosesc oamenii. 
Singura cale de a înțelege cu adevărat ce se petrece în creier 
este aceea de a le cere oamenilor să relateze cît mai precis ce 
operaţii mintale desfășoară atunci cînd le este măsurată acti- 
vitatea cerebrală. Dacă în astfel de studii nu apelăm la relată- 
rile la persoana întîi, neurologia este pe jumătate oarbă. 


O expertiză lăuntrică 


„Un alt aspect esenţial“, a continuat Francisco, „este ace- 
la că aceste cercetări, care se află încă la început şi în plină 


480 EMOȚIILE DISTRUCTIVE 


dezvoltare, scot în evidenţă faptul că nu poţi folosi observaţi- 
ile subiecţilor fără să tii seama de nivelul lor de pregătire. A 
fi în stare să te plimbi prin grădină şi să admiri florile nu te 
transformă automat într-un botanist; pentru asta e nevoie de 
pregătire. 

Această idee — aceea că abilitățile oamenilor de a-și ob- 
serva propria experiență variază — s-ar putea să vi se pară 
evidentă, dar ați fi surprinși să aflați cît de puţin evidentă, 
aproape revoluționară, li se pare cercetătorilor din Occident. 
Toată lumea ştie că trebuie să te antrenezi pentru a fi un bun 
sportiv, muzician sau matematician. Însă cînd e vorba de ob- 
servarea propriei experienţe, oamenii consideră că nu e nimic 
de învățat — totul e înnăscut. Există o adevărată cultură a or- 
birii în această privinţă, a cărei amploare este greu de subes- 
timat.“ 

Așa că Francisco a propus o corecție a acestei situații: fo- 
losirea unor metode obiective — ceea ce el a numit metode 
ale persoanei a doua şi a treia — pentru a corobora relatările 
la persoana întîi. „Persoana întîi“ este subiectul experienţelor; 
„persoana a doua“ este un operator de interviu foarte experi- 
mentat; iar „persoana a treia“ se referă la măsurătorile obiec- 
tive pe care le execută cercetătorul. „Ideea de bază este aceea 
de a combina metoda persoanei întîi, care cere pregătire, cu 


“abordarea empirică a persoanei a treia, care este neurologia 


așa cum o ştim noi. Să luăm, de pildă, un studiu realizat cu 
ajutorul EEG, cu care putem detecta tipurile de activitate 
electrică din creier. Ai la îndemînă două jumătăţi ale poveștii: 
semnalele înregistrate de mașină, care reprezintă perspectiva 
persoanei a treia, și persoana întîi, care dă propria descriere şi 
spune, de exemplu, că a avut un sentiment de surpriză. Aşa- 
dar, prin combinarea acestor două tipuri de informaţii, putem 
ajunge mult mai aproape de înțelegerea experienţei, dar şi a 
temeliei sale biologice şi organice. 

Aşadar, recapitulînd, punctul de plecare este o redescope- 
rire a importanţei perspectivei persoanei întîi, iar ipoteza de 
lucru este aceea că descrierea persoanei întîi poate însoți 
abordarea empirică. O condiţie necesară este, evident, culti- 
varea unei discipline riguroase a observaţiei — ceea ce este o 
idee cu totul nouă în Occident.“ 

Acest lucru l-a intrigat pe Sfintia Sa, care considera că 
practicanții meditaţiei ar fi oamenii cei mai potriviţi pentru 
aşa ceva. 


Un start greșit 


„Întorcîndu-ne puţin în urmă, vă amintiţi, Sfinţia Voastră, 
că în 1992 cîțiva oameni de ştiinţă, printre care şi Richie, au 
venit aici să efectueze cîteva studii cu yoghini și călugări?“ 

Francisco se referea la o încercare anterioară de colabora- 
re, după cea de-a treia întîlnire a Institutului pentru Minte şi 
Viaţă, cînd Dalai Lama l-a invitat să studieze activitatea cere- 
brală a unor practicanți avansați ai meditaţiei, yoghini care 
trăiau în mici colibe, în munții care străjuiau Dharamsala. 
Francisco a fost însoțit de Richie Davidson, de Cliff Saron, 
colegul lui, şi de un alt cercetător, Greg Simpson, împreună 
cu Alan Wallace ca interpret. 

În fiecare zi, timp de cîteva săptămîni, echipa de cercetă- 
tori — înarmată cu o scrisoare de recomandare de la Dalai 
Lama — căra pe munte aparatul EEG și restul instrumentelor 
pentru a se întîlni cu un yoghin sau altul. Şi în fiecare zi se 
confruntau cu scepticism și obstacole. Cei mai mulți yoghini 
se fereau să-și dea acordul să le fie studiat creierul. Așa cum 
a spus unul dintre ei, mai mult sau mai puţin prudent: „Ceea 
ce măsoară aceste mașinării s-ar putea să nu aibă nimic de-a 
face cu ceea ce se petrece în timpul meditației mele. Așa că 
ar putea să pară că nu se petrece nimic, ceea ce ar putea pro- 
voca îndoieli în mintea practicanților budiști.“ Așa că el și 
ceilalți au refuzat să colaboreze. 

Pe Francisco acest eșec l-a învăţat cîteva lecţii eficiente. 
Una era aceea că este de-a dreptul naiv să-i ceri unui yoghin 
care a meditat timp de 20 de ani şi care nu are nici un interes 
pentru ştiinţă să participe la un experiment științific. Dimpo- 
trivă, trebuie să lucrezi fie cu tibetani occidentalizați, fie cu 
practicanți occidentali avansați, cu care colaborarea este po- 
sibilă. A doua lecţie a fost aceea că realizarea testelor în ast- 
fel de condiţii aspre însemna că cercetarea era limitată la mă- 
surătorile care erau posibile pe teren, superficiale, prin 
comparație cu rigoarea şi precizia măsurătorilor realizate în 
laborator. Era mai bine să-l aduci pe yoghin în laborator de- 
cît să aduci laboratorul la el. 

„A fost o experienţă extrem de interesantă“, a continuat 
Francisco, „dar am înțeles că, pentru a studia cu adevărat abi- 
lităţile care ne interesau, aveam nevoie de o tehnologie cu 
care să le studiem creierul. Măsurătorile psihologice pe care 
le foloseam pe atunci, cum ar fi măsurarea vitezei de reacție, 
nu erau suficiente. Aşa că astăzi folosim o tehnică electrică 
mult mai sofisticată. De ce electrică? Pentru că experienţele 
se petrec foarte repede. Tehnici cum ar fi studierea metabolis- 


- mului sîngelui sînt foarte importante, dar sînt lente. Durează 


minute întregi să obţii o imagine a alimentării cu sînge a unei 
regiuni a creierului. 

Însă momentul trăirii este uite-aşa“, a spus el pocnind din 
degete. „Ce studiem noi se petrece de o mie de ori mai repe- 
de, într-un interval de ordinul milisecundelor, nu al secunde- 
lor. Așa că tehnicile de măsurare trebuie să se bazeze pe mă- 
surători electrice sau, în cele din urmă, pe măsurători 
magnetice. Ne fixăm asupra unei stări mintale extrem de sim- 
ple şi facem măsurători de suprafaţă ale schimbărilor electri- 
ce care se petrec în creier cu ajutorul electroencefalogramei. 
Sau măsurăm cîmpurile magnetice cu ajutorul unei mașinării 
foarte sofisticate, un fel de aparat cuantic, care nu poate fi 
transportată aici, la Dharamsala. Însă nu facem numai măsu- 
rători, ci realizăm o mulțime de analize. Aici s-au înregistrat 


Studiul ştiinţific al conștiinței 483 


progrese, în privința descoperirii unor tehnici cu totul noi de 
extragere a informaţiilor dintr-o simplă măsurare.“ 


Melodia creierului 


Apoi Francisco a schiţat două obiective complementare pe 
care credea că trebuie să le urmărească cercetările realizate în 
cadrul Institutului pentru Minte şi Viaţă. Propriile sale cerce- 
tări ar urma să se concetreze asupra dinamicii activității min- 
tale în intervale de o fracțiune de secundă, iar Richie David- 
son urma să studieze schimbările de durată care au loc în 
creier, într-o perioadă mai lungă: luni sau chiar ani. 

- „De exemplu, atunci cînd apare mâînia, există o perioadă 
refractară, în care ai timp să observi apariția mîniei şi să în- 
cerci să suprimi acțiunea care urmează. De unde reiese că tre- 
buie să înţelegem foarte bine dinamica apariției acestei stări. 
Trebuie să înţelegem în detaliu un moment de trăire. Cum 
apare un moment de conştiinţă, de activitate cognitivă, o per- 
ceptie sau o emoție? Dacă am înțelege mai bine aceste lu- 
cruri, am putea să aflăm şi cum să folosim aceste cunoştinţe. 
Însă se ştiu foarte puţine despre ceea ce se petrece în creier în 
momentul apariției unei stări.“ 

Aici, Dalai Lama a devenit mai atent; răspunsul la aceas- 
tă întrebare îi suscita interesul de multă vreme. Deși expune- 
rea care a urmat părea o discuţie ezoterică pentru mulţi dintre 
cei aflaţi în sală, din punctul său de vedere, aceasta avea să fie 
una dintre cele mai bogate secțiuni din întreaga săptămînă. 

„Atunci cînd realizăm un act cognitiv — de exemplu, 
atunci cînd avem o percepţie vizuală — percepția respectivă 
nu constă doar în existența unei imagini pe retină. Există mul- 
te alte zone din creier care se activează în acest moment. Ma- 
rea întrebare este, Sfinția Voastră, cum reuşesc aceste zone 
multiple să interacționeze coerent, formînd un întreg unitar. 
Atunci cînd mă uit la Sfintia Voastră, restul elementelor care 
alcătuiesc experiența mea din acest moment — poziția corpu- 

lui, starea emoţională — alcătuiesc un întreg. Aceste elemen- 
te nu sînt dispersate, ca și cum aș percepe un lucru într-o di- 
recție şi m-aş mișca în alta. 

Cum se petrece acest lucru? Imaginați-vă că fiecare zonă 
din creier este ca o notă muzicală. Fiecare are o tonalitate. De 
ce o tonalitate? Din punct de vedere empiric, se produce o os- 
cilaţie. Neuronii din creier oscilează tot timpul. Fiecare face 
vuuum“ — şi Francisco şi-a ridicat braţele într-un gest expan- 
siv — „şi apoi fsss“ — lăsîndu-și mîinile să cadă. „Acest 
vuuum se produce atunci cînd diferite locuri din creier osci- 
lează şi se armonizează. Cînd o undă cerebrală se propagă în- 
tr-o parte a creierului și alta în altă parte, ele se sincronizează 
şi oscilează la unison. 

Cînd creierul intră într-un anumit tipar — pentru a avea o 
percepţie sau pentru a face o mişcare — frecvențele acestor 
oscilații se armonizează, ceea ce noi numim frecvenţă fixă. 
Undele oscilează împreună în mod sincron.“ 

„E corect dacă spun că această metaforă“, a spus Dalai 
Lama, „înseamnă că fiecare dintre aceste oscilaţii este ca o to- 
nalitate diferită şi atunci cînd se combină este ca şi cum ai 
crea muzică?“ 

„Creezi muzică, exact“, a spus Francisco. „Multe tipare 
ale oscilaţiilor din creier se selectează spontan unele pe cele- 
lalte pentru a crea melodia, adică momentul de experiență. 
Acesta este acel vuuum. Însă nu există un dirijor al acestei or- 
chestre. Ceea ce este un lucru fundamental.“ 

Francisco a mimat gesturile unui dirijor, balansîndu-şi 
braţele prin aer. „Nu există nici un omuleț care să spună 
«Acum tu, acum tu și acum tu.» Nu așa se petrec lucrurile. 
Pentru a înțelege funcționarea coerentă a întregului creier, 
mecanismul esenţial este formarea tranzitorie a unor grupuri 
sincronizate de neuroni, care sînt distribuite peste tot în cre- 
ier. Aceasta a fost o descoperire importantă, care ne-a permis 
să întrezărim cum apare un moment de experienţă. “10 

Familiile din creier 


Aici Dalai Lama şi-a schimbat rolul său obişnuit de critic 
cu acela de interlocutor ştiinţific: „Acest proces variază de la 
un individ la altul? În unele cazuri este mai rapid? Este sta- 
bil? Depinde de vîrstă?“ 

„Acestea sînt întrebări foarte bune, Sfinţia Voastră“, a răs- 
puns Francisco. „Probabil că este foarte constant. Se pare că 
funcționarea creierului este guvernată de o lege universală — 
constatăm același lucru chiar şi la animale. Cu toate acestea, 
tiparele specifice variază cu siguranţă de la un individ la al- 
tul, în funcție de cunoștințele și de propria lor experienţă de 
viață. Sincer să fiu, răspunsul la această întrebare este încă 
neelucidat. 

Dacă aşezăm electrozi în anumite regiuni ale creierului, 
putem măsura oscilațiile. Dacă vom aşeza apoi un alt electrod 
într-o altă regiune a creierului, vom descoperi o altă oscilație 
— un vuuum. lar aceste oscilații se sincronizează: încep şi în- 
cetează împreună. Acesta este mecanismul de bază.“ 

Dalai Lama a întrebat: „Într-o locaţie dată din creier, vom de- 
tecta anumite diferenţe în funcție de distanţa dintre electrozi?“ 

„Absolut“, a spus Francisco. „Folosim o cască cu electrozi 
care acoperă creierul. Căutăm regiuni care sînt cît mai înde- 
părtate, fiindcă ne interesează integrarea la scară largă. La o 
scară mai mică, lucrurile stau altfel — dacă neuronii sînt foar- 
te apropiați, în mod inevitabil ei sînt sincronizaţi, deoarece 
m sînt interconectați. Pentru că sînt atât de 
apropiaţi, se comportă ca o familie. 
Însă întrebarea este: poate o familie de 
aici din Dharamsala să se sincronizeze 
cu o familie din Delhi? Aceasta este 
analogia. Aici lucrurile stau altfel, 
deoarece au nevoie de un mecanism 
pentru a se sincroniza.“ 

Apoi Francisco ne-a arătat o planșă 

Imagine perceptibilă cu o imagine ce prezenta un contrast 

alb-negru foarte puternic, care la prima 
vedere părea să fie doar o aglomerare 
de pete, deşi, după o cercetare mai 
atentă, se dovedea a fi faţa unei femei. 

„Acum o vedeți?“, ne-a întrebat el. 
„După ce ai detectat-o, nu poți să nu o 
mai observi, nu-i așa? Astfel de ima- 
gini se numesc feţe lunare, ca omul 
din lună — cu alte cuvinte, feţe cu 
contrast foarte puternic. Nu sînt uşor 
de perceput, însă cei mai mulţi oameni le pot depista ime- 
diat cu puțină atenţie. 

Astfel de feţe sînt foarte ușor recunoscute atunci cînd sînt 
orientate spre dreapta.“ Apoi, arătîndu-ne aceeaşi imagine în- 
toarsă pe dos, ne-a întrebat: „Dar acum, vedeţi o față aici? 
Foarte puţini oameni o văd. Stimulii inversaţi sînt mult mai 
dificil de perceput. În cadrul experimentului, vom numi pri- 
ma imagine imagine perceptibilă — în cele din urmă, oame- 
nii reușesc să identifice chipul —, iar pe cea mai dificilă, ima- 
gine imperceptibilă.“ 


Imagine imperceptibilă 


Anatomia unei clipe din activitatea minții 


În acel moment, Francisco ne-a arătat o altă schemă care 
înfățişa succesiunea şi coordonarea temporală din experimen- 
tul său, care deconstruia un moment din activitatea minţii!:. 
Subiecţilor care au participat voluntar la experimentul din la- 
boratorul lui Francisco din Paris li se făcea o evaluare cu aju- 
torul EEG şi în același timp li se cerea să apese pe un buton 
ori de cîte ori recunoșteau vreo imagine. Imaginile se succe- 
dau extrem de repede, atît de repede, încît o imagine trebuia 
depistată în cîteva miimi de secundă. 

După cum se vede în grafic, cînd este prezentat modelul în 
contrast alb-negru, în primele 180 de milisecunde mintea su- 
biectului intră în acțiune. Actul recunoașterii se petrece abia 

la 180-360 de milisecunde după înfăţişarea imaginii — cam 
la finalul primei treimi de secundă. În următoarea șesime de 
secundă creierul persoanei se odihneşte după acel act de re- 
cunoaștere. Mişcarea — apăsarea butonului — se petrece în 
următoarea şesime de secundă. Întreaga secvenţă se încheie 
înainte să se scurgă trei sferturi de secundă. 

„La început, aproximativ o zecime de secundă nu se petre- 
ce nimic. Îmi place să mă gîndesc la acest interval ca la un fel 
de pregătire de start, vuuum, vuuum“, a spus el, imitînd zgo- 
motul unui motor care se ambalează. „Fiecare neuron încear- 
că să-şi caute aliați ca să formeze grupuri sincronizate“, a 
subliniat el, referindu-se la prima figură a graficului, unde 
existau foarte puține conexiuni —, iar imaginea nu fusese 
încă recunoscută. 


Imagine 
perceptibilă 


Imagine l 
impercep- Prezentarea Recunoaşterea Desincroniza- Reacţie 
tibilă imaginii (180-360 rea (360-540 motorie 


(0-180 msec.) msec.) (540-720 
msec.) msec.) 


În cea de-a doua figură, apăreau brusc mai multe cone- 
xiuni încrucişate, indicate prin linii negre, pe măsură ce celu- 
lele creierului din arii disparate formau alianțe. „Apoi încep 

să se formeze grupurile; se naşte un tipar. Aceasta este real- 
mente o urgență, fiindcă nimeni nu le-a cerut să se sincroni- 
zeze — de exemplu, între electrodul acesta şi acesta. Se sin- 
cronizează de la sine. Acest moment are loc, după datele pe 
care le avem din alte experimente, la aproximativ o treime de 
secundă după apariția stimulului şi corespunde momentului 
recunoașterii efective a chipului. 

Din momentul recunoaşterii, putem vedea o mulţime de li- 
nii verzi, ceea ce reprezintă opusul sincronizării. Dispare sin- 
cronizarea din creier. Totul oscilează disparat. Întregul vuuum 
devine acum /5ss“, spuse el, fluturîndu-şi mîinile în jurul ca- 
pului. „Cu alte cuvinte, creierul spune «ştergeţi tiparul oscila- 
tiilor».“ 


Urmărirea celor mai subtile mișcări din creier 


Dalai Lama ascultase foarte atent, legănîndu-se ușor îna- 
inte şi înapoi în scaunul său. Acum a întrebat: „Ai putea să 
concepi un studiu care să pună în lumină stimulii auditivi — 
sunetele — în loc de stimulii vizuali? Apoi ai putea să depis- 
tezi procesele — în a doua etapă, sincronizarea, iar în a treia, 
desincronizarea? lar apoi să compari rezultatele obţinute cu 
dinamica stimulilor vizuali, ca să vezi dacă în a treia etapă 
apare același tipar?“ 

„Am făcut acest experiment“, a răspuns Francisco, „şi am 
găsit aceleași tipare. Am făcut experimente cu stimuli audi- 
tivi, cu memoria, cu conflictul focalizării atenţiei dintre vizu- 
al și auditiv. Răspunsul este întotdeauna același: există un 
anumit tipar în momentul în care se declanșează percepția, 
urmează apoi un moment de recunoaştere, iar apoi, în mo- 
mentul acţiunii, reprezentat de apăsarea butonului, se formea- 
ză un nou tipar. | 

Atunci cînd persoana respectivă își amintește că trebuie să 
apese pe buton se formează un alt set de sincronizări, în ca- 
drul unui nou grup de neuroni. Se produce recunoașterea, 

apoi fsss, desincronizarea. După aceea, persoana îşi aminteş- 
te să apese pe buton, iar pentru aceasta este nevoie de un nou 
tipar de sincronizare, într-un nou tipar de neuroni.“ 

„Se pare că odată ce s-a format o sincronizare, rolul ace- 
lor neuroni s-a încheiat“, a observat Dalai Lama. 

„Aşa este — sînt trecători. Și asta îmi place. E acelaşi ca- 
racter tranzitoriu ca şi în cazul stărilor mintale.“ Francisco se 
referea la elementele de bază din care se compune orice mo- 
ment de conştiinţă în teoria budistă Abhidharma cu privire la 
minte. „Vin şi trec, se corelează formînd tipare trecătoare în 
neuroni. Pentru mine, aceasta a fost în mod clar o descoperi- 
re foarte mare. Creierul se dezactivează în mod dinamic; se 
formează o ruptură, prin care este marcată trecerea de la un 
moment la altul. Există recunoașterea, iar apoi acțiunea, şi 
acestea sînt punctate. E ca şi cum, în loc de un flux continuu, 
ai avea «percepţie, pauză, acțiune». Acest proces este siste- 
matic; l-am întâlnit în cele mai diferite situații.“ 


Coordonarea minţii 


Rezultatele lui Francisco sînt în acord cu cele la care au 
ajuns alți cercetători care au studiat coordonarea acţiunilor 
fine ale minţii. Benjamin Libet, neurochirurg la Facultatea de 
Medicină de la Universitatea California, din San Francisco, a 
descoperit, de exemplu, că activitatea electrică a cortexului 
motor se declanșează cam cu un sfert de secundă înainte ca 
persoana respectivă să fie conştientă de intenția sa de a-şi 
mișca degetul. Şi mai trece încă un sfert de secundă de la con- 
ştientizarea intenţiei de a mișca degetul și pînă la inițierea 
mișcării propriu-zise. Ca și cercetările lui Francisco, cele ale 
lui Libet dezvăluie o mulțime de componente subtile, altmin- 
teri invizibile, care, în experienţa noastră, apar ca un eveniment 
unic și compact: recunoașterea unei fețe, mișcarea unui deget. 

În următoarea întrebare, Dalai Lama a intervenit insistent 
asupra detalierii activității mintale dintr-un moment: „Instru- 
mentele de măsurare pe care le folosiți par să fie extrem de 
sensibile, avînd o precizie de pînă la milisecundă. Dar apare 
oare o ruptură între prezentarea inițială și momentul recu- 
noaşterii și în cazul în care îi prezentați cuiva o fotografie ce 
reprezintă o faţă atît de familiară, încât persoana respectivă să 
o recunoască instantaneu, fără să fie nevoită să se gîndească 
la asta sau să şi-o reamintească? 

„Chiar am făcut asta, iar răspunsul este că pauza se scur- 
tează, dar ea există totuşi“, a răspuns Francisco. 

În acel moment, s-a declanşat o discuţie aprinsă în tibeta- 
nă, punîndu-se la îndoială existenţa unei etape iniţiale de con- 
ştientizare nonconceptuală, înainte ca memoria și alte aspec- 
te ale cogniţiei să dea naştere acelui vuuum al lui Francisco. 
Dalai Lama, încîntat de apariția acestei oportunități de a ex- 
plora un subiect ce-l interesa foarte mult — distincția între 
procesele conceptuale şi cele nonconceptuale ale minții — a 
continuat: „Sînteţi de acord să spunem că acest lucru indică 
faptul că primul moment este nonconceptual, este doar o per- 
cepţie vizuală ce surprinde forma prezentată subiectului, iar 
al doilea este conceptual, cînd se admite: «Aa, deci asta 
este»? Aceste informaţii par să se coroboreze cu psihologia 
budistă.“ 

„Ceea ce te determină să apeşi pe buton“, a spus Francis- 
co. „Abia cînd spun «Aa, recunosc asta», ajung la momentul 
deciziei de a apăsa pe buton. Deci acesta este un moment con- 
ceptual. Primul constă doar în perceperea tiparelor, nu presu- 
pune un proces conceptual.“ 

Dalai Lama a insistat, intrigat de implicaţiile pe care le-a 
remarcat: „Sînteţi de acord că acest rezultat se coroborează cu 
un principiu din psihologia budistă, care spune că primul mo- 
ment este o percepţie pur vizuală, nonconceptuală, iar al doi- 
lea moment, oricare ar fi durata sa, este acela în care mintea 
conceptuală înțelege «Aa, despre asta e vorba»? De exemplu, 

dacă mă uit la Alan Wallace aici, de față, îi recunosc imediat 
chipul fără să fie nevoie să-mi dau seama despre cine este 
vorba. În aparenţă, pare să fie ceva instantaneu, dar de fapt...“ 

„De fapt, durează cel puţin 200 de milisecunde“, a inter- 
venit Francisco. 

„Exact acesta este punctul de vedere budist“, a continuat 
Dalai Lama. „Deşi, în mare, pare să se producă instantaneu, 
în realitate nu se produce instantaneu. Mai întîi apare o im- 
presie, iar apoi etichetarea — recunoașterea conceptuală — şi 
aceasta este o succesiune.“ 

„Absolut“, a spus Francisco. „De regulă, în condiţii nor- 
male, nu poţi comprima un moment mintal în mai puţin de 
150 de milisecunde. Chiar şi atunci cînd este vorba de ceva 
care se produce, practic, imediat.“ 

Acesta este, de fapt, un element-cheie în epistemologia 
budistă. Primul moment, să zicem, al unei cogniţii vizuale 
este percepţie pură — o percepție brută, fără nici o etichetă 
— dar la scurtă vreme urmează cogniţia mintală, murmurul 
gîndirii, punînd în joc memoria şi permiţindu-i subiectului să 
recunoască şi să eticheteze obiectul perceput vizual. În mode- 
lul budist, înţelegerea faptului că primul moment nu este con- 
ceptual şi că abia cele care îi urmează sînt conceptuale oferă 
o cale, o oportunitate pentru eliberarea lăuntrică. Această pă- 
trundere în natura procesului continuu prin care construim re- 
alitatea reprezintă o treaptă necesară (deși nu și suficientă) în 
eliberarea minţii de inerția obișnuinței mintale. 

Avansînd pe acest teritoriu al discuţiei noastre, i-am lăsat 
în urmă pe majoritatea celor aflați în încăpere, inclusiv pe 
mulţi oameni de ştiinţă. Însă Dalai Lama era nerăbdător să 
afle ce a descoperit ştiinţa despre ceea ce se petrece pe dura- 
ta apariţiei în minte a momentului experienţei şi să vadă în ce 
măsură aceste descoperiri se potriveau cu modelele budiste 
din textele cu care era familiarizat. Era o ocazie rară de a afla 
o descriere detaliată a acestui proces, și a descoperit paralele 
izbitoare între perspectiva ştiinţifică și cea budistă, cele două 
viziuni confirmîndu-se reciproc. 


492 EMOȚIILE DISTRUCTIVE 


Dovezi moderne într-o dezbatere antică 


„În epistemologia budistă“, a explicat Dalai Lama, „au 
existat o mulțime de dezbateri despre natura percepției şi de- 
spre raporturile cu obiectul perceput. Una dintre şcoli susține 
că prin experienţa vizuală percepem obiectul în mod direct, 
fără medierea unei reprezentări mintale. Ochiul intră în con- 
tact imediat cu obiectul. Alţii au criticat această perspectivă, 
susținînd că există ceva care se cheamă namba şi care se tra- 
duce aproximativ prin «aspect». Acesta este similar reprezen- 
tării mintale, sau, în acest caz, unei imagini vizuale create în 
parte de minte — și aceasta ar fi, de fapt, ceea ce organizea- 
ză datele senzoriale aleatoare într-o imagine coerentă la nivel 
senzorial. Şi abia apoi apare experiența senzorială pro- 
priu-zisă. Aceasta nu este o simplă reprezentare, o imagine în 
oglindă. 

Există patru şcoli principale de gîndire în tradiția budis- 
mului indian, preocupate de aceste aspecte. Prima şcuală, 
Vaibhashika, susține că percepţia este o simplă situaţie de re- 
prezentare în oglindă. Celelalte trei şcoli susțin că percepția 
este un proces mai activ, latura subiectivă jucînd un rol orga- 
nizatoric prin intermediul acestui namba.“ El a adăugat că 
toate aceste şcoli sînt de acord că există, în principiu, două 
moduri de cunoaștere, unul nonconceptual şi unul conceptual; 
dezacordul se menţine la nivelul răspunsului dat la chestiunea 
dacă percepțiile senzoriale sînt în mod necesar deformate!?. 

Dezbaterea durează de mai bine de 1.000 de ani. Pe scurt, 
problema în discuţie este dacă percepem vizual obiectele în 
sine (fără medierea unei imagini «interne») sau percepem vi- 
zua] obiectele din lumea exterioară prin intermediul unor re- 
prezentări mintale «interne». Ultimul punct de vedere este 
propriu şcolilor mai sofisticate filozofic din tradiția budistă 
indo-tibetană!5. 

Dalai Lama era încântat de faptul că ştiinţa începuse să pă- 
sească metode prin care să disece diferitele etape ale unei sin- 
gure experienţe, oferind astfel conexiuni fertile între aceste 

descoperiri și idei foarte sofisticate ale gîndirii budiste. A 
avut loc o discuţie vie în tibetană, în jurul ideii dacă are sau 
nu sens să postulăm momentul iniţial al experienţei senzoria- 
le ca fiind modelat de gîndire sau de o imagine mintală, aşa 
cum susţinea Jinpa. însă Jinpa era în minoritate, iar Dalai 
Lama nu a fost de acord cu el. 

Francisco ne-a readus la miza științifică a discuţiei: „Neu- 
rologia ne spune că organizarea activă internă se petrece nu 
numai în sfera perceptuală, ci şi în contextul mai larg al ce- 
lorlalte activități mintale, precum memoria, anticiparea, repa- 
usul și mișcarea, intenţia. Vederea, de exemplu, presupune 
percepţia prin intermediul simţurilor, dar și modelarea aces- 
teia în funcţie de alte condiții.“ 

Principiile filozofiei budiste rezonau pentru Francisco cu 
dezbateri ştiinţifice similare: „De exemplu, a spune că emo- 
ţia colorează percepţia este o interpretare care pe mine nu mă 
satisface prea mult, deoarece sugerează că există o percepţie, 
iar peste ea se suprapune o emoție. Mai există şi un alt punct 
de vedere, conform căruia emoția — adică tendinţa către miş- 
care — este o predispoziţie cu ajutorul căreia organismul iese 
în întîmpinarea lumii. Nu e ca şi cum ai avea o percepție pe 
care ai picta-o cu o emoție; ci ca și cum tocmai actul întîlni- 
rii cu lumea, percepţia, este deja modelat intrinsec prin emo- 
ție. Nu poate exista percepţie fără o componentă emoțională. 
Dar aş numi deformare o percepție foarte iluzorie care se pro- 
duce atunci cînd o emoție, de exemplu, se prelungeşte atît de 
mult, încât devine perturbatoare sau patologică. Însă în mod 
normal, nu există percepție fără emoție.“ 


Un interes subtil 


Richie Davidson a venit cu un exemplu. „Sfinția Voastră, 
în cazul anumitor tipuri de obiecte vizuale mai complexe — 
de exemplu, un chip neutru, care nu exprimă nici o emoție — 
reacţia iniţială a zece oameni diferiţi nu va fi în mod necesar 

aceeaşi, din cauza temperamentelor lor emoţionale diferite. În 
primele 200 de milisecunde, reacția față de chipul respectiv 
va fi diferită în cazul unei persoane anxioase comparativ cu o 
persoană cu un temperament calm“, a explicat Richie. Aceas- 
tă diferență imediată a tiparelor activităţii neurale a fost de- 
pistată în aria frontală fusiformă, o parte a creierului care în- 
registrează feţele, iar această diferenţă se produce ca reacţie 
la chipurile neutre, care pot fi agreabile sau dezagreabile. 

Dalai Lama a opinat că aceasta s-ar putea totuşi datora 
unui proces conceptual. El a explicat: „Interesul meu real în 
această chestiune este foarte subtil. Chiar în acele prime 200 
de milisecunde, cînd deja depistaţi anumite diferenţe de la un 
individ la altul, se poate spune că, poate în primele 100 de mi- 
lisecunde, se produce numai o percepţie vizuală — simpla se- 
sizare — şi abia apoi intervine cunoaşterea conceptuală, în 
următoarea sută de milisecunde? Există dovezi în acest sens? 
Ipoteza mea este că prima sută de milisecunde este la fel pen- 
tru toţi cei zece oameni și că variațiile de temperament își 
spun cuvîntul abia după ce a fost implicat aparatul conceptual.“ 

Richie a spus: „Datele sugerează...“ dar a fost întrerupt de 
Thupten Jinpa, care, în spiritul dezbaterii, a venit cu o provo- 
care: „Aş propune un contraargument aici, anume că starea 
mintală precedentă va influenţa deja momentul inițial ai per- 
cepţiei vizuale.“ 

Dalai Lama a acceptat provocarea. „Da, în principiu, pri- 
mul moment al percepţiei vizuale este influenţat de starea 
mintală precedentă — dar numai în sensul că claritatea expe- 
rienţei se întemeiază pe momentul precedent; acesta nu va 
modifica însă percepţia ca atare. Ulterior, cînd începi să raţio- 
nezi — să evaluezi sentimentele pozitive sau negative pe care 
le ai față de obiectul experienţei — apare un eveniment nou. 
Dar eu cred că există totuși un moment foarte scurt — o ze- 
cime de secundă, poate — cînd temperamentul, starea de să- 
nătate, vîrsta şi alte lucruri de aceste gen nu influenţează per- 
cepția vizuală ca atare.“ 

Francisco a răspuns: „Nu cred că putem afla acest lucru 
atît de amănunțit, Sfinţia Voastră, însă se pare că există ceva 
dovezi conform cărora atunci cînd este văzută o imagine, mo- 
dul în care este percepută, tratată și modelată imaginea vine 
ca o continuare a ceea ce se întîmpla înainte. Felul în care cre- 
ierul modelează această imagine este afectat de așteptări, 
amintiri şi asocieri — dar acestea nu o determină. Cred că sînt 
de acord cu Jinpa, în sensul că se continuă ceva de la momen- 
tul anterior. Nu cred că există vreo dovadă a faptului că pu- 
tem avea o percepţie vizuală pură. Aceasta se produce întot- 
deauna în contextul a ceea ce tocmai s-a întîmplat sau al altor 
evenimente din trecut, care sînt acum active în memorie. Nu 
cred că putem realmente determina o mișcare foarte fină care 
să nu fie decît percepție.“ 

„Cum se poate verifica asta din punct de vedere neurolo- 
gic?“, s-a întrebat Alan. 

„Uite, asta este o întrebare bună. Am putea verifica dacă 
se poate îmbunătăți acest tip de analiză“, a răspuns Francisco. 
„Stadiul actual al cercetărilor nu-mi permite să-ţi răspund la 
întrebare, pentru că acum nu putem cobori decît pînă la nive- 
hal de 70 de milisecunde.“ 


O sugestie strălucită 


Richie voia să scoată în evidenţă faptul că datele disponi- 
bile sînt clare şi sprijină ipoteza lui Dalai Lama. Primele com- 
ponente ale măsurătorilor pe creier, folosite pentru a evalua 
aceste momente extrem de rapide ale activității mintale, dez- 
văluie că în primele 70-100 de milisecunde, oamenii reacţio- 
nează extrem de asemănător. Diferenţele dintre indivizi în ce 
priveşte activitatea cerebrală încep să se producă după 100 de 
milisecunde — Richie era uluit că datele provenite din cerce- 
tare corespundeau exact sugestiei lui Dalai Lama. 

„Există o metodă“, a spus Richie, „care foloseşte acelaşi 
tip de măsurători electrice şi prin intermediul căreia putem 

detecta realmente activitatea din trunchiul cerebral înainte ca 
ea să se extindă către cea mai sofisticată parte a creierului, 
cortexul. Activitatea din trunchiul cerebral este destul de ase- 
mănătoare la toți oamenii. Acesta ar putea să fie momentul pe 
care îl descrieţi, care realmente este asemănător și nu reflec- 
tă aprecierea, neaprecierea sau aşteptările. Nu este decît per- 
ceperea unor informaţii senzoriale pure.“ 

Dalai Lama a murmurat: „Asta este“, indicînd faptul că 
exact acesta era obiectul interesului lui. 

Alan a continuat cu investigaţiile lui: „Conform epistemo- 
logiei budiste, aşa cum o înţeleg eu, acest moment este atît de 
scurt, încît un om obișnuit nici măcar nu-l poate sesiza.“ 

„Așa e — el se petrece în primele 25-40 de milisecunde“, 
a spus Richie. 

„Dacă este imposibil să coroborăm aceste date cu o măr- 
turie la persoana înții, atunci e greu să-mi imaginez cum am 
putea ajunge la aceste date doar prin intermediul neurolo- 
giei“, a subliniat Alan. 

„De ce nu?“, a întrebat Francisco. „Dacă putem elabora 
metode mai rafinate prin care să distingem dinamica formării 
unei percepții, atunci acest lucru nu este imposibil. Însă cu 
tehnicile indirecte de astăzi de măsurare a activității din trun- 
chiul cerebral, este foarte greu, aşa că va trebui să dezvoltăm 
metode mai precise. Deja facem progrese — ajungînd să mă- 
surăm la nivelul zecilor de milisecunde, ceea ce înseamnă 
mult. Însă rămîn necunoscute niveluri mult mai subtile. 
Aceasta este una din întrebări — dacă putem obține o relata- 
re la persoana întîi despre acestea. În principiu, s-ar putea.“ 

Dalai Lama a propus o teorie care să fie testată experimen- 
tal: „Ipoteza mea este că, în general, în cazul percepției sen- 
zoriale, primul moment este nonconceptual; nu facem decît 
să căpătăm o impresie. În al doilea moment se produce un fel 
de identificare. Ne-am aștepta ca acest lucru să se petreacă 
peste tot. Dar cred că atunci cînd închidem ochii și avem doar 

o imagine mintală, nu se produce acea succesiune a imaginii 
simple urmate de identificare. Probabil că identificarea se pe- 
trece simultan.“ 

„De fapt“, a spus Richie, „aici nu este implicată activita- 
tea trunchiului cerebral, așa că aveți perfectă dreptate! Este o 
sugestie strălucită! În cazul imaginilor pure, a imaginilor 
mintale, trunchiul cerebral — implicat în primele 40 de mili- 
secunde — nu este implicat. Totul se petrece numai în cortex, 
deci este exact așa cum spuneţi. Însă atunci cînd privim real- 
mente o imagine, procesele senzoriale activează trunchiul ce- 
rebral.“ 

„Mă întrebam“, a spus Dalai Lama, „dacă putem vedea 
vreo diferenţă între o situaţie în care avem numai o percepție 
vizuală şi o alta în care parcurgem un proces de gîndire, fiind 
în acelaşi timp conştienţi de ceea ce vedem — de exemplu, 
ştiind că ne place sau nu ne place. Un alt caz ar fi să avem 
percepţia vizuală, iar apoi să închidem ochii, astfel încât să nu 
mai privim, dar să parcurgem procesul mintal aferent. În ast- 
fel de cazuri, aţi descoperi o diferenţă în activitatea cerebrală?“ 

Richie a răspuns: „Într-unul din cazuri, stimulul vizual 
este prezent, iar în celălalt este absent. Într-unul din cazuri, 
avem activitate în trunchiul cerebral, iar în celălalt caz nu 
avem. Se pune problema dacă putem fi conştienţi de activita- 
tea din trunchiul cerebral. Conform neurologiei moderne, sin- 
gura cale de a conștientiza activitatea din trunchiul cerebral 
este ca acea activitate să ajungă la cortex, deci este un para- 
dox“ — nu o putem cunoaşte, din moment ce trebuie ca acele 
informaţii să ajungă la cortex pentru a le cunoaşte. 

Richie a mai adăugat o idee grăitoare: „Poate că există un 
proces prin care yoghinii foarte avansați să poată deveni con- 
ştienţi de activitatea din trunchiul cerebral înainte ca aceasta 
să ajungă la cortex, însă în Occident nu ştim nimic despre 
acest lucru.“ 

În anul următor, Richie avea să testeze tocmai astfel de 
Yoghini avansați în laboratorul său din Madison. 


Știința la persoana întîi 


Francisco — presat de timp — a revenit la tema noastră 
inițială, importanţa relatărilor la persoana întîi. „Doar ca să 
închei, Sfintia Voastră, vreau să combin ceea ce tocmai am 
discutat — experimentele de recunoaştere facială — cu rela- 
tările la persoana întîi ca instrument de analiză. Am început 
acum să facem acelaşi gen de experimente, însă în loc să pre- 
zentăm imagini şi să-i cerem persoanei să apese pe buton, 
după fiecare prezentare îi cerem persoanei respective să ne 
relațeze experienţa sa şi starea de spirit care a precedat stimu- 
larea: «eram neatent... mă gîndeam la prietena mea... eram 
foarte pregătit». În felul acesta, obținem o relatare la persoa- 
na întîi minimală. Dar nu mai puţin fenomenologică!?. 

Aceşti subiecţi sînt inteligenţi, însă nu foarte pregătiți; cu 
toate acestea, descoperi imediat că există diferite tipuri de aş- 
teptare.“ Un grup manifesta ceea ce el numea „o stare de 
atenţie constantă“ — subiecţii erau relaxaţi şi în aşteptare. 
Atenţia asociată cu un anumit grad de aşteptare era starea ce- 
lui de-al doilea grup de subiecți. Membrii celui de-al treilea 
grup erau oarecum neatenţi. Și, în fine, mai erau cei care erau 
total nepregătiți — care făceau altceva, de exemplu visau cu 
ochii deschişi. 

„Dacă adunăm datele de la aceste patru categorii, vom ve- 
dea în ce fel diferă ele, în funcție de starea diferită a minții“, 
a spus Francisco. La cei care erau în starea de atenţie constan- 
tă, avînd sau nu așteptări, se înregistra un grad mare de osci- 
laţii şi de activitate cerebrală. Prin comparaţie cu aceștia, la 
cei nepregătiți se înregistrau tipare mult mai puţin coerente și 
sincronizate; aceşti oameni erau visători sau neatenţi, nu erau 
pregătiți. 

„Dar dacă erau neatenţi înseamnă că exista ceva activitate 
cerebrală“, a observat Dalai Lama. Cu alte cuvinte, gîndurile 
care ne distrag atenţia sînt ele însele activitate cerebrală. 

„Exact aşa este“, a recunoscut Francisco. 

„Deci erau două categorii de subiecţi nepregătiți“, a con- 
tinuat Dalai Lama. „Într-unul din cazuri, mintea era activă, 
dar tulburată, iar în celălalt este vorba de o simplă lipsă de 
concentrare, o stare în care individului nu-i pasă ce se petre- 
ce în jur. Aluneci pur și simplu într-un fel de amorţeală sau, 
ca să folosesc un termen budist, devii leneş.“ Aici Dalai Lama 
se referea la o tipologie clasică în practica budistă, descrisă în 
detaliu în literatura dedicată stării de calm, specifică medita- 
tiei: excitaţia, în care mintea este agitată sau tulburată, şi 
amorţeala, în care atenţia „implodează“ și îşi pierde trăsătura 
de energie. 

Francisco a răspuns: „Vrem să vedem pur şi simplu care 
sînt diferenţele atunci cînd ţi se cere să îndeplineşti o sarcină. 
În acest caz, este vorba de un grup de oameni care sînt pur şi 
simplu zăpăciţi şi în cazul lor tiparele sînt atât de diferite, în- 
cît nu se combină într-unul stabil. Pe cîtă vreme, atunci cînd 
execuţi cu precizie sarcina, acestea se combină întotdeauna 
într-un tipar stabil.“ 

Francisco a trecut apoi la o altă idee: „Acest experiment a 
fost efectuat cu subiecţi care nu aveau o pregătire specială. 
Acum vom lucra cu practicanți avansați ai meditației, care 
pot să dea mai multe detalii în descrierea unui moment de ex- 
perienţă. De exemplu, vrem să lucrăm cu călugări de la mă- 
năstirile din Dordogne, din sudul Franţei; şi sperăm să vină în 
laborator şi practicanți experimentați ai budismului pentru a 
face acest experiment. Este evident că dacă am putut consta- 
ta anumite diferenţe lucrînd cu oameni obişnuiţi, cu atît mai 
multe detalii vom obţine dacă vom lucra cu subiecți mai ex- 
perimentați. Aici există o posibilitate de colaborare reală, nu 
doar în teorie, ci într-un sens foarte concret.“ 

Înapoi, la lucrurile în sine 


Voiam să continuăm discuţia despre încercarea ştiinţei de 
a înţelege ce se petrece în momentul percepţiei sau al expe- 
rienței şi despre foarte sofisticata analiză budistă dedicată 
acestor aspecte. Aici se părea că ideile budiste puteau deveni 
o sursă de ipoteze care să îndrume cercetarea ştiinţifică. Așa 
că am întrebat ce beneficii s-ar putea obține din folosirea unor 
observatori atît de experimentați: „Dacă vom folosi o meto- 
dologie specifică persoanei întîi, ce pot să observe subiecții 
— atît oamenii obişnuiţi, cît şi cei antrenați?“ 

Francisco mi-a răspuns spunînd că metodele persoanei în- 
tîi, a doua şi a treia — adică persoana care trăieşte experien- 
ta, un operator de interviu experimentat şi metodele obiective 
— „nu sînt altceva decît moduri diferite de a valida același 
gen de informaţii. Există diferite tipuri de validare, toate vi- 
zînd ceea ce poate deveni cunoaştere intersubiectivă — o cu- 
noaștere care să fie valabilă pentru toți oamenii, nu doar pen- 
tru un anumit individ. De exemplu, un practicant al meditației 
care se află într-o stare meditativă are, într-un fel, o experien- 
tă imediată. El poate să păstreze tăcerea fără să manifeste nici 
un semn al faptului că are acea experiență, caz în care expe- 
rienţa lui nu poate constitui o informaţie utilă pentru noi. Tre- 
buie să existe cel puţin o expresie, o relatare; dacă nu spune 
nimic, ceilalţi nu pot lua parte la cunoaștere. 

Dacă mai este implicată și o a doua persoană, sînt posibi- 
le două situaţii extreme. Una este să avem o a doua persoană 
foarte experimentată, de exemplu un profesor foarte priceput, 
care poate îndruma subiectul aflat în starea de meditaţie, pu- 
nîndu-i întrebările potrivite — «Ai observat cutare sau cutare 
lucru?» Dar mai există şi alte tehnici în Occident, cum ar fi 
metodele de interviu prin care subiectul este îndrumat să re- 
trăiască în memorie o anumită experienţă, în toate detaliile. 
Sau o altă tehnică de interviu, care nu folosește atît de mult 

instrucțiunile, prin care se extrag informaţii care altfel ar fi 
foarte greu de obţinut de la subiect. 

Toate aceste metode au dezavantaje, puncte tari și puncte 
slabe. Mai există şi o formă ceva mai banală a metodei per- 
soanei a doua, în care subiectului i se cere pur şi simplu să 
completeze un chestionar. Aceasta este, de fapt, maniera în 
care tehnica persoanei întîi a fost folosită multă vreme în psi- 
hologie şi ştiinţele cogniţiei. Deşi este folosită pe scară largă 
în ştiinţele cogniţiei, rămîne totuşi o metodă foarte limitată, 
pentru că a doua persoană nu este un expert, adică nu poate 
ghida relatările persoanei întîi. Și mai există, evident, cea 
de-a treia persoană, adică metodele prin care se realizează 
măsurători obiective. 

Permiteţi-mi să vă prezint ceea ce eu numesc diferitele 
«ramuri» pe care le folosim în cazul persoanei întîi. Tradiția 
budistă este o ramură foarte importantă, care acoperă atît ni- 
velul persoanei întîi — autoobservarea — cît și nivelul unei 
persoane a doua, foarte experimentată. Relația dintre profesor 
şi elev devine aici extrem de sofisticată; nu se rezumă doar la 
o solicitare sumară de genul: «Completează chestionarul.» 

În Occident există şi o tradiţie fenomenologică unică. În 
cadrul acesteia, prima persoană este considerată o temelie a 
felului nostru de a gîndi despre lume și minte. Au fost dezvol- 
tate, în cadrul fenomenologiei, mai multe metode care cores- 
pund atît persoanei întîi, cît şi persoanei a doua. De exemplu, 
William James poate fi văzut ca aparţinînd acestei tradiții, şi 
în special Edmund Husserl, în Germania, care a pus bazele 
fenomenologiei. Fenomenologia este foarte diferită de alte 
şcoli filozofice din Occident, îndeosebi faţă de tradiția empi- 
ristă sau filozofia americană a minţii.“ 

Dalai Lama dorea să ştie dacă: „Există o definiție simplă 
a fenomenologiei? Fenomenologia înseamnă o simplă de- 
scriere?“ 

Francisco i-a răspuns: „Poate mă vor corecta colegii mei 
dacă greşesc, însă eu cred că punctul de vedere al lui Husserl 
era acela că individul nu se poate concepe pe sine şi lumea 
din jur fără să realizeze mai întîi ceea ce el numea «întoarce- 
rea la lucrurile în sine» — cu alte cuvinte, la felul în care apar 
lucrurile. Adică să nu ai nici o presupoziţie a priori despre fe- 
lul în care ar trebui să fie lumea — că ar trebui să existe Dum- 
nezeu, materie, că ar trebui să existe cutare sau cutare lucru 
— ci să priveşti pur şi simplu, să pleci de la felul în care îţi 
apare lumea ca atare. Aceasta este ceea ce el numea reductie 
fenomenologică. 

Este, prin urmare, o abordare foarte meditativă. Cînd vrei 
să analizezi ceva, primul lucru pe care trebuie să-l faci este 
să-ți suspenzi toate ideile despre acel lucru, toate prejudecă- 
tile, toate tiparele obişnuinţelor, să îl observi pur şi simplu şi 
de aici să porneşti. Aceasta a fost marea contribuţie a lui Hus- 
serl şi, de fapt, el a construit o întreagă filozofie pe această 
bază, o tradiţie care durează de un secol şi care continuă şi as- 
tăzi.“ 

„E corect“, a întrebat Dalai Lama, „să spunem că ideea de 
bază este aceea de a uita sau de a pune între paranteze orice 
concepții metafizice și religioase ar avea subiectul şi de a în- 
cepe pur şi simplu de la experiența sa? Nu este implicată aici 
o aroganță foarte subtilă, care mă face să cred că sînt în stare 
să cunosc toate lucrurile?“ 

„Nu să cunosc toate lucrurile“, a răspuns Francisco, „ci să 
cunosc fundamentele. Este aceeaşi aroganță ca şi aroganța de 
care poate da dovadă cel ce meditează atunci cînd spune: 
«Am să îmi observ propria minte şi să văd ce se află acolo.» 

Dalai Lama a întrebat: „Oare nu este vorba de faptul că în 
final, cunoașterea trebuie să fie verificată de experienţa indi- 
vidului? Și în mod asemănător, oricît de sofisticat ar fi un sis- 
tem filozofic, în cele din urmă validarea vine din confrunta- 
rea cu experiența.“ 

„Aceasta este și ideea lui Husserl, anume că baza o repre- 
zintă validarea prin intermediul experienţei“, a răspuns Fran- 
cisco. 

„Aceasta este şi o idee budistă fundamentală“, a observat 
Dalai Lama. „O sugestie asemănătoare există și în scrierile 
budiste, atunci cînd lui Buddha i se pun o mulţime de între- 
bări şi el spune că trebuie să pui totul în legătură cu propria 
experiența.“ 

Francisco a subliniat că şcoala lui Husserl are „descrieri 
foarte elaborate cu privire la timp şi spaţiu. S-au făcut mari 
descoperiri în această privinţă, însă metoda — cum să-l înveţi 
pe un elev să aplice metoda fenomenologică la cutare sau cu- 
tare lucru — rămîne încă vagă și obscură. Tradiţia fenomeno- 
logică nu a elaborat în detaliu această metodă. Cred că budis- 
mul poate să aducă o mare contribuţie la această tradiție 
filozofică, independent de foloasele aduse ştiinţei.“ 


Dincolo de naivitate: 
yoghinii ca fenomenologi experimentați 


Francisco a spus apoi că, lucrînd împreună cu Richie, a 
ajuns la o modalitate de a combina toate aceste ramuri și me- 
tode diferite ale persoanei întîi, fapt ce le-a permis să clarifi- 
ce posibilităţile oferite de acest demers. Prima persoană re- 
prezintă o dimensiune, separîndu-l pe începător de maestru, 
în funcţie de gradele de experienţă. A doua persoană reprezin- 
tă o altă dimensiune, la nivelul căreia se distinge între o a 
doua persoană naivă şi un îndrumător expert. 

A treia dimensiune care rămîne de explorat, a propus el, 
este timpul. „Fie poţi relata experiența imediată, fie poți să te 
întorci în timp și să-ți amintești ce ai trăit în urmă cu două zile 
sau în urmă cu o lună. Există o mulţime de tehnici noi în ști- 
inţele cogniţiei și în psihologia experimentală, folosite atît 
pentru autodescrieri imediate, cît şi pentru reamintirea unor 

experienţe mai vechi — şi există neajunsuri în cazul ambelor 
tipuri. Noi încercăm să definim cazuri diferite şi să nu consi- 
derăm că metoda persoanei întîi este un caz izolat. De exem- 
plu, în studiile clasice pe tema hipnozei, ai nevoie de un ex- 
pert care să inducă starea de hipnoză și de un subiect care să 
intre în această stare, care este probabil un subiect neexperi- 
mentat şi oferă o relatare imediată. 

În cazul relatărilor verbale clasice, folosite pe scară largă 
în psihologia experimentală, ai de-a face cu începători şi cu o 
relatare imediată sau intermediară, iar nivelul persoanei a 
doua este foarte naiv.“ 

„Tocmai de aceea ar fi un lucru extrem de important să re- 
uşim să aducem în laborator un practicant avansat al medita- 
tiei“, am observat eu. 

Francisco a fost de acord cu mine, spunînd că astfel ar fi 
posibil să explorăra întreaga plajă a experienţei. Dar, a adău- 
gat el, „în realitate, pînă în acest moment, ştiinţa nu a făcut 
altceva decât să exploreze un mic colţişor în care subiecţi ne- 
experimentați ofereau relatări unor persoane neexperimentate.“ 

Richie a intervenit şi el: „În domeniul cercetării emoțiilor, 
acesta este un aspect extrem de important. În majoritatea cer- 
cetărilor care se bazează pe mărturiile subiecților despre ex- 
perienţele lor, aceştia sînt intervievaţi pe baza unui chestionar 
foarte simplu: «Cît de mulțumiți sînteți de viața pe care o 
aveţi? Foarte satisfăcut, extrem de satisfăcut, destul de satis- 
făcut sau nesatisfăcut.» Și subiectul nu trebuie decît să încer- 
cuiască un număr. 

Astfel de chestionare“, a continuat el, „constituie, de fapt, 
baza unei literaturi ştiinţifice foarte bogate, care se ocupă de 
așa-numita bunăstare umană, dar care se bazează pe astfel de 
examinări introspective nedisciplinate şi superficiale ale ex- 
perienței subiecților şi nu e de mirare că s-au găsit atîtea in- 
conveniente. Așa că ideea de a aduce în laborator observatori 
care au trecut printr-un antrenament sistematic, pentru a oferi 
o descriere amănunţită a stărilor lor lăuntrice, va fi un factor 

de progres extrem de important în acest domeniu. Va fi de 
mare folos în special prin prisma posibilităţii de a face dis- 
tincţii subtile între caracteristici ale aceleiași emoții.“ 

O astfel de propunere fusese avansată în urmă cu ani de 
zile de Francisco, în special în lucrarea lui The Embodied 
Mind, dar şi în scrieri mai recente; Alan Wallace lansase și el 
aceeaşi idee în scrierile sale!5. Owen, de asemenea, formula- 
se. argumente în acest sens în filozofia minţii — şi această 
parte a întâlnirii era o mică epifanie pentru el, avînd ocazia să 
observe cît de bogată este taxonomia stărilor mintale în budism 
şi faptul că observatori ai minţii foarte experimentați ar putea 
contribui la dezvoltarea cercetărilor din ştiinţa creierului. 

Dar odată ajunşi la problema acestor observatori care ar 
avea abilitatea de a face distincţii foarte subtile, relevante, să 
zicem, pentru cercetările lui Francisco, se punea următoarea 
întrebare: unde pot fi găsiți? Dalai Lama credea că se putea 
apela la unii practicanți foarte avansați, specializaţi în tehni- 
cile Mahamudra și Dzogchen -— tehnici de meditaţie foarte 
avansate — care ar putea avea capacitatea de a fi conștienți 
de astfel de momente ale experienței (în special practicanți 
care au exersat îndelung ceea ce a amintit Matthieu în prima 
zi, sub numele de „claritatea“ conștiinței.) Dar el se întreba 
totuşi dacă aceştia ar putea să comunice această experienţă, 
lucru care ar depinde, cel puţin parţial, de cît de bine infor- 
maţi vor fi cu privire la termenii tehnici folosiți pentru de- 
scrierea acestor stări ale minții. 

Dalai Lama a observat că şi călugării — iar, într-o anumi- 
tă măsură, chiar şi copiii tibetani care se aflau în şcolile din 
comunităţile pentru refugiaţi, amenajate în India — studiază 
elemente ale psihologiei budiste. Unii călugări studiază, evi- 
dent, în profunzime sistemele de psihologie şi epistemologie 
budiste. Însă Dalai Lama credea că dacă aceste teme ar fi în- 
văţate „nu doar în mod izolat, fără aplicaţiile practice, ci îm- 
preună cu cunoştinţele oferite de neurologia cognitivă, ar sus- 
cita un interes mult mai mare.“ Călugării ar învăţa să pună în 

legătura experienţa lor din practica contemplativă cu structuri- 
le teoretice — o idee pe care Francisco o considera fascinantă. 


Un nou tip de colaborator 


Unul dintre mesajele oferite ştiinţei de aceste studii se re- 
feră la felul în care se poate conecta experiența — fenomeno- 
logia stării mintale — cu activitatea cerebrală. Așa cum a 
spus Richie: „Folosind practicanți foarte experimentați în ca- 
litate de colaboratori în cadrul experimentelor, am putea că- 
păta mai multă încredere în conexiunile pe care le observăm 
între ceea ce ne relatează oamenii cu privire la experienţele 
lor şi schimbările specifice din creier, iar acest fapt ne-ar per- 
mite să trasăm cu mai multă precizie aceste conexiuni. Aceas- 
ta s-ar putea dovedi o strategie de cercetare foarte importan- 
tă pentru viitor.“ 

Astfel de practicanți abili reprezintă o nouă clasă de cola- 
boratori pentru știința creierului, indivizi care pot genera stări 
mintale şi pot oferi descrieri ale acestora cu o precizie fără 
precedent. Această cunoaștere lăuntrică precisă fusese un fel 
de Graal pentru un grup de psihologi americani la începutul 
secolului al XX-lea. Numiţi „introspecţionişti“, aceştia spe- 
rau să poată studia mintea prin intermediul observațiilor in- 
trospective, obținute de la subiecți. Într-una din variantele 
acestei metode, de pildă, voluntarii (care erau, încă de pe 
atunci, studenți) urmau să scrie pe hîrtie cît de repede posibil 
tot ceea ce le trecea prin minte cuvînt cu cuvînt, încercînd în 
acest fel să țină pasul cu fluxul continuu al stărilor lor mintale. 

Însă din cauza faptului că astfel de metode nu furnizau ni- 
mic care să poată fi folosit — chiar şi numai pentru motivul 
că subiecții nu aveau experienţa sau disciplina cerută pentru 
a realiza această sarcină —, mișcarea s-a risipit, fiind consi- 
derată o fundătură ştiinţifică. (Unul dintre meritele neaștepta- 
te ale introspecţionismului s-a vădit mai degrabă în literatură 

decît în psihologie: scriitoarea Gertrude Stein a studiat cu 
William James la Radcliffe, unde a învăţat metoda scrierii 
prin asociaţii libere, care va deveni semnul distinctiv al scrie- 
rilor sale). 

Acum, la aproape un secol după stingerea acestei mișcări, 
scopul — dacă nu și mijloacele — introspecţioniștilor urma 
să fie reabilitat. Instrumente cum ar fi RMN și EEG compu- 
terizată oferă o precizie fără precedent în observarea activită- 
ților creierului. Iar practicanţii foarte experimentați ai medi- 
tației oferă o clasă de colaboratori foarte promițătoare, 
colaboratori care pot lucra cot la cot cu oamenii de știință. 
Exact o astfel de colaborare fusese anticipată cu mai mult de 
un deceniu în urmă de Francisco, care argumenta că este ne- 
voie de studierea atît a amprentei biologice a unei stări, cît și 
a experienţei lăuntrice a contururilor acesteia, pentru a obține 
o imagine completă. 

În mod surpinzător, Dalai Lama considera și el această 
abordare combinată foarte promițătoare pentru studiul ştiinţi- 
fic al conștiinței omeneşti. Așa cum mi-a spus mai tîrziu, mo- 
tivele pentru care insista asupra introducerii educației științi- 
fice în programul de studiu al mănăstirilor nu vizau doar 
faptul de a aduce la cunoștința călugărilor teoriile ştiinţifice 
dezbătute la ora actuală, ci şi formarea unui grup special, din 
care să poată apărea la un moment dat călugări capabili să 
participe chiar la astfel de cercetări. 

Speranţa sa, mi-a explicat el, „este aceea ca într-o bună zi, 
în viitor, să putem avea un om de ştiinţă care să fie în același 
timp şi un practicant al budismului.“ Viziunea sa asupra călu- 
gărilor care vor ajunge să aibă o pregătire ştiinţifică foarte so- 
lidă alături de o experiență aprofundată ca practicanți ai bu- 
dismului lăsa să se întrevadă posibilitatea ca, undeva în viitor, 
acești călugări să desfăşoare ei înșiși astfel de cercetări știin- 
țifice asupra lor înşile. 

Dar avînd obişnuinţa de a gîndi nu doar din perspectiva 
anilor, ci şi a secolelor, Dalai Lama era conştient de faptul că 

s-ar putea să mai treacă mult timp pînă se va ajunge acolo. Cu 
un zîmbet ştrengăresc, a adăugat: „Este posibil ca noi să nu 
apucăm să vedem rezultatele pozitive ale acestei colaborări.“ 


Se înfiripă o colaborare 


În acel moment am anunţat că a sosit vremea pauzei de 
ceai. Însă avîntul conversatiei dintre Dalai Lama şi Francisco 
fusese atît de puternic, încît cei doi au continuat să discute şi 
în pauză. 

„Există două moduri în care poţi să fii nepregătit pentru 
observaţia lăuntrică“, a spus Dalai Lama, revenind la o idee 
din timpul discuţiilor. „Unul este acela de a folosi terminolo- 
gia shinay (adică meditaţia de calmare) — atunci cînd cazi în 
amorţeală, cînd mintea este inactivă, ca şi cum ar fr goală. Ce- 
lălalt mod de a fi nepregătit este foarte diferit şi implică exci- 
taţia, agitația, tulburarea. În acest caz, mintea este prinsă în 
gînduri despre trecut sau în încercări de a anticipa viitorul; te 
concentrezi asupra unui singur lucru, dar nu este lucrul asu- 
pra căruia ar trebui să te concentrezi. Eu m-aş aştepta să exis- 
te tipuri diferite de activitate cerebrală în aceste două cazuri, 
deşi ambele cazuri presupun că nu eşti pregătit. Ar trebui să 
faceţi o distincție între aceste două tipuri.“ 

„Este o sugestie foarte bună“, a fost de acord Francisco. 
„Trebuie să iucrăm cu subiecţi care au pregătirea necesară 
pentru a face astfel de distincţii. Majoritatea subiecților con- 
sideră că sînt fie tulburaţi, fie în aşteptare, dar cu un subiect 
mai antrenat am putea să aflăm ce tip de tulburare intervine.“ 

În acest moment pauza, de ceai s-a încheiat şi discuţia lor 
"s-a întrerupt — deşi colaborarea urma să continue. Pentru 
Francisco, măsura succesului expunerii sale era interesul 
foarte mare pe care îl manifestase Dalai Lama. Judecînd după 
acest criteriu, era foarte mulțumit, chiar dacă nu reuşise să 
acopere toate punctele pe care își propusese să le discute. 

Dar deși fusese încurajat de întrebările şi de propunerile 
lui Dalai Lama, Francisco era puţin frustrat de faptul că nu a 
putut discuta în detaliu ideile apărute în discuţie cu privire la 
folosirea drept colaboratori a unor practicanți avansați ai me- 
ditației — una dintre pasiunile sale principale ca om de ştiin- 
tă. Dar această continuare urma să aibă loc cîteva luni mai tîr- 
ziu, în laboratorul său din Paris. Acolo, avîndu-l drept 
colaborator pe lama Oser, Francisco urma să pună în practică 
unele dintre experimentele critice cu privire la impactul me- 
ditației la nivel neurologic, despre care se discutase aici, la 
Dharamsala. Şi acele experimente, așa cum se va dovedi, ur- 
mau să constituie o parte a moștenirii lăsate de Francisco, una 
dintre ultimele sale activități pe scena ştiinţei. 


CAPITOLUL I4 


Creierul proteiform 


Pentru Dalai Lama, primatul faptelor asupra teoriei în cău- 
tarea adevărului reprezintă unul dintre aspectele atrăgătoare 
ale ştiinţei moderne. Orice teorie, orice lege, orice afirmaţie 
dogmatică din știință poate fi răsturnată mîine dacă se vor 
descoperi informaţiile potrivite, care să arate că este greşită. 
Cercetările oferă un mecanism de autocorecţie, un instrument 
prin intermediul căruia știința se poate ghida singură în cău- 
tarea adevărului. 

Tema despre care urma să discute Richie Davidson în ul- 
tima dimineaţă de discuţii oferea un exemplu elocvent. Dece- 
nii de-a rîndul, ştiinţa creierului a susținut că este un dat fap- 
tul că sistemul nervos central nu produce neuroni. Fiecare 
student la neurologie a învățat acest adevăr; era considerat un 
fapt incontestabil, şi nu o teorie. Dar această dogmă de ne- 
zdruncinat a fost zdruncinată totuși — de fapt, răsturnată — 
la sfîrşitul anilor '90, în mare măsură datorită cercetărilor din 
biologia moleculară și cercetărilor asupra celulelor!. S-a de- 
monstrat că este complet fals ceea ce pînă de curînd fusese 
considerat un adevăr definitiv. 

Această descoperire — că sistemul nervos şi creierul ge- 
nerează noi celule ca rezultat al învăţării sau al unor experien- 
fte repetate — a așezat tema plasticității creierului în centrul 

cercetărilor din neurologie?. Richie credea că plasticitatea ne- 
urală — abilitatea creierului de a se reorganiza pe măsură ce 
acumulează experiență — va reorganiza psihologia însăşi în 
următorii ani. Chiar cercetările lui au deschis calea infiltrării 
în psihologie a acestor noi idei din neurologie. 

Cînd Richie i-a luat locul lui Francisco în scaunul vorbito- 
rului, am prezentat contribuţia pe care urma să o aducă el la 
discuţia noastră de dimineață; Francisco se concentrase asu- 
pra proceselor care au loc într-un moment al experienţei, iar 
Richie urma să discute acum despre efectele de durată ale an- 
trenamentului minţii şi despre felul în care acesta afectează 
creierul. 

„Sfinţia Voastră“, a început Richie, „aș dori să revin la 
tema emoţiilor distructive şi să vorbesc despre unele antido- 
turi ale acestor emoţii și despre felul în care vorbim noi de- 
spre aceste antidoturi în termeni neurologici — mai precis, 
despre felul în care folosirea pe termen lung a anumitor prac- 
tici de meditaţie pentru a schimba funcţiile creierului şi alte 
activităţi ale organismului pot avea efecte de durată. Este vor- 
ba de schimbarea temperamentului prin modificări de durată 
la nivelul creierului. 

Una dintre căile pe care putem aborda problema antidotu- 
rilor pentru emoţiile distructive este aceea de a facilita activa- 
rea acelor regiuni ale lobului frontal care suprimă sau modi- 
fică activitatea nucleului amigdalian. S-a dovedit că nucleul 
amigdalian este foarte important în anumite tipuri de emoții 
negative și ştim astăzi că anumite regiuni ale lobilor frontali 
reduc activitatea nucleului. Prin intermediul acestui meca- 
nism putem schimba creierul astfel încît o persoană va avea 
mai puţine reacţii emoționale negative şi mai multe reacții 
emoţionale pozitive.“ 

„Sugerezi“, a întrebat Dalai Lama, „că ar exista o posibi- 
litate de a realiza anumite medicamente care să reducă emo- 
tiile negative, că s-ar putea schimba emoţiile provocînd anu- 
mite schimbări în creier?“ i 

„Este o întrebare bună“, a răspuns Richie. „În cazul medi- 
camentelor, problema este că atunci cînd îi dai cuiva o pilulă, 
aceasta afectează toate substanţele chimice din creier.“ Cu 
alte cuvinte, din cauză că medicamentele funcționează acțio- 
nînd asupra sistemelor chimice care îndeplinesc sarcini foar- 
te complexe peste tot în creier — și în restul corpului —, ele 
provoacă în mod inevitabil efecte secundare nedorite. Medi- 
cina acceptă, evident, faptul că acesta este prețul ce trebuie 
plătit pentru remediul bolii. 

„Sau ar putea fi vorba de o intervenţie electrică ori despre 
alt gen de intervenţie medicală?“, a întrebat din nou Dalai 
Lama. „Este şi asta o posibilitate pe care o aveţi în vedere?“ 

„De fapt, ceea ce am eu în vedere este folosirea meditaţiei 
ca o cale de a schimba creierul“, a răspuns Richie. 

Dar pentru început a abordat întrebarea cu privire la noile 
intervenții, descriind-o pe una dintre acestea, care stimulează 
creierul cu ajutorul unui magnet special cu sarcină mare, care 
induce un curent în creier atunci cînd se află în apropierea 
acestuia. Mai multe grupuri de cercetători au descoperit că 
folosirea acestui instrument pentru a stimula lobul frontal 
stîng la pacienții care suferă de depresie duce la o atenuare a 
simptomelor”. Dar metoda are anumite limite şi un mare ne- 
ajuns — anume că provoacă dureri de cap foarte puternice 
timp de o oră sau două după şedinţa de tratament. lar pentru 
a-şi atinge scopul, este nevoie de două sau de trei ședințe pe 
săptămînă, timp de două luni. 

„Se produce oare vreo scădere a inteligenţei, a abilității de 
a raționa sau a vreunei alte facultăți mintale?“, a întrebat Da- 
lai Lama. 

„În momentul de faţă nu ştim“, a răspuns Richie. „Nu s-au 
realizat încă studii pe termen lung. Eu prefer să folosesc alte 
metode, mult mai puţin agresive — adică sînt sub controlul 
pacientului, cum este meditaţia. 

„Da — şi sînt şi mai sigure“, a spus Dalai Lama. 

Schimbarea temperamentului 


Richie a continuat: „Sfinția Voastră, în decursul acestei 
săptămîni am vorbit despre faptul că atunci cînd apare o emo- 
ție negativă, unii oameni sînt predispuși prin temperament să 
reacționeze foarte puternic şi imediat. Este o reacţie automa- 
tă; Paul Ekman a folosit expresia «perioadă refractară» pen- 
tru acel interval în care emoția este foarte greu de stăpînit, 
odată ce s-a instalat. Cînd se află în încleştarea emoţiei, indi- 
vidul nu este receptiv la alte informaţii, noi. 

Una dintre posibilități este aceea de a cultiva anumite abi- 
lități care să poată facilita subminarea emoţiei negative auto- 
mate. Aceasta i-ar oferi individului posibilitatea de a stopa şi 
de a scurta perioada refiactară — și de a deveni mai conştient 
de acel moment inițial în care apare emoția, astfel încît aceas- 
ta să poată fi oprită înainte de apariţia efectelor negative. 


Nucleul 
amigdalian 


Aria mediană din cortexul frontal, indicată prin zona de umbră, este aria 
prefrontală legată cel mai strîns de nucleul amigdalian. 


În ce priveşte restructurarea cognitivă despre care am vor- 
bit, Sfinția Voastră ne-a oferit unele informaţii foarte valoroa- 
se pentru noi, ca oameni de știință occidentali. De pildă, mie 
mi s-a părut extrem de interesantă observaţia pe care aţi fă- 

cut-o, anume că este mult mai probabil ca emoţiile pozitive să 
apară ca o consecință a gîndirii conştiente, pe cîtă vreme 
emoţiile negative apar adesea în mod spontan, 

În Occident există o anumită abordare, numită terapie cog- 
nitivă, care presupune a-i învăța pe oameni să se gîndească 
diferit la evenimentele supărătoare din viaţa lor. În loc să cul- 
tive în mod automat obiceiul de a reacționa prin reacții emo- 
tionale negative, ei reflectează asupra lucrurilor care îi supă- 
ră — și pot să ajungă la reacţii mult mai pozitive. În cele din 
urmă, este vorba de cultivarea unor sentimente pozitive ca 
atare, despre care noi credem că pot reprezenta un antidot di- 
rect al anumitor tipuri de emoţii negative. 

Aș dori să ne întoarcem acum la mecanismele creierului 
care permit funcţionarea acestor tipuri de antidoturi și la mo- 
dul în care practicile de tipul meditaţiei ar putea afecta aces- 
te mecanisme cerebrale.“ 

Prezentîndu-ne prima sa planşă, Richie a continuat: „Dia- 
grama arată ariile-cheie din lobul frontal. Porțiunea mediană, 
situată în profunzimea lobului frontal, este aria cea mai strîns 
legată de amigdală.“ 

„Nucleul amigdalian este acea arie care are legături foarte 
strînse cu aspectele negative ale experienței, cum ar fi depre- 
sia?“, a întrebat Dalai Lama. 

„Da“, i-a spus Richie. „Amigdala este mai activă la cei 
care suferă de depresie. Este mai activă la cei care suferă de 
tulburare de stres posttraumatic. Este mai activă la cei an- 
xioşi. Aria mediană a lobului frontal joacă un rol inhibitor: 
cînd această arie devine mai activă, nucleul amigdalian pre- 
zintă o scădere a gradului de activare. Diferenţele de tempe- 
rament dintre oameni sînt determinate de gradul în care aces- 
te arii ale cortexului prefrontal sînt active şi, corespunzător, 
de gradul scăzut de activitate în nucleul amigdalian.“ 

Aceste diferențe de temperament datorate activării ariilor 
prefrontale au aruncat o lumină nouă asupra unor date proble- 
matice. Unul dintre studiile dedicate sentimentului de bunăs- 

tare al oamenilor a scos la iveală diferențe neglijabile în ce 
priveşte nivelul de satisfacție printre paraplegici, oamenii 
obişnuiţi și cîştigătorii la loterie. Informaţiile despre paraple- 
gici erau cele mai surprinzătoare. Deşi pierderea unui mem- 
bru este o experienţă devastatoare, un număr surprinzător de 
mare dintre aceşti subiecţi au început să aibă dispoziţii pozi- 
tive la numai cîteva săptămîni după accidentul în urma căru- 
ia şi-au pierdut abilitatea de a-și folosi membrul respectiv. În 
mod asemănător, cei mai mulți dintre subiecţii care au pier- 
dut o persoană iubită îşi revin la dispoziția normală la aproxi- 
mativ un an de zile după aceea. Și studiul a mai arătat că, în 
principiu, nu există nici o diferenţă în ceea ce priveşte dispo- 
ziția psihică zilnică între cei care cîștigă foarte bine și cei cu 
venituri foarte modeste. 

Pe scurt, există surprinzător de puține conexiuni între con- 
diţiile concrete de viaţă și dispoziţiile noastre emoționale pre- 
dominante. Pe de altă parte, studiile cu gemeni identici, cres- 
cuţi separat arată că aceştia au niveluri foarte asemănătoare în 
ce priveşte dispozițiile negative şi pozitive — dacă unul din- 
tre gemeni este, de regulă, bine dispus şi entuziast, celălalt va 
fi şi el la fel; dacă unul este morocănos şi melancolic, celălalt 
va fi la fel. Aceste descoperiri au dus la opinia că fiecare din- 
tre noi are un nivel al fericirii fix, un raport biologic determi- 
nat între dispoziţiile bune și cele proaste. Și pentru că acest 
nivel este determinat biologic, supărările și bucuriile vieții 
pot să-l modifice pentru o vreme, însă el va tinde apoi să re- 
vină la normal“. 

Ceea ce sugerează de asemenea că nu putem face prea 
multe pentru a-l schimba; la urma urmei, biologia este cea 
care ne dictează destinul, nu-i așa? 

Ei bine, nu e chiar așa. Cel puţin aceasta a fost concluzia 
descoperirilor lui Richie — el a descoperit o cale de a modi- 
fica în sens pozitiv acest nivel fix. 

O nouă planșă prezenta o imagine a creierului cu mici pete 
luminoase — care indicau o activitate sporită — în timpul 


516 EMOȚIILE DISTRUCTIVE 


emoţiilor pozitive. Richie a explicat: „În acest studiu, am cău- 
tat să descoperim care este aria asociată cel mai puternic cu 
relatările subiectului referitoare la emoţiile pozitive din viața 
de zi cu zi, cum ar fi zelul, vigoarea, entuziasmul și buna dis- 
poziție. Și este aria din stînga cortexului frontal. 

Este aceeași arie strîns legată de scăderea gradului de ac- 
tivare la nivelul nucleului amigdalian. Aşadar, întrebarea este 
cum putem stimula această arie care inhibă nucleul amigda- 
lian, astfel încît să putem spori emoţiile pozitive ale unei per- 
soane şi să reducem emoţiile negative? Inspiraţi de multe din- 
tre învățăturile Sfinţiei Voastre, am încercat să vedem dacă 
meditaţia va avea efecte pe termen lung asupra acestei arii a 
creierului și dacă poate ajuta la reducerea emoţiilor negative 
şi la sporirea celor pozitive.“ 

Alan a întrebat: „Oare compasiunea, în care este prezentă 
empatia faţă de suferinţa altei persoane — poate chiar pînă la 
punctul de a fi inundat de compasiune —, se poate observa ia 
nivelul ariei frontale stîngi?“ 

„Nu ştim — şi aceasta este una dintre întrebările pe care 
am dori să le explorăm împreună“, i-a răspuns Richie. „Știm 
însă că oamenii care înregistrează scoruri mari la măsurarea 
emoţiilor pozitive relatează de asemenea că desfășoară mai 
multe activităţi altruiste. Dar nu avem la îndemînă decît rela- 
tările lor; nu știm dacă acțiunile lor corespund realmente 
acestei descrieri.“ 

De fapt, compasiunea avea să fie una dintre stările măsu- 
rate în decursul cercetărilor ulterioare ale lui Richie. 


Cazul unui geshe fericit 


„Aș dori să vă prezint acum două experimente pe care 
le-am efectuat, Sfinția Voastră. Unul este istoria de caz a unei 
singure persoane, dar este foarte sugestiv și interesant. Celă- 
lalt este un experiment ceva mai formal, pe care l-am realizat 
de curînd cu Jon Kabat-Zinn, care s-a prezentat Sfinţiei Voas- 

tre cu ocazia ultimei întîlniri organizate de Institutul pentru 
Minte şi Viaţă. Jon Kabat-Zinn a dezvoltat metode pentru 
utilizarea meditaţiei contemplative în cadrul unor comunități 
foarte diferite, de la pacienţi de spital, muncitori, deținuți şi 
pînă la profesioniștii care lucrează, de regulă, în centrele ur- 
banc din diferite locuri din Statele Unite. 

Într-un proiect în care am fost implicat alături de Francis- 
co şi alți cercetători, am avut ocazia să studiem un călugăr 
care a venit la laboratorul nostru din Madison. Am putut să-i 
plasăm electrozi pe cap şi să măsurăm activitatea electrică a 
creierului său, pentru a vedea dacă, în starea sa obișnuită, de 
zi cu zi, activitatea în această regiune asociată cu emoţiile po- 
zitive puternice şi cu o scădere a activităţii nucleului amigda- 
lian este realmente mai mare.“ 

Cînd Davidson a prezentat planga cu călugărul conectat la 
un EEG în laborator, Dalai Lama l-a recunoscut și a exclamat 
încîntat: „Acest geshe este acum starețul uneia dintre cele mai 
importante mînăstiri din India!“ 

„Rezultatele au fost extrem de interesante și de tulburătoa- 
re“, a continuat Davidson. „Am înregistrat activitatea cere- 
brală din creierul lui geshe şi am putut să o comparăm cu ac- 
tivitatea cerebrală a altor indivizi care au participat la 
experimentele din laboratorul meu în ultimii doi ani. Aveam 
175 de subiecţi testați pînă atunci, în cazul cărora folosisem 
măsurători identice.“ 

Şi în timp ce prezenta planșa în care era înfățișat raportul 
între activitatea din aria prefrontală stîngă şi cea dreaptă a lui 
geshe, Davidson a explicat descoperirea: „Geshe avea cea 
mai mare valoare pozitivă dintre toţi cei 175 de subiecţi tes- 
taţi pînă în acel moment.“ 

„Chiar şi în viaţa de zi cu zi, este un om foarte, foarte 
bun“, a remarcat Dalai Lama. „Are un excelent simţ al umo- 
rului, este foarte relaxat. Şi este de asemenea un mare erudit.“ 

Dalai Lama îl cunoştea pe geshe ca pe un călugăr practi- 
cant şi erudit, dar nu ca yoghin, în sensul în care este folosit 

acest cuvînt de către tibetani — adică o persoană care petre- 
ce lungi perioade de timp în meditație solitară. Analele budis- 
mului tibetan sînt pline cu relatări despre realizările marilor 
yoghini din trecut şi Dalai Lama ştia că există şi astăzi mulți 
yoghini devotați, care petrec ani de zile în sihăstrie. La un 
moment dat, i-a cerut Biroului său pentru Religii să cercete- 
ze dacă există practicanți avansați ai meditaţiei care ar putea 
coopera cu cercetătorii. Această investigaţie s-a defăşurat nu 
doar în rîndul tibetanilor, ci şi printre yoghinii indieni, ca şi 
printre practicanţii budismului Theravada, vipashyana şi 
adepţii altor tradiţii budiste de meditaţie. 


Scorul înregistrat de G.D., care reprezintă o asimetrie prefrontală 
în raport cu eșantionul standard 


Numărul de subiecți 


— 0,18 — 0,08 0,02 0,12 0,22 0,32 
Scorul asimetric înregistrat de EEG 


Distribuţia raportului între activitatea la nivelul ariilor prefrontată stingă şi 
dreaptă la 175 de subiecţi testați. Emoţiile negative activează aria prefron- 
tală dreaptă, cele pozitive, pe cea stîngă; raportul prezice seria dispoziţiilor 
emoționale prin care va trece subiectul de la o zi la alta. Geshe („G.D.) a 
obţinut o valoare mai mare — adică mai pozitivă — decât oricare dintre cei 
175 de subiecți testați. 

Cu toate acestea, Dalai Lama simţea că este important ca 
oamenii de știință să înţeleagă că faptul de a fi yoghin, 
indiferent de tradiția urmată, nu garantează de la sine că per- 
soana respectivă s-a eliberat de emoţiile negative. Acest lucru 
depinde, a observat el, în mare măsură de practicile implica- 
te; Vedele antice sînt pline de povestiri despre yoghini foarte 
furioși sau invidioşi. 

Spre deosebire de aceștia, geshe, un practicant obișnuit, 
care duce o viață de călugăr, era într-adevăr foarte avansat în 
plan spiritual, după părerea lui Dalai Lama. Ca un savant bu- 
dist devotat, chiar şi acest călugăr „relaxat“ își verifica con- 
stant propria minte pentru a se asigura că trăiește așa cum se 
cuvine — şi acesta era motivul cel mai probabil pentru care 
înregistrase rezultate atît de spectaculoase în experimentul lui 
Davidson. 


O excepție fericită 


Veselul geshe este o excepţie, în termeni statistici, pentru 
că raportul dintre activitatea prefrontală stîngă şi cea dreaptă 
a fost, în cazul lui, mult peste restul valorilor din grafic, ce 
corespundeau emoţiilor pozitive. Ce poate explica această va- 
loare extrem de pozitivă înregistrată în cazul lui geshe rămi- 
ne o întrebare deschisă. Ca orice călugăr budist obişnuit, el 
face în fiecare zi multe exerciţii de meditaţie, care au contri- 
buit poate la modelarea reacțiilor din creierul său. Richie a 
menționat faptul că geshe a făcut astfel de exerciții, cum ar fi 
cel de cultivare a compasiunii, zilnic, timp de peste 30 de ani. 

Pentru mine, rezultatele obținute cu geshe reprezentau o 
revelaţie de proporţii, pentru că în mintea mea nu exista nici 
un dubiu că tocmai practica susținută a meditaţiei era cauza 
care a dus la obținerea acelor rezultate. Încă de pe vremea pri- 
mei mele excursii în India, de la începutul anilor '70, ca stu- 
dent masterand ce studia metodele de meditație, am fost intri- 


520 EMOȚIILE DISTRUCTIVE 


gat de o anumită stare existenţială foarte palpabilă — o anu- 
me seninătate — pe care o observasem la mulți dintre cei pe 
care i-am întîlnit şi care practicau meditaţia de ani de zile, fie 
că o practicau în cadrul programului zilnic, specific unui că- 
lugăr, cum era și cazul lui geshe, fie că era vorba de un yo- 
ghin care se retrăgea în meditații solitare, prelungite şi intensive. 

Acum am înţeles ce mă impresionase atît de puternic. 
Schimbarea din creier — înclinația spre stînga a balanței 
emoționale — era, se pare, un rezultat al practicii spirituale. 
Cu 2.000 de ani în urmă, autorii Abhidhaărmei, opera funda- 
mentală a psihologiei budiste, au susținut că progresul în 
practica spirituală poate fi urmărit cu ajutorul unui raport: cît 
de dese şi cît de puternice sînt emoţiile bune pe care le resim- 
tim în raport cu cele distructive. Ştiinţa modernă a creierului 
părea să spună același lucru. 

De regulă, emoţiile noastre sînt provocate de schimbarea 
condiţiilor de viaţă, fie în bine, fie în rău. Însă cei care prac- 
tică meditaţia dezvoltă treptat un loc lăuntric aparte pentru 
stările lor emoţionale, un loc în care domneşte serenitatea şi 
care este mai puţin vulnerabil la suişurile şi coborîșurile vie- 
tii. Treptat, susține textul Abhidharmei, dispozițiile emoţiona- 
le ale practicantului ajung să fie guvernate din ce în ce mai 
mult de o realitate interioară, şi nu de evenimentele exterioa- 
re. Termenul sanscrit pentru acest sentiment de plenitudine 
este Sukha, un fel de mulţumire interioară și bucurie calmă, 
care persistă indiferent de circumstanţele exterioare. Sukha 
diferă de starea obişnuită de fericire sau de plăcere, care de- 
pind, de regulă, de ceea ce ni se întîmplă. În acest sens, suk- 
ha pare să reflecte acea înclinaţie prefrontală stîngă — în 
esenţă, un nivel foarte ridicat al emoțiilor pozitive. 

Din perspectiva Abhidharmei, „toate fiinţele din lume sînt 
tulburate“, aşa cum a spus în mod foarte provocator Buddha, 
prin aceea că ele sînt vulnerabile la perturbările şi denaturări- 
le percepției, cauzate de emoţiile distructive. În schimb, sta- 
rea supremă de bine este o stare în care nu mai apare nici mă- 

car o singură emoție distructivă — o stare în care sentimen- 
tele pozitive de compasiune, bunăvoință iubitoare şi serenita- 
te domină mintea. 

Cînd am studiat pentru prima dată modelul Abhidharma 
cu privire la sănătatea mintală, pe vremea cînd eram încă stu- 
dent la masterul de psihologie clinică de la Harvard, această 
perspectivă mi se părea foarte atrăgătoare. Oferea o psiholo- 
gie pozitivă, un model pentru dezvoltarea umană ce ţintea 
dincolo de limitele teoriilor dominante în Occident. Dar deşi 
mi se părea că aduce cu sine un ideal admirabil, părea foarte 
puţin probabil să poată fi atins. Acum însă, pe baza datelor în- 
registrate în experimentul cu geshe, care demonstrau o 
schimbare prefrontală extrem de pozitivă, acest ideal al dez- 
voltării umane devenise o posibilitate reală. 

Mai mult, trebuie să spun că mulţi dintre oamenii pe care 
i-am întîlnit au un tonus pozitiv, optimist, care vădește tocmai 
o astfel de modificare în aria prefrontală stîngă. De fapt, Ri- 
chie însuşi este unul dintre cei mai optimişti oameni pe care 
i-am cunoscut. Cînd l-am întrebat odată dacă se încadrează şi 
el în categoria celor care au o astfel de deviaţie spre stînga în 
raportul fericirii, mi-a spus: „În mod cert sînt de stînga — 
doar că nu am o deviaţie cu trei grade standard“, cum avea 
geshe. 

Acest fapt ridică unele întrebări importante cu privire la 
explicaţia rezultatelor foarte pozitive înregistrate cu geshe. 
Era vorba oare doar de o anomalie unică în cazul său, de un 
accident genetic — sau rezultatele înregistrate reflectau un pro- 
gres într-un continuum pozitiv, la care putem aspira cu toţii? 

Următoarea secţiune din expunerea lui Richie urma să dis- 
cute tocmai despre aceasta. 


Biotehnologia se întîlnește 
cu o tehnică străveche 


Dar deși rezultatele înregistrate cu geshe erau foarte inte- 
resante, a subliniat Richie, datele proveneau de la o singură 

persoană — și încă una foarte puţin obișnuită. Ar putea fi oare 
observate schimbări asemănătoare în activitatea cerebrală şi 
la oamenii obişnuiţi? Pentru a răspunde la această întrebare, 
el şi colegii săi au hotărît să examineze angajaţii unei corpo- 
raţii din domeniul biotehnologiei€. 

Din cauza presiunilor enorme ale competiției actuale din 
industria biotehnologiei pentru dezvoltarea și comercializa- 
rea unor produse noi, a spus Davidson, „angajaţii acestor cor- 
poraţii trebuie să lucreze adesea cu termene-limită foarte 
strînse. Chiar și în cele mai bune condiții de lucru, ei relatea- 
ză că trec printr-un stres enorm. Ca urmare, am simţit că aceş- 
tia ar trebui să fie subiecţii experimentului nostru şi că astfel 
am putea să-i şi ajutăm.“ 

Richie a apelat la colaborarea lui Jon Kabat-Zinn, de la 
Universitatea din Massachusetts. El a explicat: „În Occident, 
Jon era probabil persoana cea mai experimentată în ce priveş- 
te folosirea meditaţiei contemplative ca practică seculară și 
predase astfel de tehnici multor categorii diferite de oameni. 
Jon era foarte entuziast în privința acestei colaborări; a acceptat 
să zboare cu avionul din Massachusetts la Madison, Wiscon- 
sin, în fiecare săptămînă, timp de zece săptămîni la rînd, pen- 
tru a coordona el însuși antrenamentele. 

Participanţii au fost recrutaţi în luna iulie, cînd le-am ce- 
rut angajaţilor companiei să se înscrie pe o listă, în cazul în 
care erau interesaţi să înveţe tehnica meditaţiei. Înainte de a 
începe activitatea propriu-zisă cu grupurile de meditație, toți 
participanții au venit la universitate şi am făcut pentru fieca- 
re în parte cîte o EEG. Le-am măsurat de asemenea şi funcți- 
ile altor sisteme din organism. După ce examinările s-au în- 
cheiat, adică în luna septembrie, participanţii au fost înscrişi 
aleatoriu fie în grupul de meditație, fie într-un grup pe care 
l-am numit «grupul de control, alcătuit din lista de așteptare», 
acestora din urmă spunîndu-le că nu mai aveam locuri pentru 
ei şi că urmau să se alăture mai tîrziu grupului de meditație.“ 

Dalai Lama dorea o lămurire: „Le-aţi spus asta pentru că 
nu mai era loc sau a fost ceva deliberat?“ 

„A fost ceva deliberat“, a explicat Davidson, „astfel încît 
să putem avea un grup care să constituie un eşantion de con- 
trol — indivizi care proveneau din aceeaşi corporație, erau 
supuşi aceloraşi condiţii de stres și aveau acelaşi interes pen- 
tru meditație. Cele două grupuri erau identice. Cînd am făcut 
examinările preliminare, nici noi nu ştiam care dintre angajaţi 
va intra în grupul de meditaţie și care în grupul de control. 

Apoi, cei din grupul de meditaţie au urmat antrenamentul 
standard pe care îl oferă Jon Kabat-Zinn. Acesta constă din- 
tr-o şedinţă pe săptămînă, de două pînă la trei ore, timp de opt 
săptămîni, plus o şedinţă de meditaţie solitară de o zi”. Am 
obținut de la preşedintele corporației permisiunea ca angaja- 
ţii să poată lipsi de la slujbă pentru a participa la şedinţe.“ 

Dalai Lama a zîmbit larg cînd a auzit acest lucru — se 
pare că era de acord cu această politică a companiei. 

„Am amenajat o cameră foarte drăguță din sediul compa- 
niei drept cameră de meditaţie. După şase săptămîni, a avut 
loc o şedinţă de meditaţie solitară de o zi. În plus, fiecărui 
participant i s-a cerut să practice meditaţia timp de 45 de mi- 
nute pe zi. La sfîrşitul fiecărei zile, fiecare participant com- 
pleta un mic chestionar, în care spunea cît de mult a exersat 
în acea zi. Acestea nu i-au fost înmînate lui Jon Kabat-Zinn 
decît la sfîrşitul antrenamentului, și au fost păstrate pentru 
examinări ulterioare. Pregătirea s-a încheiat pe la mijlocul lui 
noiembrie; am aranjat în aşa fel încît antrenamentul să se des- 
făşoare toamna, pentru că la sfîrşitul acestuia fiecare partici- 
pant, fie din grupul de meditaţie, fie din grupul de aşteptare, 
urma să primească cîte un vaccin contra gripei.“ 

Vaccinurile erau unele obișnuite împotriva gripei, care se 
fac în fiecare sezon. „În ce scop au fost făcute?“, a întrebat 
Dalai Lama. 

Davidson a explicat: „Dacă prelevăm probe de sînge la 
anumite intervale după vaccinare, putem avea o evaluare can- 

titativă a funcţionării sistemului imunitar al subiecţilor. În 
acest fel, puteam afla dacă meditaţia a avut vreun efect asu- 
pra sistemului imunitar. 

Există o anecdotă interesantă, care nu este oficială, dar 
care are legătură cu acest caz. Cînd Statele Unite au trimis 
trupe în Golf pentru operaţiunea Furtună în Deșert, înainte de 
a pleca în misiune, toți soldaţii au fost vaccinati împotriva he- 
patitei C. S-a dovedit că un mare procent din rîndul soldaţilor 
nu au avut seroconversie ca reacție la vaccin. Adică, în cazul 
lor, vaccinul nu a funcţionat. S-a presupus că stresul provocat 
de gîndul că vor merge la război a interferat cu sistemul lor 
imunitar şi aceasta a făcut ca ei să nu aibă reacția imunitară 
normală la vaccin. Mai există însă un studiu publicat de cu- 
rînd, care arată că acei membri ai unei familii care au grijă de 
bolnavi de Alzheimer prezintă o reacţie foarte slabă la vacci- 
nul împotriva gripei. Aşa că astăzi ştim că stresul poate să 
aibă un impact foarte mare asupra acestor reacţii imunitare.“ 

Davidson ştia şi din propriile sale cercetări că o activitate 
pronunţată în aria prefrontală stîngă indică faptul că sistemul 
imunitar al persoanei respective va reacționa mai bine la vac- 
cinul împotriva gripei, producînd mai mulți anticorpi împotri- 
va bolii. Dar în acest experiment voia să meargă și mai depar- 
te și să vadă care este efectul meditaţiei contemplative. 

„Scopul acestui experiment a fost acela de a vedea dacă 
meditaţia, ca antidot la stres, poate avea un efect benefic asu- 
pra sistemului imunitar. Această întrebare nu fusese pusă 
niciodată într-un astfel de context. La sfîrşitul experimentu- 
lui, participanţii au fost vaccinați împotriva gripei. Apoi au 
fost aduşi iarăşi în laborator şi le-am făcut încă o EEG pentru 
a le măsura activitatea cerebrală. Am repetat apoi măsurători- 
le la un interval de patru luni. Subiectii din grupul de control 
au fost supuşi acelorași examinări; singura diferenţă era aceea 
că ei nu urmaseră încă antrenamentul de meditaţie, ci l-au în- 
ceput abia după încheierea măsurătorilor. 

Aş vrea să vă relatez patru descoperiri şi o observaţie im- 
portantă care au ieşit la iveală în urma acestui studiu. Prima 
descoperire a fost, așa cum probabil vă aşteptaţi, aceea că 
participanții la grupul de meditaţie au relatat că gradul lor de 
anxietate a scăzut. Prin comparație cu subiecţii din grupul de 
control, emoţiile lor negative s-au redus şi au sporit cele po- 
zitive. Noi ne aşteptam deja ca acest lucru să se întîmple și 
acest rezultat a fost pus în evidenţă şi de alte studii, așa că nu 
a fost o surpriză. Ceea ce ne interesa însă în mod special era 
să vedem dacă ni se va confirma predicția cu privire la schim- 
barea activității cerebrale. 

Atunci cînd participanții au fost testați pentru prima dată, 
între iulie şi septembrie, înainte de a-i împărţi în cele două 
grupuri, nu exista nici o diferență statistică la nivelul EEG 
privind activitatea din partea frontală stîngă a creierului, aso- 
ciată cu emoţiile pozitive. Însă la cea de-a treia serie de teste, 
la patru luni după încheierea antrenamentului, la membrii 
grupului de meditaţie s-a înregistrat o creştere semnificativă 
a nivelului de activare în aria frontală stîngă, în raport cu re- 
zultatele anterioare începerii antrenamentului.“ 

Cu cît activitatea în aria prefrontală stîngă era mai inten- 
să, cu atît subiecţii resimţeau în viața de zi cu zi mai multe 
emoţii pozitive în urma antrenamentului, potrivit relatărilor 
lor. În schimb, a adăugat Davidson, grupul de control a luat-o 
în direcţia opusă. „Starea lor se înrăutățea. Una dintre inter- 
pretări spune că acest lucru s-a întîmplat deoarece noi le-am 
promis că vor participa la antrenamentul de meditaţie, iar în- 
tre timp i-am supus unor teste foarte complicate, lucru care 
i-a făcut să se înfurie pe noi (şi pe bună dreptate). Însă în cele 
din urmă au participat şi ei la antrenament. 

Iată însă care este descoperirea care ne-a entuziasmat cel 
mai tare, pentru că este foarte neobișnuită. Nu s-a mai de- 
monstrat niciodată pînă acum. Am descoperit că subiecții din 
grupul de meditaţie au avut o reacție imunitară mai puternică 

la vaccinul împotriva gripei — imunitatea lor crescuse prin 
comparaţie cu cei din grupul de control. Acesta era reversul 
efectului stresului asupra reacției la vaccin și arăta că medita- 
ţia poate spori semnificativ eficiența vaccinului. Alte studii 
au arătat că acest rezultat se corelează cu o probabilitate mult 
mai scăzută de a contracta boala, la intrarea în contact cu 
virusul.“ 

În cercetările anterioare, Richie descoperise faptul că indi- 
vizii care au o activitate cerebrală sporită în aria frontală stîn- 
pă, asociată cu emotiile pozitive, au în acelaşi timp şi o acti- 
vitate mai robustă la nivelul unora dintre functiile sistemului 
imunitar. Aceste descoperiri timpurii l-au condus pe Richie la 
ipoteza că cu cît dispozițiile emotionale ale unei persoane sînt 


- mai pozitive, cu atît mai mare şi mai eficientă este abilitatea 


sistemului său imunitar de a produce anticorpi ca reacţie la 
vaccinul împotriva gripei. Membrii grupului care au practicat 
meditaţia contemplativă au avut o reacţie mai accentuată la 
vaccinul împotriva gripei și — lucrul cel mai interesant — cu 
cît activitatea în partea stîngă a creierului unei persoane este 
mai pronunțată, cu atît reacția organismului său la vaccinul 
împotriva gripei este mai mare. 

Dalai Lama a fost foarte interesat de descoperirile lui Ri- 
chie cu privire la reacţiile sistemului imunitar. El credea că 
acestea se coroborau cu propriile sale convingeri, potrivit 
cărora emoții precum mînia sau stresul sînt dăunătoare pentru 
organismul omenesc. Pe de altă parte, liniștea sufletească și o 
atitudine plină de compasiune oferă o forţă pozitivă, compen- 
satorie. Şi de data aceasta era vorba de date științifice: fără să 
vorbească de religie, Dumnezeu sau nirvana, aceste date ofe- 
reau o bază solidă pentru afirmaţia că există un set de emoţii 
dăunătoare şi unul de emoţii benefice. Toate acestea repre- 
zentau, aşa cum mai spusese în decursul întîlnirilor anterioa- 
re, un arsenal proaspăt pentru promovarea eticii sale seculare. 

Puţină nedumerire 


Richie a concluzionat, spunînd că, deşi a fost foarte entu- 
ziasmat de aceste descoperiri, şi-a păstrat totuși prudenta, 
considerîndu-le doar rezultate preliminare, pentru că prove- 
neau de la un eșantion mic de subiecţi?. A spus că spera să 
poată repeta experimentul, folosind măsurători realizate prin 
RMN, şi nu cu EEG; RMN ar permite o sondare mai adîncă 
în creier, astfel încît să se poată privi direct nucleul amigda- 
lian. De vreme ce EEG reflecta o activitate în aria prefronta- 
lă stîngă, putea să se deducă de aici faptul că la nivelul 
amigdalei avea loc o scădere a activităţii în urma meditației 
contemplative; iar RMN-ul putea să confirme această deducție. 

Apoi Richie a vorbit despre unele rezultate care l-au nedu- 
merit puţin. „La sfîrşitul fiecărei zile, aşa cum am menţionat, 
le-am cerut oamenilor să completeze un mic chestionar pen- 
tru a afla cît de mult au exersat în acea zi. Credeam că subiec- 
tii ne oferă răspunsuri sincere, pentru că unii mărturiseau în 
chestionar că nu au exersat niciodată în afara şedinţelor de 
antrenament. Apoi am vrut să vedem dacă există corelaţii în- 
tre schimbările din sistemul imunitar şi schimbările din acti- 
vitatea cerebrală și intensitatea exerciţiilor efectuate. Am des- 
coperit că nu exista nici o corelaţie. Zero.“ 

Dalai Lama a glumit, spunînd: „Poate că le era mai bine 
pentru simplul motiv că nu mai mergeau la slujbă.“ 

Richie a continuat: „Sfinţia Voastră, una dintre posibilită- 
tile pe care le-am luat în considerare a fost aceea că subiecții 
din grupul de meditaţie practicau spontan meditaţia, în timpul 
zilei, în viaţa de zi cu zi. Cînd apărea un eveniment stresant, 
începeau să-şi controleze respiraţia sau deveneau atenţi la 
senzațiile din propriul corp, aşa cum fuseseră învăţaţi la şe- 
dintele de meditaţie.“ 

Dalai Lama a fost de acord cu teoria lui Richie: „Dacă li 
s-a predat meditaţia contemplativă, aceasta poate fi exersată 
şi în timpul activităţilor zilnice.“ 

Dar mai există şi o altă explicaţie la această situaţie. În 
esență, Davidson a descoperit că, pentru aceşti începători în 
practica meditației, simplul fapt de a participa la opt şedinţe 
— care cuprindeau între 30 şi 45 de minute de meditaţie — 
plus opt ore de meditaţie în timpul ultimei zile de antrena- 
ment era suficient pentru a produce efectele înregistrate în 
privinţa dispoziţiei emoţionale, a activităţii cerebrale şi a re- 
acţiei imunitare. Laolaltă, toate şedinţele de meditaţie însu- 
mau minim 14 de ore de meditaţie pentru fiecare subiect. Ne- 
dumerirea provenea din aceea că timpul suplimentar petrecut 
în meditaţie de unii dintre practicanți nu părea să fi sporit in- 
fluenţele benefice. Cu alte cuvinte, nu exista o reacție-la-doză 
lineară, ca atunci cînd, de exemplu, cu cît un pacient ia mai 
multe medicamente, cu atît îşi revine mai repede. 

Totuşi, rezultatele obţinute de Richie sînt asemănătoare 
celor obținute de studiile asupra corelațiilor dintre exercițiile 
fizice și bolile de inimă la persoanele sedentare. În cazul su- 
biecţilor care nu au făcut niciodată exerciţii fizice, cel mai 
mare beneficiu iniţial în ce priveşte starea de sănătate se pro- 
duce atunci cînd ei trec de la o viață sedentară — lipsită com- 
plet de exerciții fizice — la un program de două sau trei ore 
de exercițiu fizic pe săptămînă; acesta este punctul declanşa- 
tor. Dacă la programul acesta se mai adaugă trei ore de exer- 
ciții pe săptămînă, beneficiile sînt relativ mai reduse în pri- 
vința stării de sănătate. Așadar, o altă posibilitate era aceea ca 
respectivele 14 ore de meditaţie, numărul minim de ore de 
exerciții pentru cei care participau la şedinţele conduse de 
Kabat-Zinn, să reprezinte un punct declanșator pentru rezul- 
tatele benefice înregistrate în cursul experimentului lui Da- 
vidson. 

Dar oricare ar fi explicaţia, Richie a conchis: „Aceste re- 
zultate au fost foarte încurajatoare, Sfinția Voastră, și sîntem 
animați de forță şi de zel pentru continuarea cercetărilor“ — 
o referire şireată la discuţia anterioară despre emoţiile bune 
din perspectiva psihologiei budiste. „Sperăm ca pe viitor să 

continuăm acest gen de colaborare, în care să aplicăm unele 
dintre ideile fundamentale ale budismului şi să examinăm 
efectele lor pe termen lung, pe măsură ce ne transformă cre- 
ierul şi corpul, ajutîndu-ne să devenim mai fericiţi și, poate, 
mai sănătoși.“ 

„Minunat!“, a exclamat Dalai Lama. 


Încercarea de a înțelege stările minții 


Pînă în această ultimă oră a întîlnirii noastre, masa din fața 
vorbitorilor se umpluse cu rămășițele săptămînii de discuţii: 
cărţi şi caiete, piesele dezasamblate ale mulajului de plastic, 
agende electronice și aparate de fotografiat, echipament vi- 
deo, sticle de apă... 

Am deschis ultima rundă a discuţiilor noastre întrebîndu-l 
pe Dalai Lama: „Din perspectiva prezentărilor făcute aici, 
există o direcţie de cercetare care vi se pare mai utilă?“ 

După o pauză lungă, Dalai Lama a început prin a pune mai 
întâi în legătură expunerea anterioară a lui Richie despre emo- 
tiile distructive cu ultimele descoperiri pe care ni le prezenta- 
se. „Cînd Richie a vorbit despre tipurile de antidoturi care ar 
putea fi folosite pentru a combate emoţiile negative, am cre- 
zut că termenul de «antidot» era deja un termen valorizator, 
evaluativ. Ar fi posibil să plasăm discuţia despre aceste lu- 
cruri ce ne preocupă într-un cadru care să ne permită să ve- 
dem care stări se opun între ele sau se pot combate unele pe 
altele, într-o manieră asemănătoare cu cea în care vorbim despre 
relația dintre cortexul prefrontal stîng şi nucleul amigdalian. 

Să luăm un exemplu, cel al unei dispoziţii emoţionale scă- 
zute sau apatice. Nu poţi generaliza, spunînd că orice dispo- 
ziţie emoțională scăzută este una negativă sau distructivă, 
pentru că totul depinde de circumstanţe. Dacă un individ este 
foarte arogant, avînd un respect de sine exacerbant, în acest 
moment scăderea acestei stări mintale ar fi un lucru bun. Pe 
de altă parte, dacă uneori cineva are un respect de sine foarte 

scăzut sau poate are o stare de depresie, în acel moment o dis- 
poziţia emoțională scăzută nu ar fi de folos. Deci nu poţi ge- 
neraliza, spunînd că este fie într-un fel, fie în altul; ci trebuie 
să ţii seama de context. 

În mod asemănător, poţi încerca să evaluezi diferitele ti- 
puri de stări emoţionale în funcție de context sau în raport cu 
stările care le sînt diametral opuse. Dacă facem o analogie cu 
chimia, e ca și cum ai identifica un acid sau o bază. Nici unul 
nu este pozitiv sau negativ, ci sînt doar incompatibile şi se vor 
neutraliza reciproc.“ 

Apoi Dalai Lama a trecut la un subiect foarte diferit. „Un 
alt aspect interesant este acela că, în timpul viselor, facultăți- 
le senzoriale sînt de regulă adormite și nu poţi auzi sau vedea. 
Şi totuşi, dacă cineva visează şi dintr-o dată strigi la el, te va 
auzi. Se va trezi. Aceasta pare să implice faptul că nivelul de 
suprafață al facultăţilor senzoriale este adormit, dar trebuie să 
existe un nivel mai subtil al stării de conștienţă, care îți per- 
mite să te trezești atunci cînd cineva strigă la tine. Ar fi inte- 
resant de cercetat în această direcție.“ 

Apoi a întrebat: „Atunci cînd vedem anumite imagini în 
timpul viselor, ce parte a creierului este activată şi care ar fi 
corelaţia cu discuţia anterioară, despre distincția dintre ariile 
din creier asociate cu realitatea perceptivă propriu-zisă şi cele 
asociate cu cogniţia conceptuală mintală?“ 

Richie i-a răspuns: „Ariile din creier care răspund de per- 
cepţia vizuală sînt aceleaşi arii care se activează și în timpul 
viselor, În plus, Alan Hobson și colegii săi de la Facultatea de 
Medicină de la Harvard au studiat cu atenţie conţinutul emo- 
tional al viselor şi s-a dovedit că, la oamenii obișnuiți, apro- 
ximativ două treimi din vise au drept conținut emoţional pre- 
dominant anxietatea. Studii foarte recente au arătat că în 
timpul viselor, nucleul amigdalian, care este asociat cu anu- 
mite tipuri de emoţii negative, este foarte activ, iar la nivelul 
lobului frontal se înregistrează o activitate foarte scăzută. 
Aşadar, în aceste stări naturale există un echilibru dinamic în- 

tre aceste două arii — cînd activitatea nucleului amigdalian 
se intensifică, scade activitatea prefrontală.“ Cu alte cuvinte, 
activitatea excesivă a amigdalei, necontrolată de aria fronta- 
lă, joacă un rol important în declanșarea realității emoționale 
a subconștientului, aşa cum apare în vise. 

Dalai Lama a întrebat: „Dacă în timpul viselor individul 
resimte bunăvoința iubitoare sau compasiunea sau chiar cul- 
tivă aceste stări, ar corespunde această situaţie unei activări în 
cortexul frontal?“ 

„Este o întrebare interesantă“, a răspuns Richie. „Noi am 
publicat de curînd un studiu în care arătam că oamenii care au 
multe emoții pozitive în starea de veghe manifestă același ti- 
par al activităţii la nivelul lobului frontal stîng și în timpul vi- 
„_selor. Par să aibă mai multe emoţii pozitive şi în timpul vise- 
lor — şi o treime din ei nu au vise de anxietate.“10 

„Așadar“, a comentat Dalai Lama, „faptul de a avea o 
minte plină de bunătate îţi aduce beneficii nu numai în starea 
de veghe, ci şi în timpul somnului.“ 

El se referea la ştiinţa clasică budistă cu privire la benefi- 
ciile virtuţii, care susține că dacă înainte de a adormi ai o sta- 
re pozitivă a minţii, aceasta va continua şi în timpul somnu- 
lui. Textele budiste mai fac referire şi la visele bune, care sînt 
una dintre consecințele cultivării emoţiilor pozitive cum ar fi 
bunăvoința iubitoare şi compasiunea. 

„Aşa este“, a recunoscut Richie. „Există o corelaţie foarte 
puternică între emoţiile din starea de veghe și cele din vise.“ 

Owen a adus o lămurire. „Ar fi greşit să lăsăm impresia că 
o treime din oameni au vise pozitive. Ideea este că aproxima- 
tiv două treimi din vise sînt negative. Unii oameni au o încli- 
nație către vise pozitive, dar foarte rar găseşti o persoană care 
să aibă în mod sistematic vise pozitive. O altă trăsătură inte- 
resantă a viselor este aceea că emoţiile din vise tind să se de- 
terioreze. Pornești cu un vis neutru; apoi acesta se trasformă 
treptat într-un vis urît şi, de regulă, lucrurile nu se îmbunătă- 
tesc. Îmi amintesc că am avut odată un vis în care erau impli- 

cate niște episoade cu Marilyn Monroe care promiteau să de- 
vină foarte interesante.“ (La aceasta, Dalai Lama a întrebat: 
„Cine e Marilyn Monroe?) Owen a continuat: „M-am trezit 
din vis şi apoi am vrut să adorm la loc pentru a continua sce- 
nariul din vis. N-am reușit.“ 

Matthieu a adus în discuţie un alt punct de vedere. „Din 
relatările maeștrilor şi eremiţilor din trecut, se pare că există 
o mulțime de exemple de practicanți care au dezvoltat o abi- 
litate de a fi conştienţi în timpul viselor şi de a transforma în 
mod voit natura propriilor vise: un vis începe în mod drama- 
tic și apar elemente negative, pentru ca apoi, dintr-o dată, 
acest curs al acţiunii să se risipească şi visul să se dezvolte în- 
tr-un mod pozitiv.“ Această capacitate de a influența pozitiv 
visele este într-adevăr un obiectiv important în yoga viselor 
sau practica visării lucide". 


Mînie fără iluzie 

În calitatea sa de coordonator filozofic al întîlnirii, Alan 
Wallace ne-a readus la tema principală a discuţiei, emoțiile 
distructive, şi a trasat un contrast foarte puternic între poziția 
budismului şi cea a ştiinţei. „Am pornit de la semnalarea unei 
diferenţe fundamentale şi foarte importante între viziunea bu- 
distă şi concluzia științei occidentale, potrivit căreia toate 
emoțiile noastre îndeplinesc un anumit rol. Pentru ştiinţă, toa- 
te emoţiile sînt acceptabile — nu vrem, de fapt, să scăpăm de 
mînie sau de vreuna din așa-numitele emoţii distructive, ci 
doar să găsim măsura și circumstanţele potrivite pentru ele. 
În budism însă, lucrurile sînt foarte diferite: vrem să smulgem 
din rădăcini toate perturbările mintale, astfel încît să nu mai 
revină niciodată. Ideea este că, în principiu, acestea nu sînt 
niciodată potrivite şi chiar şi în cantități foarte mici, ele tot 
sînt echivalente cu o boală sau o otravă.“ 

Apoi a continuat scoţind în evidență diferențele dintre vi- 
ziunea budistă şi cea occidentală cu privire la starea de nor- 

malitate; pentru Occident, normalitatea este un scop, pe cîtă 
vreme pentru budism este doar un punct de plecare. 

„În viziunea occidentală, este suficient să fii normal. Din 
perspectivă budistă, a fi normal înseamnă doar că acum eşti 
gata să practici Dharma; acum eşti capabil să înţelegi că ne 
scăldăm cu toţii într-un ocean de suferință, pentru că minţile 
nostre sînt tulburate, pentru că oamenii obișnuiți sînt în mare 
măsură supuşi perturbărilor mintale. 

Așadar, pare să existe o diferență foarte mare pînă cînd 
treci la o examinare mai atentă. În special din expunerea lui 
Paul Ekman, ies în evidenţă doi factori importanţi. În primul 
rînd, atunci cînd apare mînia, aceasta ne influențează percep- 
ţia şi cogniţia şi există o perioadă refractară, în care nici mă- 
car nu ai acces la propria inteligență. În mod similar, în bu- 
dism, mînia este, prin definiţie, o stare mintală perturbatoare, 
care derivă din iluzie şi distorsionează întotdeauna percepe- 
rea realității. Dacă există ceva care seamănă cu mînia, dar 
care nu apare din iluzie şi care nu distorsionează percepția re- 
alițăţii, aceasta nu se numeşte mînie. 

Jar acest aspect ridică o întrebare foarte interesantă pentru 
cercetare, despre care am discutat cu Richie — dacă este po- 
sibil să apară o emoție care să semene foarte mult cu mînia, 
dar a cărei perioadă refractară să fie foarte mică sau chiar ine- 
xistentă și care să influenţeze foarte puțin sau chiar deloc per- 
cepția și cogniţia.“ 

Vorbind despre un nivel foarte înalt de realizare spirituală, 
Alan a spus: „Poţi să simţi o energie foarte mare atunci cînd 
asiști la o nedeptate, dar aceasta ar avea din ce în ce mai pu- 
tin de-a face cu o perturbare mintală. Prin urmare, întrebarea 
este următoarea: dacă mînia poate fi constructivă, nu ar fi ea 
cu atît mai constructivă, cu cît ar fi mai puțin iluzorie?“ 

Dalai Lama a atras atenţia asupra unei alte distincţii im- 
portante: „Dorinţa şi antipatia nu sînt prin ele însele pertur- 
bări mintale. Dacă cineva detestă varza de Bruxelles, aceasta 
nu este o perturbare mintală, dacă nu este combinată cu ata- 

șamentul. Tot așa, în cazul mîniei, simpla apariție a unei dis- 
poziţii mintale mai dure sau mai aspre — ca în expresia «dra- 
goste cu sila», o stare mintală impusă sau o emoție — nu im- 
plică în mod necesar apariția perturbării mintale a mîniei, 
care este, prin definiție, iluzorie.“ 


O mânie constructivă 


Paul încerca să intervină în discuţie de ceva vreme. „Aţi 
ridicat aici două chestiuni diferite, ambele complexe și inte- 
resante. Prima se referă la întrebarea dacă într-un episod de 
mînie constructivă, sau orice altă emoție, individul este în- 
tr-adevăr influenţat în timpul perioadei refractare. Aș dori să 
fac două observaţii. În primul rînd, dacă este o mânie con- 
structivă, perioada refractară este scurtă şi sîntem mai în mă- 
sură să reacționăm la schimbările circumstanțelor care au 
provocat apariţia mîniei. În al doilea rînd, termenul «influen- 
tat» nu este potrivit în acest context. Ar trebui să folosim mai 
degrabă termenul de concentrat. În astfel de situaţii, individul 
are o perspectivă mai îngustă, dar și mai concentrată. Atenţia 
sa se concentrează asupra evenimentului care a provocat mi- 
nia și asupra reacției la acesta. 

Atunci cînd perioada refractară este mai lungă, nu mai 
este vorba doar de o îngustare a perspectivei, ci şi de o influ- 
ențare. Adică sînte luate în considerare, aș spune eu, lucruri 
care nu au neapărat legătură cu situaţia. Să luăm exemplul 
meu cu telefonul soţiei, care cred că nu ar fi deloc încîntată să 
ştie că vorbesc atît de mult despre ea în absenţa ei. Faptul că 
în acea situație am luat în considerare și relația cu mama mea 
(o relaţie proastă, în care nu am fost niciodată în stare să-mi 
manifest mînia față de ea) a însemnat că eu nu reacţionam 
doar la ceea ce făcuse sau nu făcuse soția mea. Ci reacţia mea 
era influențată şi de alți factori, iar perioada refractară a fost, 
în consecinţă, mai lungă. 

Lucrul minunat în legătură cu emoţiile este acela că ele te 
fac să te concentrezi, te pun în mișcare. Și eşti liber să reac- 
ționezi la ceea ce se petrece după aceea. De aceea joacă ele 
un rol de adaptare. Cînd nu îndeplinesc acest rol, ai o perioa- 
dă refractară mai lungă şi reacţionezi la lucruri care nu sînt, 
de fapt, prezente. Eu cred că există factori care pot fi de aju- 
tor. Dacă eşti copleşit de alte griji, care continuă să te preocu- 
pe în acea situaţie, poţi să afli care sînt aceste griji. Deoarece 
vrei să te eliberezi de ele pentru a putea reacţiona la situația 
de față, fără să fii influențat.“ 

Richie a luat cuvîntul: „Aş vrea să comentez puţin pe mar- 
ginea a două elemente care au legătură cu ideea influențelor. 
Așa cum ați putut observa în imaginile creierului pe care 
le-am prezentat miercuri, ariile nucleului amigdalian și hipo- 
campului sînt apropiate una de alta. Nucleul amigdalian este 
asociat cu emoțiile negative, hipocampul, cu aspecte ale me- 
moriei. Nu este deloc întîmplător faptul că creierul nostru a 
fost constituit în aşa fel încît aceste două structuri să fie înve- 
cinate, avînd foarte multe conexiuni între ele. 

Cînd vedem un obiect care ne provoacă o emoție, aproape 
invariabil acesta declanşează şi amintiri asociate. Cînd Paul a 
început să se gîndească la relația cu mama sa, nucleul amig- 
dalian şi hipocampul conversau între ele. Aşadar, este adevă- 
rat că în majoritatea cazurilor are loc o adăugare sau o colo- 
rare — nu trebuie neapărat să folosim cuvîntul «influență» 
—, aplicată de emoţiile noastre propriilor percepții şi care 
provine din aceste alte zone ale creierului.“ 

Cu o mină satisfăcută, Paul a observat: „În decursul aces- 
tei săptămîni, am avut în mod repetat senzaţia pe care o am 
atunci cînd îl citesc pe Darwin: de fiecare dată cînd îmi vine 
vreo idee, îmi dau seama că Darwin s-a gîndit la asta înaintea 
mea. Am avut ocazia să observ aici clarificarea şi confirma- 
rea multora dintre ideile mele. Acesta este un lucru care m-a 
încîntat în mod deosebit în cadrul acestor discuţii.“ 

O furie plină de compasiune 


„Cred că Alan a adus o provocare extrem de importantă 
pentru știința occidentală care se ocupă cu studiul emoțiilor“, 
a intervenit Richie. „Nu cred că știința s-a preocupat pînă 
acum de ideea că emoţiile negative ar putea conţine mai mul- 
te elemente bune, care să fie păstrate. În cazul mâniei, de 
exemplu, ar putea exista un fel de furie plină de compasiune, 
o compasiune foarte puternică, care păstrează unele dintre 
trăsăturile mîniei, dar nu are componenta distorsionantă sau 


ituzorie.“ Dalai Lama a dat din cap în semn de aprobare, în 


timp ce Richie a adăugat: „În studiul cogniţiei, oamenii de ști- 
inţă au început să deconstruiască astăzi anumite procese cog- 
nitive. Nu ne mai raportăm la atenţie, memorie sau învăţare 
ca la un singur construct unitar. Fiecare dintre acestea are mai 
multe forme şi mai multe subtipuri diferite. La fel stau lucru- 
rile și în cazul emoţiilor de genul mîniei, care are o multitu- 
dine de forme: anumite forme pot fi separate de trăsăturile 
care aduc cu ele componenta iluzorie sau distorsionantă. 
Acest lucru nu a fost încă studiat, însă una dintre consecinte- 
le acestei întîlniri, pentru mine, constă în provocarea de a în- 
cerca să văd cum ar putea funcționa un astfel de proces la ni- 
velul creierului.“ 

Matthieu a făcut o analogie: „Este la fel ca atunci cînd pri- 
vim un zid de departe. Pare foarte neted de la distanţă, dar 
cînd te apropii, vezi că este plin de găuri şi denivelări. Tot așa, 
la o cercetare mai atentă, putem distinge mai multe tipuri de 
atașament. Evident, atașamentul — dorința sau obsesia — 
este unul dintre cei mai distructivi şi mai negativi factori min- 
tali. Dar în cadrul atașamentului, poţi găsi şi elemente de tan- 
dreţe sau altruism, după cum se pot face distincții şi în cazul 
mâniei. 

De asemenea, atunci cînd spunem că mînia trebuie elimi- 
nată în întregime, cred că ar trebui să facem o distincţie între 
mânia ca emoție şi mînia ca rezultat al înlănțuirii gîndurilor. 
Este o distincţie foarte importantă, pentru că fixează diferen- 

ta între o persoană antrenată şi una neantrenată. Lucrul despre 
care spunem că trebuie eliminat în întregime este forma obiș- 
nuită a mîniei, care, în majoritatea cazurilor, este percepută 
drept animozitate, mai puţin atunci cînd trebuie să acționăm 
foarte energic pentru a opri pe cineva să cadă de pe o stîncă, 
de pildă. De regulă, ceea ce numim mânie este o formă de ani- 
mozitate faţă de cineva. 

Noi spunem că în primul stadiu de pregătire în tehnica me- 
ditaţiei, mînia va apărea în același fel ca şi pînă atunci, însă 
ceea ce se întîmplă după aceea stabilește diferența fundamen- 
tală — dacă sîntem aserviţi de mînie sau dacă putem să o lă- 
săm să treacă după o clipă sau două de la apariţie, fără nici o 
consecinţă. Sigur că, în final, atunci cînd atingem starea lui 
Buddha, mânia nu mai are nici un motiv să apară. Aceasta este 
cea de-a treia etapă. Am menţionat în treacăt că în momentul 
în care apare mînia ca atare, în natura sa proprie, ea nu este în 
mod intrinsec şi fundamental negativă. Ne-am referit în aces 
sens la aspectul clarităţii. În același fel, dacă putem să nu ne 
lăsăm purtaţi de dorinţă, ci să o înţelegem în adevărata ei na- 
tură, şi acesta este un moment de beatitudine. Chiar și în con- 
fuzie apare un aspect al eliberării de concepte. Nici una din- 
tre aceste stări nu are proprietatea intrinsecă de a fi negativă 
sau pozitivă. Totul depinde de faptul de a fi sau nu aserviţi de 
emoții.“ 

Paul a răspuns: „Dacă nu ar exista nici o amintire a mâniei, 
nu am învăța niciodată nimic despre experiența mâniei, însă 
unele dintre lucrurile pe care le învăţăm și le aplicăm nu se 
potrivesc, iar atunci se înregistrează o perioadă refractară mai 
lungă. Dar noi am deprins în același timp şi moduri corecte 
de a reacţiona atunci cînd sîntem mînioşi. Cred că ceea ce ne 
învaţă natura nu este neapărat impulsul de a ataca acea per- 
soană, ci dimpotrivă, de a depăşi obstacolul. Numai că pe mă- 
sură ce creștem și îi observăm pe cei din jur, experiența poa- 
te să ne învețe exact pe dos. Putem învăţa că, atunci cînd 
sîntem mînioşi, nu depăşim obstacolul, ci reacționăm într-o 

manieră violentă faţă de persoana care este cauza obstacolu- 
lui.“ Şi a demonstrat această idee apucîndu-l de umeri şi scu- 
turîndu-l pe Owen. 

Acesta este un element învăţat al mîniei, care devine un 
automatism şi de care trebuie să ne dezvățăm. Există anumi- 
te procese pe care le putem folosi pentru a deveni conștienți 
şi a ne dezvăţa de aceste reacţii automate sau de aceste amin- 
tiri şi percepții. Ele pot să fie atît bune, cît şi rele în raport cu 
noi înşine, dar din perspectiva darwinistă pe care am încercat 
să o susțin, emoţiile nu sînt în mod intrinsec bune sau rele. 
Ele devin astfel în decursul unor experiențe neplăcute. Oare 
aşa este în cazul tuturor? Unii dintre noi intră în viață cu tem- 
peramente care ne fac să ne fie mai uşor să învăţăm lucruri 
dăunătoare şi avem mai mult de luptat cu acestea. Dar sînt to- 
tuşi mult mai optimist acum decît eram în urmă cu o săptămi- 
nă în ce privește concluzia că pînă şi temperamentul poate fi 
privit nu ca un lucru fix, ci mai degrabă ca unul care poate fi 
schimbat. 


În acest moment, timpul nostru a expirat. Aşa că am înce- 
put să fac rezumatul discuţiei. „Cred că acest eveniment a fost 
foarte productiv, cu siguranţă pentru tabăra științifică, şi sper 
că şi pentru dumneavoastră, Sfinţia Voastră, de asemenea.“ 

La aceasta, Dalai Lama şi-a apropiat palmele în semn de 
apreciere. 

„Această discuţie a fost un dar pentru dumneavoastră și o 
experienţă foarte bogată pentru noi. Sînt convins că acest dia- 
log ne-a schimbat pe toţi şi că, la întoarcere, faptul că am pu- 
tut sta de vorbă cu dumneavoastră își va pune amprenta asu- 
pra activităților noastre şi va schimba în bine tot ceea ce vom 
face de acum înainte. Așa că vă mulţumesc din tot sufletul, 
Sfinţia Voastră.“ 

Dalai Lama a spus: „Aş vrea să vă mulțumesc tuturor. Sar- 
cina la care ne-am angajat este una nobilă, care merită toate 
eforturile.“ A adăugat apoi că în toţi aceşti 13 ani în care au 

avut loc întîlnirile organizate de Institutul pentru Minte şi 
Viaţă, acestea au constituit un prilej de învăţare și progres, 
izvorite dintr-o căutare sinceră. 

Apoi a continuat cu o notă de prudenţă: „Unul dintre lu- 
crurile de care trebuie să ţinem tot timpul seama este acela că 
atunci cînd lucrurile merg într-adevăr bine şi avem succes, 
uneori apare pericolul ca obiectivele şi motivaţia celor impli- 
cați să fie pierdute din vedere. De aceea consider că este foar- 
te important să rămînem fideli principiilor puternice și idea- 
ului originar pe care l-am avut cu toţii. Dacă vom continua 
să ne apropiem de obiectivul nostru cu această stare de spirit, 
atunci în viitor vom avea cu atît mai mult succes. 

Expunerile oamenilor de ştiinţă şi ale tuturor participanți- 
lor au scos în evidenţă rigoarea şi detaliile activităţilor în care 
sînteţi angajaţi cu toţii şi acest lucru a fost foarte impresio- 
nant. Și am simtit, de asemenea, că atunci cînd şi-au susținut 
expunerile, vorbitorii nu au transmis doar informaţii, ci și un 
autentic sentiment de umanitate. Apreciez foarte mult acest 
lucru — întreaga atmosferă care s-a creat aici a fost cu totul 
aparte. Acesta este lucrul cel mai important. Dacă vom putea 
păstra sau nu această atmosferă în sufletele noastre de acum 
încolo nu ştiu să vă spun. Dar cel puţin ne-am putut bucura de 
ea cît timp am fost aici cu toţii. Vă mulțumesc foarte mult.“ 

Şi aşa s-a încheiat bogata împletitură a tapiseriei noastre 
intelectuale, acest dialog complicat şi uneori foarte antrenant. 
Impactul său asupra vieţii şi activităţii profesionale ale mul- 
tora dintre participanţi se va dovedi la fel de bogat. 


POSTFAŢĂ 
CĂLĂTORIA CONTINUĂ 


Călătoria noastră la Dharamsala a avut savoarea unui pe- 
lerinaj — fiind nu doar o călătorie care se risipește treptat din 
memorie, pînă cînd singura amintire rămasă este un album de 
fotografii, ci o călătorie care îi transformă, într-un fel sau al- 
tul, pe cei care au luat parte la ea. N-a existat nici o îndoială 
printre noi, cei care am participat, asupra faptului că întîlni- 
rea cu Dalai Lama a fost un eveniment neobișnuit — iar acest 
eveniment avea să lase urme durabile în viaţa şi activitatea 
noastră profesională. Şi, ca orice pelerin, fiecare dintre noi 
s-a întors acasă cu propriile învățăminte, unice. 

Călătoria spre casă trebuia să înceapă cu un drum de patru 
ore cu maşina pînă la aeroportul din Jammu, de unde urma să 
luăm un avion către New Delhi. Drumul cobora în cea mai 
mare parte și ne aşteptam să dureze mult mai puţin decît la 
venire. Dar se părea că orice maşină, camion și chiar ricşă 
merge mai repede decît autobuzul nostru hodorogit, care, chi- 
nuindu-se cu greu să se mențină pe drumurile de munte în- 
guste şi întortocheate, ne-a adus la destinație după opt sau 
nouă ore interminabile. 

Cînd am ajuns la aeroportul din Jammu, discuția noastră 
intelectuală elevată despre emoţiile distructive a lăsat locul 
unei realităţi mult mai austere: în oraș domnea legea martia- 
lă și peste tot erau soldaţi. Cu cîteva zile în urmă, teroriștii 
uciseseră peste 30 de membri ai populaţiei sikh într-un dis- 
trict de la marginea oraşului Srinagar, capitala agitatei pro- 

vincii Kaşmir, aflată în apropiere. Mirosul terorismului — 
mobilizarea emoţiilor distructive în serviciul războiului psi- 
hologic — plutea în aer. La aeroport, am fost surprinși atunci 
cînd soldaţii indieni ne-au scotocit fiecare bagaj în parte şi au 
confiscat toate obiectele ascuțite, chiar şi bateriile. (Nei nu ne 
trecea prin cap că aceasta era o prevestire a măsurilor de si- 
guranță aeriană care urmau să devină o rutină în propriile 
noastre oraşe într-un viitor apropiat.) 

În pofida acestei atmosfere, grupul nostru părea învăluit 
într-un balon de protecție. Paul Ekman a exprimat foarte su- 
gestiv sentimentele care ne animau pe toți, spunînd că în 
urma acestei întîlniri avea de revizuit unele dintre materiale- 
le sale științifice despre zîmbet. Scrisese în trecut că oamenii 
nu pot păstra mult timp pe faţă un zîmbet „Duchenne“ — 
zîmbetul care semnifică bucuria autentică şi face să ne apară 
riduri în jurul ochilor. Dar a observat un ușor zîmbet Duchen- 
ne pe propriul chip pentru perioade lungi de timp în decursul 
acestei săptămîni şi era foarte conştient de sentimentul de bu- 
curie continuă care i-a însoțit zîmbetul. 

De fapt, deşi urăște de regulă întrunirile și încearcă să le 
evite (sau să plece mai devreme) pe cît posibil, Paul şi-a dat 
seama că această întrunire l-a captivat complet. Cele cinci 
zile au trecut ca şi cum ar fi fost una singură, a mărturisit el. 
A fost atît de concentrat, încît timpul a trecut pentru el cu to- 
tul altfel — ceea ce este, de obicei, un indiciu al faptului că 
eşti complet absorbit, în acea stare de captivare plină de en- 
tuziasm. Şi vorbea în numele tuturor. 

Cu siguranţă, fiecare dintre noi a fost profund impresio- 
nat. Însă efectul cel mai tangibil avea să se manifeste într-o 
seamă de proiecte care au luat naștere în săptămînile şi luni- 
le următoare, fiecare dintre ele reflectînd idei şi perspective noi. 


O revizuire a filozofiei 


Unul dintre primele indicii ale acestui impact a venit la 
doar două săptămîni după întrunirea noastră, cînd Owen Fla- 

nagan a susținut o prelegere la Universitatea Boston în cadrul 
seriei de prelegeri John Findley, iar tema prelegerii a fost 
„Emoţiile distructive“. Deşi în cea mai mare parte a săptămi- 
nii el a fost scepticul nostru de serviciu, în prelegerea sa (și 
într-un articol cu acelaşi titlu, publicat ulterior în revista Con- 
sciousness and Emotions, Owen a introdus în discursul filo- 
zofic occidental poziția budismului tibetan cu privire la emo- 
tiile distructive, schițată de Dalai Lama și de alţi vorbitori la 
Dharamsala. 

De pildă, el a comparat supoziţia occidentală de bază, po- 
trivit căreia emoţiile reprezintă un dat natural biologic — adi- 
că nu putem modifica prea mult nici măcar reacţiile emoţio- 
nale dăunătoare — cu teza budismului tibetan, potrivit căreia 
emoţiile distructive pot fi reduse simțitor. „Unii adepţi ai bu- 


dismului tibetan“, cum a spus el, „consideră că este posibil și 


chiar recomandabil să depăşim și chiar să eliminăm“ emoții 
cum ar fi mînia sau ostilitatea, pe care filozofii occidentali le 
consideră naturale şi imuabile. 

Apoi a pus în discuţie ideea că emoţiile distructive servesc 
în mod necesar o funcție vitală, de adaptare în cursul evolu- 
tiei. A atras atenţia asupra faptului că în toate marile tradiții 
religioase și filozofice se recomandă controlarea acestor emo- 
ţii, de la Biblie, Confucius şi Coran pînă la textele budiste — 
ca şi în operele unor filozofi precum Aristotel, Mill, Kant şi 
alții. Owen a reiterat argumentul lui Richard Davidson, acela 
că în ciuda scepticismului unor neurologi cu privire la elasti- 
citatea creierului, există dovezi „abundente care arată că este 
într-adevăr elastic“ şi că, în principiu, putem să exercităm 
acel autocontrol emoţional pe care îl recomandă dintotdeau- 
na tradiţiile religioase. 

Ca o concluzie, Owen a adăugat că a fost plăcut impresio- 
nat de budismul tibetan datorită mesajului pe care acesta ni-l 
adresează tuturor, de a ne „angaja în găsirea unor metode 
pentru «depășirea genotipului.» Noi sîntem într-adevăr ani- 

male, însă nişte animale mai puțin obişnuite, capabile să eli- 
mine, să ajusteze şi să modifice planul pe care l-a avut Mama 
Natură cu noi.“ 

Owen va dezvolta aceste teme în cartea la care lucra şi în 
timp ce se afla la Dharamsala, The Problem of the Soui (Pro- 
blema sufletului), în care încearcă să reconcilieze adevărul 
umanist cu cel științific şi astfel să regăsească un sens chiar și 
în împrejurările în care descoperirile din neurologia cogniti- 
vă modifică drastic concepția pe care o avem despre noi înşi- 
ne ca fiinţe raționale, înzestrate cu liber arbitru sau cu ceva 
asemănător sufletului. El sugerează că budismul, datorită fon- 
dării sale pe o abordare fenomenologică solidă a realității. 
„este aproape singura dintre marile tradiţii etice și metafizice 
care susține o viziune asupra persoanei în strînsă armonie cu 
modul în care ştiinţa ne arată că ar trebui să ne vedem pe noi 
înşine şi locul nostru în lume.“ 


e Owen Flanagan, „Destructive Emotions“ („„Emoţiile dis- 
tructive“), Consciousness and Emotions, 1:2, 2000, pp. 
259-281. 

+ Owen Flanagan, The Problem of the Soul: Two Visions of 
Mind and How to Reconcile Them (Problema sufletului: 
două viziuni asupra minţii și cum le-am putea reconci- 
lia), Basic Books, New York, 2002. 


O provocare pentru psihologie 


Acolo unde se intersectează două sisteme de gîndire, exis- 
tă un mare potenţial pentru ceea ce se cheamă „fertilizare în- 
crucişată“. Aceasta s-a întîmplat şi în cazul întîlnirii dintre 
psihologia budistă și cea occidentală, cu ocazia întrunirii 
noastre, iar fertilitatea acestui schimb între două paradigme 
intelectuale a inspirat un articol — de data aceasta adresat nu 
filozofilor, ci psihologilor. 

În acest articol — menit să scoată în evidență utilitatea 
unui astfel de dialog pentru apariția unor ipoteze noi de cer- 

cetare în psihologie — Alan Wallace și Matthieu Ricard au 
susținut perspectiva budismului, iar Paul Ekman şi Richard 
Davidson, pe cea a psihologiei occidentale. Articolul intitulat 
„Buddhist and Western Perspectives on Well-Being“ (,,Per- 
spectiva budistă și cea occidentală asupra sănătății mintale“‘) 
accentuează provocările modelului budist la adresa presupo- 
ziţiilor fundamentale ale psihologiei cu privire la natura stării 
de sănătate. 

De pildă, budismul postulează posibilitatea unei stări nu- 
mite sukha, „un sentiment profund de serenitate şi de împli- 
nire care provine dintr-o minte extrem de sănătoasă“ — un 
concept care nu are nici un corespondent în limba engleză, 
nici un echivalent direct în psihologie (deşi unii psihologi au 
argumentat recent în favoarea unei „psihologii pozitive“, care 
să cuprindă astfel de concepte). Mai mult, budismul susține 
că abilitatea de a atinge sukha este la îndemâna celor care în- 
cearcă și oferă și un set de metode pentru a ajunge la această 
stare. Acest antrenament începe cu cultivarea emoțiilor pozi- 
tive, care duce apoi la schimbări de durată la nivelul dispozi- 
tiilor emoţionale și, în cele din urmă, la o schimbare a tempe- 
ramentului. 

Această perspectivă constituie o provocare la adresa psi- 
hologiei moderne, pentru că vine cu un model de funcționare 
optimă a individului, superior celui occidental. Articolul re- 
comandă ca psihologii să studieze practicanți ai budismului, 
pentru a putea evalua dacă aceste practici induc o schimbare 
la nivelul funcţiilor creierului, al activităţii biologice, al expe- 
riențelor emoţionale, al abilităţilor cognitive sau al interacțiu- 
nilor sociale. Acest program de cercetare a început deja, aşa 
cum am arătat în primul capitol, dedicat întîlnirii de la Madison. 

Sinteza realizată în acest studiu între ideile psihologiei bu- 
diste şi ale celei occidentale se aseamănă cu schimbările pe 
care le-a declanșat întîlnirea de la Dharamsala în cartea lui 
Paul Ekman, Gripped by Emotion. Pentru Paul, conversaţia 
cu Dalai Lama a dus la cristalizarea unor idei foarte apropia- 

te de ale sale sau care au venit să-i confirme propriile intuiții. 
De pildă, printre ideile sale care aveau un corespondent în 
gîndirea budistă se află și aceea că strategiile de a administra 
emoțiile distructive diferă în funcție de momentul în care in- 
tervin, înainte, în timpul sau după declanșarea emoţiilor. Mul- 
te dintre aceste idei au fost introduse pe parcurs în paginile 
cărţii lui. 

* Richard Davidson, Paul Ekman, Alan Wallace și Mat- 
thieu Ricard, „Buddhist and Western Perspectives on 
Well-Being“, în curs de publicare. 

* Paul Ekman, Gripped by Emotion, Times Books/Henry 
Holt, New York, 2003. 


Cercetarea minții 


Această fertilizare încrucișată între gîndirea budistă și şti- 
inţele minţii a căpătat și o altă formă, care lărgeşte sfera coz- 
versaţiei, astfel încât să includă un cerc mai mare de specia- 
lişti. În ultima zi a întâlnirii noastre de la Dharamsala, Dalai 
Lama a acceptat invitaţia de a veni la Universitatea Harvard 
pentru a lua parte la o întîlnire a Institutului pentru Minte și 
Viaţă, în cadrul căreia cercetătorii din științele biocomporta- 
mentale urmau să analizeze împreună cu învățații budiști fap- 
tul dacă perspectivele lor diferite pot îmbogăţi studiului știin- 
tific al minţii. Întrebarea-cheie a întâlnirii va fi următoarea: 
„Poate folosi știința modernă experiența de 2.500 de ani a bu- 
dismului în cercetarea minții?“ 

Această a unsprezecea întîlnire organizată de Institutul 
pentru Minte și Viaţă — numită „Cercetarea minţii“ — a fost 
coordonată de Richard Davidson, împreună cu Anne Harrin- 
gton, director al Programului Minte/Creier/Comportament de 
la Harvard (unul dintre sponsorii evenimentului), care a par- 
ticipat la cea de-a cincea întîlnire a Institutului pentru Minte 
şi Viaţă, dedicată altruismului și compasiunii. Ei au progra- 
mat o întîlnire de două zile, cu sesiuni de discuţii împărţite pe 

trei subiecte: atenţia și controlul cognitiv al activităţii minta- 
le, emoțiile și imagistica mintală. Programată să aibă loc pe 
13—14 septembrie 2003, întîlnirea „Cercetarea minţii“ va fi 
primul eveniment organizat de Institutul pentru Minte şi Via- 
tă care va fi deschis parțial publicului larg, deși discuţiile se 
adresează în primul rînd specialiștilor din domeniile psiholo- 
giei, ştiinţelor cogniției, neurologiei şi medicinii — şi mai 
ales studenţilor de la studii masterale care caute subiecte pen- 
tru lucrările de disertaţie. 

Cercetătorii occidentali care studiază atenţia au manifestat 
un interes redus față de metodele orientale de educare a aten- 
tiei, deşi înțelegerea mecanismelor care stau la baza dezvol- 
tării atenţiei este un obiectiv de interes major și pentru cerce- 
tările ştiinţifice din domeniu. În budism însă, pregătirea care 
sporeşte abilitatea minții de a menţine atenția concentrată este 
o poartă către lărgirea capacității de a ne controla viaţa lăun- 
trică şi stă la baza practicii spirituale. Sesiunea de discuţii de- 
dicată atenţiei încearcă să recupereze această oportunitate ra- 
tată, explorînd implicaţiile concepţiei budiste asupra atenţiei 
pentru cercetătorii occidentali. 

Emoţiile reprezintă o oportunitate asemănătoare pentru 
ştiinţă. Psihologia occidentală a presupus pînă acum că emo- 
tiile sînt capabile să copleşească raţiunea şi abilitatea de a ne 
exercita controlul asupra minţii; antrenamentul budist oferă 
strategii pentru administrarea emoțiilor. Unul dintre elemen- 
tele centrale ale discuţiei despre emoţii va fi examinarea pre- 
supoziţiilor științifice cu privire la posibilitatea limitată de a 
ne controla emoţiile în mod voluntar. Un alt subiect explorat 
va fi puterea compasiunii, o emoție în mare măsură ignorată 
de ştiinţa occidentală. 

În sfîrșit, în sesiunea dedicată imagisticii mintale, oamenii 
de știință vor avea ocazia să afle ce metode sînt folosite în bu- 
dism pentru a genera și a controla în mod sistematic imagini- 
le mintale — un sistem fără corespondent în ştiinţa occiden- 
tală şi care poate duce la un progres în studierea imaginilor 
care ne populează lumea lăuntrică. 

Pe lîngă Dalai Lama, lista susținătorilor tradiţiei budiste îi 
include pe Alan Wallace, Thupten Jinpa şi Matthieu Ricard, 
ce şi pe Georges Dreyfus, profesor de religie la Williams Col- 
lege, care a obtinut titlul de geshe în calitate de călugăr budist 
tibetan, şi pe Ajahn Amaro, un britanic care actualmente este 
stareţul unei mănăstiri budiste de tradiţie tailandeză din Cali- 
fornia. 

De partea științei, „Cercetarea minţii“ a atras o listă de 
aproximativ 12 specialişti de prim rang. Pentru sesiunea asu- 
pra atenţiei, principalul conferențiar științific va fi Jonathan 
Cohen, psihiatru, care conduce Centrul pentru Studierea Cre- 
ierului, Minţii și Comportamentului de la Universitatea Prin- 
ceton. Sesiunea dedicată imagisticii mintale îl va avea ca 
principal conferențiar pe Stephen Kosslyn, şeful departamen- 
tului de psihologie de la Universitatea Harvard şi psiholog la 
departamentul de neurologie de la Massachusetts General 
Hospital. lar veteranii Richard Davidson şi Paul Ekman se 
vor număra printre participanţii la sesiunea despre emoții. În 
timpul ultimei sesiuni, Jerome Kagan, specialist eminent în 
psihologia creşterii de la Universitatea Harvard, va vorbi de- 
spre semnificația unui astfel de dialog. 

În acord cu tradiţia Institutului pentru Minte şi Viaţă de a 
aduce la discuţii şi un filozof, Evan Thompson, un filozof de 
la Universitatea York din Toronto, va vorbi în final alături de 
Kagan. Thompson, care participă de multă vreme la dialogul 
dintre gîndirea budistă și ştiinţa occidentală, a fost un colabo- 
rator apropiat al lui Francisco Varela şi a scris împreună cu 
acesta lucrarea The Embodied Mind: Cognitive Science and 
Human Experience, care explorează contribuţiile gîndirii bu- 
diste la studiul ştiinţific al minţii. 

Unii dintre participanţi au manifestat deja un viu interes 
pentru extinderea ariei cercetărilor lor, în special Stephen 
Kosslyn de la Universitatea Harvard, ale cărui cercetări se 
ocupă de imagistica mintală. Kosslyn a fost atît de intrigat de 
discuţiile preliminare cu Matthieu Ricard despre cultivarea 

abilităților imaginative, sporite prin intermediul vizualizării 
meditative, încît a început să studieze practicanți experimen- 
taţi, ca lama Oser. 


* Minte şi Viaţă XI, „Investigating the Mind: Exchanges 
Between Buddhism and the Biobehavioral Sciences on 
How the Mind Works“ („Cercetarea minţii: Dialoguri în- 
tre budism și ştiinţele biocomportamentale despre meca- 
nismele de funcţionare ale minţii“), Boston, Massa- 
chusetts, 13—14 septembrie 2003. Pentru mai multe in- 
formaţii despre această întrunire, puteţi vizita site-ul 
web: www.InvestigatingTheMind.org. 


O sursă de inspirație pentru profesori 


Alături de filozofie și de ştiinţele care studiază mintea, 
educaţia reprezintă un alt domeniu care e a beneficiat de pe 
urma acestei întîlniri a Institutului pentru Minte şi Viaţă. 
După ce a părăsit Dharamsala, Mark Greenberg a mărturisit 
că Dalai Lama l-a inspirat să se gîndească cum anume i-ar pu- 
tea ajuta pe copii să cultive emoţiile pozitive — o schimbare 
majoră de perspectivă. El a înţeles că programe de genul 
PSGA au fost utile pentru că i-au ajutat pe copii să adminis- 
treze aspectele negative, reactivitatea din emoţiile lor — prin 
calmare, autocontrol, stăpînirea mîniei. Dar acum a mai înţe- 
les că un obiectiv diferit, dar la fel de important, ar fi acela de 
a-i ajuta pe copii să cultive o „minte pozitivă“: atitudini cum 
ar fi optimismul, toleranța şi grija față de ceilalți. Simţea că 
prin aceasta putea ajuta şi la atingerea primului obiectiv, o 
mai bună administrare a emoţiilor supărătoare. 

El a imaginat planuri de lecţii care să încurajeze cultivarea 
emoţiilor de genul compasiunii la copiii de 6 ani și şi-a pro- 
pus să cerceteze efectele lecţiilor despre grijă, iertare şi res- 
ponsabilitate socială asupra copiilor de 12 și 13 ani. O suges- 
tie mai directă pe care a primit-o la întîlnirea noastră — să 
încurajeze copiii foarte mici să se complimenteze unii pe al- 

tii pentru atitudinile îndatoritoare — a fost adeja implemen- 
tată în unele dintre programele sale școlare. Iar reacţiile, spu- 
ne Mark, au fost bune: profesorii relatează că o practică atît 
de simplă a avut un impact pozitiv deosebit asupra atmosfe- 
rei din clasă. 

O altă sursă de inspiraţie pentru Mark a venit din discuţia 
despre pregătirea profesorilor. S-a arătat interesat de ideca ca 
profesorii să petreacă cinci minute pe zi, dimineața, înaintea 
începerii lecţiilor, discutînd în grupuri restrînse despre ce in- 
tenționează să facă în acea zi. Ar putea reflecta asupra moti- 
velor pentru care și-au ales slujba de profesor, ar putea discu- 
ta despre speranţele lor, despre copiii cu care vor lucra în acea 
zi, despre nevoia copiilor de a primi grijă şi dragoste, despre 
cum i-ar putea ajuta pe aceştia să se îndrepte atunci cînd gre- 
şesc şi despre cum i-ar putea ajuta pe copii să simtă mai mul- 
tă empatie și grijă unii față de alții. Mark voia să studieze ce 
efecte ar avea asupra profesorilor -— și asupra elevilor lor — 
acest procedeu simplu de concentrare asupra aspectelor pozi- 
tive, aplicat la începutul zilei. 

Mark a găsit o sursă de inspirație şi în relatările lui Ri- 
chard Davidson, despre schimbările care au loc în creierul 
practicanților meditației. Acestea l-au făcut să se întrebe ce 
efecte neurologice ar avea programele sale de educație socia- 
lă şi emoțională asupra creierului copiilor și s-a hotărît să ca- 
ute neurologi care să-l ajute. Această colaborare a fost anali- 
zată ulterior și în timp ce scriu aceste rînduri s-a înaintat un 
proiect de finanţare către guvernul federal. 

Poate că pentru Mark momentul cel mai emoționant în 
plan personal a fost pauza de ceai de după expunerea sa 
legată de programele de învățare emoţională, cînd Dalai 
Lama l-a invitat să revină la Dharamsala pentru a le împărtăși 
experienţa sa şi profesorilor tibetani. Sfinţia Sa l-a rugat pe 
Mark să vorbească despre programele sale în cadrul întîlniri- 
lor anuale de pregătire la care participă profesorii de la şcoa- 
la Satul Copiilor Tibetani şi de la alte școli din taberele de re- 

fugiaţi tibetani din India. În ciuda dificultăților iniţiale, lega- 
te de stabilirea datelor precise, Mark are acum în program ex- 
cursia la Dharamsala. 


e Pentru informaţii despre PSGA, vezi www.colora- 
do.edu/cspv/blueprints/model/ten_paths.htm. 


Proiectul Madison 


Pentru Richard Davidson, cele cinci zile petrecute la Dha- 
ramsala au avut un impact major asupra programului său de 
cercetări. În anii din urmă, el manifestase un interes puternic 
pentru neuroelasticitate, capacitatea oamenilor de a-şi trans- 
forma emoţiile, comportamentul şi funcţiile creierului. Întîl- 
nirea i-a întărit hotărîrea de a continua în această direcţie şi 
de a include studiul meditaţiei ca mijloc de cultivare a emoţi- 
ilor pozitive. Dacă în trecut munca sa s-a concentrat asupra 
metodelor de reducere a emoţiilor negative, acum a devenit 
extrem de interesat de cercetări care să ajute oamenii să dez- 
volte o mai mare deschidere pentru compasiune şi bucurie. 

Richie a fost uimit de faptul că multe calități pozitive — 
inclusiv compasiunea și bunăvoința iubitoare — nu se regă- 
sesc la ora actuală în lexiconul psihologic occidental al emo- 
ţiilor. Acum crede că acestea ar trebui să ocupe un loc central 
datorită importanţei lor vitale pentru psihologie, ca să nu mai 
vorbim de valoarea lor pentru indivizi și societate. Acum 
avem la îndemînă o nouă generație de instrumente științifice 
— îndeosebi tehnicile de scanare a creierului — care pot mă- 
sura impactul în timp al metodelor tradiționale seculare de 
cultivare a acestor emoţii. Astfel, studiul emoțiilor pozitive va 
intra în planurile de cercetare ale psihologiei. 

Către finalul întrunirii, Richie a invitat la laboratorul său 
de la Madison practicanți experimentați ai meditaţiei, precum 
lama Öser, care de regulă au exersat mai mulţi ani în sihăs- 
trie, pentru a-i fi colaboratori în studiile ce folosesc scanarea 
cerebrală. La Dharamsala, Dalai Lama a acceptat invitaţia de 

a vizita laboratorul lui Richie din Madison în primăvara ur- 
mătoare (aşa cum am văzut în capitolul 1), ceea ce i-a dat lui 
Richie imboldul necesar şi un termen-limită pentru începerea 
proiectului. Aceste cercetări au început deja să dea rezultate 
promițătoare. Acum se așteaptă ca acest program de cercetări 
să se întindă pe mai mulţi ani, timp în care sînt căutați şi in- 
vitaţi în laborator alți practicanți experimentați și se analizea- 
ză datele oferite de aceştia. E] intenționează să adune sufi- 
ciente date pentru a-și putea publica rezultatele într-o revistă 
ştiinţifică de prim rang — pentru aceasta ar fi de ajuns în jur 
de șase practicanți experimentați ai meditaţiei, dată fiind pre- 
cizia RMN-ului. 

Într-un anumit sens, acest proiect de cercetare este o îm- 
plinire a carierei ştiinţifice a lui Richie. În timpul studiilor 
postuniversitare efectuate la Harvard, era foarte interesat de 
tehnica meditației — teza sa de doctorat tratează tocmai su- 
biectul atenţiei în meditaţie. Totuşi, ulterior, el a renunțat la 
cercetările dedicate meditației, în parte pentru că acestea se 
bazau în mare măsură pe evaluări ale unor mărturii persona- 
le şi (raportat la standardele actuale) pe date fiziologice su- 
perficiale, care măsurau efecte tranzitorii. Ştia că nu aceste 
schimbări de moment erau adevăratul obiectiv al meditaţiei 
— aspectul cel mai interesant de studiat era transformarea 
vieţii cotidiene. Dar acum, avînd mijloace de scanare a creie- 
rului, Richie deţine instrumentele științifice necesare pentru a 
studia schimbările de durată. 


* Pentru mai multe informaţii, vezi http://keckbrainima- 
ging.org şi http://psyphz.psych.wisc.edu 


Cultivarea echilibrului emoțional 


Poate că, dintre toți participanţii, Paul Ekman a resimţit 
impactul cel mai profund în urma discuţilor. În timpul acelei 
călătorii lungi cu autocarul hurducăit şi plin de praf, de la 
Dharamsala la aeroportul din Jammu, Paul s-a tot gîndit ce 

schimbări avea să determine această săptămînă în viaţa sa de 
om de ştiinţă. Înainte de a participa la întrunire, primise cu 
scepticism povestirile despre oamenii de știință care s-au 
transformat în urma unor astfel de discuţii. Acum, acelaşi lu- 
cru i se întîmplase şi lui. 

În mod uluitor, simţea că şi-a regăsit idealurile care l-au 
determinat să studieze psihologia încă de la început. „M-am 
ocupat mai bine de 40 de ani de psihologia emoţiilor — și 
motivația mea iniţială a fost să fac tot ce-mi stă în putință 
pentru a diminua suferinta şi cruzimea oamenilor.“ Așa cum 
a spus el, „M-am întors acum la propriile rădăcini și motiva- 
ţii — şi acest lucru îmi permite să folosesc ce am învățat în 
acești 40 de ani pentru a mă apropia de idealurile mele de 
început.“ 

Prin urmare, a adăugat el, această săptămînă „m-a ajutat să 
înțeleg ce mai am de făcut în următoarea, și totodată ultima, 
perioadă din viața mea.“ Deși renunţase la multe dintre obli- 
gaţiile sale curente, dorea, pentru prima dată după aproape un 
deceniu, să-şi asume o sarcină nouă: programul de educare a 
minţii pentru adulţi, schiţat în timpul discuţiilor de la Dha- 
ramsala, numit acum Cultivarea echilibrului emoţional. 

La Madison, Paul i-a prezentat pe scurt lui Dalai Lama 
progresele făcute în această direcţie. „Îmi amintesc că la Dha- 
ramsala ați sugerat un program de cercetare care să scoată în 
evidenţă beneficiile unei versiuni seculare a tehnicii medita- 
tiei. Câţiva dintre noi am preluat această idee și am dezvoltat 
o abordare care combină practica meditaţiei cu tehnici din 
psihologia occidentală. Folosim un grup de control şi facem 
măsurători atît psihologice, cît şi biologice înainte de experi- 
ment, imediat după terminarea acestuia şi la un àn după 
aceea, astfel încît să putem observa în ce constau efectele 
benefice.“ 

Paul a fost uimit şi puternic impresionat atunci cînd, as- 
cultînd planurile de viitor pentru acest proiect — şi înțelegînd 

nevoia de a se strînge fonduri —, Dalai Lama a promis că va 
dona 50.000 de dolari din drepturile de autor obţinute din pu- 
blicarea cărţii sale, un indiciu foarte concret al importanței pe 
care o acordă acestui proiect ştiinţific. 

Cultivarea echilibrului emoţional s-a dezvoltat în jurul 
unei versiuni secularizate a meditaţiei contemplative, studiată 
de Richie şi Jon Kabat-Zinn, aşa cum a relatat Richie și în 
discuţiile de la Dharamsala (vezi capitolul 14). Pe lîngă acest 
antrenament în meditaţia contemplativă, participanții vor be- 
neficia şi de unele metode din psihologia occidentală, cum ar 
fi cele de rezolvare pozitivă a conflictelor, preluate din cerce- 
tările asupra interacțiunilor în cuplu, ca şi de instrucțiuni din 
cercetările lui Paul pentru recunoaşterea expresiilor faciale 
subtile ale emoţiilor. În ansamblu, programul poate spori fie- 
care aspect al inteligenţei emoţionale: o mai mare conştienti- 
zare a propriilor emoţii şi a celorlalți şi abilitatea de a le ad- 
ministra mai bine. 

Mulţi dintre cei care au participat la discuţiile noastre de 
la Dharamsala au dat și ei o mînă de ajutor în realizarea pro- 
gramului Cultivarea echilibrului emoțional: Alan Wallace și 
Matthieu Ricard, ca și Jon Kabat-Zinn au contribuit la schița- 
rea programului de inițiere în meditaţia contemplativă. Mark 
Greenberg, unul dintre participanţii care au susținut cu cel 
mai mare entuziasm ideea unui program de educație emoţio- 
nală a adulților, s-a numărat printre coordonatorii ştiinţifici, 
contribuind la elaborarea grilci de evaluare a eficienţei pro- 
gramului. lar Jeanne Tsai şi-a oferit experienţa în studiul 
emoţiilor prin elaborarea şi coordonarea evaluării gradului de 
conștientizare interpersonală, care va fi folosită apoi pentru a 
evalua eficienţa programului. În momentul de faţă, a fost deja 
pusă la punct etapa-pilot a programului. 

e Pentru informaţii de ultimă oră, vezi: 

www.MindandLife.org 

Proiectul persoanelor excepționale 


Un proiect înrudit s-a născut în timpul unei conversații ex- 
trem de fertile, care a avut loc între Paul Ekman și Dalai 
Lama, în timpul pauzei de ceai de miercuri. În timp ce fiica 
lui Paul, Eve, îi cerea lui Dalai Lama un sfat despre relaţiile 
personale, Sfinția Sa i-a ţinut de mîini, pe rînd, mîngîindu-le 
cu afecțiune. Această scurtă întîlnire privată, şi-a amintit mai 
tîrziu Paul, a fost ceea ce „unii oameni ar numi o experiență 
mistică, care transfigurează. M-am simţit inundat de o inex- 
plicabilă căldură fizică în decursul acelor cinci-zece minte — 
o senzaţie extraordinară de căldură pe care o resimţeam în tot 
corpul și pe chip. Era ceva foarte palpabil. Tot timpul cît am 
stat acolo am simţit un fel de bunătate pe care n-o mai simți- 
sem niciodată în întreaga mea viaţă.“ 

Acesta a fost un moment unic pentru Paul, care a trăit sen- 
timentul că este înconjurat de generozitate, grijă şi compasiu- 
ne. Si acest moment a fost încununarea observaţiei lui Dalai 
Lama din timpul discuțiilor noastre, că Paul este un tată foar- 
te bun. În mod misterios, această combinaţie a atins cele mai 
adînci motivații personale ale lui Paul. 

Cam la un an după întîlnire, Paul a pus în legătură expe- 
rienţa avută atunci — și schimbările pe care le-a resimţit de 
atunci încoace — cu un incident foarte traumatizant din via- 
ţa sa. „Tatăl meu era un om violent. La 18 ani, i-am spus că 
vreau să studiez psihologia, şi nu medicina, ca el — el era 
medic pediatru. Mi-a spus că nu-mi va oferi nici un sprijin. 
L-am întrebat dacă vrea ca și eu să simt față de el ce simte el 
faţă de tatăl lui, care îi refuzase sprijinul material pentru stu- 
dii. Atunci m-a lovit, aruncîndu-mă la podea. Cînd m-am ri- 
dicat de jos, i-am spus că aceasta era ultima oară cînd mă mal 
lovea, pentru că acum crescusem; şi dacă mă mai lovea 
aveam să-l lovesc și eu. Am plecat de acasă și nu l-au mai vă- 
zut timp de zece ani.“ 

De atunci încoace, a adăugat Paul, „cam o dată pe săptă- 
mînă în ultimii 50 de ani, am un atac de mînie pe care apoi îl 

regret.“ Însă lucrurile s-au schimbat din ziua în care Paul a 
avut acea conversație particulară cu Sfinţia Sa. „După aceea, 
nu am mai avut nici un impuls de mînie timp de patru luni şi 
nici un episod de furie aproape un an de zile. Eu sînt o per- 
soană care s-a luptat toată viața cu aceste explozii de mînie, 
însă chiar şi acum, la aproape un an de la acea întîlnire, am 
foarte rar astfel de ieşiri. Cred că contactul fizic cu acel gen 
de bunătate poate avea un efect de transformare.“ 

În psihologie, mai mult decât în orice altă ştiinţă, autobio- 
grafia inspiră teoria — experiența de viaţă a psihologului îi 
oferă o sursă de materie primă pentru teoretizare. Şi, în cali- 
tate de om de știință, Paul mi-a spus că vrea să investigheze 
acest efect de transformare pe care îl pot determina interac- 
țiunile cu oameni excepţionali, precum Dalai Lama. Această 
hotărire la condus la schiţarea Proiectului Persoanelor excep- 
tionale, pe care l-a prezentat la Madison — în cadrul căruia 
lama Oser a fost primul său subiect pentru experimente (așa 
cum am văzut în capitolul 1). | 

Pentru că astfel de subiecți excepționali sînt foarte puțini 
şi la mari depărtări, ei sînt studiați pe rînd de mai multe labo- 
ratoare cu metodologii şi instrumente diferite. La Madison, 
Richard Davidson a folosit metodele de scanare a creierului 
pentru a studia efectele neurologice pe termen lung ale prac- 
ticării meditației, în vreme ce la Universitatea California, 
Paul a folosit metode cum ar fi evaluarea preciziei în citirea 
expresiilor faciale pentru a măsura impactul asupra empatiei 
şi a altor abilități emoționale. 


* Pentru informaţii referitoare la progresul cercetărilor, 
vezi: www.paulekman.com 


Un schimb reciproc 


Venerabilul Ajahn Maha Somchai Kusalacitto (pentru a-i 
da numele întreg) a venit cu o perspectivă diferită asupra 
acestor proiecte de cercetare, una care avea să ne reaminteas- 

că de faptul că dialogul dintre budism și ştiinţele minţii este 
un schimb reciproc. Într-o conversaţie cu un oaspete din 
America, la cîteva luni după întîlnirea de la Dharamsala, el a 
accentuat cît de important este ca maeștrii experimentați ai 
meditaţiei să fie studiați cu instrumente științifice pentru a se 
măsura efectele realizărilor spirituale asupra creierului. 

Unul dintre motivele pentru care susţinea aceste cercetări 
era legat de problemele din ce în ce mai mari pe care le ob- 
servase în Tailanda — costurile sociale ale emoţiilor pertur- 
batoare, care se manifestă, de pildă, prin creşterea ratei abu- 
zurilor asupra copiilor. El considera că studiile ştiinţifice care 
atestă beneficiile budismului ar putea exercita o influență 
asupra țărilor asiatice, unde se temea că valoarea învăţături- 
lor şi practicii budiste începe să fie tot mai puțin cunoscută. 
Așa cum a spus el, „Influenţa Occidentului va avea un rol im- 
portant în stimularea interesului pentru valorile budiste și ac- 
ceptarea acestora. Dacă noi, tailandezii, avem anumite reali- 
zări, tindem să le ignorăm —, dar devenim foarte interesați de 
ceva care provine din Occident.“ 


Cade o cortină 


Cît despre Francisco Varela, vestea tristă a sosit cu cîteva 
zile înainte de întîlnirea de la Madison. Am aflat că s-a des- 
coperit o revenire virulentă a cancerului în ficatul care îi fu- 
sese transplantat și că, în pofida unei chimioterapii foarte 
agresive, boala s-a răspîndit. Doctorii au pierdut orice speran- 
tă; medicina nu mai putea face nimic pentru el. A rămas aca- 
să, alături de familie şi nu avea să vină la Madison. În schimb, 
Adam Engle, care înființase Institutul pentru Minte şi Viaţă 
împreună cu Francisco, a aranjat o conexiune video particu- 
lară de două zile prin Internet. Francisco avea să fie o prezen- 
tă virtuală, urmînd să privească întîlnirea pe ecranul unui mo- 
nitor din dormitorul său din Paris. 


Í 
; 

După încheierea întrunirii, am scris cu toții gînduri calde 
de încurajare pentru Francisco pe o carte poştală pe care avea 
să i-o înmîneze a doua zi la Paris colaboratorul său, Anton 
Lutz, cel care venise la Madison să-i ţină locul. 

Francisco a murit acasă, cîteva zile mai tîrziu. Participarea 
sa virtuală la prezentarea făcută pentru Dalai Lama la Madi- 
son avea să tragă cortina peste periplul său de o viață în ştiinţă. 


DESPRE PARTICIPANŢI 


Tenzin Gyatso, Sfinţia Sa cel de-al Paisprezecelea Da- 
lai Lama, este liderul budismului tibetan, șeful guvernului ti- 
betan din exil și un lider spiritual respectat în întreaga lume. 
S-a născut într-o familie de țărani pe 6 iulie 1935, într-un mic 
sat numit Taktser, în nord-estul Tibetului. A fost recunoscut la 
vîrsta de 2 ani, potrivit tradiției tibetane, ca reîncarnare a pre- 
decesorului său, cel de-al treisprezecelea Dalai Lama. Dalai 
Lama sînt considerați reîncarnări ale lui Buddha al Compa- 
siunii, care alege să se reîncarneze pentru a-i ajuta pe oameni. 
Cîștigător al premiului Nobel pentru Pace în 1989, el este res- 
pectat în întreaga lume ca un militant pentru blîndeţe şi rezol- 
varea pașnică a conflictelor dintre oameni. A călătorit mult şi 
a ţinut conferinţe pe teme cum ar fi responsabilitatea univer- 
sală, dragostea, compasiunea şi bunătatea. Interesul său pro- 
fund pentru ştiinţă este mai puţin cunoscut; a spus la un mo- 
ment dat că dacă n-ar fi fost călugăr, i-ar fi plăcut să fie 
inginer. În vremea adolescenţei petrecute în Lhasa, el era cel 
chemat cînd trebuia reparată vreo maşinăre de la palatul Po- 
tala, fie că era vorba de un ceas sau de un automobil. Mani- 
festă o vie curiozitate pentru cele mai noi descoperiri din şti- 
inţă, iar aportul său constă atît în formularea implicaţiilor 
umaniste ale descoperirilor ştiinţifice, cât și într-un înalt nivel 
de rafinament metodologic. 

Richard J. Davidson este directorul Laboratorului pentru 
Neurologia Afectelor și al Laboratorului W. M. Keck pentru 
Studierea Comportamentului și Scanarea Funcţională a Cre- 
ierului de la Universitatea Wisconsin, Madison. A studiat la 
Universitatea New York şi la Harvard, unde și-a susţinut di- 
ploma de licenţă şi, respectiv, doctoratul în psihologie. În cer- 
cetările sale s-a concentrat asupra relației dintre creier şi emo- 
ţii. La ora actuală, este profesor la Catedra William James şi 
profesor-cercetător de psihologie şi psihiatrie la Catedra Vi- 
las, Universitatea Wisconsin. Este coautor sau redactor a 
nouă cărți, cele mai recente fiind: Anxiety, Depression and 
Emotion (Anxietate, depresie și emoție) (Oxford University 
Press, 2000), şi Visions of Compassion: Western Scientists 
and Tibetan Buddhists Examine Human Nature (Oxford Uni- 
versity Press, 2002). Profesorul Davidson a scris de asemenea 
peste 150 de capitole în lucrări colective şi articole de revis- 
tă. A primit numeroase premii pentru activitatea sa științifică, 
inclusiv Premiul pentru Cercetare Științifică al Institutului 
Naţional pentru Sănătatea Mintală şi Premiul pentru Contri- 
butii Ştiinţifice Exceptionale al Asociaţiei Americane de Psi- 
hologie. Este membru al Comitetului de Consiliere Științifică 
al Institutului Naţional pentru Sănătate Mintală. În 1992, ca 
urmare a întrunirilor organizate de Institutul pentru Minte şi 
Viaţă, a făcut parte din echipa de cercetători care a făcut cer- 
cetări neurologice asupra abilităților mintale excepționale ale 
unor călugări tibetani, avansați în practica meditaţiei. 


Paul Ekman este profesor de psihologie și director al La- 
boratorului pentru Interacțiuni Umane, Facultatea de Medici- 
nă a Universităţii California din San Francisco. A studiat la 
Universitățile Chicago, New York şi Adelphi, unde şi-a susți- 
nut și doctoratul. Cercetările sale s-au concentrat asupra ex- 
presiilor emoţionale (și relația acestora cu schimbările fizio- 
logice) şi înşelăciunii şi este expertul numărul unu în lume în 
privința semnelor faciale ale emoţiilor. Studiile sale transcul- 

turale pe tema manifestării emoțiilor l-au condus, în 
1967-1968, la studierea unei culturi primitive din Papua 
Noua Guinee, în Japonia și în multe alte contexte culturale. 
Printre distincţiile pe care le-a primit de-a lungul timpului se 
numără Premiul pentru Cercetare Științifică al Institutului 
Naţional pentru Sănătate Mintală (primit de şapte ori) și un ti- 
ttu de Doctor Honoris Causa în ştiinţe umaniste de la Univer- 
sitatea Chicago. A publicat peste 100 de articole academice și 
a scris sau coordonat 19 cărți; dintre acestea amintim The Na- 
ture of Emotion (Oxford University Press, 1997) (editată îm- 
preună cu Richard Davidson). Cea mai recentă carte a sa este 
o ediție adnotată a lucrării lui Darwin din 1872, Exprimarea 
emoțiilor la oameni și animale, în care evidenţiază importan- 
ţa intuițiilor lui Darwin asupra evoluţiei emoţiilor pentru cer- 
cetările contemporane. 


Owen Flanagan este profesor de filozofie la Catedra Ja- 
mes B. Duke şi șeful departamentului de filozofie, profesor 
de psihologie experimentală şi profesor de neurobiologie la 
Universitatea Duke. În 1999-2000, dr. Flanagan a primit ti- 
tlul de Profesor Romanell Phi Beta Kappa, un titlu acordat în 
fiecare an de biroul Phi Beta Kappa unui filozof american 
pentru contribuţii de excepţie în filozofie şi la înţelegerea pu- 
blică a filozofiei. Dr. Flanagan se ocupă, în principal, de pro- 
blema minte-corp, psihologia morală şi conflictul dintre ima- 
ginea ştiinţifică şi cea umanistă asupra persoanei. Este autor 
al lucrărilor The Science of the Mind (Știința minţii) (MIT 
Press, 1991); Varieties of Moral Personality (Varietăţile per- 
sonalității morale) (Harvard University Press, 1991); Con- 
- sciousness Reconsidered (O nouă perspectivă asupra consti- 
intei) (MIT Press, 1992), Se/f-Expressions: Mind, Morals, 
and the Meaning of Life (Exprimări de sine: minte, morală și 
înțelesul vieții) (Oxford University Press, 1996); și Dreaming 
Souls: Sleep, Dreams, and the Evolution of the Conscious 
Mind (Suflete visătoare: somn, vise și evoluția minţii con- 


562 EMOȚIILE DISTRUCTIVE 


stiente) (Oxford University Press. 2000). A publicat de ase- 
menea numeroase articole, printre care mai multe studii re- 
cente despre natura virtuţilor, emoţiile morale, confucianism 
şi statutul științific al psihanalizei. 


Daniel Goleman este copreședinte al Consorţiului pentru 
Cercetarea Inteligenței Emoţionale din cadru! Centrului de 
Studii Aprofundate în psihologie aplicată și clinică din cadrul 
Universității Rutgers. Şi-a luat diploma de licență la Amherst 
College, iar masteratul și doctoratul în psihologie clinică și 
studii de dezvoltare la Harvard, unde s-a întors mai tîrziu ca 
profesor. A fost unul dintre membrii fondatori ai Grupului 
pentru Învățarea Academică, Socială și Emoţională de la Uni- 
versitatea Illinois din Chicago, un grup de cercetători care 
evaluează şi popularizează programe şcolare pentru educația 
afectivă. Studiile sale se concentrează asupra interfeţei dintre 
psihobiologie şi comportament, cu un accent deosebit asupra 
emoţiilor şi sănătăţii. A fost de două ori nominalizat la Pre- 
miul Pulitzer pentru activitatea sa de jurnalist la New York Ti- 
mes, în domeniul studiului creierului și științelor comporta- 
mentale. A scris sau editat 12 cărți, printre care best-seller-ul 
internațional Inteligența emoțională (ed. rom. Curtea Veche 
Publishing, 2001) şi Healing Emotions (Shambhala, 1997), 
care cuprinde relatarea celei de-a treia întilniri organizate de 
Institutul pentru Minte şi Viaţă. 


Mark Greenberg este șeful Catedrei Bennett pentru Cer- 
cetări asupra Prevenirii din cadrul Departamentului pentru 
dezvoltare umană și studii asupra familiei de la Universitatea 
de Stat Pennsylvania, unde este şi director al Centrului de 
Cercetări asupra Prevenirii pentru Promovarea Dezvoltării 
Umane. Şi-a luat diploma de licenţă la Universitatea John 
Hopkins, iar masteratul şi doctoratul în psihologia creșterii şi 
a copilului la Universitatea din Virginia. Printre obiectivele 
cercetărilor sale se află neuroelasticitatea în dezvoltarea emo- 
țională a copiilor, studiul relației părinte-copil şi strategiile 

educaționale care diminuează riscul apariţiei problemelor 
comportamentale şi promovează dezvoltarea competențelor 
sociale și emoționale. Profesorul Greenberg a fost consultant 
pentru Grupul de Control al Bolilor şi Prevenirea Violentei 
din Statele Unite şi este copreşedinte al comitetului de cerce- 
tare al CASEL (Grupul pentru Învăţarea Academică, Socială 
şi Emoţională). A publicat peste 100 de articole academice 
despre dezvoltarea copilului, inclusiv un capitol despre fun- 
damentele neurologice ale dezvoltării emoționale din lucra- 
rea Emotional Development and Emotional Intelligence 
(Dezvoltarea emoțională și inteligența emoțională) (Basic 
Books, 1997). 


Geshe Thupten Jinpa s-a născut în Tibet, în 1958. Pregă- 
tindu-se pentru viaţa de călugăr în sudul Indiei, a primit titlul 
de geshe Iharam (echivalentul doctoratului în teologie) de la 
Shartse College din cadrul universităţii monastice Ganden, 
unde a predat apoi filozofia budistă timp de cinci ani. Mai de- 
ține de asemenea o diplomă de licenţă (cu merite deosebite) 
şi un doctorat în studii religioase de la Universitatea Cam- 
bridge. Din 1985, a fost principalul traducător de limbă en- 
gleză al Sfinţiei Sale, Dalai Lama, și a tradus şi editat mai 
multe cărți scrise de Dalai Lama, printre care: The Good 
Heart: The Dalai Lama Explores the Heart of Christianity 
(Bunătatea: Dalai Lama explorează fundamentele creştinis- 
mului) (Rider, 1996) şi Ethics for the New Millennium (River- 
head, 1999). Cele mai recente lucrări ale sale sînt Songs of 
Spiritual Experience (Cintece ale experienţei spirituale) 
(Shambhala, 2000), scrisă împreună cu Ja's Elsner, 
Tsongkhapa 5 Philosophy of Emptiness (Filozofia deșertăciu- 
nii a lui Tsongkhapa) (în curs de apariţie la Curzon Press) şi 
secțiunile dedicate filozofiei tibetane din Encyclopedia of 
Asian Philosophy (Enciclopedia filozofiei asiatice) (Routled- 
ge, 2001). Din 1996 pînă în 1999, a fost cercetător în religii 
orientale la catedra Margaret Smith de la Girton College, 
Universitatea Cambridge. În prezent este preşedinte al Insti- 

tutului pentru Studii Tibetane, care se ocupă cu traducerea 
clasicilor tibetani în limbi de circulație internațională. Trăieş- 
te în Montreal, Canada, împreună cu soţia sa şi cei doi copii. 


Venerabilul Ajahn Maha Somchai Kusalacitto s-a năs- 
cut într-o familie de fermieri în nordul îndepărtat al Tailandei 
și a fost uns călugăr la vîrsta de 20 de ani. După ce a obținut 
o diplomă de licenţă în studii budiste în Tailanda şi un docto- 
rat în filozofie indiană de la Universitatea din Madras, a fost 
numit decan la Universitatea Mahachulalongkornrajavidyala- 
ya din Bangkok, unde deține în prezent postul de rector ad- 
junct pentru relaţii externe şi ţine prelegeri pe teme de budism 
şi religii comparate. Publică în continuare studii academice 
despre budism, este asistent de stareț la mănăstirea budistă 
Chandaram, apare în emisiuni radio şi TV şi scrie pentru re- 
viste şi ziare despre budism. Este cofondator al unei societăţi 
internaţionale pentru budiștii angajaţi în activități sociale, al 
unui grup care susţine introducerea unui sistem de educaţie 
alternativ în Tailanda şi al unei asociaţii de călugări tailande.:i, 
dedicată păstrării tradiției monastice în pădurile tailandeze. 


Matthieu Ricard este călugăr budist la mănăstirea She- 
chen din Katmandu şi din 1989 interpret de limbă franceză 
pentru Sfinţia Sa, Dalai Lama. Născut în Franţa în 1946, şi-a 
luat doctoratul în genetică celulară la Institutul Pasteur, sub 
îndrumarea laureatului Nobel, François Jacob. Dintr-o pasi- 
une, a scris lucrarea Animal Migrations (Hill and Wang, 
1969). A călătorit pentru prima dată în Himalaya în 1967 şi 
trăieşte acolo din 1972, devenind călugăr budist în 1979. 
Timp de 15 ani a studiat cu Dilgo Khyentse Rinpoche, unul 
dintre cei mai prestigioși profesori tibetani din perioada con- 
temporană. Împreună cu tatăl său, filozoful francez 
Jean-François Revel, a scris lucrarea Le moine et le philoso- 
phe (Pocket, 1997) şi este de asemenea coautor, alături de as- 
trofizicianul Trinh Xuan Thuan, al cărții The Quantum and 
the Lotus (Crown, 2001). A publicat mai multe albume de fo- 

tografie, printre care The Spirit of Tibet (Spiritul Tibetului) 
(Aperture, 2000) şi, împreună cu Olivier şi Danielle Föllmi, 
Buddhist Himalayas (Himalaya budistă) (Abrams, 2002). 


Jeanne L. Tsai este profesor în cadrul departamentului de 
psihologie de la Stanford. Şi-a luat diploma de licență la Stan- 
ford, iar masteratul și doctoratul la Universitatea California 
din Berkeley. Cercetările sale s-au concentrat asupra relaţiilor 
dintre cultură şi emoţii, explorînd impactul socializării asupra 
trăirii emoţionale, expresiilor fiziologice şi emoţionale. În 
cercetările sale, s-a folosit de o diversitate de metode, de pil- 
dă, a comparat diferențele dintre fiziologia şi trăirea emotii- 
lor la chinezi și la alte grupuri etnice din America. A publicat 
articole în numeroase reviste academice și antologii, printre 
care The Enciclopedia of Human Emotions (Enciclopedia 
emoțiilor) (Gale, 1999) şi The Comprehensive Handbook of 
Psychopathology (Tratat de psihopatologie generală) (Ple- 
num, 1993). 


Francisco J. Varela și-a luat doctoratul în biologie la 
Harvard, în 1970. Interesele sale s-au concentrat asupra me- 
canismelor biologice ale cogniţiei şi conștiinței şi a scris pe 
aceste subiecte peste 200 de articole în reviste ştiinţifice. De 
asemenea, a scris sau a editat 15 cărți, multe dintre ele fiind 
traduse în mai multe limbi, printre care The Embodied Mind 
(MIT Press, 1992), lucrarea mai recentă Naturalizing 
Phenomenology: Contemporary Issues in Phenomenology 
and Cognitive Science (Fenomenologia naturalizată: teme 
contemporane în fenomenologie și științele cogniţiei) (Stan- 
ford University Press, 1999) și The View from Within: First- 
Person Methods in the Study of Consciousness (Vedere di- 
năuntru: metodele persoanei întîi în studiul conștiinței) 
(Imprint Academic, 1999). A primit mai multe premii pentru 
cercetările sale, a fost profesor de ştiinţele cogniției şi episte- 
mologie la catedra Fondation de France de la Ecole Poly- 
technique, director de cercetare la Centre National de la Re- 

cherche Scientifique din Paris şi șeful Departamentului pen- 
tru Neurodinamică de la LENA (Laboratorul pentru Neurolo- 
gie Cognitivă și Scanarea Creierului), din cadrul Spitalului 
Salpetriere din Paris. Este unul dintre fondatorii Institutului 
pentru Minte şi Viaţă şi a publicat mai multe articole şi cărți 
despre dialogul dintre ştiinţă și religie, printre care Gentle 
Bridges (Punţi ale blîndeții) (Shambhala, 1991) şi Sleeping, 
Dreaming and Dying (Somn, vise şi moarte) (Wisdom, 1997), 
care acoperă prima și cea de-a patra întîlnire a Institutului pen- 
tru Minte şi Viaţă. Dr. Varela a decedat la 28 mai 2001. 


B. Alan Wallace s-a pregătit mulţi ani în mănăstiri budis- 
te din India și Elveţia şi a predat teorie și practică budistă în 
Europa şi America încă din 1976. A fost interpret pentru mulți 
învăţaţi şi maeştri budiști, inclusiv pentru Sfinţia Sa Dalai 
Lama. După ce a absolvit Amherst College cu summa cum la- 
ude, unde a studiat fizica și filozofia ştiinţei, şi-a luat docto- 
ratul în studii religioase la Universitatea Stanford. A editat, a 
scris, a tradus şi a contribuit la mai mult de 30 de lucrări de- 
spre budismul tibetan, limbajul, medicina şi cultura tibetană. 
A scris de asemenea despre relația dintre ştiinţă și religie. 
Piintre lucrările sale publicate se numără Tibetan Buddhism 
from the Ground Up (Budismul tibetan de jos în sus) (Wis- 
dom Publications, 1993), Choosing Reality: A Buddhist View of 
Physics and the Mind (Alegerea realității: o viziune budistă 
asupra fizicii şi minţii) (Snow Lion Publications, 1996); The 
Bridge of OQuiescence: Experiencing Buddhist Meditation (O 
punte către liniște: experiența meditaţiei tibetane) (Open Co- 
urt Publishing, 1998) și The Taboo of Subjectivity: Toward a 
New Science of Consciousness (Tabu-ul subiectivității: către 
o nouă știință a conștiinței (Oxford University Press, 2000). 
Este de asemenea editorul unei antologii de eseuri, intitulată 
Buddhism and Science: Breaking New Ground (Budismul şi 
știința: găsirea unor noi puncte comune), în curs de apariție 
la Columbia University Press. 


DESPRE 
INSTITUTUL PENTRU MINTE ȘI VIAŢĂ 


Dialogurile din seria „Minte și Viaţă“ între Sfinţia Sa Da- 
lai Lama şi oamenii de ştiinţă occidentali au luat naștere în 
urma colaborării dintre R. Adam Engle, avocat şi om de afa- 
ceri american, şi Francisco J. Varela, neurolog de origine chi- 
liană, care a trăit și a lucrat la Paris. În 1983, Engle şi Varela, 
care la momentul respectiv încă nu se cunoșteau, au avut fie- 
care, în mod independent, inițiativa de a organiza o serie de 
întruniri transculturale, în care Sfinţia Sa să dialogheze cu oa- 
meni de știință occidentali pe diverse teme, pe parcursul mai 
multor zile. 

După ce a absolvit facultatea de drept de la Harvard, En- 


gle a început să lucreze pentru o firmă de avocatură din diver- . 


tisment situată în Beveriy Hills, după care a fost consilier 
GTE timp de un an de zile în Teheran. Spiritul său entuziast 
l-a dus curînd la petrecerea unui prim an sabatic în Asia, unde 
a fost fascinat de mănăstirile tibetane, pe care le-a vizitat în 
Himalaya. În 1974, l-a întâlnit pe lama Thubten Yeshe, unul 
dintre primii budiști tibetani care preda în limba engleză și a 
petrecut patru luni la mănăstirea Kopan din Katmandu. La în- 
toarcerea în Statele Unite, Engle s-a stabilit lîngă Santa Cruz, 
California, unde lama Yeshe şi discipolul său, lama Thubten 
Zopa Rinpoche, aveau un centru de meditație. 

Prin intermediul lui lama Yeshe, Engle a ajuns să afle pen- 
tru prima dată de interesul viu al lui Dalai Lama pentru ştiin- 
tă, de dorința Sfinţiei Sale de a-şi îmbogăţi cunoştinţele cu 

privire la ştiinţa occidentală şi, în același timp, de a-şi împăr- 
tăşi cunoștințele despre ştiinţa contemplativă din Orient. En- 
gle a simţit imediat că acesta este un proiect de care i-ar fi 
plăcut foarte mult să se ocupe. 

În toamna lui 1984, Engle, căruia între timp i se alăturase 
în această aventură un bun prieten, Michael Sautman, s-a în- 
tîlnit cu fratele mai tînăr al Sfinţiei Sale, Tendzin Choegyal 
(Ngari Rinpoche), la Los Angeles, cei doi i-au prezentat pla- 
nul lor de a organiza o serie de întîlniri ştiinţifice intercultu- 
rale, cu durata de o săptămînă, dacă Sfintia Sa ar fi de acord 
să participe. Cu multă amabilitate Rinpoche s-a oferit să-i 
prezinte propunerea lui Dalai Lama. Peste cîteva zile, Rinpo- 
che le-a spus că Sfinția Sa ar fi bucuros să participe la un dia- 
log cu oameni de ştiinţă și i-a autorizat pe Engle şi Sautman 
să organizeze o întîlnire. Astfel a început carierea lui Tendzin 
Choegyal de consilier-cheie pentru ceea ce acum se numește 
Institutul pentru Minte şi Viaţă. 

Între timp, Francisco Varela, care practica şi el budismul 
din 1974, s-a întîlnit cu Sfinţia Sa la o întrunire inţernaţiona- 
lä, Simpozionul Alpbach despre Conştiinţă, în 1983, unde 
Dalai Lama era unul dintre vorbitori, și au intrat imediat în 
contact. Sfintia Sa era foarte bucuros că avea oportunitatea de 
a discuta cu un specialist în studiul creierului care avea şi cu- 
noştinţe despre budismul tibetan, iar Varela era hotărît să gă- 
sească mijloace de a continua acest dialog ştiinţific. În primă- 
vara lui 1985, o prietenă apropiată, Joan Halifax, pe vremea 
aceea director la Fundaţia Ojai, care auzise de eforturile lui 
Engle și Sautman, i-a sugerat să se alăture celor doi pentru a 
contribui cu experiența sa la organizarea întâlnirilor. În oc- 
tombrie 1985, s-au întîlnit toți patru la Fundaţia Ojai și au că- 
zut de acord să colaboreze. Au decis să se concentreze asupra 
disciplinelor științifice care au legătură cu mintea și viaţa, 
considerînd că acestea reprezintă interfaţa cea mai potrivită 
între ştiinţa occidentală şi tradiția budistă. Acesta a fost şi nu- 

mele pe care l-a purtat prima întrunire şi, în cele din urmă, a 
devenit numele Institutului pentru Minte și Viaţă. 

A mai fost nevoie de încă doi ani pentru ca Engle, Sautman, 
Varela şi secretariatul particular al Sfinţiei Sale să pună la 
punct prima întrunire, care a avut loc în octombrie 1987 la 
Dharamsala. În acest interval, Engle şi Varela au colaborat în- 
deaproape pentru a găsi o formulă cît mai utilă pentru întîlni- 
re. Adam a preluat sarcina de coordonator general, avînd ca 
primă responsabilitate strîngerea de fonduri, comunicarea cu 
Sfinţia Sa și cu secretariatul său, şi s-a ocupat de toate cele- 
lalte aspecte administrative ale proiectului, în vreme ce Fran- 
cisco, în calitate de coordonator științific, s-a ocupat de con- 
tinutul științific al întâlnirii, de invitarea participanților şi de 
editarea unui volum care să relateze discuţiile purtate. 

Această împărţire a responsabilităților între un coordona- 
tor general şi unul ştiinţific a funcţionat atît de bine, încît a 
fost folosită la toate întîlnirile care au urmat. Cînd Institutul 
pentru Minte şi Viaţă a fost înfiinţat oficial în 1990, Adam 
Engle a devenit preşedinte şi a fost coordonatorul general al 
tuturor întrunirilor organizate de institut; deşi Francisco nu a 
participat în calitate de coordonator ştiinţific la toate întâlniri- 
le, el a fost pînă la moartea sa, în 2001, un îndrumător şi co- 
laboratorul cel mai apropiat al lui Engle în ce priveşte activi- 
tatea Institutului pentru Minte şi Viaţă. 

Trebuie spuse aici cîteva cuvinte despre caracterul unic al 
acestei serii de conferinţe. Este bine cunoscut faptul că astfel 
de colaborări care pot îmbogăţi ştiinţele moderne ce studiază 
fenomenele lumii vii şi, în special, științele creierului sînt 
foarte greu de organizat. Francisco a avut prilejul să constate 
acest lucru cu ocazia participării sâle la alcătuirea unui curri- 
culum ştiinţific pentru Institutul Naropa (astăzi, Universitatea 
Naropa), o instituţie dedicată artelor liberale, din Boulder, 
Colorado, înfiinţată de un maestru tibetan de meditație, Cho- 
gyam Trungpa Rinpoche. În 1979, Naropa a primit o finanta- 
re de la Fundaţia Sloan pentru organizarea unei conferințe in- 

titulate „„Abordări comparative ale cogniţiei: perspectiva bu- 
distă şi cea occidentală“, probabil prima conferinţă pe aceas- 
tă temă. S-au întrunit aproximativ 25 de savanţi de la institu- 
ţii academice proeminente din Statele Unite, din diverse 
discipline: filozofie, ştiinţele cogniţici (neurologi, psihologi 
experimentali, lingviști, specialişti în inteligența artificială) 
şi, desigur, studii budiste. Întîlnirea a fost o lecţie aspră pen- 
tru Francisco, în ce privește fineţea și grija de care este nevo- 
ie în organizarea unui astfel de dialog intercultural. 

Astfel că, în 1987, profitînd de experiența de la Naropa şi 
viînd să evite unele dintre capcanele întilnite în trecut, Fran- 
cisco a cerut adoptarea unor principii operative generale, care 
s-au dovedit extrem de utile pentru succesul extraordinar al 
întîlnirilor organizate de Institutul pentru Minte şi Viaţă. Poa- 
te că cel mai important principiu a fost acela de a decide ca 
oamenii de ştiinţă aleși să nu fie selectați numai în funcție de 
reputaţia lor, ci şi în funcţie de competenţa pe care o deţin în 
domeniul lor şi de deschiderea faţă de lucruri noi. O oareca- 
re familiarizare cu budismul era utilă, dar nu esenţială, atîta 
vreme cît exista respectul cuvenit față de disciplinele contem- 
plative orientale. l 

Programul a fost ajustat pe măsură ce conversațiile cu Da- 
lai Lama au clarificat ce fel de bază științifică trebuia adusă 
la discuţii, pentru ca Sfinția Sa să poată participa pe deplin. 
Pentru a se asigura cu privire la accesibilitatea discuţiilor, 
acestea au fost structurate astfel încît oamenii de ştiinţă occi- 
dentali să-şi susțină prezentările în cursul sesiunilor de dimi- 
neață. În acest fel, Sfinţia Sa putea fi informat cu privire la 
elementele de bază ale domeniului respectiv. Această expune- 
re de dimineaţă urma să se bazeze pe un punct de vedere ști- 
ințific larg împărtăşit şi nepartizan. Sesiunea de după-amiază 
urma să fie dedicată în întregime discuţiilor, care ar decurge 
în mod firesc în urma expunerii de dimineață. În timpul aces- 
tei sesiuni de discuţii, vorbitorul din sesiunea de dimineaţă ar 

putea să-și prezinte şi preferinţele sau punctele de vedere per- 
sonale, dacă acestea ar fi diferite de concepţia unanimă. 

Chestiunea traducerii din engleză în tibetană şi invers, în 
cadrul unei discuţii ştiinţifice, a constituit o mare provocare, 
pentru că părea imposibil de găsit un vorbitor nativ de tibeta- 
nă care să vorbească fluent în engleză şi să fie familiarizat cu 
ştiinţa. Această dificultate a fost totuşi depășită odată cu gă- 
sirea a doi interpreţi excelenți, un tibetan și un occidental, cu 
educaţie științifică, care au lucrat împreună în timpul întîlni- 
rii. Acest sistem a permis o clarificare rapidă, pe moment, a 
termenilor, un lucru absolut esenţial pentru a putea depăși ne- 
înțelegerile iniţiale între două tradiţii foarte diferite. Thupten 
Jinpa, călugăr tibetan care pe vremea aceea studia pentru a 
obține titlul de geshe la mănăstirea Ganden Shartse şi care de- 
ține în prezent un doctorat în filozofie, acordat de Universi- 
tatea Cambridge, și B. Alan Wallace, fost călugăr în tradiția 
tibetană, care are o licenţă în fizică de la Amherst College şi 
un doctorat în studii religioase de la Stanford, au fost inter- 
preţii la prima întrunire organizată de Institutul pentru Minte 
şi Viaţă şi au continuat să participe şi la întîlnirile ulterioare. 
La cea de-a cincea întîlnire, cînd B. Alan Wallace nu a fost 
disponibil, rolul interpretului occidental a fost îndeplinit de 
dr. José Cabezon. 

Un ultim principiu care a stat la baza succesului seriei de 
întruniri organizate de Institutul pentru Minte şi Viaţă a fost 
acela ca întîlnirile să fie în întregime private: fără presă şi ` 
doar cu cîțiva oaspeți invitaţi. Acest gen de întîlnire se deose- 
beşte radical de întâlnirile din Occident, unde imaginea publi- 
că a lui Dalai Lama face ca o discuţie relaxată şi spontană să 
fie practic imposibilă. Institutul pentru Minte și Viaţă înregis- 
trează discuţiile pe suport video și audio, pentru arhivă gi 
transcriere, însă în afară de aceste înregistrări, întîlnirile sînt 
un mediu închis, pentru desfăşurarea în bune condiţii a discu- 
țiilor. 

Primul dialog din seria celor organizate de Institutul pen- 
tru Minte şi Viaţă a avut loc în octombrie 1987, la reședința 
privată a lui Dalai Lama de la Dharamsala. Varela a fost co- 
ordonatorul științific şi moderatorul întrunirii, în cadrul căre- 
ia s-au discutat teme foarte generale din ştiinţele cogniţiei, 
metodologie științifică, neurobiologie, psihologie cognitivă, 
inteligență artificială, dezvoltarea creierului şi evoluţionism. 
Tot în calitate de coordonatori ştiinţifici, pe lîngă Varela au 
mai fost Jeremy Hayward (fizică și filozofia științei), Robert 
Livingston (neurologie și medicină), Eleanor Rosch (științele 
cogniției) și Newcomb Greenleaf (cibernetică). 

Evenimentul a constituit un succes enorm şi foarte mulțu- 
mitor prin aceea că atit Sfinţia Sa, cît 'și ceilalți participanţi au 
simţit că a fost un autentic dialog al minţilor şi că s-au făcut 
progrese semnificative în apropierea dintre cele două tradiţii. 
Această primă întîlnire a Institutului a fost transcrisă, editată 
şi publicată sub titlul Gentle Bridges: Conversations with the 
Dalai Lama on the Sciences of Mind (Punţi între civilizaţii: 
conversații cu Dalai Lama despre științele minţii), editată de 
J. Hayward şi F. J. Varela (Shambhala, Boston, 1992). Cartea a 
fost tradusă în franceză, spaniolă, germană, japoneză şi chineză. 

Minte şi Viață II a avut loc în octombrie 1989 la Newport 
Beach, California, cu Robert Livingston în calitate de coordo- 
nator ştiinţific, și s-a concentrat în jurul neurologiei. Invitaţii 
au fost Patricia S. Churchland (filozofia științei), J. Allan 
Hobson (somn şi vise), Larry Squire (memorie), Antonio Da- 
masio (neurologie) și Lewis Judd (sănătate mintală). În timpul 
acestei întîlniri, Engle a primit un telefon la 3 dimineața, prin 
care a fost anunțat că Dalai Lama tocmai a primit premiul 
Nobel pentru Pace și că la 8 dimineața ambasadorul Norve- 
giei îl va vizita pe Dalai Lama pentru a-i transmite oficial 
această veste. După ce a primit vestea, Dalai Lama a partici- 
pat la discuţia cu oamenii de știință conform programului, 
lipsind doar cîteva minute pentru o scurtă conferinţă de presă 

dedicată primirii premiului. O relatare a acestei întâlniri este 
acum disponibilă sub titlul Consciousness at the Crossroads: 
Conversations with the Dalai Lama on Brain Science and 
Buddhism (Conștiinţa la răscruce: conversații cu Dalai 
Lama despre ştiinţele creierului şi budism), editată de Z. Ho- 
ushmand, R. B. Livingston şi B. Allan Wallace (Snow Lion 
Publications, Ithaca, N.Y., 1999). 

Minte şi Viaţă III s-a ţinut tot la Dharamsala, în 1990. Or- 
ganizatori ai primelor două întilniri, Adam Engle şi Tenzin 
Geyche Tethong, secretarul lui Dalai Lama, au căzut de acord 
asupra faptului că întîlnirea din India a avut rezultate mult 
mai bune decît cea din Occident. Daniel Goleman (psiholo- 
gie) a fost coordonatorul ştiinţific al celei de-a treia întâlniri, 
care s-a concentrat asupra relaţiilor dintre emoţii şi sănătatea 
mintală. Printre participanţi s-au numărat Daniel Brown (psi- 
hologie clinică), Jon Kabat-Zinn (medicină comportamenta- 
lă), Clifford Saron (neurologie), Lee Yearly (filozofie), Sha- 
ron Salzberg (budism) şi Francisco Varela (imunologie şi 
neurologie). Daniel Goleman a editat volumul care prezintă 
discuţiile din cadrul celei de-a treia întîlniri organizate de In- 
stitutul pentru Minte și Viaţă, intitulat Healing Emotions: 
Conversations with the Dalai Lama on Mindfulness, Emo- 
tions, and Health (Emoțiile care vindecă: conversații cu Da- 
lai Lama despre contemplaţie, emoții şi sănătate) (Shambha- 
la, Boston, 1997). l 

În timpul celei de-a treia întîlniri a apărut o nouă direcție 
de explorări, care constituia o continuare firească a dialoguri- 
lor, dar ieșea din formatul conferințelor. Clifford Saron, Ri- 
chard Davidson, Francisco Varela, Gregory Simpson şi Allan 
Wallace au inițiat un proiect de cercetare pentru a investiga 
efectele unei practicări îndelungate a meditației. Ideea era 
aceea de a fructifica bunăvoința şi încrederea care se înfiripa- 
seră în comunitatea tibetană din Dharamsala și dorinţa Sfin- 
tiei Sale de a vedea realizate astfel de cercetări. Cu ajutorul 
unei finanţări obţinute de la Fundaţia Familia Hershey, s-a în- 


574 EMOȚIILE DISTRUCTIVE 


ființat Institutul pentru Minte și Viaţă, al cărui președinte a 
fost, încă de la înființare, Adam Engle. Institutul Fetzer a fi- 
nanţat etapele iniţiale ale proiectului de cercetare. În 1994, a 
fost înaintat un raport către Institutul Fetzer, în care s-au pre- 
zentat progresele înregistrate. 

A patra conferință a Institutului pentru Minte şi Viaţă, 
„Somn, vise și moarte“, s-a ținut la Dharamsala în octombrie 
1€92, Francisco Varela fiind din nou coordonatorul științific 
al întrunirii. Pe lîngă Francisco şi Sfintia Sa, participanţii au 
fost Charles Taylor (filozofie), Jerome Engel (neurologie şi 
medicină), Joan Halifax (antropologie, moarte şi fenomene 
asociate morţii), Jayne Gackenbach (psihologia visării lu- 
cide) şi Joyce McDougal (psihanaliză). Relatarea acestei con- 
ferinţe este disponibilă în lucrarea Sleeping, Dreaming, and 
Dying: An Exploration of Consciousness with the Dalai 
Lama (Somn, vise şi moarte: o explorare a conştiinţei împre- 
ună cu Dalai Lama), editată de F. ]. Varela (Wisdom Publica- 
tions, Boston, 1997). 

Minte şi Viaţă V s-a ţinut tot la Dharamsala, în aprilie 
1995. Titlul a fost „Altruism, etică şi compasiune“, iar coor- 
donatorul științific a fost Richard Davidson. Pe lîngă dr. Da- 
vidson, participanții au fost Nancy Eisenberg (dezvoltarea 
copilului), Robert Frank (altruismul în economie), Anne Har- 
rington (istoria ştiinţei), Elliott Sober (filozofie) şi Ervin Sta- 
ub (psihologie socială și comportamentul de grup). Volumul 
care acoperă discuţiile din cadrul întrunirii este intitulat Vi- 
sions of Compassion: Western Scientists and Tibetan Bud- 
dhists Examine Human Nature (Viziuni asupra compasiunii: 
savanții occidentali şi budiștii tibetani examinează natura 
umană) și este editat de R. J. Davidson şi A. Harrington (New 
York, Oxford University Press, 2001). 

Minte și Viaţă VI a inaugurat o nouă direcție de explorări, 
pe lîngă cele deschise de întilnirile anterioare. Conferinţa s-a 
desfășurat la Dharamsala în octombrie 1997, cu Arthur Za- 
jonc (fizică) în calitate de coordonator ştiinţific. Pe lîngă dr. 

Zajonc şi Sfinţia Sa, au mai participat David Finkelstein (fi- 
zică), George Greenstein (astronomie), Piet Hut (astrofizică), 
Tu Weming (filozofie) şi Anton Zeilinger (fizică cuantică). 
Volumul dedicat întilnirii este intitulat The New Physics and 
Cosmology (Noua fizică şi cosmologia), editat de Arthur Za- 
Jonc (Oxford University Press, New York, 2003). 

Dialogul despre fizica cuantică a continuat şi în cadrul 
conferinței Minte şi Viaţă VII, care s-a desfăşurat la laborato- 
rul lui Anton Zeilinger de la Institut für Experimentalphysic 
din Innsbruck, Austria, în iunie 1998. Au participat Sfinţia Sa, 
dr. Zeilinger şi dr. Zajonc şi interpreţii dr. Jinpa şi dr. Walla- 
ce. Întâlnirea a constituit subiectul unui articol de prima pagi- 
nă, apărut în numărul din ianuarie 1999 al revistei Geo din 
Germania. 

Întâlnirea relatată în volumul de faţă, Minte și Viaţă VIII, 
a avut loc la Dharamsala în martie 2000, Daniel Goleman fi- 
ind coordonatorul ştiinţific, iar B. Alan Wallace coordonato - 
rul în materie de filozofie. Titlul acestei întîlniri a fost „Emo- 
țiile distructive“, iar participanții au fost: Venerabilul 
Matthieu Ricard (budism), Richard Davidson (neurologie şi 
psihologie), Francisco Varela (neurologie), Paul Ekman (psi- 
hologie), Mark Greenberg (psihologie), Jeanne Tsai (psiholo- 
gie), Venerabilul Somchai Kusalacitto (budism) și Owen Fla- 
nagan (filozofie). ; 

Întîlnirea Minte şi Viaţă IX a fost găzduită de Universita- 
tea Wisconsin din Madison în colaborare cu Institutul de Cer- 
cetare Sănătate-Emoţii şi cu Centrul de cercetare a interacțiu- 
nilor minte-trup. Participanţii au fost Sfinţia Sa, Dalai Lama, 
Richard Davidson, Antoine Lutz (care i-a ţinut locul lui Fran- 
cisco Varela) Matthieu Ricard, Paul Ekman și Michael Mer- 
zenich (neurologie). Această întîlnire de două zile a avut în 
centru studiul utilizărilor tehnologiilor RMN şi EEG/MEG în 
cercetarea meditației, percepţiei, emoției și a relațiilor dintre 
plasticitatea neurală a omului şi practicile meditației. 

Minte şi Viaţă X a avut loc la Dharamsala în octombrie 
2002. Tema a fost „Natura materiei, natura vieții“. Coordona- 
tor ştiinţific și moderator a fost Arthur Zajonc, iar participanți 
au fost Sfinţia Sa, Steven Chu (fizică), Arthur Zajonc (teoria 
complexității), Luigi Luisi (biologie celulară și chimie), Ur- 
sula Goodenough (biologie evoluționistă), Eric Lander (gene- 
tică), Michel Bitbol (filozofie) şi Matthieu Ricard (filozofie 
budistă). 

Minte şi Viaţă XI va fi prima conferinţă publică din aceas- 
tă serie. Va avea loc la Boston pe 13 și 14 septembrie 2003 și 
se va numi „Investigarea minţii: o cooperare între budism și 
științele comportamentale pe tema mecanismelor de functio- 
nare a minţii“. În cadrul acestei întâlniri, 22 de savanţi de ta- 
lie mondială se vor alătura Sfinţiei Sale într-o discuţie de 
două zile pe tema modului în care s-ar putea institui o cola- 
borare între budism şi ştiinţa modernă pentru cercetarea aten- 
tiei și controlului cognitiv, emoțiilor şi imagisticii mintale. 
Pentru informaţii suplimentare, vizitaţi www.investigating- 
themind.org. 

Începînd din 2000, și de fapt ca o extindere a cercetării în- 
cepute în 1990, membrii Institutului pentru Minte și Viaţă au 
continuat să cerceteze tehnicile de meditaţie cu ajutorul unor 
practicanți avansați, în laboratoarele ştiinţifice occidentale de 
studiere a creierului. Folosind ca aparatură de măsurare 
RMN, EEG şi MEG, aceste cercetări se desfăşoară în prezent 
la Centre de Recherche en Epistémologie Appliquée (CREA) 
din Paris, la Universitatea Wisconsin din Madison şi la Har- 
vard. Cercetările asupra expresiilor emoționale și psihofizio- 
logiei autonome se desfăşoară la Universitatea California din 
San Francisco şi din Berkeley. 

Dr. Paul Ekman de la Universitatea California din San 
Francisco, unul dintre participanţii la discuţiile descrise în 
acest volum, a elaborat un proiect de cercetare, intitulat Cul- 
tivarea echilibrului emoţional. Acesta este primul proiect de 
cercetare de anvergură al Institutului pentru Minte şi Viaţă, 

desemnat să popularizeze şi să evalueze impactul meditaţiei 
asupra vieții emoționale a practicanţilor începători. Proiectul 
are două obiective de cercetare principale: elaborarea şi tes- 
tarea unui program desemnat să-1 înveţe pe oameni să-şi ad- 
ministreze episoadele emoţionale distructive, folosind tehni- 
cile contemplative. budiste şi cercetările psihologice 
occidentale; şi evaluarea impactului acestui program asupra 
vieţii emoționale și interacțiunilor dintre participanți. B. Alan 
Wallace, un alt participant la întîlnirea relatată în volumul de 
faţă, a colaborat la elaborarea proiectului de cercetare și îi va 
învăţa pe subiecţii experimentului tehnicile de meditație. Ek- 
man a ales-o pe Margaret Kemeny pentru a conduce realiza- 
rea proiectului, el rămînînd în continuare un îndrumător con- 
stant. Institutul Fetzer a finanțat etapele preliminare ale 
proiectului, care a beneficiat de asemenea şi de o donație a 


Sfinţiei Sale, Dalai Lama. 
Mind and Life Institute 
2805 Lafayette Drive 
Boulder, Colorado 80305 
www.mindandhife.org 
www, Investigating TheMind.org 
info@mindandlife.org 


MULŢUMIRI 


De-a lungul anilor, Institutul pentru Minte şi Viaţă a fost 
susținut prin generozitatea mai multor indivizi şi organizaţii. 


Fondatorilor 


Fără interesul inițial, participarea constantă şi sprijinul 
președintelui nostru de onoare, Sfintia Sa, Dalai Lama, Insti- 
tutul pentru Minte şi Viaţă nu ar fi luat niciodată ființă şi nu 
ar îi continuat să se dezvolte de-a lungul anilor. Este un lucru 
cu adevărat excepţional ca un lider religios de talie mondială 
şi un om politic să fie atît de deschis faţă de descoperirile ști- 
ințifice şi atît de dornic să-şi ofere timpul pentru crearea și 
consolidarea unui dialog semnificativ între ştiinţă și budism. 
În ultimii 15 ani, Sfinţia Sa a petrecut alături de participanții 
la dialogurile Institutului pentru Minte şi Viaţă mai mult timp 
decît cu orice alt grup netibetan din lume, iar pentru aceasta 
îi sîntem, cu umilință, veșnic recunoscători și dedicăm activi- 
tatea noastră împlinirii viziunii sale, ca bogăţia științelor și 
budismului să se îmbine într-un dialog şi colaborare știinţifi- 
că pentru beneficiul tuturor oamenilor. 

Francisco J. Varela a fost cercetătorul nostru fondator şi ne 
lipseşte enorm. Fiind în acelaşi timp un neurolog recunoscut 
în întreaga lume şi un practicant foarte serios al budismului, 
Francisco a trăit, de fapt, din plin la intersecția dintre științe- 
le cogniţiei și budism şi a nutrit convingerea că o colaborare 

profundă și sistematică între ştiinţă şi budism ar fi extrem de 
benefică pentru ambele tradiţii și pentru întreaga umanitate. 
Direcţia în care el a îndreptat Institutul pentru Minte și Viaţă 
a fost foarte îndrăzneață şi plină de imaginaţie, dar în acelaşi 
timp a respectat cerinţele rigorii cercetării ştiinţifice şi sensi- 
bilitatea budistă. Dar mai presus de toate, în această lume a 
vitezei, el a reușit să-și facă timp pentru a îndruma activitatea 
Institutului într-o manieră sistematică, logică şi orientată că- 
tre progresul ştiinţific. Vom continua să mergem pe calea des- 
chisă de el. 

R. Adam Engle este întreprinzătorul care, auzind că Sfin- 
ţia Sa este interesat de un dialog între budism și știință, a dat 
curs acestei ocazii şi printr-un efort constant şi multă ingenio- 
zitate a reușit să pună pe picioare Institutul și să-l facă să se 
dezvolte. 


Sponsorilor 


Barry şi Connie Hershey de la Fundaţia Familia Hershey 
au fost cei mai loiali şi mai statornici sponsori ai noștri încă 
din 1990. Sprijinul lor generos nu numai că a garantat conti- 
nuitatea conferinţelor, dar a insuflat viață Institutului pentru 
Minte și Viaţă. 

Din 1990, Daniel Goleman şi-a dedicat cu generozitate 
timpul, energia și spiritul activității Institutului. A pregătit 
acest volum și volumul Healing Emotions fără nici o com- 
pensaţie, ca un omagiu adus Sfinţiei Sale Dalai Lama și Insti- 
tutului pentru Minte și Viaţă, care va primi toate drepturile de 
autor de pe urma publicării acestor cărți. 

De-a lungul anilor, Institutul a beneficiat de sprijinul fi- 

“nanciar generos oferit de Institutul Fetzer, Fundaţia Nathan 
Cummings, Branco Weiss, Adam Engle, Michael Sautman, dl 
şi dna R. Thomas Northcote, Christine Austin, regretatul 
Dennis Perlman, Marilyn Gevirtz şi regretatul Don L. Ge- 
virtz, Michele Grennon, Klaus Hebben, Joe şi Mary Ellyn 

Sensenbrenner, Edwin şi Adrienne Joseph, Howard Cutler, 
Bennett şi Fredericka Foster Shapiro. Din partea Sfinţiei Sale, 
Dalai Lama şi a tuturor acelora care au participat de-a lungul 
anilor la activitatea Institutului, le mulțumim tuturor acestor 
persoane și organizaţii. Generozitatea lor a avut un impact 
profund asupra vieții multor oameni. 


Oamenilor de știință, filozofilor 
și învățaților/practicanților budiști 


Am dori de asemenea să mulțumim mai multor persoane 
pentru ajutorul pe care ni l-au oferit, astfel încît activitatea In- 
stitutului să fie un succes. Multe dintre aceste persoane au 
sprijinit institutul încă de la înființare. În primul rînd, am dori 
să le mulţumim oamenilor de ştiinţă, filozofilor şi învățaţilor 
budiști care au participat la întîlnirile noastre din trecut, care 
participă la întîlnirile noastre prezente și la proiectele de cer- 
cetare pe care le desfășurăm, ca şi consilierilor noștri ştiinți- 
fici: regretatul Francisco Varela, Richard Davidson, Paul Ek- 
man, Anne Harrington, Arthur Zajonc, Robert Livingston, 
Pier Luigi Luisi, Newcomb Greenleaf, Jeremy Hayward, 
Eleanor Rosch, Patricia Churchland, Antonio Damasio, Allan 
Hobson, Lewis Judd, Larry Squire, Daniel Brown, Daniel 
Goleman, Jon Kabat-Zinn, Clifford Saron, Lee Yearley, Jero- 
me Engel, Jayne Gackenbach, Joyce McDougall, Charles 
Taylor, Joan Halifax, Nancy Eisenberg, Robert Frank, Elliott 
Sober, Ervin Staub, David Finkelstein, George Greenstein, 
Piet Hut, Tu Weiming, Anton Zeilinger, Owen Flanagan, 
Mark Greenberg, Matthieu Ricard, Jeanne Tsai, Michael 
Merzenich, Sharon Salzberg, Steven Chu, Ursula Goodeno- 
ugh, Eric Lander, Michel Bitbol, Jonathan Cohen, John Dun- 
can, David Meyer, Anne Treisman, Ajahn Amaro, Daniel Gil- 
bert, Daniel Kahneman, Georges Dreyfus, Stephen Kosslyn, 
Marlene Behrmann, Daniel Reisberg, Elaine Scarry, Jerome 
Kagan, Evan Thompson, Antoine Lutz, Gregory Simpson, 

Alan Wallace, Margaret Kemeny, Erika Rosenberg, Thupten 
Jinpa, Ajahn Maha Somchai Kusalacitto, Sogyal Rinpoche, 
Tsoknyi Rinpoche, Mingyur Rinpoche și Rabjam Rinpoche. 


Secretariatului particular al lui Dalai Lama 
și susținătorilor noștri tibetani 


Le sîntem recunoscători şi le mulțumim lui Tenzin Geyche 
Tethong, Tenzin N. Takiha, Venerabilului Lhakdor și celor- 
laiti oameni minunați din secretariatul particular al Sfinţiei 
Sale. Le sîntem de asemenea recunoscători lui Rinchen Dhar- 
lo, Dawa Tsering şi Nawang Rapgyal de la Biroul pentru Ti- 
bet din New York, și lui Lodi Gyari Rinpoche de la Campa- 
nija Internaţională pentru Tibet, pentru sprijinul pe care ni l-au 
acordat de-a lungul anilor. Și ținem să-i adresăm mulțumiri 
speciale lui Tendzin Choegyal, Ngari Rinpoche, care este un 
membru al consiliului de conducere al Institutului, un sfătui- 
tor excelent și un prieten adevărat. 


Altor susținători 


Mulţumirile noastre pentru Kashmir Cottage, Chonor Ho- 
use, Pema Thang Guesthouse şi Glenmoor Cottage din Dha- 
ramsala; Maazda Travel din San Francisco şi Middle Path 
Travel din New Delhi; lui Elaine Jackson, Zara Houshmand, 
Richard Gere, John Cleese, Alan Kelly, Peter Jepson, Thup- 
ten Chodron, Laurel Chiten, Billie Jo Joy, Nancy Mayer, Pa- 
tricia Rockwell, George Rosenfeld, Andy Neddermeyer, 
Kristen Glover, Maclen Marvit, David Marvit, Wendy Miller, 
Sandra Berman, Will Shattuck, Franz Reichle, Marcel Hoehn, 
Geshe Sopa şi călugării şi călugărițele de la Centrul Budist 
Deer Park, Dwight Kiyono, Eric Janish, Brenden Clarke, Ja- 
clyn Wensink, Josh Dobson, Matt McNeil, Penny și Zorba 
Paster, Jeffrey Davis, Magnetic Image, Inc., Dissapearing, 
Inc., Sincerely Yours, HealthEmotions Research Institute — 

Universitatea Wisconsin, Programul interdisciplinar Min- 
te/Creier/Comportament de la Harvard, Karen Barkow, John 
Dowling, Catherine Whalen, Sara Roscoe, Jennifer Shephard, 
Sydney Prince, Metta McGarvey, Ken Kaiser, T&C Film, 
Shambhala Publications, Wisdom Publications, Oxford Uni- 
versity Press, Bantam Books, Snow Lion Publications, Meri- 
dian Trust, Geoff Jukes, Gillian Farrer-Hails, Tony Pitts, Ed- 
win Maynard, Daniel Drasin, David Mayer, Fundaţia Gere, 
Jennifer Greenfield, Robyn Brentano, Dinah Barlow, Nick 
Ribush și Sarah Forney. 


Interpreţilor 


În sfârșit, mulțumirile noastre speciale se îndreaptă către 
interpreţii pe care i-am avut de-a lungul anilor: Geshe Thup- 
ten Jinpa, care a fost interpret la multe întîlniri; B. Alan Wal- 
lace, care a fost alături de noi la toate întilnirile, cu o singură 
excepţie; şi lui José Cabezon care i-a ţinut locul lui Alan cînd 
acesta nu a putut participa, în 1995. Pentru a putea crea un 
dialog şi o colaborare între budiștii tibetani și oamenii de şti- 
ință occidentali este nevoie de traducători şi de interpreţi ex- 
celenți. Acești prieteni sînt literalmente cei mai buni din lume. 

R. ADAM ENGLE 


La mulțumirile lui Adam, aş dori să le adaug şi pe ale 
mele. Ca întotdeauna, apreciez sfatul înțelept și sprijinul plin 


de afecţiune al soţiei mele, Tara Bennett-Goleman. Îi datorez 


mulțumiri speciale lui Zara Houshmand, pentru că a observat 
şi consemnat aspectele poetice ale întilnirii și evenimentelor 
care au urmat (unele dintre aceste observaţii au fost incluse în 
carte), pentru că a coordonat întîlnirile preliminare și ședințe- 
le de informare a participanților de dinaintea întrunirii şi pen- 
tru munca sa devotată de supervizare a redactării cu precizie 
a transcrierilor. Îi sînt recunoscător lui Alan Wallace pentru 
comentariile suplimentare, speciale asupra unor aspecte mai 

sofisticate ale dialogurilor, și lui Thupten Jinpa pentru con- 
sultaţiile pe care mi le-a acordat în legătură cu textele budis- 
te şi cu întîlnirile avute de Dalai Lama cu oamenii de știință 
în timpul anului. Ngari Rinpoche mi-a oferit informaţii ne- 
preţuite despre interesul științific de o viaţă al fratelui său, 
Dalai Lama. Îi mulțumesc lui Rachel Brod pentru cercetările 
suplimentare pe care le-a făcut, lui Achaan Pasanno, pentru 
interviul luat lui Bhikku Kusalacitto în Bangkok, lui Arthur 
Zajonc, Sharon Salzberg și Joseph Goldstein pentru lămuriri- 
le oferite cu privire la aspectele tehnice, legate de fizica cuan- 
tică și de budism, și lui Erik Hein Schmidt pentru clarificări- 
le unor aspecte mai dificile ale budismului. Şi îi mulţumesc 
în special lui Adam Engle pentru extraordinarul său efort de 
a ţine această corabie pe linia de plutire. Fără viziunea lui 
Adam, fără mîna sa fermă şi energiile sale pozitive, această 
strădanie nu ar fi ajuns niciodată atît de departe. 


DANIEL GOLEMAN 


NOTE 


1: O colaborare ştiinţifică 


1. Cele șase stări studiate, în transliterarea din tibetană, sînt vizua- 
lizarea, kyerim vidam lha yi mig pa; concentrarea asupra unui 
punct, tse chik ting ngey dzin; compasiunea vastă, migmey nyin- 
gjey; devotamentul, lama la mögu; lipsa de teamă, gang la yang jig 
pa med pey mig pa; starea deschisă, rigpa'i chok shag. 

2. Sharon Saizberg, Lovingkindness (Bunăvoința iubitoare), Shambhala, 
Boston, 1995. 

3. În cazul reflexului de tresărire, există o ciudățenie transcultura- 
lā: în cel puțin cinci limbi din lume există un cuvînt aparte pen- 
tru cei care tresar foarte puternic, adică indivizi care au o reacție 
foarte puternică la șoc sau surpriză. Astfel de oameni au încă din 
copilărie un reflex de iresărire foarte pronunţat, iar reacţia lor 
este atît de exagerată, încât e de-a dreptul hazlie — cel puţin pen- 
tru privitori. În toate aceste cinci culturi, indivizii care tresar exa- 
gerat sînt ținta favorită a farselor; pentru a se distra pe seama lor, 
ceilalți obișnuiesc să se strecoare pe la spatele lor ca să-i sperie. 
Vezi Ronald C. Simons, Boo! Culture, Experience, and the Startle 
Reflex (Bau! Cultură, experiență și reflexul de tresărire), Oxford Uni- 
versity Press, New York, 1996. 

4. Totuși, neurologii nu știu cu certitudine cum apare această 
schimbare — poate să fie vorba de o schimbare la nivelul număru- 
lui de sinapse, pe măsură ce noi conexiuni adună laolaltă neuronii, 
sau dacă creșterea numărului de neuroni ar putea juca de aseme- 
nea un rol. T. Elbert, C. Pantev, C. Wienbruch, B. Rockstroh și E. 
Taub, „Increased Cortical Representation of the Fingers of the 
Left Hand in String Players“ („Creșterea reprezentării corticale 

corespunzătoare degetelor miîinii stîngi la cei care cîntă la instru- 
mente cu coarde“), Science 270, 5234/1995, pp. 305-307. 

5. K. A. Ericsson, R. T. Krampe și C. Tesch-Râmer, „The Role of i 
Deliberate Practice in the Acquisition of Expert Performance“ | 
(„Rolul exersării deliberate în obținerea performanțelor ridica- 
te“), Psychological Review 100, 1993, pp. 363-406. 

6. De pildă, Paul Whalen, neurolog și coleg al lui Davidson la Uni- 
versitatea Wisconsin, a descoperit că nucleul amigdalian și cir- 
cuitele adiacente răspund de recunoașterea microexpresiilor fa- 
ciale. Cercetările lui Whaien arată că nucleul amigdalian poate 
recunoaște unele expresii chiar și atunci cînd acestea trec foarte 
repede și sînt urmate de ceea ce se cheamă stimul de mascare 
(cum ar fi o expresie neutră), care blochează abilitatea persoanei 
de a recunoaște în mod conștient o expresie emoțională. De re- 
gulă, expresia emoţională este prezentă aproximativ 33 de miimi 
de secundă în cadrul acestor experimente. Rezultatele obținute 
cu Oser și cu celălalt practicant avansat al meditației în urma tes- 
tului de recunoaștere a microexpresiilor sugerează că aparate 
precise de măsurare a creierului ar putea scoate în evidență 
schimbări la nivelul circuitelor specifice nucleului amigdalian ca 
efect al practicării pe termen lung a meditației (deși nu este lim- 
pede despre care practică anume poate fi vorba). 

7. P. S. Eriksson, E. Perfilieva, T. Bjork-Eriksson, A. M. Alborn, C. 
Nordborg, D. A. Peterson și F. H. Gage, „Neurogenesis in the i 
Adult Human Hippocampus“ („Neurogeneza în hipocampul ji 
creierului uman adult”), Nature Medicine 4, 11, 1998, pp. A 
1313-1317. | 

8. Francisco Varela, „Neurophenomenology: A Methodological Re- 
medy to the Hard Problem“ („Neurofenomenologia: Un reme- 
diu metodologic pentru problema dificilă“), Journal of Conscious- 
ness Studies, 3/1996, pp. 330-350. 

9. În această serie de experimente, electroencefalograma lui Oser a 
fost supusă unei analize sofisticate pe computer pentru a identi- 
fica momentul în care încep și se încheie conexiunile funcționale 
dintre diferitele regiuni ale creierului. Varela a inventat un test 
pentru a arăta dacă grupurile de neuroni încep să funcţioneze în- ij 
tr-un anume ritm și apoi adună grupuri de neuroni din alte părți 
ale creierului, cărora le imprimă același ritm — dinamica esen- i 
țială care marchează activarea unei mase suficiente din creier | 
pentru susținerea unui gînd. Această abordare se sprijină pe ca- 
pacitatea de a izola din masa haotică a ativității mintale o singu- | 


Note 587 


10. 


ră percepție clară. Pentru aceasta, Varela s-a folosit de momentul 
în care subiectul recunoaște brusc o formă care inițial părea o 
masă lipsită de sens. 

Poate că cel mai dramatic efect a fost observat în timpul stării 
deschise, cînd starea mintală a lui Oser nu viza nici anticiparea, 
nici urmărirea gîndurilor sau a percepțiilor, ci o „renunța- 
re/alungare“ a tot ce apare în minte, fără a arăta vreun interes. 
Această atitudine specifică stării deschise părea să fie reflectată 
la nivelul creierului prin absenţa în mare parte a sincronicității 
neurale. În schimb, atunci cînd Oser se afla în stare de atenţie 
concentrată, în momentul recunoașterii erau active în mod sin- 
cron multe alte arii ale creierului. 


11. Antoine Lutz, J.-P. Lachaux, J. Martinerie și F. J. Varela, „Guiding 


12: 


the Study of Brain Dynamics by Using First-Person Data: Syn- 
chrony Patterns Correlate with Ongoing Conscious States Dur- 
ing a Simple Visual Task“ („Coordonarea studiului dinamicii 
creierului prin utilizarea relatărilor la persoana întîi: tiparele de 
sincronicitate se corelează cu procesele conștiente aflate în desfă- 
șurare în timpul unei sarcini vizuale simple“), Proceedings of the 
National Academy of Sciences of the United States of America 
99/2002, pp. 1586-1591. 

De pildă, un studiu îndelung discutat asupra meditației a folosit 
SPECT, un aparat care creează o imagine a ratei cu care ariile cre- 
ierului preiau un anumit tip de moleculă, în acest caz, una spe- 
cifică fluxului sanguin. S-a comparat o singură perioadă de me- 
ditație cu o singură perioadă de odihnă la mai mulți subiecţi ale 
căror stări meditative variază considerabil. Informațiile obținute 
au fost valoroase, deoarece au pus în evidenţă ariile mari ale cre- 
ierului care sînt activate în timpul meditaţiei, cum ar fi regiunile 
din cortexul prefrontal. Însă metodele folosite pentru analiza re- 
zultatelor erau relativ primitive, iar utilitatea studiului a fost li- 
mitată și mai mult de faptul că s-a comparat o singură perioadă 
de meditaţie cu o singură perioadă de repaos; de aceea a fost im- 
posibil să se verifice dacă tiparele observate erau repetitive și 
erau într-adevăr corelate în mod sistematic cu meditaţia. Pe lîn- 
gă aceste probleme, cercetătorii au depășit cu mult rezultatele 
obținute, emițînd declarații dubioase cu privire la rolul tiparelor 
de activitate cerebrală pe care ei le-au observat în producerea 
unei „percepții modificate a spațiului“ în timpul meditaţiei, care 
ar putea induce un sentiment de transcendere a propriilor limi- 
te. A. Newberg et al., „The Measurement of Cerebral Blood Flow 

During the Complex Cognitive Task of Meditation: A Prelimina- 

ry SPECT Study“ („Măsurarea fluxului sanguin cerebral în tim- 
pul unei sarcini cognitive complexe cum este meditaţia: un stu- 
diu SPECT preliminar“), Psychiatry Research 106, 2/2001, pp. | 
113-122. | 

13. Notiunea de trăsături modificate ale conștiinței a fost propusă de 1 
Davidson şi de mine într-un articol pe care l-am scris împreună ii 

pe vremea cînd ne aflam la Harvard, prin anii '70 — el încă doc- | 
torand, iar eu, la acea vreme, profesor invitat. Vezi Richard }. k | 

| 


Davidson și Daniel J. Goleman, „The Role of Attention in Meditation | 
and Hypnosis: A Psychobiological Perspective on Transformations i 
of Consciousness” („Rolul atenţiei în meditaţie și hipnoză: o per- l 
spectivă psihobiologică asupra transformărilor conștiinței”), The | 
International Journal of Clinical and Experimental Hypnosis, 25, 
4/1977, pp. 291-308. 


2: Un cercetător al naturii 


1. Cosmologia tradițională era cuprinsă în vastul compendiu al gîn- 
dirii budiste, cunoscut sub numele de Abhidharma. 


3: Perspectiva occidentală i 
i 


1. Lucrarea de licență a lui Alan Wallace a fost în cele din urmă 
publicată în două volume: Choosing Reality: A Buddhist View of 
Physics and the Mind (Alegerea realității: o viziune budistă asupra fi- 
zicii și minţii), Snow Lion, Ithaca, N.Y. 1989, și Transcendent Wisdom 
(Înțelepciunea transcendent, Snow Lion, Ithaca, N.Y., 1988, care 
cuprinde și o traducere a lucrării lui Shantideva împreună cu co- 
mentariul lui Dalai Lama. 

2. O altă versiune a tezei lui Alan Wallace a fost publicată mai tîr- 
ziu sub titlul The Bridge of Quiescence: Experiencing Tibetan Bud- T 
dhist Meditation (O punte către liniște: experiența meditației tibetane 
budiste), Open Court, Chicago, 1998. 

3. Vezi Daniel Goleman, ed., Healing Emotions: Conversations with the 
Dalai Lama on Mindfulness, Emotions, and Health (Emoțiile care vin- 
decă: conversații cu Dalai Lama despre contemplație, emoții și sănăta- 
te), Shambhala, Boston, 1996. Același subiect referitor la respec- 
tul de sine scăzut a intervenit și în cursul unui dialog anterior; 
vezi Daniel Goleman, ed., Worlds in Harmony: Dialogues on 
Compassionate Action (Lumi în armonie: dialoguri despre compasiune), T 
Parallax, Berkeley, 1992. | | 

4: O psihologie budistă 


1. Matthieu Ricard, Journey to Enlightenment: The Life and World of 
Khyentse Rinpoche, Spiritual Teacher from Tibet (Călătorie către ilu- 
minare: Viața și lumea lui Khyentse Rinpoche, un învățător spiritual 
din Tibet), Aperture, New York, 1996. În anii de călugărie, Mat- 
thieu Ricard a fost îndrumat mai întîi de fiul mai mare al lui Kan- 
gyur, Tulku Pema Wangyal, care mai tîrziu a întemeiat sihăstrii 
de meditaţie în Valea Dordogne din Franţa. 

2. Acest nivel extrem de subtil este numit în textele tibetane „spec- 
trul fundamental al conștiinței luminoase care este dincolo de 
distincţia subiect-obiect.“ 


5: Anatomia perturbărilor mintale 


1. O imagine mintală produsă ca rezultat al unei concentrări min- 
tale prelungite este considerată un fel de formă: în epistemologia 
budistă, conceptul de formă nu este restrîns în mod necesar la 
obiectele materiale. Există trei tipuri de formă. Una este obiectul 
material, tangibil, pe care îl putem vedea, cu calitățile sale vizi- 
bile: configuraţie, culoare și așa mai departe. Dar în acest con- 
text, cuvîntul „formă“ nu se aplică doar la formele vizuale, ci are 
o utilizare mult mai largă, referindu-se la obiectele tuturor celor 
cinci simţuri, inclusiv, de pildă, la „formele“ sunetului. Al doilea 
tip de forme sînt cele considerate vizibile, dar nu tangibile sau 
solide, cum ar fi reflexia în oglindă. Al treilea tip de formă este 
pur și simplu un obiect al cogniţiei. 

2. Acestea sînt cinci tipuri de forme care aparţin categoriei de „for- 
me pentru conștiința mintală“: (1) forme care apar din agregare 
— obiectele simţurilor, (2) forme spațiale, în sensul cîmpului fi- 
zic în care au loc percepțiile, (3) forme care apar din promisiuni 
(acasta este un sens foarte tehnic — se referă la forme care apar, 
de pildă, atunci cînd cineva adoptă preceptele monastice), (4) 
forme imaginare și (5) forme care apar ca rezultat al meditaţiei. 
Vezi lucrarea lui Jeffrey Hopkins, Meditation on Emptiness (Medi- 
tatia asupra deșertăciunii), Wisdom, Boston, 1996, pp. 232-235. 

3. Imaginile mintale care apar din vizualizare în timpul meditației 
nu sînt perturbate. 

4. Termenul în discuţie este drotok, care se referă nu doar la reifica- 
re, ci la orice situaţie în care proiectăm asupra realităţii calități 
sau entităţi care nu există de fapt. Concepţia nihilismului sau ne- 
gării se aplică ori de cîte ori negăm ceva care există în realitate. 

5, Stephen Jay Gould, The Panda's Thumb (Degetul mare al ursului 
Panda), W. W. Norton, New York, 1980. 

6. Teza lui Thupten Jinpa a fost publicată de Curzon sub titlul Tsong- 
Khapa's Philosophy of Emptiness: Self, Reality and Reason in Tibetan 
Thought (Filozofia deșertăciunii a lui Tsongkhapa: sinele, realitatea și ra- 
țiunea în gîndirea tibetană). 

7. Oliver Leaman, ed., Encyclopedia of Asian Philosophy (Enciclopedia 
filozofiei asiatice), Routledge, New York, 2001. 

8. Din punct de vedere istoric, nu a existat niciodată în filozofia bu- 
distă un termen care să corespundă direct cuvîntului „emoție“. 
Așa cum observă Georges Dreyfus (care este, ca și Thupten Jin- 
pa, traducător pentru Dalai Lama, dar de limba franceză, deține 
titlul de geshe și predă la ora actuală filozofia la Williams Colle- 
ge), unii profesori tibetani au inventat de curînd un termen nou 
(tshor myong) care să corespundă cuvîntului „emoție“, în sensul 
folosit de occidentali. Acest cuvînt, care în traducere literală în- 
seamnă „experienţa sentimentelor“, nu este încă folosit în mod | 
curent în tibetană și nu prea are semnificație în context budist. | 
Vezi Georges Dreyfus, „Is Compassion an Emotion? A Cross- 
Cultural Exploration of Mintal Typologies” („Este compasiunea 
o emoție? O cercetare transculturală a tipologiilor mintale”), în 
Richard J. Davidson și Anne Harrington, ed., Visions of Compassion: 
Western Scientists and Tibetan Buddhists Examine Human Nature 
(Viziuni asupra compasiunii: savanți occidentali și budiști tibetani 
examinează natura umană), Oxford University Press, New York, 
2002. 

9. Comentariu despre percepția validă al lui Dharmakirti (din surse ti- 
betane). 

10. În privința mîniei vituoase, un text budist, O introducere în stilul 
de viață al unui Bodăhisattva a lui Shantideva, îi încurajează pe 
practicanți să dezvolte resentimentul față de propriile perturbări 
mintale și egocentrism — o utilizare pragmatică a energiei mî- 
niei în slujba unor obiective spirituale — ceea ce s-ar putea numi 
o mânie virtuoasă. În mod asemănător, Shantideva îi încurajează 
pe practicanți să dezvolte o conștiință a curajului și încrederii în 

„abilităţile proprii de a atinge iluminarea, în locul unei mîndrii 
perturbatoare — adică o conștiință arogantă a unei presupuse 
superiorități. Învățăturile lui Vajrayana recomandă și ele trans- 
formarea atașamentului în fericire, a mîniei în claritate, a iluziei 
într-o înțelepciune nonconceptuală — toate acestea prin inter- 
mediul unui proces asemănător alchimiei mintale. Vezi lama 

Thubten Yeshe, Introduction to Tantra: A Vision of Totality (ntrodu- 
cere în Tantra: o viziune a totalității), Wisdom, Boston, 1987. 

11. Richard Lazarus, Emotion and Adaptation (Emoţie și adaptare), 
Oxford University Press, New York, 1991. 

12. În tradiţia indo-tibetană există diferite nuanţe ale celor două ver- 
siuni principale ale Abhidharmei, precum și unele diferențe în- 
tre varianta pali și cea sanscrită. Majoritatea diferențelor între 
aceste versiuni sînt minore. În literatura pali, de exemplu, există 
două versiuni diferite ale listei factorilor mintali, una dintre ele 
enumerînd 52 de factori, iar cealaltă doar 48. Cele două variante 
principale ale Abhidharmei — care este sursa listei factorilor 
mintali — din tradiția tibetană sînt Abhidharma Samuccaya și 
Abhidharmakosha; versiunea pali este numită Abhidamma. 


6: Universalitatea emoţiei 


1. Paul Ekman, Gripped by Emotion (În încleștarea emoțiilor), Times 
Books/Henry Holt, New York, în curs de apariţie. 

2. P. Ekman, W. Friesen și M. O'Sullivan, „Smiles When Lying” 
(„Zâmbește cînd minţi“), Journal of Personality and Social Psychology 
54/1988, pp. 414—420, și P. Ekman, R. J. Davidson și W. Friesen, 
„Emotional Expression and Brain Physiology II: The Duchenne 
Smile“ („Expresiile emotionale și fiziologia creierului II: Zîmbe- 
tul Duchenne”), Journal of Personality and Social Psychology 
58/1990, pp. 342-353. Într-un experiment nepublicat, John 
Gottman de la Universitatea din Washington a comparat cuplu- 
rile căsătorite fericite și cuplurile căsătorite nefericite în momen- 
tul în care se văd pentru prima dată la sfîrșitul zilei de lucru. În 
cazul cuplurilor fericite s-a observat zîmbetul care folosește muș- 
chii din jurul ochilor. Cuplurile nefericite zîmbeau doar din buze. 

3. P. Ekman, M. O'Sullivan și M. G. Frank, „A Few Can Catch a 
Liar” („Puţini sînt cei care pot prinde un mincinos“), Psychological 
Science 10/1999, pp. 263-266. 

4. R. J. Davidson, P. Ekman, S. Senulius și W. Friesen, „Emotional 
Expression and Brain Physiology I: Approach/Withdrawal and 
Cerebral Asymmetry” („Expresiile emoționale şi fiziologia creie- 
rului I: Apropiere/Retragere și Asimetria Cerebrală”), Journal of 
Personality and Social Psychology 58/1990, pp. 330-341. 

5. Vezi Peter Salovey și John D. Mayer, „Emotional Intelligence” 
(„Inteligența emoțională“), Imagination, Cognition and Personality 
9, 3/1990, pp. 185-211, și Daniel Goleman, Inteligența emoțională, 
ed. cit. 

6. Termenii tibetani cei mai generali pentru gîndire se referă de ase- 
menea și la emoţii: tokpa și namtok. 

7. Vezi, de pildă, Daniel Goleman, „Buddhist Psychology“ („Psiho- 
logia budistă“), în Calvin Hall și Gardner Lindzey, Theories of 
Personality (Teorii ale personalității), Wiley, New York, 1978. 

8. Pentru o discuţie despre semnificația relației mamă-copil, în spe- 
cial legată de cultivarea prin meditaţie a compasiunii în budism, 
vezi Tsongkhapa, The Principal Teachings of Buddhism (Principale- 
le învățături ale budismului), traducere de Geshe Lobsang Thar- 
chin, Classics of Middle Asia, Howell, N. J., 1988, pp. 95-107. 

9. Dalai Lama a menţionat două exemple: contemplarea shunya, sau 
contemplarea deșertăciunii, și analiza interdependenţei dintre 
toate lucrurile. 


7: Cultivarea echilibrului emoţional 


1. Dalai Lama a observat că conceptul de dhyana — nivelurile de 
captivare în dezvoltarea concentrării meditative — și subtilități- 
le diferitelor stări contemplative ale minţii se regăsesc în multe 
alte tradiţii indiene și budiste. Distincţiile între niveluri sînt de- 
scrise prin diferenţele nivelurilor stărilor de extaz, încîntare, bu- 
curie sau serenitate care îl caracterizează pe fiecare. Poate că în 
alte tradiţii în care se pune un accent mult mai mare pe astfel de 
meditații și pe înțelegerea nivelurilor de concentrare, ca și pe 
meditațiile asupra naturii distructive a ceea ce numim perturbă- 
rile sferei dorințelor, ar putea exista termeni aproximativ echiva- 
lenți cu termenul „emoție“. 

2. Vezi, de exemplu, R. ]. Davidson și W. Irwin, „The Functional 
Neuroanatomy of Emotion and Affective Style“ („Neuroanatomia 
funcţională a emoțiilor și stilului afectiv”), Trends în Cognitive 
Science 3/1999, pp. 11-21. 

3. Există mai multe versiuni ale listei factorilor mintali în diferitele 
școli și ramuri ale budismului. O altă sursă tibetană prezintă 80 
de factori mintali; textul principal respectat în tradiţia birmaneză 
și tailandeză descrie 52 de factori mintali, dar menţionează de 
asemenea că lista poate să fie nesfîrșită. Pe scurt, lista pare să fie 
mai degrabă o convenţie utilă decît un raport exhaustiv. Fiecare 
stare bună sau negativă este însoțită de alţi cinci factori mintali 
neutri: senzaţia, recunoașterea, voliţia (etimologic, „ceea ce miş- 
că mintea“), atenţia și contactul (sesizarea pur și simplu sau con- 
tactul minţii cu un obiect dat.) 

4. Alan a explicat ce se înțelege în acest context prin reificare: „Dacă 
pur și simplu iei cunoștință de o floare, atunci știi că există o 
floare. Reificarea înseamnă să te agăţi de ideea că floarea există 
exact așa cum apare. Floarea apare ca și cum ar exista în sine, 
prin propria natură, în mod obiectiv și independent — așa apa- 
re ea. La prima vedere, reacţia la floare este o simplă luare la cu- 
noştință. Dar să consideri că floarea există numai aşa cum apare 


zu 


— aceasta este o falsă cogniţie, o percepţie greșită. 


8: Neurologia emoţiilor 


1. Vezi Richard J. Davidson și Daniel J. Goleman, „The Role of 
Attention in Meditation and Hypnosis: A Psychobiological 
Perspective on Transformations of Consciousness” („Rolul atenției 
în meditație și hipnoză: o perspectivă psihobiologică asupra 
transformărilor conștiinței”), International Journal of Clinical and 
Experimental Hypnosis 25, 4/1977, pp. 291-308. În același timp, 
Davidson a fost coautorul unui articol în care se arată că abilita- 
tea atenției — capacitatea de a ignora în mod voit factorii de dis- 
tragere în timpul concentrării atenției — este asociată cu tipare 
distincte, observabile prin EEG și că există un continuum al aces- 
tei abilități; R. J. Davidson, G. E. Schwartz și L. P. Rothman, 
„Attentional Style and the Self-Regulation of Mode-Specific At- 
tention: An EEG Study“ („Stiluri ale atenţiei și capacitatea de au- 
toreglare a atenţiei specifice: un studiu EEG“), Journal of Abnormal 
Psychology 85/1976, pp. 611-621. Dacă există un continuum, 
acesta la rîndul său deschide posibilitatea că oamenii își pot îm- 
bunătăți performanţele prin pregătire. Un al treilea articol (R. J. 
Davidson, D. J. Goleman și G. E. Schwartz, „Attention and 
Affective Concomitants of Meditation: A Cross-Sectional Study” 
[„Atenţia și concomitenţii afectivi ai meditaţiei: un studiu trans- 
secțional“], Journal of Abnormal Psychology 85/1976, pp. 235-238) 
a arătat că pe măsură ce experiența subiectului în practicarea 
meditaţiei crește, rezultatele sale la testul atenţiei se îmbunătă- 
tesc, ceea ce sugerează că antrenamentul în tehnica meditației 
îmbunătățește atenția. Dar au trebuit să mai treacă decenii pînă 
cînd Davidson a putut documenta prin cercetări asupra creieru- 
lui faptul că intuiţiile noastre inițiale erau corecte. 

2. Richard ]. Davidson și Anne Harrington, ed., Visions of Compas- 
sion: Western Scientists and Tibetan Buddhists Examine Human 
Nature, Oxford University Press, New York, 2001. 

3. B. Czeh,T. Michaelis, T. Watanabe, ]. Frahm, G. de Biurrun, M. 
Van Kampen, A. Bartolomucci și E. Fuchs, „Stress-Induced 
Changes in Cerebral Metabolites, Hippocampal Volume, and 
Celi Proliferation Are Prevented by Antidepressant Treatment 
with Tianeptine” („Schimbäri provocate de stres în metabolis- 
mul cerebral, volumul hipocampic și proliferarea celulelor sînt 
prevenite de tratamentul antidepresiv cu Tianeptin”), Proceed- 
ings of the National Academy of Sciences of the United States of Ame- 
rica 98, 22/2001, pp. 12796-12801. 

4. Neuroni noi apar pe tot parcursul vieţii: P. S. Eriksson, E. Perfi- 
lieva, T. Bjork-Eriksson, A. M. Alborn, C. Nordborg, D. A. Peter- 
son și F. H. Gage, „Neurogenesis in the Adult Human Hippo- 
campus” („Neurogeneza în hipocampul creierului uman 
adult”), Nature Medicine 4, 11/1998, pp. 1313-1317. | 

5.]. Davidson, D. C. Jackson, N. H. Kalin, „Emotion, Plasticity, Con- l 
text and Regulation: Perspectives from Affective Neuroscience“ i 
(„Emoţie, elasticitate, context și reglare: perspective în neurolo- 
gia afectelor”), Psychological Bulletin 126, 6/2000, pp. 890-906. 

6. Daniel Dennett, Brainstorms: Philosophical Essays on Mind cnd 
Psychology (Idei inovatoare: eseuri despre minte și psihologie), MIT 
Press, Cambridge, 1981. 

7. Liniștea meditativă este cunoscută și sub termenul sanscrit de 
shamatha. 

8. R. J. Davidson, K. M. Putnam și C. L. Larson, „Dysfunction în the 
Neural Circuitry of Emotion Regulation — A Possible Prelude to 
Violence” („Disfuncţii ale circuitului neural responsabil de regla- 
rea emoțiilor — un posibil preludiu al violenței“), Science 
289/2000, pp. 591-594. 

9. E. ]. Nestler și G. K. Aghajanian, „Molecular and Cellular Basis 
of Addiction” („Sursele moleculare și celulare ale dependenței”), 
Science 278, 5335/1997, pp. 58-63. 

10. Ariile activate în cazul dorinței puternice: H. C. Breier și B. R. 
Rosen, „Functional Magnetic Resonance Imaging of Brain 
Reward Circuitry in the Human“ („Rezonanţa magnetică nu- 
cleară funcțională a circuitului cerebral care răspunde de recom- 
pensă în creierul uman“), Annals of the New York Academy of 
Sciences 29, 877/1999, pp. 523-547. 


9: Potențialul nostru pentru schimbare 


1. A. Raine, T. Lencz, S. Bihrle, L. LaCasse și P. Colletti, „Reduced 
Prefrontal Gray Matter Volume and Reduced Autonomic Activity 

in Antisocial Personality Disorder“ („Reducerea volumului ma- 
teriei cenușii prefrontale și reducerea activității autonome în ca- 
zul tulburărilor de personalitate cu nuanţe antisociale”), Archives 
of General Psychiatry 57, 2/2000, pp. 119-127, v. pp. 128-129. 


2. E. K. Miller și J. D. Cohen, „An Integrative Theory of Prefrontal 


Cortex Function” („O teorie integrativă cu privire la funcţia cor- 
texului prefrontal“), Annual Review of Neuroscience 24/2001, pp. 
167-202. 


3. Jon Kabat-Zinn, Wherever You Go, There You Are: Mindfulness 


Meditation in Everyday Life (lată ce poți face oriunde te-ai afla: medi- 
tatia contemplativă în viața cotidiană), Hyperion, New York, 1994. 


4. Sogyal Rinpoche, The Tibetan Book of Living and Dying, ed. 


Patrick Gaffney și Andrew Harvey, Harper San Francisco, San 
Francisco, 1992. 


5. Norman Kagan, „Influencing Human Interaction — Eighteen 


10: 
. S. Sue, „Asian American Mintal Health: What We Know and 


Years with Interpersonal Process Recall“ („Influențarea interac- 
Hunilor umane — 18 ani de experiență cu Reconstituirea Proce- 
sului Interacțiunilor Personale”), în A. K. Hess, ed., Psychothera- 
py Supervision: Theory, Research and Practice (Supervizarea în 
psihoterapie: teorie, cercetare și practică), John Wiley and Sons, New 
York, 1991. 


. Daniel Goleman, Working with Emotional Intelligence (Manevrarea 


inteligenței emoționale), Bantam Books, New York, 1998; Daniel 
Goleman, Richard Boyatzis şi Annie McKee Primal Leadership 
(Liderul instinctual), Harvard Business School Press, Boston, 2002 
[în curs de apariție la Curtea Veche Publishing, București (n. 
red.)]. 

William James, Talks to Teachers on Psychology and to Students on 
Some of Life's Ideals (Discuţii cu profesorii despre psihologie și discu- 
ţii cu studenții despre unele idealuri de viață), Harvard University 
Press, Cambridge, Mass., 1983. 


Influenţa culturii 


What We Don't Know” („Sănătatea mintală a americanilor de 
origine asiatică: ce știm și ce nu știm“), în W. Lonner et al., ed., 
Merging Past, Present and Future în Cross-Cultural Psychology: 
Selected Papers from the Fourteenth International Congress in the 
International Association for Cross-Cultural Psychology (Fuziunea 
trecutului, prezentului și viitorului în psihologia transculturală: studii 

alese de la al XIV-lea Congres Internaţional al Asociaţiei Internaționale 
pentru Psihologia Transculturală), Swets and Zeitlinger, Lisse and 
Exton, 1999, pp. 82-89. 

2. H. R. Markus și S$. Kitayama, „Culture and the Self: Implications 
for Cognition, Emotion and Motivation” („Cultura și sinele: con- 
secințe asupra cogniţiei, emoției și motivaţiei”), Psychological 
Review 98/1991, pp. 224-253. 

3. Vezi, de exemplu, J. G. Miller și D. M. Bersoft, „Culture and Moral 
Judgement: How Are Conflicts Between Justice and Interpersonal 
Responsabilities Resolved?“ („Cultura și judecata morală: cum 
se rezolvă conflictele dintre justiţie și responsabilitățile interper- 
sonale?“), Journal of Personality and Social Psychology 62/1992, 
pp. 541-554. 

4. R. Hsu, „The Self in Cross-Cultural Perspective“ („Sinele din per- 
spectivă transculturală“), în A. J. Marsella, C. DeVos și F. L. K. 
Hsu, ed., Culture and Self: Asian and Western Perspectives (Cultura 
și sinele: perspective asiatice și occidentale), Tavistock Publications, 
New York, 1985, pp. 24-55. 

5. S. Cousins, „Culture and Self-Perception in Japan and the United 
States“ („Cultura și percepţia de sine în Japonia și Statele Uni- 
te“), Journal of Personality and Social Psychology 56/1989, pp. 
124-131. 

6. S. Heine, D. Lehman, H. Markus și S. Kitayama, „Is There a 
Universal Need for Positive Self-Regard?“ („Există o nevoie 
universală de a avea o părere bună despre sine?“), Psychological 
Review 106/1999, pp. 766-794. 

7. Ibidem. 

8. J. L. Tsai și R. W. Levenson, „Cultural Influences on Emotional 
Responding: Chinese American and European American Dating 
Couples During Interpersonal Conflict” („Influențe culturale 
asupra reacțiilor emoționale: comportamentul cuplurilor de 
americani de origine chineză și de origine europeană în timpul 
conflictelor interpersonale”), Journal of Cross-Cultural Psychology 
28/1997, pp. 600-625. 

9. J. L. Tsa}. R. W. Levenson și K. McKoy, „Bicultural Emotions: 
Chinese American and European American Couples During 
Conflict“ („Emoții biculturale: comportamentul cuplurilor de 
americani de origine chineză și de origine europeană în timpul 
conflictelor”), manuscris în curs de publicare, 

10. Ibidem. 

11. J. Kagan, D. Arcus, N. Snidman, Y. F. Want, J. Hendler și S. Greene, 


12. 


13. 


„Reactivity in Infants: A Cross-National Comparison” („Reactiile 
copiilor: un studiu transnațional“), Developmental Psychology 30, 
3/1994, pp. 342-345; J. Kagan, R. Kearsley și P. Zelazo, Infancy: 
Its Place in Human Development (Copilăria și locul ei în dezvoltarea 
umană), Harvard University Press, Cambridge, Mass., 1978. 

D. G. Freedman, Human Infancy: An Evolutionary Perspective (Co- 
pilăria umană: o perspectivă evoluționistă), Lawrence Erlbaum, 
Hillsdale, N. J., 1974. 

]. A. Soto, R. W. Levenson și R. Ebling, „Emotional Expression 
and Experience in Chinese Americans and Mexican Americans: 
A «Startling» Comparison“ („Experiența și expresiile emoționale 
la americanii de origine chineză și la americanii de origine mexi- 
cană: o comparaţie «surprinzătoare»"), în curs de apariţie. 


14. J. L. Tsai și T. Scaramuzzo, Descriptions of Past Emotional Episodes: 


16. 


17. 


I1: 
. M. T. Greenberg și C. A. Kusché, Promoting Social and Emotional 


A Comparison of Hmong and European American College Students 
(Descrierea episoadelor emoționale din trecut: o comparație între stu- 
denții americani aparținînd populațiai Hmong și studenții americani 
de origine europeană), în curs de apariţie. 


. D. Stipek, „Differences Between Americans and Chinese in the 


Circumstances Evoking; Pride, Shame and Guilt” („Diferențe în- 
tre americani și chinezi în situații care implică mîndria, rușinea 
și vina“), Journal of Cross-Cultural Psychology 29, 5/1998, pp. 
616-629. 

J. L. Tsai și Y. Chentsova-Dutton, „Variation Among European 
Americans? You Betcha” („Există diferenţe printre americanii de 
origine europeană? Cu siguranţă!”), în curs de apariţie. 

S. Harkness, C. Super și N. van Tijen, „Individualism and the 
“Western Mind’ Reconsidered: American and Dutch Parents 
Ethnotheories of the Child“ („O nouă perspectivă asupra indivi- 
dualismului și «mentalității occidentale»: etnoteorii despre edu- 
cația copiilor în rîndul părinților americani și olandezi“), în S. 
Harkness, C. Raeff și C. Super, ed., Variability and the Social Con- 
struction of the Child (Variabilitatea în formarea socială a copilului), 
Jossey-Bass, San Francisco, 2000. 


Educarea bunăvoinţei 


Development in Deaf Children: The PATHS Project (Promovarea dez- 
voltării sociale și emoționale la copiii surzi: proiectul PSGA), Univer- 

of Washington Press, Seattle, 1993; C. A. Kusche și M. T. 
Greenberg, The PATHS Curriculum (Programul PSGA), Develop- 
mental Research and Programs, Seattle, 1994. 

2. Lista de colaboratori pentru Programul de învăţare academică, 
socială și emoțională include cercetători ai emoţiilor, în dezvol- 
tarea copilului, în pregătirea profesorilor și în programe de pre- 
venire; cuprinde de asemenea și responsabili din cadrul guver- 
nului. Obiectivul acestora este acela de a oferi școlilor și 
publicului larg informații științifice despre învăţarea socială și 
emoțională și de a promova folosirea unor programe educațio- 
nale care au la bază informaţii științifice. Printre serviciile oferi- 
te se află și un site pe Internet, www.casel.org, care prezintă 
peste 200 de programe școlare, elaborate după principiile cele 
mai performante — programe care nu numai că-i ajută pe copii 
să-și folosească mai bine principalele abilități emoționale și so- 
ciale de care au nevoie, ci duc și la o creștere a performanţelor 
şcolare. 

3. G. Dawson, K. Frey, H. Panagiotides, E. Yamada, D. Hessl și J. 
Osterling, „Infants of Depressed Mothers Exhibit Atypical Fron- 
tal Electrical Brain Activity During Interactions with Mother and 
with a Familiar, Nondepressed Adult” („Copii ale căror mame 
suferă de depresie prezintă o activitate electrică atipică în partea 
prefrontală a creierului în cursul interacțiunilor cu mama și cu o 
altă persoană adultă cunoscută, dar care nu suferă de depresie”), 
Child Development 70/1999, pp. 1058-1066. 

4. Grupul de cercetări pentru prevenirea problemelor de compor- 
tament, „A Developmental and Clinical Model for the Preven- 
tion of Conduct Disorders: The FAST Track Program“ („Un mo- 
del clinic și de creștere pentru prevenirea tulburărilor de 
comportament: programul FAST Track“), Development and 
Psychopathology 4/1992, pp. 509-527. 

5. S. W. Anderson, A. Bechara, H. Damasio, D. Tranel și A. R. Da- | 
masio, „Impairment of Social and Moral Behavior Related to | 
Early Damage in Human Prefrontal Cortex“ („Tulburările com- 
portamentului social și moral în raport cu leziunile timpurii ale 
cortexului prefrontal“), Nature Neuroscience 2/1999, pp. A 
1032-1037. i 

6. K. A. Dodge, „A Social Information Processing Model of Social 
Competence in Children“ („Un model de procesare a informației 
sociale pentru competența socială la copii”), în M. Perlmutter, 
ed., Cognitive Perspectives on Children's Social and Behavioral 
Development (Perspective cognitive asupra dezvoltării sociale si com- 

portamentale a copiilor), Simpozioanele Minnesota pentru Dezvol- 
tarea Copilului, vol. 18, Lawrence Erlbaum, Hillsdale, N. J., 1986. 

7. M. T. Greenberg și C. A. Kusche, Promoting Alternative Thinking 
Strategies: PATHS (Promovarea strategiilor de gîndire alternativă: 
PSGA), volumul 10, Institute of Behavioral Sciences, Universi- 
tatea Colorado, Un program pentru prevenirea violenţei, Boul- 
der, 1998. 

8. M. T. Greenberg, C. A. Kusch6, E. T. Cook și J. P. Quamma, 
„Promoting Emotional Competence in School-Aged Children: 
The Effects of the PATHS Curriculum“ („Promovarea competenţei 
emoționale la copiii de vîrste școlare: efectele programului 
PSGA“), Development and Psychopathology 7/1995, pp. 117-136. 

9. J.M. Gottman, L. F. Katz și C. Hooven, Meta-Emotion: How Families 
Communicate Emotionally (Meta-emoţiile: comunicarea emoțională în 
cadrul familiei), Lawrence Erlbaum, Hillsdale, N. ]., 1997. 

10. J. Coie, R. Terry, K. Lenox, J. Lochman și C. Hyman, „Childhood 
Peer Rejection and Aggression as Stable Predictors of Patterns of 
Adolescent Disorder” („Respingerea și agresivitatea suportată în 
copilărie din partea colegilor ca factori stabili de predicție a tul- 
burărilor adolescenților“), Development and Psychopathology 
10/1998, pp. 587-598. 


12: Încurajarea compasiunii 


1. Vezi Richard J. Davidson și Anne Harrington, ed., Visions of 
Compassion: Western Scientists and Tibetan Buddhists Examine 
Human Nature, Oxford University Press, New York, 2001. Schim- 
bul este relatat la pp. 82-84. 

2. Deși în limba engleză nu există un termen care să corespundă cu- 
vîntului mudiia, „bucuria pentru fericirea altora“, există un anto- 
nim al acestuia în limba germană: Schadenfreude, „a te bucura de 
suferința altuia”. 

3. T. Elbert, C. Pantev, C. Wienbruch, B. Rockstroh și E. Taub, „In- 
creased Cortical Representation of the Fingers of the Left Hand 
in String Players“ („Creșterea reprezentării corticale corespunză- 
toare degetelor mîinii stîngi la cei care cîntă la instrumente cu 
coarde“), Science 270, 5234/1995, pp. 305-307. 

4. E. A. Maguire et al., „Navigation-related Structural Change in 
the Hippocampi of Taxi Drivers“ („Schimbări structurale la nivelul 
hipocampului, legate de orientare la șoferii de taxi”), Proceedings 
of the National Academy of Science of the United States of America 97, 
9/2000, pp. 4414-4416. 

13: Studiul ştiinţific al conştiinţei 


1. Vezi Humberto Maturana și Francisco Varela, Autopoiesis and 
Cognition: The Realization of the Living (Autopotesis și cogniție: actu- 
alizarea existenței), Reidel, Dordrecht and Boston, 1980. 

2. Vezi interviul cu Francisco Varela în John Brockman, The Third 
Culture (A treia cultură), Simon and Schuster, New York, 1995. 

3. Humberto Maturana și Francisco Varela, The Tree of Knowledge: 
The Biological Roots of Human Understanding (Copacul cunoașterii: 
rădăcinile biologice ale intelectului omenesc), New Science Library, 
Boston, 1987. 

4. În toamna lui 1984, Dalai Lama a fost abordat de Adam Engle și 
Michael Sautman în California și a acceptat să participe la o în- 
trunire despre budism și știință. Cei patru organizatori ai acelei 
prime întilniri — Adam Engle, Michael Sautman, Francisco Va- 
rela și Joan Halifax — s-au întîlnit mai tîrziu la Fundaţia Ojai din 
California și au căzut de acord să lucreze împreună, formînd nu- 
cleul a ceea ce avea să devină Institutul pentru Minte și Viaţă. 

5. Printre cărţile sale se numără: Francisco Varela, Principles of 
Biological Autonomy (Principiile autonomiei biologice), North Holland, 
Amsterdam, 1979; împreună cu Humberto Maturana, Antopoiesis 
and Cognition: The Realization of the Living, Reidel, Dordrecht and 
Boston, 1980; și cu Evan Thompson și Eleanor Rosch, The 
Embodied Mind: Cognitive Science and Human Experience (Mintea 
întrupată: științele cogniției și experiența umană), MIT Press, Cam- 
bridge, Mass., 1992. 

6. Noua deschidere a științei fată de studiul conștiinței este atesta- i 
tă, de exemplu, de întemeierea revistei Journal of Consciousness 
Studies, în 1994, și de seria de conferințe anuale de la Tucson, in- 
titulată „Către o știință a conștiinței“, conferinţe în cadrul cărora 
Francisco Varela a susținut multe comunicări. 

7. Varela, Thompson și Rosch, The Embodied Mind. Argumentele în 
favoarea metodei persoanei întîi în neurologia cognitivă au fost 
continuate în alte două cărți, Francisco J. Varela și Jonathan 
Shear, ed., The View from Within: First-Person Approaches in the 
Study of Consciousness (Vedere dinăuntru: perspectivele persoanei în- 
tfi în studierea conștiinței), Imprint Academic, Londra, 1999, și 
Jean Petitot, Francisco ]. Varela, Bernard Pachoud și Jean-Michel 
Roy, ed. Naturalizing Phenomenology (Fenomenologia naturalizată), 
Stanford University Press, Stanford, 2000. 

8. Francisco Varela, „Neurophenomenology: A Methodological 
Remedy for the Hard Problem“ („„Neurofenomenologia: reme- 

diul metodologic pentru problema dificilă“), Journal of Conscious- 
ness Studies 3/1996, pp. 330-350; Varela și Shear, ed., The View 
from Within. | 

9. N. Depraz, F. Varela și P. Vermersch, On Becoming Aware: The 
Pragmatics of Experiencing, John Benjamins Press, Amsterdam, 2002. 

10. F. Varela, J.-P. Lachaux, E. Rodriguez și J. Martinerie, „The Brain- 
web: Phase Synchronization and Large-Scale Integration“ („Re- 
țeaua cerebrală: sincronizarea de fază și integrarea pe scară lar- 
gä“), Nature Reviews: Neuroscience 2/2001, pp. 229-239. 

11. E. Rodriguez, N. George, J.-P. Lachaux, J. Martinerie, B. Renault 
și F. J. Varela, „Perception's Shadow: Long-Distance Synchroni- 
zation of Human Brain Activity” („Umbra percepției: sincroni- 
zarea la distanță a activității cerebrale la oameni”), Nature 
397/1999, pp. 430-433. 

12. Trei dintre școli sînt de acord asupra faptului că, în ansamblu, 
există situații în care percepția senzorială nu este distorsionată. 
Însă școala Prasangika Madhyamaka susține că toate percepțiile 
senzoriale sînt, prin natura lor, și iluzorii, pentru că obiectele sînt 
percepute ca existînd în acord cu propria lor natură inerentă, în 
vreme ce în realitate nu este așa. 

13. Printre aceste școli de gîndire mai sofisticate se află Sautrantika, 
Yogachara și Madhyamaka, concepțiile acestora fiind cele mai 
influente printre filozofii budiști tibetani de astăzi. 

14. A. Lutz, J.-P. Lachaux, J. Martinerie și F. J. Varela, „Guiding the 
Study of Brain Dynamics by Using First-Person Data: Synchrony 
Patterns Correlate with Ongoing Conscious States During a 
Simple Visual Task” („Coordonarea studiului dinamicii creieru- 
lui prin utilizarea informaţiilor la persoana întîi: tiparele de sin- 
cronicitate se corelează cu procesele conștiente aflate în desfășu- 
rare în timpul unei sarcini vizuale simple“), Proceedings of the 
National Academy of Sciences of the United States of America 
99/2002, pp. 1586-1591. 

15. Varela, Thompson și Rosch, The Embodied Mind. B. Alan Wallace 
lansează ipoteze asemănătoare în cartea sa The Taboo of 
Subjectivity: Toward a New Science of Consciousness (Tabuul subiec- 
tivității: către o nouă știință a conștiinței), Oxford University Press, 
New York, 2000, în special capitolul „Observarea minții”. 


14: Creierul proteiform 


1. P. S. Eriksson, E. Perfilieva, T. Bjork-Eriksson, A. M. Alborn, C. 
Nordborg, D. A. Peterson și F. H. Gage, „Neurogenesis in the 

Adult Human Hippocampus“ („Neurogeneza în hipocampul 
creierului uman adult”), Nature Medicine 4, 11/1998, pp. 
1313-1317. 

2. Vezi, de exemplu, H. van Praag, G. Kempermann și F. H. Gage, 
„Running Increases Cell Proliferation and Neurogenesis in the 
Adult Mouse Dentate Gyrus“, Nature Neuroscience 2, 3/1999, pp. 
266-270. 

3. M. S. George, Z. Nahas, M. Molloy, A. M. Speer, N. C. Oliver, X. 
B. Li, G. W. Arana, S. C. Risch și ]. C. Ballenger, „A Controlled 
Trial of Daily Left Prefrontal Cortex TMS for Treating Depression” 
(„O încercare controlată de stimulare magnetică zilnică a corte- 
xului prefrontal stîng ca tratament împotriva depresiei“), Biolo- 
gical Psychiatry 48 (10) / 2000, pp. 962-970. 

4. Vezi S. Frederick și G. Loewenstein, „Hedonic Adaptation“ 
(„Adaptarea hedonistă”), în D. Kahneman, E. Diener și N. 
Schwartz, ed., Well-Being: The Foundations of Hedonic Psychology 
(Sănătatea mintală: fundamentele psihologiei hedoniste), Russell 
Sage, New York, 1999; P. Brickman, D. Coates și R. Janoff- 
Bullman, „Lottery Winners and Accident Victims: Is Happiness 
Relative?” („Cîștigătorii la loterie și victimele accidentelor: este 
oare fericirea relativă?) Journal of Personality and Social Psychology 
36/1978, pp. 917-927. 

5. Jon Kabat-Zinn a fost unul dintre vorbitori la cea de-a treia întîl- 
nire organizată de Institutul pentru Minte și Viață; vezi Daniel 
Goleman, ed., Healing Emotions: Conversations with the Dalai Lama 
on Mindfulness, Emotions and Health, Shambhala, Boston, 1996. 

6. R. J. Davidson et al., „Alterations in Brain and Immune Function 
Produced by Mindfulness Meditation“ („Modificări la nivelul 
creierului și al sistemului imunitar, provocate de meditaţia con- 
templativă“), Psychosomatic Medicine, în curs de apariţie. 

7. Cursul include o meditaţie de calmare, care se concentrează asu- 
pra respirației, ca și o meditaţie asupra senzațiilor resimţite de 
întregul corp. Pentru mai multe detalii despre acest tip de antre- 
nament, vezi Jon Kabat-Zinn, Full Catastrophe Living, Dell, New 
York, 1990. 

8. J. Kiecolt-Glaser et al., „Chronic Stress Alters the Immune Res- 
ponse to Influenza Virus Vaccine in Older Adults” („Stresul cro- 
nic afectează reacția imunitarä la vaccinul antigripal la oamenii 
vîrstnici”), Proceedings of the National Academy of Sciences of the 
United States of America 93, 7/1996, pp. 3043-3047. 


9: 


10. 


11. 

Gupul de meditație avea 23 de membri, iar grupul de control 16, 
ceea ce sugerează necesitatea de a reface experimentul cu un 
grup mai mare de subiecți. 

R. M. Benca, W. H. Obermeyer, C. L. Larson, B. Yun, I. Dolski, S. 
M. Weber și R. J. Davidson, „EEG Alpha Power and Alpha Asym- 
metry in Sleep and Wakefulness” („Undele alfa și asimetrii în 
circulația undelor alfa observate cu ajutorul FEG în starea de 
somn și în starea de veghe“), Psychophysiology 36/1999, pp. 
430-436. 

Vezi, de exemplu, traducerea și comentariul despre yoga viselor 
în Gyatrul Rinpoche, Ancient Wisdom: Nyingma Teachings of 
Dream Yoga, Meditation and Transformation (O înțelepciune străve- 
che: învățăturile lui Nyingma despre yoga viselor, meditație și trans- 
formare), traducere de B. Alan Wallace și Sangye Khandro, Snow 
Lion, Ithaca, N.Y., 1993. Acesta a fost unul dintre subiectele prin- 
cipale și în cadrul întrunirii organizate de Institutul pentru Min- 
te și Viaţă, relatată în Francisco Varela, ed., Sleeping, Dreaming 
and Dying (Somn, vise și moarte), Wisdom, Ithaca, N.Y., 1997. 

